UNU 


E O MARE DIFERENŢĂ ÎNTRE ameninţările cu 
moartea şi scrisorile de dragoste — chiar dacă persoana 
care-ţi trimite o ameninţare cu moartea tot mai pretinde 
că, de fapt, te iubeşte. Desigur, dat fiind faptul că eu am 
încercat odată să omor pe cineva pe care-1 iubeam, 
poate că n-am dreptul să judec. 

Scrisoarea de azi a picat la ţanc, deşi n-aş putea 
spune că m-a luat prin surprindere. Am citit-o până 
acum de patru ori şi, chiar dacă eram în întârziere, nu 
m-ain putut împiedica să n-o citesc şi a cincea oară. 

„ Draga mea Rose, 

Unul dintre cele câteva dezavantaje ale faptului de a 
fi trezit este acela că nu mai avem nevoie de somn; din 
această cauză, nu mai putem nici să visăm. Mare păcat, 
fiindcă, dac-aş fi putut să visez, ştiu că te-aş fi visat pe 
tine. Ţi-aş fi visat mirosul şi felul în care îţi simt părul 
întunecat, ca pe o mătase printre degetele mele. Ţi-aş fi 
visat netezimea pielii şi ardoarea buzelor , atunci când 
ne sărutam. 

Lipsit de vise, sunt nevoit să mă mulţumesc cu 
propria imaginaţie... despre care pot să spun că e 
aproape la fel de bună. Pot să-mi imaginez perfect 
toate aceste lucruri, precum şi ce va fi când îţi voi lua 



viaţa din lumea asta. Este un fapt pe care-l regret, însă 
tu ai făcut ca alegerea mea să fie inevitabilă. Refuzul 
tău să mi te alături în viaţa şi dragostea eternă nu-mi 
lasă altă variantă, şi nu pot permite să rămână în viaţă 
cineva atât de primejdios ca tine. In plus, chiar dacă te- 
aş trezi cu forţa, ai acum atât de mulţi duşmani printre 
strigoi, încât unul dintre ei tot te-ar ucide. Dacă tot 
trebuie să mori, măcar să fie de mâna mea. De a ni- 
mănui altcuiva. 

Cu toate acestea, îţi doresc tot binele pentru astăzi, 
când îţi vei da testele; nu că ai avea nevoie de vreun 
noroc. Faptul că ei te obligă să le dai mi se pare o 
pierdere de timp pentru toată lumea. Tu eşti cea mai 
bună din tot grupul, iar până diseară o să porţi semnul 
jurământului. Fireşte, asta înseamnă că vei reprezenta 
pentru mine o provocare cu atât mai mare atunci când 
ne vom reîntâlni... ceea ce, categoric, îmi va face 
plăcere. 

Şi noi ne vom reîntâlni cu siguranţă. După 
absolvire, vei pleca din Academie, iar de îndată ce vei 
fi în afara dispozitivelor de pază, te voi găsi. Nu există 
loc pe lumea asta în care să te poţi ascunde de mine. Te 
aştept. 

Cu drag, 

Dimitri ” 

Cu toate „caldele urări", scrisoarea nu mi se părea 
tocmai însufleţitoare, aşa c-am azvârlit-o pe pat şi am 



ieşit, tulburată, din cameră. Am încercat să nu mă las 
influenţată de cuvintele lui, deşi era imposibil să nu te 
înfricoşeze aşa ceva. Nu există Ioc pe lumea asta în 
care să te poţi ascunde de mine. 

Nu mă îndoiam de asta. Ştiam că Dimitri are spioni. 
De când fostul meu instructor-transformat-în-iubit 
fusese transformat într-un malefic vampir mort viu, 
devenise şi un soi de lider al lor: situaţie la a cărei 
grăbire contribuisem şi eu, omorând-o pe fosta lui şefă. 
Bănuiam că mulţi dintre spionii lui erau fiinţe umane, 
care mă aşteptau să păşesc dincolo de graniţele şcolii 
mele. Niciun strigoi nu putea să stea la pândă douăzeci 
şi patru de ore din douăzeci şi patru. în schimb, oamenii 
puteau, iar eu aflasem recent că destui oameni erau 
dispuşi să-i slujească pe strigoi în schimbul promisiunii 
de a fi treziţi într-o bună zi. Oamenii aceştia credeau că 
în schimbul vieţii eterne merita să-şi corupă sufletele şi 
să-i ucidă pe alţii, pentru supravieţuire. Oamenii aceştia 
îmi făceau greaţă. 

Dar nu oamenii erau cei care-mi făceau pasul să 
şovăie în timp ce mergeam prin iarba devenită de un 
verde-deschis la atingerea verii. Dimitri era. Mereu 
Dimitri. Dimitri, bărbatul pe care-1 iubeam. Dimitri, 
strigoiul pe care doream să-l salvez. Dimitri, monstrul 
pe care, cel mai probabil, eram nevoită să-l ucid. 
Iubirea pe care amândoi o împărtăşeam ardea în mine, 
indiferent de câte ori îmi spuneam că trebuie să trec mai 
departe, indiferent cât de mult credea lumea că 



trecusem mai departe. El era mereu cu mine, mereu în 
mintea mea, punându-mă tot timpul în situaţia de-a mă 
îndoi de mine însămi. 

— Arăţi de parc-ai fi gata să înfrunţi o armată. 

Am tresărit, ieşind din bezna gândurilor mele. Eram 
atât de absorbită de Dimitri şi de scrisoarea lui, încât 
mergeam prin campus fără să dau atenţie lumii 
exterioare, şi nici nu observasem că prietena mea cea 
mai bună, Lissa, îşi potrivise pasul cu al meu, purtând 
pe chip un zâmbet sâcâitor. Faptul că mă luase pe 
neaşteptate era o raritate, fiindcă între noi exista o 
legătură parapsihică, una care mă menţinea permanent 
conştientă de prezenţa şi de sentimentele ei. 

înseamnă că eram distrasă rău, dacă n-o observasem, 
iar dacă era să fie vorba şi de o distracţie, atunci aceea 
consta în faptul că voia cineva să mă omoare. 

I-am oferit Lissei ceea ce speram să fie un zâmbet 
convingător. Ea ştia ce se întâmplase cu Dimitri şi că el 
aştepta acum să mă omoare, după ce încercasem eu — 
şi eşuasem — să-l omor. Chiar şi-aşa, scrisorile pe care 
le primeam săptămânal de la el o îngrijorau, iar ea avea 
oricum destule de care să se ocupe în viaţa ei, fără să-l 
mai adauge pe listă pe iubitul meu mort viu care mă 
vâna. 

— Cam înfrunt o armată, i-am atras eu atenţia. Era 
doar începutul serii, însă vara târzie ne lăsa încă soarele 
pe cerul Montanei, scăldându-ne într-o lumină aurie în 
timp ce mergeam. Mie îmi plăcea la nebunie, însă fiind 



moroi — un soi de vampir paşnic, viu — Lissa ar fi 
ajuns până la urmă să se simtă slăbită şi incomodată de 
lumina aceasta. 

A izbucnit în râs şi şi-a aruncat peste umăr părul de 
culoarea platinei. Soarele îi lumina nuanţa pală, dându-i 
o strălucire îngerească. 

— Cred că aşa e. Dar n-am crezut c-o să fii chiar atât 
de îngrijorată. 

îi înţelegeam raţionamentul. Până şi Dimitri 
afirmase că era o pierdere de timp. în definitiv, mă 
dusesem până în Rusia să-l caut şi înfruntasem strigoi 
adevăraţi, omorând de una singură destui dintre ei. 
Poate că n-ar fi trebuit să mă tem de testele care urmau, 
însă tot tămbălăul şi toate aşteptările începeau deodată 
să mă apese. Pulsul îmi creştea. Dar dacă nu reuşeam? 
Dacă nu eram atât de bună pe cât mă credeam? 
Gardienii care aveau să mă pună la încercare n-or fi ei 
strigoi adevăraţi, însă sunt abili şi se luptă de mult mai 
multă vreme decât mine. Aroganţa putea să-mi aducă o 
sumedenie de necazuri şi, dacă o dădeam în bară, atunci 
o dădeam în faţa tuturor celor care ţineau la mine. A 
tuturor celor care aveau atâta încredere în mine. 

Dar mă mai preocupa şi altceva. 

—îmi fac griji în legătură cu felul în care îmi vor 
afecta viitorul calificativele astea, i-am zis. Şi acesta era 
adevărul. Testele reprezentau examenul final pentru un 
gardian novice, cum eram eu. Ele îmi asigurau 
posibilitatea absolvirii Academiei Sf. Vladimir şi 



ocuparea unui loc printre gardienii adevăraţi, care-i 
apărau pe moroi de strigoi. Testele hotărau în mare 
măsură cărui moroi îi va fi repartizat fiecare gardian. 

Prin legătura noastră, am simţit compasiunea 
Lissei... precum şi îngrijorarea ei. 

— Alberta crede că sunt şanse bune ca noi să 
rămânem împreună... că tot tu îmi vei fi gardian. 

I-am răspuns cu o strâmbătură. 

— Eu cred că Alberta a spus asta doar ca să mă facă 
să rămân în şcoală. 

Mă retrăsesem cu câteva luni în urmă, când 
plecasem să-l vânez pe Dimitri, dar apoi mă 
întorsesem: ceva care nu prea dădea bine în foaia mea 
matricolă. Mai exista şi un alt mic amănunt: faptul că 
regina moroilor, Tatiana, mă detesta şi că probabil s-ar 
fi dat şi peste cap ca să-mi influenţeze repartizarea; însă 
asta era altă poveste. 

— Cred că Alberta ştie bine că singura posibilitate ca 
ei să mă lase să te apăr pe tine ar fi ca eu să rămân 
ultimul gardian în viaţă. Dar chiar şi-atunci, şansele 
mele tot ar fi destul de mici. 

în faţa noastră, urletul mulţimii se înteţise. Unul 
dintre numeroasele terenuri de sport ale şcolii noastre 
fusese transformat în arenă, amintind cumva de 
străvechea epocă a gladiatorilor romani. Gradenele 
fuseseră perfecţionate, transformate din simple bănci de 
lemn în luxoase banchete tapiţate, cu copertine care să-i 
apere de soare pe moroi. Terenul era împrejmuit cu 



steaguri, culorile lor vii fiind vizibile chiar şi de-aici, 
cum fâlfâiau în vânt. încă nu le vedeam, dar ştiam că se 
construiseră un fel de barăci în apropierea intrării în 
stadion, unde aşteptau novicii, cu nervii întinşi la ma- 
ximum. Terenul însuşi fusese prefăcut intr-un traseu cu 
primejdioase obstacole şi încercări. Iar după cum sunau 
aclamaţiile acelea asurzitoare, era clar că martori la 
eveniment erau deja acolo din belşug. 

— Eu nu-mi pierd speranţa, mi-a spus Lissa, iar prin 
intennediul legăturii noastre, ştiam că spune adevărul. 

Era una dintre minunatele ei calităţi: această credinţă 
neabătută, acest optimism care veştejea până şi cele mai 
cumplite nefericiri. Contrasta puternic cu cinismul meu 
de dată recentă. 

— Şi am ceva care ar putea să te ajute astăzi, mi-a 
zis. 

S-a oprit şi s-a căutat prin buzunarul blugilor, 
scoţând de acolo un mic inel din argint, presărat cu 
pietricele minuscule semănând cu peridotele. Nu aveam 
nevoie să apelez la legătura noastră ca să-mi dau seama 
ce-mi oferea. 

— Of, Liss... Nu ştiu ce să zic. N-aş vrea să 
beneficiez de vreun... hm... avantaj inechitabil. 

Lissa şi-a dat ochii peste cap. 

— Nu e cazul, şi tu o ştii. Inelul ăsta e în regulă, ţi-o 
jur. 

Inelul pe care mi-1 oferea era unul fermecat, 
impregnat cu acel rar tip de magie stăpânit de ea. Toţi 



moroii stăpânesc magia unuia dintre cele cinci 
elemente: pământul, aerul, apa, focul şi spiritul. Magia 
spiritului e cea mai rar întâlnită: atât de rar, încât a şi 
fost uitată de-a lungul secolelor. Lissa şi câţiva alţii 
ieşiseră recent la iveală ca utilizatori ai ei. Spre 
deosebire de celelalte elemente, cu o prezenţă mai 
concretă în natură, spiritul era legat de minte şi de toate 
tipurile de fenomene parapsihice. Nimeni nu-1 
înţelegea pe deplin. 

înfăptuirea farmecelor cu ajutorul spiritului era un 
domeniu pe care Lissa începuse să-l experimenteze abia 
de curând... şi încă nu se pricepea prea bine. Cel mai 
mult se pricepea să utilizeze spiritul pentru vindecare, 
aşa că tot încerca să facă farmece în acest scop. Cel mai 
recent rezultat fusese o brăţară care-mi înflăcăra acum 
mâna. 

— Ăsta să ştii că funcţionează. Numai un pic, dar tot 
o să-ţi alunge întunericul pe parcursul testelor. 

Vorbea pe un ton lejer, însă amândouă cunoşteam 
gravitatea spuselor ei. Toate aceste daruri ale spiritului 
erau însoţite şi de un preţ: un întuneric care se 
manifesta acum sub forma furiei şi a dezorientării, dar 
care în cele din urmă ducea la demenţă. întuneric care 
uneori se revărsa în mine prin legătura noastră. 
Aflaserăm că, prin intermediul farmecelor şi al puterii 
ei de vindecare, puteam să-l alungăm. Iar ăsta era un alt 
lucru pe care încă trebuia să-l deprindem. 



I-am adresat un zâmbet slab, mişcată de preocuparea 
ei, şi am acceptat inelul. Nu mi-a fript palma, ceea ce 
mi s-a părut un semn promiţător. Era mititel şi nu mi se 
potrivea decât pe degetul mic. N-am simţit absolut 
nimic în timp ce mi l-am strecurat pe deget. Aşa se 
întâmpla în cazul farmecelor de vindecare. Sau putea să 
mai însemne şi că inelul era complet ineficient. Fie într- 
un caz, fie în celălalt, nu-mi făcea niciun rău. 

— Mersi, i-am zis. Am simţit încântarea care-o 
invadase. Ne-am continuat drumul. 

Mi-am întins mâna în faţă, admirând sclipirea 
pietrelor verzi. Bijuteriile nu erau grozav de indicate 
pentru genul de încercări fizice pe care le aveam de 
înfruntat, însă urma să port mănuşi care să le acopere. 

— îmi vine greu să cred că, după toate astea, 
ajungem să terminăm cu şcoala şi să ieşim în lumea 
adevărată, am rostit cu voce tare, fără să mă gândesc 
prea mult la ce spuneam. 

Lângă mine, Lissa a înţepenit, făcându-mă să regret 
imediat că vorbisem. „Să ieşim în lumea adevărată" 
însemna ca noi două să întreprindem o misiune la care 
— din nefericire — îmi promisese cu vreo două luni în 
urmă c-o să mă ajute. 

în timp ce eram în Siberia, aflasem că putea să fie o 
cale prin care l-aş fi putut face pe Dimitri să redevină 
dhampir, la fel ca mine. Era ceva destul de vag — poate 
chiar o minciună — şi, dacă mă gândeam la cât de 
îndârjit era el să mă omoare, nu-mi făceam iluzii că aş 



fi putut avea de ales, decât să-l omor eu, dacă se 
ajungea la o situaţie de genul ori el, ori eu. Dar înainte 
de a se ajunge la asta, dacă exista vreo cale prin care să- 
1 pot ajuta, trebuia s-o descopăr. 

Din nefericire, singura pistă care ne conducea spre 
înfăptuirea acestui miracol era prin intermediul unui 
criminal. Şi nu un criminal oarecare, ci Victor 
Dashkov, un moroi dintr-o familie regală, care o 
torturase pe Lissa şi comisese tot felul de alte atrocităţi 
care ne făcuseră vieţile un iad. Justiţia îşi făcuse 
datoria, iar Victor fusese aruncat în închisoare, ceea ce 
complica lucrurile. Aflaserăm că, atâta timp cât avea 
convingerea c-o să-şi petreacă restul vieţii în spatele 
gratiilor, nu vedea niciun motiv să ne împărtăşească tot 
ceea ce ştia despre fratele său vitreg: unica persoană 
despre care se spunea c-ar fi salvat odată un strigoi. 
Ajunseserăm la concluzia — ilogică, poate — că Victor 
ne-ar fi furnizat informaţia doar dacă-i ofeream 
singurul lucru pe care nimeni .îltcineva nu i l-ar fi 
oferit: libertatea. 

Ideea nu era lipsită de nesăbuinţă, din mai multe 
motive, în primul rând, nu ştiam dac-o să meargă. Era o 
treabă prea importantă. în al doilea, habar n-aveam cum 
se pune la cale o evadare, ca să nu mai vorbesc că nu 
ştiam nici măcar unde se găseşte închisoarea. Şi, în 
fine, mai era şi faptul că urma să-l eliberăm pe 
duşmanul nostru de moarte. Era o idee zdrobitoare şi 
pentru mine, darămite pentru Lissa. Totuşi, oricât ar fi 



tulburat-o acest gând — şi, credeţi-mă, chiar o tulbura 
— , jurase cu toată hotărârea să mă ajute. Mă oferisem 
s-o dezleg de legământ de zeci de ori în ultimele două 
luni, însă ea rămăsese fermă pe poziţie. Fireşte, dat 
fiind faptul că nu aveam nici măcar cum să găsim 
închisoarea, jurământul ei putea să nici nu conteze, 
până la urmă. 

Am încercat să umplu tăcerea stânjenitoare dintre 
noi schimbând vorba şi explicându-i că-mi doream 
foarte mult să-i sărbătorim ziua de naştere — în 
săptămâna care urma — în stil mare. Numai că 
tentativa mi-a fost întreruptă de Stan, unul dintre vechii 
mei instructori. 

— Hathaway! a zbierat el, din direcţia terenului. 
Drăguţ din partea ta să ni te alături. Mişcă-te imediat 
încoace! 

Gândurile legate de Victor i-au dispărut Lissei din 
minte. M-a îmbrăţişat la repezeală. 

— Mult noroc, mi-a şoptit. Nu că ai avea nevoie. 

Expresia feţei lui Stan mi-a dat de înţeles că 
îmbrăţişarea aceasta de rămas-bun, de zece secunde, 
fusese cu zece secunde prea lungă. I-am adresat Lissei 
un zâmbet în chip de mulţumire, după care ea a plecat 
spre gradene, să-i caute pe ceilalţi prieteni ai noştri, în 
timp ce eu mă grăbeam spre Stan. 

— Ai noroc că nu eşti printre primii, a mârâit el. 
Lumea chiar făcea pariuri dac-o să apari sau nu. 



— Chiar? l-am întrebat, veselă. Care e cota? Pentru 
că pot încă să mă răzgândesc şi să pariez şi eu. Mai 
câştig ceva bani de buzunar. 

Ochii mijiţi i-au scăpărat, trimiţându-mi un 
avertisment care nu mai avea nevoie de cuvinte, în timp 
ce pătrundeam în zona de aşteptare alăturată terenului, 
vizavi de tribune. Mereu mă uimise, în anii precedenţi, 
volumul de muncă depus pentru testele acestea, şi nu 
eram mai puţin impresionată nici acum, văzând totul de 
aproape. Baraca în care aşteptau novicii era construită 
din lemn, inclusiv acoperişul. Arăta de parcă ar fi făcut 
parte dintotdeauna din stadion. Fusese înălţată cu o 
iuţeală remarcabilă şi avea să fie demolată la fel de 
repede după încheierea testelor. O uşă cât să încapă pe 
ea trei persoane îmi oferea o vedere parţială asupra 
terenului, unde una dintre colegele mele de clasă 
aştepta neliniştită să-i fie strigat numele. Tot felul de 
obstacole fuseseră instalate acolo, menite să ne pună la 
încercare echilibrul şi coordonarea, în timp ce trebuia 
oricum să ne luptăm şi să ne ferim de gardienii adulţi, 
care pândeau după diversele obstacole sau prin 
unghere. La un capăt al terenului fuseseră înălţaţi pereţi 
de lemn, alcătuind un întunecat şi derutant labirint. 
Deasupra unor suprafeţe atârnau plase şi platforme 
instabile, cu rolul de a testa capacităţile noastre de luptă 
în condiţii dificile. 

Câţiva novici se înghesuiseră în cadrul uşii, sperând 
să obţină un avantaj din urmărirea celor de dinaintea 



lor. Eu, nu. Eu aveam să merg acolo orbeşte, pregătită 
să accept orice mi-ar fi fost aruncat în cale. Studierea 
traseului pur şi simplu m-ar fi făcut să mă gândesc prea 
mult şi să intru în panică. Iar calmul era tot ceea ce-mi 
trebuia acum. 

Aşa că m-am rezemat de unul dintre pereţi barăcii, 
unnărindu-i cu privirea pe cei din jurul meu. Se pare că 
intr-adevăr venisem ultima, ceea ce mă făcea să mă 
întreb dacă-şi pierduse cineva banii, pariind pe mine. 
Unii dintre colegii mei de clasă şuşoteau în grupuleţe. 
Alţii făceau exerciţii de mobilitate şi de încălzire. Alţii 
stăteau cu instructorii care le fuseseră îndrumători. 
Aceştia din urmă îşi dădăceau cu aprindere elevii, 
dându-le sfaturi de ultim moment. Tot auzeam cuvinte 
de genul concentrare şi calm. 

Văzându-i pe instructori, mi s-a strâns inima. Nu cu 
multă vreme în urmă, iată cum îmi închipuiam eu ziua 
aceasta. Mă imaginam pe mine stând împreună cu 
Dimitri, el spunându-mi să iau totul în serios şi să nu- 
mi pierd calmul când ies pe teren. Alberta mă 
îndrumase în bună măsură după întoarcerea mea din 
Rusia, însă în calitatea ei de căpitan, se afla acum pe 
teren, ocupată cu tot soiul de responsabilităţi. Nu avea 
timp să vină la mine şi să mă ţină de mână. Iar prietenii 
mei care mi-ar fi putut oferi alinare — Eddie, Meredith 
şi ceilalţi — erau învăluiţi de propriile temeri. Aşa că 
eram singură. 



Fără ea sau fără Dimitri — sau, în fine, fără oricine 
altcineva — , m-am simţit străbătută de un surprinzător 
sentiment de singurătate. Nu era drept. N-ar fi trebuit să 
fiu singură. Dimitri ar fi trebuit să fie acolo, cu mine. 
Aşa trebuia să fi fost. închi z ând ochii, mi-am permis 
să-mi închipui că el chiar era acolo, la doar câţiva 
centimetri de mine, şi că stăteam de vorbă. 

„Nu- ţi face griji, tovarăşe. Pot să fac asta şi legată la 
ochi. Ce naiba, poate chiar aşa o s-o şi fac. Ai o bucată 
de pânză la-ndemână? Dacă te porţi frumos cu mine, te 
las chiar să mă legi tu." Şi, din moment ce fantezia asta 
s-ar fi desfăşurat după ce mă culcasem cu el, existau 
şanse considerabile ca el să mă fi ajutat, pe urmă, să-mi 
scot legătura de la ochi... printre altele. 

Puteam să-mi imaginez perfect cum m-aş fi ales din 
partea lui cu o clătinare exasperată din cap. „Rose, îţi 
jur, uneori am impresia că fiecare zi alături de tine 
înseamnă propriul meu test." 

Dar ştiam că oricum ar fi zâmbit, iar privirea plină 
de mândrie şi de încurajare pe care mi-ar fi dăruit-o în 
timp ce m-aş fi îndreptat spre teren ar fi fost tot ceea ce- 
rni trebuia ca să trec cu bine testele... 

— Ce faci, meditezi? 

Am deschis ochii, uimită să aud acea voce. 

— Mamă? Ce cauţi aici? 

Mama, Janine Hathaway, stătea acolo, în faţa mea. 
Era doar cu câţiva centimetri mai scundă decât mine, 
însă avea dârzenie în ea cât cineva de două ori cât mine. 



Expresia ameninţătoare a chipului ei bronzat sfida, 
provocând pe oricine s-o pună la încercare. Mi-a 
răspuns printr-un zâmbet pieziş şi şi-a înfipt mâna în 
şold. 

— Tu chiar credeai că n-o să vin să văd cum te 
descurci? 

— Nu ştiu, am mărturisit, simţindu-mă oarecum 
vinovată pentru faptul că mă îndoisem de ea. 

Noi două nu prea avuseserăm cine ştie ce relaţie de-a 
lungul anilor, şi doar întâmplările mai recente — 
majoritatea neplăcute — duseseră la refacerea cât de cât 
a legăturii noastre. în cea mai mare parte a timpului, eu 
tot nu ştiam ce simt pentru ea. Oscilam între nevoia 
unei fetiţe de mama ei absentă şi resentimentul 
adolescentei abandonate. In acelaşi timp, nu eram întru 
totul convinsă că o iertasem pentru pumnul pe care mi-1 
dăduse „accidental", în timpul unei lupte de 
antrenament. 

— Mi-am închipuit că ai, ştii tu, lucruri mai 
importante de făcut, i-am zis. 

— Nici nu mă gândeam să lipsesc de la asta, mi-a 
răspuns, aplecându-şi capul spre tribune şi legănându-şi 
şuviţele castanii, ondulate. La fel şi tatăl tău. 

—Ce? 

M-am repezit spre uşă şi mi-am încordat privirea 
spre teren. Nu vedeam prea bine tribunele, din cauza 
tuturor acelor obstacole de pe teren, dar tot era 
suficient. Iată-1 acolo: Abe Mazur. Era lesne de 



descoperit, cu barba şi mustaţa lui, ca şi cu eşarfa 
verde-smarald înnodată peste gulerul cămăşii de lux. 
Probabil că se topea pe căldura aia, dar mi-am închipuit 
că ar fi fost nevoie de ceva mai mult decât de un pic de 
transpiraţie pentru ca el să renunţe la gusturile lui 
vestimentare stridente. 

Dacă relaţia mea cu mama era destul de sumară, cea 
cu tatăl meu era, practic, inexistentă. îl cunoscusem 
doar prin mai; chiar atunci, când abia ajunsesem aici 
înapoi, aflasem că eram fiica lui. Toţi dhampirii aveau 
câte un părinte moroi, iar eu îl aveam pe el. încă nu-mi 
dădeam seama precis ce simţeam pentru el. Cea mai 
mare parte a trecutului său rămânea pentru mine un 
mister, însă existau zvonuri din belşug cum că ar fi fost 
implicat în afaceri ilegale. De asemenea, lumea se 
comporta ca şi cum el ar fi fost genul rupătorului de 
oase şi, cu toate că nu prea aveam dovezi în acest sens, 
nu mi se părea ceva surprinzător. în Rusia, era numit 
Zmeu. 

Cum mă holbam eu la el, uluită, mama s-a apropiat 
agale de mine. 

— O să se bucure că ai ajuns la timp, mi-a zis. A pus 
un pariu uriaş pe prezenţa ta. Şi a pariat că vei veni, 
dacă asta te face să te simţi mai bine. 

— Nonnal, am gemut eu. Normal că el e tartorul din 
spatele pariurilor. Ar fi trebuit să-mi dau seama imediat 
cum... 

Deodată, mi-a picat falca. 



— Dar ce face acolo, vorbeşte cu Adrian? 

Îhî. Lângă Abe stătea Adrian Ivashkov: mai mult sau 
mai puţin, partenerul meu oficial. Adrian era dintr-o 
familie regală de moroi şi un alt utilizator al spiritului, 
la fel ca Lissa. Era nebun după mine (şi de multe ori 
doar nebun şi-atât) incă de când mă cunoscuse, însă eu 
nu avusesem ochi decât pentru Dimitri. După eşecul 
meu din Rusia, mă întorsesem şi-i promisesem lui 
Adrian c-o să-i ofer o şansă. Spre surprinderea mea, 
lucrurile între noi mergeau... bine. Grozav, chiar. îmi 
scrisese un eseu în care-mi argumentase de ce alegerea 
de-a mă cupla cu el ar fi fost una inteligentă. Indusese 
până şi promisiuni de genul „O să renunţ la ţigări, cu 
excepţia cazurilor în care o să am mare, mare nevoie să 
trag câte una" şi „O să-ţi fac surprize romantice în 
fiecare săptămână: un picnic improvizat, un buchet de 
trandafiri sau o excursie la Paris... dar, de fapt, niciuna 
dintre variantele acestea, fiindcă n-ar mai fi surprize." 

Să fiu împreună cu el nu era acelaşi lucru cu a fi îm- 
preună cu Dimitri, dar, la urma urmei, presupun că nu e 
posibil ca două relaţii să fie vreodată perfect identice, 
în definitiv, era vorba despre doi bărbaţi diferiţi. încă 
mă trezeam zi de zi îndurerată de pierderea lui Dimitri 
şi a iubirii noastre. Mă chinuia amintirea eşecului de a-1 
ucide în Siberia şi de a-1 elibera din starea lui de mort- 
viu. Şi totuşi, disperarea aceasta nu însemna şi sfârşitul 
vieţii mele amoroase: îmi luase destulă vreme să accept 
ideea asta. îmi venea greu să trec mai departe, însă 



Adrian mă făcea fericită. Şi, deocamdată, asta îmi era 
de ajuns. 

Dar asta nu însemna neapărat că mi-aş fi dorit ca el 
să se tragă de şireturi cu piratul şi banditul de taică- 
meu. 

— E o influenţă rea! am protestat. 

Mama a pufnit. 

— Mă îndoiesc că Adrian l-ar putea influenţa prea 
tare pe Abe. 

— Nu Adrian! Abe. Adrian încearcă să se facă băiat 
cuminte. Iar Abe o să strice totul! 

Pe lângă renunţarea la fumat, Adrian îmi mai jurase 
c-o să se lase de băut şi de alte vicii, în eseul lui 
romantic. Mi-am încordat privirea spre locul unde 
stăteau el şi cu Abe, în tribuna înţesată, încercând să 
deduc ce subiect putea să fie atât de interesant. 

— Despre ce-or vorbi? 

— Cred că asta ar trebui să fie cea mai mică dintre 
problemele tale, în clipa de faţă, mi-a atras ea atenţia. 
N-ar fi fost Janine Hathaway dacă nu şi-ar fi manifestat 
spiritul practic. Preocupă-te mai puţin de ei şi mai mult 
de terenul de colo, a adăugat ea. 

— Crezi că vorbesc despre mine? 

— Rose! a exclamat mama, lovindu-mă uşor cu 
pumnul în braţ şi făcându-mă să-mi întorc — cu greu 
— privirea spre ea. Trebuie să iei treaba asta în serios. 
Păstrează-ţi calmul şi nu te lăsa distrasă. 



Cuvintele ei semănau atât de mult cu ceea ce-mi 
imaginasem că mi-ar fi spus Dimitri, încât un mic 
zâmbet mi s-a furişat pe faţă. în definitiv, nu eram chiar 
atât de singură acolo. 

— Ce-i atât de amuzant? m-a întrebat, precaută. 

— Nimic, i-am răspuns, îmbrăţişând-o. La început, a 
stat încordată, dar pe urmă s-a destins, îmbrăţişându-mă 
la rândul ei. Mă bucur că eşti aici, i-am explicat. 

Mama nu era genul de persoană excesiv de 
afectuoasă, aşa că o prinsesem pe picior greşit. 

— Păi, a îngăimat, evident fâstâcită, doar ţi-am spus 
că nu puteam să lipsesc. 

Mi-am întors din nou privirea spre tribune. 

— Pe de altă parte, în legătură cu Abe nu sunt la fel 
de sigură ca tine. 

Sau... ia stai! O idee neobişnuită mi-a venit în minte. 
Nu, de fapt, nu era chiar atât de neobişnuită. Dubios sau 
nu, Abe avea relaţii: îndeajuns de multe, încât să-i 
poată strecura un mesaj în închisoare lui Victor 
Dashkov. Abe fusese cel care-i ceruse informaţii despre 
Robert Dorn, fratele utilizator de spirit al lui Victor, 
vrând să-mi facă un serviciu. Când Victor îi trimisese 
înapoi mesajul, răspunzând că nu avea niciun motiv să-l 
ajute pe Abe cu ceea ce-i trebuia, ştersesem cu 
promptitudine de pe listă ajutorul tatălui meu şi mă 
avântasem asupra ideii mele cu evadarea. Dar acum... 

— Rosemarie Hathaway! 



Alberta era cea care mă strigase, cu o voce 
răsunătoare şi limpede. Era ca o trompetă, ca o chemare 
la luptă. Toate gândurile îndreptate spre Abe şi spre 
Adrian — şi, da, chiar şi spre Dimitri — mi-au dispărut 
din minte. Cred că mama mi-a urat succes, numai că 
exprimarea ei exactă n-am prins-o, fiindcă deja 
pornisem cu paşi mari şi repezi spre Alberta, intrând în 
arenă. Adrenalina m-a copleşit. întreaga mea atenţie era 
concentrată acum asupra a ceea ce aveam în faţă: testul 
în urma căruia, în sfârşit, deveneam gardian. 


DOI 


TESTELE MELE AU TRECUT ca printr-o ceaţă. 

Ai fi zis — gândindu-te la faptul că ele reprezentau 
partea cea mai importantă a studiilor mele de la Sf. 
Vladimir — că o să-mi amintesc totul în cel mai mic 
amănunt, cu o limpezime de cristal. Şi totuşi, gândurile 
mele de mai devreme se cam transformaseră în 
realitate. Cum s-ar fi putut măsura cu ceea ce deja 
înfruntasem? Cum ar fi putut luptele acestea mimate să 
se compare cu năpustirea unei întregi haite de strigoi 
asupra şcolii noastre? Fusesem nevoită să înfrunt 
situaţii copleşitoare, fără să ştiu dacă cei pe care-i 
iubeam erau vii sau morţi. Şi cum aş fi putut să mă tem 



de o aşa-zisă luptă cu unul dintre instructorii şcolii, 
după ce îl înfruntasem pe Dimitri? Ca dhampir, fusese 
implacabil; ca strigoi, era şi mai rău. 

Nu înseamnă că aş fi tratat cu uşurinţă testele 
acestea. Erau chiar serioase. Mereu picau destui novici, 
iar eu am refuzat să mă număr printre aceştia. Am fost 
atacată din toate părţile de gardieni care luptau şi-i 
apărau pe moroi încă de dinainte să mă nasc eu. Arena 
nu era plană, ceea ce complica totul. O umpluseră cu tot 
felul de capcane şi de obstacole, de bârne şi de trepte 
care-mi puneau echilibrul la încercare. .. inclusiv o 
punte, amintindu-mi în chip dureros de ultima noapte în 
care-1 văzusem pe Dimitri. îl împinsesem de pe ea după 
ce-i împlântasem în inimă o ţepuşă din argint... ţepuşă 
care căzuse de-acolo în timpul prăbuşirii lui în apele 
râului de dedesubt. 

Puntea din arenă era un pic altfel faţă de cea solidă, 
din lemn, pe care mă luptasem cu Dimitri în Siberia. 
Aceasta era şubredă, o trecere prost construită, din 
scânduri, având ca sprijin doar funii, în chip de 
balustrade. Fiecare pas făcea ca întreaga punte să se 
legene şi să tremure, iar găurile din scânduri îmi arătau 
locurile în care foştii mei colegi (din nefericire pentru 
ei) îi descoperiseră punctele slabe. Testul pe care mi-1 
repartizaseră mie pe punte probabil că era cel mai greu 
dintre toate. Scopul meu era să scap un „moroi" urmărit 
de un grup de „strigoi". Rolul moroiului meu era jucat 
do Daniel, un gardian nou care sosise în şcoală, 



împreună cu alţii, ca să-i înlocuiască pe cei ucişi în 
decursul atacului. Nu-1 cunoşteam foarte bine, dar în 
cadrul exerciţiului se prefăcea total docil şi neajutorat; 
chiar puţin înfricoşat, exact aşa cum ar fi fost oricare 
moroi pe care l-aş fi apărat. 

Mi-a opus o mică rezistenţă când a fost să păşim pe 
pod, iar eu mi-am folosit tonul cel mai calm şi mai 
convingător cu putinţă ca să-l determin ca, în cele din 
urmă, să meargă înaintea mea. Se pare că se testau şi 
aptitudinile umane, pe lângă cele de luptă. Nu departe 
de noi, pe traseu, ştiam că se apropie gardienii care-i 
întruchipau pe strigoi. 

Daniel a păşit pe punte, iar eu l-am urmat ca o 
umbră, continuând să-i ofer replici liniştitoare, în timp 
ce aveam toate simţurile în alertă. La un moment dat, 
puntea s-a zdruncinat cu violenţă, fapt care m-a făcut 
să-nţeleg că urmăritorii noştri ne ajunseseră din urmă. 
Am privit iute in spate şi am zărit trei „strigoi" venind 
pe urmele noastre. Gardienii care-i interpretau se 
descurcau admirabil: se deplasau cu la fel de multă 
dexteritate şi viteză ca şi veritabilii strigoi. Aveau să ne 
prindă dacă nu ne mişcăm mai repede. 

— Te descurci grozav, i-am spus lui Daniel. 

îmi venea greu să-mi păstrez tonul potrivit. Dacă 
ţipai la moroi, riscai să-i arunci într-o stare de şoc. Prea 
multă blândeţe putea să-i facă să creadă că nu erai 
destul de serios. 



— Şi ştiu că poţi să te mişti mai repede de-atât. 
Trebuie să păstrăm distanţa faţă de ei: uite-i că se 
apropie. Ştiu că poţi. Haide! 

Cu certitudine că am trecut de partea aceasta a 
testului, referitoare la puterea de convingere, fiindcă 
într-adevăr el şi-a iuţit paşii; nu tocmai suficient cât să 
fie pe potriva urmăritorilor noştri, dar era un început. 
Deodată, puntea s-a zguduit din nou, nebuneşte. Daniel 
a scos un scâncet convingător şi a încremenit, ţinându- 
se strâns de funiile laterale. In faţa lui, la celălalt capăt 
al punţii, am văzut un alt gardian-pe-post-de- strigoi 
aşteptând. Cred că numele lui era Randall, un nou 
instructor. Eram făcută sandviş între el şi grupul din 
spate. Numai că Randall stătea nemişcat, aşteptând pe 
prima scândură a punţii, ca s-o poată zgâlţâi, în- 
greunându-ne înaintarea. 

— Mergi înainte, l-am zorit, în timp ce mintea îmi 
funcţiona ca o vârtelniţă. Hai că poţi! 

— Dar e un strigoi acolo! Suntem prinşi în cursă, a 
exclamat Daniel. 

— Nu-ţi face probleme. Rezolv eu cu el. Tu doar 
mergi. 

De data aceasta, tonul meu fusese vehement, 
determinându-1 pe Daniel să se târască mai departe, 
impulsionat de comanda mea. Unnătoarele câteva clipe 
solicitau o sincronizare perfectă a acţiunilor mele. Era 
nevoie să-i supraveghez pe „strigoii" aflaţi pe ambele 
părţi laterale şi să-l menţin pe Daniel în mişcare, 



urmărind în acelaşi timp şi poziţia în care ne aflam pe 
punte. După ce parcurseserăm aproape trei sferturi din 
drum, i-am şuierat: 

— Lasă-te jos, în patru labe, imediat! Hai, repede! 
continuând să vorbesc cu glas scăzut: 

— Acum o să strig la tine. Nu mă lua în seamă. 

Şi, cu o voce mai puternică, dedicată celor care 
veneau în urma noastră, l-am apostrofat: 

— Ce tot faci? N-avetn voie să ne oprim! 

Daniel nu s-a clintit, iar eu am reluat în şoaptă: 

— Bine. Vezi locul în care funiile se unesc cu baza, 
la balustrade? Prinde-te de-acolo. Prinde-te cât poţi de 
strâns şi nu le da drumul, orice s-ar întâmpla. înfăşoară- 
ţi-le în jurul mâinilor, dacă trebuie. Hai, acum! 

Şi, docil, tni-a ascultat ordinul. Vremea trecea, aşa 
că n-atn mai pierdut nicio clipă. Dintr-o singură 
mişcare, încă stând ghemuită, m-atn răsucit şi am izbit 
funiile cu tăişul cuţitului pe care-1 primisem laolaltă cu 
ţepuşa. Şi era ascuţit, Slavă Domnului! Gardienii care 
organizaseră testele nu se jucau. N-a retezat instantaneu 
funiile, dar le-a tăiat atât de repede, încât „strigoii" 
aflaţi de-o parte şi de cealaltă n-au mai avut timp să 
reacţioneze. 

Funiile au plesnit exact în clipa în care, încă o dată, 
îi aminteam lui Daniel să se ţină bine. Cele două 
porţiuni ale punţii s-au repezit spre marginile 
eşafodajului din lemn, trase de greutatea celor aflaţi pe 
ele. în fine, cel puţin partea noastră aşa a făcut. Iar eu şi 



cu Daniel eram pregătiţi. Cei trei urmăritori din spatele 
nostru, nu. Doi dintre ei au căzut. Al treilea abia a 
izbutit să se prindă, în ultima clipă, de o scândură, 
alunecând puţin până să se stabilizeze. Distanţa până 
jos era cam de un metru şi optzeci, însă mi se spusese 
să-mi imaginez c-ar fi de cincisprezece metri: o cădere 
care ne-ar fi omorât pe amândoi, atât pe mine, cât şi pe 
Daniel. 

împotriva aşteptărilor, el se ţinea încă de funie. Şi eu 
mă ţineam, la rândul meu, iar de îndată ce funia şi 
scândura au ajuns să se lipească de marginile 
eşafodajului, am început să mă caţăr ca pe o scară. Nu 
mi-a fost uşor să mă urc peste Daniel, dar am făcut-o, 
ceea ce mi-a oferit încă o şansă ca să-l îndemn să se 
ţină bine. Randall, care aştepta în faţa noastră, nu 
căzuse. Avusese picioarele pe punte atunci când o 
tăiasem totuşi şi fusese surprins doar cât să-şi piardă 
echilibrul. Revenindu-şi iute, acum zgâlţâia funiile, 
încercând să se suie pe planul solid de deasupra. Era 
mult mai aproape de el, decât eram eu, dar am izbutit în 
ultima clipă să-l apuc de picior şi să-l împiedic. L-am 
smucit spre mine. El s-a ţinut bine în continuare de 
punte, aşa că ne-am luptat. Ştiam că, probabil, n-aş fi 
putut să-l dau jos; în schimb, aveam posibilitatea să mă 
apropii de el. în cele din urmă, am lăsat să-mi cadă 
cuţitul din mână şi am reuşit să-mi scot ţepuşa de la 
centură: o piatră de încercare pentru echilibrul meu. 



Postura incomodă în care se afla Randall îmi oferea 
şansa să i-o înfig în inimă şi am profitat de ea. 

Pentru teste, primiserăm ţepuşe boante, care n-ar fi 
fost capabile să străpungă pielea, dar puteau fi folosite 
cu suficientă forţă, încât să-i convingă pe adversarii 
noştri că ştiam ce facem. Ţinta mea a fost perfectă, aşa 
că Randall, acceptând faptul că ar fi reprezentat o 
lovitură fatală, a renunţat să se mai ţină, lăsându-se să 
cadă de pe punte. 

îmi rămânea chinuitoarea misiune de a-1 convinge pe 
Daniel să se caţere, la rândul lui. Mi-a luat destul timp, 
dar încă o dată trebuie să spun, comportamentul lui era 
potrivit personajului, conform cu modul în care ar fi 
reacţionat un moroi cuprins de frică. îi eram 
recunoscătoare totuşi pentru faptul că nu considerase că 
un moroi adevărat n-ar fi putut să se ţină şi s-ar fi 
prăbuşit. 

După această provocare au urmat multe altele, dar 
m-am bătut mai departe, fără să slăbesc ritmul sau să 
mă las afectată de epuizare. M-am comutat pe modul de 
funcţionare în bătălie, cu toate simţurile concentrate pe 
instinctele primare: atacă, apără-te, ucide. 

Şi, în timp ce rămâneam acordată pe aceste 
frecvenţe, tot mai era nevoie să manifest spirit inovator 
şi să nu mă culc pe-o ureche. Altfel, n-aş mai fi fost 
capabilă să reacţionez la o surpriză de genul celei cu 
puntea. M-am descurcat cu toate, bătându-mă întruna, 
fără alte gânduri decât cele legate de îndeplinirea 



misiunilor din faţa mea. Am încercat să nu mă gândesc 
la instructorii mei ca la persoane pe care le cunoşteam. 
I-am tratat ca pe strigoi. N-am făcut deloc economie de 
pumni. 

Iar când, în sfârşit, s-a încheiat totul, aproape că nici 
nu mi-am dat seama. Rămăsesem pur şi simplu acolo, 
la centrul terenului, fără ca vreun atacator să se mai 
îndrepte spre mine. Eram singură. încetul cu încetul, 
am devenit conştientă de detaliile lumii înconjurătoare. 
Mulţimile din tribune ovaţionând. Câţiva instructori 
făcându-şi semne aprobatoare unii altora în timp ce li se 
alăturau spectatorilor. Bătăile puternice ale propriei 
inimi. 

Abia când o zâmbitoare Alberta m-a tras de braţ, mi- 
am dat seama că se terminase. Testul pe care-1 
aşteptasem toată viaţa, terminat într-o clipită. 

— Haide, mi-a zis, cuprinzându-mi umerii cu braţul 
şi conducându-mă spre ieşire. Bea puţină apă şi stai jos. 

Ameţită, m-am lăsat condusă de ea în afara 
terenului, în jurul căruia lumea continua să aclame şi 
să-mi strige numele, în spatele nostru, i-am auzit pe 
unii spunând că erau nevoiţi să ia o pauză, ca să repare 
puntea. Alberta m-a dus înapoi spre spaţiul de aşteptare 
şi m-a împins cu blândeţe pe o bancă. Altcineva s-a 
aşezat lângă mine şi mi-a întins o sticlă cu apă. Mi-am 
întors privirea şi am văzut-o pe mama. Avea pe chip o 
expresie pe care n-o mai văzusem niciodată: de mândrie 
pură, iradiantă. 



— Asta a fost tot? am întrebat-o, într-un târziu. 

M-a surprins din nou, cu un hohot de râs neprefăcut. 

— „Asta a fost tot"? m-a îngânat ea. Rose, ai stat pe 
teren timp de aproape o oră. Ai trecut testele în chip 
strălucit: probabil c-a fost una dintre cele mai bune 
evoluţii din câte a văzut vreodată şcoala asta. 

— Zău? Mie mi s-a părut... 

Uşor nu era tocmai termenul adecvat. 

— Am trecut prin el ca prin ceaţă, asta-i tot. 

Mama mi-a strâns mâna. 

— Ai fost uluitoare. Sunt foarte, foarte mândră de 
tine. 

Conştientizarea acestui fapt m-a izbit atunci cu 
adevărat, dar cu adevărat, şi un zâmbet tipic pentru 
mine mi-a apărut pe buze. 

— Şi-acum, ce-o să se-ntâmple? am întrebat-o. 

— Acum, devii gardian. 

Fusesem tatuată de multe ori, dar niciuna dintre 
acele ocazii nu semăna cu ceremonia şi fastul celei în 
care mi-am primit însemnul jurământului. Până acum, 
primisem semne molnija pentru cei pe care-i ucisesem 
în circumstanţe neaşteptate, tragice: luptându-mă cu 
strigoii din Spokane, sau în cursul atacului asupra şcolii 
şi a misiunii de salvare ulterioare, evenimente care 
aduceau după ele doliul, nu sărbătorirea. După toate 
acele omoruri, ajunseserăm să le cam pierdem 
socoteala, drept pentru care gardienii meşteri în tatuaje, 



deşi se străduiau să consemneze toţi strigoii ucişi, până 
la urmă îmi întipăriseră un semn în formă de stea, ca o 
modalitate fantezistă de a arăta că li se pierduse 
numărul. 

Tatuarea nu este o operaţie rapidă, chiar dacă este 
vorba despre semne mai mici, şi întreaga mea clasă de 
absolvenţi trebuia să-şi primească partea. Ceremonia s- 
a desfăşurat în ceea ce de obicei era sala de mese a 
Academiei, o încăpere pe care organizatorii fuseseră 
capabili s-o transforme, în chip remarcabil, într-o sală 
la fel de grandioasă şi de împodobită ca saloanele de la 
Curtea Regală. Spectatorii — prieteni, rude, gardieni — 
împânziseră încăperea în care Alberta ne-a strigat pe 
nume, unul câte unul, citind rezultatele, în timp ce ne 
apropiam de artistul specializat în tatuaje. Rezultatele 
erau importante. Ele aveau să fie date publicităţii şi, 
împreună cu mediile generale de pe parcursul şcolii, ne 
influenţau repartiţiile. Moroii aveau dreptul să solicite 
ca toţi gardienii lor să fi avut o anumită medie minimă. 
Lissa mă ceruse pe mine, fireşte, dar nici cele mai bune 
rezultate din lume n-ar fi putut să compenseze toate 
bilele mele negre pe partea comportamentală, adunate 
în dosar. 

Totuşi, la această ceremonie nu erau prezenţi şi 
moroi, cu excepţia celor câţiva invitaţi de proaspeţii 
absolvenţi în calitate de oaspeţi. în rest, toţi cei strânşi 
acolo erau dhampiri: fie gardieni deja consacraţi, fie pe 
cale de devenire, cum era şi cazul meu. Oaspeţii erau 



aşezaţi în spate, iar gardienii veterani, în partea din faţă. 
Colegii mei şi cu mine am stat tot timpul în picioare, 
poate ca un fel de ultim test de rezistenţă. 

Nu m-a deranjat. îmi schimbasem hainele rupte şi 
murdare cu o pereche de pantaloni largi şi un sveter, o 
vestimentaţie şic ce păstra în acelaşi timp un aer 
solemn. Era un eveniment important, fiindcă atmosfera 
din sală era încărcată de tensiune, pe toate chipurile 
citindu-se un amestec de bucurie pentru succesul 
nostru, dar şi îngrijorare faţă de noul şi implacabilul rol 
pe care aveam să-l jucăm în lume. Am privit cu ochi 
strălucitori cum erau strigaţi prietenii mei, surprinsă şi 
impresionată de multe dintre rezultate. 

Eddie Căştile, un prieten apropiat, obţinuse un 
rezultat extrem de bun la proba de protejare a moroiului 
în situaţie de unu-la-unu. Nu mi-am putut stăpâni un 
zâmbet urmărind cum îi întipărea specialistul semnul 
lui Eddie. 

— Mă întreb cum şi-o fi trecut el moroiul peste 
punte, am murmurat cu glas scăzut. Eddie e un tip 
destul de inventiv. 

Lângă mine, o altă prietenă, Meredith, m-a privit 
nedumerită. 

— Despre ce tot vorbeşti? Tonul ei era la fel de 
scăzut. 

— Despre când am fost urmăriţi pe punte cu câte un 
moroi. Al meu a fost Daniel. 

Dar ea tot părea nedumerită, aşa că i-am explicat. 



— Şi au pus un strigoi să ne atace din ambele părţi. 

— Eu am trecut puntea, mi-a spus în şoaptă, dar 
numai pe mine mă urmăreau. Pe moroiul meu l-am dus 
printr-un labirint. 

O privire piezişă a unui coleg din apropiere ne-a 
făcut să încetăm conversaţia, dar mi-am ascuns 
încruntarea. Poate că nu fusesem singura care trecuse 
prin teste ca prin ceaţă. Poate că şi Meredith încurca 
faptele. 

Când Alberta mi-a strigat numele şi a anunţat 
rezultatele mele, am auzit câteva icnete. Punctajul meu 
era de departe cel mai mare din clasă. M-am bucurat că 
nu mi-a citit şi mediile din şcoală. Mi-ar fi şters ceva 
din gloria cucerită prin restul evoluţiei. Mereu mă 
descurcasem bine la orele de luptă, dar la matematică, 
sau la istorie... în fine, acestea lăsaseră un pic de dorit, 
mai ales de când dădusem impresia că tot vin şi plec 
din şcoală. 

îmi legasem strâns părul într-un coc, iar toate 
şuviţele rebele erau prinse cu agrafe, astfel încât 
specialistul să nu fie stânjenit de nimic în munca lui. 
M-am aplecat în faţă, să-i ofer o privelişte cum trebuie, 
şi l-am auzit monnăind surprins. Cu ceafa mea 
acoperită de semne, avea de furcă. De regulă, noii 
gardieni îi ofereau un câmp de acţiune cu totul liber. 
Totuşi, tipul ştia meserie, aşa că a reuşit până la urmă 
să strecoare cu delicateţe însemnul jurământului pe 
mijlocul cefei mele. însemnul arăta ca un S alungit, 



întins, având capetele buclate. Artistul l-a potrivit între 
semnele molnija, lăsându-1 să se înfăşoare în jurul lor 
ca o îmbrăţişare. M-a durut, dar chipul mi-a rămas 
impasibil, refuzând să tresar. Mi-a arătat rezultatul final 
într-o oglindă, după care mi-a acoperit locul cu un 
pansament, pentru ca rana să se închidă fără probleme. 

Pe urmă, m-am întors alături de colegii mei şi am 
urmărit cum le erau făcute tatuajele şi celor rămaşi. 
Asta a însemnat să mai stau două ore în picioare, dar nu 
m-a deranjat. Capul încă mi se învârtea, după toate cele 
petrecute azi. Eram gardian. Un gardian adevărat, zău! 
Dar, odată cu acest gând, au apărut şi întrebările. Ce 
avea să se mai întâmple de-acum? Oare avusesem 
rezultate suficient de bune, cât să-mi fie şterse 
consemnările actelor de rea purtare? Oare urma să 
ajung gardianul Lissei? Şi ce va fi cu Victor? Şi cu 
Dimitri? 

M-am foit, stingherită, izbită cu toată puterea de 
însemnătatea ceremoniei de numire drept gardian. Aici 
nu era vorba doar despre Dimitri şi Victor. Aici era 
vorba despre mine: despre restul vieţii mele. Şcoala se 
terminase. N-o să mai am profesori care să-mi 
urmărească fiecare mişcare, sau să mă corecteze când 
greşesc. Toate hotărârile vor cădea în seama mea, când 
voi fi în lumea largă, protejând pe cineva. Moroii şi 
vampirii mai tineri mă vor privi ca pe o autoritate. Şi nu 
voi mai beneficia de luxul antrenamentelor de luptă, 
urmate imediat de lâncezeală, în camera mea. Nu vor 



mai fi ore de clasă cu teme precise. Voi fi la datorie tot 
timpul. Gândul acesta era intimidant, presiunea aproape 
prea mare. Mereu pusesem semnul egalităţii între 
absolvire şi libertate. Acum, nu mai eram chiar atât de 
convinsă. Oare ce formă avea să îmbrace viaţa mea de- 
acum încolo? Cine va lua hotărârile? Şi cum aş mai 
putea să ajung la Victor, dacă mă repartizau drept 
gardian al altcuiva decât Lissa? 

I-am întâlnit privirea Lissei, în locul în care stătea, 
de cealaltă parte a încăperii, în rândurile publicului. 
Ardea de o mândrie la fel de mare ca a mamei mele şi 
mi-a zâmbit larg când a văzut c-o privesc. 

Şterge-ţi expresia aia de pe faţă, m-a mustrat ea, 
prin legătura dintre noi. N-ar trebui să arăţi atât de 
îngrijorată, nu azi. Azi trebuie să sărbătoreşti. 

Ştiam că are dreptate. Eram capabilă să mă descurc 
cu ceea ce avea să urmeze. 

Grijile mele, destul de multe la număr, puteau să mai 
aştepte o zi... mai ales că dispoziţia exuberantă a 
prietenilor şi părinţilor mei mă asigura că se va lăsa cu 
chef. Abe, cu influenţa pe care părea să o exercite 
oriunde şi oricând, rezervase o mică sală pentru 
banchete şi organizase în cinstea mea o petrecere mai 
potrivită pentru o tânără prezentată pentru prima oară la 
Curtea Regală, decât pentru o umilă, nechibzuită fată 
dhampir. 

înaintea petrecerii, m-am schimbat încă o dată. 
Straiele de petrecere, mai frumoase, păreau acum mai 



potrivite decât banala vestimentaţie pentru o ceremonie 
molnija. Mi-am pus o rochie petrecută, cu mâneci 
scurte, de un verde-smarald, şi mi-am atârnat la gât 
nazar-ul, cu toate că nu se asorta. Nazar-ul era un mic 
pandantiv ce semăna cu un ochi, înconjurat de diferite 
nuanţe de albastru. în Turcia, de unde provenea Abe, se 
credea că-i oferă protecţie purtătorului. El îl dăruise 
mamei mele cu ani în urmă, iar ea, la rândul ei, mi-1 
dăduse mie. 

După ce m-am machiat şi mi-am pieptănat părul 
încâlcit, lăsându-1 revărsat în valuri lungi şi întunecate 
(fiindcă pansamentul de peste tatuaj nu se asorta deloc 
cu rochia), cu greu m-ai fi putut lua drept cineva 
capabil să se lupte cu monştri, sau chiar să administreze 
un pumn. Ba nu... nu era întru totul adevărat, după cum 
mi-am dat seama în clipa imediat următoare. Studiindu- 
mă în oglindă, am rămas surprinsă remarcând în ochii 
mei căprui privirea aceea bântuită. Era suferinţă acolo, 
o suferinţă şi o pustietate pe care nici măcar cea mai 
frumoasă rochie şi cel mai reuşit machiaj n-ar fi putut 
să le ascundă. 

Am hotărât să n-o iau în seamă şi am plecat spre sala 
pentru banchete, dând de Adrian imediat cum am ieşit 
din căminul meu. Fără vreun cuvânt, m-a înfăşurat în 
braţele lui şi m-a sufocat cu o sărutare. M-a prins 
complet nepregătită. Ca să vezi! Creaturile 
întunericului nu mă luau prin surprindere, însă un frivol 
moroi de sânge regal, da. 



Şi ce mai sărutare, una care aproape că m-a făcut să 
mă simt vinovată pentru faptul că m-am lăsat cufundată 
în ea. îmi făcusem destule griji atunci când începusem 
să umblu cu Adrian, dar multe dintre ele dispăruseră cu 
timpul. După ce-1 văzusem flirtând fără ruşine şi 
neluând nimic în serios atât de mult timp, nu m-aş fî 
aşteptat niciodată la un asemenea devotament din 
partea lui, în relaţia noastră. Nu mă aşteptasem nici să 
descopăr că sentimentele mele faţă de el evoluau... ceea 
ce mi se părea atât de contradictoriu, dacă mă gândeam 
că încă îl iubeam pe Dimitri şi tot născoceam planuri 
imposibile prin care să-l salvez. 

Am izbucnit în râs în clipa în care Adrian m-a lăsat 
jos din braţe. în apropierea noastră, câţiva moroi mai 
tineri se opriseră să ne privească. Nu era ceva prea 
neobişnuit, la vârsta noastră, ca un moroi să umble cu o 
fată dhampir, dar ca o fată dhampir cu o asemenea 
notorietate să umble cu strănepotul reginei? Era prea de 
tot; mai ales că toată lumea ştia cât de mult mă detestă 
regina Tatiana. Fuseseră puţini martori la ultima mea 
întrevedere cu ea, când ţipase la mine, cerându-mi să 
stau departe de Adrian, dar poveşti de genul ăsta ajung 
mereu să se răspândească. 

— V-a plăcut spectacolul? i-am întrebat pe cei câţiva 
curioşi. Dându-şi seama că fuseseră descoperiţi, 
puştanii moroi s-au grăbit să-şi continue drumul. Eu m- 
am întors spre Adrian şi i-am zâmbit. Ce-a fost asta? 1- 
am întrebat. Cam tare scena cu sărutul, cu-atâta public! 



— Ăsta, mi-a răspuns pe un ton măreţ, a fost premiul 
tău pentru câţi ai pus cu botul pe labe la testele alea. Şi, 
după o clipă de pauză, a adăugat: Şi-a mai fost şi pentru 
că arăţi de-a dreptul răpitor în rochia asta. 

I-am aruncat o privire piezişă. 

— Premiu, hm? Iubitul lui Meredith i-a adus cercei 
cu diamante. 

M-a prins de mână şi a ridicat din umeri impasibil, 
în timp ce porneam împreună spre petrecere. 

— Vrei diamante? Iţi dau eu diamante. Te scald în 
ele. Ce naiba, îţi iau o ţinută făcută numai din diamante. 
Dar ar fi prea puţin. 

— Cred că, până la urmă, aleg sărutarea, am replicat, 
închipuindu-mi-1 pe Adrian cum m-ar înveşmânta ca pe 
un model pentru costume de baie. Sau ca pe o 
dansatoare la bară. Faptul că pomenise de bijuterii mi-a 
adus brusc în gând o amintire nedorită: când Dimitri mă 
ţinuse captivă în Siberia, adormindu-mă într-o stare de 
extatică mulţumire cu muşcăturile lui, şi mă scăldase în 
bijuterii. 

— Ştiam eu că eşti o ţipă redutabilă, a continuat 
Adrian. 

O caldă briză de vară i-a ciufulit părul şaten, pe 
care şi-l dichisea cu atâta migală în fiecare zi, aşa că, 
folosindu-se de mâna liberă, a încercat absent să şi-l 
aranjeze la loc. Dar nu mi-am dat seama şi cât, până 
când nu te-am văzut acolo, dând de pământ cu 
gardienii. 



— Asta înseamnă c-o să fii mai drăguţ cu mine? l-am 
tachinat. 

— Deja sunt drăguţ cu tine, a replicat el, semeţ. Ai 
idee cât de tare mi-e poftă de o ţigară în clipa asta? Dar, 
nu! îndur cu bărbăţie renunţarea la nicotină: totul, 
numai pentru tine. Totuşi, cred că, după ce te-am văzut 
acolo, o să fiu un pic mai prudent prin preajma ta. Iar 
nebunul ăla de taică-tău o să mă facă să fiu şi mai 
precaut. 

Am scos un geamăt, amintindu-mi că Adrian şi Abe 
stătuseră împreună. 

— Dumnezeule... Chiar trebuia să- ţi pierzi vremea cu 
el? 

— Hei, dar e un tip fantastic. Un pic dus cu pluta, dar 
fantastic. Ne-am înţeles de minune, mi-a mărturisit 
Adrian, deschizând uşa clădirii pe care o căutam. Şi e 
un tip redutabil şi el, în felul lui, a adăugat. Adică, pe 
cine-ai mai văzut să poarte eşarfe ca aia? Ar fi fost de 
râsul şcolii. Dar nu şi Abe. Ar fi bătut pe oricine 
aproape la fel de rău pe cât l-ai fi cotonogit tu. De 
fapt... 

Aici, tonul lui Adrian a devenit cam agitat. 

L-am privit surprinsă. 

— De fapt, ce? 

— Păi... Abe mi-a zis că-i place de mine. Dar mi-a şi 
pus în vedere cât se poate de limpede ce mi-ar face 
dacă vreodată ai suferi din cauza mea, sau dacă aş 
comite vreo faptă urâtă, mi-a explicat Adrian, făcând o 



grimasă. De fapt, mi-a descris în imagini cât se poate de 
plastice tot ce mi-ar face. Şi apoi, uite-aşa, a trecut la un 
subiect oarecare, unul vesel, îmi place tipul, dar e 
înfricoşător. 

— E total anapoda! am exclamat, oprindu-mă în faţa 
salonului în care avea loc petrecerea. 

Prin uşă, auzeam zumzetul conversaţiei. Se pare că 
eram printre ultimii sosiţi. Asta însemna, presupun, că 
aveam să-mi fac o intrare grandioasă, potrivită pentru 
un oaspete de onoare. 

— El n-are niciun drept să-mi ameninţe iubiţii. Am 
optsprezece ani. Sunt adultă. Pot să-mi ameninţ şi 
singură iubiţii. 

Indignarea mea l-a amuzat pe Adrian, care mi-a 
dăruit un zâmbet leneş. 

— De acord cu tine. Dar asta nu înseamnă că n-o să-i 
iau „sfatul” în serios. Am o mutră prea drăguţă ca s-o 
expun riscurilor. 

Mutra lui era drăguţă, dar asta nu m-a împiedicat să 
clatin din cap, exasperată. Am întins mâna spre clanţă, 
dar Adrian m-a tras înapoi. 

— Aşteaptă, mi-a zis. 

M-a tras din nou în braţele lui, buzele întâlnindu-ni- 
se intr-o nouă sărutare fierbinte. Trupul meu s-a lipit 
strâns de al lui, făcându-mă să mă pomenesc tulburată 
de propriile-mi sentimente şi de conştientizarea faptului 
că ajungeam într-un punct din care aş fi putut să vreau 
mai mult decât doar sărutări. 



— OK, a zis Adrian, după ce, în sfârşit, ne-am 
descleştat din îmbrăţişare. Acum putem să intrăm. 

Avea acelaşi ton lejer, dar în ochii lui de un verde- 
închis zăream văpăile pasiunii. Nu eram singura care se 
gândea la mai mult decât sărutări. Până acum, 
evitaserăm să discutăm despre sex, iar el fusese destul 
de bun, încât să nu mă preseze. Ştia, cred, că nu eram 
încă pregătită, după Dimitri, dar în astfel de momente 
puteam să văd exact cât de greu îi venea lui Adrian să 
se abţină. 

Gândul acesta a îndulcit ceva din mine şi, ridicându- 
mă în vârful picioarelor, i-am dăruit încă o sărutare. 

— Asta ce-a mai fost? m-a întrebat, câteva secunde 
mai târziu. 

— Premiul tău, i-am răspuns, zâmbind. 

Când am intrat, în cele din urmă, toată lumea din 
salon m-a întâmpinat cu aclamaţii şi cu zâmbete de 
mândrie. Mai demult, râvneam să fiu în centrul atenţiei. 
Dorinţa aceasta se mai estompase puţin cu timpul, dar 
acum mi-am compus o figură încrezătoare şi am 
acceptat laudele celor dragi, cu infatuare şi cu bucurie. 
Mi-am ridicat braţele, triumfătoare, câştigând şi mai 
multe aplauze şi aclamaţii. 

Petrecerea mea a trecut aproape la fel ca şi testele: 
ca prin ceaţă. Nu-ţi dai seama niciodată câţi oameni ţin 
la tine, până nu apar cu toţii, să-ţi ofere sprijinul. Asta 
mă făcea să mă simt umilă şi aproape gata să izbucnesc 



în lacrimi. Totuşi, m-am abţinut. Nu prea era cazul să 
mă apuce plânsul la propria petrecere de triumf. 

Toată lumea voia să stea de vorbă cu mine, şi eram 
surprinsă şi încântată ori de câte ori se apropia cineva 
de mine. Nu se întâmpla des să-i am intr-un singur loc 
pe toţi oamenii pe care-i iubeam mai mult şi mai mult 
şi, stânjenită, mi-am dat seama că o astfel de ocazie ar 
putea să nu se mai ivească niciodată. 

— Ei bine, în sfârşit ţi-ai câştigat pennisul pentru a 
ucide. Era şi timpul. 

întorcându-mă, am întâlnit privirea amuzată a lui 
Christian Ozera, un tip care într-o vreme mă călca pe 
nervi, dar apoi îmi devenise un bun prieten. Atât de 
bun, încât, în zelul meu provocat de bucurie, m-am 
întins spre el şi l-am îmbrăţişat: gest la care el, evident, 
nu se aştepta. Astăzi reuşisem să surprind pe toată 
lumea. 

— Hopa, hopa, a exclamat el, trăgându-se înapoi şi 
înroşindu-se. Ca să vezi! Eşti singura fată care se 
înduioşează la jindul c-o să ucidă. Nici nu vreau să mă 
gândesc ce se poate întâmpla când eşti singură cu 
Ivashkov. 

— Hei, uite cine vorbeşte. Ce-ai mai vrea să fii în 
locul meu! 

Christian a ridicat din umeri, aprobându-mă. Era o 
regulă standard în lumea noastră: gardienii îi protejau 
pe moroi. Moroii nu se implicau în lupte. Şi totuşi, 
după recentele atacuri ale strigoilor, foarte mulţi moroi 



— deşi nici pe departe majoritatea — începuseră să 
argumenteze că era vremea să facă şi ei un pas înainte 
şi să înceapă să-i ajute pe gardieni. Utilizatorii focului, 
cum era şi Christian, erau cei mai preţioşi, din moment 
ce focul reprezenta una dintre cele mai bune arme cu 
care puteai să ucizi un strigoi (alături de implantarea 
ţepuşei în inimă şi decapitare). Mişcarea de educare a 
moroilor pentru luptă era în prezent — şi în mod 
intenţionat — tărăgănată de guvernarea moroilor, însă 
acest fapt nu-i împiedicase pe unii dintre moroi să se 
antreneze în secret. Christian se număra printre aceştia. 
Aruncând o privire în spatele lui, am clipit, uimită. Mai 
era cineva cu el, o persoană pe care n-o observasem 
mai înainte. 

Jill Mastrano se învârtea ca o umbră prin preajma 
lui. O fată moroi din anul întâi — în fine, curând avea 
să fie în al doilea — făcuse pasul în faţă, declarând că 
şi ea voia să lupte. Devenise, într-un fel, eleva lui 
Christian. 

— Bună, Jill, i-am zis, dăruindu-i un zâmbet 
călduros. Mersi pentru c-ai venit. 

Jill s-a îmbujorat la faţă. Era hotărâtă să înveţe să se 
apere singură, dar se fâstâcea în prezenţa altora: mai 
ales, a „celebrităţilor" ca mine. Reacţia ei emoţională 
era să bată câmpii. 

— Trebuia, mi-a zis, îndepărtându-şi părul lung, 
şaten-deschis, de pe faţă. Ca întotdeauna, era o întreagă 
încâlceală de şuviţe ondulate. Vreau să zic, a fost atât 



de super ce-ai făcut! La teste. Toată lumea a rămas 
uimită. L-am auzit pe un gardian spunând că n-a mai 
văzut în viaţa lui aşa ceva, aşa că, atunci când m-a 
întrebat Christian dacă vreau să vin, normal că trebuia 
să zic da. A! a exclamat, în timp ce ochii ei de un 
verde-deschis se făceau din ce în ce mai mari. Nici 
măcar nu te-am felicitat. Scuze! Felicitări! 

Alături de ea, Christian se forţa să-şi păstreze 
seriozitatea pe chip. Eu nici n-am mai încercat şi, 
izbucnind în râs, am îmbrăţişat-o şi pe ea. Eram în 
primejdie de a deveni cordială şi duioasă. Probabil că, 
dac-o mai ţineam aşa, se alegea praful de reputaţia mea 
de gardian dur. 

— Mersi, i-am răspuns. Voi doi ce faceţi, sunteţi deja 
gata să doborâţi o annată de strigoi? 

— Cât de curând, m-a informat Christian. Dar s-ar 
putea să avem nevoie de ajutorul tău. 

El ştia la fel de bine ca mine că strigoii erau mult 
prea puternici pentru cei ca ei. Magia focului utilizată 
de el îmi fusese de foarte mare ajutor, dar de unul 
singur? Asta ar fi fost o cu totul altă poveste. El şi cu 
Jill se antrenau să-şi folosească magia în scopuri 
ofensive, iar atunci când avusesem timp, între ore, îi 
învăţasem câteva figuri de luptă. 

Chipul lui Jill s-a pleoştit puţin. 

— O să se termine totul după ce-o să plece Christian. 

Mi-am întors privirea spre el. Nu era nicio surpriză 
în faptul că avea să plece. Noi toţi aveam să plecăm. 



— Tu ce ai de gând să faci cu viaţa ta? l-am întrebat. 

Mi-a răspuns ridicând din umeri. 

— Să merg la Curte cu voi. Tanti Tasha spune că o 
să avem o „discuţie" legată de viitorul meu, a adăugat, 
făcând o grimasă. Oricare ar fi fost planurile lui, era 
clar că nu se potriveau cu cele ticluite de Tasha. Cei 
mai mulţi dintre moroii din familiile regale se îndreptau 
spre facultăţi de elită. Despre Christian nu ştiam precis 
ce gânduri avea. 

Practica standard era ca noii gardieni, după 
absolvire, să meargă la Curtea Regală a moroilor pentru 
instrucţiuni şi pentru obţinerea repartiţiilor. Trebuia să 
plecăm toţi peste vreo două zile. Unnărindu-i privirea 
lui Christian, am descoprrit-o şi pe mătuşa lui, care — 
Doamne, apără-mă! — discuta tocmai cu Abe. 

Tasha Ozera se apropia de treizeci de ani şi avea 
acelaşi păr negru, lucios, şi aceiaşi ochi de un albastru 
de gheaţă ca a lui Christian. Frumuseţea feţei îi era 
totuşi stricată de o cicatrice cumplită pe unul dintre 
obraji: rezultat al rănilor provocate de înşişi părinţii lui 
Christian. Dimitri fusese transformat în strigoi 
împotriva voinţei sale, însă cei doi Ozera aleseseră de 
bunăvoie prefacerea, de dragul nemuririi. Ironia sorţii, 
plătiseră cu vieţile lor pentru asta, fiind vânaţi de 
gardieni. Tasha îl crescuse pe Christian (până când el 
ajunsese de şcoală) şi era unul dintre principalii 
conducători ai mişcării de sprijinire a moroilor care-şi 
doreau să lupte împotriva strigoilor. 



Cu sau fără cicatrice, eu o admiram şi tot o 
consideram frumoasă. Şi, după atitudinea capriciosului 
meu tată, era limpede că şi el avea aceeaşi părere. 
Tocmai îi turna şampanie în pahar şi-i spunea ceva care 
o făcea să râdă. Tasha s-a aplecat în faţă, ca şi cum i-ar 
spune un secret, iar el a râs, la rândul lui, făcându-mă să 
rămân cu gura căscată. Până şi de la o asemenea 
depărtare, era evident că flirtau. 

— Doamne, Dumnezeule, am exclamat, străbătută de 
un frison, întorcându-mă în grabă spre Christian şi Jill. 

Christian părea să se împartă între un sentiment de 
superioritate faţă de stânjeneala mea şi propria sa jenă 
la vederea unei femei pe care o privea ca pe o mamă, 
curtată de un tip cu reputaţie de gangster. în clipa 
imediat următoare, expresia feţei i s-a îndulcit, în timp 
ce-şi întorcea capul spre Jill şi revenea la conversaţia 
noastră. 

— Ei, dar n-ai nevoie de mine, i-a zis. O să-ţi găseşti 
alţii pe-aici. Până să-ţi dai seama, o să ai deja propriul 
tău club de super-eroi. 

M-am pomenit zâmbind din nou, însă sentimentele 
mele cordiale au fost deodată destrămate de un junghi 
de gelozie. Nu era a mea, totuşi. Era a Lissei, ajungând 
la mine prin intennediul legăturii noastre. Uimită, mi- 
am rotit privirea în jur şi am descoperit-o de cealaltă 
parte a încăperii, fulgerându- 1 pe Christian cu o privire 
ucigătoare în timp îl vedea vorbind cu Jill. 



E cazul să menţionez că Lissa şi Christian umblaseră 
împreună. Umblaseră e prea puţin spus. Fuseseră 
îndrăgostiţi profund unul de celălalt şi, sinceră să fiu, 
cam erau şi-acum. Din nefericire, evenimente mai 
recente aduseseră o anumită încordare în relaţia lor, iar 
Christian o rupsese cu ea. O iubea, însă îşi pierduse 
încrederea în ea. Lissa îşi pierduse controlul în timp ce 
o altă utilizatoare a spiritului, pe numele fi Avery 
Lazar, încercase s-o manipuleze. Până la urmă, 
izbutiserăm s-o împiedicăm pe Avery, care în prezent 
era închisă într-o instituţie pentru bolnavi psihici, din 
câte ştiam. Christian cunoştea acum motivele care 
duseseră la oribilul comportament al Lissei, dar răul era 
deja făcut. La început, Lissa fusese deprimată, însă 
necazul ei se transformase acum in mânie. 

Ea susţinea că nu mai voia să aibă de-a face cu el, 
însă legătura dintre noi o trăda. Era geloasă pe oricare 
fată cu care vorbea el; şi, în mod special, pe Jill, cu care 
Christian îşi petrecuse o mulţime de timp în ultima 
vreme. Ştiam sigur că nu exista nimic de natură 
romantică între ei. Jill îl idolatriza, considerându- 1 un 
profesor înţelept, dar nimic mai mult. Dacă era să-i fi 
picat cineva cu tronc, atunci acela era Adrian, dar el o 
trata mereu ca pe o soră mai mică. De fapt, cam toţi o 
tratam la fel. 

Christian mi-a unnărit privirea, iar expresia i s-a 
îndârjit. Dându-şi seama că-i captase atenţia, Lissa s-a 
întors imediat cu spatele şi a început să discute cu 



primul tip care i-a ieşit in cale, un chipeş dhampir din 
clasa mea. Şi-a pus imediat în funcţiune farmecul 
cochetăriei, atât de lesne accesibil utilizatorilor 
spiritului, şi, foarte curând, amândoi râdeau şi 
sporovăiau într-un mod foarte asemănător celui în care 
se conversau Abe şi Tasha. Petrecerea mea se 
transformase într-o partidă de cuplări rapide. 

Christian s-a întors spre mine. 

— Ei bine, se pare că are destule ocupaţii. 

Auzindu-1, mi-am dat ochii peste cap. Lissa nu era 
singura victimă a geloziei. Exact la fel cum se enerva 
ea ori de câte ori îl vedea cu alte fete, Christian se 
zbârlea ca un arici când vorbea ea cu alţi băieţi. Decât 
să recunoască faptul că încă simţeau ceva unul pentru 
celălalt şi că trebuiau doar să-şi repare relaţia, idioţii 
ăştia doi nu făceau decât să etaleze reciproc tot mai 
multă ostilitate. 

— N-ai de gând să încetezi şi să încerci să vorbeşti 
cu ea ca o persoană raţională, într-o bună zi? am 
bombănit eu. 

— Sigur că da, mi-a replicat, cu amărăciune. în ziua 
în care o să-nceapă şi ea să se comporte ca o persoană 
raţională. 

— Of, Doamne... Voi doi mă faceţi să-mi smulg 
părul din cap, nu alta. 

— Ar fi păcat de un păr atât de frumos, a zis 
Christian. în plus, atitudinea ei e mai mult decât 
evidentă. 



Am dat să protestez şi să-i spun cât de tâmpit era, 
însă nici prin gând nu-i trecea să mai zăbovească şi să 
asculte o predică pe care i-o mai ţinusem deja de cel 
puţin zece ori. 

— Haide, Jill, a zis el. Rose trebuie să se mai 
întreţină şi cu alţii. 

Şi a plecat repede, în timp ce eu tocmai mă gândeam 
dacă n-ar fi cazul să-i trag o bătaie, să-şi bage minţile-n 
cap, când s-a auzit o voce. 

— Când ai de gând să rezolvi problema asta? 

Era Tasha, care se oprise lângă mine şi clătina din 
cap urmărindu-1 pe Christian cum se îndepărtează. 

— Ei doi trebuie neapărat să fie din nou împreună, a 
adăugat ea. 

— Eu ştiu asta. Şi tu ştii asta. Dar lor pare să nu le 
treacă prin minte. 

— Ei bine, ar trebui să te ocupi tu, mi-a zis. în cazul 
în care Christian se hotărăşte să plece la o facultate din 
celălalt capă al ţării, o să fie prea târziu. 

Am simţit o nuanţă seacă — şi exasperată — în 
vocea ei, in timp ce vorbea despre plecarea lui Christian 
la facultate. 

Lissa urma să meargă la Lehigh, o universitate 
situată aproape de Curte, ca urmare a unei înţelegeri 
încheiate cu Tatiana. Prietena mea avea să frecventeze 
cursurile unei universităţi mai importante decât cele la 
care se duceau de obicei moroii, în schimbul 



promisiunii că va petrece o parte din timp la Curte, 
deprinzând tainele activităţii regale. 

— Ştiu, am replicat, exasperată. Dar de ce trebuie s-o 
rezolv cu! ? 

Tasha mi-a zâmbit. 

— Pentru că eşti singura îndeajuns de convingătoare, 
încât să-i readuci la raţiune. 

M-am hotărât să las să treacă neobservată insolenţa 
Tashei, în principal pentru că, vorbind cu mine, 
însemna că nu mai vorbea cu Abe. Aruncând o privire 
de cealaltă parte a încăperii, am încremenit deodată. El 
vorbea acum cu mama mea. Frânturi din conversaţia lor 
mi-au ajuns la urechi, peste tot acel zgomot. 

— Janine, tocmai zicea el, pe un ton de cuceritor, n- 
ai îmbătrânit nici măcar cu o zi. Ai putea să treci drept 
sora lui Rose. Ţi-aduci aminte de noaptea aia, în 
Cappadocia? 

Mama chiar a chicotit. Nu o mai auzisem niciodată 
făcând aşa. Şi am ajuns la concluzia că nici nu mi-aş 
mai fi dorit să aud. 

— Sigur că da. Şi mi-aduc aminte şi cât de 
nerăbdător erai să mă ajuţi, când mi s-a rupt breteaua de 
la rochie. 

— Doamne, sfinte, am zis. E de neoprit. 

Tasha a făcut o mutră nedumerită, dar numai până 
când a văzut despre cine vorbeam. 

— Cine, Abe? E chiar fermecător, de fapt. 

I-am răspuns printr-un geamăt. 



— Scuză-mă puţin. 

M-am îndreptat spre locul în care stăteau părinţii 
mei. Acceptasem ideea că odinioară existase o poveste 
de dragoste între ei — una care dusese la conceperea 
mea — , dar asta nu însemna că şi voiam să-i privesc 
retrăind-o. Povesteau despre nu ştiu ce plimbare pe 
plajă, când am ajuns la ei. L-am tras imediat de braţ pe 
Abe. Stătea mult prea aproape de ea. 

— Hei, pot să vorbesc ceva cu tine? l-am întrebat. 

S-a arătat surprins, dar a ridicat din umeri. 

— Sigur, a acceptat, adresându-i mamei un zâmbet 
cunoscător. Discutăm mai târziu. 

— Nicio femeie nu poate să fie în siguranţă pe-aici? 
l-am luat la rost, în timp ce-1 duceam mai încolo. 

— Despre ce tot vorbeşti? 

Ne-am oprit lângă vasul cu punci. 

— Văd că flirtezi cu toate femeile din camera asta! 

Mustrarea mea nu l-a descumpănit câtuşi de puţin. 

— Păi, sunt atât de multe femei încântătoare aici... 
Despre asta voiai să vorbeşti cu mine? 

— Nu! Voiam să vorbesc despre faptul că mi-ai 
ameninţat iubitul. N-ai niciun drept să faci asta. 

Sprâncenele lui întunecate s-au ridicat brusc. 

— Ce, asta era? O nimica toată. Nimic altceva decât 
grija unui tată faţă de fiica lui. 

— Majoritatea taţilor nu-i ameninţă pe iubiţii felelor 
că le scot maţele. 



— Nu e adevărat. Şi, în orice caz, nu asta i-am zis. 
Altceva, mult mai rău. 

Am oftat. Părea să-l încânte exasperarea mea. 

— Consideră că a fost un cadou pentru absolvire. 
Sunt mândru de tine. Toată lumea ştia c-o să fii 
grozavă, dar nimeni nu s-a gândit c-o să fii atât de 
grozavă, mi-a explicat, făcându-mi cu ochiul. în mod 
sigur, nu s-au aşteptat să le distrugi proprietatea. 

— Care proprietate? 

— Puntea. 

M-am încruntat. 

— Trebuia s-o fac. Era metoda cea mai eficientă. 
Doamne, dar afurisită probă a mai fost şi aia! Ceilalţi 
absolvenţi ce-au făcut? Doar nu s-au luptat în mijlocul 
chestiei ăleia, nu? 

Abe a clătinat din cap, savurându-şi peste măsură 
superioritatea cunoştinţelor. 

— Nimeni altcineva n-a mai fost pus în situaţia aia. 

— Ba sigur c-au fost. Toţi am avut de trecut aceleaşi 
teste. 

— Nu şi tu. Când au pus la cale testele, gardienii au 
hotărât că tu ai nevoie de ceva... suplimentar. De ceva 
special, în definitiv, tu ai luptat şi în lumea reală. 

—Ce? 

Volumul vocii mele a atras atenţia câtorva persoane. 
L-am mai coborât, în timp ce-mi reveneau în minte 
cuvintele de mai devreme ale lui Meredith. 

— Dar nu-i cinstit! 



Abe nu părea preocupat. 

— Le eşti superioară celorlalţi. N-ar fi fost cinstit să- 
ţi dea de trecut probe uşoare. 

Mai întâlnisem o mulţime de lucruri ridicole în viaţa 
mea, dar ăsta le întrecea pe toate. 

— Aşadar, m-au pus să fac toată aiureala aia cu 
puntea, în schimb? Şi, dacă i-am surprins că am tăiat-o, 
atunci ce naiba s-ar fi aşteptat să fac? Cum altfel ar fi 
trebuit să supravieţuiesc la faza aia? 

— Hmm, a mormăit, mângâindu-şi bărbia cu un gest 
absent. Sincer să fiu, nu cred că ştiau. 

— Of, pentru numele lui Dumnezeu! E de necrezut. 

— Dar de ce te enervezi aşa? Ai trecut. 

— Pentru că m-au pus într-o situaţie din care nici 
măcar ei nu ştiau cum s-ar putea ieşi, i-am explicat, 
aruncându-i o privire bănuitoare. Şi tu de unde ştii 
despre asta? Sunt probleme de-ale gardienilor. 

O expresie care nu-mi plăcea câtuşi de puţin i-a 
traversat chipul. 

— A, păi, eram cu maică-ta azi-noapte şi... 

— Hopa, OK. Opreşte-te, bine? l-am întrerupt. Nu 
vreau să ştiu ce-aţi făcut tu şi cu mama azi-noapte. Cred 
că e ceva mai rău decât cu puntea. 

Abe mi-a zâmbit. 

— Ambele ţin de trecut, aşa că nu trebuie să-ţi mai 
faci griji acum. Savurează-ţi succesul. 



— O să încerc. Iar tu să nu-mi mai faci şi alte servicii 
în legătură cu Adrian, bine? Adică, mă bucur că ai venit 
să mă susţii, dar e mai mult decât suficient. 

Abe mi-a adresat o privire şireată, amintindu-mi că 
în spatele acelei fanfaronade era, intr-adevăr, un tip 
viclean şi primejdios. 

— Ai fost mai mult decât bucuroasă când m-am 
oferit să-ţi fac un serviciu, după întoarcerea ta din 
Rusia. 

M-am strâmbat. Avea dreptate, dat fiind faptul că el 
chiar reuşise să strecoare un mesaj într-o închisoare de 
maximă securitate. Chiar dacă asta nu ne dusese 
nicăieri, tot puncta la impresia generală. 

— OK, am admis. A fost ceva destul de ieşit din 
comun. Şi îţi sunt recunoscătoare. Nici acum nu ştiu 
cum ai tras sforile. 

Deodată, ca un vis pe care ţi-1 aminteşti a doua zi, 
mi-a revenit în minte gândul care-mi apăruse imediat 
înaintea altora. Am şoptit: 

— Doar n-ai fost acolo, nu-i aşa? 

— Sigur că nu, mi-a răspuns, pufnind. Nici n-aş 
putea intr-un loc ca ăla. Pur şi simplu, mi-am pus 
reţeaua în mişcare. 

— Dar uncie e chestia aia? l-am întrebat, sperând ca 
tonul meu să pară indiferent. Totuşi, nu s-a lăsat păcălit. 

— De ce vrei să ştii? 

— Pentru că sunt curioasă! Criminalii condamnaţi 
dispar mereu fără urmă. Eu sunt de-acum gardian şi, cu 



toate astea, nu cunosc nici măcar o iotă despre sistemul 
închisorilor noastre. Există o singură închisoare? Sunt 
grămezi? 

Abe nu mi-a răspuns imediat. în schimb, m-a studiat 
precaut. în afacerile lui, bănuia pe oricine că ar putea 
avea motive ascunse. Iar eu, ca fiică a lui, probabil că 
eram de două ori suspectă. Chestie de gene. 

Trebuie că mi-a subestimat potenţiala nebunie, 
fiindcă, până la urmă, mi-a răspuns: 

— Există mai multe. Victor e într-una dintre cele mai 
rele. E numită Tarasov. 

— Şi unde e? 

— în prezent? m-a întrebat, gândindu-se puţin. în 
Alaska, aş crede. 

— Cum adică, „în prezent"? 

— Este mutat pe parcursul anului. în prezent, e în 
Alaska. Mai târziu, o să fie în Argentina. 

Mi-a adresat un zâmbet viclean, dându-mi impresia 
că se întreabă cât sunt de perspicace. 

— Ghiceşti de ce e aşa? 

— Nu, eu... ia stai! Lumina soarelui! 

Da, aşa era perfect logic. 

— Alaska are, în perioada asta a anului, lumină 
aproape nonstop... iarna, în schimb, e noapte nonstop 
acolo. 

Cred că a fost mai mândru de deducţia mea, decât de 
rezultatul obţinut la teste. 



— Oricare prizonier care ar încerca să evadeze ar 
avea mari probleme, a confirmat el. 

Intr-adevăr, în plin soare, niciun moroi fugar nu 
putea să ajungă departe. 

— Deşi nu cred că ar putea cineva să evadeze, cu un 
asemenea nivel al securităţii, a adăugat el. 

Am încercat să nu iau în seamă cât de rău prevestitor 
suna. 

— Atunci, înseamnă că au plasat-o destul de departe, 
spre nord, în Alaska, am zis, sperând să pot smulge 
indirect informaţia despre poziţia adevărată. Aşa, ar fi 
şi mai multă lumină, am adăugat. 

Abe a chicotit. 

— Nici măcar eu nu pot să-ţi spun una ca asta. E o 
informaţie pe care gardienii o păstrează strict secretă, 
îngropată la sediul lor. 

Am încremenit. Sediul... 

Dar Abe, cu obişnuitul lui spirit de observaţie, nu 
mi-a sesizat reacţia. Ochii lui urmăreau ceva în altă 
parte a încăperii. 

— Cea de-acolo nu e cumva Renee Szelsky? Măi, 
măi..." s-a făcut încântătoare, ce trece timpul... 

I-am făcut semn, morocănoasă, că poate să plece, în 
mare măsură pentru că voiam să-mi întipăresc mai bine 
în minte noul plan... dar şi pentru că Renee nu se 
număra printre cunoştinţele mele apropiate, drept 
pentru care gândul că el ar putea să se ia de ea mi se 
părea ceva mai puţin îngrozitor. 



— Bine, bine, nu am de gând să te împiedic. Du-te şi 
ademeneşte şi alte femei în plasa ta. 

Abe nu mai avea nevoie de imbolduri suplimetare. 
Rămânând singură, mi -am lăsat creierul să proceseze, 
întrebându-mă dacă planul meu fantasmagoric, aflat în 
plină dezvoltare, avea şi vreo şansă de reuşită. 
Cuvintele lui aduseseră scânteia care-mi aprinsese în 
minte un nou plan. Nu era mai nebunesc decât multe 
dintre cele precedente. Traversând încăperea cu 
privirea, am întâlnit din nou ochii ca de jad ai Lissei. 
Christian dispărând din raza ei vizuală, dispoziţia i se 
îmbunătăţise. Se distra şi era entuziasmată de aventurile 
care ne stăteau în faţă, acum fiind libere să pornim prin 
lumea largă. Mintea mi-a zburat înapoi la neliniştile pe 
care le resimţisem astăzi, mai devreme. E drept că eram 
noi libere acum, însă realitatea avea să ne prindă curând 
din urmă. Ceasul ticăia înainte. Dimitri aştepta, mă ur- 
mărea. Pentru o clipă, m-am întrebat dacă de-acum 
încolo, plecând din şcoală, o să mai primesc săptămânal 
scrisori de la el. I-am zâmbit Lissei, simţindu-mă cam 
prost la gândul că-i voi strica dispoziţia când îi voi 
spune că era posibil să avem acum o şansă reală de a-1 
scoate pe Victor Dashkov din închisoare. 


TREI 



URMĂTOARELE DOUĂ ZILE au fost ciudate. E 
drept că eu şi ceilalţi novici avuseserăm parte de cea 
mai sclipitoare absolvire, dar nu numai noi ne încheiam 
studiile la Sf. Vladimir. Moroii avuseseră la rândul lor 
ceremonia de acordare a diplomelor, iar campusul se 
umpluse ochi de vizitatori. Apoi, la fel de repede pe cât 
apăruseră, părinţii dispăruseră... luându-şi cu ei fiii şi 
fiicele. Moroii din familiile regală plecaseră să-şi 
petreacă vara împreună cu părinţii lor, în reşedinţe 
luxoase: multe dintre ele, situate în emisfera sudică, 
unde zilele erau mai scurte în această perioadă a anului 
Şi moroii „obişnuiţi" plecau împreună cu părinţii lor, 
spre locuinţe mult mai modeste; poate că aveau să-şi ia 
şi câte un serviciu pe durata verii, până să înceapă 
facultatea. 

Şl, fireşte, din moment ce şcoala se închidea pe 
timpul verii, plecau şi ceilalţi elevi. Unii care nu aveau 
familii ca să plece acasă, dhampiri de obicei, rămâneau 
în continuare, participând la cursuri speciale, însă ei 
reprezentau minoritatea. Campusul se golea de la o zi la 
alta, în timp ce eu şi colegii mei aşteptam ziua în care 
aveam să fim duşi la Curtea regală. Ne luaserăm rămas- 
bun de la ceilalţi, de la moroii care plecau, sau de la 
dhampirii mai mici ca vârstă, care aveau să ne calce 
curând pe urme. 

O persoană de care-mi părea rău că mă despart era 
Jill. întâmplarea făcuse să dau peste ea în timp ce mă 



duceam spre căminul Lissei, în preziua călătoriei mele 
spre Curte. împreună cu Jill era o femeie, probabil 
mama ei, ambele cărând tot felul de cutii. Jill s-a 
luminat la faţă când m-a văzut. 

— Bună, Rose! Mi-am luat rămas-bun de la toată 
lumea, numai pe tine n-am putut să te găsesc! mi-a zis, 
emoţionată. 

— Ei bine, i-am răspuns, zâmbind, mă bucur că m-ai 
prins acum. 

Nu puteam să-i spun că şi eu fusesem să-mi iau 
rămas-bun. îmi petrecusem cea din urmă zi la Sf. 
Vladimir plimbându-mă prin toate locurile familiare, 
începând din campusul elementar, unde o cunoscusem 
pe Lissa, pe când eram amândouă la grădiniţă. 
Explorasem coridoarele şi colţişoarele internatelor în 
care stătusem, trecusem pe lângă sălile mele de clasă 
preferate, vizitasem până şi biserica. îmi mai 
petrecusem o grămadă de timp şi în zone cu amintiri 
dulci-amare, cum erau terenurile de antrenament, 
locurile unde îl cunoscusem pe Dimitri. Pista pe care 
obişnuia să mă pună să alerg multe tururi. Baraca în 
care, în sfârşit, ne dăruiserăm unul celuilalt. Fusese una 
dintre cele mai formidabile nopţi din viaţa mea, şi 
gândul la ea îmi aducea mereu atât bucurie, cât şi 
suferinţă. 

Totuşi, pe Jill nu era cazul s-o împovărez cu aşa 
ceva. M-am întors spre mama ei şi i-am întins mâna, 



dar mi-am dat seama imediat că nu avea cum să mi-o 
strângă, ţinând şi cutia în acelaşi timp. 

— Eu sunt Rose Hathaway, m-am prezentat. Ia, daţi- 
mi mie asta s-o car. 

Şi i-am luat cutia din braţe înainte ca ea să 
protesteze, fiindcă eram sigură că asta va face. 

— Mulţumesc, mi-a zis, plăcut surprinsă. Mi-am 
potrivit paşii cu ai lor, în timp ce-şi reluau drumul. Eu 
sunt Emily Masdrano, s-a prezentat şi ea. Jill mi-a 
povestit o mulţime de lucruri despre tine. 

— A, da? am întrebat-o pe Jill, cu un zâmbet 
şăgalnic. 

— Ei, nu chiar atât de multe. Doar cum mai stau 
câteodată cu tine, s-a apărat Jill. în ochii ei verzi 
întrezăream un uşor avertisment, care m-a făcut să-mi 
dau seama că Emily, probabil, nu ştia că fata ei 
practica, în timpul său liber, forme interzise ale magiei, 
antrenându-se să omoare strigoi. 

— Ne place să fie şi Jill cu noi, am zis, evitând s-o 
dau de gol. Şi, într-o zi, o s-o învăţăm cum să-şi 
îmblânzească părul ăsta. 

Emily a izbucnit în râs. 

— Eu tot încerc de aproape cincisprezece ani. Aşa 
că, vă doresc noroc. 

Mama lui Jill era uimitoare. Ele două nu prea 
semănau, cel puţin nu la prima vedere. Părul lucios al 
lui Emily era drept şi negru, ochii de un albastru 
profund şi genele lungi. Se mişa la fel de graţioasă ca o 



trestie, ceva foarte diferit de mersul mereu timid al lui 
Jill. Şi totuşi, remarcam unele gene comune, pe ici, pe 
colo, cum ar fi feţele în fonnă de inimă, conturul 
buzelor. Jill era încă tânără şi, pe măsură ce avea să i se 
maturizeze trăsăturile, foarte probabil că avea să devină 
ea însăşi o răpitoare de inimi: lucru pe care, probabil, 
nu-1 ştia în clipa de faţă. Tot ceea ce speram era să-şi 
dezvolte şi încrederea în sine. 

— Voi unde staţi? le-am întrebat. 

— în Detroit, mi-a răspuns Jill, strâmbându-se. 

— Ei, nu e chiar atât de rău, a replicat mama ei, 
râzând. 

— Acolo nu sunt munţi. Numai autostrăzi. 

— Eu sunt într-o companie de balet de-acolo, mi-a 
explicat Emily. Aşa că, stăm şi noi unde pot să plătesc 
facturile. 

Cred că mai mult mă surprindea faptul că lumea 
mergea la spectacole de balet în Detroit, decât că Emily 
era balerină. Mi se părea nonnal acum, privind-o; şi zău 
că, având constituţia aceea înaltă şi suplă, moroii erau 
dansatorii ideali, din punctul de vedere al oamenilor 
obişnuiţi. 

— Hei, dar e un oraş mare, i-am zis eu lui Jill. 
Bucură-te de agitaţie cât poţi, că pe unnă te întorci în 
pustietatea asta plicticoasă. 

Fireşte, despre antrenamentele de luptă ilegale şi 
despre atacurile strigoilor nu puteai să spui că ar fi 



plicticoase, dar voiam s-o fac pe Jill să se simtă mai 
bine. 

— Şi, oricum, n-o să dureze chiar atât de mult, am 
adăugat. Vacanţele de vară ale moroilor ţineau abia 
două luni. Părinţii erau nerăbdători să-şi readucă 
odraslele la adăpostul sigur al Academiei. 

— Aşa cred, a zis Jill, dar părând neconvinsă. 
Ajungând la automobilul lor, le-am încărcat cutiile în 
portbagaj. 

— O să-ţi trimit câte un mail când o să pot, i-am 
promis. Şi pun pariu c-o să-ţi scrie şi Christian. Poate-1 
conving şi pe Adrian. 

Jill s-a luminat la faţă, şi m-am bucurat să văd că 
revine la starea ei normală de surescitare. 

— Chiar? Ar fi grozav. Vreau să aflu tot ce se-ntâmplă 
la Curte. Probabil că o s-ajungi să faci tot felul de 
chestii super împreună cu Lissa şi cu Adrian, şi sunt 
sigură că şi Christian o să descopere tot felul de 
chestii... despre chestii. 

Emily nu păruse să observe stângacea tentativă de 
corectare a lui Jill; mă privea fix, cu un zâmbet drăguţ. 

— Mersi pentru ajutor, Rose. Mă bucur că te-am 
cunoscut. 

— Şi eu... uff! 

Jill se azvârlise deja asupra mea, îmbrăţişându-mă. 

— Mult noroc cu toate, mi-a zis. Eşti atât de 
norocoasă... o să ai o viaţă atât de grozavă de-acum 
încolo! 



I-am întors îmbrăţişarea, neputând să-i explic cât de 
geloasă eram pe ea. Viaţa ei era, încă, sigură şi 
inocentă. Chiar dacă-i displăcea să-şi petreacă o vară în 
Detroit, şederea avea să fie scurtă, şi cât de curând avea 
să se întoarcă în familiara şi comoda lume de la Sf. 
Vladimir. Nu avea să se arunce în în necunoscut şi în 
primejdiile acestuia. 

Abia după ce automobilul cu ea şi cu mama ei se 
mai îndepărtase, am reuşit să răspund la remarca ei. 

— Aşa sper, am murmurat, gândindu-mă la ce avea 
să vină. Aşa sper. 

împreună cu toţi colegii mei de clasă şi cu elita 
moroilor, am decolat a doua zi, lăsând în urmă munţii 
stâncoşi din Montana în favoarea dealurilor vălurite din 
Pennsylvania. 

Curtea Regală era în mare măsură aşa cum mi-o 
aminteam, dând aceeaşi senzaţie impunătoare, de 
străvechi, pe care ăncerca s-o dea şi Sf. Vladimir, cu 
clădirile sale semeţe din piatră şi complexitatea 
arhitecturii. Dar şcoala dădea impresia că vrea să 
degaje un aer de înţelepciune, de studiu sârguincios, în 
timp ce Curtea era mult mai ostentativă. Era ca şi cum 
clădirile însele ar fi încercat să se asigure că ştim cu 
toţii ce era acolo: locaşul puterii şi al regalităţii printre 
moroi. Curtea Regală voia să fim uimiţi şi, poate, un 
pic intimidaţi. 



Şi, chiar dacă mai fusesem acolo, tot eram 
impresionată. Uşile şi ferestrele clădirilor din piatră 
cafenie erau dăltuite şi încadrate cu decoraţiuni din aur 
curat. Erau foarte departe de strălucirea pe care o 
văzusem în Rusia, însă acum îmi dădeam seama că 
proiectanţii Curţii modelaseră clădirile acestea după 
cele vechi europene: fortăreţele şi palatele din Sankt 
Petersburg. Sf. Vladimir avea bănci şi poteci în curţile 
sale interioare, dar Curtea mergea cu un pas mai 
departe. Fântâni şi statui migălos sculptate, înfăţişând 
foşti domnitori, împodobeau peluzele, minunate opere 
din marmură ascunse altădată în zăpadă. Acum, în plină 
perioadă de naştere a verii, erau strălucitoare şi 
evidente. Şi, pretutindeni, pretutindeni, flori în copaci, 
prin tufişuri, pe alei... era de-a dreptul orbitor. 

Era logic ca noii absolvenţi să viziteze administraţia 
centrală a gardienilor, însă acum îmi trecea prin minte 
că mai era şi un alt motiv pentru care-i aduceau aici, 
vara, pe noii gardieni. Voiau ca noi să vedem toate 
acestea, să ne simţim copleşiţi şi să apreciem toată 
splendoarea aceea pentru care luptam. Privind chipurile 
noilor absolvenţi, mi-am dat seama că tactica dădea 
roade. Cei mai mulţi dintre ei nu mai fuseseră vreodată 
pe-acolo. 

Lissa şi Adrian fuseseră în acelaşi avion cu mine, 
aşa că ne-am strâns tustrei laolaltă, în timp ce mergeam 
împreună cu grupul. Era la fel de cald pe cât fusese în 



Montana, însă umiditatea de-aici era mult mai densă. 
Transpirasem deja, după o mică plimbare uşoară. 

— Ţi-ai luat şi o rochie de data asta, da? m-a întrebat 
Adrian. 

— Normal, i-am răspuns. Sunt unele chestii mai 
simandicoase la care vor să ne ducem, în afara recepţiei 
principale. Deşi, e posibil ca pentru asta să-mi dea 
uniforma alb-negru. 

L-am văzut clătinând din cap şi am observat că mâna 
îi ţâşneşte spre buzunar, după care şovăie un pic şi, 
apoi, se retrage la loc. Poate că făcea el progrese în 
privinţa renunţării la fumat, dar eram destul de 
convinsă că imboldul inconştient de a căuta automat 
pachetul de ţigări când se afla aer liber era ceva de 
care-i venea greu să se descotorosescă atât de repede. 

— Nu mă refeream pentru diseară. Pentru cină. 

I-am aruncat Lissei o privire întrebătoare. Programul 
ei la Curte cuprindea întotdeauna diverse activităţi la 
care nu participau şi „persoanele obişnuite". Cu noul şi 
nesigurul meu statut, nu eram sigură c-o să fiu cu ea. I- 
am simţit, prin intermediul legăturii, încurcătura şi am 
putut să-mi dau că ea n-avea habar despre vreun plan 
special pentru cină. 

— Care cină? l-am întrebat. 

— Cea pe care am pus-o la cale cu familia mea. 

— Cea pe care... M-am oprit brusc şi m-am holbat la 
el, neplăcându-mi absolut deloc zâmbetul superior de 
pe chipul lui. Adrian! am exclamat. Câţiva dintre 



proaspeţii absolvenţi au îndreptat spre mine priviri 
curioase, dar şi-au continuat drumul pe lângă noi. 

— Ei, haide, doar suntem împreună de vreo două 
luni. întâlnirile cu părinţii fac parte din ritualul 
îndrăgostiţilor. Eu am cunoscut-o pe mama ta. L-am 
cunoscut până şi pe înfricoşătorul de taică-tău. Acum, e 
rândul tău. îţi garantez că nimeni din familia mea n-o să 
facă sugestii de genul celor pe care le-a făcut taică-tău. 

De fapt, îl cam întâlnisem odată pe tatăl lui Adrian. 
Sau, în fine, îl zărisem la o petrecere. Mă îndoiesc că el 
avea habar cine eram... dacă lăsam deoparte reputaţia 
mea de nebună. Iar despre mama lui Adrian nu ştiam 
aproape nimic. El, de fapt, vorbea foarte puţin despre 
membrii familiei lui... în fine, despre majoritatea. 

— Doar cu părinţii tăi? m-am interesat, precaută. Mai 
e vreo rudă despre care ar trebui să ştiu? 

— Păi... 

Mâna lui Adrian a zvâcnit din nou. Cred că de data 
asta îşi dorea o ţigară ca un soi de protecţie faţă de nota 
de avertisment din vocea mea. Lissa, după cum am 
observat, părea extrem de amuzată de toate acestea. 

— E posibil să treacă pe-acolo şi stră-mătuşa mea 
preferată. 

— Tatiana? am strigat eu. Pentru a suta oară, mă 
întrebam cum de se brodise să fiu cu un tip înrudit cu 
conducătoarea întregii lumi a moroilor. Dar ea mă 
urăşte! am exclamat. Ştii doar ce s-a întâmplat ultima 
oară când ne-am văzut. 



Maiestatea sa regală se năpustise asupra mea, urlând 
că eram mult prea neînsemnată şi fără valoare ca să mă 
agăţ de nepotul ei şi că ea avea „planuri" măreţe 
privitoare la el şi la Lissa. 

— Eu cred că s-a dat pe brazdă. 

— Ei, nu mai spune. 

— Nu, serios, a insistat el, aproape dându-mi 
impresia că spune adevărul. Am vorbit cu mama 
alaltăieri şi... nu ştiu. Mătuşa Tatiana nu pare să te mai 
urască atât. 

M-am încruntat, şi ne-am reluat drumul tustrei. 

— Poate că ţi-a admirat recentele realizări pe cont 
propriu, a cugetat cu voce tare Lissa. 

— Poate, am zis. Dar în realitate nu credeam. Dacă 
vagabondajul meu putea să aibă vreun efect în ochii 
reginei, atunci acela era să mă facă şi mai demnă de 
dispreţ. 

Mă simţeam oarecum trădată din cauză că Adrian 
sărise cu cina asta pe capul meu, dar acum nu mai era 
nimic de făcut. Singura parte bună era impresia mea că 
doar voia să mă necăjească spunând că e posibil să 
treacă pe-acolo şi mătuşa lui. I-am spus c-o să merg, iar 
hotărârea mea i-a conferit o stare de spirit suficient de 
favorabilă, încât să nu pună prea multe întrebări atunci 
când eu şi Lissa l-am anunţat că mergem să ne vedem 
„de-ale noastre" în după-amiaza aceea. Colegii mei de 
clasă mergeau toţi intr-un tur al Curţii, al terenurilor ei, 
ca parte a îndoctrinării lor, însă eu văzusem deja totul, 



aşa că puteam să mă fofilez fără probleme. Ne-am lăsat 
amândouă lucrurile în camerele noastre, după care am 
pornit spre partea cea mai îndepărtată a Curţii, unde 
lociau persoanele nu-chiar-atât-de-regeşti. 

— Când ai de gând să-mi spui care ar fi cealaltă 
parte a planului tău? m-a întrebat Lissa. 

încă de când îmi explicase Abe cum era cu 
închisoarea lui Victor, îmi alcătuisem o nouă listă 
mentală, cu problemele cărora trebuia să le dăm de 
capăt. în principal, erau două, adică doar cu una mai 
puţin faţă de câte avusesem înainte de dicuţia cu Abe. 
Nu că sarcina mi-ar fi devenit cu adevărat mult mai 
uşoară. în primul rând, habar n-aveam unde anume în 
Alaska s-ar fi aflat închisoarea aceea. Pe urmă, nu ştiam 
cum arăta sistemul de pază şi alcătuirea închisorii. 
Habar n-aveam nici cum arăta locul în care trebuia să 
dăm buzna. 

Şi totuşi, ceva îmi spunea că toate aceste răspunsuri 
puteau fi găsite într-o unică sursă, ceea ce însemna că, 
în realitate, aveam doar o singură problemă imediată: 
cum să ajung la acea sursă. Din fericire, cunoşteam pe 
cineva care poate că ar fi fost în măsură să ne ajute să 
ajungem acolo. 

— Mergem s-o căutăm pe Mia, am anunţat-o pe 
Lissa. 

Mia Rinaldi era moroi şi o fostă colegă de-a noastră; 
de fapt, o fostă duşmancă. Mai era şi prototipul 
copilului care cunoaşte transfonnări totale ale 



personalităţii. Trecuse de la ipostaza de târfa intrigantă, 
dispusă să se cupleze — şi să se culce — cu oricine, în 
goana ei după popularitate, la cea de fată cu picioarele 
pe pământ, încrezătoare în propriile-i puteri, 
nerăbdătoare să înveţe cum să se apere pe sine, dar şi pe 
alţii, de strigoi. Locuia aici, la Curte, împreună cu tatăl 
ei. 

— Crezi că Mia ştie cum să pătrunzi într-o 
închisoare? 

— Mia e tare, dar nu chiar într-atât. Totuşi, probabil 
că ne-ar putea ajuta să obţinem infonnaţii. 

Lissa a scos un geamăt. 

— Nu pot să cred că ai folosit termenul de informaţii. 
Toată povestea chiar se transformă într-un film cu 
spioni, până la urmă. 

Tonul îi era lejer, dar îi simţeam îngrijorarea 
interioară. Uşurinţa tonului îi masca teama, stinghereala 
pe care încă o resimţea în legătură cu eliberarea lui 
Victor, cu toată promisiunea pe care mi-o făcuse. 

Aceste persoane fără sânge regal, care munceau şi se 
îndeletniceau cu treburile obişnuite la Curte, locuiau în 
apartamente situate departe de reşedinţa reginei şi de 
salonul pentru recepţii. Făcusem rost dinainte de adresa 
Miei, aşa că ne-am aşternut acum la drum peste 
peluzele perfect tunse, bombănind una către cealaltă din 
mers despre caniculă. Am găsit-o acasă, îmbrăcată 
neprotocolar, în blugi şi într-un tricou, şi cu o îngheţată 



pe băţ în mână. A făcut ochii mari când ne-a văzut în 
faţa uşii ei. 

— Să, să fiu a naibii, a exclamat ea. 

Am izbucnit în râs. Era genul de reacţie pe care l-aş 
fi avut ţi eu. 

— Şi noi ne bucurăm că te vedem. Putem să intrăm? 

— Nonnal! a răspuns, dându-se într-o parte. Vreţi o 
îngheţată? 

— Ba bine că nu! Am luat una de grepfrut şi m-am 
aşezat, împreună cu ea şi cu Lissa, în micul living. Era 
foarte departe de opulenţa saloanelor pentru oaspeţii 
regali, însă era confortabil şi curat şi, nu mă îndoiesc, 
foarte îndrăgit de Mia şi de tatăl ei. 

— Ştiam c-o să vină absolvenţii, a zis Mia, 
înlăturându-şi şuviţele blonde de pe faţă. Dar nu ştiam 
dac-o să fii şi tu printre ei sau nu. Ai absolvit, măcar? 

— Da, i-am răspuns. Am primit şi semnul 
jurământului şi tot ce trebuie. 

Mi-am ridicat părul, ca să poată vedea pansamentul. 

— Mă surprinde că te-au mai lăsat să te întorci, după 
ce-ai plecat brambura la omorât de strigoi. Sau ai 
obţinut aprecieri suplimentare pentru asta? 

După toate aparenţele, şi Mia auzise aceeaşi poveste 
despre aventurile mele ca tot restul lumii. Din partea 
mea, era perfect. N-aş fi vrut să vorbesc despre cea 
adevărată. N-aş fi vrut să vorbesc despre Dimitri. 

— Tu crezi că e cineva în stare s-o împiedice pe 
Rose să facă tot ce vrea ea? a întrebat-o Lissa, zâmbind. 



încerca să abată discuţia, ca să nu intrăm în prea multe 
detalii despre trecutele mele peregrinări, fapt pentru 
care îi eram recunoscătoare. 

Mia a râs şi a ronţăit dintr-o bucată zdravănă de 
îngheţată de lămâie verde. Mare minune că nu-i îngheţa 
creierul. 

— Corect, a aprobat ea. Numai că zâmbetul i s-a 
şters de pe chip în timp ce înghiţea. Ochii ei albaştri, 
mereu ageri, m-au studiat în tăcere preţ de câteva clipe. 
Iar Rose vrea acum ceva, a adăugat Mia. 

— Hei, noi doar suntem bucuroase să te vedem, am 
protestat. 

— Te cred. Dar bănuiesc că mai ai şi un alt motiv. 

Zâmbetul Lissei a devenit mai larg. O amuza faptul 
că picasem în capcana propriului meu joc de-a spionii. 

— Ce te face să spui asta? a descusut-o ea. Poţi s-o 
descifrezi chiar atât de bine pe Rose, sau doar presupui 
ca de obicei că are vreun motiv ascuns? 

Acum, Mia era cea care zâmbea din nou. 

— Ambele, a zis, trăgându-se în grabă mai aproape 
pe canapea şi fixându-mă cu o privire plină de 
seriozitate. Oare când devenise atât de perspicace? OK, 
a zis apoi. N-are sens să pierdem vremea. Cu ce ai 
nevoie să te ajut? 

Am suspinat, înfrântă. 

— Am nevoie să ajung în biroul principal de 
securitate al Gardienilor. 



în spatele meu, Lissa a scos un soi de sunet 
sugrumat. îmi era cam milă de ea. Chiar dacă putea şi 
ea, ocazional, să-şi ascundă gândurile faţă de mine, nu 
prea multe din ceea ce făcea sau spunea m-ar fi putut 
surprinde cu adevărat, iar eu? în continuare, o legam la 
ochi. în cea mai mare parte a timpului, ea habar n-avea 
ce-o să urmeze; cu toate acestea, sinceră să fiu, dacă 
plănuiam să scoatem din închisoare un infractor 
notoriu, atunci pătrunderea frauduloasă intr-un birou de 
securitate n-ar fi trebuit să însemne un şoc atât de mare. 

— Uau! a exclamat Mia. Văd că nu-ţi pierzi vremea 
cu mărunţişuri. 

Zâmbetul i s-a schimonosit un pic. 

— Sau, fireşte, dac-ar fi mărunţişuri, nici n-ai mai 
veni la mine. Le-ai rezolva şi singură. 

— Poţi să mă... să ne ajuţi să intrăm? am întrebat-o. 
Eşti în relaţii amicale cu unii dintre gardienii de-acolo... 
iar tatăl tău are acces într-o mulţime de locuri... 

Nu ştiam precis ce post ocupa domnul Rinaldi, dar 
mă gândeam că era ceva legat de întreţinere. 

— Ce anume cauţi? m-a întrebat ea. Văzând că 
deschid gura să protestez, a ridicat o mână, să mă 
oprească. 

— Nu, nu! N-am nevoie de amănunte. Doar o idee 
generală, ca să-mi dau seama ce e de făcut. Ştiu că nu 
vrei să intri acolo doar ca să vezi cum arată locul. 

— Am nevoie de câteva dosare, i-am explicat. 



— De personal? m-a întrebat, înălţându-şi 

sprâncenele. Ce, vrei să-ţi cauţi un post? 

— Păi... nu. 

Hm! N-ar fi fost o idee rea, dată fiind precaritatea 
şanselor mele de a-i fi repartizată Lissei. Dar, nu. 
Fiecare problemă, la vremea ei. 

— Am nevoie de documente legate de sistemele de 
securitate ale anumitor locuri: şcoli, reşedinţe regale, 
închisori. 

M-am străduit să-mi menţin o intonaţie nepăsătoare 
în timp ce pronunţam cel din urmă cuvânt. Mia era pe 
felie cu unele chestii trăsnite, dar până şi ea îşi avea 
limitele sale. 

— Acolo ţin aşa ceva, îmi închipui, nu? am întrebat- 
o. 

— Acolo, a confirmat ea. Dar în cea mai mare parte 
sunt în format electronic. Şi, nu te supăra, dar asta ar 
putea să te depăşească până şi pe tine. Chiar dac-am 
reuşi să ajungem la vreunul dintre computerele lor, 
totul e protejat cu parole. Şi, atunci când pleacă, ei îşi 
încuie computerele. Bănuiesc că nu te-ai făcut şi 
hacker, de când nu te-am mai văzut. 

Nu, sigur că nu. Şi, spre deosebire de eroii filmelor 
acelora cu spioni, cu care mă tot tachina Lissa, nu 
aveam prieteni experţi în tehnologie care să se poată 
apropia măcar de spargerea acelui gen de criptare şi de 
securitate. Fir-ar să fie! Am rămas cu privirea fixată în 
podea, posomorâtă, întrebându-mă dacă mai aveam o 



cât de mică şansă de a obţine şi alte informaţii de la 
Abe. 

— Dar, a continuat Mia, dacă infonnaţia de care ai 
nevoie nu este prea uzitată, e posibil ca ei să mai aibă şi 
vreo copie pe hârtie. 

Mi-am smucit brusc capul în sus. 

— Unde? 

— Au camere de depozitare, pe undeva, prin 
subsoluri. Dosare peste dosare. Totul sub cheie, la fel şi 
astea... dar probabil că ar fi o cale mai accesibilă, decât 
să te iei la trântă cu computerele. Dar, din nou, depinde 
de ce-ţi trebuie. Şi de cât de veche e infonnaţia. 

Abe îmi lăsase impresia că închisoarea Tarasov se 
găsea acolo de ceva vreme. Sigur exista o consemnare 
legată de ea în arhivele acelea. Nu mă îndoiam că, de 
ceva vreme, gardienii trecuseră la formatul digital, ceea 
ce însemna că era să nu găsim amănunte de ultimă oră 
despre sistemul de securitate al închisorii, dar tot aş fi 
putut să prind câte ceva. 

— E posibil să fie ceea ce ne trebuie. Poţi să ne 
strecori acolo? 

Mia a rămas tăcută mai multe clipe, şi parcă vedeam 
cum i se învârtesc rotiţele în minte. 

— E posibil, a zis până la urmă, aruncând o privire 
spre Lissa. Tu mai poţi să-i constrângi pe alţii şi să ţi-i 
faci sclavi? 

Lissa s-a strâmbat. 



— Nu-mi place să mă gândesc la aşa ceva, dar, mda, 
pot. 

Era un alt dar al spiritului. 

Mia s-a mai gândit un timp, după care a făcut un 
semn de încuviinţare. 

— OK. întoarceţi-vă cam pe la două, şi-o să vedem 
ce putem face. 

Ora două după-amiaza pentru tot restul lumii 
însemna miezul nopţii pentru moroi, care-şi desfăşurau 
activităţile după un orar nocturn. Să ies în plină lumină 
a zilei nu mi se părea ceva prea tainic, însă eram 
nevoită să deduc că planul Miei se baza tocmai pe 
faptul că, la acea oră a zilei, aveau să fie mai puţine 
persoane prin preajmă. 

Tocmai încercam să mă hotărăsc dac-ar fi cazul să 
mai facem puţină conversaţie sau să plecăm, când o 
bătaie în uşă mi-a întrerupt gândurile. Mia a tresărit şi a 
părut, deodată, stingherită. S-a ridicat să se ducă spre 
uşă, şi o voce cunoscută a plutit de-a lungul antreului 
până la noi. 

— Scuze c-am venit mai devreme, dar... 

Christian şi-a făcut apariţia în living. A tăcut brusc 
când ne-a văzut, pe mine şi pe Lissa. Toată lumea a 
părut că îngheaţă pe loc, aşa că am considerat că era de 
datoria mea să mă prefac că nu era o situaţie oribil de 
stânjenitoare. 

— Bună, Christian, am exclamat, voioasă. Ce mai 
faci? 



Ochii lui se opriseră asupra Lissei, iar el a avut 
nevoie de câteva clipe până să şi-i smulgă şi să-i 
îndrepte spre mine. 

— Bine, a zis, îndreptându-şi apoi privirea spre Mia. 
Pot să mă întorc... 

Lissa s-a ridicat grăbită. 

— Nu e cazul, a zis, pe un ton rece, potrivit unei 
prinţese. Rose şi cu mine oricum trebuia să plecăm. 

— Mda, am aprobat-o, preluând ştafeta. Avem... tre- 
buri. .. de rezolvat. Şi nu vrem să vă ţinem de la... 

Pe naiba, nici n-aveam idee ce urmau ei să facă. Şi 
nici nu eram convinsă că mi-aş fi dorit să aflu. 

Mia şi-a regăsit glasul. 

— Christian ar vrea să vadă câteva dintre mişcările 
pe care le-am tot exersat cu gardienii din campus. 

— Super, am zis, păstrându-mi zâmbetul pe faţă în 
timp ce, împreună cu Lissa, ne îndreptam spre uşă. Ea 
se străduia să se ţină cât mai departe cu putinţă de 
Christian. Jill o să fie geloasă, am adăugat. 

Şi nu numai Jill. După încă o serie de salutări de 
rămas-bun, eu şi cu Lissa am plecat, întorcându-ne prin 
grădinile Curţii. Cu ajutorul legăturii noastre, o 
simţeam cum tremură de furie şi gelozie. 

— Nu-i vorba decât despre clubul lor de luptători, 
Liss, i-am zis, neavând nevoie să aud şi replica ei ca să 
deschid conversaţia. Nu se-ntâmplă nimic. Doar discută 
despre cum să dea pumni şi şuturi şi despre alte chestii 
plicticoase. 



Mă rog, în realitate subiectul era destul de atrăgător, 
dar nu era să idealizez faptul că Mia şi Christian îşi 
petreceau mult timp împreună. 

— Poate că nu se-ntâmplă acum nimic, a mârâit ea, 
privind încăpăţânată drept înainte. Dar cine ştie ce-ar 
putea să mai urmeze? îşi petrec timpul împreună, 
exersează câteva mişcări fizice, o chestie duce la alta... 

— E o prostie, i-am zis. Chestiile de genul ăsta nu au 
absolut nimic romantic în ele. 

Era încă o minciună, din moment ce exact aşa 
debutase şi relaţia mea cu Dimitri. Dar, încă o dată, era 
preferabil să nu amintesc despre aşa ceva. 

— în plus, Christian n-are cum să se încurce cu toate 
cfetele iu care-şi petrece timpul. Mia, Jill... fără 
supărare, dar nu mi se pare chiar genul de curtezan. 

— Totuşi, arată chiar bine, a argumentat ea, 
clocotind încă dinăuntru de sentimentele acelea 
întunecate. 

Mda, am recunoscut, având grijă să-mi păstrez 
privirea fixată pe drumul din faţă. Dar e nevoie de mai 
mult de atât. Şi, în plus, credeam că nu te mai 
interesează ce face el. 

— Păi, nu, a încuviinţat ea, dar fără să se convingă 
nici măcar pe ea însăşi, darămite pe mine. Absolut 
deloc. 

încercările mele de a o distrage s-au dovedit cam 
inutile în tot restul zilei. Cuvintele rostite de Tasha mi- 
au revenit în minte: De ce n-ai rezolvat problema asta? 



Pentru că Lissa şi Christian erau prea afurisit de 
iraţionali, captivi amândoi în mrejele propriilor 
îmbufnări... ceea ce mă cam îmbufna şi pe mine, în 
schimb. Christian ar fi putut să-mi fie destul de 
folositor în cadrul escapadelor mele ilicite, însă trebuia 
să păstrez distanţa, de dragul Lissei. 

Până la urmă, am lăsat-o cu îmbufnarea ei, când am 
văzut că se apropie ora cinei. în comparaţie cu situaţia 
ei pe plan sentimental, relaţia mea cu un semi-răsfăţat 
playboy regal dintr-o familie care o dezaproba părea 
de-a dreptul strălucită. Cât de tristă şi de 
înspăimântătoare devenea lumea... Am asigurat-o pe 
Lissa c-o să mă întorc imediat după cină şi-o să 
mergem împreună la Mia. Menţionarea numelui Miei n- 
a prea încântat-o pe Lissa, însă gândul la o posibilă 
pătrundere prin efracţie i-a deturnat pentru moment 
atenţia de la Christian. 

Rochia pe care mi-o luasem pentru cină era una 
maro, dintr-un material uşor, diafan, excelent pentru 
temperaturile verii. Decolteul era decent, iar 
mânecuţele care acopereau doar umerii îi confereau o 
notă de eleganţă. Cu părul prins într-o coadă la ceafă, 
ascunzând destul de bine tatuajul pe cale de vindecare, 
aproape că păream o iubită respectabilă... ceea ce nu 
făcea decât să demonstreze cât de înşelătoare sunt 
aparenţele, din moment ce eram părtaşă la o 
nebunească uneltire, prin care să-mi readuc din morţi 
fostul iubit. 



Adrian m-a examinat din cap până-n picioare, în 
clipa în care am sosit la casa părinţilor lui. Ei îşi păstrau 
o reşedinţă permanentă aici, la Curte. Micul zâmbet de 
pe chipul lui mi-a dat de înţeles că-i plăcea ceea ce 
vedea. 

— Se aprobă? l-am întrebat, făcând o piruetă. 

Şi-a strecurat un braţ pe după mijlocul meu. 

— Din nefericire, da. Speram c-o să apari în ceva 
mult mai dezmăţat. Ceva care să-mi scandalizeze 
părinţii. 

— Uneori, am impresia că nici nu-ţi pasă de mine, ca 
persoană, am remarcat, în timp ce intram în casă. E ca 
şi cum m-ai folosi pentru capacitatea mea de a-i intriga 
pe ceilalţi. 

— Amândouă sunt valabile, micuţule dhampir. Ţin la 
tine şi mă folosesc de tine pentru capacitatea ta de a-i 
intriga pe alţii. 

Mi-am ascuns zâmbetul în timp ce menajera familiei 
Ivashkov ne conducea spre sufragerie. Curtea avea, de 
fapt, restaurante şi cafenele strecurate printre celelalte 
clădiri, însă membrii unei familii regale, cum erau şi 
părinţii lui Adrian, considerau că este mai elegant dacă 
organizează o cină cu fast la ei acasă. Eu, una, aş fi 
preferat să fie în public. Aş fi avut mai multe variante 
de evadare, 

— Tu trebuie să fii Rose. 

Munca mea de evaluare a posibilităţilor de evadare a 
fost întreruptă în clipa în care o extrem de înaltă şi 



extrem de elegantă femeie moroi a apărut în încăpere. 
Purta o rochie dintr-un satin verde-închis, care m-a 
făcut imediat să mă simt distonant, şi asortată perfect cu 
nuanţa ochilor ei... Şi ai lui Adrian. Părul închis era 
pieptănat intr-un coc, iar în clipa în care mi-a luat 
mâna, şi-a coborît spre mine un zâmbet plin de căldură 
neprefăcută. 

— Eu sunt Daniella Ivashkov, mi-a zis. Mă bucur 
foarte mult să te cunosc, în sfârşit. 

Oare? I-am strâns mâna ca răspuns, într-un gest 
automat. 

— Şi eu mă bucur să vă cunosc, Lady Ivashkov. 

— Spune-mi Daniella, te rog. 

S-a întors spre Adrian şi a ţâţâit din buze, în timp ce- 
i îndrepta gulerul cămăşii închise până la gât. 

— Nu, serios, dragule, a zis. Nu te priveşti în oglindă 
înainte să ieşi pe uşă? Părul tău este vraişte. 

Adrian s-a ferit de mâna ei, care se îndrepta spre 
capul lui. 

— Glumeşti? Mi-am petrecut ore întregi în faţa 
oglinzii ca să-l/ac să arate aşa. 

Ea a scos un suspin de suferinţă. 

— Sunt zile în care nu pot să-mi dau seama dacă am 
fost sau nu norocoasă neavând şi alţi copii. 

în spatele ei, servitori tăcuţi aşezau mâncarea pe 
masă. Din platouri se înălţau aburi, iar mie îmi chiorăia 
stomacul. Speram doar să nu mă fi auzit cineva. 



Daniella a aruncat o privire în lungul coridorului de 
dincolo de ea. 

— Nathan, eşti amabil să te grăbeşti? Se răceşte 
mâncarea. Câteva clipe mai târziu, zgomot de paşi grei 
răsunau pe ommentata podea din lemn, iar Nathan 
Ivashkov pătrundea în încăpere. La fel ca şi soţia lui, 
avea o ţinută protocolară, satinul albastru al cravatei 
sale sclipind alături de rigiditatea impozantei haine a 
costumului negru. Chiar mă bucuram că aveau aer 
condiţionat acolo, fiindcă altfel s-ar fi topit în stofa 
aceea apăsătoare. Dar trăsătura lui care ieşea cel mai 
mult în evidenţă era cea pe care mi-o aminteam de data 
trecută: distinctivul argintiu al părului şi al mustăţii. 
Oare părul lui Adrian va arăta la fel când va ajunge mai 
bătrân? Noo, asta nu o s-o aflu niciodată. Adrian 
probabil că şi-ar vopsi părul la primul semn de 
încărunţire... sau de argintare. 

Chiar dacă tatăl lui Adrian arăta exact aşa cum mi-1 
aminteam, era limpede că el habar n-avea cine eram eu. 
De fapt, a părut cuprins de o autentică nedumerire la 
vederea mea. 

— Ea este, ăăă, prietena lui Adrian, Rose Hathaway, 
m-a prezentat Daniella, cu blândeţe. Ţi-aduci aminte: 
ne-a zis c-o va aduce astă-seară. 

— încântată să vă cunosc, Lord Ivashkov. 

Spre deosebire de soţia lui, nu mi-a oferit 
posibilitatea adresării cu prenumele, ceea ce m-a liniştit 
un pic. Strigoiul care-1 transformase cu forţa pe Dimitri 



se numea şi el tot Nathan, şi nu era un prenume pe care 
să-l pot rosti cu voce tare. Tatăl lui Adrian m-a măsurat 
din cap până-n picioare, dar nu cu aprecierea pe care 
mi-o arătase Adrian mai devreme. Era, mai degrabă, de 
parcă aş fi reprezentat o curiozitate. 

— A! Fata dhampir. 

N-a fost neapărat nepoliticos, ci doar dezinteresat. 
Adică, nici nu mă făcuse prostituată pentru sânge, sau 
altfel. Ne-am aşezat cu toţii să mâncăm şi, cu toate că 
Adrian îşi menţinea tipicul său zâmbet fluşturatic pe 
faţă, am simţit încă o dată o undă care m-a informat că 
tare, tare mult şi-ar fi dorit o ţigară. Probabil şi ceva 
tărie. Să fie în preajma părinţilor săi nu era ceva care 
să-l încânte. Când unul dintre servitori ne-a turnat 
tuturor vin, Adrian a părut străbătut de o imensă uşurare 
şi nu s-a mai abţinut. L-am fulgerat cu o privire de 
avertisment, însă el nu m-a luat în seamă. 

Nathan a izbutit să-şi devoreze cu rapiditate 
medalioanele de porc glasate cu sos balsamic, dar să şi 
arate în continuare elegant şi cuviincios. 

— Aşa, a zis, concentrându-şi atenţia asupra lui 
Adrian, acum, că Vasilisa a absolvit, ce aveţi de gând 
să faceţi cu vieţile voastre? N-o să duceţi o viaţă de 
lipsuri alături de studenţii de la vreo facultate, nu? N- 
are rost să mai mergeţi acolo. 

— Nu ştiu, a răspuns alene Adrian. A clătinat din 
cap, ciufulindu-şi şi mai mult părul răvăşit cu atâta 
grijă. Mie-mi cam place să pierd vremea cu ei, a 



mărturisit apoi. Ei mă consideră mai amuzant decât 
sunt în realitate. 

— Nu mă surprinde, a replicat tatăl lui. Nu eşti 
absolut deloc amuzant. E vremea să faci şi ceva 
productiv. Dacă nu ai de gând să te întorci la facultate, 
măcar ar trebui să începi să participi la unele întâlniri 
de afaceri ale familiei. Tatiana te răsfaţă, dar ai putea să 
înveţi multe de la Rufus. 

Cunoşteam destule din politica regală cât să 
recunosc numele. Cel mai vârstnic membru al fiecărei 
familii era, de obicei, „prinţul", sau „prinţesa", şi 
deţinea un post în Consiliul Regal... şi era eligibil să 
devină rege, respectiv regină. Atunci când Tatiana 
preluase coroana, Rufus devenise prinţul familiei 
Ivashkov, fiind următorul în ordinea vârstei. 

— Corect, a zis Adrian, cu o figură lipsită de 
expresie. El nu prea mâncase, mai mult îşi fâţâise 
mâncarea prin farfurie. Chiar aş vrea să aflu, a 
continuat el, cum reuşeşte să-şi păstreze amantele 
neştiute de soţie. 

— Adrian! s-a răstit Daniella, în timp ce o roşeaţă îi 
cuprindea obrajii palizi. Nu se spun astfel de lucruri la 
masă... şi în mod sigur nu faţă de un musafir. 

Nathan a părut să mă observe din nou şi mi-a adresat 
o ridicare nepăsătoare din umeri. 

— Ea nu contează. 

Mi-am muşcat buzele, reprimându-mi tentaţia de a 
vedea dacă nu cumva pot să-mi azvârl farfuria din 



porţelan ca pe un larabee şi să-l izbesc drept în cap. Am 
hotărât că nu e cazul. Nu numai că aş fi distrus cina, dar 
nici nu cred că farfuria ar fi putut căpăta portanţa 
necesară. 

Nathan şi-a întors privirea încruntată spre Adrian. 

— în schimb, tu, da. Nu vreau să te văd stând 
degeaba şi nefăcând nimic... şi folosindu-te de banii 
noştri pentru finanţarea inactivităţii. 

Ceva îmi spunea că era cazul să stau deoparte, dar 
nu puteam suporta să-l văd pe Adrian făcut cu ou şi cu 
oţet de enervantul său tată. Adrian chiar stătea degeaba 
şi risipea banii, dar Nathan nu avea dreptul să râdă de el 
din cauza asta. Adică, sigur, eu făceam aşa ceva tot 
timpul. Dar asta era altceva. 

— Poţi să te duci la Lehigh, ca şi Lissa, i-am propus. 
Să continui să studiezi spiritul împreună cu ea, după 
care... să faci ce făceai data trecută când ai fost în 
facultate... 

— Adică să bea şi să chiulească de la cursuri, a 
precizat Nathan. 

— Artă, a intervenit Daniella. Adrian lua cursuri de 
artă. 

— Chiar? am întrebat surprinsă, întorcându-mă spre 
el. Cumva, puteam să mi-1 închipui ca fiind genul de 
artist. Se potrivea cu personalitatea lui dezordonată. 
Atunci, ar fi perfect, am continuat. Ai putea să le reiei. 

Adrian a ridicat din umeri şi şi-a dat gata cel de-al 
doilea pahar de vin. 



— Nu ştiu. Facultatea asta ar avea probabil aceleaşi 
lipsuri ca şi precedenta. 

— Care anume? m-am interesat, încruntându-mă. 

— Temele. 

— Adrian, a mârâit tatăl lui. 

— E OK, a zis Adrian, plin de vioiciune, sprijinindu- 
şi nepăsător braţul pe masă. Eu nu am cu adevărat 
nevoie de un serviciu, sau de bani în plus. După ce-o să 
mă căsătoresc cu Rose, eu şi copiii o să trăim doar din 
salariul ei de gardian. 

Am îngheţat cu toţii, chiar şi eu. Ştiam foarte bine că 
glumea. Adică, şi dacă ar fi nutrit fantezii legate de 
căsătorie şi de copii (şi eram foarte convinsă că nu era 
cazul), sărmanul salariu pe care-1 primea un gardian n- 
ar fi ajuns niciodată ca să-i asigure viaţa de lux dorită 
de el. 

Tatăl lui Adrian, cu toate acestea, în mod evident nu 
credea că el glumeşte. Daniella părea nedecisă. în ce 
mă priveşte, eu eram doar stânjenită. Era un subiect 
foarte, foarte neplăcut de pus pe tapet la o astfel de 
cină, şi nu-mi venea să cred că Adrian întinsese atât de 
mult coarda. Nici măcar nu credeam că alcoolul ar fi 
avut vreo vină. Pur şi simplu, lui Adrian îi plăcea să-şi 
chinuiască tatăl în asemenea hal. 

Tăcerea aceea cumplită a devenit din ce în ce mai 
densă. Instinctul meu visceral de a umple vidul de 
conversaţie se dezlănţuise, însă ceva îmi spunea că era 
mai bine să păstrez tăcerea. Tensiunea sporea. în clipa 



în care s-a auzit soneria de la intrare, tuspatru aproape 
că am sărit ca arşi de pe scaunele noastre. 

Menajera, Torrie, a dat fuga să deschidă, iar eu am 
scos, în gând, un suspin de uşurare. Un vizitator 
neaşteptat poate că avea să contribuie la detensionarea 
atmosferei. 

Sau poate că nu. 

Torrie şi-a dres glasul când s-a întors, evident 
fâstâcită, în timp ce-şi plimba privirea de la Daniella la 
Nathan şi înapoi. Maiestatea Sa regina Tatiana este aici. 

— Nu. Se. Poate. 

Tustrei Ivashkovii s-au ridicat brusc şi, după o 
jumătate de secundă, eram şi eu în picioare. Mai 
devreme, nu-1 credeam pe Adrian când îmi spusese că 
ar putea să apară şi Tatiana. Din ceea ce vedeam pe 
chipul lui, părea şi el surprins acum. Dar, fără doar şi 
poate, iat-o. S-a strecurat în încăpere, elegantă, în ceea 
ce pentru ea probabil că reprezenta stilul business 
casual: jachetă şi pantaloni largi, negre, de comandă, 
cu o bluză din mătase roşie cu dantelă pe dedesubt. în 
părul întunecat îi sclipeau mici agrafe cu pietre 
preţioase, iar privirea aceea poruncitoare s-a abătut 
asupra noastră în timp ce ne-am repezit cu toţii să 
facem plecăciuni dinaintea ei. Până şi propria ei familie 
respecta formalităţile. 

— Mătuşă Tatiana, a rostit Nathan, forţându-se ca pe 
chipul lui să apară ceva ce aducea a zâmbet. Nu cred că 



o făcea prea des. Ne faci plăcerea să stai la masă cu 
noi? 

Ea a respins propunerea cu un gest. 

— Nu, nu. Nu pot să rămân. Eram în drum spre 
Priscilla, dar m-am gândit să mă opresc puţin când am 
auzit că s-a întors Adrian, a zis, oprindu-şi privirea 
asupra lui. Nu pot să cred că ai fost aici toată ziua şi n- 
ai venit să mă vizitezi! 

Vocea îi suna rece, dar jur că avea un licăr de 
amuzament. Era ceva înspăimântător. Tatiana nu era o 
persoană pe care s-o consider caldă şi moale. întreaga 
experienţă în afara vreunuia dintre saloanele 
ceremoniale ale Curţii avea ceva cu totul ireal. 

Adrian i-a răspuns cu un zâmbet generos. Era, în 
mod evident, persoana cea mai în largul ei din întreaga 
încăpere, în clipa de faţă. Din motive pe care niciodată 
nu le-am înţeles, Tatiana îl iubea şi-l răsfăţa pe Adrian. 
Asta nu însemna că nu-i iubea şi pe ceilalţi membri ai 
familiei; numai că, pur şi simplu, se vedea cât se poate 
de clar că el era favoritul ei. Iar asta fusese mereu o 
surpriză pentru mine, ştiind cât de ticălos putea să fie el 
uneori. 

— A, mi-am închipuit că ai lucruri mai importante de 
făcut decât să mă vezi pe mine, i-a zis el. In plus, m-am 
lăsat de fumat, aşa că acum n-o să mai putem să tragem 
câte o ţigară pe furiş împreună, în spatele sălii tronului. 

— Adrian! l-a repezit Nathan, faţa colorându-i-se 
într-un roşu aprins. Atunci mi-a trecut prin minte că aş 



fi putut să pornesc un joc de beţivi pe baza numărului 
de situaţii în care rostea pe un ton dezaprobator numele 
fiului său. 

— Mătuşică, îmi cer seu... 

Tatiana a ridicat din nou o mână. 

— O, mai taci, Nathan. Nu vrea nimeni să-ţi audă 
scuzele. 

Aproape că m-am înecat. Era ceva oribil să mă aflu 
în aceeaşi încăpere cu regina, însă aproape că merita 
suferinţa, ca s-o vezi pălmuindu-1 verbal pe Lordul 
Ivashkov. Tatiana s-a întors spre Adrian, gheaţa de pe 
chip topindu-i-se. 

— Te-ai lăsat, în sfârşit? Era şi timpul. Bănuiesc că e 
opera ta, nu? 

Mi-a trebuit o clipă până să-mi dau seama că vorbea 
cu mine. Până în acel punct, sperasem să nici nu mă fi 
observat. Asta mi se părea unica explicaţie a faptului că 
încă nu ţipase la ei s-o dea afară pe mica rebelă 
prostituată pentru sânge. Era şocant. Tonul ei nici 
măcar nu suna acuzator. Ci... Impresionat. 

— Pă-păi, n-am fost eu, Maiestatea Voastră, am zis. 
Umilinţa mea era foarte departe de comportamentul pe 
care-1 avusesem la ultima noastră întâlnire. Adrian a 
fost cel care a , hm..., manifestat hotărârea să se lase. 

Tatiana a chicotit: aşa să-mi ajute Dumnezeu. 

— Foarte diplomatic răspunsul. Ar trebui să te 
repartizăm lângă un politician. 



Lui Nathan nu-i plăcea faptul că acaparasem atenţia 
reginei. Nici eu nu eram convinsă că-mi plăcea, fie şi 
pe acel ton oarecum glumeţ. 

— Ai afaceri de discutat în seara asta cu Priscilla? s-a 
interesat el. Sau doar luaţi o cină ca între prietene? 

Tatiana şi-a smuls privirea de la mine. 

— Ambele. S-a iscat o oarecare gâlceavă inter- 
familială. Nu în mod public, dar urmează. Unii fac 
zarvă cu privire la moralitate. Alţii sunt pregătiţi să-şi 
înceapă imediat antrenamentele. Iar alţii se întreabă 
dacă nu cumva gardienii pot să reziste şi fără somn. 

Şi-a dat ochii peste cap. 

— Iar astea nu sunt decât propunerile cele mai 
blânde, a adăugat. 

Fără discuţie, vizita aceasta devenise deodată cu 
mult mai interesantă. 

— Sper că-i vei închide pe aceşti aşa-zişi militanţi, a 
mârâit Nathan. Noi să luptăm alături de gardieni ar 
însemna o inutilitate. 

— Absurditatea, a replicat Tatiana, este faptul că 
există vrajbă între familiile regale. Asta-i ceea ce vreau 
eu să „închid". 

Tonul ei devenise semeţ, foarte regesc. 

— Noi suntem conducătorii printre moroi. Noi 
trebuie să constituim un exemplu. Noi trebuie să fim 
uniţi, ca să supravieţuim. 

Am examinat-o, plină de curiozitate. Ce voia să 
însemne asta? Nu-şi exprimase nici acordul, nici 



dezacordul faţă de punctul de vedere al lui Nathan cu 
privire la posibilitatea ca şi moroii să lupte. Nu 
pomenise decât de statornicirea păcii în rândul 
poporului ei. Dar cum? Metoda ei consta în încurajarea 
sau în strivirea noii mişcări? Securitatea reprezenta o 
imensă grijă pentru toată lumea, în urma atacului, şi pe 
umerii ei cădea sarcina să-i dea de cap. 

— Mie îmi sună destul de dur, a zis Adrian, 
prefăcându-se neştiutor în privinţa gravităţii problemei. 
Dar, dacă tu ţii morţiş la ţigara de după, o să fac o 
excepţie. 

— Prefer să-mi faci o vizită ca lumea mâine, a 
replicat ea, sec. Şi lasă-ţi acasă ţigările. 

A aruncat o privire spre paharul lui de vin, golit. 

— Şi alte lucruri. 

Un fulger de oţelită hotărâre i-a trecut prin ochi şi, 
chiar dacă s-a topit la fel de repede pe cât apăruse, 
aproape că m-am liniştit. Iat-o pe acea Tatiana de 
gheaţă pe care o cunoşteam. 

El i-a răspuns cu un salut. 

— S-a notat. 

Tatiana ne-a dăruit nouă, celorlalţi, câte o privire 
fugară. 

— Să aveţi o seară bună, a fost singura ei urare de 
rămas-bun. Ne-am înclinat din nou, iar ea s-a îndreptat 
spre uşaă. In timp ce mergea, am auzit foieli şi 
murmure de voci. Avea după ea o suită, acum îmi 



dădeam seama, şi lăsase pe toată lumea în antreu cât 
timp venise să-l salute pe Adrian. 

Cina s-a desfăşurat în tăcere după plecarea ei. Vizita 
Tatianei ne cam lăsase pe toţi paf. Cel puţin, asta 
însemna că nu mai eram nevoită să-i aud ciorovăindu- 
se pe Adrian şi pe tatăl lui. Daniella a întreţinut în mare 
măsură bruma de conversaţie care a mai urmat, 
încercând să se intereseze de pasiunile mele, ceea ce m- 
a făcut să-mi dau seama că ea nu spusese nicio vorbă pe 
tot timpul scurtei vizite a Tatianei. Daniella intrase în 
familia Ivashkov prin măritiş, ceea ce mă făcea să mă 
întreb dacă nu cumva regina o intimida. 

Când a venit vremea ca noi să plecăm, Daniella a 
fost un zâmbet, în timp ce Nathan s-a retras în biroul 
lui. 

— Ai fi cazul să vii mai des, i-a zis ea lui Adrian, 
netezindu-i părul în ciuda protestelor lui. far tu eşti 
oricând binevenită, Rose. 

— Vă mulţumesc, am răspuns, consternată. îi tot 
examinam faţa, să văd dacă minţea, dar nu cred că era 
cazul. Nu avea nicio logică. Moroii nu aprobau relaţiile 
pe termen lung cu dhampirii. Şi, în mod special, moroii 
din familiile regale nu aprobau astfel de relaţii. Iar 
moroii din familiile regale înrudiţi cu regina le 
dezaprobau în mod şi mai special, cel puţin dacă 
experienţele de dată recentă constituiau un indiciu în 
acest sens. 

Adrian a oftat. 



— Poate, dacă nu e şi el pe-aici. Of, fir- ar să fie! 
Bine că mi-am amintit. Mi-am lăsat aici pardesiul data 
trecută... am vrut să plec cât mai repede. 

— Păi, ai vreo, să zic, cincizeci de pardesie, am 
remarcat. 

— întreab-o pe Torrie, l-a sfătuit Daniella. Ea ştie 
precis unde este. 

Adrian a plecat s-o caute pe menajeră, lăsându-mă 
singură cu mama lui. Ar fi trebuit să rostesc tot felul de 
nimicuri politicoase, neînsemnate, însă curiozitatea m-a 
biruit. 

— Cina a fost chiar grozavă, i-am zis, cu toată 
sinceritatea. Şi sper că n-o să mi-o luaţi în nume de 
rău... dar vreau să zic că... în fine, păreţi să fiţi de acord 
cu relaţia dintre mine şi Adrian. 

A încuviinţat, cu toată seninătatea. 

— Sunt. 

-Şi... 

Ei bine, trebuia s-o spun. 

— Taţi... Regina Tatiana părea să cam fie şi ea de 
acord, 

— Chiar este. 

Am verificat dacă nu cumva îmi căzuse falca direct 
pe podea. 

— Dar... adică, ultima dată când am vorbit cu ea, a 
fost de-a dreptul furioasă. îmi tot spunea şi-mi tot 
repeta că niciodată n-o să pennită ca noi doi să fim 



împreună, pe viitor, sau să ne căsătorim, sau orice de 
genul acesta. 

Am tresărit, amintindu-mi de gluma lui Adrian. 

— Mi-am închipuit că şi dumneavoastră sunteţi de 
aceeaşi părere. Oricum, Lordul Ivashkov este. Doar nu 
puteţi să vă doriţi cu adevărat ca fiul dumneavoastră să 
rămână pentru totdeauna cu o fată dhampir. 

Zâmbetul Daniellei era unul blând, dar crispat. 

— Tu ai de gând să rămâi cu el pentru totdeauna? Tu 
ai de gând să te măriţi cu el şi să vă aşezaţi la casa 
voastră? întrebarea m-a prins pe picior greşit. 

— Eu... nu... Adică, nu vreau să pară o jignire faţă de 
Adrian. Pur şi simplu, niciodată... 

— Nu ţi-ai planificat să te aşezi la casa ta? a 
completat ea, încuviinţând cu înţelepciune. Aşa m-am 
gândit şi eu. Crede-mă, ştiu că Adrian n-a vorbit serios 
mai devreme. Toată lumea se grăbeşte să tragă 
concluzii care nici măcar nu au o bază reală. Am auzit 
despre tine, Rose... la fel ca toată lumea. Şi te admir. Şi, 
bazându-mă pe ceea ce am aflat, presupun că nu eşti 
genul care ar renunţa la viaţa de gardian pentru cea de 
gospodină. 

— Aveţi dreptate, am recunoscut. 

— Atunci, nu văd care ar fi problema. Sunteţi tineri 
amândoi. Aveţi tot dreptul să vă distraţi şi să faceţi tot 
ceea ce vreţi, acum, dar eu... eu şi cu tine... noi două 
ştim că, şi dac-o să te vezi cu Adrian, din an în Paşte, 
pentru tot restul vieţii, tot n-o să vă căsătoriţi, sau să vă 



aşezaţi la casa voastră. Şi asta n-are nimic de-a face cu 
ceea ce spune Nathan, sau oricine altcineva. Ăsta este 
mersul lumii. Ăsta este genul tău de persoană. Pot să ţi- 
o citesc în ochi. Şi Tatiana a înţeles acelaşi lucru şi iată 
de ce a lăsat-o mai moale. Tu ai nevoie să fii în lume, la 
luptă, şi asta-i ceea ce vei face. Cel puţin, dacă ai cu 
adevărat de gând să fii gardian. 

— Am. 

Mă holbam la ea, minunându-mă. Atitudinea ei era 
uluitoare. Era prima persoană dintr-o familie regală 
care nu se înspăimântase toată şi nu înnebunise la auzul 
ideii unei legături dintre un moroi şi o fată dhampir. 
Dacă şi alte persoane i-ar fi împărtăşit punctul de 
vedere, asta ar fi făcut ca vieţile multora să fie mai 
uşoare. Şi avea dreptate. Nu conta părerea lui Nathan. 
N-ar fi contat nici măcar dacă ar fi fost Dimitri prin 
preajmă. Ideea de bază era că Adrian şi cu mine n- 
aveam să fim împreună pentru tot restul vieţilor 
noastre, din cauză că eu aveam să fiu permanent în 
serviciul de gardian, nu să lâncezesc ca el. 
Conştientizarea acestui fapt dăruia libertate multor 
altora... şi, cu toate acestea, mă şi întrista un pic. 

în spatele ei, îl vedeam pe Adrian apropiindu-se pe 
coridor. Daniella s-a aplecat în faţă, coborându-şi tonul, 
astfel încât să n-o aud decât eu. Şi, atunci când a vorbit, 
în voce i s-a simţit o notă de melancolie, de îngrijorare 
maternă. 



— Dar Rose, din moment ce sunt de acord ca voi doi 
să aveţi o relaţie şi să fiţi fericiţi, te rog, încearcă la 
rândul tău să nu-i frângi inima prea tare, atunci când va 
veni vremea despărţirii! 


PATRU 


AM AJUNS LA CONCLUZIA că era de preferat 
să nu-i pomenesc lui Adrian despre conversaţia avută 
cu mama lui. Nu-mi trebuiau puteri parapsihice ca să-i 
intuiesc dispoziţia confuză, în timp ce ne întorceam 
spre pavilionul pentru oaspeţi. Tatăl lui îl enervase, însă 
aparenta acceptare din partea mamei lui îi ridicase 
moralul. N-aş fi vrut să i-1 stric aducându-i la 
cunoştinţă faptul că ea era de acord ca noi doi să fim 
împreună numai fiindcă îşi dădea seama că era ceva de 
distracţie, 

— Şi ce faci, ieşi acum cu Lissa? m-a întrebat el când 
am ajuns dreptul camerei mele. 

— Mhî. Scuze. Ştii tu: de-ale fetelor. 

Numai că prin „de-ale fetelor" înţelegeam 
pătrunderea prin efracţie într-un loc interzis. 

Adrian a părut un pic dezamăgit, dar ştiam că nu ne 
poartă pică pentru prietenia noastră. Mi-a dăruit un mic 
zâmbet şi şi-a petrecut braţele pe după mijlocul meu, 
aplecându-se să mă sărute. Buzele ni s-au întâlnit, şi 



acea căldură care mă curprindea mereu mi s-a răspândit 
prin tot trupul. După câteva dulci clipe, ne-am desprins, 
însă expresia din ochii lui îmi spunea că nu-i venise 
deloc uşor s-o facă. 

— Pe mai târziu, i-am zis. Mi-a mai dăruit o sărutare 
după care a plecat spre camera lui. 

Imediat, am căutat-o pe Lissa, care-şi făcea de lucru 
prin cameră. Privea concentrată o lingură de argint şi, 
prin legătura noastră, îi simţeam încordarea. încerca s-o 
impregneze cu puterea de constrângere a spiritului, 
astfel încât oricine ar li ţinut-o în mână să se 
însenineze. M-am întrebat dacă era pentru ea, sau doar 
experimenta la întâmplare. Nu i-am mai verificat 
gândurile, ca să aflu exact. 

— O lingură? am întrebat-o, amuzată. 

A ridicat din umeri şi a lăsat jos lingura. 

— Ei, nu e deloc simplu să pui mâna pe ceva din 
argint. Trebuie să mă folosesc de ce găsesc. 

— în fine, ar merge pentru înveselirea cinelor festive. 

A zâmbit şi şi-a pus picioarele pe măsuţa de lemn de 
abanos aşezată în mijlocul livingului micului ei 
apartament. Ori de câte ori vedeam măsuţa aceea, nu 
mă puteam împiedica să nu-mi amintesc de mobilierul 
negru şi lucios din apartamentul care-mi fusese temniţă 
când eram în Rusia. Mă luptasem cu Dimitri folosind o 
ţepuşă confecţionată dintr-un picior de scaun, 
asemănător ca stil. 

— Că veni vorba... cum a mers la cina ta festivă? 



— Nu atât de rău pe cât am crezut, i-am mărturisit. 
Totuşi, niciodată nu mi -am dat seama cât de javră poate 
să fie tatăl lui Adrian. Mama lui a fost chiar destul de 
mişto. N-o deranjează că noi doi suntem împreună. 

— Mda, am cunoscut-o. E drăguţă... cu toate că n-aş 
fi crezut niciodată să fie atât de drăguţă, încât să 
accepte o relaţie scandaloasă. Maiestatea Sa nu şi-a 
făcut apariţia, presupun, aşa-i? 

Lissa glumea, aşa că răspunsul meu a lăsat-o cu gura 
căscată. 

— Ba da, şi... n-a fost nimic îngrozitor. 

— Ce? Mi s-a părut mie, sau ai zis „n-a fost"? 

— Da, da, ştiu. A fost o nebunie. A trecut într-o 
vizită extrem de rapidă, ca să-l vadă pe Adrian, şi s-a 
comportat ca şi cum prezenţa mea acolo n-ar fi fost o 
problemă. 

Nu mi-am mai bătut capul să aprofundez vederile 
politicii Tatianei cu privire la pregătirea moroilor 
pentru luptă. 

— Sigur, am adăugat, cine ştie ce s-ar mai fi 
întâmplat dac-ar fi rămas? Poate că şi-ar fi revenit la 
starea ei obişnuită, şi atunci, aş fi avut nevoie de un 
întreg set de argintărie fermecată ca să mă împiedice să 
înfig un cuţit în ea. 

— Rose, nu se poate să faci glume de genul ăsta, a 
gemut Lissa. 

I-am zâmbit. 



— Nu fac decât să exprim gândurile pe care ţie ţi-e 
frică să le rosteşti cu voce tare. 

Replica mea a făcut-o să zâmbească, la rândul ei. 

— E multă vreme de când n-am mai auzit asta, a zis 
ea, încetişor. 

Călătoria mea în Rusia fusese o sincopă a prieteniei 
noastre, dar ca rezultat, toate astea îmi arătaseră cât de 
mult înseamnă, în realitate, pentru mine. 

Ne-am petrecut restul timpului stând de vorbă, 
discutând despre Adrian şi bârfind pe diverse teme. M- 
am relaxat văzând că ea trecuse peste toanele de mai 
devreme, legate de Christian, însă pe măsură ce ziua 
înainta, creştea şi neliniştea privitoare la misiunea care 
ne aştepta împreună cu Mia. 

— O să fie bine, i-am zis când a sosit clipa. 
Traversam din nou terenurile Curţii, îmbrăcate comod, 
în tricouri şi jeanşi. Era bine că nu mai aveam de-a face 
cu programul de stingere de la şcoală, dar, încă o dată, 
faptul că mă aflam în bătaia soarelui strălucitor nu mă 
făcea să mă simt grozav de adăpostită. O să fie uşor, am 
insistat. 

Lissa m-a săgetat cu privirea, dar nu a zis nimic. în 
lumea noastră, gardienii reprezentau forţele de 
securitate, iar acolo era sediul lor central. Pătrunderea 
în el era oricum, numai uşoară nu. 

Cu toate acestea, Mia părea hotărâtă când am ajuns 
la ea, făcându-mă să mă simt încurajată de atitudinea 
ei... ca şi de faptul că era îmbrăcată complet în negru. E 



adevărat, nu i-ar fi fost deloc de ajutor la lumina 
soarelui, însă prin asta făcea ca totul să pară mai 
legitim. Muream de curiozitate să aflu cum decurseseră 
treburile cu Christian, ca şi Lissa, de altfel, încă o dată, 
era unul dintre acele subiecte care mai bine rămâneau 
neabordate. 

Totuşi, Mia ne-a explicat planul ei, despre care, cu 
toată sinceritatea, am fost de părere că avea 
aproximativ şaizeci şi cinci la sută şanse de reuşită. 
Lissa se simţea stânjenită de rolul pe care-1 avea de 
jucat, din moment ce implica utilizarea forţei de 
constrângere, însă s-a declarat de acord cu el, ca un 
soldat credincios. Am trecut în revistă de câteva ori 
toate amănuntele, după care am pornit spre clădirea 
care găzduia sediul operaţional al gardienilor. Eu mai 
fusesem acolo o dată, când mă dusese Dimitri să 
vorbesc cu Victor, în celulele de detenţie de lângă 
sediul gardienilor. Nu-mi petrecusem niciodată prea 
mult timp prin birourile principale, care, după cum 
anticipase Mia, erau foarte puţin populate la acea oră a 
zilei. 

La intrare, ne-a întâmpinat un spaţiu de recepţie de 
genul celor pe care le poţi întâlni în oricare clădire 
administrativă. Un gardian sever stătea la un birou dotat 
cu un computer, înconjurat de tot felul de mese şi 
dulapuri cu acte. Probabil că nu prea avea mare lucru 
de făcut la acea oră a nopţii, după orarul nostru, dar tot 
era, în mod evident, extrem de vigilent. In spatele lui se 



vedea o uşă, care mi-a captat atenţia. Mia îmi explicase 
că era poarta de intrare spre toate secretele gardienilor, 
spre documentele lor şi spre birourile cele mai 
importante... ca şi spre spaţiile de supraveghere care 
monitorizau în regiunile de înalt risc ale Curţii. 

Sever sau nu, tipul şi-a găsit resurse pentru un mic 
zâmbet pentru Mia. 

— Nu e un pic cam târziu pentru tine? Doar n-ai 
venit pentru lecţii, nu? 

Mia a răspuns la zâmbet. Trebuie să fi fost unul 
dintre gardienii cu care ea ajunsese să se împrietenească 
de când ajunsese la Curte. 

— Noo, doar că eram cu două prietene şi-am vrut să 
le arăt locurile de pe-aici. 

Gardianul şi-a arcuit o sprânceană în timp ce ne 
examina, şi pe mine şi pe Lissa. Şi-a înclinat uşor 
capul, în semn de salut. 

— Prinţesă Dragomir. Gardian Hathaway. 

Din câte se pare, reputaţia noastră ne precedase. Era 
pentru prima oară când mi se adresa cineva cu noul 
meu titlu, ceea ce m-a luat prin surprindere... şi m-a 
făcut să mă simt puţin cam vinovată pentru că trădam 
gruparea a cărei membră abia devenisem. 

— El este Don, ni l-a prezentat Mia. Don, prinţesa 
vrea să te roage să-i faci un serviciu, i-a explicat, 
privind-o cu subînţeles pe Lissa. 



Lissa a inspirat adânc şi, în timp ce-şi concentra 
privirea asupra lui, fierbinţeala magiei de constrângere 
se revărsa, prin legătura noastră, peste mine. 

— Don, a rostit ea pe un ton hotărât, dă-ne cheile şi 
codurile de acces pentru arhivele de la subsol. Şi ai 
grijă să fie deconectate camerele de supraveghere video 
din zona aceea. 

El s-a încruntat. 

— De ce-aş face eu... 

Dar, cum ea continua să-l fixeze cu privirea, puteam 
să văd cum pune stăpânire pe el forţa de constrângere. 
Trăsăturile feţei i s-au destins în semn de docilitate. Am 
suspinat, uşurată. Erau destui cei care aveau suficientă 
putere, încât să reziste forţei de constrângere; mai ales a 
celei exercitate de moroii obişnuiţi. Deşi a Lissei era cu 
mult mai puternică, fiind utilizatoare a spiritului, nu 
puteai să ştii dacă nu cumva dădea peste cineva capabil 
să opună rezistenţă. 

— Sigur că da, a răspuns el, ridicându-se în picioare. 
A deschis un sertar al biroului şi i-a înmânat Miei o 
legătură de chei, pe care ea mi-a pasat-o cu 
promptitudine. Codul este 4312578. 

Mi-am întipărit în memorie succesiunea de cifre, iar 
el ne-a invitat să pătrundem pe acea atotputernică uşă. 
Dincolo de ea, coridoarele se răspândeau în toate 
direcţiile. El ne-a arătat spre unul din dreapta noastră. 

— Pe-acolo. în capăt, faceţi la stânga, coborâţi două 
etaje şi uşa de pe dreapta. 



Mia mi-a aruncat o privire, vrând să se asigure că am 
înţeles. I-am făcut un semn de încuviinţare, aşa că şi-a 
întors din nou privirea spre el. 

— Acum, ai grijă să opreşti camerele de 

supraveghere. 

— Du-ne la centrul de comandă al supravegherii 
video, a cerut cu fermitate Lissa. 

Don nu putea să se împotrivească ordinului ei, aşa că 
ea şi Mia au pornit după el, lăsându-mă de una singură. 
Partea importantă a planului depindea numai de mine, 
aşa că m-am grăbit să pornesc spre capătul holului. 
Chiar dacă sediul era slab populat, tot era posibil să dau 
peste cineva pe-acolo... şi nu mai aveam la dispoziţie 
vreo forţă de constrângere care să mă scoată din necaz 
cu vorba bună. 

Indicaţiile lui Don s-au dovedit perfecte, dar eu tot 
nu mă simţeam pregătită când am tastat codul şi am 
pătruns în pivniţă. Şiruri după şiruri de dulapuri cu acte 
se întindeau de-a lungul unui uriaş culoar. Nici măcar 
nu-i zăream capătul. Dulapurile erau stivuite în teancuri 
de câte cinci, iar iluminatul fluorescent, slab, şi tăcerea 
sinistră îi confereau întregului loc o atmosferă bizară, 
aproape bântuită. Toate informaţiile gardienilor de 
dinaintea erei digitale. Dumneze ştie cât de departe se 
întindeau în trecut aceste consemări. Până în Europa 
medievală? Dintr-odată, m-am simţit vinovată şi m-am 
întrebat dacă eram în stare să merg mai departe cu toată 
povestea. 



M-am dus până la primul dulap din stânga mea, 
uşurată să vad că era etichetat. Pe el scria AA1. 
Dedesubt era AA2 şi aşa mai departe. Of, Doamne! 
Trebuia să trec de mai multe dulapuri ca să tennin doar 
cu A-urile. Le eram recunoscătoare pentru o organizare 
atât de simplă cum era cea alfabetică, însă acum 
înţelegeam de ce dulapurile păreau să se înşire la 
nesfârşit. Am fost nevoită să parcurg mai mult de trei 
sferturi din încăpere ca să ajung la T-uri. Şi abia la 
compartimentul TA27 am găsit dosarul pentru 
închisoarea Tarasov. 

Mi s-a tăiat respiraţia. Dosarul era gros, plin cu tot 
felul de documente. Erau file despre istoria închisorii şi 
despre tiparul după care migra, ca şi planuri de 
amplasare pentru fiecare dintre localizări. Aproape că 
nu-mi venea să cred. Atâtea infonnaţii... dar mie ce 
anume îmi trebuia? Ce mi-ar fi fost de folos? Răspunsul 
a sosit repede: tot. Am închis compartimentul şi mi-am 
îndesat dosarul sub braţ. OK. Era vremea s-o şterg de- 
acolo. 

Am făcut stânga- mprejur şi am pornit spre ieşire în 
pas alergător. Acum, că aveam ceea ce-mi trebuia, 
urgenţa fugii mă apăsa. Aproape că ajunsesem, când am 
auzit un uşor ţăcănit, urmat de deschiderea uşii. Am 
încremenit în clipa în care, pe ea, a intrat un dhampir pe 
care nu-1 cunoşteam. A încremenit şi el, evident uluit, şi 
am luat ca pe o mică binecuvântare faptul că nu m-a 
ţintuit imediat de perete şi nu m-a luat la întrebări. 



— Tu eşti Rose Hathaway, mi-a zis. 

Doamne sfinte! Mai exista şi cineva care să nu ştie 
cine sunt? 

M-am încordat, nesigură cu privire la ceea ce 
puteam să mă aştept de la o astfel de întâlnire, dar am 
vorbit de parcă ea ar fi fost una perfect nonnală. 

— Aşa s-ar părea. Dar tu cine eşti? 

— Mihail Tanner, mi-a răspuns, încă nedumerit. Ce 
cauţi aici? 

— Un comision, l-am infonnat, voioasă, arătându-i 
dosarul. Gardianul de serviciu de-aici avea nevoie de 
ceva. 

— Minţi, a replicat el. Eu sunt gardianul de serviciu 
la arhivă. Dacă ar fi avut nevoie cineva de ceva, pe 
mine m-ar fi trimis. 

Oh, ce de rahat! Asta zic şi eu plan perfect care 
eşuează. Şi totuşi cum stăteam acolo, un gând ciudat 
mi-a trecut prin minte. înfăţişarea lui nu- mi era deloc 
cunoscută: părul şaten creţ, înălţime medie, vârsta spre 
treizeci de ani. Destul de zău aşa. însă numele... era 
ceva legat de numele lui. 

— Domnişoara Karp! am icnit deodată. Tu eşti cel 
care... ai avut o legătură cu domnişoara Karp. 

A înţepenit, iar ochii lui albaştri s-au îngustat, 
precauţi. 

— Ce ştii tu despre asta? 



Am înghiţit în sec. Ceea ce făcusem — sau 
încercasem să fac pentru Dimitri nu era ceva fără 
precedent. 

— Ai iubit-o. Te-ai dus s-o ucizi după ce... după ce s- 
a transformat. 

Domnişoara Karp ne fusese profesoară cu câţiva ani 
în şcoală. Era utilizatoare a spiritului, iar când efectele 
acestuia ajunseseră s-o ducă spre demenţă, făcuse 
unicul lucru prin care să-şi salveze minţile: să devină 
strigoi. Iar Mihail, iubitul ei, făcuse unicul lucru prin 
care ştia el că poate sâ pună capăt acelei stări malefice: 
s-o caute şi s-o ucidă. Mi-a trecut prin minte că mă 
aflam faţă-n faţă cu eroul unei poveşti de dragoste 
aproape la fel de dramatică pe cât era şi a mea. 

— Dar n-ai găsit-o, am adăugat, cu blândeţe. Aşa e? 

A zăbovit mult timp până să-mi răspundă, 
cântărindu-mă intens cu privirea. Chiar mă întrebam la 
ce se gândea. La ea? La propria suferinţă? Sau doar mă 
analiza? 

— Nu, mi-a răspuns, în cele din urmă. A trebuit să 
încetez s-o caut. Gardienii aveau mai multă nevoie de 
mine. 

Vorbea pe acel ton calm, stăpânit, în care excelau 
gardienii, însă în ochii lui vedeam durerea: o durere pe 
care o înţelegeam cum nu se putea mai bine. Am ezitat 
înainte să-mi încerc singura şansă de a nu fi dată de gol 
şi aruncată într-o celulă a închisorii. 



— Ştiu... ştiu că ai toate motivele din lume să mă 
scoţi afară de-aici, apucându-mă de păr, şi să mă predai. 
Aşa ar trebui. Asta-i ceea ce se presupune că ar trebui 
să faci... asta aş face şi eu. Dar chestia e că... ăsta... 

Am făcut încă o dată semn din cap spre dosar. 

— Ei bine, eu cam încerc să fac ceea ce ai făcut tu. 
încerc să salvez pe cineva. 

A rămas tăcut. Probabil că putea să ghicească la cine 
mă refeream şi să înţeleagă faptul că „salvarea" 
însemna „uciderea". Dacă ştia cine sunt, ştia şi cine-mi 
fusese îndrumătorul. Puţini aflaseră despre legătura 
mea sentimentală cu Dimitri, însă faptul că-mi păsa de 
el era de la sine înţeles. 

— E zadarnic, să ştii, a zis până la unnă Mihail. De 
data asta, vocea lui îşi mai pierduse din siguranţă. Eu 
am încercat, m-am străduit din răsputeri s-o găsesc. Dar 
când ei dispar nu vor să fie găsiţi... 

Am clătinat din cap. 

— Atunci, noi nu mai avem ce să facem. înţeleg de 
ce vrei s-o faci. Crede-mă, te înţeleg. Dar e imposibil. 
N-o să-l găseşti niciodată, dacă el nu vrea. 

M-am întrebat cât de multe aş fi putut să-i 
mărturisesc lui Mihail... cât de multe ar fi trebuit, de 
fapt. Mi-am dat seama că dacă mai exista cineva pe 
lumea asta care să înţeleagă prin ce treceam, atunci el 
ar fi fost acela. în plus, în clipa de faţă nici nu aveam 
prea multe variante. 



— Chestia e că eu cred că pot să-l găsesc, am rostit, 
tărăgănat. De fapt, mă caută. 

— Ce? s-a mirat Mihail, înălţându-şi sprâncenele. 
Cum de ştii? 

— Fiindcă, hm, îmi trimite scrisori şi mi-o spune. 

Expresia de războinic aprig i-a revenit imediat. 

— Dacă ştii asta, dacă poţi să-l găseşti... atunci ar 
trebui să obţii ajutor şi să-l ucizi. 

Am tresărit la auzul celor din urmă cuvinte şi, încă o 
dată mi-a fost frică să spun ceea ce a urmat. 

— M-ai crede dacă ţi-aş spune că există o cale prin 
care îl pot salva? 

— Adică, să-l distrugi. Am clătinat din cap. 

— Nu .. Adică, să-l salvez cu adevărat. O cale prin 
care să-l aduc la starea lui iniţială. 

— Nu, a ripostat grăbit Mihail. Aşa ceva e imposibil. 

— Poate că nu. Ştiu pe cineva care a făcut-o... care a 
transformat la loc un strigoi. 

OK, era o mică minciună. în realitate, nu cunoşteam 
persoana, dar nu voiam să intru în lanţul slăbiciunilor 
de genul ştiu-pe-cineva-care-ştie-pe-cineva... 

— E imposibil, a repetat Mihail. Strigoii sunt morţi. 
Morţi vii. Tot aia. 

— Şi dacă ar exista o şansă? i-am zis. Dacă s-ar 
putea realiza? Dacă domnişoara Karp... dacă Sonya... ar 
putea să redevină moroi? Dacă s-ar putea să fiţi din nou 
împreună? 



Bine, asta ar fi însemnat ca ea să redevină nebună, 
dar era un amănunt care putea fi lăsat pe mai târziu. 

Parcă a trecut o veşnicie până să-mi răspundă, 
neliniştea mea sporind. Lissa nu putea să-şi menţină 
constrângerea la infinit, iar eu îi spusesem Miei c-o să 
mă mişc repede. Planul avea să se ducă de râpă dacă nu 
ieşeam cât mai curând. Şi totuşi, urmărindu-1 cu atenţie, 
puteam să văd cum masca i se clinteşte. După tot acest 
timp, încă o iubea pe Sonya lui. 

— în cazul în care ceea ce spui este adevărat — deşi 
nu cred — , atunci vin cu tine. 

Hopa, asta nu. Asta nu era în plan. 

— Nu poţi, i-am zis la repezeală. Deja am oamenii la 
locurile lor (încă o mică minciună). O persoană în plus 
ar putea strica totul. Nu sunt de una singură, am 
adăugat retezându-i ceea ce mi-am închipuit că i-ar fi 
fost următorul argument. Dacă vrei cu adevărat să mă 
ajuţi... dacă vrei cu adevărat să ai o şansă de a o 
readuce... trebuie să-mi dai drumul. 

— E imposibil să fie adevărat, a repetat el. însă în 
tonul lui era o îndoială, iar eu am mizat pe ea. 

— Eşti dispus să-ţi joci şansa? 

Din nou, tăcere. Deja începusem să transpir. Mihail 
a închis ochii pentru o clipă şi a tras aer adânc în piept. 
Apoi, a făcut un pas într-o parte şi un gest în direcţia 
uşii. 



Aproape că m-am ofilit de uşurare şi m-am grăbit să 
închid clanţa. 

— Iţi mulţumesc. îţi mulţumesc foarte mult. 

— Aş putea să am o grămadă de necazuri din cauza 
asta, spuse cu un glas istovit. Şi tot nu cred că ar fi 
posibil. 

— Dar speri să fie. 

Nu mai aveam nevoie de vreun răspuns din partea 
lui ca să-şi dea seama că aveam dreptate. Am deschis 
uşa, am dat să ies, dar m-am oprit şi i-am aruncat o 
privire. De data asta nu-şi mai ascundea durerea şi 
suferinţa de pe chip. 

— Dacă ai vorbit serios... dacă vrei să mă ajuţi... ar 
putea fi o cale. 

O nouă piesă din puzzle mi se dezvăluise, o altă cale 
prin care puteam să continuăm. I-am explicat de ce 
aveam nevoie din partea lui şi am rămas surprinsă cât 
de repede s-a declarat de acord. într-adevăr, îmi 
semăna, mi-am dat seama. Ştiam amândoi că ideea de a 
readuce la viaţă un strigoi era incredibilă... şi totuşi, noi 
ne doream atât de mult, atât de tare să se poată... 

Pe urmă m-am strecurat înapoi sus de una singură. 
Don era la biroul lui, şi chiar m-am întrebat ce făcuse 
Mia cu Lissa. N-am mai aşteptat să aflu şi am ieşit din 
clădire, într-o curticică pe care ne-o stabiliserăm ca 
punct de întâlnire. Mia şi Lissa erau amândouă acolo, 
patrulând nerăbdătoare. Nemaifiind distrasă de 



nelinişte, m-am deschis către legătură şi i-am simţit 
agitaţia Lissei. 

— Slavă Domnului, a zis, în clipa în care m-a zărit. 
Am crezut că te-au prins. 

— Ei bine... e o poveste lungă. 

Una pe care nu m-am sinchisit s-o mai relatez. 

— Am obţinut ceea ce-mi trebuia. Şi... de fapt, cu 
mult mai mult. Cred că putem s-o facem. 

Mia mi-a adresat o privire care era, în acelaşi timp, 
confuză, dar şi gânditoare. 

— Sunt sigură că mi-aş dori să ştiu ce puneţi la cale 
voi două. 

Am clătinat din cap în timp ce plecam toate trei. 

— Te înşeli, i-am răspuns. Eu nu sunt aşa de sigură 
că ţi-ai dori. 


CINCI 


AM HOTĂRÂT CĂ AR FI cel mai bine ca eu şi 
Lissa să stăm treze până târziu după ce ne-am întors în 
camera ei, studiind cu atenţie documentele. Lissa a 
trecut printr-un întreg vălmăşag de sentimente când i- 
am povestit întâlnirea mea cu Mihail... despre care nu 
pomenisem de faţă cu Mia. Reacţia ei iniţială a fost de 
surprindere, dar au mai fost şi altele. Teamă faţă de 



necazurile pe care aş fi putut să le am. Un pic de 
căldură romanţioasă în legătură ceea ce eram dispuşi să 
facem, atât Mihail, cât şi eu, pentru persoanele iubite, 
întrebări, dacă şi ea ar 11 procedat la fel în cazul în care 
ar 11 fost şi Christian într-o astfel de situaţie şi concluzia 
instantanee ar 11 fost că da: iubirea faţă de el era încă 
într-atât de puternică. Pe urmă, îşi spusese că, în 
realitate el n-o mai interesa, ceea ce mi s-ar 11 părut 
enervant dacă n-aş 11 fost atât de gânditoare. 

— Care-i problema? m-a întrebat. 

Scăpasem un oftat zgomotos, de necaz, fără să-mi 
dau seama în timp ce-i citeam gândurile. Nevrând ca ea 
să ştie că-i invadasem mintea, i-am arătat spre hârtiile 
răspândite pe patul ei. 

— Mă chinuiesc să le dau ăstora de capăt. Ceea ce 
nu era întru totul departe de adevăr. 

Alcătuirea închisorii era complexă. Celulele ocupau 
două etaje şi erau minuscule: doar câte un deţinut în 
fiecare. Documentele nu explicau şi de ce, însă 
motivele erau evidente. Se potrivea cu ceea ce-mi 
spusese Abe, referitor la împiedicarea criminalilor să se 
transforme în strigoi. Şi eu, să fi fost aruncată într-o 
închisoare pentru mulţi ani, aş 11 înţeles tentaţia de a 
ceda nervos şi de a-mi ucide colegul, devenind astfel 
strigoi şi evadând. în plus, celulele erau amplasate chiar 
în centrul clădirii, fiind înconjurate de gărzi, de birouri, 
de „spaţii pentru exerciţii", la care se adăugau bucătăria 
şi camera cu hrănitori. Documentele explicau modul de 



rotaţie a gărzilor, precum şi programul de hrănire 
pentru deţinuţi. Se pare că erau escortaţi câte unul la 
hrănitori, straşnic păziţi, permiţându-se doar scurte 
sorbituri de sânge. Din nou, totul era menit să-i menţină 
slăbiţi şi să-i împiedice se transforme în strigoi. 

Toate infonnaţiile erau bune, dar nu aveam motiv să 
cred că vreuna dintre ele ar fi fost la zi, din moment ce 
ultimele înregistrări din dosar aveau o vechime de cinci 
ani. Mai era posibil şi ca închisoarea să-şi fi instalat 
între timp tot felul de echipamente noi pentru 
supraveghere. Probabil că singurele lucruri pe care 
puteam conta că ar fi neschimbate erau amplasamentul 
închisorii şi modul de alcătuire a clădirii. 

— Cum simţi că ţi-au mai evoluat talentele de 
făcătoare de farmece? am întrebat-o pe Lissa. 

Cu toate că nu fusese capabilă să-mi impregneze 
inelul cu tot atât de mult spirit vindecător pe cât reuşise 
o femeie pe care o cunoscusem, pe nume Oksana, 
observasem că în tunericul pe care mi-1 inducea spiritul 
Lissei se mai domolise puţin. Lissa făcuse un inel şi 
pentru Adrian, dar nu puteam să afirm cu toată 
certitudinea că el ar fi fost cel care-1 ajutase să-şi 
controleze viciile în ultima vreme, vicii la care se deda 
de obicei ca să-şi atenueze efectele spiritului. 

Lissa a ridicat din umeri şi s-a rostogolit pe pat, 
întinzându-se pe spate. Epuizarea o copleşise, dar se 
străduia să rămână trează de dragul meu. 

— Spre bine. Mi-aş dori s-o cunosc pe Oksana. 



— Poate, într-o zi, i-am răspuns, cam ambiguu. Nu 
prea credeam că Oksana ar fi fost dispusă vreodată să 
părăsească Rusia. Doar fugise împreună cu gardianul 
ei, aşa că voia să treacă neobservată. în plus, n-aş fi 
vrut ca Lissa să se apropie prea curând de locurile 
acelea, după toate cele pe care le păţisem eu acolo. 

— Ai reuşit să utilizezi spiritul şi pentru impregnarea 
lucrurilor şi cu altceva în afara capacităţii de vindecare? 
După o clipă mi-am ăspuns singură. A, da. Treaba aia 
cu lingura. 

Lissa a făcut o strâmbătură, care însă s-a transformat 
într-un căscat. 

— Nu cred că a ieşit prea grozav. 

— Hmm. 

— Hmm? 

Am privit din nou fotocopiile planurilor. 

— Mă gândesc că, dac-ai putea să mai faci câteva 
farmece de constrângere, ne-ar ajuta foarte mult. Avem 
nevoie ca lumea să vadă ceea ce vrem noi să vadă. 

Era clar că, dacă Victor — ale cărui puteri de 
constrângere nu erau nici pe departe atât de mari ca ale 
ei — reuşise un fannec de constrângere pasională, 
putea şi ea să realizeze ceea ce-mi trebuia mie. Nu avea 
nevoie decât de mai mult exerciţiu. Lissa înţelegea 
principiile de bază, însă avea greutăţi cu privire la 
durabilitatea efectelor dorite. Singura problemă era că, 
rugând-o să facă asta, o obligam să-şi utilizeze în mai 
mare măsură spiritul. Şi chiar dacă efectele secundare 



nu aveau să se arate imediat, era probabil ca ele să 
revină pe viitor, bântuind-o. 

M-a privit curioasă, dar văzând-o cum cască iarăşi, 
i-am spus să nu-şi mai bată capul cu asta. O să-i explic 
eu mâine Nu s-a împotrivit câtuşi de puţin şi, după o 
îmbrăţişare grăbită, ne-am retras fiecare în propriul pat. 
Nu ne mai rămăsese prea mult timp pentru somn, dar 
trebuia să ne mulţumim cu ce aveam. Mâine urma să fie 
o zi importantă. 

Când participasem la procesul lui Victor, purtasem 
un fel de variantă a echipamentului convenţional al 
gardienilor, în negru şi alb. în situaţiile normale, când 
ne jucam rolurile de gărzi de corp, îmbrăcam veşminte 
obişnuite. In schimb, pentru evenimentele mai 
sofisticate, se dorea să arătăm ca scoşi din cutie, cu o 
înfăţişare profesională. Aşa că, în dimineaţa următoare 
cutezătoarei noastre pătrunderi prin efracţie, am simţit 
pentru prima dată cu adevărat gustul modei pentru 
gardieni. 

La judecata lui Victor îmbrăcasem haine de ocazie, 
însă acum aveam un echipament oficial de gardian, 
croit exact pe măsura mea: pantaloni largi, negri şi 
drepţi, o bluză albă încheiată până-n gât şi un sacou 
negru care-mi venea perfect. Era clar că nu fuseseră 
menite să arate sexy, dar felul în care-mi îmbrăţişau 
abdomenul şi şoldurile îmi provoca senzaţii plăcute. M- 
am simţit satisfăcută de imaginea mea din oglindă şi, 



după câteva minute de meditaţie, mi-am prins părul 
într-un coc împletit cu grijă, lăsând la iveală semnele 
molnija. Pielea era încă iritată, dar bine că măcar 
scăpasem de pansament. Arătam foarte... profesionist. 
Toate acestea îmi reaminteau de Sydney. Ea era 
Alchimist: o fată din rândul oamenilor, care colabora cu 
moroii şi cu dhampirii, ascunzând de restul lumii 
existenţa vampirilor. Cu simţul ei vestimental deosebit, 
arăta mereu ca şi cum ar fi fost pregătită pentru o 
întâlnire de afaceri. Chiar îmi doream să-i trimit o 
servietă ca dar de Crăciun. 

Ei, bine, dacă vreodată ar fi fost cazul să mă etalez, 
atunci acum era momentul. După trecerea testelor şi 
absolvire, era următorul pas important spre trecerea la 
rangul de gardian. Se organizase un prânz oficial, la 
care participau toţi proaspeţii absolvenţi. De asemenea, 
participau şi moroii care urmau să primească gardieni, 
în speranţa de a-şi ademeni candidaţii. Rezultatele 
noastre de pe parcursul şcolii şi cele de la teste 
ajunseseră între timp cunoscute public, iar aceasta era o 
şansă oferită moroilor de a ne cunoaşte şi de a opta 
pentru cei doriţi pe post de gardieni. Fireşte, în 
majoritatea acestora, oaspeţii erau din familiile regale, 
dar fuseseră selectaţi şi câţiva moroi mai importanţi. 

Eu chiar nu aveam niciun interes să fac paradă şi să 
mă leg de vreo familie şic. Lissa era unica pe care 
voiam s-o protejez. Dar chiar şi-aşa, trebuia să fac o 



bună impresie. Aveam nevoie să dau de înţeles cât mai 
limpede că eu eram cea care trebuia să-i fie gardian. 

Noi două am mers împreună spre salonul regal de 
bal. Era o singură sală suficient de spaţioasă, încât să 
încăpem cu toţii, din moment ce participarea nu se 
limita doar la absolvenţii de la Sf. Vladimir. Toate 
şcolile americane îşi trimiseseră recruţii, aşa că, pentru 
o clipă, marea aceea de negru şi alb mi s-a părut 
ameţitoare. Frânturi de culoare — moroii din fa mi liile 
regale, înveşmântaţi în tot ce aveau mai bun — mai 
însufleţeau un pic paleta cromatică. în jurul nostru, 
delicatele fresce în acuarelă făceau ca pereţii să pară 
strălucitori. Lissa nu îmbrăcase vreo rochie de bal, sau 
altceva asemănător, însă arăta extrem de elegantă într-o 
rochie mulată, verde-albăstruie, din borangic. 

Cei din familiile regale se amestecau cu acea 
lejeritate a socializării cu care fuseseră crescuţi, însă 
colegii mei se foiau stânjeniţi. Deşi niciunul dintre ei nu 
părea să se-agite prea tare. Nu era treaba noastră să-i 
căutăm pe alţii: trebuia să fim abordaţi. Toţi absolvenţii 
purtau ecusoane cu numele lor: ecusoane metalice, 
gravate. Aici nu existau insigne cu „Bună ziua, numele 
meu este... Ecusoanele ajutau la identificarea noastră, 
astfel încât moroii din familiile regale să| poată veni la 
noi, să ne pună întrebările de rigoare. 

Nu mă aşteptam să intre altcineva în vorbă cu mine, 
în afara prietenilor mei, aşa că, împreună cu Lissa, ne- 
am îndreptat direct spre bufet, după care ne-am ocupat 



locurile într-un colţişor liniştit, unde să ne putem ronţăi 
tartinele şi caviarul. Mă rog, caviar mânca Lissa. Mie 
îmi amintea prea mult de Rusia. 

Adrian, fireşte, a fost primul care ne-a căutat. L-am 
întâmpinat cu un zâmbet strâmb. 

— Tu ce cauţi aici? Ştiu că n-ai fost selectat să 
primeşti gardian. 

Nemaiavând planuri concrete pentru viitor, se 
presupunea Adriann unna să locuiască, pur şi simplu, la 
Curte. Din acest motiv, nu avea nevoie de protecţie 
pentru exterior; totuşi ar fi fost cu siguranţă eligibil, în 
cazul în care se hotăra să pornească în lume. 

— E adevărat, dar zău că nu-mi vine să ratez vreo 
petrecere, a răspuns el. 

Ţinea în mână un pahar cu şampanie, ceea ce m-a 
făcut să mă întreb dacă nu cumva efectele inelului pe 
care i-1 dădu-se Lissa se vor fi risipit. Sigur, un pahar 
din când în când nu însemna sfârşitul lumii, iar limbajul 
eseului de cucerire era destul de vag la acest capitol. în 
principal, fumatul era cel de care doream să se ţină 
departe. 

— Ai fost deja abordată de vreo duzină de moroi 
plini de speranţe? 

— Cine şi-ar dori-o pe nesăbuita de Rose Hathaway? 
Am replicat, clătinând din cap. Aia care lasă totul baltă 
pe nepusă masă, ca să-şi rezolve propriile probleme? 

— O mulţime, a zis el. Eu sigur te-aş vrea. I-ai făcut 
praf toţi în luptă, plus că, adu-ţi aminte: toată lumea 



crede că ai plecat să te distrezi omorând strigoi. Unii ar 
putea să creadă că, pentru asta, merită să-ţi îndure 
personalitatea extravagantă. 

— Ai dreptate, s-a auzit deodată o voce. Ridicându- 
mi ochii, am văzut-o pe Tasha Ozera, stând lângă noi, 
cu un zâmbet pe chipul brăzdat de cicatrice. Cu toată 
desfigurarea mi s-a părut că arată frumoasă astăzi: mai 
regesc decât o văzusem vreodată. Părul ei lung şi negru 
lucea, şi era îmbrăcată cu o fustă bleumarin şi o bluză 
dantelată, fără mâneci. Purta chiar pantofi cu tocuri 
înalte şi bijuterii: cu aşa ceva în mod sigur n-o mai 
văzusem. 

Mă bucuram s-o văd: nu ştiam că venise şi ea la 
Curte. Deodată, un gând neobişnuit mi-a trecut prin 
minte. 

— Ţi-au dat voie, în sfârşit, să ai un gardian? am 
întrebat-o. Familiile regale aveau o mulţime de 
modalităţi tăcute, politicoase, prin care să-i evite pe cei 
căzuţi în dizgraţie. In cazul familiei Ozera, alocarea 
gardienilor fusese redusă la jumătate, ca un fel de 
pedeapsă pentru ceea ce făcuseră părinţii lui Christian. 
Era ceva total nedrept. Familia Ozera merita să se 
bucure de aceleaşi drepturi ca oricare altă familie 
regală. 

Ea a încuviinţat. 

— Cred că speră să-mi închidă gura pe tema luptei 
moroilor alături de dhampiri. Un fel de mită. 

— Una care n-o să te ducă de nas, sunt convinsă. 



— Nţ. Dac-o să aibă vreun efect, atunci acela o să fie 
că-mi oferă pe cineva cu care să mă antrenez. 

Zâmbetul i s-a şters de pe chip, iar privirea i s-a 
plimbat, şovăielnică, peste noi. 

— Sper că n-o să te superi... dar am înaintat o cerere 
pentru tine, Rose. 

Lissa şi cu mine am avut un schimb rapid de priviri 
uluite 

— A! am exclamat. Nu ştiam ce altceva aş fi putut să 
spun. 

— Sper c-o să i te repartizeze Lissei, a adăugat în 
graba Tasha, evident stânjenită. însă regina pare să se 
încăpăţâneze rău în propriile alegeri. Iar dacă va fi 
cazul... 

— E OK, am întrerupt-o. Dacă nu pot să fiu cu Lisau 
atunci chiar te-aş prefera pe tine. 

Era adevărat. Mi-o doream pe Lissa mai mult decât 
pe oricine altcineva pe lume, dar dacă aveau să ne 
despartă, atunci fără discuţie c-o preferam pe Tasha faţă 
de oricare persoană de familie regală. Desigur, eram 
destul de conştientă de faptul că şansele de a-i fi 
repartizată ei erau la fel de slabe ca şi cele de a-i fi 
repartizată Lissei. Cei care-mi purtau pică pentru vina 
de a fi fugit în lume aveau să se dea peste cap ca să mă 
pună în cea mai neplăcută situaţie cu putinţă. Şi, chiar 
dacă i se oferise posibilitatea de a avea un gardian, 
aveam eu o presimţire că preferinţele Tashei nu vor fi 



socotite, nici ele, mai prioritare. Aşa că viitorul meu 
încă era un mare semn de întrebare. 

— Hei! a exclamat Adrian, ofensat de faptul că nu-1 
numisem pe el ca a doua opţiune. I-am răspuns 
scuturând din cap. 

— Doar ştii că o să fiu oricum repartizată unei femei, 
în plus tu trebuie să faci ceva în viaţă, ca să-ţi câştigi 
dreptul la gardian. 

Intenţia mea fusese doar să glumesc, însă faptul că 
se cam îmbufnase m-a făcut să-mi treacă prin gând că 
poate chiar îl jignisem. Tasha, în schimb, părea să se 
liniştească. 

— Mă bucur că nu te superi. Şi, între timp, o să fac 
tot posibilul să vă ajut pe voi două, a promis, după care 
şi-a dat părul peste cap. Nu că părerea mea ar avea prea 
mare importanţă, a adăugat. 

Să-mi exprim îndoielile cu privire la repartizarea 
mea mi părea inutil. în schimb, am dat să-i mulţumesc 
pentru ofrtă, când un nou oaspete s-a alăturat grupului 
nostru: Daniella Ivashkov. 

— Adrian, l-a mustrat, cu blândeţe, schiţând un mic 
zâmbet, nu se poate să le ţii numai pentru tine pe Rose 
şi pe Vasilisa. Apoi, s-a întors spre mine şi spre Lissa. 
Regina ar vrea să vă vadă pe amândouă, ne-a anunţat 
ea. 

Ce drăguţ! Ne-am ridicat, însă Adrian a rămas 
aşezat, nedorind câtuşi de puţin să-şi viziteze mătuşa. 
Din câte se părea, nici Tasha. Observând-o, Daniella a 



salutat-o printr-o scurtă şi politicoasă înclinare a 
capului. 

— Lady Ozera, a zis ea, după care a plecat, 
presupunând că o vom urma. Mi se părea ridicol faptul 
că Daniella se arăta dispusă să mă accepte pe mine, dar 
nu se dezbăra de acea prejudecată conform căreia 
oricare Ozera trebuia ţinută la distanţă. Bănuiesc că 
amabilitatea ei nu se întindea decât până aici. 

Tasha, totuşi, ajunsese de multă vreme imună la 
genul acesta de tratament. 

— Distracţie plăcută, a zis ea, după care şi-a 
îndreptat privirea spre Adrian. încă o şampanie? 

— Lady Ozera, a răspuns el cu emfază, noi suntem 
două spirite unite într-acelaşi gând. 

Am ezitat până s-o urmez pe Lissa spre Tatiana. 
Remarcasem apariţia impresionantă a Tashei, însă abia 
acum acordam atenţie unui amănunt. 

— Toate bijuteriile tale sunt din argint? am întrebat - 
o. 

Şi-a pipăit absentă colierul cu opal de la gât. 
Degetele îi erau împodobite cu trei inele. 

— Da, mi-a răspuns, nedumerită. De ce? 

— O să ţi se pară de-a dreptul ciudat... mă rog, poate 
că nu, prin comparaţie cu ciudăţenia mea obişnuită. — 
Dar ai putea să, hm, să ni le împrumuţi pe toate? 

Lissa m-a fulgerat cu privirea, dar a ghicit imediat 
motivul meu. Aveam nevoie de cât mai multe farmece, 
însă ne cam lipsea argintul. Tasha şi-a arcuit o 



sprânceană, dar la fel ca atât de mulţi dintre prietenii 
mei, avea o remarcabilă abilitate de a se adapta la ideile 
mele bizare. 

— Sigur, mi-a răspuns. Dar n-aş putea să vi le dau 
mai târziu? Nu prea m-ar tenta să mă jumulesc de 
bijuterii în timpul petrecerii. 

— Nicio problemă. 

— O să aranjez să vi le trimită în cameră. 

Odată stabilite acestea, eu şi cu Lissa am pornit spre 
locul unde se afla Tatiana, înconjurată de admiratori şi 
de doritori să o linguşească. Daniella probabil că se 
înşelase afirmând că Tatiana voia să ne vadă pe 
amândouă. Amintirea urletelor ei, cerându-mi să mă ţin 
departe de Adrian, îmi învăpăia încă mintea, iar cina cu 
familia Ivashkov nu mă făcuse să-mi închipui că eu şi 
regina deveniserăm dintr-odata cele mai bune prietene. 

Cu luate acestea, uimitor lucru, când a dat cu ochii 
de Lissa şi de mine a fost numai zâmbete. 

— Vasilisa. Şi Rosemarie, ne-a salutat, invitându-ne 
cu un gest să ne apropiem, iar grupul din jurul ei s-a 
desfăcut făcându-ne loc. M-am apropiat odată cu Lissa, 
cu paşi nesiguri. Oare avea să urle la mine în faţa 
tuturor acestor persoane? 

După toate aparenţele, nu. Mereu mai existau câţiva 
de la familiile regale de cunoscut, aşa că Tatiana le-a 
prezentat mai întâi pe Lissa tuturor acestora. Cu toţii 
erau curioşi cu privire la prinţesa Dragomir. Regina m- 
a prezentat şi pe mine, dar nu şi-a mai dat tot atâta 



osteneală să-mi înalţe imnuri de slavă, ca în cazul 
Lissei. Totuşi, simplul fapt că mă băga în seamă era 
uluitor. 

— Vasilisa, a zis Tatiana, de îndată ce a sfârşit cu 
formalităţile, mă gândeam că ar trebui să faci cât de 
curând o vizită la Lehigh. S-au pus la cale 
aranjamentele necesare pentru ca tu să pleci într-acolo 
peste, hm, poate o săptămână şi jumătate. Ne-am gândit 
că ar fi un cadou drăguţ cu ocazia zilei tale de naştere. 
Serena şi Grant te vor însoţi, fireşte, şi voi mai trimite 
şi pe alţi câţiva. 

Serena şi Grant erau gardienii care ne înlocuiseră, pe 
mine şi pe Dimitri, în calitatea de viitori protectori ai 
Lissei. Fireşte că aveau să meargă cu ea. Dar apoi, 
Tatiana a rostit cea mai năucitoare replică dintre toate. 

— Şi poţi să mergi şi tu, dacă vrei, Rose. Nu cred că 
Vasilisa ar putea sărbători fără tine. 

Lissa s-a luminat la faţă. Universitatea Lehigh. Ispita 
care o determinase să accepte viaţa la Curte. Lissa 
tânjea după cât mai multă învăţătură cu putinţă, iar 
regina îi oferise şansa s-o obţină. Perspectiva unei 
vizite acolo o umpluse de nerăbdare şi de entuziasm... 
mai ales dacă putea să sărbătorească a optsprezecea 
aniversare acolo, împreună cu mine. Era suficient ca s-o 
distragă de la problemele cu Victor şi cu Christian, ceea 
ce însemna ceva. 

— Vă mulţumesc, Maiestate. Ar fi grozav. 



Exista o serioasă posibilitate, o ştiam, ca eu să nu 
pot fi disponibilă pentru această vizită programată: 
aceea ca planul meu cu privire la Victor să dea roade. 
Dar nu voiam să stric bucuria Lissei... şi, oricum, nu 
prea puteam să pomenesc despre aşa ceva în anturajul 
acesta regal. în acelaşi timp eram cam buimăcită, ca 
urmare a faptului că fusesem invitată. După anunţarea 
invitaţiei, regina nu mi se mai adresă nicicum, 
continuând să discute cu ceilalţi din preajma ei. Totuşi, 
fusese agreabilă — cel puţin, pentru felul ei de-a fi - 
atunci când mi se adresase, exact ca în casa familiei 
Ivashkov. Nu tocmai drăguţă în sensul de cea-mai- 
bună-prietenă, dar în mod cert nici căţea-turbată-în- 
delir. Poate că Daniella avusese dreptate. 

Au urmat şi alte drăgălăşenii, toată lumea 
pălăvrăgind şi străduindu-se să facă impresie bună în 
faţa reginei, şi curând a devenit limpede că nu mai era 
nevoie de mine acolo. Rotindu-mi privirea prin 
încăpere, am descoperit pe cineva cu care aveam nevoie 
să discut şi, cu toată sfiala cuvenită, m-am apropiat de 
grup, ştiind că Lissa se putea apăra şi singură. 

— Eddie, am strigat, ajungând de cealaltă parte a 
salonului de bal. în sfârşit, te prind singur. 

Eddie Căştile, un vechi prieten de-al meu, mi-a 
zâmbit cu gura până la urechi când m-a văzut. Şi el era 
dhampir, înalt, cu o faţă lunguiaţă şi îngustă care încă-i 
dădea o înfăţişare simpatică, băieţească. De data asta, 
îşi îmblânzise părul castaniu-închis. Lissa sperase 



odinioară ca eu şi cu Eddie să ne cuplăm, însă nu 
rămăseserăm decât prieteni. Cel mai bun prieten al lui 
fusese Mason, un tip încântător, nebun după mine, dar 
pe care îl asasinase un strigoi. După moartea lui Mason, 
eu şi cu Eddie adoptaserăm o atitudine protectoare unul 
faţă de celălalt. Mai târziu, el fusese răpit, in decursul 
atacului asupra şcolii Sf. Vladimir, şi această experienţă 
îl transformase într-un gardian serios, uneori, un pic 
cam prea serios. Mi-ar fi plăcut să-l văd distrându-se 
mai mult, aşa că am fost încântată zărind acum licărul 
de bucurie din ochii lui căprui. 

— Am impresia că fiecare moroi regal din sala asta a 
încercat să te corupă, l-am tachinat eu. Dar nu era întru 
totul o glumă. Fusesem cu un ochi pe el de când 
începuse petrecerea şi mereu îl văzusem cu câte cineva. 
Rezultatele lui erau excepţionale. Faptul că 
supravieţuise întâmplărilor acelora cumplite din viaţa 
lui poate că-1 marcase, dar se şi reflectase cât se poate 
de favorabil în aptitudinile lui. Avea note grozave din 
şcoală şi un rezultat excelent la teste. Şi, ce era mai 
important, nu avea reputaţia mea, de nesăbuit. Era o 
partidă bună. 

— Cam aşa se pare, mi-a răspuns, râzând. Chiar nu 
m-am aşteptat la aşa ceva. 

— Prea multă modestie. Eşti cel mai tare din 
încăperea asta. 

— Nu mă compar cu tine. 



— Mda. După cum demonstrează şi coada 

interminabilă a celor care vor să discute cu mine. Din 
câte ştiu, Tasha Ozera e singura care mă vrea. în afara 
Lissei, bineînţeles. 

Câteva cute i-au încreţit fruntea. 

— Putea să fie şi mai rău. 

— Ba o să fie şi mai rău. Nici gând să ajung cu 
vreuna dintre ele. 

Am tăcut amândoi, şi o subită nelinişte m-a străbătut 
Venisem să-i cer un serviciu lui Eddie, dar nu mi se mai 
părea o idee nimerită. Eddie se afla în pragul unei 
cariere strălucite. Era un prieten credincios, şi ştiam 
sigur că m-ar fi ajutat cu ceea ce aveam nevoie... dar, 
dintr-odată, nu mai puteam să i-o cer. Totuşi, la fel ca şi 
Mia, Eddie era un bun observator. 

— Ce te apasă, Rose? 

în tonul lui se simţea preocuparea: firea aceea 
protectoare năvălind la suprafaţă. 

Am scuturat din cap. Nu puteam s-o fac. 

— Nimic, i-am zis. 

— Rose, a exclamat el, pe un ton de avertisment. 

Am întors capul, nefiind în stare să-i întâlnesc 
privirea. 

— Nimic important. Zău! 

Găsesc eu altă cale, cu altcineva. 

Spre surprinderea mea, a întins mâna, m-a apucat de 
bărbie şi mi-a înclinat capul pe spate. Privirea lui a 
captat-o pe-a mea fără să-i lase şanse de scăpare. 



— De ce ai nevoie? 

L-am privit fix, îndelung. Eram atât de egoistă, să 
pun în pericol vieţile şi reputaţiile unor prieteni la care 
ţineam atât de mult. Dacă Lissa şi Christian n-ar fi fost 
în relaţii atât de proaste l-aş fi rugat şi pe el. însă acum 
Eddie era singurul care mai rămăsese. 

— Am nevoie de ceva... de ceva destul de ieşit din 
comun. 

înfăţişarearea îi era serioasă, însă colţurile buzelor i 
s-au întins intr-un zâmbet crispat. 

— Tot ceea ce faci tu e ieşit din comun, Rose. 

— Dar nu ca asta. Asta-i... în fine, e ceva care ar 
putea să te facă să pierzi. Să te vâre în mari necazuri. Şi 
nu pot să-ţi cer una ca asta. 

Zâmbetul schiţat i-a dispărut de pe chip. 

— Nu contează, a replicat, îndârjit. Dacă ai nevoie de 
mine, te ajut. Indiferent despre ce e vorba. 

— Tocmai, că nu ştii despre ce e vorba. 

— Am încredere în tine. 

— E ceva cam ilegal. O trădare, chiar. 

Asta l-a descumpănit pentru o clipă, dar nu i-a clintit 
hotărârea. 

— Orice, dacă ai tu nevoie. Nu mă interesează. 
Orice-ar fi, îţi ţin spatele. 

îi salvasem viaţa lui Eddie în două rânduri şi ştiam 
că vorbea cât se poate de serios. Se simţea îndatorat 
faţă de mine. S-ar fi dus oriunde i-aş fi cerut, nu din 



romantismul unui îndrăgostit, ci din prietenie şi 
loialitate. 

— E ceva ilegal, am repetat. Va trebui să te furişezi 
afară de la Curte... în seara asta. Şi nu ştiu când ne mai 
întoarcem. 

Era întru totul posibil să nici nu ne mai întoarcem. 
Dacă ni se întâmpla să ne ciocnim de gărzile 
închisorii... ei bine, era posibil ca acestea să apeleze la 
măsuri radicale, ca să-şi facă datoria. Pentru aşa ceva 
ne pregătiserăm cu toţii. Totuşi, nu puteam să regizez 
evadarea asta numai cu ajutorul forţei de constrângere 
pe care o deţinea Lissa. Mai aveam nevoie de un 
luptător care să-mi ţină spatele. 

— Nu trebuie să-mi spui decât când plecăm. 

Şi asta a fost tot. Nu i-am mai destăinuit amploarea 
planului nostru, informându-1 doar despre locul de 
întâlnire pentru noaptea aceea şi enumerându-i ce 
anume trebuie să ia cu el. Nu mi-a pus nici măcar o 
întrebare. Mi-a spus doar că va fi acolo. Alţi moroi de 
sânge regal au sosit atunci să discute cu el, aşa că l-am 
lăsat, ştiind că-1 voi revedea mai târziu. îmi venea greu, 
dar tot am reuşit să trec peste sentimentul de vinovăţie 
legat de posibila primejduire a viitorului lui. 

Eddie a sosit, exact după cum promisese, în clipa în 
care planul meu începea să se deruleze, ceva mai târziu, 
în noaptea aceea. încă o dată trebuie să precizez, noapte 
însemna „plină zi”. Resimţeam aceeaşi nelinişte ca 



atunci când ne strecuraserăm în sediul gardienilor, 
împreună cu Mia. Lumina zilei scotea totul la iveală, 
dar, la urma urmei, cei mai mulţi dormeau. Lissa, Eddie 
şi cu mine am traversat terenul Curţii furişându-ne cât 
am putut de bine până la locul de întâlnire cu Mihail, 
într-o zonă a complexului care cuprindea tot felul de 
garaje pentru vehicule. Garajele erau clădiri mari, din 
metal, ca într-un spaţiu industrial, amplasate la 
marginile terenurilor Curţii. Totul părea pustiu. 

Ne-am strecurat în garajul pe care mi-1 indicase el 
noaptea trecută şi, spre marea mea uşurare, nu am găsit 
pe nimeni altcineva pe-acolo. Mihail ne-a examinat pe 
tustrei cu privirea părând surprins de „echipa mea de 
şoc", dar nu a pus nicio întrebare, nici nu a mai încercat 
să ni se alăture. Din nou m-a străbătut un val de 
vinovăţie. încă o persoană care-şi riscă viitorul pentru 
mine. 

— O să fie cam înghesuială, a cugetat el cu voce tare. 

— Suntem doar între prieteni, i-am răspuns, cu un 
zâmbet forţat. 

Nu a râs la gluma mea, a deschis în schimb portiera 
unui Dodge Charger negru. Nu glumise deloc 
referindu-se la înghesuială. Era un model nou: mare 
păcat. Unul mai vechi ar fi fost mai încăpător, însă 
gardienii nu foloseau decât ce era mai bun. 

— Imediat cum ajungem suficient de departe, trag pe 
dreapta şi vă las să ieşiţi, a zis el. 

— O să ne descurcăm, l-am asigurat. Hai să mergem. 



Ne-am îngrămădit tustrei în portbagaj: eu, Lissa şi 
Eddie. 

— Of, Doamne, a murmurat Lissa. Sper că nu suferă 
nimeni de claustrofobie. 

Era ca intr-un joc tâmpit de Twister. Portbagajul era 
destul de încăpător pentru câteva bagaje, dar nu fusese 
proiectat să găzduiască trei persoane. Eram cât se poate 
de înghesuiţi, spaţiul personal fiind inexistent. Eram 
grămadă, unul peste altul. Mulţumit să vadă că 
încăpuserăm toţi, Mihail a închis portbagajul, şi 
întunericul ne-a înghiţit instantaneu. Un minut mai 
târziu, motorul a pornit şl maşina s-a pus în mişcare. 

— Cât o dura până o să ne oprim? m-a întrebat Lissa. 
Sau mai întâi murim intoxicaţi cu monoxid de carbon? 

— încă n-am ieşit din perimetrul Curţii, am constatat 
eu, smulgându-i un oftat. 

Automobilul şi-a continuat drumul şi, nu mult mai 
târziu, s-a oprit. Mihail probabil că ajunsese la poartă şi 
discuta cu cei care făceau de pază. îmi spusese mai 
devreme c-o să inventeze un pretext sau altul — că 
trebuie să facă un comision de pildă — şi nu aveam 
motive să credem că paznicii nu l-ar fi luat la întrebări 
sau i-ar fi percheziţionat maşina. Curtea nu-şi făcea 
griji cu privire la cei care voiau să se furişeze afară, 
cum fusese cazul în şcoală. Cea mai mare preocupare 
era legată de cei care voiau să intre. 

A trecut un minut, ceea ce m-a făcut să mă întreb, 
înfricoşată dacă nu cumva intervenise vreo problemă. 



Apoi, automobilul a pornit din nou, şi tustrei am 
suspinat uşuraţi. Am prins viteză şi, după cam un 
kilometru şi jumătate, dacă socotisem bine, maşina a 
tras pe dreapta şi s-a oprit. Portbagajul s-a deschis, iar 
noi ne-am revărsat afară. Niciodată nu am fost atât de 
bucuroasă să respir aer curat. M-am aşezat pe scaunul 
din dreapta lui Mihail, iar Lissa şi Eddie au ocupat 
bancheta din spate. De îndată ce ne-a văzut instalaţi, 
Mihail a pornit din nou, fără să scoată vreo vorbă. 

Mi-am mai îngăduit câteva clipe de remuşcări faţă 
de cei pe care-i implicasem, dar pe urmă le-am alungat. 
Acum era prea târziu pentru astfel de griji. Mi-am lăsat 
îngrijorările şi sentimentul de vinovăţie faţă de Adrian. 
S-ar fi dovedit cu siguranţă un bun aliat, dar nu prea 
aveam cum să-i cer sprijinul pentru aşa ceva. 

Şi cu asta, m-am lăsat pe spătarul scaunului şi m-am 
gândit la misiunea care ne aştepta. Aveam nevoie de 
aproximativ o oră ca să ajungem la aeroport, după care 
tustrei zburam spre Alaska. 


ŞASE 

—ŞTIŢI CE NE-AR TREBUI? 

Stăteam între Eddie şi Lissa, în avionul care ne 
ducea din Seattle în Fairbanks. Fiind cea mai scundă — 


de departe — , dar şi creierul operaţiunii, mă 
pricopsisem cu locul din mijloc. 

— Un plan nou? a întrebat Lissa. 

— Un miracol? a zis Eddie. 

M-am oprit şi, înainte de a le răspunde, i-am privit 
chiorâş pe amândoi. De când făceau pe şmecherii pe- 
aici? 

— Nu. Lucruri. Avem nevoie de instrumente super, 
dacă vrem s-o scoatem la capăt. 

Am ciocănit cu degetul în planul închisorii, care 
stătuse în poala mea aproape în fiecare clipă a călătoriei 
noastre de până atunci. Mihail ne lăsase lângă un mic 
aeroport aflat la o oră distanţă faţă de Curte. 
Prinseserăm o cursă de pasageri de acolo şi până la 
Philadelphia, pe urmă o alta până în Seattle, iar acum 
zburam spre Fairbanks. îmi amintea un pic de nebunia 
zborurilor pe care fusesem nevoită să le fac la 
întoarcerea din Siberia în S.U.A. Şi călătoria aceea mă 
purtase prin Seattle. începeam să cred că oraşul acela 
era poartă de trecere spre tot felul de locuri obscure. 

— Şi eu care credeam că singurele instrumente 
necesare sunt inteligenţele noastre, a cugetat Eddie. O fi 
fost el în majoritatea timpului serios când era vorba 
despre munca lui de gardian, dar când se relaxa, ştia să- 
şi folosească şi umorul. Nu că s-ar fi simţit complet în 
largul lui cu misiunea care ne aştepta, mai ales acum, 
după ce aflase mai multe detalii (nu chiar pe toate). 
Ştiam că, de îndată ce vom ateriza, îşi va pune 



instantaneu în funcţiune vigilenţa. Fusese, lesne de 
înţeles, şocat atunci când îi dezvăluisem că-1 vom 
elibera pe Victor Dashkov. Nu-i povestisem nimic legat 
de Dimitri, sau de utilizarea spiritului, ci doar că 
scoaterea lui Victor din închisoare juca un rol important 
într-o piesă mult mai măreaţă. încrederea lui Eddie în 
mine era atât de nestrămutată, încât mă crezuse pe 
cuvânt şi nu mai aprofundase subiectul. Asta mă făcea 
să mă întreb cum va reacţiona când va afla adevărul. 

— Ne-ar trebui un GPS, cel puţin, am spus eu. Pe 
chestia asta nu sunt decât latitudini şi longitudini. Nu şi 
indicaţii clare. 

— N-ar trebui să fie greu, a zis Lissa, răsucind 
întruna în mâini o brăţară. îşi desfăcuse tăviţa şi 
revărsase pe ea bijuteriile Tashei. Sunt convinsă că 
până şi în Alaska a pătruns tehnica modernă. 

Afişa şi ea o atitudine ironică, deşi, prin legătura 
noastră îi simţeam îngrijorarea. 

Buna dispoziţie a lui Eddie s-a mai estompat un pic. 

— Sper că nu te gândeşti la arme sau la altceva 
asemănător. 

— Nu. Absolut deloc. Dacă ne iese mişcarea cum 
trebuie, atunci n-o să ştie nimeni că am trecut pe-acolo. 

O comfruntare fizică era destul de probabilă, dar 
speram să diminueze riscul unor vătămări grave. 

Lissa a suspinat şi mi-a întins brăţara. Era îngrijorată 
din cauză că o mare parte a planului meu depindea de 
farmcele mele: atât la propriu, cât şi la figurat. 



— Nu ştiu dac-o să aibă efect, dar poate că-ţi va da 
mai multă rezistenţă. 

Am luat brăţara şi mi-am strecurat-o pe încheietură. 
N-am simţit nimic, însă rareori simţeam când era vorba 
de obiecte fermecate. îi lăsasem lui Adrian un bileţel în 
care-1 informam că eu şi Lissa ne doriserăm o evadare, 
o „escapadă de-a fetelor" înainte de repartizarea mea şi 
de vizita ei la la facultate. Ştiam că o să-l rănesc. 
Povestea cu excursia între fete avea să atârne greu în 
balanţă, însă tot s-ar fi simţit lezat din cauză că nu 
fusese invitat şi el într-o expediţie cutezătoare, asta în 
cazul în care măcar ar fi crezut că în aşa ceva ne 
lansaserăm. Probabil că între timp ajunsese să mă 
cunoască suficient de bine, încât să-şi dea seama că, în 
majoritatea lor, acţiunile mele aveau şi mobiluri 
ascunse. Speranţa mea era ca el să răspândească 
povestea printre oficialităţile Curţii, atunci când avea să 
ni se remarce dispariţia. Tot aveam să dăm de necazuri, 
însă un weekend de nebunii era preferabil faţă de 
spargerea unei închisori. Şi, cinstit vorbind, ce s-ar mai 
fi putut înrăutăţi în situaţia mea? Singura hibă era că 
Adrian era capabil să mă viziteze în vis şi să mă 
tortureze până afla ce se petrecea în realitate. Era una 
dintre cele mai interesante — şi uneori enervante — 
abilităţi ale spiritului. Lissa nu învăţase să pătrundă în 
visele altora, însă avea cunoştinţe rudimentare de 
principiu. Căutând o cale de mijloc între aceasta şi 
utilizarea forţei de constrângere, încercase să farmece o 



brăţară, astfel încât să-i blocheze accesul lui Adrian mai 
târziu, când aveam să adorm. 

Avionul şi-a început coborârea spre Fairbanks; am 
aruncat o privire pe fereastră, spre pinii înalţi şi 
întinderile înzăpezite. în gândurile Lissei, descifrasem 
că s-ar cam fi aşteptat la gheţari şi la troiene de zăpadă, 
deşi ştia că era plină vară acolo. După ce fusesem în 
Siberia, învăţasem să renunţ la idei preconcepute 
privitoare la stereotipurile regionale. 

Cea mai mare grijă a mea o reprezenta soarele. 
Plecaserăm de la Curte în plină zi, şi cum călătoriile 
noastre ne purtaseră spre apus, schimbarea fusului orar 
însemna că soarele mersese cu noi. Acum, deşi era 
aproape nouă seara, ne aştepta un cer albastru şi însorit, 
graţie latitudinii nordice la care ne găseam. 

Era ca o uriaşă prelată de siguranţă. Nu pomenisem 
despre aşa ceva faţă de Lissa sau de Eddie, însă mi se 
părea probabil ca Dimitri să aibă spioni pretutindeni. La 
Sf. Vladimir, la Curte, fusesem intangibilă, însă în 
scrisorile lui afirma clar că mă va aştepta până voi trece 
dincolo de hotarele acestora. Nu ştiam cât de întinsă îi 
era reţeaua, însă existenţa unor oameni aflaţi în slujba 
strigoilor, care să supravegheze pe timpui zilei, nu m-ar 
fi surprins. Şi chiar dacă plecasem ascunsă într-un 
portbagaj, erau mari şanse ca Dimitri să se fi lansat deja 
în urmărirea mea. 

Şi aceeaşi lumină care-i înfrâna pe deţinuţi urma să 
ne fie nouă siguranţă. Nu aveam decât câteva ore de 



noapte în care să ne păzim, iar dacă ne mişcăm repede, 
puteam să plecăm din Alaska în timp record. Desigur, 
asta nu trebuia să fie neapărat o treabă bună. însemna 
să pierdem. 

Cea dintâi complicaţie a apărut imediat ce-am 
aterizat şi am vrut să închiriem o maşină. Eu şi Eddie 
aveam deja optsprezece ani, dar niciuna dintre firme nu 
voia să închirieze un automobil cuiva atât de tânăr. 
După cel de-al treilea refuz, enervarea mea a început să 
crească. Cine-ar fi crezul că vom fi ţinuţi în loc de o 
asemenea idioţenie? Dar în sfârşit, la cel de-al patrulea 
ghişeu, o femeie ne-a informat, ezitantă, că era un tip 
pe la vreun kilometru şi jumătate distanţa faţă de 
aeroport care, foarte probabil, ne-ar fi închiriat o 
maşină, cu condiţia să avem un cârd de credit şi un cont 
suficient de burduşit. 

Am parcurs drumul pe o vreme plăcută, dar puteam 
să-mi dau seama că soarele începuse s-o deranjeze pe 
Lissa până am ajuns la destinaţie. Bud — şeful firmei 
Maşini de închiriat de la Bud — nu s-a dovedit chiar 
atât de delăsător pe cât ne-am fi aşteptat şi ne-a 
închiriat într-adevăr un automobil, după ce i-am oferit 
suficienţi bani. Plecând de-acolo, am găsit o cameră la 
un motel modest şi-am trecut din nou în revistă 
planurile noastre. 

Toate informaţiile pe care le deţineam indicau faptul 
că închisoarea îşi derula programul după orarul 
vampirilor, ceea ce însemna că tocmai aceasta era 



perioada lor de activitate zilnică. Planul nostru 
prevedea să rămânem în hotel până în ziua următoare, 
când venea „noaptea" moroilor, uf până atunci să 
prindem în pripă ceva somn. Astfel, Lissa avea mai 
mult timp la dispoziţie în care să lucreze la farmecele 
ei. Camera noastră era lesne de apărat. 

Somnul meu a fost lipsit de prezenţa lui Adrian, fapt 
care m-a mulţumit, însemnând fie că el acceptase ideea 
excursiei între fete, fie că nu putuse trece de farmecul 
brăţării dăruite de Lissa. Dimineaţă, am făcut rost de 
câteva gogoşi pentru micul dejun şi le-am mâncat, cu 
ochii un pic cam cârpiţi de somn. Inversarea 
programului nostru normal, cel al vampiresc ne cam 
dădea peste cap. 

Zaharurile ne-au ajutat totuşi să ne încărcăm 
bateriile, aşa că eu şi Eddie am plecat pe la ora zece 
într-o recunoaştere, lăsând-o pe Lissa în cameră. Am 
cumpărat GPS-ul râvnit de mine şi vreo câteva alte 
lucmri de la un magazin de articole alternative din 
drum şi ne-am folosit de el avântându-ne pe drumuri de 
ţară izolate care păreau să nu ducă nicăieri. Atunci când 
GPS-ul ne-a infonnat că mai aveam aproximaţi vun 
kilometru şi jumătate până la închisoare, am oprit 
maşina pe marginea unui mic drum de pământ şi-am 
luat-o pe un câmp cu iarbă înaltă, care se întindea la 
nesfârşit în faţa noastră. 

— Credeam că în Alaska e tundră, mi-a zis Eddie, 
făcând să scrâşnească sub tălpi tulpinile înalte. Cerul 



era din nou albastru şi senin, cu doar câţiva norişori 
care nu se sinchiseau să acopere soarele. Plecasem 
îmbrăcată cu o geacă subţire, dar văzând că încep să 
transpir, mi-o scosesem, iar acum o purtam legată în 
jurul mijlocului. La răstimpuri, câte o binevenită rafală 
de vânt mai răzbătea până la noi, turtind iarba şi 
spulberându-mi părul. 

— Bănuiesc că nu peste tot. Sau poate că ar trebui să 
o luăm mai mult spre nord. A, ia uite! Arată promiţător. 
Ne-am oprit în faţa unui gard înalt din sârmă ghimpată, 
un enorm panou prins de el pe care scria: „Proprietate 
privată accesul interzis persoanelor neautorizate". 
Literele erau roşii, aparent ca să accentueze seriozitatea 
mesajuşui. Personal, aş fi adăugat un craniu şi două 
oase încrucişate deasupra, ca mesajul să-şi atingă mai 
sigur scopul. 

Ne-am învârtit preţ de câteva clipe studiind gardul, 
după care am făcut un schimb de priviri resemnate. 

— Lissa o să ne vindece toate rănile, am zis eu, 
optimistă. 

Să escaladezi sârma ghimpată nu înseamnă ceva 
imposibil, dar nici distractiv. Punându-mi geaca pe 
sârmele de care trebuia să mă apuc, am reuşit să mă 
protejez în bună măsură, dar tot m-am ales cu câteva 
zgârieturi şi mi-am rupt şi hainele. Imediat cum am 
ajuns pe gard, am sărit de cealaltă parte, preferând o 
aterizare dură unei coborâri la fel de înţepătoare. Eddie 



mi-a urmat exemplul, strâmbându-se din cauza 
impactului violent. 

Am mai mers puţin, după care ne-a apărut în faţa 
ochilor conturul întunecat al unei clădiri. Ne-am oprit 
simultan şi-am îngenuncheat, căutând să facem ca iarba 
să fie o acoperire cât de cât rezonabilă. Dosarul 
închisorii preciza că existau camere de supraveghere pe 
exterior, ceea ce însemna că riscam să fim depistaţi 
dacă ne apropiam prea mult. Odată cu GPS-ul, 
cumpărasem un binoclu foarte puternic aşa că l-am scos 
imediat şi m-am apucat să studiez exteriorul clădirii. 

Binoclul era bun — cu adevărat bun — , cum era şi 
cazul, la preţul acela. Gradul de detaliere era uimitor. 
La fel ca atât de multe dintre creaţiile moroilor, clădirea 
era un amestec de vechi şi nou. Zidurile erau alcătuite 
din sinistre blocuri de piatră cenuşie şi făceau aproape 
total nevăzută închisoarea propriu-zisă, al cărei 
acoperiş abia dacă se iţea pe deasupra lor. Două siluete 
se vedeau patrulând pe culmea zidurilor, ochi vigilenţi 
care să completeze camerele video. Locul acela arăta ca 
o fortăreaţă, impenetrabilă şi fără şanse de scăpare. Ar 
fi meritat o amplasare pe o faleză stâncoasă, pe fundalul 
unui sinistru cer negru. Câmpia şi soarele păreau să 
facă notă discordantă. 

I-am intins binoclul lui Eddie. La rândul lui, a făcut 
câteva observaţii, apoi mi-a arătat spre stânga. 

— Acolo ! 



încordându-mi privirea, am zărit cu chiu, cu vai o 
maşină sau un SUV îndreptându-se spre închisoare. A 
ocolit prin spatele ei şi a dispărut din vedere. 

— Singura noastră intrare, am murmurat, amintindu- 
mi fotocopia planului. Ştiam că nu aveam nicio şansă 
de a escalada zidurile, şi nici să ne apropiem suficient 
pe jos fără să fim descoperiţi. Aveam nevoie să intrăm 
literalmente pe uşa di faţă, şi tocmai în punctul acela 
planul devenea puţin mai sumar. 

Eddie a lăsat jos binoclul şi şi-a întors privirea spre 
mine, încreţindu-şi fruntea. 

— Am vorbit serios mai înainte, să ştii. Am încredere 
în tine indiferent de ce faci asta, ştiu că e pentru o cauză 
bună. Şi până ca lucrurile să se pună în mişcare, te 
întreb: eşti sigură că asta vrei să faci? 

I-am răspuns cu un hohot de râs scrâşnit. 

— Dacă vreau? Nu. Dar sunt nevoită s-o fac. 

A dat din cap în semn de încuviinţare. 

— Suficient. 

Am mai supravegheat o vreme închisoarea, 
deplasându-ne încoace şi-ncolo, ca să obţinem unghiuri 
diferite, creându-ne în acelaşi timp un câmp vizual cât 
mai larg. Locul arăta cam cum ne aşteptaserăm, dar 
faptul că aveam acum şi o imagine tridimensională tot 
ne era de folos. 

După aproximativ o jumătate de oră, am pornit 
înapoi spre hotel. Lissa stătea turceşte pe unul dintre 
paturi, lucrând încă la fannecele ei. Sentimentele care 



ajungeau la mine dinspre ea erau de căldură şi de 
mulţumire. Utilizarea spiritului o făcea întotdeauna să 
se simtă bine — chiar dacă ulterior avea şi efecte 
secundare — , iar acum avea impresin că făcuse 
progrese. 

— Adrian m-a sunat de două ori pe mobil, m-a 
informat ea, în timp ce intram. 

— Şi n-ai răspuns? 

— Nţ. Bietul băiat. 

Am ridicat din umeri. 

— E mai bine- aşa. 

I-am făcut un rezumat a ceea ce văzusem, iar 
moralul ei a început să se prăbuşească. Vizita noastră 
făcuse ca toată acţiunea pe care aveam s-o desfăşurăm 
ceva mai târziu să capete contururi din ce în ce mai 
reale, iar lucrul cu spiritul deja îi întinsese nervii la 
maximum. Câteva clipe mai târziu am simţit-o cum îşi 
înghite frica. Devenise hotărâtă. Mi-a spus că avea să 
facă tot ceea ce trebuia şi că ţinea să-şi respecte 
cuvântul dat, chiar dacă fiecare secundă care o aducea 
mai aproape de Victor Dashkov o îngrozea tot mai 
mult. 

A urmat masa de prânz, iar apoi, după câteva ore, a 
sosit timpul să ne punem planul în mişcare. Pentru 
oamenii obişnuiţi, era începutul serii, ceea ce însemna 
că noaptea vampirică avea să se sfârşească foarte 
curând. Prin urmare, acum, ori niciodată. Lissa ne-a 
împărţit surescitată farmecele pe care le crease pentru 



noi, îngrijorată la gândul că ar fi putut să nu-şi facă 
efectul. Eddie s-a îmbrăcat în proaspăt primita unifonnă 
negru cu alb a gardienilor, în timp ce eu ţi Lissa am 
rămas în hainele noastre de stradă... cu doar câteva 
modificări. Părul Lissei avea acum o nuanţă între gri 
deschis şi maro, rezultatul aplicării unui şampon 
colorant care avea să iasă la spălat. Eu îmi prinsesem 
strâns părul ăntr-o perucă roşie, creaţă, care-mi amintea 
într-un mod stânjenitor de mama. Ne-am aşezat pe 
bancheta din spate a automobilului, iar Eddie ne-a 
condus ca un stilat şofer profesionist pe izolatele 
drumuri parcurse mai devreme. De data aceasta însă, n- 
am mai oprit. Ne-am continuat drumul direct spre 
închisoare... sau, mă rog, spre ghereta pazei. Niciunul 
dintre noi nu a vorbit în tot acest timp, însă încordarea 
şi neliniştea din noi creştea neîntrerupt. 

înainte să ne apropiem măcar de zidul exterior, am 
dat de un post de control în care se afla un gardian. 
Eddie a oprit în timp ce eu mă străduiam să-mi iau o 
înfăţişare cât mai calmă. A coborît geamul din dreptul 
lui, iar gardianul de serviciu s-a apropiat şi a 
îngenuncheat, astfel încât ochii să le fie la acelaşi nivel. 

— Cu ce problemă pe-aici? 

Eddie i-a întins o bucată de hârtie, cu o atitudine 
încrezătoare, voit nepăsătoare, de parcă totul ar fi fost 
perfect normal. 

— Am adus hrănitoare noi. 



Dosarul cuprindea tot felul de fonnulare şi 
documente privind treburile închisorii, inclusiv rapoarte 
de activitate şi tipizate pentru aprovizionare... cum ar fi 
cele pentru hrănitori. Făcuserăm o copie după unul 
dintre formularele de solicitare a hrănitorilor şi-l 
completaserăm. 

— N-am fost anunţat de vreo livrare, a replicat 
gardianul, nu atât bănuitor, cât derutat. A privit apoi cu 
atenţie documentul. Acesta este un formular vechi, a 
remarcat el. 

Eddie a ridicat din umeri. 

— Asta mi-au dat, asta am adus. Sunt cam nou în 
domeniu. 

Tipul a zâmbit. 

— Mda, pari că de-abia ai tenninat şcoala. 

A aruncat o privire spre Lissa şi spre mine şi, cu 
toată stăpânirea mea de sine atât de exersată, m-am 
încordat. Gardianul s-a încruntat în timp ce ne examina. 
Lissa îmi dăduse un colier, în timp ce ea îşi pusese un 
inel, ambele fermecate cu o uşoară forţă de 
constrângere care-i făcea pe ceilalţi să creadă că suntem 
din rândul oamenilor obişnuiţi. Ar fi fost mult mai 
simplu dac-ar fi putut să-şi detennine victima poarte un 
obiect fermecat care s-o forţeze să creadă că suntem 
oameni obişnuiţi, însă acum era imposibil. în condiţiile 
date, magia era mai dificilă. Gardianul a făcut ochii 
mici, de parcă ne-ar fi văzut prin ceaţă. Dacă farmecele 
ar fi fost perfecte, el nu ne-ar mai fi privit şi a doua 



oară. Aşa, însemna că avem o mică hibă. Ne modificau 
aparenţa, dar nu atât de clar cât am fi sperat. Tocmai 
de-aceea ne dăduserăm osteneala să ne schimbăm 
culoarea părului: în cazul în care iluzia umană ar fi 
eşuat, tot am mai fi avut ceva care să ne protejeze 
identitatea. Lissa era pregătită să aplice direct 
constrângerea, deşi speraserăm să nu ajungem la aşa 
ceva cu fiecare persoană întâlnită. 

Câteva clipe mai târziu, gardianul ne-a întors 
spatele, părând să fi ajuns la concluzia că, în definitiv, 
nu eram decât două fiinţe umane. Am lăsat aerul să-mi 
iasă din plămâni şi mi-am descleştat pumnii. Nici 
măcar nu-mi dădusem seama că-i ţinusem strânşi. 

— Aşteaptă puţin, şi-o să vă las să treceţi, i-a zis lui 
Eddie. 

S-a îndepărtat şi-a ridicat receptorul unui telefon din 
ghereta lui. Eddie a întors capul spre noi. 

— E bine pân-aici? 

— în afara formularului vechi, am mormăit eu. 

— N-avem cum să aflăm dacă fannecul meu îşi face 
efectul, s-a interesat Eddie. 

Lissa îi dăduse unul dintre inelele primite de la 
Tasha, fermecându-1 astfel încât să-l facă să pară 
bronzat şi cu părul negru. Din moment ce nu-i modifica 
şi rasa, farmecul nu trebuia să-i estompeze trăsăturile. 
La fel ca şi farmecele mele, menite să ne dea aparenţă 
umană, bănuiam că nici la noi nu proiecta exact 
imaginea pe care o sperase ea, dar că ne schimbase 



înfăţişarea suficient, încât nimeni să nu-1 poată 
identifica mai târziu pe Eddie. Dată fiind rezistenţa 
slabă faţă de constrângere — şi faptul că ştiam despre 
existenţa unui farmec, ceea ce-i anula efectul asupra 
noastră, eu şi Lissa nu puteam să ne dăm seama cu 
precizie ce se vedea prin ochii altora. 

— Sunt convinsă că e perfect, l-a liniştit Lissa. 

Gardianul s-a întors. 

— Puteţi să intraţi, şi-o să descurce ei totul acolo. 

— Mersi, a spus Eddie, luându-şi înapoi formularul. 

Atitudinea gardianului de serviciu dădea de înţeles 
că el bănuia existenţa unei erori funcţionăreşti. Fusese 
vigilent şi ideea că ar putea cineva să strecoare 
fraudulos hrănitoare într-o închisoare nu prea era de 
genul celor la care s-ar fi pretat cineva... sau al celor 
privite ca riscante pentru securitate. 

Bietul băiat! 

Doi gardieni ne-au întâmpinat când am ajuns la uşa 
din zidul exterior al închisorii. Ne-au cerut să coborâm 
tustrei şi ne-au condus în zona cuprinsă între zid şi 
închisoarea propriu-zisă. Dacă terenurile de la Sf. 
Vladimir şi cele ale Curte erau luxuriante, pline de 
plante şi de arbori, pământul de-aici era sterp şi pustiu. 
Nici măcar iarbă, doar pământ bine bătătorit. Oare 
acesta să fi fost cel care le slujea deţinuţilor drept 
„spaţiu pentru exerciţii"? Oare li se pennitea măcar să 
iasă vreodată în aer liber? Chiar mă surprindea faptul că 



nu vedeam pe nicăieri vreun soi de şanţ cu apă, de 
genul celor din jurul fortificaţiilor medievale. 

Interiorul clădirii era la fel de posomorât ca şi 
exteriorul. Celulele pentru detenţie de la Curte erau 
sterile şi aveau numai metal şi pereţi goi. Mă 
aşteptasem să întâlnesc şl aici ceva asemănător. Cu 
toate acestea, oricine ar fi fost proiectantul închisorii 
Tarasov, e clar că se lepădase de aspectul modem, 
imitând în schimb acel gen de puşcărie pe care-ar fi 
putut-o întâlni prin România Evului Mediu. 

Pereţii aspri din piatră se întindeau mai departe, de-a 
lungul holului, cenuşii şi rău-prevestitori, iar aerul era 
rece şi umed. Gardienii detaşaţi aici sigur aveau 
condiţii de muncă dintre cele mai neplăcute. Probabil 
că se voise ca faţada intimidantă să se întindă peste tot, 
chiar şi pentru deţinuţii care intrau pentru prima dată pe 
acea poartă. Potrivit planului nostru, exista şi un mic 
corp cu dormitoare, unde locuiau angajaţii. Speram ca 
măcar acelea să arate mai bine. 

Chiar dacă decorul era de Ev Mediu, pe măsură ce 
mergeam pe coridor mai treceam din când în când pe 
lângă o cameră de supraveghere. Sistemul de securitate 
nu era în niciun caz primitiv pe-aici. Uneori, mai 
auzeam trântindu-se o uşă greoaie, dar, în ansamblu, 
domnea o tăcere deplină, sinistră, aproape mai 
înfricoşătoare decât ar fi fost urletele şi ţipetele. 

Ne-au dus în biroul directorului, o încăpere care încă 
avea aceeaşi arhitectură posacă, deşi era plină de 



obişnuitele accesosorii administrative: birou, computer 
etc. Arăta eficient şi nimic mai mult. însoţitorii noştri 
ne-au explicat că urma să-l întâlnim pe directorul 
adjunct, din moment ce directorul cel mare era încă în 
pat. Ca să vezi. Subalternul se procopsise cu schimbul 
de noapte. Speram ca asta să însemne că era obosit şi că 
avea o vigilenţă scăzută. Dar probabil că nu era cazul. 
Asta li se întâmpla foarte rar gardienilor, indiferent de 
posturile în care erau repartizaţi. 

Theo Marx, s-a prezentat directorul adjunct, 
strângând mâna lui Eddie. Era un dhampir nu cu mult 
mai în vârstă decât noi, ceea ce mă făcea să mă întreb 
dacă nu fusese proaspăt detaşat aici. 

— Larry Brown, a replicat Eddie. îi inventaserăm un 
nume anost, unul care să nu iasă în evidenţă, folosindu- 
1 şi pe formularul pe care-1 completaserăm. 

Theo nu ni s-a adresat, mie sau Lissei, însă ne-a 
aruncat privire nedumerită ca şi primul gardian întâlnit, 
în timp ce fannecul încerca să-şi facă efectul. A urmat 
încă o încetinire a reacţiei, dar şi de data aceasta am 
trecut proba. Theo şi-a întors atenţia asupra lui Eddie şi 
a luat formularul de livrare. 

— E altfel faţă de cel obişnuit, a remarcat el. 

— Habar n-am, a rostit Eddie, pe un ton de scuză. E 
prima mea livrare. 

Theo a oftat şi s-a uitat la ceas. 

— Directorul o să intre de serviciu peste vreo două 
ore. Cred c-o să trebuiască să aşteptăm până vine el 



încoace, ca să ne dăm seama ce se-ntâmplă. De regulă, 
cei de la Sommerfield au actele puse la punct. 

Erau câteva instituţii ale moroilor în întreaga ţară 
care se ocupau cu recrutarea hrănitorilor — a celor 
aflaţi la periferia societăţii omeneşti, care se mulţumeau 
să-şi petreacă restul vieţii drogaţi cu endorfincle 
vampirilor — şi cu repartizarea lor. Sommerfield era 
numele uneia dintre aceste instituţii, având sediul în 
Kansas City. 

— Eu nu sunt singurul nou-venit de la ei, a zis Eddie. 
Poate a făcut cineva o încurcătură. 

— Tipic, a pufnit Theo. Ei bine, ai putea să stai jos şi 
să aştepţi. Pot să-ţi aduc o cafea, dacă vrei. 

— Noi când mai avem vreo hrănire? am întrebat 
deodată, folosindu-mi cea mai scâncită şi mai aeriană 
voce de care eram capabilă. A trecut atât de mult... 

Lissa s-a luat după mine. 

— Ne-au zis c-o să putem când o s-ajungem aici. 

Eddie şi-a dat ochii peste cap, exasperat de ceea ce 
reprezenta un comportament caracteristic pentru 
hrănitori. 

— Aşa mi-au făcut tot drumul. 

— Pot să-mi dau seama, a zis Theo. Hm. Hrănitorii... 

Uşa biroului era puţin întredeschisă, aşa că a strigat 
prin ea. 

— Hei, Wes? Poţi să vii pân-aici? 

Unul dintre gardienii din escortă şi-a vârât capul pe 
uşă. 



—Mda? 

Theo ne-a făcut semn să ne îndepărtăm. 

— Du-le pe-astea două în spaţiul pentru hrănire, ca 
să nu ne înnebunească de cap. Dac-o fi cineva treaz, 
poate să le folosească. 

Wes a încuviinţat şi ne-a făcut semn să ieşim. Eddie 
şi cu mine am schimbat cea mai scurtă privire cu 
putinţă. Chipul lui nu trăda nimic, dar l-am simţit că era 
neliniştit. De-acum, eliberarea lui Victor era sarcina 
noastră, iar lui Eddie nu-i plăcea faptul că ne trimitea în 
bârlogul lupului. 

Wes ne-a condus pe mai multe uşi şi pe la mai multe 
puncte de control, pătrunzând tot mai adânc în 
închisoare. Mi-am dat seama că, pentru fiecare punct al 
sistemului de securitate de care treceam ca să intru, 
aveam câte unul de trecut şi la ieşire. Conform planului, 
spaţiul pentru hrănire era situat de cealaltă parte a 
închisorii. Presupusesem că acum urma o rută 
ocolitoare, pe la periferia clădirii, însă dimpotrivă, o 
tăiaserăm drept prin centrul acesteia: locul în care se 
aflau deţinuţii. Studierea planului îmi oferise o idee 
asupra dispunerii interioare, însă Lissa nu şi-a dat 
seama încotro ne îndreptam până când nu a văzut 
afişul: „Atenţie: intrarea in spaţiul deţinuţilor 

(Criminali)". Mi se părea o exprimare cam ciudată. 
Oare nu toţi cei de-aici erau criminali? 

O pereche de uşi masive bloca pătrunderea în 
această secţiune, iar Wes a folosit atât un cod 



electronic, cât şi o cheie obişnuită ca să treacă mai 
departe. Chiar dacă ritmul paşilor Lissei a rămas 
neschimbat, i-am simţit neliniştea ieşind în timp ce 
intram pe un coridor lung, pe care, de-o parte şi de 
cealaltă, se aflau celule cu gratii. Nici eu nu eram în 
largul meu, însă Wes — deşi în pennanenţă cu 
simţurile treze — nu arăta nici cel mai mic semn de 
teamă. Wes intra tot timpul prin zona asta, mi-am dat 
seama. îi cunoştea nivelul de securitate. Oricât de 
primejdioşi ar fi fost deţinuţii, să treacă pe lângă ei 
reprezenta, în cazul lui, o activitate de rutină. 

Oricum, privirile aruncate pe furiş în celule mi-au 
făcut inima să-mi stea în loc. Micile compartimente 
erau cât se poate de întunecate şi de lugubre, conţinând 
doar un mobilier minimal. Cei mai mulţi dintre deţinuţi 
dormeau, din fericire. Câţiva ne-au privit totuşi cum 
treceam pe lângă ei. Niciunul nu a scos vreo vorbă, însă 
tăcerea lor era şi mai înfricoşătoare. Unii dintre moroii 
închişi acolo semănau cu oamenii obişnuiţi pe lângă 
care treceai pe stradă, făcându-mă să mă întreb ce faptă 
putuseră să comită de ajunseseră aici. Chipurile le erau 
triste, văduvite de orice speranţă. Tresărind, mi-am dat 
seama că unii dintre deţinuţi nu erau moroi: erau 
dhampiri. Părea logic, dar tot mă luase pe nepregătite, 
în definitiv, şi printre cei din neamul meu puteau să 
existe criminali, care trebuiau pedepsiţi. 

Dar nu toţi deţinuţii dădeau impresia că erau 
inofensivi. Alţii arătau ca şi cum locul lor ar fi fost fără 



doar şi poate aici, în Tarasov. Aveau în ei o anumită 
răutate, îţi stârneau o senzaţie sinistră când te ţintuiau 
cu privirile şi nu-ţi mai dădeau drumul. Ne examinau în 
cel mai mic amănunt, deşi, din ce motiv, nu puteam să- 
mi dau seama. Oare căutau ceva care le-ar fi putut oferi 
şansa de evadare? Oare puteau să vadă dincolo de 
măştile noastre? Sau erau, pur şi simplu, înfometaţi? Nu 
ştiam răspunsurile la toate aceste întrebări, dar mă 
liniştea prezenţa gardienilor tăcuţi postaţi pe toată 
întinderea culoarului. Mă mai liniştea şi faptul că nu-1 
vedeam pe Victor, ceea ce mă făcea să presupun că era 
găzduit pe un alt culoar. Nu puteam risca să fim 
recunoscute, nu încă. 

în cele din urmă, am ieşit de pe culoarul deţinuţilor 
pe o pereche de uşi, ajungând în sfârşit în spaţiul pentru 
hrănire. 

Şi aici plana senzaţia de temniţă medievală, însă 
imaginea trebuia menţinută, pentru deţinuţi. Lăsând 
deoparte aspectul, alcătuirea camerei hrănitorilor era 
similară cu cea de care dispunea Sf. Vladimir, doar că 
era mai mică. Câteva îţi ofereau o intimitate moderată, 
iar un moroi cu înfăţişare plictisită citea o carte la un 
birou, părând însă pe cale să adoarmă. Nu era decât un 
hrănitor în încăpere, un bărbat costeliv, între două 
vârste, care stătea pe un scaun, cu un aer de drogat pe 
faţă, holbându-se în gol. 

Moroiul a tresărit la intrarea noastră, făcând ochii 
mari. în mod evident, reprezentam pentru el cel mai 



palpitant eveniment din acea noapte. Nu a părut mirat 
când ne-a privit; din câte se părea, avea o slabă 
rezistenţă faţă de forţa de constrângere, ceea ce era bine 
de ştiut. 

— Ce-i asta? 

— Două prospături, tocmai sosite, l-a informat Wes. 

— Dar nu sunt pentru noi, a zis moroiul. Noi 
niciodată nu avem parte de unele atât de tinere. Mereu 
ne dau hrănitori bătrâni şi storşi. 

— Nu mă-ntreba pe mine, a replicat Wes, pornind 
deja spre uşă după ce ne-a arătat, mie şi Lissei, scaunele 
pe care să ne aşezăm. Era evident că escortarea a două 
hrănitoare era o misiune mai prejos de nivelul său. 

— Marx le-a trimis aici până se trezeşte Sullivan, a 
explicat el din uşă deşi eu cred că o să se lămurească 
până la urmă că a fost o eroare. Numai că astea se 
plângeau că au nevoie de o doză. 

— Minunat, a oftat moroiul. Ei bine, următoarea 
noastră masă e programată peste un sfert de oră, aşa că 
pot să-i dau o pauză lui Bradley, ăla de colo. Şi-aşa e 
atât de dus, încât mă îndoiesc c-o să observe dacă dă 
altcineva sânge în locul lui. 

Wes a încuviinţat. 

— Anunţăm noi după ce lămurim lucrurile. 

Gardianul a plecat, iar moroiul a ridicat o mapă de 
pe birou, suspinând din nou. Aveam senzaţia că toţi cei 
de pe-aici se săturaseră de slujbele lor. Şi-i înţelegeam 



perfect. Probabil că era un loc de muncă de-a dreptul 
mizerabil. Preferam la orice oră lumea largă. 

— Cine e programat să se hrănească peste un sfert de 
oră? am întrebat. 

Capul moroiului s-a smucit în sus; ochii-i erau plini 
de mirare. Nu era genul de întrebări pe care le puneau 
hrănitorii. 

— Ce- ai zis? 

Lissa s-a ridicat şi i-a captat privirea. 

— Răspunde-i la întrebare. 

Chipul individului a devenit flasc. Chiar era uşor de 
constrâns. 

— Rudolf Kaiser. 

Un nume pe care niciuna dintre noi nu-1 cunoştea. 
N-aveam de unde să ştim dacă nu cumva era aici pentru 
asasinate în masă, sau pentru o banală delapidare. 

— Victor Dashkov când este programat? a întrebat 
Lissa. 

— Peste două ore. 

— Modifică programul. Spune-le paznicilor lui că s-a 
produs o rearanjare şi că trebuie să vină el acum, în 
locul lui Rudolf. I 

Ochii inexpresivi ai moroiului — acum cu o privire 
atât de buimacă pe cât era a lui Bradley, hrănitorul, zău 
aşa. Dădeau impresia că posesorul lor avea nevoie de 
câteva clipe ca să prelucreze ordinul primit. 

— Da, a spus apoi. 



— Este un lucru care se poate întâmpla în mod 
normal. N-o să trezească bănuieli. 

— N-o să trezească bănuieli, a repetat el, cu o voce 
molcomă. 

— Fă-o, i-a ordonat ea, cu duritate în glas. Sună-i, 
aranjează treaba, şi nu-ţi lua ochii de la mine. 

Moroiul a executat ordinul. Vorbind la telefon, s-a 
prezentat ca fiind Northwood. După ce a închis, totul 
era deja aranjat. Nu mai aveam altceva de făcut decât să 
aşteptăm. întregul meu trup părea torsionat de-atâta 
tensiune. Theo spusese că mai aveam mai mult de o oră 
până ca directorul să vină la serviciu. Până atunci, 
nimeni nu avea să ne pună întrebări. Eddie trebuia pur 
şi simplu să-şi omoare timpul împreună cu Theo şi să 
nu stârnească alte bănuieli în afara celor date de o 
eroare birocratică. Fii calmă , Rose. Poţi s-o faci. 

în timp ce aşteptam, Lissa l-a constrâns pe Bradley, 
hrănitorul să se cufunde într-un somn adânc. Nu-mi 
doream martori, nici măcar drogaţi. La rândul meu, am 
deviat cu o forţă aproape insesizabilă camera video din 
încăpere, astfel încât să nu poată cuprinde cea mai mare 
parte a interiorului. 

Fireşte, trebuia să ne descurcăm la plecare cu 
întregul sistem de supraveghere al închisorii, însă 
pentru moment era necesar ca nimeni din personalul de 
securitate să nu vadă cumva ceea ce urma să se 
întâmple. 



Abia mă instalasem într-o nişă, când s-a deschis uşa. 
Lissa s-a aşezat pe scaunul ei, de lângă biroul lui 
Northwood, astfel încât să-şi poată concentra 
constrângerea asupra lui. 

îi dădusem instrucţiuni să fiu eu hrănitoarea. Chiar 
dacă eram într-un spaţiu aproape închis, prin ochii 
Lissei am văzul intrând grupul: doi gardieni... şi Victor 
Dashkov. 

Aceeaşi suferinţă pe care o resimţise văzându-1 la 
proces a săgetat-o şi acum. Pulsul i-a crescut. Mâinile 
au începui să-i tremure. Unicul lucru care o făcuse până 
la urmă să se calmeze atunci, la proces, fusese 
deznodământul, faptul că Victor urma să fie închis 
pentru totdeauna şi că nu mai putea să-i facă rău 
vreodată. 

Iar acum, ne pregăteam să schimbăm toate acestea. 

Prin puterea voinţei, Lissa şi-a alungat temerile din 
minte, astfel încât să-şi păstreze influenţa asupra lui 
Northwood. Gardienii care-1 încadrau pe Victor erau 
severi şi pregătiţi să treacă la acţiune, deşi în realitate 
nu aveau nevoie de aşa ceva. Maladia care-1 măcina de 
atâţia ani — cea pe care Lissa i-o vindecase temporar 
— începuse din nou să-şi scoată capul. Lipsa 
exerciţiului fizic şi a aerului proaspăt păreau să-şi fi 
cerut, la rândul lor, tributul, la fel ca şi limitarea 
cantităţilor de sânge de care se presupunea că ar avea 
parte deţinuţii. Paznicii îl încătuşaseră, ca o măsură 



suplimentară de precauţie, iar greutatea metalului îl 
trăgea în jos, aproape făcându-1 să-şi târşâie picioarele. 

— Acolo, i-a zis Northwood, arătând spre mine. Aia. 

Gardienii l-au condus pe Victor pe lângă Lissa, iar el 
abia dacă a învrednicit-o cu o a doua privire. Lissa 
lucrase acum cu o dublă constrângere: îl ţinea pe 
Northwood sub control şi, în acelaşi timp, întrebuinţase 
o explozie rapidă, astfel încât să i se pară 
nesemnificativă lui Victor atunci când trecea pe lângă 
ea. Gardienii l-au aşezat pe un scaun lângă mine, după 
care s-au retras, dar fără să-şi ia ochii de pe el. 

Unul dintre ei a pornit o conversaţie cu Northwood, 
remarcând tinereţea noastră şi faptul că eram noi în 
domeniu. 

Dacă va mai trebui să fac una ca asta vreodată, o s-o 
rog pe Lissa să ne farmece, ca să arătăm mai bătrâne. 

Aşezat alături de mine, Victor s-a aplecat şi a 
deschis gura. Hrănirea era o a doua natură, aşa că nu 
prea avea nevoie să se gândească la ceea ce făcea. Era 
ca şi cum nu m-ar fi văzut. 

Numai că, tocmai în clipa aceea... m-a văzut. 

A încremenit, făcând ochii mari. Anumite 
caracteristici individualizau familiile regale ale 
moroilor, iar ochii de culoare deschisă, verzi ca jadul, 
se întâlneau atât la Dashkovi, cât şi la Dragomiri. 
Privirea aceea istovită, resemnată, dispăruse, iar 
ascuţimea şireată care-1 caracteriza într-o atât de mare 
măsură — acel intelect viclean pe care-1 cunoşteam atât 



de bine - revenise brusc la locul ei. îmi amintea în chip 
sinistru de unii dintre deţinuţii pe lângă care trecuserăm 
mai înainte. 

Numai că era tulburat. La fel ca şi în cazul celorlalţi 
pe care-i întâlniserăm, farmecul meu îi încâlcea 
gândurile. Simţurile îi spuneau că eram un om 
obişnuit... şi, cu toate acestea, iluzia nu era perfectă. 
Mai exista şi faptul că Victor, fiind un redutabil 
mânuitor al forţei de constrângere, dar fără să fie 
utilizator al spiritului, era relativ imun la ea. Şi, exact 
aşa cum eram noi, adică eu, Eddie şi Lissa, imuni 
fiecare la farmecele celorlalţi, pentru că ne cunoşteam 
adevăratele identităţi, acelaşi efect îl cunoştea acum şi 
Victor. Oricât ar fi insistat mintea lui că aş fi fost o 
femeie oarecare, ochii opuneau că sunt Rose Hathaway, 
chiar şi cu peruca pe care-o purtam. Şi, de îndată ce 
această informaţie a căpătat contururi ferme, iluzia 
umană a dispărut pentru el. 

Un zâmbet intrigat i s-a întins lent pe chip, 
dezgolindu-i în mod ostentativ colţii. 

— Măi, măi. Asta ar putea să fie cea mai bună masă 
din viaţa mea. 

Vocea abia i se auzea, acoperită fiind de conversaţia 
celorlalţi. 

— Apropie-ţi dinţii de mine, şi-o să fie ultima ta 
masă, am murmurat, la fel de încet. Dar, dacă vrei să ai 
vreo şansă să scapi de-aici şi să mai vezi lumea, o să 
faci exact ceea ce-ţi spun eu. 



Mi-a adresat o privire întrebătoare. Am inspirat 
adânc, îngrozită de ceea ce aveam să spun în 
continuare. 

— Atacă-mă! 


ŞAPTE 

—NU CU DINŢII, AM ADĂUGAT în grabă. 
Aruncă-te în mine! Foloseşte-ţi cătuşele! Orice crezi că 
poţi să faci. Victor Dashkov nu era nicidecum un prost. 
Alţii poate ae fi şovăit, sau ar mai fi pus întrebări. El, 
nu. Chiar dacă nu ştia precis ce avea să se întâmple, 
simţea că era o şansă să obţină libertatea. Poate chiar 
singura şansă de care ar avut vreodată parte. Era o 
persoană care-şi petrecuse bucată din viaţă ticluind tot 
felul de planuri complicate, aşa că era un profesionist 
când venea vorba să participe la ele. 

Ridicându-şi braţele atât cât putea, s-a năpustit 
asupra mea prefăcându-se de minune că încearcă să mă 
sugrume cu lanţul care unea cătuşele. La rândul meu, 
am scos un ţipăt răsunător. Intr-o clipă, gardienii erau 
deja acolo, încercând să-l oprească pe deţinutul dement 
care ataca, în nesăbuinţa lui o biată fată. Dar, în timp ce 
săreau să-l supună, am sărit şi eu atacându-i chiar pe ei. 



Chiar dacă s-ar fi aşteptat să fiu periculoasă — şi nici 
prin gând nu le trecuse aşa ceva — , îi luasem pri 
surprindere şi nu au mai avut timp să reacţioneze. 
Aproape că-mi părea rău pentru cât de nedrept era faţă 
de ei. 

Pe primul, l-am pocnit suficient de tare cât să-l scape 
din ochi pe Victor şi să zboare înapoi, izbindu-se de 
peretele de lângă Lissa, care-1 constrângea cu disperare 
pe Northwood să-şi păstreze calmul şi să nu sune pe 
nimeni, în toiul acestui haos. Celălalt gardian a avut 
ceva mai mult timp la dispoziţie ca să reacţioneze, însă 
tot s-a mişcat prea lent, dându-i drumul lui Victor şi 
întorcându-se spre mine. M-am folosit de faptul că avea 
garda jos şi l-am nimerit cu un pumn, forţând trecerea 
într-o încleştare corp la corp. Era masiv şi redutabil, şi 
de îndată ce a ajuns să mă considere o ameninţsre, nu s- 
a mai dat înapoi. Un pumn primit în umăr mi-a trimit 
un junghi de durere prin tot braţul, însă replica mea a 
fost o lovitură rapidă de genunchi în burtă. între timp, 
colegul lui s-a pus pe picioare şi s-a îndreptat spre noi. 
Trebuia să pun cât mai repede capăt luptei, nu doar 
pentru binele meu, dar şi fiindcă, neîndoielnic, aveau să 
cheme întăriri dacă li se ivea o cât de mică ocazie. 

L-am înşfăcat pe cel aflat mai aproape de mine şi 1- 
am îmbrâncit cât am putut de tare într-un perete... cu 
capul înainte. S-a clătinat, năucit, iar eu am repetat 
mişcarea şi cu partenerul lui care tocmai ajunsese lângă 
mine. Primul gardian s-a prăbuşit pe podea, fără 



simţire. Detestam să fac una ca asta, însă din fericire, 
un capitol al pregătirii mele se ocupase de distincţia 
între a scoate pe cineva din luptă şi a omorî. Sărmanul 
nu avea să se aleagă decât cu o durere de cap. Cel puţin, 
aşa speram. Celălalt gardian se avântase totuşi deja în 
ofensivă, aşa că am început să ne rotim, unul în faţa 
celuilalt, trimiţându-ne câte un pumn şi ferindu-ne de 
câte un altul. 

— Nu trebuie să-l dobori! am strigat spre Lissa. 
Avem nevoie de el. Constrânge-1! 

Replica ei mi-a venit prin intermediul legăturii. Era 
capabilă să constrângă două persoane în acelaşi timp, 
însă asta cerea o grămadă de energie. Deşi nu şi-o 
consumase încă, nu putea risca să şi-o epuizeze atât de 
devreme. Frustrarea ei luă locul fricii. 

— Northwood, la culcare! s-a răstit ea. Chiar acolo! 
Cu capul pe birou! Eşti mort de oboseală şi-o să dormi 
ore în şir. Privind cu coada ochiului, l-am zărit pe 
Northwood prăbuşindu-se, izbindu-se cu capul de birou 
cu un buf zgomotos. Probabil că până ne terminam noi 
treaba, toţi cei de-aici aveau să se aleagă cu creierii 
zdruncinaţi. Atunci, m-am azvârlit asupra gardianului, 
folosindu-mi toată greutatea ca să îl aduc în raza 
vizuală a Lissei. Şi-a făcut şi ea loc în încăierarea 
noastră. Gardianul i-a aruncat o privire surprinsă, şi ei 
nici nu i-a trebuit mai mult. 

—Stai! 



Nu a reacţionat la fel de repede ca Northwood, însă 
tot a căzut. Individul ăsta se dovedea mai rezistent. 

— încetează lupta! a strigat ea cu mai multă forţă, 
intensificându-şi puterea voinţei. 

Rezistent sau nu, n-avea cum să se împotrivească 
unui atac atât de puternic. Braţele i-au căzut pe lângă 
corp, iar el a încetat să se mai lupte cu mine. M-am tras 
înapoi, respirând nonnal şi potrivindu-mi peruca la 
locul ei. 

— Să-l ţin pe ăsta aşa o să fie cam greu, mi-a 
mărturisit Lissa. 

— Greu, adică cinci minute, sau cinci ore? 

— Undeva pe la mijloc. 

— Atunci, hai să mergem! Ia de la el cheia lui 
Victor. 

I-a cerut gardianului cheia de la cătuşe. Victor ne-a 
spun că era la celălalt gardian. Zis şi făcut: l-am 
percheziţionai pe sărmanul inconştient — respiraţia îi 
era regulată, Slavă Domnului! — şi am găsit cheia. Pe 
urmă, mi-am îndreptat întreaga atenţie spre Victor. De 
îndată ce începuse lupta, retrăsese într-o parte şi, pur şi 
simplu, urmărise tăcut scena, în timp ce, nu mă 
îndoiam, tot felul de noi posibilităţi prindeau contur în 
mintea lui sucită. 

M-am apropiat de el şi mi-am pus „masca de 
groază", in timp ce ridicam mâna cu cheia. 

— Acum, o să-ţi descui cătuşele, l-am anunţat cu o 
voce în acelaşi timp mieroasă, dar şi ameninţătoare. O 



să faci exact ceea ce-ţi spunem noi. N-o să fugi, n-o să 
sari la bătaie, şi nici n-o să te amesteci în vreun fel în 
planurile noastre 

— Da? Nu cumva mai nou ai început să foloseşti şi 
tu constrângerea, Rose? a replicat el sec. 

— N-am nevoie, am ripostat, descuindu-i cătuşele. 
Pot să te las fără simţire la fel de uşor ca pe tipul de 
colo şi să te târăsc după mine afară. Pentru mine, e tot 
aia. 

Cătuşele grele şi lanţul au căzut pe podea. Expresia 
aceea vicleană, plină de sine, i-a rămas mai departe 
întipărită pe chip; şi-a frecat uşor, cu degetele, 
încheieturile fiecărei mâini. Am observat că avea 
tăieturi şi vânătăi. Cătuşele nu erau comode, însă 
refuzam să-mi fie milă de el. Deodată, şi-a ridicat 
privirea spre noi. 

— Absolut încântător, a meditat cu voce tare. Dintre 
toate persoanele care ar fi putut încerca să mă salveze, 
nu m-aş fi aşteptat niciodată la voi două... şi totuşi, dacă 
stau să mă gândesc, probabil că sunteţi singurele 
capabile să faceţi asta. 

— N-avem nevoie de compunerile tale, Hannibal, 1- 
am întrerupt eu. Şi nu folosi termenul de salvare. Dă 
impresia c-ai fi cine ştie ce erou încarcerat pe nedrept. 

Victor şi-a arcuit o sprânceană, ca şi cum ar fi 
considerat că, într-adevăr, acesta era cazul lui. Dar, în 
loc să mă contrazică, a făcut un semn din cap spre 
Bradley, care chiar dormise pe toata durata luptei. La 



cât era de drogat, constrângerea Lissei era mai mult 
decât suficientă ca să-l doboare. 

— Daţi-mi-1 mie, a cerut Victor. 

— Ce? m-am răstit. N-avem timp de-aşa ceva! 

— Iar eu nu am forţă pentru ce-aveţi voi de gând, a 
şuierat Victor. 

Masca lui agreabilă şi atotcunoscătoare căzuse, 
lăsând loc unei ce vădea viciu şi disperare. 

— închisoarea implică mult mai multe decât gratiile. 
Ne înfometează, privându-ne de alimente şi de sânge, 
vrând să ne menţină cât mai slăbiţi. Mersul e singurul 
exerciţiu fizic de care am avut parte aici, dar şi el 
înseamnă un efort destul de mare. Aşa că, dacă nu ai de 
gând cu adevărat să mă târăşti afară de-aici, dă-mi 
sânge ! 

Asta mi-a tăiat orice posibilitate de replică. 

— Hai, dar grăbeşte-te. 

Am privit-o, uluită. Fusesem pe cale să-l refuz pe 
Victor, dar prin legătura noastră receptasem un 
neobişnuit amestec de sentimente din partea ei. 
Compasiune şi... înţelegere. O, sigur că îl ura în 
continuare, fără discuţie. Dar mai ştia şl ce înseamnă să 
trăieşti din cantităţi drămuite de sânge. 

Din fericire, Victor s-a mişcat repede. Gura lui s-a 
lipit de gâtul omului, practic înainte ca Lissa să-şi 
termine vorbele. Năuc sau nu, pentru Bradley era de- 
ajuns să simtă dinţii înfipţi în gâtul lui, ca să se 
trezească. A tresărit, însă pe faţă i s-a întipărit imediat 



extazul tipic hrănitorilor, provocat de endorfinele 
vampirilor. Un scurt jet de sânge era ce i-ar fi fost 
necesar lui Victor, însă atunci când ochii lui Bradley au 
început să se facă mari de surprindere, mi-am dat seama 
că Victor voia mai mult decât o sorbitură rapidă. Dintr- 
un salt, l-am şi smuls pe Victor de pe hrănitor, care 
avea un aer buimac. 

— Ce naiba faci? l-am luat la rost pe Victor, 
zgâlţâindu-1 cu putere. Era un gest pe care-mi doream 
de multă vreme să-l fac. Credeai că poţi să-l secătuieşti 
de sânge şi să te prefaci în strigoi chiar sub ochii noştri? 

— Nu prea, a răspuns Victor, crispându-se sub 
strânsoarea mea. 

— Nu asta făcea, a intervenit Lissa. Doar şi-a pierdut 
controlul pentru o clipă. 

Setea de sânge fiindu-i satisfăcută, lui Victor i-au 
revenit şi manierele elegante. 

— O, Vasilisa! Mereu înţelegătoare. 

— Nu ţi-o lua în cap, a mârâit ea. 

M-am uitat chiorâş la amândoi. 

— Trebuie să plecăm. Imediat. 

M itiu întors spre gardianul aflat sub constrângerea 
Lissei. 

— Du ne în sala unde sunt monitorizate camerele de 
supraveghere. 

Nu a reacţionat la comanda mea, aşa că, oftând, am 
privit-o nerăbdătoare pe Lissa. Ea a repetat cererea 
mea, iar el s-a întors imediat spre ieşire. Nivelul 



adrenalinei mi-a crescut mult, ca urmare a luptei, şi 
eram încordată să terminăm cu toate astea şi să plecăm 
de-acolo. Prin intermediul legăturii o simţeam şi pe ea 
agitată. Chiar dacă-i justificase nevoia de sânge lui 
Victor, în timp ce mergeam se ţinea cât mai departe de 
el cu putinţă. Conştientiza treptat ce anume era şi ce 
făcea. Mi-aş fi dorit s-o pot face să se relaxeze, însă nu 
aveam timp. 

L-am urmat pe gardian — Lissa îl întrebase cum îl 
cheamă, Giovanni, îi răspunsese — prin mai multe 
coridoare şi puncte de control. Drumul pe care ne 
conducea trecea pe la marginile închisorii, nu printre 
celule. Mi-am ţinut respiraţia aproape tot timpul, 
îngrozită de gândul că am putea da peste cineva. Prea 
mulţi alţi factori conlucrau împotriva noastră; nu ne mai 
trebuia şi aşa ceva. Norocul era de partea noastră totuşi 
în continuare şi n-am dat peste nimeni; probabil ca 
rezultat al faptului că ne desfăşuram activitatea spre 
sfârşitul nopţii, şi nici nu treceam printr-o zonă de 
înaltă securitate. 

Lissa şi Mia l-au obligat şi pe gardianul de la Curte 
să ne dea înregistrările camerelor de supraveghere de- 
acolo, când nu am fost de faţă. Când Giovanni ne-a 
condus în sala de supraveghere a închisorii, nu mi-am 
putut stăpâni un mic icnet. Monitoarele umpleau 
pereţii, iar în faţa lor se întindeau console cu tot felul de 
butoane şi comutatoare complicate. Birouri ticsite de 
computere erau pretutindeni. Aveam senzaţia că 



încăperea asta avea puterea de a decola ca o rachetă în 
spaţiul cosmic. Tot ce se afla în închisoare putea fi 
văzut de-aici: fiecare celulă, cele câteva holuri, până şi 
biroul directorului, unde Eddie stătea la palavre cu 
Theo. Iar înăuntru mai erau doi gardieni, ceea ce m-a 
făcut să mă întreb dacă nu cumva ne văzuseră trecând 
pe coridoare. Totuşi, nu; erau mult prea concentraţi 
asupra unei alte imagini, cea a unei camere video 
întoarse cu faţa spre un perete gol. Era cea pe care o 
mişcasem eu, în sala hrănitorilor. 

Stăteau aplecaţi spre acel monitor, iar unul dintre ei 
tocmai spunea că era cazul să cheme pe cineva care să 
verifice ce se petrecuse acolo. Apoi, şi-au ridicat 
amândoi privirile observându-ne. 

— Ajut-o să-i doboare, i-a ordonat Lissa lui 
Giovanni. Din nou, o ezitare. Ne-am fi descurcat mai 
bine cu un „ajutor" dotat cu o voinţă mai slabă, însă 
Lissa nu avea de unde să ştie atunci când îl alesese. Ca 
şi mai devreme, a reacţionat până la urmă. Şi tot la fel 
ca mai devreme, surpriza a jucat un rol important în 
înfrângerea rezistenţei celor doi gardieni. Eu eram o 
străină — ceea ce îi făcuse să treacă imediat în gardă — 
, dar tot le păream o fiinţă omenească. în schimb, 
Giovanni era colegul lor de muncă; nu s-ar fi aşteptat la 
un atac din partea lui. 

Cu toate acestea, nu a fost deloc simplu să-i 
doborâm. Faptul că aveam un ajutor îmi era de mare 
folos: Giovanni îşi cunoştea bine meseria. L-am lăsat 



destul de repede fără cunoştinţă pe unul dintre gardieni, 
Giovanni folosindu-se de o priză cu strangulare şi 
tăindu-i respiraţia până când l-a făcut să se prăbuşească. 
Celălalt gardian s-a ţinut la distanţă şi, după cum am 
remarcat, îi tot fugeau ochii spre unul dintre pereţi. 
Acolo se găseau un extinctor, un întrerupător pentru 
lumină, dar şi un buton rotund, din argint. 

— Asta-i alarma! a exclamat Victor, exact în timp ce 
gardianul se repezea spre buton. 

Giovanni şi cu mine l-am placat în acelaşi timp, 
oprindu-1 numai cu o clipă înainte ca degetele lui să 
atingă butonul, ceea ce ar fi însemnat să fie trimisă o 
întreagă legiune de gardieni asupra noastră. Un pumn în 
cap l-a făcut şi pe ultimul knock-out. Cu fiecare 
persoană pe care o doboram în această închisoare, un 
nod de vinovăţie şi de greaţă mi se răsucea tot mai 
strâns în stomac. Gardienii erau băieţii buni, şi nu mă 
puteam împiedica să nu mă gândesc mereu că eu eram 
în tabăra răului. 

Acum, fiindcă rămăseserăm numai noi, Lissa ştia 
care trebuie să fie pasul următor. 

— Giovanni, scoate toate camerele din funcţiune şi 
şterge înregistrările din ultima oră. De data aceasta, 
ezitarea lui a fost mult mai mare. Făcându-1 să lupte 
împotriva prietenilor săi, Lissa avusese nevoie de foarte 
multă putere de constrângere. Acum, îşi exercita 
controlul asupra lui, însă forţele ei scădeau, şi avea să 



devină din ce în ce mai greu să-l facă să se supună 
comenzilor. 

— Fă ce ţi spune, a mârâit ameninţător Victor, 
postându-se lângă Lissa. Ea a tresărit simţindu-i 
apropierea, însă atunci când privirea lui şi-a unit 
puterea cu a ei, Giovanni s-a supus ordinului şi a 
început să tragă de întrerupătoarele de pe consolă. 
Puterea lui Victor nu se compara nici pe departe cu a 
Lissei, însă mica lui explozie de constrângere sporise 
efectul celei exercitate de ea. 

Unul câte unul, monitoarele s-au întunecat, după 
care Giovanni a tastat câteva comenzi la computerul 
care înmagazina imaginile digitale captate de camere. 
Mai multe rânduri roşii de eroare au început să 
clipească pe console, dar acum nu mai era nimeni acolo 
ca să rezolve problema. 

— Chiar dacă le şterge, există specialişti care ar 
putea să le recupereze de pe hard-disc, a remarcat 
Victor. 

— E un risc pe care va trebui să ni-1 asumăm, am 
ripostat, enervată. Reprogramarea, sau cum i-o zice, 
încă nu intră în panoplia mea de aptitudini. 

Victor şi-a dat ochii peste cap. 

— Poate că da, dar distrugerea sigur este printre ele. 

Mi-au trebuit câteva clipe până să înţeleg la ce se 
referea, dar apoi mi-a picat fisa. Oftând, am înşfăcat 
extinctorul de pe perete şi am izbit computerul până 
când n-a mai rămas din el decât un morman de frânturi 



din plastic şi din metal. Lissa tresărea la fiecare lovitură 
şi tot trăgea cu ochiul spre uşă. 

— Sper să fie bine izolată acustic încăperea, a 
bombănit ea. 

— Pare zdravănă, am replicat, încrezătoare. Iar 
acum, a venit vremea să plecăm. 

Lissa i-a poruncit lui Giovanni să ne conducă spre 
biroul directorului, aflat la intrarea în închisoare. El s-a 
supus ducându-ne înapoi prin labirintul prin care 
merseserăm mai devreme. Codurile ştiute de el şi 
cârdul lui de securitate ne-au trecut de fiecare punct de 
control. 

— Presupun că n-ai putea să-l constrângi pe Theo să 
ne lase ieşim, nu? am întrebat-o pe Lissa. 

Buzele i s-au strâns într-o linie aspră. A scuturat din 
cap. Nu ştiu nici măcar până când pot să-l mai ţin pe 
Giovanni. N-am mai folosit niciodată pe cineva în chip 
de marionetă. 

— Nu-i nimic, i-am zis, încercând s-o liniştesc, dar 
să- mi dai şi mie curaj. Hai că aproape am terminat. 

Numai că trebuia să mai trecem de o încăierare. 
După ce bătusem măr jumătate din strigoii Rusiei, încă 
mă simţeam pe propriile puteri, însă sentimentul de 
vinovăţie nu reuşea să mă părăsească. Iar dacă aveam 
să dăm peste o duzină de gardieni, nici măcar forţele 
mele nu aveau să fie suficiente. îmi cam pierdusem 
orientarea după planul fotocopiat, dar am observat că 
drumul pe care ne ducea Giovanni înapoi spre biroul 



directorului trecea, până la unnă, printr-un bloc de 
celule. Din nou, un afiş prevenitor deasupra capetelor 
noastre: „Atenţie: intrarea în spaţiul deţinuţilor 

(Psihiatrie)”. 

— Psihiatrie? am întrebat, nedumerită. 

— Normal, a murmurat Victor. Unde altundeva crezi 
că îi trimite pe deţinuţii cu probleme psihice? 

— în spitale, am replicat, abţinându-mă de la o 
glumă legată de convingerea că toţi criminalii au 
probleme psihice. 

— Ei bine, nu totdeauna... 

— Stop! 

Lissa l-a întrerupt şi s-a oprit brusc în faţa uşii. Noi 
ceilalţi aproape că ne-am ciocnit de ea. S-a retras 
grăbită, făcând câţiva paşi. 

— Care-i problema? am întrebat-o. 

Ea s-a întors spre Giovanni. 

— Găseşte alt drum spre birou. 

— E cel mai rapid, a argumentat el. Lissa a clătinat 
încetişor din cap. 

— Nu mă interesează. Găseşte altul, unul pe care să 
nu dăm de lume. 

Gardianul s-a încruntat, însă forţa ei de constrângere 
îl ţinea încă sub control. S-a întors brusc, obligându-ne 
să ne grăbim ca să putem ţine pasul cu el. 

— Care-i problema? am insistat. Gândurile Lissei 
erau prea învălmăşite ca să pot extrage motivul din ele. 
A făcut o grimasă. 



— Am simţit aure ale spiritului dincolo. 

—Ce? Câte? 

— Cel puţin două. Nu ştiu dacă m-au simţit sau nu. 

Dacă n-ar fi fost vorba despre faptul că nu-1 mai 
putea ţine mult sub stăpânirea ei pe Giovanni, ca şi 
nevoia de a ne grăbi, m-aş fi oprit imediat. 

— Utilizatori ai spiritului... 

Lissa căuta de multă vreme şi cu multă asiduitate 
alte persoane ca ea. Cine-ar fi crezut că le-am fi putut 
găsi acolo. Dar, la urma urmei... poate c-ar fi trebuit să 
ne aşteptăm. Doar ştiam că utilizatorii spiritului 
mergeau pe buza unei prăpăstii a demenţei. De ce n-ar 
fi sfârşit ei intr-un astlel de loc? Şi, dacă mă gândeam la 
câtă osteneală ne dădusem doar ca să aflăm de existenţa 
închisorii acesteia, nu era de mirare că şi aceşti 
utilizatori ai spiritului rămăseseră ascunşi. Mă îndoiesc 
că vreunul dintre cei care lucrau aici avea vreo idee cât 
de vagă, despre ei. 

Am schimbat o scurtă privire între noi. Ştiam cu câtă 

ardoare şi-ar fi dorit să cerceteze, însă nu era timp 
acum. Victor părea deja mult prea interesat de ceea ce 
vorbiserăm, aşa că următoarele cuvinte ale Lissei au 
răsunat doar în capul meu: Sunt destul de convinsă că 
oricare utilizator al spiritului ar putea să vadă dincolo 
de farmecul meu. Nu putem risca să afle cum arătăm în 
realitate... chiar dacă descrierile ar proveni de la 
persoane considerate nebune. 



Am înclinat din cap în semn că înţelesesem, lăsând 
deoparte curiozitatea, şi chiar regretul. Va trebui să 
vedem altă dată despre ce e vorba; să zicem, data 
viitoare când ne vom hotărî să dăm o spargere într-o 
închisoare de maximă securitate. 

Am ajuns în fine în biroul lui Theo, fără alte 
incidente; capul îmi bubuise cu furie pe tot timpul 
drumului, în timp creierul îmi repeta întruna: Du-te! 
Du-te! Du-te! în clipa în care grupul nostru şi-a făcut 
intrarea, Eddie şi Theo sporovăiau pe tema politicilor 
de la Curte. Eddie a sărit imediat în picioare şi s-a 
aruncat asupra lui Theo, dându-şi seama că a venit 
vremea să plecăm. L-a strangulat la fel de eficient pe 
Theo cum făcusem eu mai devreme cu Giovanni, şi m- 
am bucurat că se mai ocupa şi altcineva de treburile 
murdare, nu numai eu. Din nefericire, Theo a izbutit să 
scoată un chelălăit pe cinste înainte să leşine şi să se 
prăbuşească pe podea. 

Imediat, cei doi gardieni care ne escortaseră mai 
devreme au năvălit în birou. Eu şi cu Eddie ne-am 
avântat în încăierare, iar Lissa şi Victor l-au constrâns 
pe Giovanni să ni ne alăture. Totuşi, ca să ne 
îngreuneze misiunea, chiar după ce-am reuşit să-l 
înfrângem pe unul dintre gardieni, Giovanni s-a smuls 
de sub efectul constrângerii şi a început să lupte contra 
noastră. Mai rău, a dat fuga spre peretele pe care am 
constatat — prea târziu — că se găsea un alt buton de 



alarmă tot din argint. A izbit cu pumnul în el, şi un 
vaiet pătrunzător a umplut atmosfera. 

— Fir-ar al naibii! am urlat. 

Abilităţile Lissei nu cuprindeau şi înfruntările fizice, 
iar Victor nu era cu mult mai breaz. Cădea în sarcina 
mea şi a lui Eddie să terminăm cu cei doi rămaşi... şi 
trebuia s-o facem cât mai repede. Cel de-al doilea 
dintre gardienii din escortă s-a prăbuşit, după care am 
rămas numai noi doi şi Giovanni, A izbutit să-mi dea o 
lovitură straşnică: una care m-a făcut să mă dau cu 
capul de perete. Nu fusese suficient de tare încât să mă 
facă să leşin, dar oricum lumea s-a învârtit cu mine şi 
pete negre şi albe mi-au dănţuit prin faţa ochilor. 
Lovitura m-a ţintuit pe loc pentru moment, dar imediat 
Eddie s-a aruncat peste el şi, în scurt timp, nici 
Giovanni nu mai reprezenta un pericol. 

Eddie m-a prins de braţ ca să mă echilibreze, după 
care am ieşit tuspatru în goana mare din cameră. Am 
mai aruncat o privire peste umăr spre trupurile fără 
simţire, certându-mă încă o dată pentru ceea ce 
făcusem. Totuşi, nu aveam timp pentru învinovăţiri. 
Trebuia să ieşim de-acolo imediat. Toţi gardienii din 
închisoare aveau să ajungă aici în mai puţin de un 
minut. 

Grupul nostru a alergat spre uşile principale, dar 
numai să constate că erau încuiate pe dinăuntru. Eddie a 
tras o înjurătură şi ne-a cerut să-l aşteptăm acolo. A 
fugit înapoi biroul lui Theo şi s-a întors cu unul dintre 



cârdurile de acces cu care Giovanni deschisese o 
mulţime de uşi. După cum era de aşteptat, acesta ne-a 
pennis să ieşim, şi ne-am repezit nebuneşte spre maşina 
închiriată. Ne-am înghesuit toţi patru; spre bucuria mea, 
Victor a ţinut pasul cu noi şi s-a abţinut complet de la 
sâcâitoarele lui comentarii. 

Eddie şi-a înfipt piciorul în ambreiaj şi a pornit pe 
drumul pe care veniserăm. Eu stăteam lângă el, în faţă. 

— Pot să-ţi garantez că tipul de la poartă ştie de 
alannă, l-am prevenit pe Eddie. Speraserăm iniţial că 
vom putea să ieşim pur şi simplu, spunându-i că, până 
la urmă, fusese vorba despre o încurcătură birocratică. 

— Mhî, m-a aprobat Eddie, cu faţa împietrită. Aşa 
cum mă aşteptam, gardianul a ieşit din ghereta lui, 
agitându-şi mâinile. 

— Aia o fi o armă? am strigat. 

— Doar n-o să mă opresc ca să aflu, a ripostat Eddie, 
proptindu-şi cu putere talpa pe acceleraţie, iar când 
gardianul a înţeles că oricum aveam să trecem, s-a dat 
imediat la o parte din drum. Am spulberat braţul de 
lemn care bloca drumul în mii de aşchii. 

— Bud o să rămână şi cu garanţia, am remarcat. 

în urma noastră, am auzit zgomotul focurilor de 
annă. Eddie a mai scăpat o înjurătură, dar pe măsură ce 
goneam mai departe, sunetele deveneau din ce în ce 
mai slabe şi, curând, am ieşit din bătaia focului. Abia 
atunci, a suspinat uşurat. 



— Dacă ne nimerea vreun cauciuc sau vreun geam, 
aveam mult mai multe motive de îngrijorare decât 
garanţia. 

— O să trimită după noi, a rostit Victor, de pe 
bancheta din spate. încă o dată, Lissa se depărtase de el 
cât putuse. Probabil chiar acum pornesc camionetele. 

— Ai impresia că nu ne-am dat seama şi noi? l-am 
bruştuluit. Ştiam că încerca să se facă util, însă era 
ultima persoană căreia aş fî dorit să-i aud vocea în 
clipele acelea. Şi, chiar în timp ce vorbeam, aruncând o 
privire înapoi, am zărit contururile întunecate a două 
vehicule, gonind pe drum în urma noastră. Câştigau 
repede teren, înlăturând orice îndoială cu privire la 
faptul că SUV-urile ar fi fost capabile să prindă curând 
din urmă micul nostru automobil compact. 

Mi-am consultat GPS-ul. 

— Trebuie să cotim în curând, l-am prevenit pe 
Eddie, deşi nu avea nevoie de sfatul meu. 

Ne alcătuiserăm anticipat un traseu pentru fugă, unul 
care cuprindea o mulţime de viraje strânse pe acele 
drumuri îndepărtate şi izolate. Din fericire, chiar erau 
cu duiumul. Eddie a tras cu putere de volan în stânga şi, 
aproape imediat, în dreapta. Şi totuşi, vehiculele 
urmăritoare rămăseseră mai departe vizibile în oglinda 
noastră retrovizoare. Abia după alte câteva cotituri, 
drumul a rămas liber în urma noastră. 

O tăcere încordată plutea în automobil în timp ce 
aşteptam să ne ajungă din urmă gardienii. Dar nu ne-au 



ajuns. Luasem viraje derutante, dar mi-au trebuit 
aproape zece minute ca să accept că, probabil, 
reuşiserăm s-o scoatem la capăt. 

— Cred că i-am pierdut pe drum, a zis Eddie, cu 
mirare în glas, în ton cu simţămintele mele. Avea încă 
faţa brăzdată de cute de îngrijorare, iar degetele lui 
strângeau cu putere volanul. 

— N-o să-i pierdem până nu ieşim cu bine din 
Fairbanks, am replicat. Sunt convinsă că o să-l 
scotocească, şi nu e deloc un oraş prea mare. 

— Unde mergem? s-a interesat Victor. Dacă mi-e 
permis să-ntreb. 

M-am foit pe scaunul meu până am ajuns într-o 
poziţie în care să-l pot privi în ochi. 

— Asta tu trebuie să ne spui. Oricât de greu ar fi de 
crezut, n-am făcut toate astea pentru că ne-ar fi fost dor 
de amabila ta companie. 

— Asta chiar ar fi fost greu de crezut. 

L-am privit cu ochii mijiţi. 

— Vrem să dăm de fratele tău. De Robert Doru. 

Am avut satisfacţia de a-1 fi prins pe Victor pe picior 
greşit pentru o clipă. Apoi, expresia vicleană a revenit 
pe chipul său. 

— Fireşte! E urmarea cererii lui Abe Mazur, nu? Ar 
fi trebuit să-mi dau seama că nu e genul care să accepte 
un răspuns negativ. Dar, desigur, n-aş fi ghicit vreodată 
că eraţi în cârdăşie cu el. 



După toate aparenţele, Victor nu ştia că în realitate 
cârdăşia era o legătură de familie, cu Abe, dar n-aveam 
de gând să-i îmbogăţesc cunoştinţele. 

— Irelevant, am replicat, cu răceală. Iar acum, o să 
mă duci la Robert. Unde e? 

— Ai uitat, Rose, a rostit Victor, gânditor. Nu tu eşti 
cea care se ocupă de constrângeri pe-aici. 

— Nu, dar sunt cea care poate să te lege fedeleş pe 
marginea drumului şi să dea un telefon anonim la 
închisoare anunţându-ţi coordonatele geografice. 

— Şi eu de unde ştiu că, după ce obţii ce vrei de la 
mine n-o să mă predai oricum? m-a întrebat. N-am 
niciun motiv să mă încred în tine. 

— Ai dreptate. Şi eu sunt al naibii de sigură că n-aş 
avea încredere în mine. Dar, dacă totul iese cum 
trebuie, ar putea să existe o şansă ca, pe urmă, să te 
lăsăm liber. 

Ba nu, în realitate nu exista niciuna. 

— Nu e o carte pe care ai vrea s-o joci? N-o să mai ai 
niciodată o ocazie ca asta, şi tu o ştii bine. 

Victor nu a mai avut vreo replică spirituală de data 
asta. încă un punct pentru mine. 

— Aşadar, am continuat, ne duci la el, sau nu? 

Tot felul de gânduri pe care nu le puteam descifra i 
se învolburau în minte. Fără îndoială, chibzuia cum să 
întoarcă situaţia în avantajul lui, probabil încercând să- 
şi dea seama cum ar fi putut să scape de noi înainte să 
ajungem la Robert. Cel puţin, eu aşa aş fi procedat. 



— Las Vegas, a rostit el, până la unnă. Trebuie să 
ajungem la Las Vegas. 


OPT 


DUPĂ CÂT ÎI FĂCUSEM capul mare lui Abe în 
legătură cu faptul că ajungeam mereu în locuri 
îndepărtate, de rahat, ar fi trebuit să mă arăt 
entuziasmată de perspectiva unei excursii în Oraşul 
Păcatului. Din nefericire, aveam câteva rezerve în 
legătură cu următoarea mea expediţie eroică. în primul 
rând, un loc ca Las Vegas ar fi fost ultimul în care m-aş 
fi aşteptat să găsesc un sihastru pe jumătate nebun. Din 
frânturile de informaţii pe care le aveam, Robert 
ajunsese să fie cam sărit de pe fix şi-şi dorea să fie 
singur. Un oraş aglomerat, plin de turişti, cam greu s-ar 
fi potrivit cu această descriere. Pe urmă, pentru că astfel 
de oraşe constituiau terenuri de vânătoare perfecte 
pentru strigoi. Aglomerat. Nechibzuit. Stăpânit de 
inhibiţii. Era foarte uşor să dispară oamenii de acolo... 
mai ales că majoritatea ieşea pe timpul nopţii. 

O parte din mine era convinsă că aveam de-a face cu 
un şiretlic din partea lui Victor, însă el s-ajurat cu cerul 
şi cu pământul că spusese adevărul. în consecinţă, 



neavând vreo vreo altă pistă de urmat, Las Vegasul a 
devenit următoarea noastră destinaţie. Oricum, nu 
aveam prea mult timp la dispoziţie ca să dezbatem 
problema, ştiind că unnăritorii noştri vor întoarce pe 
dos întregul Fairbanks în căutarea noastră. E adevărat 
farmecele Lissei ne modificaseră înfăţişările destul ca 
să nu caute persoane care să ne semene. Totuşi, pe 
Victor îl ştiau prea bine cum arată, deci cu cât 
dispăream mai curând din Alaska asta, cu atât era mai 
bine. 

Din nefericire, mai aveam o mică problemă. 

— Victor nu are acte, a remarcat Eddie. Nu putem să 
urcăm în avion. 

Era adevărat. Toate bunurile lui Victor fuseseră 
confiscate de autorităţile închisorii, iar în vâltoarea 
dezactivării sistemelor de securitate şi a doborârii a 
jumătate de duzină de gardieni, nu prea avuseserăm 
timp să mergem să-i căutăm obiectele personale. Forţa 
de constrângere a Lissei era mentală, însă ea se simţea 
epuizată după cât o întrebuinţase în închisoare. în plus, 
era foarte probabil ca aeroportul să fie supravegheat de 
gardieni. 

„Prietenul" nostru Bud, tipul care închiria maşini, a 
fost şi cel care ne-a oferit soluţia. Nu fusese deloc 
entuziasmat să-şi vadă automobilul restituit cu toate 
acele zgârieturi rezultate din cutezătorul pilotaj al lui 
Eddie, dar un suficient de gros teanc de bancnote făcuse 
în cele din urmă să înceteze bombănelile omului despre 



„să mai închiriezi maşini unor puştani". Victor a fost 
cel care s-a gândit la un plan alternativ şi i l-a sugerat 
lui Bud. 

— Există vreun aerodrom particular prin preajm.Am 
putea să-nchiriem un avion? 

— Sigur că da, a răspuns Bud. Dar n-o să fie deloc 
ieftin. 

— Asta nu e o problemă, am zis eu. 

Bud ne-a aruncat o privire bănuitoare. 

— Dar voi ce-aţi făcut, aţi jefuit vreo bancă, sau ce? 

Nu, dar eram plini de bani. Lissa avea un fond 
succesoral care-i aloca lunar bani până la împlinirea 
vârstei de optsprezece ani, precum şi un cârd de credit 
cu o limită ridicată. Aveam şi eu un cârd de credit, 
rămas de când îl dusesem cu zăhărelul pe Adrian, 
convingându-1 să-mi finanţeze expediţia în Rusia. 
Renunţasem la restul averilor, ca de exemplu la 
impresionantul cont bancar pe care mi-1 deschisese. 
Dar, chiar dacă procedam incorect, chiar dacă nu mă 
hotărâsem să-mi păstrez un as în mânecă, era doar 
pentru cazuri de urgenţă. 

Iar aceasta era categoric o urgenţă, aşa că am folosit 
cârdul plătind o parte din costul zborului particular. 
Pilotul nu putea să ne ducă tocmai până la Las Vegas, 
dar tot putea să ne ducă până la Seattle, unde urma să 
ne pună în legătură cu alt pilot, cunoscut de-al lui, ca să 
parcurgem restul drumului. Iarăşi bani. 



— Şi iarăşi Seattle, am cugetat cu voce tare, înainte 
ca avionul să decoleze. în interiorul micului avion cu 
reacţie erau patru scaune, câte două pe fiecare parte, 
faţă în faţă. Eu stăteam lângă Victor, iar Eddie, vizavi 
de el. Ne imaginaserăm că era cea mai bună 
configuraţie din punct de vedere al siguranţei. 

— Ce-i cu Seattle? s-a mirat Eddie. 

— Nu contează. 

Micile avioane particulare nu sunt nici pe departe la 
fel cu marile avioanele comerciale, aşa că drumul 
nostru ne-a luat cea mai mare parte din zi. Pe durata lui, 
am continuat să-l întreb pe Victor despre rolul fratelui 
său în Las Vegas şi, în cele din urmă, am primit 
răspunsul dorit. Victor tot ar fi trebuit să ne spună, mai 
devreme sau mai târziu, însă cred că avusese o plăcere 
sadică să prelungească aşteptarea răspunsului. 

— Robert nu locuieşte chiar în Las Vegas, ne-a 
explicat el. Are acolo o căsuţă — o cabană, presupun 
— pe lângă Rock Canyon, la destui kilometri distanţă 
de oraş. 

Aha. Abia acum semăna cu ceea ce mă aşteptasem. 
Lissa , a înţepenit auzind cuvântul „cabană", iar eu i-am 
simţit stinghereala prin legătura noastră. Atunci când o 
răpise Victor, o dusese într-o cabană din pădure şi o 
torturase acolo. I-am adresat o privire pe cât de 
liniştitoare îmi stătea în puteri. Erau momente în care- 
mi doream ca legătura să fi funcţionat în ambele 



sensuri, astfel încât să-i pot trimite cu adevărat o 
alinare. 

— Prin urmare, acolo mergem? 

Victor a pufnit. 

— Sigur că nu. Robert îşi preţuieşte prea mult 
intimitatea N-ar lăsa persoane străine să vină acasă la 
el. în schimb, ar veni el în oraş, dacă l-aş ruga eu. 

Lissa mi-a căutat privirea. Victor ar putea să ne 
atragă într-o cursă. Are o mulţime de adepţi. Acum, că 
e în libertate ar putea să-i cheme pe ei la întâlnirea cu 
noi, în loc să mi-l aducă pe Robert. 

I-am făcut un semn de încuviinţare aproape 
imperceptibil, dorindu-mi încă o dată să-i fi putut 
răspunde la fel, prin legătura dintre noi. Şi eu mă 
gândisem la acelaşi lucru. Era absolut necesar să nu-1 
lăsăm niciodată singur pe Victor, să nu cumva să 
vorbească nesupravegheat la telefon. Şi, de fapt, planul 
acesta, de a ne întâlni cu Robert chiar la Las Vegas, mă 
făcea să mă simt mai bine. Pentru siguranţa noastră faţă 
de acoliţii lui Victor, era de preferat să fim în oraş, nu 
în mijlocul pustietăţii. 

— Dat fiind faptul că am fost atât de îndatoritor, a zis 
Victor, am dreptul să ştiu ce vreţi de la fratele meu. 
Vreţi să aflaţi de o nouă utilizare a spiritului? a întrebat, 
aruncând o privire spre Lissa. Trebuie să fi desfăşurat o 
excelentă muncă de investigaţie, dac-aţi aflat despre el. 

— N-ai niciun drept să ne cunoşti planurile, am 
ripostat eu. Şi, vrei să ţi-o spun pe bune? Dacă tot ţii 



evidenţa cu cine pe cine îndatorează mai mult, atunci 
află că te surclasăm total pe foaia de punctaj. Mai ai 
mult de tot până să te revanşezi pentru ce-am făcut la 
Tarasov. 

Unicul răspuns al lui Victor a fost un mic zâmbet. 

O parte a zborului nostru s-a derulat pe timpul 
nopţii, ceea ce însemna că era dimineaţă devreme 
atunci când am ajuns în Las Vegas. Siguranţa oferită de 
lumina zilei. M-a făcut să văd cât de aglomerat era 
aeroportul. Şi pe cel particular, din Seattle, văzusem 
destul de multe avioane, dar cel din Fairbanks fusese 
aproape pustiu. Pista de aterizare de aici era înţesată de 
mici avioane cu reacţie, pe multe din ele scriind „lux". 
N-ar fi trebuit să mă surprindă. Las Vegas e fieful 
celebrităţilor şi al altor oameni bogaţi, mulţi din ei 
considerând probabil că s-ar fi înjosit călătorind cu 
avioanele comerciale, alături de pasageri de rând. 

Erau şi taxiuri acolo, scutindu-ne de chinul 
închirierii unui automobil. Dar când şoferul ne-a 
întrebat unde mergem, am tăcut toţi mâlc. Atunci, m- 
am întors spre Victor. 

— în centrul oraşului, da? Pe Fâşie? 

— Da, a aprobat el. îşi exprimase convingerea că 
Robert ar fi fost de acord cu o întâlnire cu persoane 
străine într-un loc foarte populat. Intr-un loc din care să 
poată fugi cu uşurinţă. 

— Fâşia e mare, a insistat şoferul. Căutaţi vreun loc 
în mod special, sau vă las în mijlocul străzii? 



Tăcerea s-a aşternut din nou. Lissa m-a săgetat cu o 
privire semnificativă. 

— La Witching Hour? 

Am cântărit în minte propunerea. Las Vegas se 
număra printre locurile preferate ale unora dintre moroi. 
Soarele puternic îl făcea mai puţin atractiv pentru 
strigoi, iar cazinourile fără ferestre creau o atmosferă 
confortabilă, întunecoasă. Witching Hour era un hotel 
şi un cazinou de care auziserăm cu toţii. Deşi avea 
foarte mulţi clienţi din rândul oamenilor normali, era de 
fapt proprietatea unor moroi, aşa că deţinea o grămadă 
de facilităţi clandestine care făceau din el o mare 
atracţie pentru vampiri. Hrănitori, în camerele secrete 
din spate. Foaiere speciale rezervate exclusiv moroilor. 
Şi un număr destul de mare de gardieni care patrulau. 

Gardieni... 

Am clătinat din cap, aruncând o privire piezişă spre 
Victor. 

— Nu putem să-l ducem acolo. 

Dintre toate hotelurile din Las Vegas, Witching 
Hour era ultimul la care ar fi fost indicat să mergem. 
Probabil că evadarea lui Victor constituia ştirea zilei 
printre moroi. Să-l ducem în acel loc din Las Vegas cu 
cea mai mare concentraţie de moroi şi de gardieni ar fi 
fost, probabil, cea mai gravă greşeală pe care am fi 
putut s-o comitem în acest moment. în oglinda 
retrovizoare, observam nerăbdarea crescând pe chipul 



şoferului. Eddie a fost cel care s-a trezit vorbind, până 
la urmă. 

— La Luxor. 

Noi doi stăteam pe bancheta din spate, încadrându-1 
pe Victor, aşa că mi-am lungit gâtul spre el. 

— Asta de unde ţi-a mai venit? 

— Trebuie să lăsăm ceva distanţă între noi şi 
Witching Hour ne-a explicat Eddie, al cărui ton 
devenise deodată oarecum stânjenit. Şi întotdeauna mi- 
am dorit să stau acolo. Adică, dacă tot vii în Vegas, de 
ce să nu stai într-o piramidă? 

— E o logică inatacabilă, a apreciat Lissa. 

— Luxor să fie, l-am anunţat pe şofer. 

Drumul a fost parcurs în tăcere, noi toţi — mă rog, 
cu excepţia lui Victor — holbându-ne uluiţi la 
privelişti. Chiar şi timpul zilei, străzile din Las Vegas 
erau un furnicar de oameni. Tineri fennecători se 
plimbau cot la cot cu numeroase cupluri de vârstnici 
din clasa medie, care probabil făcuseră economii peste 
economii pentru o astfel de excursie. Hotelurile şi 
cazinourile pe lângă care treceam erau enonne, 
încăpătoare şi ispititoare. 

Iar când am ajuns la Luxor... mda. Era exact cum 
spusese Eddie. Un hotel în formă de piramidă. M-am 
holbat la el după ce am coborât din maşină, străduindu- 
mă din răsputeri să nu casc gura ca un turist zăpăcit ce 
eram. I-am plătit şoferului, după care am intrat cu toţii. 
N-aveam de unde să ştiu cât putea să dureze şederea 



noastră acolo, încât categoric ne trebuia o cameră în 
care să ne stabilim baza operaţională. 

Când am intrat în hotel, m-am simţit ca şi cum aş fi 
pătruns din nou într-un club de noapte din Sankt 
Petersburg sau din Novosibirsk. Lumini stroboscopice 
şi un copleşitor miros de fum de ţigară. Şi zgomot. 
Zgomot, zgomot, şi iar zgomot. Aparatele de jocuri 
piuiau şi zbâmâiau, jetoanele cădeau, lumea zbiera de 
necaz sau de încântare, iar zumzetul scăzut al 
conversaţiilor umplea încăperea, de parcă era acolo un 
roi de albine. M-am strâmbat. Toţi aceşti stimuli îmi 
zgâriau simţurile. 

Am trecut printr-o margine a cazinoului ca să 
ajungem la recepţie, iar recepţionerul nici nu a clipit 
auzind că trei adolescenţi şi un bătrân îşi luau o cameră 
împreună. Mi-am imaginat că văzuseră de toate pe- 
acolo. Camera noastră era de mărime medie, cu două 
paturi duble şi, nu ştiu cum, dar avuseserăm noroc de o 
privelişte fonnidabilă. Lissa s-a oprit lângă fereastră, 
captivată de furnicarul de oameni şi automobile de pe 
Fâşia de dedesubt; în schimb, eu am intrat direct la 
afaceri. 

— OK, sună-1, i-am ordonat lui Victor. El se 
instalase pe unul dintre paturi, cu braţele încrucişate şi 
privirea senină, ca şi cum am fi fost cu adevărat într-o 
vacanţă. Dar, cu tot zâmbetul acela superior, îi 
observam oboseala întipărită pe faţă. Chiar dacă se 
alimentase cu sânge, evadarea şi călătoia asta lungă 



fuseseră epuizante, iar efectele maladiei care se întorcea 
încetul cu încetul îşi puneau în mod firesc amprenta 
asupra formei lui fizice. 

Victor a întins imediat mâna după telefonul din 
cameră. L-am oprit, clătinând din cap. 

— Liss, dă-i să sune de pe mobilul tău. Vreau ca 
numărul să rămînă în memorie. 

Lissa a întins cu precauţie telefonul, ca şi cum el ar 
fi putut să-l contamineze. Victor l-a luat şi mi-a adresat 
o privire angelică. 

— Oare n-aş putea să mă bucur de puţină intimitate? 
A trecut mult mult timp de când n-am mai vorbit cu 
Robert. 

— Nu, i-am răspuns, răstit. Asprimea tonului m-a 
surprins şi pe mine, ceea ce m-a determinat să deduc că 
nu numai Lissa avea de suferit după o atât de intensă 
utilizare mentalului pe ziua de azi. 

Victor a ridicat uşor din umeri şi a început să 
formeze numărul. Ne spusese în timpul unuia dintre 
zborurile noastre că memorase numărul de telefon al lui 
Robert, şi trebuia să-l cred pe cuvânt că el era cel pe 
care-1 apelase. Mai trebuia spus că Robert nu-şi 
schimbase între timp numărul de telefon chiar dacă 
Victor nu-şi mai văzuse fratele de ani de zile, nu stătuse 
decât pentru scurt timp în închisoare şi probabil, înainte 
de asta, îl ţinuse pe Robert sub observaţie. 

Tensiunea umpluse camera în timp ce aşteptam să 
sune telefonul. O clipă mai târziu, am auzit o voce 



venind din difuzorul aparatului... dar n-am putut să 
disting cu precizie cuvintele. 

— Robert, a rostit Victor, cu o voce plăcută, eu sunt, 
Victor. 

A primit un răspuns surescitat din partea 
interlocutorului lui. Nu puteam să aud decât jumătate 
din conversaţie, şi mi se părea ciudată. La început, 
Victor a fost nevoit să găsească o grămadă de timp ca 
să-l convingă pe Robert ieşise din închisoare. Din câte 
se părea, Robert nu era chiar atât de desprins de lumea 
moroilor, încât să nu fie la curent cu ultimele ştiri. 
Victor i-a spus că detaliile vor fi dezvăluite mai târziu, 
după care şi-a început munca de lămurire, astfel încât 
Robert să accepte o întâlnire cu noi. 

A avut nevoie de mult timp. Aveam senzaţia că 
Robert trăia copleşit de frică şi de paranoia, ceea ce-mi 
amintea de domnişoara Karp, când ajunsese în stadiile 
avansate ale demenţei provocate de utilizarea spiritului. 
Pe toată durata convorbirii, Lissa a rămas cu privirea 
fixată la priveliştea de dincolo de fereastră, însă 
sentimentele ei le oglindeau pe ale mele: teama că, într- 
o zi, asta ar putea să fie şi soarta ei. Dar şi a mea, dacă 
absorbeam efectele spiritului. Imaginea anunţului din 
închisoarea Tarasov i-a fulgerat pentru o fracţiune de 
secundă prin minte: Atenţie: intrarea în spaţiul 

deţinuţilor (Psihiatrie). 

Vocea lui Victor devenise surprinzător de mieroasă 
în timp ce vorbea cu fratele său; blândă, chiar. îmi 



reamintea în chip stânjenitor de vechile vremuri, de 
dinainte să aflăm de demenţialele planuri ale lui Victor 
pentru obţinerea dominaţiei asupra moroilor. Pe atunci, 
şi pe noi ne tratase cu blândeţe şi, practic, fusese ca o 
rudă pentru Lissa. Chiar mă intrebam dacă, la un 
moment dat, o fi fost sincer, sau totul nu fusese decât o 
prefăcătorie. 

în cele din urmă, după aproape douăzeci de minute, 
Victor l-a convins pe Robert să vină la întâlnirea cu noi. 
Cuvintele nedesluşite, venind din difuzorul telefonului, 
erau pline de nelinişte şi, în acel moment, am fost 
convinsă de fapt că Victor vorbea cu fratele lui atins de 
nebunie, şi nu cu vreun complice de-al său. Victor a 
aranjat o întâlnire pentru cină într-unul dintre 
restaurantele hotelului şi, în sfârşit, a încheiat 
convorbirea. 

— Cină? l-am întrebat pe Victor, după ce a lăsat jos 
telefonul. Nu-1 îngrijorează să iasă după lăsarea 
întunericului? 

— E vorba despre o cină timpurie, mi-a răspuns 
Victor. La patru şi jumătate. Iar soarele nu apune decât 
aproape de opt. 

— Patru şi jumătate? m-am mirat. Doamne sfinte! O 
fi ofertă specială pentru pensionari? 

însă avea mare dreptate cu privire la oră şi la soare. 
Lipsa de siguranţa pe care mi-o oferise lumina aproape 
neîntreruptă a verii din Alaska, începeam să mă simt 
sufocată de presiunea graniţelor reprezentate de orele 



răsăritului şi apusului, chiar dacă şi aici era vară. Din 
nefericire, o cină timpurie, în condiţii de siguranţă, tot 
însemna că ne rămâneau ore bune de aşteptare. 

Victor s-a întins pe spate în pat, cu mâinile sub cap. 
Cred că încerca să simuleze indiferenţa, dar aş fi zis că 
de fapt epuizarea fizică îl detennina să caute confortul 
patului. 

— Vreţi să vă încercaţi norocul în cazinoul de jos? 
ne-a propus, aruncând o privire spre Lissa. Utilizatorii 
spiritului sunt jucători de cărţi de-a dreptul remarcabili. 
Nu trebuie să-ţi spun eu cât de bine te pricepi să-i 
citeşti pe alţii. 

Ea nu i-a răspuns. 

— Nimeni nu iese din camera asta, am decretat. Nu- 
mi făcea plăcere ideea să rămânem cu toţii închişi 
acolo, dar nu-mi permiteam riscul unei tentative de 
evadare, sau a întâlnirii cu strigoii care ar fi putut să 
stea la pândă prin ungherele întunecate ale cazinoului. 

După ce şi-a spălat colorantul de pe păr, Lissa şi-a 
tras un scaun lângă fereastră. A refuzat să se apropie 
câtuşi de puţin de Victor. Eu m-am aşezat turceşte pe 
celălalt pat, în care avea destul loc să se aşeze şi Eddie, 
însă el a preferat să rămână în picioare, sprijinit de 
perete, într-o ipostază perfectă de gardian, păzindu-1 pe 
Victor. Nu mă îndoiam că Eddie era capabil să rămână 
în poziţia aceea ore în şir, indiferent cât de incomodă i- 
ar fi devenit. Eram cu toţii antrenaţi să îndurăm condiţii 
dintre cele mai aspre. Se descurca de minune să afişeze 



o figură impasibilă, dar din când în când îl observam 
că-1 examinează pe Victor cu multă curiozitate. Eddie 
fusese alături de mine în acest act de trădare însă nici 
acum nu ştia de ce tăcuserăm toate acestea. 

Eram acolo de câteva ore, când a bătut cineva la uşă. 
Am sărit imediat în picioare. 

Eddie parcă era imaginea mea în oglindă, şi invers: 
amândoi luaserăm poziţia rigidă de drepţi, cu mâinile în 
căutarea ţepuşelor. Comandaserăm masa de prânz cu o 
oră în urmă, dar angajatul de la room-service venise şi 
plecase de mult. Era prea devreme ca să fi fost Robert 
şi, în plus, el nu ştia sub ce nume închinaserăm camera. 
Totuşi, nu simţeam nici pic de greaţă. Aşadar, la uşa 
noastră nu se afla un strigoi. I-am căutat privirea lui 
Eddie şi am schimbat câtva mesaje tăcute între noi în 
legătură cu ce era de făcut. 

Insă Lissa a fost cea care a reacţionat prima, 
ridicându-se de pe scaunul ei şi făcând câţiva paşi prin 
cameră. 

— E Adrian. 

— Ce? m-am mirat eu. Eşti sigură? 

A încuviinţat. De obicei, utilizatorii spiritului nu 
vedeau decât aurele, dar se puteau simţi între ei dacă se 
aflau destul de aproape: exact cum i se întâmplase în 
închisoare. Totuşi, niciunul dintre noi nu s-a clintit. Ea 
mi-a aruncat o privire. 

— Ştie că sunt aici, a precizat ea. Şi el poate să mă 
simtă. Am oftat, încă ţinând mâna pe ţepuşă în timp ce 



mă îndreptam cu paşi mari spre uşă. Mi-am încordat 
privirea pe viyor. Şi iată-1 acolo, cu înfăţişarea lui 
amuzată şi neastâmpărată pe Adrian în persoană. Nu 
mai vedeam şi pe altcineva, aşa că, neavând vreun 
semn cu privire la prezenţa vreunui strigoi, am deschis 
până la urmă uşa. S-a luminat la faţă de bucurie când 
m-a văzut. Aplecându-se, m-a sărutat grăbit pe obraz 
înainte de a intra în cameră. 

— Ce, voi chiar aţi crezut că puteţi să plecaţi la o 
petrecere de weekend fără mine? Ia spuneţi! Şi tocmai 
aici, din atâtea locuri... 

A încremenit brusc: unul dintre acele rare momente 
în care Adrian Ivashkov era prins pe picior greşit. 

— Ştii, a rostit el tărăgănat, că pe patul tău stă Victor 
Dashkov? 

— Mda, i-am răspuns. Şi pentru noi a cam fost un 
şoc. 

Smulgându-şi privirea de la Victor şi rotind-o prin 
cameră, Adrian l-a observat în sfârşit şi pe Eddie, care 
rămăsese nemişcat, părând să facă parte din mobilierul 
camerei. Adrian s-a întors spre mine. 

— Ce naiba se petrece aici? Toată lumea îl caută! 

Lissa mi s-a adresat prin intermediul legăturii 
noastre. Ai putea să-i spui. Ştii că oricum n-o să mai 
plece acum. 

Avea dreptate. Nu ştiu cum făcuse Adrian de ne 
găsise, dar acum, în niciun caz nu avea să mai plece. 



Am îndreptat o privire şovăielnică spre Eddie, care mi- 
a ghicit gândurile. 

— Nu-ţi face probleme pentru noi, mi-a zis el. Du-te 
şi discută. O să am grijă să nu se întâmple nimic. 

— Iar eu mi-am recăpătat destulă putere încât să-l 
constrâng, dacă încearcă ceva, a adăugat Lissa. 

Am suspinat adânc. 

— OK. Ne întoarcem imediat. 

L-am luat de braţ pe Adrian şi l-am scos din cameră. 
Imediat cum am ajuns pe culoar, a început din nou: 

— Rose, ce mama nai... 

Am scuturat din cap a negaţie. De când stăteam 
acolo, auzisem destule zgomote din partea altor oaspeţi 
ai hotelului aflaţi pe culoar, încât să-mi dau seama că 
prietenii mei ne-ar fi auzit conversaţia, dacă discutam 
în acel loc. Aşa că am luat amândoi liftul şi am coborât 
la parter, unde zarva cazinoului ne acoperea vocile. Am 
găsit un colţişor puţin mai retras, iar Adrian practic m-a 
împins în perete, întunecat la faţă. Atitudinea lui 
superficială mă enerva uneori, dar o preferam situaţiilor 
în care era supărat, în mare măsură din cauză că mă 
temeam ca nu cumva spiritul să-i adauge o doză 
instabilitate. 

— Mi-ai lăsat un bilet în care mă anunţai că o ştergi 
pentru un ultim weekend de petreceri, în schimb, te 
găsesc ascunsă împreună cu unul dintre cei mai notorii 
criminali din toate timpurile? Când am plecat eu de la 



Curte, ăsta era subiectul pe care-1 discuta toată lumea! 
Nu tipul ăsta a încercat să te omoare? 

I-am răspuns la întrebare printr-o altă întrebare. 

— Dar cum de ne-ai găsit? 

— Prin cârdul de credit, a zis. Aşteptam să-l 
foloseşti. Am făcut ochii mari. 

— Mi-ai promis, când mi l-ai dat, că n-o să-ţi vâri 
nasul în treburile mele! 

Din moment ce conturile şi cârdurile erau primite de 
la el, ştiam că avea acces la istoricul operaţiunilor, dar 
îl crezusem când îmi spusese că-mi va respecta 
intimitatea. 

— Când ai fost în Rusia, mi-am ţinut promisiunea. 
Aici e vorba despre altceva. Am tot verificat la 
compania emitentă şi imediat cum a apărut plata pentru 
avionul charter, am sunat şi am aflat unde te duceai. 

Apariţia lui Adrian aici, la atât de scurt timp după 
sosirea noastră, nu mai părea atât de incredibilă, din 
moment ce ţinuse cârdul sub supraveghere. Imediat 
cum avusese informaţia necesară, îi fusese uşor să-şi 
rezerve bilet la o cursă aeriană. Un avion cu reacţie al 
unei companii comerciale, fără escale pe traseu, putea 
foarte lesne să recupereze timpul pe care-1 pierduserăm 
noi, călătorind mult mai lent şi cu multiple opriri. 

— Nici gând să pot rezista ispitei, când am auzii Las 
Vegas, a continuat el. Aşa că m-am gândit să vă fac o 
surpriză şi să apar ca să particip la distracţie. 



Mi-am dat seama că folosisem cârdul şi ca să plătesc 
şi camera, dezvăluind încă o dată locul în care mă 
găseam. Nimeni altcineva nu mai avea legătură cu 
cârdul meu, sau al Lissei, însă uşurinţa cu care ne 
dăduse el de urmă mă enerva. 

— N-ar fi trebuit să faci una ca asta, am mârâit 
printre dinţi. Chiar dacă suntem împreună, există 
anumite graniţe pe care trebuie să le respecţi. Asta nu te 
priveşte pe tine, 

— Doar nu e ca şi cum ţi-aş fi citit jurnalul intim! N- 
am vrut decât să-mi găsesc iubita şi... 

Era un semn al supărării lui Adrian faptul că mintea 
abia acum începea să deruleze filmul înapoi şi să pună 
piesele cap la cap. 

— O, Doamne. Rose, te rog, spune-mi că nu voi 
sunteţi cei care l-au scos din închisoare! Toată lumea 
caută doua fete umane şi un băiat dhampir. Descrierile 
nu se potrivesc deloc... 

S-a oprit şi a oftat. 

— Dar voi aţi fost, nu-i aşa? Nu ştiu cum, dar aţi 
pătruns ilegal într-o închisoare de maximă securitate, 
împreună cu Eddie. 

— înseamnă că nu era cine ştie ce securitate, am 
remarcat eu în glumă. 

— Rose! Individul ăsta şi-a băgat picioarele în vieţile 
voastre. De ce aţi vrea să-l eliberaţi? 

— Pentru că... 



Am şovăit cu răspunsul. Cum aş fi putut să-i explic 
toate lui Adrian? Cum să-i explic ceea ce, după toate 
dovezile din lumea noastră, era un lucru imposibil? Şi 
cum să-i spun ce scop mă condusese spre aşa ceva? 

— Victor are unele informaţii de care avem nevoie. 
Sau, hm, are acces la cineva de care avem nevoie. Şi 
era singurul prin care puteam să ajungem la el. 

— Dar ce Dumnezeu ar putea să ştie el, ca să vă 
determine să faceţi toate astea? 

Am înghiţit în sec. Umblasem prin închisori şi prin 
viesparele strigoilor, dar ceea ce trebuia să-i spun acum 
lui Adrian mă umplea cu adevărat de nelinişte. 

— Ar putea să existe o cale de salvare a strigoilor. 
Prin care să-i poţi transforma la loc, să-i faci ca înainte. 
Iar Vie. ..Victor ştie pe cineva care s-ar putea să fi reuşit 
asta. Adrian m-a privit fix timp de câteva secunde 
foarte lungi şi chiar înconjurată de agitaţia şi lanna 
cazinoului, mi se părea că întreaga lume încremenise şi 
amuţise. 

— Rose, asta e imposibil. 

— Ştii şi tu că nu. 

— Dacă ar fi existat o astfel de posibilitate, am fi 
ştiut. 

— Implică utilizatori ai spiritului. Iar noi de-abia am 
aflat de existenţa lor. 

— Asta nu înseamnă că şi este... a! înţeleg. 

Ochii lui verzi aruncau fulgere, iar de data asta erau 
de mânie. 



— E vorba de el, nu-i aşa? E ultima ta încercare 
nebunească de a ajunge la el. La Dimitri. 

— Nu doar la el, am replicat, neconvingător. Asta i- 
ar putea salva pe toţi strigoii. 

— Credeam că s-a terminat! a exclamat Adrian. 
Vorbisem suficient de tare, încât să-i facă pe câţiva 
dintre cei de la aparatele de jocuri din apropiere să-şi 
întoarcă privirile spre noi. Mi-ai spus că s-a terminat. 
Mi-ai spus că poţi să treci peste capitolul ăsta şi să fii 
cu mine. 

— Şi am crezut în ce ţi-am spus, am replicat, 
surprinsă eu însămi de disperarea din vocea mea. Dar e 
ceva de care abia am aflat. Trebuia să încercăm. 

— Şi pe urmă? Dacă fantasmagoria asta prostească 
dăl roade? L-ai elibera pe Dimitri prin nu ştiu ce faptă 
miraculoasă, iar pe mine m-ai arunca uite-aşa, a zis, 
trosnind din degete. 

— Nu ştiu, i-am răspuns, istovită. Aşteptăm să 
vedem ce se-ntâmplă pas cu pas. Ador să fiu cu tine. 
Zău! Dar nu să trec cu vederea treaba asta. 

— Nonnal că nu poţi, a replicat, ridicându-şi privirea 
spre cer. Vise, vise, vise. Pătrund în ele; trăiesc în ele. 
Mă amăgesc cu ele. E de mirare că mai sunt în stare să 
disting realitatea. Tonul ciudat al vocii lui mă 
neliniştea. Recunoşteam simptomele uneia dintre 
uşoarele sale căderi în nebunia provocată de utilizarea 
spiritului. Deodată, mi-a întors spatele, oftând. 

— Simt nevoia să beau un pahar de ceva. 



Orice urmă de milă faţă de el mi s-a transformat în 
furie. 

— A, ce bine! Asta rezolvă totul. Mă bucur că, într-o 
lume care a luat-o razna, tu tot ţi-ai păstrat vechii 
susţinători. 

Privirea lui furioasă m-a făcut să tresar. Nu-1 
vedeam aşa prea des, dar atunci când se întâmpla, era o 
senzaţie puternică. 

— Dar tu ce te-ai aştepta să fac? m-a întrebat. 

— Ai putea... ai putea... 

O Doamne ! 

— Ei bine, acum, dacă tot eşti aici, ai putea să ne 
ajuţi. In discuţie mai e şi tipul cu care o să ne întâlnim. 
E un utilizator spiritului. 

Adrian nu şi-a trădat gândurile, dar aveam eu o 
senzaţie că îi stârnisem interesul. 

— Mda, asta-i tot ce-mi doream. Să-mi ajut iubita să- 
şi vindece fostul iubit. 

Mi-a întors din nou spatele şi l-am auzit bombănind: 

— Simt nevoia să beau două pahare de ceva. 

— Patru şi jumătate, am strigat după el. întâlnirea e 
la patru şi jumătate. 

Fără să-mi răspundă, Adrian s-a pierdut în mulţime. 

M-am întors în cameră înnegurată, lucru evident 
pentru cei de-acolo. Lissa şi Eddie au avut suficientă 
prezenţă de spirit să nu-mi pună întrebări, însă Victor, 
fireşte, nu avea scrupule. 



— Cum? Domnul Ivashkov nu ni se alătură? Şi eu, 
care îi aşteptam compania cu atâta nerăbdare! 

— Taci, l-am repezit, încrucişându-mi braţele la 
piept şi rezemându-mă de perete, lângă Eddie. Nu vorbi 
decât atunci când ţi se cere. 

Unnătoarele două ore au trecut foarte greu. Fusesem 
convinsă că, dintr-un minut în altul, Adrian avea să se 
întoarcă şi, chiar fără tragere de inimă, să accepte să ne 
ajute. Când s-a făcut patru şi un sfert, Eddie şi-a întors 
privirea spre mine. 

— Ce facem, n-ar fi cazul să „înţepăm" o masă? 

— Mda, i-am răspuns. Eram agitată şi necăjită. Nu 
mai voiam să stau în camera aia, pradă unor sentimente 
întunecate care nu-mi dădeau pace. Victor s-a ridicat de 
pe pat întinzându-se de parcă s-ar fi trezit dintr-un 
somn relaxant. Şi totuşi, aş fi putut să jur că în adâncul 
ochilor lui e ascunsă o scânteie de nerăbdare. După 
toate aparenţele, el şi fratele său vitreg erau destul de 
apropiaţi, deşi nu observasem nimic care să-mi dea de 
înţeles că Victor putea da dovadă de afecţiune sau de 
loialitate faţă de cineva, dar cine ştie? 

Poate că, pe undeva, exista o afecţiune veritabilă faţă 
de Robert. 

Ne-am alcătuit un soi de dispozitiv de siguranţă, eu 
ajungând în faţă, Eddie la urmă, iar cei doi moroi, la 
mijloc. Deschizând uşa camerei, am dat nas în nas cu 
Adrian cu mâna ridicată, ca şi cum tocmai ar fi fost pe 



cale să ciocănească. M-a privit, arcuindu-şi o 
sprânceană. 

— A, bună, m-a salutat el. 

Avea pe chip acea expresie standard, de Adrian-lasă- 
mă-să-te-las, cu toate că vocea îi era cam încordată. 
Ştiam că nu-1 interesa nimic din toate astea. Vedeam 
limpede acest lucru, după încleştarea maxilarelor şi 
agitaţia ochilor. Şi totuşi, încerca să salveze aparenţele 
faţă de ceilalţi, fapt pentru care îi eram recunoscătoare. 
Şi, cel mai important, se întorsese. Asta era ceea ce 
conta, aşadar puteam să nu iau în seamă mirosul de 
alcool şi de fum de ţigară pe care-1 împrăştia. 

— Aşa... Am auzit c-o să fie o petrecere pe-aici. Vă 
deranjează dacă vin şi eu? 

I-am dăruit un zâmbet firav, de recunoştinţă. 

— Hai! 

Şi grupul nostru, ajuns acum la un efectiv de cinci 
membri s-a pornit pe culoar, în direcţia liftului. 

— M-am cam curăţat la poker, să ştii, a adăugat 
Adrian, aşa că ar fi cazul să merite acţiunea asta. 

— Nu ştiu dac-o să merite, am rostit, gânditoare, în 
timp ce se închideau uşile ascensorului. Dar cred c-o să 
fie ceva suportabil. 

Am intrat în cabină şi am coborât să ne întâlnim cu 
Robert Doru. El putea fi unica şansă de salvare a lui 
Dimitri. 



NOUA 


ROBERT DORU A FOST LESNE de reperat. 

Nu pentru că semăna cu Victor. Nici măcar pentru 
că s-ar fi petrecut, între el şi fratele lui, vreo scenă 
dramatică de tipul întâlnirilor cu alergat-unul-spre- 
celălalt. Mai degrabă mintea Lissei a fost cea care mi-a 
vândut pontul. îl vedeam pe Robert prin ochii ei, aura 
gălbuie specifică utilizatorilor spiritului luminând ca o 
stea colţul de restaurant în care se afla el. Imaginea a 
luat-o prin surprindere, făcând-o să se împiedice pentru 
o clipă. Utilizatorii spiritului reprezentau pentru ea o 
privelişte mult prea rară, ca să se poată obişnui pe 
deplin cu ei. Vederea aurelor era o capacitate pe care ea 
putea să şi-o controleze, potenţând-o sau blocând-o. De 
această dată, chiar înainte de a-i pune stavilă, a observat 
că, deşi avea acel auriu strălucitor pe care-1 remarcase 
şi la Adrian, percepea o anumită instabilitate. Se 
întrezăreau şi sclipiri de altă culoare, însă tremurătoare, 
nesigure. Lissa chiar se întreba dacă nu cumva acesta 
era semnul instalării demenţei provocate de spirit. 

Ochii i s-au luminat când l-a văzut pe Victor 
apropiindu-se de masa la care stătea, însă cei doi nu s- 
au îmbrăţişat; nici nu s-au atins. Noi, ceilalţi, am rămas 
pe loc pentru moment, stingheri. întreaga situaţie era 
prea bizară. însă era motivul pentru care veniserăm, aşa 



că, după alte câteva secunde, eu şi prietenii mei ne-am 
aşezat în jurul meselor. 

— Victor... a rostit Robert, făcând ochii mari. O fi 
avut Robert ceva din trăsăturile faciale ale Dashkovilor, 
însă ochii îi erau căprui, nu verzi. Luase în mână un 
şerveţel şi se juca cu el. Nu-mi vine să cred... De-atâta 
vreme am tot vrut să te văd. 

Victor i-a răspuns cu o voce blândă, la fel cum îi 
vorbise şi la telefon, de parcă i s-ar fi adresat unui 
copil. 

— Ştiu, Robert. Şi mie mi-a fost dor de tine. 

— Ai de gând să rămâi? Poţi să te întorci să stai cu 
mine? 

O parte din mine era gata să explodeze: îmi venea 
să-i spun că era o idee ridicolă; însă disperarea din 
vocea lui Robert mi-a declanşat o fărâmă de milă. Aşa 
că am continuat să privim, unnărind pur şi simplu 
derularea dramei din faţa noastră. 

— O să te ascund eu. Ar fi fonnidabil. Numai noi 
doi. 

Victor a ezitat. Nu era prost. Cu toate afirmaţiile 
ambivalenţe care le făcusem eu în avion, ştia că şansele 
să-l las în libertate erau, practic, inexistente. 

— Nu ştiu, a răspuns, încetişor. Nu ştiu. Venirea 
chelnerului ne-a smuls din tulburare, şi-am cerut cu 
toţii câte ceva de băut. Adrian a cerut un gin tonic şi 
nici măcar nu l-au legitimat. Nu ştiu precis dacă asta 
era din cauză că părea să aibă douăzeci şi unu de ani, 



sau acesta îşi exercita magia spiritului intr-un mod 
convingător. Oricum ar fi fost, nu eram deloc 
entuziasmată. Alcoolul reducea spiritul la tăcere. 
Situaţia noastră era precară, şi l-aş fi lovit în 
plenitudinea forţelor. Desigur, ţinând seama de faptul 
că băuse şi mai devreme, probabil că nici nu mai conta 
acum. 

Abia după plecarea chelnerului, Robert a părut să ne 
remarce şi pe noi ceilalţi. Privirea lui a trecut repede 
peste Eddie, a devenit mai atentă când a dat de Lissa şi 
Adrian iar asupra mea a zăbovit îndelung. Am 
încremenit, neplăcându-mi să fiu cercetată astfel. în 
cele din urmă, Robert şi-a întors ochii spre fratele său. 

— Pe cine mi-ai adus aici, Victor? 

Robert încă avea acelaşi aer distrat dintotdeauna, şi 
părea la fel de împrăştiat, însă bănuielile sale 
începuseră să prindă contur. Teamă şi paranoia. 

— Cine sunt copiii ăştia? Doi utilizatori ai spiritului 
Şi- 

Ochii i s-au abătut din nou la mine. Mi-a descifrat 
aura. 

— Şi una dintre cei atinşi de umbră? 

Pentru o clipă, m-a uimit folosirea termenului. Apoi 
mi-a revenit în minte ceea ce-mi spusese Mark, soţul 
Oksanei. Robert fusese odată legat de un dhampir... iar 
dhampirul murise, grăbind în mod drastic deteriorarea 
sănătăţii mintale a lui Robert. 



— Prieteni, a răspuns Victor liniştit. Prieteni care vor 
să discute cu tine şi să-ţi pună câteva întrbări. 

Robert s-a încuntat. 

— Minţi. Pot să-mi dau seama. Iar ei nu te considera 
prieten. Sunt încordaţi. Păstrează distanţa faţă de tine. 

Victor nu a negat afirmaţia privind prietenia. 

— Oricum ar fi, ei au nevoie de ajutorul tău, iar eu 
le-am promis că-1 vor avea. A fost preţul pe care l-am 
avut de plătit pentru permisiunea de a te vizita. 

— N-ar fi trebuit să faci promisiuni în numele meu. 

Şerveţelul lui Robert era acum bucăţele. îmi venea 
să i-1 întind pe- al meu. 

— Dar nu-ţi doreai să mă vezi? a pus Victor 
întrebarea câştigătoare. Tonul lui era cald, iar zâmbetul, 
aproape autentic. Robert părea tulburat. Derutat. Din 
nou, îmi amintea de un copil, şi începeam să am 
îndoieli cu privire la posibilitatea ca tipul din faţa mea 
să fi transfonnat vreodată un strigoi. 

A fost scutit de răspuns încă o dată, de sosirea 
băuturilor comandate. Niciunul dintre noi nu-şi 
deschisese încă meniul spre marea şi evidenta iritare a 
chelnerului. Omul a plecat în timp ce eu îl deschideam 
pe-al meu, dar fără să văd cu adevărat ce scria în el. 

Apoi, Victor ne-a prezentat pe fiecare dintre noi lui 
Robert la fel de protocolar pe cât ar fi făcut-o dacă ar fi 
ocupat o funcţie diplomatică. Şederea în închisoare nu-i 
tocise simţul etichetei regale. Victor a rostit doar 
prenumele fiecăruia dintre noi. încruntat, Robert a 



întors iar capul spre mine, apoi şi-a plimbat privirea de 
la mine la Lissa. Adrian ne spusese că, ori de câte ori 
eram împreună, aurele noastre ne dezvăluia legătura. 

— O legătură... aproape că uitasem cum arată... dar... 
Niciodată nu l-am putut uita pe Alden... 

Privirea i-a devenit visătoare şi aproape goală. 
Retrăia o amintire. 

— îmi pare rău, i-am zis, surprinsă de câtă 
compasiune am pus în cuvinte. Nu prea semăna cu 
interogatoriul aspru pe care-1 anticipasem. Nu pot decât 
să-mi închipui cum trebuie să fî fost, am continuat. 
Pierderea lui... 

Privirea visătoare s-a transformat într-una tăioasă şi 
dură. 

— Ba nu. Nu poţi. Nu seamănă cu nimic din ce ţi-ai 
putea închipui. Cu nimic. în clipa asta... în clipa asta... 
toată lumea e a ta. Un întreg univers de simţuri, mai 
presus de ale celorlalţi, o înţelegere a altei persoane pe 
care nimeni altcineva n-ar putea s-o aibă. Să pierzi aşa 
ceva... să ţi se smulgă aşa ceva... te-ar face să- ţi doreşti 
moartea. 

Uau! Robert se cam pricepea să strice o conversaţie. 
Am amuţit cu toţii, de data aceasta aşteptând parcă 
întoarcerea chelnerului. Când s-a produs evenimentul, 
ne-am apucat fiecare să comandăm mâncarea, cam cu 
jumătate de gură, excepţie făcând Robert — majoritatea 
hotărându-ne pe ceva. Restaurantul servea şi specialităţi 



asiatice, aşa că eu am comandat primul fel pe care l-am 
zărit în meniu: rulouri cu ouă asortate. 

Odată comandată mâncarea, Victor şi-a reluat cu 
fermitate atacul asupra lui Robert, lucru de care eu 
păream incapabilă. 

— O să-i ajuţi? O să le răspunzi la întrebări? 

Aveam senzaţia că Victor îl îmboldea astfel pe 
Robert ca să ne răsplătească pe noi pentru că-1 
eliberaserăm, cât şi din cauză că firea lui intrigantă îl 
făcea să moară de curiozitate în privinţa secretelor şi 
scopurilor celor din jurul său. Robert a oftat. Ori de câte 
ori îl privea pe Victor, avea o expresie plină de 
devotament şi chiar de idolatrie. Robert probabil că nu 
putea să-i refuze nimic fratelui său. Era exemplul 
perfect de unealtă pentru planurile lui Victor, şi mi-am 
dat seama că poate trebuia să fiu mulţumită că Robert 
devenise instabil psihic. Dac-ar fi fost pe deplin stăpân 
pe puterile lui, Victor nu şi-ar mai fi bătut capul cu 
Lissa, cum a făcut ultima oară. Şi-ar fi avut deja 
propriul utilizator al spiritului, de care să se folosească 
oricând ar fi dorit. 

— Ce vrei să ştii? a întrebat istovit Robert. Mi se 
adresa mie părând să-mi recunoască rolul de 
conducător. 

Am aruncat o privire spre prietenii mei, căutând 
sprijin dar nu l-am primit. Nici Lissa, nici Adrian nu 
fuseră de acord, de la bun început, cu misiunea aceasta, 
iar Eddie încă nu-i cunoştea scopul. Am înghiţit în sec, 



îmbărbătându-mă şi concentrându-mi întreaga atenţie 
asupra lui Robert. 

— Am auzit că odinioară ai eliberat un strigoi. Că ai 
fost capabil să-l transformi — sau s-o transformi — la 
loc, să-l aduci la starea iniţială. 

Un licăr de surprindere a apărut pe chipul, de regulă 
netulburat al lui Victor. Era evident că nu se aşteptase 
la altceva. 

— De unde ai auzit asta? a cerut să ştie Robert. 

— De la un cuplu pe care l-am cunoscut în Rusia. Se 
numeau Mark şi Oksana. 

— Mark şi Oksana... 

Din nou, Robert a privit în zare, preţ de o clipă. 
Aveam senzaţia că asta se întâmpla destul de des, că el 
nu petrecea prea mult timp în realitate. 

— N-am ştiut că mai sunt împreună, a zis apoi. 

— Sunt. Se înţeleg chiar grozav, l-am asigurat eu. 
Totuşi, trebuia să-l readuc în prezent. 

— E adevărat? Chiar ai făcut ce-au zis ei? Este 
posibil? 

Răspunsurile lui Robert erau întotdeauna precedate 
de o pauză. 

— Pe ea. 

—Hm? 

— O femeie a fost. Pe ea am eliberat-o. 

Am icnit fără voia mea, abia îndrăznind să prelucrez 
spusele sale în minte. 

— Minţi! 



Adrian fusese cel care vorbise, cu asprime în glas. 

Robert i-a aruncat o privire amuzată şi, în acelaşi 
timp, dispreţuitoare. 

— Şi tu cine eşti, ca să spui asta? Cum poţi să-ţi dai 
seama? Ţi-ai măcinat şi ţi-ai strivit puterile în asemenea 
hal, încât e de mirare că mai poţi măcar să te apropii de 
magie. Şi toate chestiile pe care ţi le faci... nu prea te 
ajută în realitate, nu-i aşa? Pedeapsa spiritului tot te 
afectează... curând, n-o să mai fii capabil să distingi 
visul de realitate... 

Cuvintele lui l-au năucit pentru o clipă pe Adrian, 
însă el a continuat să insiste. 

— Nu am nevoie de dovezi fizice ca să văd că minţi. 
O ştiu, fiindcă ce descrii e imposibil. Nu ai cum să 
salvezi un strigoi. Când s-a dus, s-a dus. A murit. E un 
mort viu. Pentru totdeauna. 

— Ceea ce este mort nu rămâne mort întotdeauna... 

Replica lui Robert nu-i fusese adresată lui Adrian. 
Fusese îndreptată spre mine. M-am cutremurat. 

— Cum? Cum ai făcut? 

— Cu o ţepuşă. Afost ucisă cu o ţepuşă şi, astfel a 
fost readusă la viaţă. 

— OK, am replicat. Asta chiar e o minciună. Am 
ucis o grămadă de strigoi cu diverse ţepuşe şi, crede- 
mă, morţi au rămas. 

— Dar nu orice fel de ţepuşă, a precizat Robert, în 
timp ce bătea cu degetele pe buza paharului. O ţepuşă 
specială. 



— O ţepuşă fermecată cu spiritul, a rostit deodată 
Lissa. 

El şi-a ridicat ochii spre ea şi i-a zâmbit. 

— Da. Eşti o fată isteaţă, foarte isteaţă. O fată isteaţă 
şi dulce. Dulce şi bună. Pot s-o văd în aura ta. 

Am rămas cu privirea fixată asupra mesei, cu mintea 
sleită. O ţepuşă fennecată cu spiritul. Ţepuşele din 
argint fermecate cu cele patru elemente principale ale 
magiei moroilor: pământ, aer, apă şi foc. Această 
infuzie de viaţă era cea care distrugea forţa de morţi vii 
a strigoilor. Deşi descoperiserăm de curând cum se pot 
fermeca obiectele cu ajutorul spiritului, impregnarea 
unei ţepuşe nu ne trecuse niciodată prin minte. Spiritul 
vindeca. Spiritul mă readusese pe mine din morţi. 
Adăugându-1 celorlalte elemente impregnate într-o 
ţepuşă, oare să fi fost cu adevărat posibil ca întunericul 
diform care-i prindea în chingi pe strigoi să fie risipit cu 
desăvârşire, readucând astfel persoanele respective la 
forma lor de drept? 

M-am simţit recunoscătoare pentru sosirea mâncării, 
deoarece creierul încă îmi funcţiona alene. Rulourile cu 
ouă îmi dădeau o bine-venită pauză în care puteam să 
mă gândesc. 

— Să fie cu adevărat atât de uşor? l-am întrebat, în 
cele din urmă. 

Robert a pufnit, în derâdere. 

— Nu e deloc uşor. 



— Dar tocmai ai spus... tocmai ai spus că avem 
nevoie de o ţepuşă fermecată cu spiritul. Şi pe urmă să 
ucid strigoiul cu ea. Sau, mă rog, nu să-l ucid. Dar 
amănuntele erau irelevante. 

Zâmbetul i-a revenit pe buze. 

— Nu tu. Tu nu poţi s-o faci. 

— Atunci, cine... 

M-am întrerupt, restul frazei stingându-mi-se pe 
buze. 

— Nu se poate. Nu se poate. 

— Cei atinşi de umbră nu au darul de a reda viaţa, 
ne-a explicat el. Doar cei binecuvântaţi cu spirit îl au. 
întrebarea este: cine ar fi capabil s-o facă? Fata Dulce, 
sau Nătărăul Beţiv? 

Privirea i s-a plimbat de la Lissa la Adrian. 

— Eu aş miza pe Fata Dulce. 

Tocmai cuvintele acestea m-au smuls din starea de 
buimăceală. De fapt, ele aveau darul să-mi spulbere 
toată iluzia, tot acest vis fantasmagoric de a-1 salva pe 
Dimitri. 

— Nu se poate, am repetat. Şi, chiar dac-ar fi cu 
putinţă — iar eu nu sunt convinsă că te cred — , nu se 
poate s-o facă ea. N-o las eu. 

Dar, printr-o întorsătură de situaţie aproape la fel de 
uluitoare ca dezvăluirea lui Robert, Lissa s-a răsucit 
spre mine cu o furie care ne-a copleşit legătura. 

— Şi de când îmi spui tu ce pot să fac şi ce nu? 



— De când nu-mi aduc aminte ca tu să fi făcut 
vreodată pregătire de gardian şi să fi învăţat cum se 
înfige ţepuşa într-un strigoi, am ripostat pe un ton egal, 
străduindu-mă să păstrez vocea cât mai calmă. Pe Reed 
doar l-ai pocnit cu pumnul, şi tot ţi-a fost destul de 
greu. 

Atunci când Avery Lazar încercase să pună stăpânire 
pe mintea Lissei, îşi trimisese fratele, atins de umbră, să 
se ocupe de unele treburi murdare. Cu ajutorul meu, 
Lissa îl pocnise şi-l ţinuse la distanţă. Fusese o lovitură 
splendid executată dar ea îşi detestase reuşita. 

— Dar l-am pocnit, nu? s-a repezit ea. 

— Liss, să-i tragi cuiva un pumn nu seamănă 
nicidecum cu împlântarea ţepuşei într-un strigoi. Ca să 
nu mai pun la socoteală faptul că ar trebui să te apropii 
de strigoi, în primul şi în primul rând. Tu crezi c-ai 
putea să ajungi la un pas de el fără să te muşte sau să-ţi 
rupă gâtul? Nu, nu. 

— O să învăţ. 

Hotrârea din vocea, dar şi din mintea ei era 
admirabilă, însă gardienii avuseseră nevoie de zeci de 
ani ca să înveţe ceea ce ştiau acum... şi tot mureau cu 
duiumul. 

Adrian şi Eddie păreau stânjeniţi de ciorovăiala 
noastră, iar Victor şi Robert se arătau atât intrigaţi, cât 
şi amuzaţi. Şi mie nu-mi plăcea asta. Doar nu 
veniserăm aici ca să-i distrăm pe ei. 



Am încercat să deviez discuţia de la subiectul 
periculos, întorcându-mi atenţia spre Robert. 

— Dacă un utilizator al spiritului readuce la viaţă un 
strigoi, atunci acea persoană va deveni atinsă de umbră. 

Nu am mai subliniat către Lissa concluzia, care 
oricum era evidentă. O parte din ceea ce o mânase pe 
Avery spre nebunie (în afara uzurii normale pentru un 
utilizator al spiritului) fusese faptul că se legase cu mai 
multe persoane, nu doar cu una. Procedând astfel, 
crease o situaţie extrem de instabilă, care-i condusese 
cu rapiditate pe toţi cei implicaţi spre întuneric şi 
demenţă. 

Ochii lui Robert au căpătat un licăr visător, în timp 
ce priveau în gol, dincolo de mine. 

— Legăturile se formează atunci când cineva moare 
când sufletul îl părăseşte cu adevărat şi se mută în 
lumea celor morţi. Readucerea sa la viaţă este ceea ce-1 
face să devină atins de umbră. Dar stigmatul morţii 
rămâne asupra lui. 

M-a privit brusc. 

— Exact aşa cum este la tine. 

Am refuzat să-i ocolesc privirea, în ciuda fiorului de 
gheaţă pe care vorbele lui îl trimiseseră prin mine. 

— Strigoii sunt morţi. Dacă-1 salvezi pe unul dintre 
el înseamnă că-i readuci şi lui sufletul din lumea celor 
morţi 

— Nu, m-a contrazis el. Sufletele lor nu trec mai 
departe. Sufletele lor rătăcesc... nu sunt nici în lumea 



asta, nici în următoarea. E ceva anormal şi nefiresc. 
Asta-i face să fie ce sunt. Uciderea sau salvarea unui 
strigoi îi trimite sufletul înapoi spre o stare normală. Nu 
se creează nicio legătură. 

— Atunci, înseamnă că nu e nicio primejdie, a 
constatat Lissa, privindu-mă. 

— în afară de cea ca un strigoi să te omoare, i-am 
atras atenţia. 

— Rose... 

— Terminăm conversaţia asta mai târziu, i-am 
retezat-o fulgerând-o cu o privire dură. 

Am rămas câteva momente ochi în ochi, după care 
ea s-a întors spre Robert. Prin legătura dintre noi, încă 
simţeam la ea o îndărătnicie care nu-mi plăcea deloc. 

— Cum faci să farmeci ţepuşa? l-a întrebat. Eu sunt 
încă învăţăcel. 

Din nou, am deschis gura ca s-o cert, dar apoi m-am 
răzgândit. Poate că Robert se înşela. Poate că tot ce 
trebuia pentru reconvertirea unui strigoi era o ţepuşă 
impregnată cu spirit. El credea că numai un utilizator al 
spiritului putea s-o facă doar pentru că el o făcuse. 
Cică. în plus, preferam de departe ca Lissa să se 
preocupe de farmece, decât de lupte. Acum partea cu 
farmecul i se părea prea dificilă, era posibil să renunţe 
oricum. 

Robert a aruncat o privire spre mine, apoi spre 
Eddie. 



— Unul dintre voi sigur are o ţepuşă la el. O să vă 
arăt. 

— Nu se poate să scoţi o ţepuşă în văzul lumii, a 
exclamat Adrian cu un remarcabil de înţelept spirit de 
observaţie. Oamenilor ar putea să li se pară ceva ciudat, 
dar tot vor observa că este, evident, o armă. 

— Are dreptate, l-a susţinut Eddie. 

— Am putea să ne întoarcem în cameră, după ce 
mâncăm, a propus Victor. 

Pe chip avea aceeaşi expresie pe deplin agreabilă şi 
blazată când l-am studiat, sperând ca înfăţişarea mea să 
exprime cât limpede neîncrederea mea. Simţeam şi în 
Lissa o ezitare cu tot cu zelul ei. Nu era deloc dornică 
să asculte de vreo expunere de-a lui Victor. Văzuserăm 
în trecut cât de departe era în stare Victor să meargă, în 
disperatele lui tentaţii a-şi duce la împlinire planurile, 
îşi convinsese propria fiică să se prefacă în strigoi şi să- 
1 ajute să evadeze din închisoare. De unde puteam să 
ştim dacă nu cumva plănuia acelaşi lucru cu... 

— Asta e, am icnit, simţind cum ochii mi se cască 
singuri în timp ce-1 priveam. 

— Ce să fie? s-a mirat Victor 

— De-asta ai determinat-o pe Natalie să se 
transforme în strigoi. Ai crezut... ştiai de toată povestea 
asta. De ceea ce făcuse Robert. Aveai de gând să te 
foloseşti de forţa ei de strigoi, după care să-i ceri lui s-o 
prefacă la loc. 



Chipul deja palid al lui Victor s-a albit şi mai mult, 
dar a părut să îmbătrânească brusc, sub ochii noştri. 
Expresia de superioritate a dispărut de pe chipul său. 
Şi-a lăsat privirea în jos. 

— Natalie e moartă şi gata, a rostit el, ferm. N-are 
rost să discutăm despre ea. 

S-a lăsat o tăcere grea, iar câţiva dintre noi am 
început să mâncăm, însă rulourile cu ou mi se păreau 
acum fără niciun gust. Şi eu, şi Lissa gândeam acelaşi 
lucru. Dintre toate păcatele lui Victor, mereu 
consideraserăm că faptul de a-şi convinge propria fiică 
să se transfonne în strigoi era cel mai cumplit. Acesta 
fusese cel care pusese, din punctul meu de vedere, 
pecetea de monstru asupra lui. Dintr-odată, eram silită 
să reevaluez totul; silită să-l reevaluez pe el. Dacă poate 
s-o readucă la viaţă, înseamnă că fapta lui groaznică n- 
ar mai fi fost chiar atât de groaznică. în mintea mea, tot 
malefic îl consideram, fără discuţie. Dar dacă într- 
adevăr crezuse că putea s-o reînvie pe Natalie, atunci 
asta însemna că avea încredere în puterea lui Robert. 
Tot nu aveam câtuşi de puţin intenţia s-o las pe Lissa să 
se apropie de vreun strigoi, însă basmul acesta de 
necrezut devenise un pic mai plauzibil. Aşa că nu 
puteam să renunţ la el, fără alte investigaţii. 

— Putem să urcăm în cameră după ce mâncăm, am 
zis un târziu. Dar nu pentru mult timp. 



Cuvintele mi le îndreptasem spre Victor şi spre 
Robert. Robert părea să se fi pierdut din nou în lumea 
lui, însă mi-a făcut un semn de încuviinţare. 

L-am privit iute pe Eddie şi am obţinut din partea lui 
o aplecare scurtă a capului, de cu totul alt gen. îmi 
confirma că înţelege riscul pe care mi-1 asumam 
ducându-i pe cei doi fraţi intr-un loc privat. Eddie mă 
informa că avea să fie vigilent... nu că n-ar fi fost deja. 

Când ne-am tenninat cina, atât eu, cât şi Eddie eram 
deja atenţi şi încordaţi. El s-a dus lângă Robert, în timp 
ce eu am mers lângă Victor. Pe Lissa şi Adrian îi 
plasaserăm între cei doi fraţi, totuşi, chiar mergând în 
grup compact, ne venea greu să o tăiem prin cazinoul 
aglomerat. Câte unii se tot băgau în drumul nostru, sau 
treceau pe lângă noi, printre aceştia fiind un adevărat 
haos. în două rânduri, grupul nostru a fost despărţit de 
turişti distraţi. Nu eram departe de ascensoare, însă 
începusem să mă simt neliniştită cu gândul la 
posibilitatea ca Victor, sau Robert, s-o rupă la fugă, 
pierzându-se în gloată. 

— Trenuie să ieşim din îngrămădeala asta, am strigat 
către Eddie. 

Mi-a răspuns printr-o înclinare rapidă a capului, 
tipică pentru el, şi a cotit brusc la stânga, luându-mă 
prin surprindere. L-am dirijat pe Victor în aceeaşi 
direcţie, iar Lissa şi Adrian au făcut câte un pas lateral, 
astfel încât să se poată ţine după noi. Nedumerirea mea 
a ţinut până în clipa în care am observat că ne apropiam 



de un coridor având pe el semnul de ieşire pentru cazuri 
de urgenţă. îndepărtându-ne de aglomeraţia cazinoului, 
şi nivelul zgomotului scădea. 

— M-am gândit că probabil e o scară acolo, mi-a 
explicat Eddie. 

— Ce gardian abil eşti! l-am lăudat, dăruindu-i un 
zâmbet fugar. 

După o altă cotitură, am zărit o toaletă pentru 
personal la dreapta, iar în faţă, o uşă având pe ea 
simbolul scărilor. Scara părea să ducă atât spre exterior, 
cât şi spre etajele superioare. 

— Splendid, am zis. 

— Dar voi staţi, cum să vă zic, la etajul al zecelea, 
mi-a atras atenţia Adrian. Erau primele lui cuvinte după 
multă vreme. 

— Nu există nimic mai bun decât un mic exerciţiu 
fizic să fii... fir- ar al naibii! am exclamat, oprindu-mă 
brusc în faţa uşii. Avea un mic anunţ de avertizare, pe 
care scria că deschiderea uşii duce la declanşarea 
alarmei. Ca să vezi. 

— Scuze, a zis Eddie, ca şi când el ar fi fost cel 
răspunzător. 

— Nu eşti tu de vină, l-am liniştit, întorcându-mă. 
înapoi cu noi! 

Eram nevoiţi să riscăm şi să trecem prin mulţime. 
Poate că ocolul nostru îi obosise pe Victor şi pe Robert 
îndeajuns cât să le piară cheful de evadare. Niciunul 



dintre ei nu era tânăr, iar Victor încă se afla într-o 
formă destul de proastă. 

Lissa era prea încordată ca să mai stea să se 
gândească la faptul că era plimbată de colo-colo, însă 
Adrian m-a săgetat privire care spunea limpede că toată 
hoinăreala asta era pentru el o pierdere de timp. Sigur, 
el considera că toată povestea cu Robert era o pierdere 
de timp. Mai degrabă m-aş fi aşteptat de la el să rămână 
în cazinou, cu ţigările lui şi paharele cu băutură. 

Eddie, care mergea în faţă, a făcut câţiva paşi înapoi 
pe coridor, în direcţia cazinoului. Şi atunci, mi-am dat 
seama! 

— Stai! am răcnit. 

A reacţionat instantaneu, oprindu-se în spaţiul acela 
strâmt. A urmat un scurt moment de derută. Victor, luat 
prin surprindere, s-a ciocnit de Eddie, iar apoi Lissa a 
dat peste Victor. Instinctul l-a făcut pe Eddie să-şi ducă 
mâna spre ţepuşă însă eu o aveam deja pregătită. O 
înşfăcasem de îndată ce mă izbise valul de greaţă. 

în drumul nostru spre cazinou erau strigoi. 


ZECE 



IAR UNUL DINTRE EI... unul dintre ei... 

— Nu se poate, am gâfâit, chiar în timp ce ţâşneam 
spre strigoiul aflat cel mai aproape de mine — o 
femeie. După toate aparenţele, eram încercuiţi de trei 
strigoi. 

Şi Eddie se pusese în mişcare; încercam amândoi să- 
i împingem pe moroi în spatele nostru. Nu aveau nevoie 
de mai multe imbolduri. La vederea strigoilor, toţi 
moroii au dat să se retragă în spatele nostru... creând o 
busculadă de toată frumuseţea. Printre reflexele 
fulgerătoare ale lui Eddie şi panica de care fuseseră 
cuprinşi moroii, eram destul de covinsă că nimeni nu 
observase ceea ce descoperisem eu. 

Şi anume, că Dimitri se afla printre ei. 

Nu se poate, nu se poate, nu se poate , am repetat, 
deodată în sinea mea. Doar mă avertizase. Mă anunţase, 
iar şi iar, în scrisorile lui, că de îndată ce voi fi ieşit din 
perimetrul sigur al dispozitivelor de pază, avea să vină 
după mine. Nu crezusem, şi totuşi... să văd ameninţarea 
devenind realitate era cu totul şi cu totul altceva. 
Trecuseră trei luni, însă în clipa aceea, un milion de 
amintiri mi-au străbătut mintea cu o limpezime de 
cristal. Captivitatea în care mă ţinea Dimitri. Felul în 
care gura lui — atât de caldă, atât de caldă cu toată 
răceala pielii — o sărutase pe-a mea. Cum îi simţisem 
colţii apăsându-mi gâtul, şi dulcele extaz care urma de 
fiecare dată... 



Şi el arăta exact la fel, cu paloarea aceea ca varul şi 
ochii cu cercurile roşii, contrastând atât de mult cu 
părul lui lung până la umeri, şi cu trăsăturile feţei, altfel 
splendide. Avea chiar un duster de piele pe el. Sigur era 
nou, dacă mă gândesc că haina lui de dinainte fusese 
zdravăn sfâşiată în ultima noastră încleştare, de pe pod. 
De unde tot făcea făcea rost de ele? 

— Afară! am urlat. Strigătul meu le era adresat 
moroilor, în timp ce înfigeam ţepuşa în inima femeii 
strigoi. Debandada de moment căreia îi căzuserăm cu 
toţii pradă pe coridor se dovedise mai degrabă în 
detrimentul ei, decât al meu. O aveam în raza mea 
vizuală, şi mi-era clar că ea nu se aştepta să fiu atât de 
iute. Ucisesem o grămadă de strigoi ca urmare a 
faptului că fusesem subestimată. 

Eddie nu avusese norocul meu. Se împiedicase când 
dăduse Victor peste el, permiţându-i celuilalt strigoi — 
un bărbat aflat în faţa noastră să-l expedieze cu un dos 
de palmă drept în perete. Totuşi, era genul de situaţie de 
care ne loveam tot timpul, aşa că Eddie avusese o 
reacţie de toată frumuseţea. îşi revenise imediat după 
lovitură şi, din moment ce nu-1 mai avea pe moroi în 
calea sa, reuşise să se arunce asupra strigoiului şi să-l 
angreneze într-o luptă pe viaţă şi pe moarte. 

Şi eu? Eu îmi concentrasem atenţia asupra lui 
Dimitri. 

Am trecut peste femeia strigoi pe care o doborâsem 
fără s-o învrednicesc nici măcar cu o privire. Dimitri se 



învârtise în ariergardă, expediindu-şi locotenenţii în 
prima linie a luptei. Poate pentru că-1 cunoşteam atât de 
bine, bănuiam că nu-1 surprindea absolut deloc faptul că 
îl doborâsem pe unul dintre ei, şi că Eddie îi dădea mari 
bătăi de cap celui de-al doilea. Mă îndoiam că lui 
Dimitri îi păsa dacă cei doi locotenenţi ai săi rămâneau 
în viaţă sau mureau. Pentru el nu reprezentau decât o 
diversiune ca să ajungă la mine. 

— Te-am prevenit, a rostit el, cu o privire în acelaşi 
timp amuzată şi tăioasă. îmi urmărea fiecare mişcare, 
amândoi imitându-ne reciproc, inconştient, gesturile, în 
aşteptarea unei breşe prin care să putem declanşa 
atacul. Ţi-am spus c-o să te găsesc. 

— Mda, i-am răspuns, încercând să nu iau în seamă 
mormăielile lui Eddie şi ale celuilalt strigoi. Eddie 
putea să-l dea gata. Ştiam că putea. Ţi-am primit 
înştiinţările, i-am replicat lui Dimitri. 

Fantoma unui zâmbet i-a ridicat puţin colţurile 
buzelor lăsându-i la iveală colţii care, cumva, declanşau 
în mine amestec de poftă şi scârbă. Instantaneu, am 
alungat aceste senzaţii. Altă dată, când ezitasem în faţa 
lui Dimitri, fusesem cât pe ce să fiu omorâtă din cauza 
asta. Refuzam să repet greşeala, iar adrenalina care-mi 
clocotea prin corp îmi slujea drept un bun memento al 
faptului că mă aflam într-o situaţie de viaţă şi de 
moarte. 

El a făcut prima mişcare, însă am reuşit s-o evit: 
aproape că simţisem venirea ei. Tocmai asta era 



problema la noi. Ne cunoşteam atât de bine unul pe 
celălalt... ne cunoşteam atât de bine mişcările. Fireşte, 
asta nu însemna şi că aveam forţe egale. Chiar şi când 
era în viaţă, avusese mai multă experienţă decât mine, 
iar înzestrările lui de strigoi îi ridicau cota. 

— Şi totuşi, iată-te. Păşind cu nesăbuinţă în lumea 
mare, când puteai să rămâi la adăpostul sigur al Curţii. 
Nu mi-a venit să cred când m-au anunţat spionii mei. 

N-am zis nimic, încercând în schimb o lovitură 
violentă cu ţepuşa. Şi el o văzuse sosind şi se trăsese 
într-o parte. Faptul că avea spioni nu mă surprindea; 
nici măcar pe timpul zilei. Avea sub control o reţea 
alcătuită atât din strigoi, cât şi din oameni, şi ştiam că 
avea ochi şi urechi care supravegheau Curtea. 

întrebarea era următoarea: cum naiba de ajunsese în 
hotelul ăsta în toiul zilei? Chiar şi având observatori 
umani la aeroport, sau urmărind cărţile de credit, aşa 
cum procedase Adrian, Dimitri şi prietenii lui strigoi tot 
ar fi trebuit să aştepte până la lăsarea serii ca să ajungă 
aici. 

Nu, nu neapărat, mi-am dat seama în clipa imediat 
următoare. Câteodată, strigoii aveau la dispoziţie căi 
ocolite. Camionete sau dubiţe ale căror cabine erau 
întunecate, ermetice. Intrări subterane. Moroii de la 
Witching Hour care doreau să schimbe cazinoul 
cunoşteau tuneluri secrete de legătură între anumite 
clădiri. Probabil că şi Dimitri le ştia. Dacă aştepta să mă 
aventurez în afara dispozitivelor de pază însemna că 



făcea tot posibilul ca să ajungă la mine. Iar eu ştim mai 
bine ca oricine cât de ingenios putea să fie. 

Dar mai ştiam şi că încerca să mă distragă, vorbind 
întruna. 

— Şi, cel mai ciudat lucru dintre toate, a continuat el, 
este că nu ai venit singură. Ai adus şi moroi cu tine. 
Mereu ţi-ai asumat riscuri privind propria viaţă, dar nu 
m-am aşteptat să fi aşa de pripită cu vieţile altora. 

Atunci, mi-a venit o idee. Exceptând zumzetul slab 
din cazinou, de la celălalt capăt al coridorului, şi 
zgomotul bătăliei noastre, restul era tăcere. Lipsea un 
sunet important. Cum ar fi, să zicem, cel al alannei 
dinspre o ieşire de incendiu. 

— Lissa! am răcnit. Ieşi naibii de-aici! Scoate-i pe 
toţi de-aici! 

Ea ar fi trebuit să ştie. Ei toţi ar fi trebuit să ştie. Uşa 
aceea ducea spre etajele superioare... şi afară. Soarele 
era încă pe cer. N-avea importanţă dacă alarma ne 
aducea pe cap agenţii de securitate ai hotelului. Ce 
naiba, asta putea să-i alunge pe strigoi. Ceea ce conta 
era că moroii puteau să fugă spre un loc sigur. 

Dar o verificare rapidă prin intermediul legăturii m-a 
lămurit care era problema. Lissa stătea încremenită. 
Năucită. Observase cu cine mă luptam, iar şocul era 
prea mare. Să ştie că Dimitri era strigoi era una. Dar să- 
1 şi vadă — vreau să spun, să-l vadă în realitate — , ei 
bine, asta era cu totul şi totul altceva. Eu ştiam din 
propria experienţă. Chiar şi pregătită, apariţia lui tot mă 



descumpănea. Cât despre ea, era ca paralizată, 
incapabilă să gândească sau să se mişte. 

Nu mi-a trebuit decât o fracţiune de secundă ca să-i 
evaluez sentimentele, însă într-o luptă cu un strigoi, o 
singură secundă putea să facă diferenţa dintre viaţă şi 
moarte. Flecăreala lui Dimitri îşi atinsese scopul şi, cu 
toate că-i urmăream mişcările şi eram în gardă, el 
izbutise să-mi dribleze apărarea şi să mă îmbrâncească 
de perete, ţintuindu-mi braţele cu mâinile sale intr-un 
mod atât de dureros, încât ţepuşa mi-a scăpat din mână. 

Şi-a apropiat faţa de-a mea, atât de mult, încât 
frunţile ni s-au atins. 

— Roza... a murmurat el. îi simţeam răsuflarea, caldă 
şi dulce pe piele. Ar 11 trebuit să miroasă a mort, sau a 
descompunere, dar nu era cazul. De ce? m-a întrebat. 
De ce trebuie să fii atât de încăpăţânată? Am fi putut să 
petrecem veşnicia împreună... 

Inima mi-a bubuit în piept. Mi-era frică, mă îngrozea 
senzaţia de care ştiam că sunt la numai câteva secunde 
distanţă. Şi, în acelaşi timp, eram plină de necaz, 
fiindcă îl pierdusem. Zărindu-i trăsăturile feţei, 
auzindu-i vocea şi binecunoscutul lui accent, care până 
şi acum mă învăluia ca o catifea, simţeam cum mi se 
frânge inima iar şi iar. De ce? De ce ni se întâmplase 
asta tocmai nouă? De ce era universul atât plin de 
cruzime? 

Am izbutit încă o dată să acţionez întrerupătorul, 
făcând din nou abstracţie de faptul că era Dimitri. Eram 



doar prădătorul şi prada... iar eu eram în pericol să fiu 
mâncată. 

— îmi pare rău, am scrâşnit printre dinţii încleştaţi, 
împingându-1 cu putere, dar nereuşind să scap din 
strânsoarea lui. Pentru mine, veşnicia nu înseamnă să 
fac parte din mafia morţilor vii. 

— Ştiu, a spus el. Aş fi putut să jur că pe chip i se 
aşternuse tristeţea, însă mai târziu aveam să mă conving 
pe mine însămi că nu fusese decât o închipuire de-a 
mea. Veşnicia va fi pustie fără tine. 

Un ţipăt sfâşietor mi-a răsunat deodată în urechi. Am 
înţepenit amândoi. Zgomotele menite să-i alarmeze pe 
oamenii obişnuiţi erau iadul pe pământ pentru auzul 
nostru sensibil. Cu toate acestea, nu m-am putut 
împiedica să nu mă simt uşurată. In sfârşit, idioţii ăştia 
— şi, da, nu aveam remuşcări să-mi numesc prietenii 
idioţi, când se comportau aşa — părăsiseră clădirea. 
Simţeam lumina soarelui prin legătura cu Lissa şi-mi 
căutam consolarea în ea, în timp ce colţii lui Dimitri se 
apropiau de artera de pe gât, prin care avea să mi se 
scurgă sângele vital. 

Sperasem ca alanna să-l distragă, însă Dimitri era 
prea puternic. M-am mai zbătut o dată, mizând pe 
faptul că-1 luasem prin surprindere, însă fără rost. Ceea 
ce chiar l-a surprins a fost ţepuşa pe care Eddie i-a 
înfipt-o în burtă, dintr-o parte. 

Dimitri a mârâit de durere şi mi-a dat drumul, 
întorcându-se spre Eddie. Faţa acestuia din urmă era 



împietrită, impasibilă. Dacă vederea lui Dimitri îl 
descumpănise, oricum prietenul meu nu arăta vreun 
semn. Din câte-mi dădeam seama, Eddie nici măcar nu- 
1 considera pe cel din faţa lui ca fiind Dimitri. Probabil 
că ceea ce vedea era doar un strigoi. Aşa eram noi 
antrenaţi. Să vedem monştri, nu persoane. 

Pentru o clipă, Dimitri şi-a abătut atenţia de la mine. 
Voia să-mi lungească agonia. Iar Eddie nu însemna 
decât o chestie care-1 sâcâia şi de care era nevoit să se 
descotorosească, să ne putem continua jocul. 

Eddie şi Dimitri s-au lansat într-un dans asemănător 
cu cel în care fusesem şi eu angrenată puţin mai 
devreme, numai că Eddie nu cunoştea la fel de bine ca 
mine mişcările lui Dimitri. Aşa că nu a fost capabil să 
evite ca Dimitri să-l înşface de umăr şi să-l trântească 
de perete. Manevra era menită să-i zdrobească ţeasta, 
însă Eddie a reuşit să se ferească îndeajuns, încât corpul 
său să preia grosul impactului. De durere nu a scăpat, 
însă măcar a rămas în viaţă. 

Toate acestea s-au petrecut în câteva milisecunde. 
Iar în scurte momente, perspectiva mea s-a schimbat. în 
timp ce Dimitri se înălţase ameninţător deasupra mea, 
pregătit să mă muşte, izbutisem să înving acel impuls 
de a mă gândi la el ca la Dimitri, cel pe care-1 
cunoscusem şi-l iubisem odinioară. Forţată în 
continuare să ocup poziţia de victimă, în timp ce viaţa 
mea fusese pe cale să-şi găsească sfârşitul, mă tot 



îmboldisem singură spre modul de funcţionare luptă, 
luptă-şi-iar-luptă. 

Acum, când vedeam pe altcineva războindu-se cu 
Dimitri... cum ţepuşa lui Eddie şerpuieşte spre el... ei 
bine, dintr-odată, mi-am pierdut obiectivitatea. Mi-am 
amintit de ce veniserăm aici. Mi-am amintit ceea ce 
tocmai aflaserăm de de la Robert. 

Fragil. Totul era încă atât de fragil. îmi jurasem mie 
însămi că, dac-am fi ajuns intr-un moment în care 
Dimitri să ajungă să mă omoare, iar eu să nu fi aflat 
mai multe despre cum poate fi salvat un strigoi, s-o fac. 
Să-l ucid. Iar aceasta era sarcina mea. împreună cu 
Eddie, îl puteam doborî pe Dimitri. Puteam să punem 
capăt stării lui de rău, exact aşa îşi dorise el înainte. 

Totuşi... cu mai puţin de o oră în urmă, primisem o 
fărâmă de speranţă, aflând că un strigoi putea fi salvat. 
E-adevărat, partea conform căreia era necesar ca un 
utilizator al spiritului să fie autorul era absurdă, însă 
Victor o credea. Iar când cineva ca el credea... 

Nu puteam s-o fac. Nu se putea ca Dimitri să moară. 
Nu încă. 

M-am repezit fulgerător cu ţepuşa spre el, lovindu-1 
puternic, astfel încât i-am zgâriat cu vârful ei de argint 
partea din spate a craniului. A scos un răcnet de furie şi 
a izbutit să se întoarcă şi să mă împingă departe de el, 
continuând în acelaşi timp să-l ţină la distanţă pe Eddie. 
Atât de bun era în luptă. Numai că ţepuşa lui Eddie se 



tot apropia de inima lui, iar privirea prietenului meu era 
neabătută, vădind râvna sa de a-1 ucide. 

Dimitri era atent când la unul, când la celălalt, şi, în 
acel scurt moment de scăpare — atât cât apuci să respiri 
doar jumătate — , l-am văzut pe Eddie ţinând ţepuşa pe 
poziţie, pregătit s-o împlânte în inima lui Dimitri. O 
lovituri care părea să aibă şanse de reuşită, pe când a 
mea eşuase. 

Şi tocmai de aceea, printr-o mişcare fluidă, mi-am 
avântat eu ţepuşa, brăzdându-i chipul lui Dimitri şi 
dându-i la o parte braţul lui Eddie, în acelaşi timp. Avea 
un chip superb. Detestam să i-1 vatăm, însă ştiam că 
avea să se vindece. Şi din aceeaşi mişcare de atac, mi- 
am făcut drum pe lângă el împingându-mă în Eddie, 
astfel încât să ne împleticim amândoi spre ieşirea de 
incendiu a cărei alarmă încă ţiuia. Pe chipul împietrit al 
lui Eddie a apărut o expresie surprinsă pentru o clipă, 
ne-am blocat: eu îl împingeam pe el spre uşă iar el mă 
împingea pe mine spre Dimitri. Cu toate că am 
remarcat că ezita. Poziţia se schimbase, iar Eddie era pe 
punctul de a mă împinge într-un strigoi, lucru pe care 
pregătirea lui nu i-1 permitea. 

în schimb, Dimitri deja profita de ocazie. Şi-a întins 
braţul şi m-a apucat de umăr, încercând să mă 
smucească înapoi. Eddie m-a prins şi el de braţ, 
trăgându-mă înainte şi făcându-mă să ţip de uimire şi 
de durere. Parcă aveau de gând să mă rupă în’două. 
Dimitri era de departe cel mai puternic, însă chiar şi 



prinsă la mijloc fiind, greutatea mea juca un rol 
important, aşa că mi-am adăugat forţa la cea a lui 
Eddie, ceea ce ne-a ajutat să câştigăm ceva teren. Şi 
totuşi, luptam cu încetinitorul. De parcă am fi mers prin 
miere. Cu fiecare pas înainte pe care izbuteam să-l fac, 
Dimitri mă trăgeaînapoi. 

Şi totuşi, eu şi Eddie ne apropiam lent — şi foarte, 
foarte greu de uşa la care alarma continua să ţiuie. 
Câteva clipe mai târziu, s-a auzit zgomot de paşi şi 
voci. 

— Paza, a mormăit Eddie, smucindu-mă încă o dată. 

— Naiba s-o ia, am replicat. 

— N-ai cum să scapi, a şuierat Dimitri. Intre timp, 
izbuti să mă prindă de ambii umeri şi să ne copleşească 
prin trupul lui 

— Nu zău? Dintr-o clipă-ntr-alta unnează să 
sosească întraga brigadă de asalt de la Luxor. 

— Dintr-o clipă-ntr-alta urmează să avem aici un 
morman de cadavre. Umane, a precizat el, dispreţuitor. 

Fiinţele umane au ajuns la noi. Nu-mi dădeam seama 
ce impresie şi-or fi făcut. Că un tip atacase doi 
adolescenţi? Ne-au strigat să încetăm lupta şi să ne 
întoarcem cu faţa spre ei, ordin pe care l-am ignorat 
tustrei, fiind prinşi noul nostru joc de-a trasul de 
frânghie. Probabil că au încercat să mâna pe Dimitri. 
încă nu-mi dăduse drumul, însă strânsoarea lui a slăbit 
suficient, încât printr-o smucitură puternică din partea 
lui Eddie şi un salt de-al meu am putut să mă eliberez. 



Eu şi cu Eddie nu ne-am mai uitat înapoi, dar paznicii 
strigau la noi. 

Dar nu numai ei strigau. Cu o fracţiune de secunda 
înainte să împing uşa, l-am auzit pe Dimitri 
ameninţându-mă. Vocea lui parcă râdea. 

— Nu s-a terminat, Rose. Chiar ai impresia că există 
vreun loc în lumea asta în care să nu te găsesc? 

Acelaşi avertisment, mereu acelaşi avertisment. 

Am făcut tot posibilul să nu iau în seamă frica pe 
care mi-o inspirau cuvintele lui. Eu şi cu Eddie am 
năvălit afară în aerul poluat al deşertului şi în lumina 
soarelui, încă prezentă, deşi începuse să se însereze. 
Eram în parcarea hotelului Luxor... nu suficient de 
aglomerată, încât să găsim vreo ascunzătoare. Fără să 
mai scoatem vreo vorbă, am zbughit-o amândoi spre 
ticsita Fâşie, ştiind că posibilităţile noastre fizice le 
surclasau pe ale oricăror urmăritori umani şi aveau să 
ne permită să ne pierdem în mulţimea de oameni. 

Ne-a mers. Nici n-am mai văzut câţi ne urmăriseră, 
dar bănuiesc că băieţii din echipa de pază îşi 
concentraseră atenţia asupra tipului înalt care omora 
lumea prin hotelul lor. Zgomotul vocilor care strigau 
după noi s-a stins treptat şi, până la urmă, am încetinit 
şi ne-am oprit în faţă la New York, New York, după 
care — tot fără să schimbăm vreun cuvânt între noi — 
am intrat imediat în hotel. Avea o alcătuire similară şi 
era mai aglomerat decât Luxor, aşa că ne-am amestecat 
bine prin mulţime, strecurându-ne până când am reuşit 



să dăm de o bucată de perete liber, de cealaltă parte a 
cazinourilor hotelului. 

Fuga fusese dificilă chiar şi pentru noi, şi aveam 
nevoie de câteva clipe să stăm acolo, să ne recăpătăm 
suflul. Mi-am dat seama că situaţia era gravă când 
Eddie s-a întors în cele din urmă spre mine, cu faţa 
aprinsă de mânie. Eddie era întruchiparea calmului şi a 
stăpânirii de sine, încă de prima dată când fusese răpit 
de strigoi, cu un an în urmă. întâmplarea îl călise, îl 
făcuse mai hotărât să înfrunte orice provocare. Insă, of, 
în clipa asta era furios pe mine. 

— Ce naiba a fost asta? m-a luat el la rost. L-ai lăsat 
să scape. 

Mi-am luat cea mai dură înfăţişare de care eram 
capabilă, dar el părea să mă întreacă pe ziua de azi. 

— Ce, ai ratat partea în care l-am spintecat cu 
ţepuşa? 

— îi aveam inima în bătaie! Puteam să-i dau lovitura 
de graţie, dar tu m-ai împiedicat! 

— Veneau cei de la pază. Nu mai aveam timp. 
Trebuia să ieşim de-acolo, şi nu puteam să-i lăsăm să 
vadă că noi eram criminali. 

— Nu cred c-a mai rămas vreunul dintre ei capabil să 
raporteze că ar fi văzut ceva, a replicat pe un ton egal 
Eddie. Dădea impresia că încearcă să-şi restabilească 
stăpânirea de sine. 



— Dimitri a lăsat în urma lui un monnan de cadavre, 
a continuat el. Şi tu ştii asta. Au murit oameni, din 
cauză că tu nu m-ai lăsat să-l ucid cu ţepuşa. 

Am tresărit, dându-mi seama că Eddie avea dreptate. 
Ar fi trebuit ca totul să se tennine acolo. Nici măcar nu 
apucasem să arunc o privire ca lumea, să văd câţi 
paznici erau. Oare câţi or fi murit? Dar numărul lor nu 
era relevant. Numai faptul că muriseră oameni 
nevinovaţi avea importanţă. Chiar şi o singură victimă 
ar fi fost prea mult. Şi din vina mea. 

Tăcerea mea i-a dat ocazia lui Eddie să profite de 
avantaj. 

— Cum ai putut, tocmai tu, să uiţi lecţia asta? Ştiu că 
ţi-a fost instructor: ţi-a fost. Dar nu mai e acelaşi. Ni s-a 
tot repetat la lecţii, iar şi iar. Să nu eziţi! Să nu te 
gândeşti la el ca la persoana care a fost cândva! 

— îl iubesc, am zis, luându-mă gura pe dinainte. 
Eddie habar nu avea. Doar câteva persoane ştiau de 
relaţia mea sentimentală cu Dimitri şi de ceea ce se 
petrecuse în Siberia. 

— Ce? a strigat Eddie, cu răsuflarea tăiată. Supărarea 
i s-a transformat în uluire. 

— Dimitri... e mai mult decât instructorul meu... 

Eddie a continuat să mă privească fix timp de alte 
câteva secunde grele. 

— A fost, a subliniat el intr-un târziu. 

—Hm? 



— A fost mai mult decât instructorul tău. Iar tu l-ai 
iubit. 

Deruta de moment a lui Eddie dispăruse. Acum, era 
din nou gardianul sever, lipsit de sentimente, de 
compasiune. 

— îmi pare rău, dar asta ţine de trecut, tot ce a fost 
între voi. Tu trebuie s-o ştii. Persoana pe care ai iubit-o 
nu mai e. Iar tipul pe care l-am văzut adineauri? E cu 
totul altcineva. 

Am clătinat lent din cap. 

— Da... ştiu. Ştiu că nu e el. Ştiu că e un monstru, 
dar noi putem să-l salvăm... dacă reuşim să facem ceea 
ce ne spunea Robert. 

Eddie a făcut ochii mari şi, pentru o clipă, a rămas 
buimăcit. 

— Despre asta era vorba? Rose, dar e o prostie! Nu 
poţi să faci aşa eva. Strigoii sunt morţi. Pentru noi, nu 
mai există. Robert şi Victor ţi-au vândut o căruţă de 
gogoşi. 

De data aceasta, eu eram cea surprinsă. 

— Atunci, tu de ce eşti aici? De ce-ai mai rămas cu 
noi? Şi-a aruncat braţele în sus, exasperat. 

— Pentru că mi-eşti prietenă. Am stat alături de tine 
în toată povestea asta... l-am ajutat pe Victor să 
evadeze, l-am ascultat pe smintitul de frate-său... pentru 
că ştiam că tu ai grijă de mine. Toţi aveaţi, ca să 
rămâneţi teferi. Am crezut că e un motiv întemeiat 
pentru care să-l scoţi pe Victor din închisoare. .. şi că pe 



urmă ai de gând să-l duci înapoi. Sună cumva aiurea? 
Da, dar pentru tine e ceva normal. Tu mereu ai avut 
motive temeinice pentru ceea ce faci. Dar asta, a 
adăugat el, urlând, asta întrece orice închipuire. Să laşi 
un strigoi să scape numai pentru că tu vrei să urmăreşti 
o idee — o idee imposibilă — e de zece ori mai rău 
decât ceea ce am făcut pentru Victor. Fiecare zi în care 
Dimitri umblă în voie prin lume înseamnă încă o zi în 
care mor oameni. 

M-am sprijinit cu spatele de perete şi am închis 
ochii, simţind că-mi vine rău de la stomac. Eddie avea 
dreptate. O dădusem în bară. îmi jurasem mie însămi 
că-1 voi ucide pe Dimitri dacă-1 voi mai avea în faţa 
mea, înainte de a putea pune în aplicare soluţia lui 
Robert. Totul ar fi trebuit să se sfârşească astăzi... însă 
eu o zbârcisem. Din nou. 

Am deschis ochii şi mi-am îndreptat spinarea, având 
nevoie să-mi găsesc un nou scop, până nu izbucneam în 
plâns în mijlocul acelui cazinou. 

— Trebuie să-i găsim pe ceilalţi. Au rămas singuri, 
neprotejaţi. 

Era probabil unicul argument care-1 putea opri în 
clipa aceea pe Eddie să-mi mai facă morală. Instinctul 
datoriei şi-a spus cuvântul. Apărarea moroilor, înainte 
de toate. 

— Ai idee pe unde-ar putea să fie Lissa? 

Legătura noastră mă păstrase în contact cu ea în 
timpul fugii, însă nu-mi permisesem să aflu mai mult 



decât că era vie şi teafără. Acum, mi -am extins puţin 
cercetarea. 

— Peste drum. La MGM. 

Zărisem enormul hotel atunci când intraserăm în 
goană în cel în care ne aflam acum, însă nu-mi 
dădusem atunci seama că Lissa era acolo. Acum, o 
simţeam ascunzându-se prin mulţime la fel ca noi, 
speriată, dar nevătămat. Aş fi preferat ca ea şi ceilalţi să 
mai fi zăbovit la lumina zilei, însă instinctul o mânase 
spre adăpostul pereţilor. 

Eu şi Eddie n-am mai adus vorba de Dimitri, în timp 
ce ieşeam din hotel şi traversam şoseaua aglomerata. 
Oriyontul căpătase nuanţa piersicii, însă tot mai la 
adăpost mă simţeam acolo, decât afară. Cu mult mai la 
adăpost decât pe coridorul hotelului Luxor. Cu ajutorul 
legăturii, puteam s-o găsesc oricând pe Lissa, aşa că, 
fără să ezit vreo clipă, l-am condus pe Eddie prin 
meandrele de la MGM — zău aşa, alcătuirea acestor 
hoteluri devenea din ce în ce mai derutantă — până 
când i-am zărit pe Lissa şi pe Adrian, lângă un rând de 
aparate pentru jocuri. El fuma. Ea m-a observat şi a dat 
fuga la mine, încolăcindu-mă cu braţele. 

— Of, Doamne! Cât de frică mi-a fost! Nu ştiam ce 
s-a întâmplat cu voi. Nu pot să sufăr legătura asta într- 
un singur sens. 

M-am silit să-i zâmbesc. 

— Suntem bine. 



— Un bine cam vânăt, a meditat Adrian, apropiindu- 
se de noi. Nu mă îndoiam de spusele lui. Sub efectul 
adrenalinei, era lesne să nu iei în seamă rănile şi 
durerea, în toiul luptei. Ceva mai târziu, după ce pofta 
războinică mai trecea, începeai să-ţi dai seama prin ce 
trecuse trupul tău. Eram atât de fericită să văd că Lissa 
era bine, încât mi-a scăpat amănuntul pe care Eddie îl 
remarcase deja. 

— Ia spuneţi, unde sunt Victor şi Robert? 

Chipul fericit al Lissei a devenit încruntat, şi până şi 
Eddie s-a întunecat la faţă. 

— Fir- ar să fie! am exclamat, neavând nevoie de 
explicaţii suplimentare. 

Lissa a încuviinţat, cu ochii mari şi plini de 
deznădejde. 

— I-am pierdut. 


UNSPREZECE 


EI BINE, ASTA MAI LIPSEA! 

Ne-a luat ceva timp până să hotărâm ce aveam de 
făcut în continuare. Am aruncat în discuţie câteva idei 
firave prin care să le dăm de urmă lui Robert şi Victor, 
dar până la urmă le-am aruncat pe toate la gunoi. 



Robert avea un telefon mobil, şi dacă agenţii CIA erau 
în măsură să localizeze fel de fel de aparate, noi sigur 
nu eram. Şi chiar dacă adresa lui Robert ar fi fost 
trecută în cartea de telefoane, ştiam că Victor nu l-ar fi 
lăsat să-l ducă acolo. Şi oricât de capabili ar fi Adrian şi 
Lissa să depisteze aura unui utilizator al spiritului nu 
prea puteam să rătăcim fără ţintă printr-un oraş şi 
sperăm să dăm de ei. 

Nu, în privinţa celor doi, părea că norocul ne 
părăsise. Nu mai aveam altceva de făcut, decât să ne 
întoarcem la Curte şi să înfruntăm pedeapsa care ne 
aştepta, indiferent care-ar fi fost aceasta. O dăduserăm 
— eu o dădusem - în bară. 

Din moment ce soarele urma să apună — şi dat fiind 
faptul că nu mai aveam cu noi un răufăcător notoriu 
care să ne aducă necazuri — , ne-am hotărât, deprimaţi, 
să ne îndreptăm spre Witching Hour, unde să ne punem 
la pum la cale planurile de călătorie. Era posibil ca eu şi 
Lissa să fim recunoscute acolo, însă fetele fugare nu 
făceau parte tocmai din aceeaşi categorie cu trădătorii 
evadaţi. Ne-am hotărât să ne ducem şi să ne petrecem 
timpul în preajma gardienilor, decât să mai riscăm şi 
alte atacuri din partea strigoilor, înainte de a putea să 
plecăm din Vegas. Witching Hour nu părea să difere de 
alte cazinouri prin care fuseserăm... asta, doar dacă nu 
ştiai ce să cauţi. Oamenii prea ispitiţi de jocuri şi lux nu 
observau că mulţi dintre ceilalţi clienţi erau la fel de 
înalţi, de zvelţi şi de palizi. Cât despre dhampiri, 



oamenii nu aveau cum să-şi dea seama că noi nu eram 
ca ei. Doar acel simţ supranatural caracteristic moroilor 
şi dhampirilor ne pennitea să pricepem cu cine avem 
de-a face. 

în mulţimea celor care strigau de bucurie, flecăreau 
şi câteodată — se văicăreau, erau şi gardieni. Cu o 
cerere atât de mare de gardieni, doar o mână de 
dhampiri putea fi canalizată să păzească nonstop un 
astfel de loc. Din fericire, hotelul era întărit de gardienii 
celor puternici şi bogaţi veniţi să joace. Moroii exaltaţi 
chiuiau la aparate sau la ruletă, în timp ce gardienii 
tăcuţi şi vigilenţi se învârteau în spatele lor, fiind cu 
ochii pe tot ce-i înconjura. Niciun strigoi nu s-ar 
aventurat acolo. 

— Şi acum, ce facem? s-a interesat Lissa, aproape 
urlând ca să acopere zgomotul. Era prima dată când 
unul dintre noi spunea ceva, după ce ne hotărâserăm să 
mergem într-acolo. Trecuserăm pe lângă nişte mese de 
black-jack, taman unde era îmbulzeala mai mare. 

Am suspinat. Dispoziţia mea era atât de întunecată, 
încât nici măcar nu mai aveam nevoie de efectele 
secundare spiritului. L-am pierdut pe Victor, l-am 
pierdut pe Victor. Autoculpabilizarea mea mentală 
urma traseul fără de sfârşit al unei bucle. 

— Căutăm centrul comercial al hotelului şi rezervăm 
bilete de-aici, am răspuns. în funcţie de cât vom avea 
de aşteptat până prindem un avion, e posibil să mai 
luăm o cameră. 



Adrian scruta activitatea din jurul nostru, zăbovind 
asupra unuia dintre numeroasele baruri de-acolo. 

— Nu moare nimeni dacă ne petrecem şi noi puţin 
timp pe- aici. 

— Nu, zău? l-am repezit. După tot ce s-a-ntâmplat, 
asta e tot ce-ţi trece prin minte? 

Şi-a întors privirea concentrată spre mine, aceasta 
devenind deodată aspră. 

— Aici sunt camere de supraveghere. Poţi să fii 
recunoscută. Să ai un alibi zdravăn — că ai fost aici, în 
cazinoul ăsta şi nu în Alaska — nu ţi-ar strica. 

— Just, am recunoscut. Aveam impresia că, de data 
asta, prin aerul său blazat, tipic pentru el, Adrian îşi 
masca de fapt stânjeneala. După ce aflase motivul 
adevărat pentru care venisem eu în Las Vegas, mai şi 
dăduse peste strigoi, iar printre ei, şi peste Dimitri. N-ar 
fi fost o experienţa comodă pentru niciun moroi. Şi 
totuşi n-avem niciun alibi pentru perioada în care am 
fost într-adevăr în Alaska, am adăugat. 

— Cât timp Victor nu se lasă descoperit pe-aici, 
nimeni n-o să facă legătura, a replicat Adrian, al cărui 
ton devenise amar. Ceea ce arată cu adevărat cât de 
proşti sunt cu toţii. 

— L-am ajutat pe Victor să scape, a zis Lissa. N-ar 
putea să creadă nimeni că suntem într-atât de nebune, 
încât să-l scoatem din închisoare. 

Eddie, tăcut, mi-a aruncat o privire tăioasă. 



— Atunci, s-a aranjat, a zis Adrian. Să meargă cineva 
să rezerve biletele. Eu mă duc să-mi iau ceva de băut şi 
să-mi încerc mâna la câteva jocuri. Universul mi-a 
rămas dator cu puţin noroc. 

— Mă duc eu după bilete, s-a oferit Lissa, studiind 
un panou care indica direcţiile spre piscină, toalete şi... 
centrul comercial. 

— Merg cu tine, s-a hotărât Eddie. Dacă mai 
devreme expresia lui fusese una acuzatoare, acum părea 
să-mi evite cu desăvârşire privirea. 

— Perfect, am acceptat, încrucişându-mi braţele. 
Daţi-mi de ştire când terminaţi, şi vă găsim noi. 

Cu Lissa vorbisem şi-i dădusem de înţeles să 
comunice cu mine prin intermediul legăturii. 

Convins că era liber, Adrian s-a dus direct spre bar, 
cu mine ca remorcă. 

— Un Tom Collins, i-a cerut el barmanului moroi. 
Adrian părea să aibă în minte un întreg dicţionar al 
cocteilurilor şi nu făcea decât să verifice denumirile, 
una câte una. Aproape niciodată nu-1 văzusem să bea de 
două ori acelui lucru. 

— îl vrei întărit? l-a întrebat barmanul. Purta o 
cămaşă scrobită şi un papion negru, şi nu cred să fi fost 
mai în vârstă decât mine. 

— Nu, i-a răspuns Adrian, strâmbându-se. 

Barmanul a ridicat din umeri şi s-a întors cu spatele, 
să prepare băutura. Întărit însemna, în limbajul 
codificai al moroilor, să amestece în cocteil o doză de 



sânge. în spatele barului erau două uşi, care dădeau 
probabil spre camerele hrănitorilor. Aruncând o privire 
de-a lungul barului, am văzut mai mulţi moroi fericiţi, 
râzând, având în faţă pahare cu un lichid roşiatic. Unora 
le plăcea ideea de a bea sânge amestecat cu alcool. Dar 
majoritatea — cum era şi cazul lui Adrian, din câte se 
părea — nu voia sânge decât „direct de la sursă". Se 
presupunea că nu avea acelaşi gust. 

în timp ce aşteptam, un moroi mai vârstnic, de lângă 
Adrian, mi-a aruncat o privire şi-a înclinat din cap în 
semn de aprobare. 

— Ţi-ai găsit o bucăţică pe cinste, i-a zis el lui 
Adrian. Tânără, dar aşa-i cel mai bine. 

Tipul — care bea ori vin roşu, ori sânge pur — a dat 
din cap spre ceilalţi aflaţi la bar. 

— Cele mai multe din astea sunt uzate. Terminate. 

I-am urmărit direcţia privirii, chiar dacă nu mai 
aveam nevoie. Ici şi colo, printre oameni şi moroi, erau 
femei dhampir, îmbrăcate extrem de provocator, în 
rochii de mătase şi catifea care lăsau prea puţine detalii 
în seama imaginaţiei. în majoritatea lor, erau mai în 
vârstă decât mine. Cele mai tinere aveau în ochi o 
expresie plictisită, cu toată cochetăria din râsetele lor. 
Prostituate pentru sânge. I-am aruncat o privire furioasă 
moroiului. 

— Să nu îndrăzneşti să mai vorbeşti aşa despre ele, 
dacă nu vrei să-ţi sparg paharu-ăla de vin în mutră. 



Tipul a făcut ochii mari şi şi-a întors privirea spre 
Adrian. 

— înduioşător! 

— Nu ştii nimic, a replicat Adrian, în timp ce 
barmanul se întorcea cu paharul lui de Tom Collins. A 
avut o zi cam proastă. 

Ticălosul ăla de moroi nu şi-a mai luat ochii de la 
mine. După loate aparenţele, nu luase deloc în serios 
ameninţarea 

— Toată lumea are o zi cam proastă, a zis el. Ai auzit 
ştirea? 

Adrian părea relaxat şi amuzat în timp ce sorbea din 
cocteil, dar stând atât de aproape de el, am simţit cum 
s-a încordat. 

— Ce ştire? 

— Despre Victor Dashkov. îl mai ştii? Tipul care-a 
răpit-o pe fata din familia Dragomir şi a complotat 
împotriva reginei. A evadat. 

Adrian a ridicat instantaneu din sprâncene. 

— A evadat? Nu se poate. Ştiam că e în nu ştiu ce 
închisoare de maximă siguranţă. 

— Da! Nimeni nu ştie ce s-a întâmplat în realitate. Se 
zice că au fost implicaţi şi oameni... şi aici, povestea 
devine bizară, 

— Cum adică bizară? l-am întrebat eu. 

Adrian m-a cuprins de mijloc, ceea ce bănuiam că 
reprezintă un mesaj tăcut pentru mine, prin care-mi 
cerea să-l las pe el vorbească. Fie considera că era un 



comportament „corespunzător" unei prostituate pentru 
sânge, fie îşi făcea gânduri că aş fi fost în stare să-i ard 
un pumn tipului — n-aş putea să spun. 

— Unul dintre gardieni a fost amestecat... deşi el 
susţine că s-a aflat sub controlul cuiva. Mai zice — 
foarte convenabil pentru el — că-şi aminteşte totul ca 
prin ceaţă şi că nu mai ştie mare lucru. Am auzit asta de 
la câţiva ţipi din familiile regale, care ajută la 
investigaţii. 

Adrian a izbucnit în râs şi a luat o înghiţitură 
zdravănă din cocteil. 

— Chiar e convenabil. Mie-mi miroase-a treabă 
făcută de cineva din interior. Victor are o grămadă de 
bani. Destui ca să mituiască un paznic. Asta cred eu că 
s-a-ntâmplat. 

Tonul lui era de un calm reconfortant şi, în clipa 
încare am observat că pe faţa celuilalt a apărut un 
zâmbet uşor diabolic, mi-am dat seama că Adrian 
apelase la o mică doză de constrângere. 

— Pun pariu că ai dreptate. 

— Ar trebui să le-o spui şi prietenilor tăi din familiile 
regale, a adăugat Adrian. E o treabă făcută de cineva 
din interior. 

Tipul a încuviinţat, cu înflăcărare. 

— Le spun. 

Adrian i-a mai susţinut privirea câteva secunde, 
după care şi-a coborât-o spre paharul cu Tom Collins. 
Privirea sticloasă a interlocutorului său dispăruse, însă 



ştiam că ordinul lui Adrian de a răspândi varianta cu 
„treaba făcută de cineva din interior" i se întipărise deja 
în minte. Adrian a dat pe gât şi restul licorii, după care 
a aşezat paharul gol pe tejghea. Tocmai se pregătea să 
vorbească din nou, când din partea opusă ceva i-a 
captat atenţia. Şi celălalt moroi obsservase acelaşi 
lucru, aşa că le-am urmărit privirile amândurora, să văd 
ce anume îi năucise intr-atât. 

Ceea ce am văzut mi-a smuls un geamăt. Erau femei, 
fireşte. La început, am crezut că erau dhampiri, din 
moment ce neamul meu atrăgea în principal ochi dulci 
pe-aici. O privire mai atentă a dezvăluit misterul: 
femeile erau moroi. Dansatoare moroi, mai precis. Erau 
mai multe, înveşmântate în rochii asemănătoare, scurte 
şi decoltate, cu paiete. Numai că avea o altă nuanţă de 
giuvaer: arămiu, bleu cu irizaţii. în păr le sclipeau pene 
şi ştrasuri, şi zâmbeau sau râdeau timp ce treceau prin 
mulţimea de gură-cască, frumoase şi sexy într-un alt fel 
decât cele din neamul meu. 

Ceea ce nu era o surpriză. Eu aveam tendinţa să 
observ frecvent bărbaţii moroi făcându-le ochi dulci 
fetelor dhampir, pur şi simplu fiindcă eram şi eu 
dhampir. Dar, fireşte, bărbaţii moroi erau atraşi şi 
înnebuniţi de propriile lor femei. Aşa se asigura 
supravieţuirea propriei rase şi, deşi bărbaţilor moroi 
poate că le plăcea să se prostească uneori cu fetele 
dhampir, aproape întotdeauna ajungeau să rămână cu 
cele din neamul lor. 



Dansatoarele erau înalte şi graţioase, iar înfăţişările 
lor strălucitoare, mă făceau să mă gândesc că sigur erau 
în drum spre o reprezentaţie. Chiar puteam să-mi 
imaginez ce număr scânteietor de dans ar 11 realizat. Şi, 
dacă eu apreciam asta, era evident pentru mine că 
Adrian aprecia şi mai mult, judecând după ochii lui 
căscaţi. I-am tras un cot. 

—Hei! 

Cea din urmă dansatoare a dispărut în mulţimea din 
cazinou, în direcţia unui panou pe care scria „teatru", 
exact cum bănuisem. Adrian s-a întors din nou spre 
mine, compunându-şi un zâmbet năzdrăvan. 

— Nu fac nimic rău dacă privesc, mi-a explicat, 
bătându-mă pe umăr. 

Moroiul de lângă el a clătinat din cap, exprimându-şi 
aprobarea. 

— S-ar putea ca azi să văd un spectacol, a zis el, 
învârtindu-şi băutura în pahar. Toată povestea asta cu 
Dashkov şi încurcătura cu Dragomirii... mă întristează 
pentru bietul Eric. Era un băiat bun. 

I-am arunca o privire bănuitoare. 

— îl cunoşteai pe tat... pe Eric Dragomir? 

— Sigur, a răspuns moroiul făcând semn să-i fie 
umplut paharul. Sunt manager aici de ani de zile. Venea 
mereu la noi. Crede-mă, el ştia să le aprecieze pe fetele 
astea. 

— Minţi, l-am apostrofat, cu răceală. îşi adora soţia 



îi văzusem împreună pe părinţii Lissei. Chiar şi la o 
vârstă fragedă, fusesem în stare să-mi dau seama cât de 
mult se iubeau. 

— N-am spus că a făcut ceva. Aşa cum a zis şi 
iubitul tău nu faci nimic rău dacă priveşti. Dar mulţi 
ştiu că prinţului Dragomir îi plăcea să petreacă oriunde 
se ducea... mai ales dacă avea şi companie feminină. 

Moroiul a oftat şi a ridicat paharul. 

— Mare păcat că a păţit una ca asta. Să bem în 
cinstea prinderii nenorocitului de Dashkov şi a faptului 
c-o s-o lase în pace pe fetiţa lui Eric. 

Nu-mi plăcuseră insinuările tipului la adresa tatălui 
Lissei şi mă bucuram că nu era şi ea prin preajmă. Ceea 
ce mă stânjenea era că aflasem de curând despre fratele 
Lissei, Andre, că şi el era genul de petrecăreţ care 
umblă brambura şi frânge inimi. Oare astfel de chestii 
se moştenesc din familie? Ceea ce făcuse Andre nu era 
corect, însă era o mare diferenţă între faptele unui 
adolescent şi cele ale unui bărbat însurat. Nu-mi plăcea 
s-o recunosc, dar chiar şi cei mai înţoliţi ţipi tot mai 
aruncau un ochi spre alte femei, fără să-şi înşele însă 
partenerele. Adrian era dovada. Totuşi, nu prea 
credeam că Lissei i-ar fi făcut plăcere să audă că tatăl ei 
umbla cu alte femei. Adevărul despre Andre fusese şi- 
aşa greu de suportat, şi n-aş fi vrut să apară altceva care 
să-i întineze amintirile frumoase despre părinţii ei. 

L-am săgetat pe Adrian cu o privire care dădea de 
înţeles că dacă îl mai ascultam mult pe individul ăsta, 



sigur se lăsa cu pumni. Şi n-aş fi vrut să fiu acolo, în 
eventualitatea în care ar fi venit Lissa să ne caute. 
Adrian, veşnic mai perspicace cum dădea impresia, mi- 
a zâmbit. 

— Ce zici, scumpo, mergem să ne încercăm norocul? 
Ceva îmi spune c-o să-i spargi pe toţi... ca-ntotdeauna. 

I-am aruncat o privire piezişă. 

— Ce drăguţ! 

Adrian mi-a făcut cu ochiul şi s-a ridicat. 

— Mi-a făcut plăcere să stăm de vorbă, i-a zis 
celuilalt moroi. 

— Şi mie, a replicat tipul. Robia constrângerii se cam 
risipise. Ar trebui s-o-mbraci mai bine, să ştii, a mai zis 
el. 

— Nu sunt interesat să pun haine pe ea, a ripostat 
Adrian, în timp ce mă împingea uşurel. 

— Ai grijă, l-am prevenit, printre dinţii încleştaţi, 
dacă nu vrei să fii tu ăla căruia-i este aruncat un pahar 
în faţă. 

— Jucam un rol, micuţule dhampir. Ca să mă asigur 
că nu vei avea necazuri. 

Ne-am oprit în apropierea salonului de poker al 
cazinoului, iar Adrian m-a examinat din cap până-n 
picioare. 

— Totuşi, să ştii că tipul cam avea dreptate cu 
hainele, a constatat el. 

Am scrâşnit încă o dată din dinţi. 



— Nu pot să cred că a zis chestiile-alea despre tatăl 
Lissei. 

— Bârfele şi zvonurile nu mor niciodată... dintre toţi 
tu ar trebui să ştii cel mai bine. N-are importanţă dacă 
eşti mort. în plus, conversaţia asta a fost de fapt în 
avantajul nostru iar prin asta, vreau să spun al tău. 
Altcineva probabil că diseminează deja teoria confonn 
căreia treaba a fost făcuta de cineva din interior. Dacă 
individul ăsta ne ajută să răspândim ideea cât mai mult 
prin lume, putem fi siguri că nimănui n-o să-i treacă 
vreodată prin cap că ar fi fost implicat cel mai periculos 
gardian din lume. 

— Aşa cred. 

M-am străduit să mă calmez. Dintotdeauna fusesem 
iute la mânie, iar acum ştiam cu certitudine că frânturile 
de întuneric pe care le adunasem de la Lissa în ultimele 
şi patru de ore nu făceau altceva decât să înrăutăţească 
lucrurile, aşa cum mă şi temusem de fapt. Am schimbat 
subiectul, preferând un teren mai sigur. 

— Ai fost foarte drăguţ acum, dacă mă gândesc cât 
de furios erai mai devreme. 

— Nu sunt deloc bucuros, dar m-am mai gândit 
puţin, a spus Adrian. 

— Da? Eşti drăguţ să mă luminezi în privinţa asta? 

— Nu aici. Vorbim mai târziu. Sunt lucruri mai 
importante pentru care să ne facem griji. 

— Cum ar fi să ştergem urmele unei fărădelegi şi să 
plecăm din oraş fără să fim atacaţi de strigoi? 



— Nu. Cum ar fi să câştig nişte bani. 

— Ai înnebunit? 

Hm! Să-i pun o astfel de întrebare lui Adrian nu era 
o idee bună. 

— Abia am scăpat de o gaşcă de monştri setoşi de 
sânge, tot ce-ţi trece prin cap e să joci? 

— Faptul că suntem în viaţă denotă că trebuie să 
trăim, a comentat el. Mai ales că avem şi timp s-o 
facem. 

— Dar n-ai nevoie de mai mulţi bani. 

— O să am, dacă taică-meu mă lasă baltă. Şi, să nu 
ignorăm plăcerea jocului... 

Aveam să-mi dau seama curând că prin „plăcerea 
jocului”, Adrian înţelegea „să trişeze". în fine, dacă 
utilizarea spiritului se poate numi trişat. Dat fiind că 
spiritul implica o putere mentală atât de mare, 
utilizatorii lui erau foarte buni când era vorba să-i 
descifreze pe cei din jur. Victor avusese dreptate. 
Adrian glumea şi comanda întruna de băut, dar eu 
vedeam că era extrem de atent la ceilalţi. Şi chiar dacă 
avea de gând să nu rostească nimic explicit, expresiile 
chipului său vorbeau locul lui: încredere, nesiguranţă, 
iritare. Fără să scoată o vorbă, tot era în măsură să-şi 
utilizeze forţa de constrângere şi să-i ducă de nas pe 
ceilalţi jucători. 

— Vin imediat, i-am zis, simţind că mă cheamă 
Lissa. 



Total nepăsător, mi-a făcut semn că pot să plec. Nici 
eu nu-mi făceam griji pentru siguranţa lui, având în 
vedere faptul că în încăpere se aflau câţiva gardieni. 
Singurul lucru care mă preocupa era ca nu cumva 
vreunul dintre funcţinarii cazinoului să bage de seamă 
că Adrian îşi folosea forţa de constrângere şi să ne 
azvârle afară. Utilizatorii spiritului se puteau exercita 
intens, însă nici vampirilor nu le era inaccesibilă într-o 
anumită măsură. Folosirea constrângerii era considerată 
imorală, aşa că era interzisă printre moroi. La un 
cazinou ar fi avut fără îndoială toate motivele să fie în 
gardă în această privinţă. 

Din întâmplare, centrul comercial era chiar în 
apropierea salonului de poker, aşa că i-am găsit repede 
pe Lissa şi Eddie. 

— Ce-aţi aflat? i-am întrebat, în timp ce ne întorceam 
cu toţii. 

— Avem un avion mâine-dimineaţă, m-a informat 
Lissa şovăind puţin. Puteam să plecăm şi-n seara asta, 
dar... 

Nu mai era nevoie să-şi sfârşească fraza. După toate 
pe care le înfruntaserăm în timpul zilei, nimeni nu voia 
să-şi asume nici cel mai mic risc de a nimeri peste 
vreun strigoi. Până la aeroport, am fi făcut drumul cu 
taxiul, dar chiar şi-aşa ar fi însemnat să riscăm câţiva 
paşi prin întuneric. 

Am dat aprobator din cap şi i-am condus spre 
salonul de poker. 



— Ai făcut ce trebuia. Acum, hai să ne omorâm 
timpul. Sau vrei să luăm o cameră, să dormi puţin? 

Nu, mi-a răspuns, străbătută de un frison. Simţeam 
puţin teama dinlăuntrul ei. Nu vreau să plec din 
mulţimea asta şi mi-e şi cam teamă de ce-aş putea să 
visez... 

Poate că Adrian era în stare să se prefacă nepăsător 
faţă de strigoi, însă chipurile acelea o bântuiau încă pe 
Lissa — mai ales chipul lui Dimitri. 

— Bine, am zis, sperând c-o fac să se simtă mai bine. 
Dacă stăm treji, o să ne fie mai uşor să ne readaptăm la 
programul Curţii. în plus, ai ocazia să-l vezi pe Adrian 
dat pe uşă afară de paza cazinoului. 

Aşa cum sperasem, spectacolul dat de Adrian în 
timp ce câştiga cu ajutorul spiritului chiar a distrat-o pe 
Lissa: intr-atât încât a devenit interesată să încerce ea 
însăşi. Grozav! Am îndemnat-o să-şi aleagă jocuri mai 
sigure şi i-am povestit cum implantase Adrian în mintea 
moroiului de la bar ideea că fusese o treabă făcută de 
cineva din interior. Am trecut peste partea cu tatăl ei. 
Ca prin minune, noaptea a fost fără incidente — nici 
din partea strigoilor, nici din partea paznicilor 
cazinoului; mai mult decât atât, câteva persoane chiar o 
recunoscuseră pe Lissa, ceea ce avea să ne fie de ajutor 
pentru alibiul nostru. Eddie nu a vorbit deloc cu mine 
toată noaptea. 

Am plecat de la Witching Hour a doua zi dimineaţă. 
Niciunul dintre noi nu era fericit că-1 pierduserăm pe 



Victor pentru că ne atacaseră strigoii, însă cazinoul ne 
mai atenuă un pic supărarea; cel puţin, până când am 
ajuns la aeroport. Cât stătuserăm în cazinou, fuseserăm 
copleşiţi de moroi, izolaţi de lumea umană. Dar cât 
timp am aşteptat avionul, n-am avut încotro şi am 
urmărit ştirile la televizoarele care păreau să fie 
pretutindeni. 

Principala ştire din noaptea aceea era despre un 
asasinatul în masă la Luxor, iar poliţiştii nu aveau nici 
cel mai mic indiciu. Cei mai mulţi dintre paznicii 
cazinoului implicaţi în întâmplare muriseră cu gâturile 
frânte, iar alte cadavre nu mai fuseseră descoperite. 
Bănuiala mea era că Dimitri îşi azvârlise afară acoliţii, 
unde soarele îi prefăcuse în scrum între timp, Dimitri 
însuşi o ştersese, nelăsând niciun indiciu în urma lui. 
Nici măcar camerele de supraveghere nu înregistraseră 
nimic, ceea ce nu mă surprindea. Dacă eu fusesem 
capabilă să dezactivez sistemul de supraveghere din 
închisoare, Dimitri sigur se descurca s-o facă într-un 
mod obişnuit. 

Bruma de bună dispoziţie pe care o câştigaserăm a 
dispărut instantaneu, şi nu ne-am mai spus cine ştie ce. 
Eu am avut grijă să nu mai pătrund în mintea Lissei, 
fiindcă n-aveam nevoie ca senzaţia ei de deprimare s-o 
amplifice pe-a mea. 

Găsiserăm un zbor direct spre Philadelphia, după 
care aveam să prindem un altul de legătură, până pe 
aeroportul din apropierea Curţii. Ce aveam de înfruntat 



odată ajunşi acolo... ei bine, aceasta probabil că era cea 
mai măruntă dintre temerile noastre. 

Nu-mi făceam griji că s-ar fi putut îmbarca strigoi în 
avionul nostru pe timp de zi, şi neavând prizonieri de 
supravegheat, mi-am permis să mă cufund în mult- 
necesarul somn. Nici nu-mi mai aminteam când mai 
aţipisem ultima dată în călătoria asta. Am avut un somn 
greu, însă visele mi-au fost bântuite de faptul că 
lăsasem să scape unul dintre cei mai periculoşi 
criminali din lumea moroilor, şi permisesem ca un 
strigoi să plece nevătămat, şi provocasem moartea mai 
multor oameni. Nu-1 socoteam răspunzător pe niciunul 
dintre prietenii mei. Vina pentru tot acest dezastru 
cădea în întregime pe umerii mei. 


DOISPREZECE 


CEEA CE S-A ŞI CONFIRMAT, atunci când, în 
sfârşit, ne-am întors la Curtea Regală. 

Nu am fost singura care a dat de necaz, fireşte. La 
rândul ei, Lissa a fost chemată la regină să-şi primească 
mustrarea, dar ştiam bine că nu va fi propriu-zis 
pedepsită. Spre deosebire de Eddie şi de mine. Chiar 
dacă terminaserăm şcoala, teoretic încă ne aflam sub 



jurisdicţia oficială a gardienilor, ceea ce însemna că ne 
aşteptau tot atâtea probleme ca pe oricare angajat 
contravenient. Numai Adrian scăpa de orice consecinţă. 
El era liber să facă tot ce dorea. 

Dar, în realitate, pedeapsa mea nu a fost chiar atât 
rea pe cât ar fi putut să fie. Serios vorbind, ce mai 
aveam de pierdut în faza asta? Şansele mele de a-i fi 
repartizată Lissei erau şi-aşa foarte mici şi, oricum, 
nimeni nu mă voia drept gardian, cu excepţia Tashei. 
Un weekend trăsnit în Vegas — adică varianta noastră 
oficială — nu avea cum s-o facă să se răzgândească în 
privinţa mea. în schimb, era destul să-i determine pe 
unii dintre pretendenţii lui Eddie să-şi retragă cererile 
ca el să le fie gardian. Şi totuşi, rămâneau încă 
suficienţi care să-l vrea, aşa că nu era deloc în 
primejdie de a pierde o poziţie bună. Cu toate astea, eu 
tot mă simţeam îngrozitor de vinovată. Eddie n-a suflat 
nicio vorbă faţă de nimeni în legătură cu ceea ce 
făcuserăm, însă ori de câte ori se uita spre mine, puteam 
să citesc în ochii lui faptul că mă învinovăţea pentru tot. 

Şi m-am întâlnit întruna cu el în următoarele două 
zile. După cum am constatat, gardienii aveau 
implementat un sistem pentru cazurile de nesupunere. 

— Fapta voastră-i atât de iresponsabilă, încât ai zice 
că sunteţi nişte elevi. Ce naiba! Parc-aţi fi la şcoala 
elementară. 

Eram într-un birou din sediul central al gardienilor 
şi-i ascultam urletele lui Hans Croft, tipul care avea 



comanda tuturor gardienilor de la Curte şi un rol 
esenţial în repartizarea acestora. Era un dhampir puţin 
trecut de cincizeci de ani, cu o mustaţă stufoasă, alb- 
sură. în acelaşi timp, era o jigodie. împrăştia în 
pennanenţă un damf de ţigări de foi. Eu şi Eddie 
stăteam spăsiţi pe scaune, în timp ce el patrula prin faţa 
noastră, cu mâinile la spate. 

— Puteaţi să-i provocaţi moartea ultimei 

reprezentante a familiei Dragomir... ca să nu-1 mai pun 
la socoteală şi pe băiatul Ivashkov. Cum credeţi că ar fi 
reacţionat regina faţă de moartea strănepotului ei? Şi ce 
mai moment v-aţi ales! V-aţi cărăbănit să vă ţineţi de 
petreceri tocmai când individul care a încercat s-o 
răpească pe prinţesă şi-a luat tălpăşiţa din închisoare! 
Dar probabil că voi habar n-aţi avut, fiind mult prea 
ocupaţi cu jocurile de noroc şi cu identităţile voastre 
false. 

Am tresărit la aluzia referitoare la Victor, deşi 
presupun c-ar fi trebuit să mă liniştească faptul că eram 
mai presus de bănuieli în privinţa evadării lui. Hans a 
interpretat strâmbătura mea ca pe o recunoaştere a 
vinovăţiei. 

— Chiar dacă sunteţi absolvenţi, a declarat el, asta nu 
înseamnă că aţi fi şi invincibili. 

Toată această întrevedere îmi amintea de acea dată 
când eu şi Lissa fuseserăm readuse la Sf. Vladimir şi 
muştruluite pentru aceeaşi vină: că fugiserăm punând-o 
pe ea în primejdie cu nesăbuinţa noastră. Numai că, de 



data asta, nu mai era niciun Dimitri care să-mi ţină 
partea. Amintirea aceasta mi-a adus un nod în gât. Am 
rememorat chipul său — atât de sobru, atât de splendid, 
cu ochii aceia căprui, vii şi pasionali — şi felul în care 
intervenise în favoarea mea, convingându-i pe ceilalţi 
că reprezentam o valoare. 

Dar, nu. N-aveam niciun Dimitri aici, cu mine. Nu 
eram decât eu şi cu Eddie, singuri, înfruntând 
consecinţele lumii reale. 

— Tu! a spus Hans, îndreptându-şi un deget 
butucănos spre Eddie. S-ar putea să fii destul de 
norocos să scapi din situaţia asta fără să suporţi prea 
mari repercusiuni. Sigur, o să rămâi cu o pată neagră la 
dosar pentru tot restul vieţii. Şi ţi-ai spulberat toate 
şansele de a obţine vreodată o poziţie de elită în 
familiile regale, cu alţi gardieni care să te sprijine. 
Totuşi, o să primeşti o repartiţie. Probabil că o să 
lucrezi singur, pentru vreun nobil mai mărunt. 

Moroii din familiile regale de rang înalt aveau mai 
mult de un gardian, ceea ce făcea întotdeauna ca 
protejarea lor să devină mai simplă. Afirmaţia lui Hans 
se referea la faptul că repartiţia lui Eddie avea să fie 
una inferioară, care-o să presupună mai multă trudă şi 
mai multe primejdii. Aruncându-i colegului meu o 
privire piezişă, am observat că pe chipul său revenise 
expresia aceea încrâncenată, hotărâtă. Părea să spună că 
nu-i păsa nici dac-ar fi trebuit să apere de unul singur o 
întreagă familie. Sau chiar şi zece familii. De fapt, 



mesajul pe care-1 transmitea era că n-aveau decât să-l 
azvârle de unul singur într-un viespar de strigoi, că el 
tot ar fi doborît până la ultimul. 

— Iar tu, s-a auzit din nou vocea tăioasă a lui Hans, 
smulgându-mă din contemplarea lui Eddie, tu să te 
consideri norocoasă dac-o să mai ai vreodată o slujbă. 

Ca de obicei, m-a luat gura pe dinainte. Ar fi trebuit 
să-mi primesc perdaful tăcând, exact cum procedase 
Eddie. 

— Sigur c-o să am. Tasha Ozera mă vrea. Şi e prea 
mare penuria de gardieni, ca să mă lăsaţi să stau 
degeaba. 

Ochii lui Hans au sclipit ca de o veselie amară. 

— Da, e penurie mare de gardieni, dar mai sunt 
multe alte treburi de făcut... nu doar protecţia personală. 
Cineva trebuie să stea şi la birou. Cineva trebuie să 
păzească porţile principale. 

Am îngheţat. Muncă de birou. Hans mă ameninţa cu 
munca de birou, în cele mai oribile închipuiri ale mele, 
eram gardianul unui moroi oarecare, unul pe care nu-1 
cunoşteam sau pe care poate chiar îl detestam. Dar, în 
toate scenariile eram în lumea largă. Eram în acţiune. 
Mă luptam şi apăram pe cineva. 

Şi-acum? Hans avea dreptate. Era nevoie de gardieni 
şi pentru treburile administrative ale Curţii. E adevărat, 
nu păstrau aici decât o mână de gardieni — eram mult 
prea preţioşi — , însă cineva tot trebuia să rămână. Dar 
să mi se întâmple mie una ca asta era o idee mult prea 



îngrozitoare, încât s-o pot cuprinde cu gândul. Să stau 
acolo ziua-ntreagă, ore-n şir... ca şi gardienii din 
Tarasov. Viaţa de gardian mai cuprindea şi tot felul de 
sarcini deloc atrăgătoare... dar necesare. 

Abia atunci m-a izbit cu adevărat — dar chiar cu 
adevărat! — gândul că mă aflam în lumea reală. Un val 
de teamă s-a abătut asupra mea. Primisem titlul de 
gardian odată cu absolvirea şcolii, dar înţelesesem eu, 
oare, ce însemna el în realitate? Nu cumva doar mă 
jucasem de-a gardianul, savurând triumfurile şi neluând 
în seamă consecinţele? Acum nu mai eram la şcoală. 
Nu aveam să fiu pusă la colţ pentru ceea ce făcusem. 
Aici, totul era real. Aici, lupta era pe viaţă şi pe moarte. 

Chipul probabil că-mi trăda sentimentele. Hans a 
schiţat spre mine un zâmbet plin de cruzime. 

— Aşa este. Avem tot felul de metode prin care să-i 
îmblânzim pe zurbagii. Spre norocul tău, soarta ta încă 
nu a fost definitiv hotărâtă. Şi, până atunci, avem o 
grămadă de treburi pe-aici, la care voi doi o să ne daţi o 
mână de ajutor. 

„Treburile" din următoarele câteva zile s-au dovedit 
munci casnice, de slugi. Sincer vorbind, nu erau prea 
diferite de pedepsele cu detenţia de la şcoală; eram 
aproape convinsă că fuseseră special create ca să le dea 
contravenienţilor ca noi ceva oribil de făcut. Munceam 
douăsprezece ore pe zi, în cea mai mare parte afară: 
mai precis, căram pietre şi pământ pentru construirea 
cine ştie căror noi şi drăguţe curticele ale unor case 



aparţinând celor din familiile regale. Uneori, ne puneau 
să facem curăţenie, să frecăm podelele. Ştiam că aveau 
moroi angajaţi pentru astfel de sarcini, dar probabil că 
le dăduseră zile libere exact acum. 

Şi totuşi, erau de preferat corvezilor la care ne 
supunea Hans: să sortăm şi să îndosariem munţi după 
munţi de documente. Asta mă făcea să privesc cu alţi 
ochi trecerea la informaţia digitală... şi, încă o dată, să- 
mi fac griji cu privire viitor. Mă tot gândeam, iar şi iar, 
la conversaţia iniţială cu Hans. La ameninţarea lui că 
aşa ar fi putut s-arate viaţa de-acum înainte. Că 
niciodată nu aveam să mai fiu gardian în adevăratul 
sens al cuvântului — , nici pentru Lissa, nici pentru 
oricare alt moroi. Pe tot parcursul pregătirii noastre, 
avuseserăm mereu în minte o mantra: Ei sunt primii. 
Dacă intr-adevăr îmi făcusem varză viitorul, înseamnă 
că urma să am o nouă mantra: A este primul. Pe urmă 
B, C, D... 

Pe tot parcursul zilelor de muncă m-au ţinut departe 
de Lissa, iar cei de la recepţiile clădirilor în care 
locuiam fiecare s-au dat peste cap să ne împiedice, la 
rândul lor, să ne întâlnim. Era frustrant. Prin 
intermediul legăturii, puteam să ştiu unde se află şi ce 
face, dar aş fi vrut să stau de vorbă cu ea. Aş fi vrut să 
stau de vorbă cu oricine. Şi Adrian se ţinea la distanţă, 
nu-şi mai bătea deloc capul cu vizitele în vis, ceea mă 
făcea să mă întreb care erau sentimentele lui. 
„Discuţia” noastră după plecarea din Las Vegas nu mai 



avusese loc. Munceam adesea cot la cot cu Eddie, însă 
el nu vorbea cu mine, ci mă lăsa ore-ntregi pradă 
propriilor mele gânduri şi înovăţiri. 

Şi credeţi-mă, motive care să-mi sporească 
sentimentul de vinovăţie aveam din belşug. La Curte, 
lumea nu-i prea băga în seamă pe muncitori. Aşa că ori 
dacă eram înăuntru, ori afară, ceilalţi oricum vorbeau 
mereu de parcă n-aş fi fost acolo. Subiectul numărul 
unu era Victor. Periculosul Victor Dashkov, liber. Cum 
de se întâmplase una ca asta? Oare să fi avut el puteri 
necunoscute de nimeni? Lumea se temea, unii chiar 
erau convinşi că Victor îşi va face apariţia la Curte şi va 
încerca să ne omoare pe toţi în timp ce dormeam. 
Teoria cu „treaba făcută de cineva din interior" se 
răspândise în neştire, ceea ce ne situa în continuare în 
afara oricăror bănuieli. Din nefericire, însemna şi că 
multă lume îşi făcea acum griji pentru prezenţa unor 
trădători printre noi. Dar cine să ştie care erau acoliţii 
lui Victor Dashkov? Tot felul de spioni şi de rebeli 
puteau să pândească pe la Curte, punând la cale tot 
soiul de atrocităţi. Eu ştiam că toate aceste poveşti erau 
exagerate, dar nu avea importanţă. Toate aveau un 
sâmbure de adevăr: acela că Victor Dashkov umbla 
acum liber prin lume. Şi numai eu — şi complicii mei 
— ştiam că totul era din cauza mea. 

Laptul că fuseserăm văzuţi în Las Vegas ne oferea în 
continuare un alibi privind eventuala bănuială că noi 
am pătruns în închisoare, dar făcea ca escapada noastră 



să pară încă şi mai imprudentă. Lumea se îngrozea de 
faptul lăsaserăm pe prinţesa Dragomir să fugă de la 
Curte intr-un moment în care un criminal periculos era 
în libertate şi tocmai cel care o atacase! Slavă 
Domnului, ziceau toţi, că regina ne adusese de-acolo 
înainte ca Victor să ne poată găsi. Escapada din Las 
Vegas inaugurase şi un întreg şir de noi speculaţii: unul 
care mă implica personal. 

— Ei bine, pe mine nu mă surprinde povestea lui 
Vasilisa, am auzit o femeie spunând într-una din zile, în 
timp ce munceam pe-afară. Ea şi câteva prietene se 
duceau agale spre clădirea hrănitorilor, iar pe mine nu 
mă văzuseră. în definitiv, a mai fugit şi înainte, nu? a 
continuat ea. Dragomirii ăştia pot fi de-a dreptul 
nestăpâniţi. Probabil c-o să se ducă direct la cea dintâi 
petrecere de care-o s-audă, imediat cum l-or prinde pe 
Victor Dashkov. 

— Te înşeli, a contrazis-o o prietenă de-a ei. Nu de- 
asta s-a dus. De fapt, ea e o ţipă cu picioarele pe 
pământ. Dar fata aia dhumpir, care e mereu cu ea... 
Hathaway aia. Am auzit că ea şi cu Adrian Ivashkov au 
plecat în Las Vegas, au vrut să fugă împreună. Oamenii 
reginei au ajuns acolo în ultima clipă şi i-au împiedicat. 
Tatiana e furioasă, mai ales de când a declarat 
Hathaway că nimic n-o să-i poată despărţi pe ea şi pe 
Adrian. 

Hopa! Asta zic şi eu şoc. Dar probabil că era mai 
bine ca lumea să creadă că eu şi Adrian încercaserăm să 



fugim de regină, decât să mă acuze că ajutasem şi 
instigasem un criminal să evadeze, dar oricum... Mă 
cam uimea că se ajunsese la concluzia asta. Şi speram 
ca Tatiana să nu fi auzit despre aşa-zisa noastră 
tentativă de fugă în lume. Eram destul de convinsă că 
un astfel de zvon ar fi distrus orice brumă de progres al 
relaţiei dintre noi două. 

Primul meu veritabil contact social a apărut dintr-o 
sursă neaşteptată. Tocmai aruncam bălegar cu lopata pe 
un răzor de flori şi transpirasem ca naiba. Se apropia 
ora de culcare pentru moroi, ceea ce însemna că soarele 
se înălţase în toată splendoarea lui estivală. Bine măcar 
că aveam o privelişte frumoasă în timp ce munceam: 
uriaşa biserică a Curţii. 

îmi petrecusem mult timp în micuţa capelă a 
Academiei, însă rareori vizitasem biserica asta, fiindcă 
era amplasată departe de principalele clădiri ale Curţii. 
Era o biserică ortodoxă — religia predominantă a 
moroilor — şi-mi amintea mult de unele dintre 
bisericile pe care le văzusem în Rusia, cu toate că nu 
era nici pe departe la fel de mare. Avea o superbă 
zidărie de culoare roşie, cupolele turnurilor erau 
acoperite cu ţiglă verde, iar în vârful lor, erau cruci 
aurite 

Două grădini marcau cele mai îndepărtate graniţe ale 
întinselor terenuri bisericeşti, iar într-una dintre ele 
munceam noi noi. în apropierea noastră era una dintre 
cele mai remarcabile privelişti de la Curte: gigantica 



statuie a nu ştiu cărei străvechi regine a moroilor, înaltă 
cam de zece ori cât mine. O statuie la fel de mare a 
unui rege era plasată în partea opusă terenurilor. 
Niciodată nu-mi aminteam numele lor, însă eram destul 
de convinsă că învăţasem despre ei la unele din orele de 
istorie. Fuseseră doi monarhi vizionari, care, la vremea 
lor, schimbaseră radical lumea moroilor. 

Am zărit cu coada ochiului o siluetă apropiindu-se şi 
am presupus că era Hans, dornic să ne mai traseze vreo 
sarcină dezgustătoare. Când mi-am ridicat privirea, am 
rămat uimită constatând că era Christian. 

— Ca să vezi! Am zis. Ştii că poţi să ai necazuri dacă 
te vede cineva vorbind cu mine? 

Christian a ridicat din umeri şi s-a aşezat pe muchia 
unui zid ne terminat. 

— Mă-ndoiesc. Singură te vâri în necazuri, dar de 
data asta nu cred că lucrurile au cum să devină mai rele 
de-atât pentru tine. 

— Corect, am mormăit eu. 

A rămas o vreme tăcut, uitându-se la mine cum 
aruncam bălegarul lopată după lopată. în cele din urmă, 
m-a întrebat: 

— OK. Aşadar, cum şi de ce ai făcut-o? 

— Ce să fac? 

— Ştii foarte bine ce. Mica ta aventură. 

— Ne-am suit intr-un avion şi am zburat spre Las 
Vegas. De ce? Hm! Stai să mă gândesc. 

M-am oprit să-mi şterg fruntea de sudoare. 



— Păi, unde să mai fi găsit hoteluri cu profil 
pirateresc şi barmani care să nu se sinchisească prea 
tare să ne legitimeze. 

Christian a pufnit. 

— Rose, pe mine nu mă duci de nas. N-aţi plecat la 
Las Vegas. 

— Avem biletele de avion şi chitanţele de la hotel, ca 
dovadă ca să nu-i mai pun la socoteală pe cei care au 
văzut-o pe prinţesa Dragomir absorbită de jocurile de 
noroc. 

Eram atentă la munca mea, însă bănuiam că el 
clătina din cap. 

— Imediat cum am auzit că trei persoane l-au scos 
din închisoare pe Victor Dashkov, am ştiut că voi 
trebuie să fi fost. Ia să văd: aţi plecat cumva în trei? 
Fără-ndoială. 

Nu departe de mine, l-am văzut pe Eddie încremenit, 
privind stânjenit în jur. Am făcut acelaşi lucru. Oricât 
de disperată eram să vorbesc cu cineva, n-aş fi vrut să 
risc să fim auziţi de cine nu trebuia. Dacă fărădelegile 
noastre ar fi fost minuscule, munca în grădină ar fi 
ajuns să mi se pară o distracţie de vacanţă. 

Eram singuri, dar tot mi-am coborât tonul cât am 
putut de mult şi mi-am compus o figură inocentă. 

— Eu am auzit că ar fi fost oameni angajaţi de 
Victor. 

Era o altă teorie care circula nestăvilită, ca şi 
următorea. 



— De fapt, cred că el s-a transformat în strigoi. 

— Sigur că da, a rostit în băşcălie Christian, care mă 
cunoştea prea bine ca să mă şi creadă. Şi am mai auzit, 
a continuat el, că unul dintre gardieni nu-şi mai 
aminteşte deloc ce anume l-a determinat să-şi atace 
prietenii. El jură că ar fi fost sub controlul cuiva. 
Oricine are o putere de constrângere mare, probabil că e 
capabil să-i facă pe alţii să vadă oameni, clovni, 
canguri... 

Am refuzat să mă uit la el. Am trântit cu putere 
lopata de pământ. Mi-am muşcat buza, ca să mă abţin 
să ripostez vehement. 

— A făcut-o crezând că strigoii pot fi readuşi la 
starea iniţială. 

Mi-am ridicat instantaneu privirea şi m-am holbat la 
Eddie, copleşită de faptul că vorbise. 

— Ce te-a apucat? l-am luat la rost. 

— Spun adevărul, a replicat Eddie, fără să se opri din 
lucru. E prietenul nostru. Crezi c-o să ne pârască? 

Nu, rebelul de Christian Ozera nu avea să ne 
pârască. Dar asta nu însemna că nu era posibil să se 
ducă vorba. Există un adevăr în viaţă: cu cât sunt mai 
mulţi cei cunosc un secret, cu atât mai probabil este ca 
el să iasă la iveală. 

Deloc surprinzător, reacţia lui Christian nu a fost cu 
nimic diferită de felul în care ar fi reacţionat oricine 
altcineva. 

— Ce? E imposibil! Toată lumea ştie. 



— Dar nu şi după părerea fratelui lui Victor 
Dashkov, a adăugat Eddie. 

— N-ai de gând să încetezi? l-am repezit. 

— Ori îi spui tu, ori spun eu mai departe. 

Am oftat. Christian ne privea fix — ochii îi erau de 
un albastru decolorat, mari, plini de mirare. Ca 
majoritatea prietenilor mei, era obişnuit cu ideile mele 
nebuneşti, însă asta întrecea orice măsură, inclusiv a 
nebuniei. 

— Credeam că Victor Dashkov n-are fraţi, a 
îngăimat Christian. 

Am dat din cap. 

— Nţ. Taică-său a avut o relaţie, aşa că Victor s-a 
ales cu un frate vitreg nelegitim. îl cheamă Robert. Şi e 
utilizator al spiritului. 

— Numai tu... a zis Christian. Numai tu puteai să 
descoperi una ca asta. 

Am ignorat ceea ce părea să fie o revenire la 
obişnuitul său cinism. 

— Robert pretinde că a lecuit o femeie strigoi: a ucis 
partea moartă din ea şi a readus-o la viaţă. 

— Şi spiritul are limitele lui, Rose. Tu poate că ai 
fost readusă din morţi, însă strigoii s-au dus pentru 
totdeauna. 

— Da, dar încă nu ştim care-s limitele spiritului, i-am 
atras eu atenţia. Cel puţin jumătate din raza lui de 
acţiune încă este un mister. 



— Ştim ce s-a-ntâmplat cu sfântul Vladimir. Dacă el 
ar fi putut să transfonne la loc strigoii, nu crezi că ar fi 
făcut-o? Adică, dacă nu e un miracol, atunci ce e? Aşa 
ceva ar fi rămas în legendă, m-a contrazis Christian. 

— Poate că da, poate că nu, am replicat, legându-mi 
la loc coada şi rememorând pentru a suta oară întâlnirea 
cu Robert. Poate că Vlad n-a ştiut cum să procedeze, 
am argumentat. Nu e chiar atât de simplu. 

— Mda, m-a aprobat Eddie. Aici vine partea tare. 

— Hei! m-am răstit la el. Ştiu că eşti supărat pe 
mine, dar dacă-1 avem pe Christian aici, nu mai e 
nevoie şi de altcineva care să se ţină de comentarii 
sarcastice. 

— Nu ştiu ce să zic, a ripostat Christian. în situaţia 
asta poate chiar ai nevoie de două persoane. Şi-acum, 
explică-mi cum se presupune că s-ar înfăptui minunea 
asta. 

Am oftat. 

— Adăugând şi spirit într-o ţepuşă, pe lângă cele 
patru elemente. 

Farmecele spiritului reprezentau un concept nou şi 
pentru Christian. 

— Nu m-am gândit niciodată la asta. Bănuiesc că 
spiritul cam zguduie lucrurile... dar nu pot să-mi 
imaginez cum străpungerea unui strigoi cu o ţepuşă 
fermecată cu spirit fi de ajuns ca să-l transforme la loc. 



— Ei bine... tocmai asta-i treaba. Potrivit spuselor lui 
Robert, eu nu pot s-o fac. Trebuie să fie un utilizator al 
spiritului cel care-o face. 

Din nou, tăcere. încă o dată, îl lăsasem pe Christian 
fără grai. 

— Nu cunoaştem prea mulţi utilizatori ai spiritului, a 
zis el în cele din urmă. Darămite vreunul capabil să 
lupte cu un strigoi şi să împlânte ţepuşa în el. 

— Cunoaştem doi utilizatori ai spiritului, am replicat. 

M-am încruntat apoi, amintindu-mi şi de Oksana, 
din Siberia, şi de Avery, închisă... unde? intr-un spital? 
într-un loc asemănător închisorii Tarasov? 

— Ba nu, patru. Cinci, dacă-1 punem la socoteală şi 
pe Robert. Dar, aşa e, niciunul dintre ei n-ar putea s-o 
facă. 

— Nici nu mai contează, pentru că oricum nu se 
poate, a insistat Eddie. 

— Nu ştim asta! am strigat, având în glas o disperare 
care m-a uimit până şi pe mine însămi. Robert crede că 
se poate. Chiar şi Victor crede. Şi — am adăugat, după 
o ezitare — crede şi Lissa. 

— Iar ea vrea s-o şi facă, a adăugat Christian, 
prinzând din zbor ideea. Fiindcă ar face orice pentru 
tine. 

— Dar nu poate. 

— Din cauză că nu are capacitatea, sau că n-o laşi tu? 

— Din amândouă, am strigat. N-o las să se apropie 
sub nicio formă de vreun strigoi. Ea deja... 



M-aim oprit suspinând, căci nu-mi făcea nicio 
plăcere să dezvălui cuiva ce descoperisem cât timp 
fuseserăm despărţite prin intennediul legăturii. 

— Deja a făcut rost de o ţepuşă şi încearcă s-o 
farmece. Până acum n-a avut prea mare noroc, slavă 
Domnului. 

— Dacă aşa ceva ar fi posibil, a reluat aproape în 
şoaptă Christian, lumea noastră ar putea să se schimbe. 
Dacă ea ar putea să înveţe... 

—Ce? Nu! 

Fusesem atât de nerăbdătoare să-l fac pe Christian să 
mă creadă, iar acum îmi doream să nu fi reuşit. Singura 
noastră salvare în toată povestea asta era faptul că 
niciunul dintre prietenii mei nu credea că acest fapt era 
posibil, niciunul dintre ei nu se gândise câtuşi de puţin 
că Lissa chiar putea să-ncerce să se lupte cu un strigoi. 

— Lissa nu este o războinică. Niciun utilizator al lui 
cunoscut de noi nu este, aşa că, până descoperim unul, 
aş prefera... 

Am tresărit, cu gândul la ce urma să spun. 

. — ...aş prefera ca Dimitri să moară. 

Replica mea l-a determinat în sfârşit pe Eddie să se 
oprească din lucru şi să arunce lopata cât colo. 

— Chiar aşa? Nu mi-aş fi închipuit niciodată. 

Un sarcasm care-1 concura pe-al meu. 

Am făcut stânga-mprejur şi am pornit cu paşi mari 
spre el, cu pumnii încleştaţi. 



— Uite ce e, nu mai suport! îmi pare rău. Nu ştiu ce 
aş mai putea să spun. Ştiu că am dat-o-n bară. L-am 
lăsat pe Dimitri să scape. L-am lăsat pe Victor să scape. 

— L-ai lăsat pe Victor să scape? m-a întrebat 
Christian uluit. 

Nu l-am luat în seamă şi am continuat să strig la 
Eddie 

— A fost o greşeală. Cu Dimitri... a fost un moment 
de slăbiciune. Am dat greş în privinţa pregătirii mele. 
Ştiu că asta a fost. O ştim amândoi. Dar tu mai ştii şi că 
n-am avut intenţia să provoc răul pe care l-am provocat. 
Dacă-mi eşti cu adevărat prieten, trebuie s-o ştii. Dac- 
aş putea să întorc timpul... 

M-am oprit, înghiţind în sec, mirată că mă ustură 
ochii. 

— ...aş face-o. îţi jur că aş face-o, Eddie. 

Chipul lui era impasibil. 

— Te cred. Sunt prietenul tău, şi o ştiu... Ştiu că n-ai 
vrut ca lucrurile să iasă aşa cum au ieşit. 

Am răsuflat uşurată, surprinsă că fusesem atât de 
îngrijorată cu privire la posibilitatea de a-i pierde 
respectul şi prietenia. Coborându-mi privirea, am rămas 
uimită constatând că aveam pumnii strânşi. M-am 
relaxat, încă uimită de faptul că fusesem întoarsă pe dos 
în asemenea hal. 

— îţi mulţumesc. îţi mulţumesc tare mult. 

— Ce-i cu strigătele astea? 



Ne-am întors amândoi şi l-am văzut pe Hans 
apropiindi-se. Şi părea cu capsa pusă. Am mai observat 
şi că, între timp, Christian parcă intrase în pământ. Cu 
atât mai bine. 

— Nu e ora de conversaţie! s-a răstit Hans la noi. 
Mai aveţi încă o oră de lucru pe ziua de azi. Dacă aveţi 
de gând să vă ţineţi de distracţii, atunci poate că trebuie 
să vă despart. 

I-am făcut un semn lui Eddie. 

— Vino! Am nişte documente de îndosariat pe 
numele tău. 

I-am aruncat o privire compătimitoare lui Eddie, în 
timp ce Hans îl lua de-acolo. Cu toate acestea, mă 
consola faptul nu eu eram cea care trebuia să se ocupe 
de hârţoage. 

Am continuat să trudesc, în timp ce în minte mi se 
învârteau aceleaşi întrebări pe care mi le pusesem toată 
săptămâna. Chiar credeam în ceea ce-i spusesem lui 
Eddie. îmi doream nespus ca visul cu salvarea lui 
Dimitri să devină realitate. îmi doream asta mai mult 
decât orice... doar că nu puteam să accept ca Lissa să-şi 
rişte viaţa. N-ar fi trebuit să ezit atunci. Pur şi simplu, 
ar fi trebuit să-l ucid pe Dimitri. Victor n-ar mai fi 
scăpat. Lissa nu s-ar mai fi gândit la cuvintele lui 
Robert. 

Gândul la Lissa m-a împins să-i pătrund în minte. 
Era în camera ei; înainte de culcare, îşi făcea bagajele 
— pregătiri de ultim moment. Mâine avea să-şi înceapă 



vizita la Lehigh. Deloc surprinzător, invitaţia mea de a 
merge cu ea fusese revocată, în lumina ultimelor 
întâmplări. Aniversarea zilei ei de naştere — eveniment 
pe care-1 trecuserăm cu vederea în mod odios în toată 
harababura asta — era şi ea în weekendul acesta, şi nu 
mi se părea corect ca eu să fiu departe de ea într-un 
astfel de moment. Trebuia să sărbătorim împreună. 
Gândurile ei erau tulburi, şi o captivau într-atât încât o 
bătaie neaşteptată în uşă a făcut-o să sară ca arsă. 

întrebându-se cine putea s-o viziteze la o asemenea 
oră, a deschis uşa şi i s-a tăiat răsuflarea văzându-1 pe 
Christian. Şi mie mi se părea ceva supranatural. O parte 
din mine încă avea impresia că ne aflam tot în căminele 
noastre de la şcoală, unde regulamentele — cel puţin, 
teoretic — îi împiedicau pe băieţi şi pe fete să se 
viziteze în camerele lor. Dar acum nu mai eram acolo. 
Teoretic, acum eram adulţi. Mi-am dat seama că, după 
întâlnirea cu mine, se dusese direct spre camera ei. 

Era uluitor cât de repede se declanşa tensiunea între 
ei doi. Obişnuitul amestec de sentimente a explodat în 
pieptul Lissei — furie, mâhnire şi derută. 

— Ce cauţi aici? l-a luat ea la rost. 

Aceleaşi emoţii se citeau şi pe chipul lui. 

— Aş vrea să vorbesc cu tine. 

— E târziu, a replicat ea, crispată. în plus, parcă-mi 
aduc aminte că nu-ţi place să vorbeşti. 

— Vreau să vorbim despre ce s-a-ntâmplat cu Victor 
şi Robert. 



Uimită, vorbele lui fuseseră suficiente cât s-o 
smulgă din furia ei. S-a uitat neliniştită pe coridor, după 
care l-a invitat înăuntru. 

— De unde ştii? i-a şuierat ea, închizând în grabă 
uşa. 

— Tocmai am vorbit cu Rose. 

— Cum de-ai vorbit cu ea? Eu nu pot s-o-ntâlnesc! 

Lissa era la fel de deznădăjduită ca mine din cauza 
faptul că superiorii noştri ne ţineau la distanţă una de 
cealaltă. Christian a ridicat din umeri, având grijă să 
păstreze o distanţă prudentă între ei, în micul living al 
apartamentului de la Curte al Lissei. Amândoi îşi ţineau 
braţele încrucişate într-o poziţie defensivă, deşi nu cred 
că-şi dădeau seama în ce măsură îşi oglindeau reciproc 
gesturile. 

— M-am strecurat în tabăra ei de detenţie. Au pus-o 
să azvârle bălegar cu lopata, ore-n şir. 

Lissa s-a strâmbat. La cum ne separaseră, ea nu prea 
ştia mare lucru despre activităţile mele. 

— Biata Rose! 

— Se descurcă, să ştii. Ca-ntotdeauna, a asigurat-o 
Christian, ai cărui ochi au alunecat spre canapea şi spre 
valiza deschisă, în care se vedea o ţepuşă de argint, 
deasupra unei bluze de mătase. Mă cam îndoiam ca 
bluza aia să supravieţuiască unei astfel de călătorii fără 
să facă un milion de cute. Interesante lucruri de luat 
într-o vizită la viitoarea facultate, a comentat el. 

Lissa a închis iute valiza. 



— Asta nu te priveşte pe tine. 

— Chiar crezi în povestea asta? a întrebat-o 
Christian, neluând în seamă faptul că fusese apostrofat 
astfel. A făcut un pas înainte — părea că nerăbdarea- 1 
făcea să uite de dorinţa lui de a se ţine la distanţă. 
Oricât de distrasă ar fi fost de întreaga situaţie, Lissa a 
devenit imediat conştientă de apropierea lor, de mirosul 
lui, de felul în care i se reflecta lumina în părul negru... 
Chiar crezi că ai putea readuce la viaţă un strigoi? 

Ea a redevenit atentă la discuţia lor şi a clătinat din 
cap. 

— Nu ştiu. Chiar nu ştiu. Dar simt că... Simt că 
trebuie să încerc. Dacă nu pentru altceva, măcar ca să 
aflu ce efect ar produce impregnarea unei ţepuşe cu 
spirit. E ceva destul de inofensiv. 

— Nu şi după părerea lui Rose. 

Lissa a zâmbit trist, dar şi-a dat seama de ceea ce 
făcea şi imediat expresia chipului i s-a modificat. 

— Nu. Rose nu vrea nici măcar să mă gândesc la aşa 
ceva... chiar dacă-şi doreşte să fie adevărat. 

— Spune-mi adevărul, i-a cerut el, sfredelind-o cu 
privirea. Tu crezi că ai vreo şansă să omori un strigoi cu 
ţepuşa? 

— Nu, a recunoscut ea. Abia dacă sunt în stare să 
dau un pumn. Dar... aşa cum am zis, simt că trebuie să 
încerc. Trebuie măcar să încerc să învăţ. Să omor 
strigoi cu ţepuşa, adică. 



Christian a meditat câteva clipe la cuvintele ei, după 
care a făcut din nou un gest spre valiză. 

— Pleci mâine dimineaţă la Lehigh? 

Lissa a încuviinţat. 

— Dar Rose şi-a pierdut dreptul să meargă în 
excursie, nu?' 

— Evident. 

— Ţi-a oferit regina posibilitatea să iei cu tine un alt 
prieten? 

— Da, a recunoscut Lissa. Chiar mi-a făcut o 
propunere: să-l iau cu mine pe Adrian. Numai că el face 
pe îmbufnatul... iar eu nu sunt prea convinsă că am chef 
de compania lui. 

Christian a părut încântat să audă asta. 

— Atunci, ia-mă pe mine. 

Bieţii mei prieteni! Nu ştiam câte şocuri mai putea 
să îndure vreunul dintre ei pe ziua de azi. 

— De ce naiba te-aş lua pe tine? s-a mirat ea. Auzind 
propunerea lui, s-a simţit din nou cuprinsă de furie. 
Faptul că înjurase îi trăda agitaţia. 

— Pentru că, a replicat el, cu tot calmul, eu pot să te 
învăţ cum să omori un strigoi cu ţepuşa. 


TREISPREZECE 



—POŢI, PE NAIBA, am rostit cu voce tare, în 
vânt. 

— Ba nu, nu poţi, a zis şi Lissa, cu o expresie la fel 
de neîncrezătoare ca a mea. Ştiu că ai învăţat să lupţi cu 
ajutorul focului, dar cu ţepuşa n-ai încercat niciodată. 

Pe chipul lui Christian nu se putea citi nimic. 

— Ba da... un pic. Şi pot să mai învăţ. Mia are câţiva 
prieteni gardieni pe-aici, care au învăţat-o lupta fizică, 
şi am învăţat şi eu câte ceva. 

Faptul că pomenise de el şi Mia, lucrând împreună 
nu o prea făcea pe Lissa să-şi schimbe părerea. 

— Eşti aici de-abia de-o săptămână! Vorbeşti de 
parcă te-ai fi antrenat ani de zile cu cine ştie ce maestru. 

— Tot e mai bine decât nimic, a insistat el. Şi altfel, 
de la cine crezi că ai putea să-nveţi? De la Rose? 

Indignarea şi neîncrederea Lissei s-au mai estompat. 

— Nu, a recunoscut ea. Niciodată. De fapt, Rose m- 
ar împiedica dacă m-ar prinde că fac una ca asta. 

Cum naiba să n-o împiedic? In realitate, cu toate 
pericolele şi cu toţi membrii personalului care 
continuau să blocheze drumul, tare mă tenta să mă 
reped imediat într-acolo. 

— Atunci, asta-i unica ta şansă, a zis el. Apoi, tonul 
său îi devenit prudent. Uite ce e, a continuat, ştiu că 
lucrurile nu merg... prea grozav între noi doi, dar e un 
fapt irelevant dacă vrei să înveţi asta. Anunţ-o pe 
Tatiana că te-ai hotărât să mă iei cu tine la Lehigh. N-o 



să-i placă, dar o să-ţi dea voie. în timpul nostru liber, o 
să-ţi arăt tot ce ştiu. Pe urmă, când ne întoarcem, o să te 
duc la Mia şi la prietenii ei. 

Lissa s-a încruntat. 

— Dac-ar şti Rose... 

— Tocmai de-aia o să exersăm cât timp eşti plecată 
de la Curte şi ea o să fie mult prea departe de tine, ca să 
mai poată face ceva. 

Of, pentru numele lui Dumnezeu, chiar le-aş da eu 
câteva lecţii de luptă... începând cu un pumn în mutra 
lui Christian. 

— Şi când ne întoarcem? a întrebat Lissa. Rose o să 
afle. E inevitabil, cu legătura dintre noi. 

Christian a ridicat din umeri. 

— Dac-o să se ţină de grădinărit, avem şanse să 
scăpăm cu faţa curată. Adică, deşi o să afle, n-o să 
poată face nimic. ..adică mai nimic. 

— Ar putea să nu fie de-ajuns, a obiectat Lissa, 
oftând. Rose avea dreptate aici: nu pot să mă aştept c-o 
să învăţ în câteva săptămâni ceea ce ei i-a luat ani 
întregi. 

Săptămânii Ăsta era termenul ei limită pentru aşa 
ceva? 

— Trebuie să încerci, a îndemnat-o el, pe un ton 
aproape blând. Aproape. 

— De ce eşti atât de interesat? a vrut să ştie Lissa, 
bănuitoare. De ce te preocupă atât de mult readucerea la 



normal a lui Dimitri? Adică, ştiu că-ţi plăcea de el, dar 
nu ai chiar aceleaşi motive ca Rose. 

— Era un tip ca lumea, a răspuns Christian. Iar dac- 
ar exista vreo cale să-l transformăm la loc în dhampir? 
Mda, ar fi ceva formidabil. Dar e mai mult decât atât... 
mai mult decât problema lui. Dac-ar exista o cale prin 
care să-i salvăm pe toţi strigoii, asta ar schimba lumea 
noastră. Adică, nu că n-ar fi mişto să le dăm foc, după 
câte masacre au comis printre noi, dar ce-ar fi dacă am 
putea să facem ca toate masacrele astea să înceteze? Ar 
fi cheia salvării noastre. A tuturor. 

Pentru o clipă, Lissa a rămas fără glas. Christian 
vorbise cu pasiune şi inspira o speranţă la care ea, pur şi 
simplu nu se aşteptase. Era ceva... emoţionant. 

El a profitat de tăcerea ei. 

— în plus, nici nu vreau să mă gândesc cum ar fi 
dacă n-ai avea parte de nicio îndrumare. Eu pot să 
reduc riscurile ca tu să fii omorâtă, fiindcă oricât ar 
vrea Rose să te împiedice, ştiu că o să insişti s-o faci. 

Lissa a rămas în continuare tăcută, cântărind. I-am 
ascultat gândurile şi nu-mi plăcea deloc direcţia în care 
se îndreptau. 

— Plecarea e la ora şase, a zis în cele din urmă. Ne 
întâlnim jos, la cinci şi jumătate. 

Tatiana nu avea să fie entuziasmată de noua ei 
alegere în privinţa invitatului, însă Lissa era destul de 
convinsă că putea să aranjeze repede totul a doua zi 
dimineaţă. 



Christian a încuviinţat. 

— O să fiu acolo. 

Revenind în camera mea, m-am simţit de-a dreptul 
îngrozită. Lissa avea de gând să încerce să înveţe să 
omoare un strigoi cu ţepuşa — pe la spatele meu — şi-l 
va lua pe Christian s-o ajute. Ei doi îşi tot arătaseră 
colţii unul altuia de când cu ruptura dintre ei. Ar fi 
trebuit să mă simt flatată că încercarea de a mă păcăli 
pe mine îi readucea împreună, dar nu era cazul. Eram 
de-a dreptul şucărită. 

Am trecut în revistă opţiunile pe care le aveam. 
Clădirile în care locuiam eu şi Lissa nu aveau la intrare 
acel gen de pază care să ceară să fie respectată ora 
stingerii, însă personalul de-aici fusese instruit să dea 
de ştire la biroul gardienilor în cazul în care deveneam 
prea comunicativă. Hans, la rândul lui, îmi ceruse să 
păstrez distanţa faţă de Lissa, până la noi ordine. Pentru 
o clipă, am pus toate acestea în balanţă, gândindu-mă 
că ar fi meritat să risc ca Hans să mă scoată târâş din 
camera Lissei, după care, până la urmă, m-am gândit să 
am plan alternativ. Era târziu, însă nu prea târziu, aşa că 
am ieşit din camera mea şi m-am îndreptat spre cea de 
alături. In timp ce băteam la uşă, speram din tot sufletul 
ca vecina mea să fie trează încă. 

Era o fată dhampir de vârsta mea, care absolvise 
recent o altă şcoală. Eu nu aveam telefon mobil, însă pe 
ea o văzusem vorbind la un asemenea aparat, chiar în 



acea zi, mai devreme. Mi-a deschis după câteva clipe şi, 
din fericire, nu părea să fi coborât din pat. 

— Bună, m-a salutat ea, surprinsă, ceea ce era de 
înţeles. 

— Hună. Pot să trimit un mesaj de pe telefonul tău? 

N-aş li vrut să-i încarc factura telefonului cu o 
conversaţie şi, în plus, era posibil ca Lissa să-mi 
închidă. Vecina mea a ridicat din umeri, s-a dus în 
cameră şi s-a întors cu telefonul. Ştiam pe dinafară 
numărul Lissei, aşa că i-am trimis următorul mesaj: 

Ştiu ce ai de gând să faci, şi este o idee PROASTĂ. 
Cum dau de voi, vă iau la şuturi de nu vă vedeţi. 

I-am restituit telefonul proprietarei. 

— Mersi. Dacă-ţi răspunde cineva, ai putea să mă 
anunţi? 

Mi-a răspuns că da. însă nu mă aşteptam la vreo 
replică. Am primit răspunsul pe altă cale. întorcându- 
mă în camera mea şi în mintea Lissei, am fost acolo în 
clipa în care i-a ţârâit telefonul. Christian plecase, iar ea 
a citit mesajul de la mine, zâmbind trist. Răspunsul mi- 
a parvenit prin legătura dintre noi. Ştia că o veghez. 

îmi pare rău. Rose. E un risc pe care trebuie să mi-l 
asum. O s-o fac, şi gata. 

M-am tot foit şi m-am sucit în noaptea aia, încă 
furioasă din pricina a ceea ce încercau să facă Lissa şi 
Christian. Nici nu mai credeam c-o să adorm vreodată, 
dar în clipa în care mi-a apărut Adrian în vis, mi-a 



devenit limpede că epuizarearea trupului biruise agitaţia 
creierului meu. 

— Las Vegas? l-am întrebat. 

Visele cu Adrian se petreceau mereu în alte locuri, la 
alegerea lui. în noaptea asta, stăteam pe Fâşie, foarte 
aproape de locul în care eu şi Eddie ne dăduserăm 
întâlnire cu Lissa şi cu el, la MGM Grand. Luminile 
strălucitoare şi reclamele cu neoane ale hotelurilor şi 
restaurantelor străluceau în întuneric, însă întregul 
decor era cuprins de o sinistră tăcere prin comparaţie cu 
realitatea. Adrian nu adusese aici maşinile şi oamenii 
din veritabilul Las Vegas. Era ca un oraş fantomă. 

Mi-a zâmbit şi s-a rezemat de un stâlp acoperit cu 
afişe publicitare pentru concerte şi servicii de însoţire. 

— Păi, n-am prea avut ocazia să ne bucurăm de el, 
cât am fost acolo. 

— Corect, i-am răspuns. Eram la câţiva paşi de el, cu 
braţele încrucişate pe piept. Purtam jeanşi şi un tricou, 
împreună cu nazar - ul meu. După toate aparenţele, 
Adrian se hotărâse să nu mă îmbrace excentric de data 
asta, fapt pentru care îi eram recunoscătoare. Poate c-aş 
fi ajuns ca una dintre dansatoarele acelea ale moroilor, 
numai pene şi paiete. Am crezut că mă eviţi, i-am zis. 
încă nu eram întru totul sigură dacă ştiam în ce punct se 
află relaţia noastră, cu toată atitudinea lui frivolă de la 
Witching Hour. 



— Nu e alegerea mea, micuţule dhampir, a pufnit el. 
Gardienii fac tot ce le stă în puteri să te ţină la izolare. 
Mă rog, intr-un fel. 

— Christian a reuşit să se strecoare şi să discute cu 
mine mai devreme, l-am informat, sperând să pot evita 
subiectul pe care sigur îl avea în minte Adrian: acela că 
pusesem în primejdie vieţile altora ca să-mi salvez 
fostul iubit. O să încerce s-o înveţe pe Lissa cum să 
omoare un strigoi cu ţepuşa. 

Mă aşteptam ca Adrian să-mi împărtăşească 
indignarea, însă el apărut la fel de nepăsător şi de 
sarcastic ca de obicei. 

— Nu mă surprinde că ea vrea să încerce. Ceea ce 
mă surprinde este că el e interesat cu adevărat să-şi 
ofere serviciile în sprijinul unei teorii ţicnite. 

— Ei bine, e îndeajuns de ţicnită, încât să i se pară 
atractivă... în plus, am impresia că acest fapt îi ajută să 
treacă peste atitudinea lor reciprocă din ultima vreme... 
ştii cât se detestă unul pe celălalt. 

Adrian şi-a înclinat capul într-o parte, şi câteva 
şuviţe de păr i-au căzut în ochi. O clădire cu palmieri 
din neoane albastre îi trimitea un licăr straniu pe faţă, în 
timp ce mă privea cu un aer de cunoscător. 

— Haide, Rose, ştim amândoi care e motivul lui. 

— îşi închipuie că toate activităţile lui extraşcolarecu 
Jill şi cu Mia îl califică să predea aşa ceva? 



— Pentru că-i oferă un pretext să fie în preajma ei... 
fără să pară că a cedat primul. Aşa, poate să-şi păstreze 
aparenţa de virilitate. 

M-am tras un pic într-o parte, astfel încât luminile 
unui uriaş panou de reclamă pentru jocuri la aparate să 
nu-mi mai bată în ochi. 

— Dar e ridicol ce spui! am replicat. 

Mai ales amănuntul cu virilitatea lui Christian. 

— Băieţii mai fac chestii ridicole când sunt 
îndrăgostiţi, a zis Adrian, vârându-şi mâna în buzunar şi 
scoţând la iveală un pachet de ţigări. Ai idee cât îmi 
arde buza după o ţigară în clipa de faţă? Şi totuşi, sufăr, 
Rose. Numai pentru tine. 

— Hai, nu face pe romanticul cu mine, l-am prevenit 
încercând să-mi ascund zâmbetul. N-avem timp de-aşa 
ceva mai ales când prietenei mele îi vine cheful să plece 
la vânătoare de monştri. 

— Mda, dar pe el cum are să-l găsească, de fapt? 
Asta ar cam fi o problemă. 

Nu mai era nevoie ca Adrian să precizeze despre 
care „el" vorbea. 

— E-adevărat, am recunoscut. 

— Şi, oricum, încă n-a reuşit să farmece ţepuşa aia, 
aşa că, până obţine vreun rezultat, nici toate figurile de 
kung-fu din lume n-o ajută. 

— Gardienii nu fac kung-fu. Dar tu de unde ştii de 
ţepuşă? 



— Mi-a cerut ajutorul de vreo două ori, mi-a explicat 
el. 

— Hm. Nu ştiam. 

— Ei, ai fost cam ocupată. Nu că ţi-ai fi irosit măcar 
un gând pentru sărmanul tău iubit, ofilit de dorul tău. 

Cu loate corvezile mele, nu-mi petrecusem prea mult 
timp nici în mintea Lissei: doar atât cât să mai aflu ce e 
cu ea. 

— Hei, aş fi vrut să te iau cu mine la îndosariat 
hârţoage, la orice oră. 

Mă temusem atât de mult că Adrian avea să fie 
furios pe mine după episodul Vegas; şi totuşi, iată-1, 
superficial şi jucăuş. Un pic cam prea superficial. Aş fi 
vrut să se concentreze şi el asupra problemei la ordinea 
zilei, 

— Care e părerea ta despre farmecele Lissei? Oare se 
apropie de reuşită? 

Adrian se tot juca, distrat, cu ţigările, şi m-am simţit 
ispitită să-i zic că poate să fumeze una. în definitiv, era 
visul lui, nu? 

— Nu mi-e clar. Eu n-am făcut farmece de acest gen. 
E bizar să ai şi celelalte elemente implicate ... asta 
îngreunează manipularea spiritului. 

— Şi tu o ajuţi oricum? l-am întrebat, bănuitoare. 

A clătinat din cap, amuzat. 

— Tu ce crezi? 

Am şovăit. 



— Păi... nu ştiu. Ştiu că o ajuţi în majoritatea 
problemelor legate de spirit, dar s-o ajuţi şi de data asta 
ar însemna... 

— ...să-l ajut pe Dimitri? 

Am încuviinţat, fără să mă simt în stare să dezvolt 
subiectul. 

— Nu, a răspuns Adrian, până la urmă. N-o ajut, pur 
şi simplu pentru că nu ştiu cum. 

Am răsuflat uşurată. 

— Zău că-mi pare rău, i-am zis. Pentru tot... pentru 
că te-am minţit cu privire la locul în care am plecat şi la 
ceea ce aveam de gând să fac. Am greşit. Şi nu 
înţeleg... în fine, nu mă prind de ce eşti atât de drăguţ 
cu mine. 

— Ar trebui să fiu rău? m-a întrebat, făcându-mi cu 
ochiul. Te-ar atrage mai mult? 

— Nu! Sigur că nu. Dar, asta am vrut să zic, ai fost 
foarte furios când ai apărut în Vegas şi ai aflat ce se 
petrece. M-am gândit doar că... Nu ştiu. M-am gândit c- 
o să mă urăşti. 

Amuzamentul i-a dispărut de pe chip. S-a apropiat 
de mine şi m-a cuprins de mijloc. In verdele -închis al 
ochilor lui citeam o seriozitate absolută. 

— Rose, nimic de pe lumea asta nu m-ar putea face 
să te urăsc. 

— Nici măcar faptul că încerc să-mi readuc din morţi 
fostul iubit? 



Adrian nu mi-a dat drumul, şi chiar dacă era un vis 
tot îi simţeam mirosul pielii şi al apei de colonie. 

— Mda, o să fiu sincer. Dacă Belikov ar fi pe-aici în 
clipa asta, aşa viu, ca înainte... Ar putea fi o problemă. 
Nici nu vreau să mă gândesc ce s-ar întâmpla cu noi 
dacă... în fine, nu merită să ne pierdem timpul cu asta. 
El nu e aici, şi gata. 

— Eu tot... eu tot vreau ca lucrurile să meargă bine 
între noi, i-am spus, cu sfială. Oricum, aş încerca şi 
dacă el s-ar întoarce pur şi simplu, îmi vine greu să las 
baltă pe cineva la care ţin. 

— Ştiu. Ai făcut tot ce-ai făcut numai din dragoste. 
Nu pot să mă supăr pe tine pentru aşa ceva. A fost o 
prostie, dar nu aşa e dragostea? Ai cumva idee de ce-aş 
fi în stare să fac pentru tine? Ca să te ştiu în siguranţă? 

— Adrian... 

Nu puteam să-l privesc în ochi. Dintr-odată, mă 
simţeam nedemnă de el. Era un tip atât de uşor de 
subestimat! Singurul lucru pe care puteam să-l fac era 
să-mi aşez capul pe pieptul lui şi să mă las cuprinsă în 
braţe. 

— îmi pare rău. 

— Să-ţi pară rău pentru că ai minţit, mi-a zis, 
sărutându-mă apăsat pe frunte. Dar să nu-ţi pară rău 
pentru că-1 iubeşti. E o parte din tine, o parte la care 
trebuie să renunţi, adevărat, dar tot rămâne ceva care te- 
a făcut ceea ce eşti acum. 

O parte la care trebuie să renunţi... 



Adrian avea dreptate, şi era al naibii de 
înspăimântător să recunosc aşa ceva. Avusesem şansa. 
Riscasem, ca să-l salvez pe Dimitri, şi pierdusem. Lissa 
nu avea să reuşească nimic cu ţepuşa, ceea ce însemna 
că, intr-adevăr, trebuia să mă gândesc şi eu la Dimitri la 
fel ca toţi ceilalţi: era mort. Iar eu trebuia să merg mai 
departe. 

— Fir-ar să fie! am bombănit. 

— Ce e? s-a interesat Adrian. 

— Nu pot să suport când eşti tu cel raţional. Asta era 
meseria mea. 

— Rose, a zis el, străduindu-se să rămână serios, îmi 
trec prin minte o mulţime de cuvinte cu care să te 
descriu, fierbinte fiind în fruntea listei. Ştii care nu 
apare pe listă? Raţională. 

Am izbucnit în râs. 

— OK, în fine, atunci să zicem că-s un pic nebună. 

A rămas un pic pe gânduri. 

— Bun, aşa ceva pot să accept. 

Mi-am ridicat chipul spre el şi, chiar dacă în relaţia 
noastră tot mai era ceva tulbure, nu a existat nicio urmă 
de nesiguranţă în felul în care ne-am sărutat. Iar sărutul 
din vis mi-a oferit exact aceleaşi senzaţii ca în viaţa 
reală. 

Fierbinţeala ne-a învăluit, şi un fior mi-a străbătut tot 
corpul. Mi-a lăsat mâinile libere şi şi-a înfăşurat braţele 
în jurul meu, trăgându-mă mai aproape de el. Mă făcea 
să îmi dau seama că era momentul să încep să cred ceea 



tot făceam. Viaţa merge mai departe. Chiar dacă 
Dimitri nu mai e, putea să fie ceva între mine şi 
Adrian... cel puţin, până când serviciul meu avea să mă 
îndepărteze de el. Asta, sigur, presupunând că voi avea 
vreunul. Ce naiba, dacă Hans mă oprea aici la munca de 
birou, iar Adrian îşi continua viaţa de trândăvie, puteam 
să rămânem împreună pentru totdeauna. 

Ne-am sărutat îndelung, strângându-ne tot mai mult 
unul în celălalt. Până la urmă, eu am dat semnalul de 
desprindere. Dacă faci sex în vis, asta înseamnă că ai 
făcut-o cu adevărat? Nu-mi dădeam seama, dar în mod 
sigur nu voiam să aflu. Nu eram pregătită pentru aşa 
ceva, deocamdată. 

Am făcut un pas înapoi, iar Adrian a priceput aluzia. 

— Caută-mă când vei fi liberă. 

— Sper să fie curând, i-am răspuns. Gardienii nu pot 
să mă pedepsească la infinit. 

Adrian a părut sceptic, însă a lăsat visul să se 
risipească fără alte comentarii. In ce mă priveşte, m-am 
întors în propriul pat şi la propriile vise. 

Singurul lucru care m-a împiedicat să le ies în cale 
Lissei şi lui Christian, când s-au întâlnit a doua zi, 
devreme, în holul clădirii în care locuia ea, a fost faptul 
că Hans m-a chemat la muncă şi mai devreme. M-a 
trecut la corvezile de birou — în pivniţă, ironia sorţii — 
, lăsându-mă să îndosariez şi să fierb la foc mic în timp 
ce-i urmăream pe cei doi, cu ajutorul legăturii cu Lissa. 



Am privit asta ca pe o dovadă a aptitudinilor mele 
polivalente, fiind capabilă să rânduiesc documentele în 
ordine alfabetică şi să fac pe spioana, în acelaşi timp. 

Şi totuşi, supravegherea mea a încetat în clipa în 
care o voce a rostit: 

— Nu mă aşteptam să te găsesc iar aici. 

M-am smuls din mintea Lissei şi mi-am ridicat 
privirea din hârţoage. în faţa mea era Mihail. în lumina 
complicaţiilor rezultate din incidentul cu Victor, 
aproape că uitasem de implicarea lui Mihail în 
„evadarea" noastră. Am lăsat jos dosarele şi i-am 
zâmbit. 

— Mda, e ciudat cum le aranjează soarta, hm? Acum, 
ei chiar vor ca eu să fiu aici. 

— într-adevăr. Ai destule necazuri, am auzit. 

Zâmbetul mi s-a transformat într-o grimasă. 

— Mie-mi spui! 

M-am uitat înjur, deşi ştiam că suntem singuri. 

— Dar tu n-ai avut nicio problemă, aşa-i? 

A clătinat din cap. 

— Nimeni nu ştie ce-am făcut. 

— Bun. 

Bine că măcar o persoană scăpase nevătămată din tot 
dezastrul ăsta. Sentimentul meu de vinovăţie n-ar fi 
suportat gândul că şi el fusese prins. 

Mihail s-a aplecat — astfel încât ochii să-i fie la 
acelaşi nivel cu ai mei — , sprijinindu-se cu braţele de 
masn la care stăteam eu. 



— Ai reuşit ceva? A meritat? 

— E o întrebare la care-mi vine greu să răspund. 

A ridicat dintr-o sprânceană, nedumerit. 

— Au fost câteva... întâmplări nu prea reuşite. Dar 
tot am aflat ceea ce voiam să ştim... sau, în fine, aşa 
credem. 

Mihail a rămas fără suflu. 

— Cum să readuci un strigoi la starea anterioară? 

— Cam aşa ceva. Dacă informatorul nostru ne-a spus 
adevărul, atunci, da. Totuşi, chiar dacă e aşa... în fine, 
nu e deloc simplu de realizat. E, de fapt, aproape 
imposibil. 

— Despre ce e vorba? 

Am ezitat. Mihail ne ajutase, dar nu făcea parrte din 
cercul persoanelor cărora să le fac confidenţe. Şi totuşi, 
chiar şi-acum, i-am zărit nuanţa aceea obsesivă din 
ochi, pe care o observasem şi data trecută. Suferinţa 
pierderii persoanei iubite îl tortura încă. După toate 
probabilităţile, avea să-l tortureze veşnic. Oare nu 
cumva îi făceam mai mult rău decât bine, dacă-i 
spuneam ce aflasem? Oare nu cumva speranţa aceasta 
efemeră nu va face altceva decât să-i sporească 
suferinţa? 

Până la urmă, m-am hotărât să-i spun. Chiar dacă le- 
ar fi destăinuit şi altora — ceea ce nu credeam că va 
face — , majoritatea oricum l-ar fi luat în râs. Aşadar, 
nu făceam nimic rău. Adevărata problemă ar fi apărut 
în cazul în care i-ar fi povestit cuiva despre Victor şi 



Robert... dar nu era nevoie să-i pomenesc lui de 
implicarea celor doi. Spre deosebire de Christian, lui 
Mihail se pare că nu-i trecuse prin minte că evadarea 
din închisoare, atât de dezbătută la ştirile moroilor, ar fi 
fost pusă la cale de adolescenţii pe care-i ajutase el să 
se strecoare afară. Probabil că Mihail nu-şi irosea 
niciun gând pentru lucrurile care n-aveau legătură cu 
salvarea Sonyei lui. 

— E nevoie de un utilizator al spiritului, i-am 
explicat. înarmat cu o ţepuşă impregnată cu spirit, iar 
el... sau ea... trebuie să împlânte ţepuşa în inima 
strigoiului. 

— Utilizator al spiritului... 

Elementul acesta încă le era străin celor mai mulţi 
dintre moroi şi dhampiri... însă nu şi lui. 

— La fel ca Sonya. Ştiu că se presupunea că spiritul 
îi face mai ispititori... dar jur, ea n-a avut niciodată 
nevoie de el. Era frumoasă şi-aşa. 

Chipul lui Mihail a luat aceeaşi înfăţişare ca de 
fiecare dată când era pomenită domnişoara Karp. 
Niciodată, de când îl cunoşteam, nu-1 văzusem bucuros 
cu adevărat, şi mi-a trecut prin gând că ar fi fost destul 
de atrăgător dacă ar fi zâmbit din tot sufletul. Deodată, 
a părut jenat de scăparea lui romanţioasă şi s-a întors la 
treburile practice. 

— Şi care utilizator al spiritului ar putea să omoare 
un strigoi cu ţepuşa? 



— Niciunul, am răspuns, pe un ton categoric. Lissa 
Dragomir şi Adrian Ivashkov sunt singurii utilizatori ai 
spiritului pe care-i cunosc... în fine, cu excepţia lui 
Avery Lazar. 

Pe Oksana şi pe Robert mă hotărâsem să nu-i mai 
aduc în discuţie. 

— Niciunul dintre ei nu are calităţile necesare pentru 
asta: o ştii la fel de bine ca şi mine. Iar Adrian, oricum, 
nu are niciun interes s-o facă. 

Mihail era un tip inteligent, capabil să deducă şi ceea 
ce nu spusesem. 

— în schimb, Lissa are? 

— Da, am recunoscut. însă i-ar trebui ani de zile ca 
să înveţe ce trebuie. Şi e ultima din familia ei. Nu e 
posibil să-şi rişte viaţa aşa. 

Adevărul cuvintelor mele l-a copleşit. Nu puteam 
decât să-i împărtăşesc suferinţa şi dezamăgirea. La fel 
ca mine pusese multă credinţă în acest ultim efort de a 
fi din din nou cu iubirea lui pierdută. Cu puţin timp 
înainte, afirmasem că era posibil... şi totuşi, imposibil. 
Cred că ar fi fost mult mai uşor pentru amândoi să fi 
aflat că totul nu fusese decât o înşelătorie. 

A oftat şi s-a ridicat. 

— Ei bine... îţi sunt recunoscător că te-ai dus să afli. 
îmi pare rău că eşti pedepsită degeaba. 

— Nu-i nimic, am zis, ridicând din umeri. A meritat. 



— Sper că... S-a oprit, iar pe chipul său a apărut o 
undă de şovăială. Sper c-o să se termine cât de curând 
şi să nu te afecteze cu nimic. 

— Ce să mă afecteze? l-am întrebat pe un ton tăios, 
sesizând nuanţa din vocea lui. 

— Păi... în fine, gardienii care nu se supun ordinelor 
au de înfruntat uneori pedepse pe perioade îndelungate. 

— A! Asta era. 

Se referea la ceea ce deja mă înfricoşa — ideea de a 
rămâne înţepenită într-o muncă de birou. Am încercat 
să mă prefac superficială şi să nu arăt cât de mult mă 
înspăimânta posibilitatea aceasta. 

— Sunt convinsă că e un bluf din partea lui Hans. 
Adică, doar n-o să mă pună să mă ocup de asta tot 
restul vieţii, numai pentru că am fugit şi... 

M-am oprit, cu gura larg căscată, în clipa în care am 
zărit în ochii lui Mihail un licăr semnificativ. Auzisem 
mai demult cum încercase el să-i dea de urmă 
domnişoarei Karp, însă nu făcusem niciodată 
conexiunea, până acum. Nimeni nu fusese dispus să-l 
însoţească în expediţia lui. Fusese nevoit plece de capul 
lui, încălcând regulamentul, şi să se întoarcă pe furiş 
după ce, până la urmă, renunţase la căutare. Probabil că 
avusese tot atâtea necazuri ca mine, când fusesem 
„dispărută-n misiune". 

Am înghiţit în sec. 

— De-asta... din cauza asta tu... din cauza asta 
lucrezi acum în arhivă? 



Mihail nu mi-a răspuns la întrebare. în schimb, a 
privit în jos, a schiţat un zâmbet şi a arătat spre teancul 
de hârtii. 

— F vine înaintea lui L. a zis, după care s-a întors şi 
s-a îndepărtat. 

— Fir-ar să fie, am mormăit, coborându-mi şi eu 
privirea. Avea dreptate. Se pare că nu mă descurcam 
prea bine să sortez documentele în ordine alfabetică, 
atâta timp cât o urmăream pe Lissa. Totuşi, după ce am 
rămas singurăi, constatarea nu m-a împiedicat să mă 
întorc în mintea ei. Voiam să ştiu ce face... şi să nu mă 
mai gândesc că, probabil, ceea ce făcusem eu va fi 
considerat mai rău, în ochii gardienilor decât faptele lui 
Mihail. Sau că o pedeapsă asemănătoare, poate chiar şi 
mai rea — mi se pregătea chiar acum. 

Lissa şi Christian erau într-un hotel, situat aproape 
de campusul universităţii Lehigh. Miezul zilei 
vampirice însemna seara târziu pentru o universitate a 
oamenilor. Pentru Lissa, turul de orizont avea să 
înceapă abia în dimineaţa zilei următoare, ceea ce 
însemna că până atunci era nevoită să-şi petreacă 
timpul în hotel, încercând să se adapteze la orarul 
uman. 

„Noii” gardieni ai Lissei, Serena şi Grant, o însoţeau 
împreună cu alţi trei, suplimentari, trimişi la rândul lor 
de regină. Tatiana fusese de acord să meargă şi 
Christian, fără să opună nici pe departe opoziţia de care 
se temuse Lissa, ceea ce mă determina să mă întreb, 



încă o dată, dacă regina era într-adevăr o fiinţă atât de 
îngrozitoare pe cât o crezusem mereu. 

Priscilla Vodă, o sfătuitoare apropiată a reginei, de 
care ne plăcea atât Lissei, cât şi mie, o însoţea la rândul 
ei în plimbarea prin şcoală. Doi dintre gardienii 
suplimentari stăteau cu Priscilla; cel de-al treilea îl 
luase în grijă pe Christian. Au luat masa de seară în 
grup, apoi s-au retras în camerele lor. Serena chiar 
stătea în cameră cu Lissa, în timp ce Grant asigura paza 
afară, la uşă. O astfel de imagine mi-a provocat un 
junghi dureros. Gardieni în pereche: iată pentru ce 
fusesem şi eu pregătită. Ceea ce aşteptasem, de când 
mă ştiam, să fac şi eu pentru Lissa. 

Serena era perfecta întruchipare a gardianului 
rezervat, aflându-se acolo, dar fără să-şi marcheze 
prezenţa, în timp ce Lissa îşi agăţa câteva haine pe 
umeraşe. O bătaie în uşă a făcut-o pe Serena să intre 
fulgerător în acţiune. Avea deja ţepuşa pregătită în 
mână, în timp ce se îndrepta cu paşi mari spre uşă, unde 
s-a oprit să privească prin vizor. Nu mă puteam 
împiedica să nu-i admir viteza de reacţie, cu toate că o 
parte din mine n-ar fi fost niciodată dispusă să creadă 
că ar fi putut cineva s-o apere pe Lissa la fel de bine ca 
mine. 

— Stai mai în spate, i-a cerut Serena Lissei. în clipa 
imediat următoare, încordarea i s-a mai atenuat, dar 
numai un pic. A deschis uşa. în prag era Grant, cu 
Christian alături. 



— A venit să te viziteze, a anunţat Grant, de parcă n- 
ar fi fost evident. 

Lissa a încuviinţat. 

— Hm, da. Hai, intră. 

Christian a trecut pragul, în timp ce Grant se 
retrăgea la postul lui. Christian a privit-o pe Lissa cu 
subînţeles, apoi a făcut un uşor gest din cap spre 
Serena. 

— Auzi, hm, te superi dacă te rog să ne laşi puţin 
singuri? 

De îndată ce cuvintele i-au ieşit de pe buze, obrajii 
Lissei se făcură trandafirii. 

— Adică... doar că... doar că am avea nevoie să 
discutăm ceva, atâta tot. 

Serena şi-a păstrat o expresie aproape neutră, însă 
era clar ce gândea: că ei doi nu aveau de gând să 
discute, ci cu totul altceva. Cuplurile normale de 
adolescenţi nu constituiau de obicei un subiect de bârfă 
înfierbântată în lumea moroilor, însă Lissa, cu 
notorietatea ei, atrăgea ceva mai multă atenţie din 
punctul de vedere al problemelor ei amoroase. Serena 
probabil aflase că Lissa şi Christian fuseseră împreună, 
după care se despărţiseră. N-avea de unde să ştie dacă 
nu cumva se împăcaseră între timp. Faptul că Lissa îl 
invitase cu cu ea în această călătorie sugera că aşa era. 

Serena şi-a rotit privirea, precaută. Echilibrul dintre 
protecţie şi intimitate era întotdeauna greu de menţinut 
între moroi şi gardienii lor, iar astfel de camere de hotel 



îngreunau sarcina. Dacă s-ar fi respectat orarul 
vampiric, în care toată lumea dormea cât timp era 
lumină afară nu mă îndoiam că Serena ar fi ieşit pe 
culoar, să stea cu Grant. însă acum era întuneric afară, 
şi chiar o fereastră aflată la etajul al cincilea putea să 
reprezinte un risc în privinţa apariţiei strigoilor. Serena 
nu se prea îndura să-şi lase singură noua protejată. 

Apartamentul pe care-1 ocupa Lissa în hotelul acesta 
avea un living vast, unit cu spaţiul pentru lucru, iar în 
dormitorul alăturat se intra pe o pereche de uşi glisante, 
cu geamuri de sticlă jivrată. Serena a făcut un semn 
într- acolo. 

— E bine dacă mă duc dincolo? a întrebat. Era o 
mişcare inteligentă. Le oferea intimitate, dar ea 
rămânea în imediata lor apropiere. Abia apoi, Serena şi- 
a dat seama de posibilul subînţeles, şi a fost rândul ei să 
roşească. Adică, a adăugat ea, dacă nu cumva vreţi să 
mergeţi voi doi acolo, şi eu să... 

— Nu! a exclamat Lissa, tot mai stânjenită. E perfect 
aşa. Rşmânem noi aici. Avem doar de discutat. 

Nu ştiam precis cui îi era adresată cea din urmă 
afirmaţie. Serenei, sau lui Christian? Serena a făcut un 
semn de încuviinţare şi a dispărut în donnitor, luându-şi 
cu ea o carte, ceea ce mi-a amintit în chip straniu de 
Dimitri. A închis uşa după ea. Lissa nu ştia sigur dacă 
dincolo se-auzeau sunetele de-aici, aşa că a pornit 
televizorul. 

— Doamne, ce îngrozitor! s-a plâns ea. 



Chiristian părea să fie în largul lui. S-a rezemat de 
perete. Nu era deloc un tip care să se formalizeze, însă 
se îmbrăcase în haine de gală pentru cina de mai 
devreme, şi le purta şi acum. îi stăteau bine, indiferent 
de cât se tot văicărea mereu. 

— De ce? a întrebat-o. 

— Pentru că ea crede că noi doi... crede că noi... în 
fine, ştii tu. 

— Şi? Care-i problema? 

Lissa şi-a dat ochii peste cap. 

— Sigur, tu eşti bărbat. Pentru voi niciodată nu 
contează. 

— Hei, doar n-o să-i spui că n-am făcut-o. în plus, e 
mai bine să creadă c-am făcut-o, decât să afle adevărul. 
Amintirea vieţii lor sexuale de-altădată i-a stârnit Lissei 
un vălmăşag de sentimente — jenă, furie şi dorinţă — , 
pe care însă refuzat să-l lase la iveală. 

— Perfect. Atunci, hai să trecem peste asta şi să ne 
vedem de treabă. Ne aşteaptă o zi importantă, iar 
somnul o să fie şi aşa insuficient. De unde începem? 
Vrei sa-mi aduc ţepuşa? 

— încă nu e nevoie. O să exersăm doar câteva 
mişcări defensive de bază. 

Şi-a îndreptat spinarea şi s-a deplasat spre centrul 
încăperii, trăgând deoparte o măsuţă aflată-n drum. 

Jur, dacă n-ar fi fost contextul, spectacolul oferit de 
cei doi chinuindu-se să facă pregătire pentru luptă mi s- 
ar fi părut extrem de comic. 



— OK, a zis el. Aşadar, ştii deja cum să dai un pumn. 

— Ce? Ba nu ştiu! 

Christian s-a încruntat. 

— L-ai pus la pământ pe Reed Lazar. Rose a povestit 
asta de... nu mai ştiu... de o sută de ori. N-am mai auzit- 
o niciodată vorbind cu-atâta mândrie despre altceva. 

— Am dat un singur pumn unei singure persoane, o 
singură dată în viaţă, a precizat ea. Şi Rose mă îndruma 
cum să procedez. Nu ştiu dac-aş mai fi în stare de aşa 
ceva vreodată. 

Christian a clătinat din cap, dezamăgit: nu de 
aptitudinile ei, ci din cauză că avea o fire nerăbdătoare 
şi ar fi vrut să sară direct la mişcările de luptă cu 
adevărat importante. Totuşi, chiar şi-aşa, s-a dovedit un 
profesor surprinzător de răbdător în timp ce parcurgea 
fundamentele minunatei arte a administrării pumnilor. 
Foarte multe dintre figurile pe care le ştia erau, de fapt, 
învăţate de la mine. 

Fusese un elev acceptabil. Ajunsese oare la nivelul 
unui gardian? Nici vorbă. Nici pe departe. Cât despre 
Lissa? Era inteligentă şi capabilă, însă lupta fizică nu 
era pentru ea indiferent cât de aprig îşi dorea să-mi fie 
de folos în această privinţă. Doborârea lui Reed Lazar 
fusese o acţiune splendidă, însă Lissa nu părea să 
ajungă vreodată să facă asta ca pe lucru firesc. Din 
fericire, Christian a început cu câteva eschive simple şi 
cu modul în care trebuie să urmăreşti mişcarea 
adversarului. Lissa era începătoare în domeniu, însă 



promitea foarte mult. Christian părea să pună 
progresele ei evidente pe seama talentului său de 
instructor, dar eu am fost întotdeauna de părere că 
utilizatorii spiritului aveau un soi de instinct 
supranatural care-i ajuta să intuiască următoarele 
gesturi ale celorlalţi. Mă îndoiam însă că acest lucru 
funcţiona şi în cazul strigoilor. 

După ce au mai exersat puţin, Christian s-a întors în 
sfârşit la ofensivă, iar aici lucrurile au început s-o ia 
într-o direcţie nedorită. 

Firea blândă a Lissei, înclinată spre vindecare, nu 
spre vătămare, nu se împăca deloc cu aşa ceva, motiv 
pentru care refuza să dea lovituri veritabile, cu toată 
forţa, de frică să nu-1 rănească. Când şi-a dat seama de 
asta, Christian s-a lăsat pradă firii sale irascibile. 

— Hai odată! Nu fi rezervată! 

— Dar nu sunt rezervată, a protestat ea, trăgându-i un 
pumn în piept, fără să reuşească măcar să-l clintească. 

Enervat, Christian şi-a trecut degetele prin păr. 

— Ba eşti rezervată! Te-am văzut bătând în uşă mai 
tare decât ai dat acum în mine. 

— Asta-i o metaforă ridicolă. 

— Şi, a adăugat el, nici măcar n-ai ţintit spre faţă. 

— Nu vreau să- ţi las semne! 

— Păi, la cât te dovedeşti tu de agresivă, nu e niciun 
pericol, a bombănit el. în plus, poţi să vindeci imediat 
orice semn pe care mi- 1 laşi. 



Mă amuza ciorovăiala lor, însă nu-mi plăcea 
indiferenţa lui când o încuraja să-şi utilizeze spiritul, 
încă nu descotorosisem de vinovăţia cu privire la 
daunele pe termen lung pe care i le-ar fi putut provoca 
Lissei intensa utilizare a spiritului în aventura noastră 
din închisoare. 

întinzându-se spre ea, Christian a apucat-o de 
încheietură şi a smucit-o spre el. Cu cealaltă mână i-a 
strâns degetele în pumn, după care i-a demonstrat, cu 
încetinitorul cum trebuia să dea un upercut, repezindu- 
şi pumnul în sus spre faţa lui. Era mai interesat de 
explicarea tehnicii şi a mişcării aşa că pumnul a trecut 
doar razant cu faţa lui. 

— Vezi? Traiectorie ascendentă arcuită. Impactul 
trebuie să se producă exact aici. Nu-ţi face griji c-o să 
mă doară. 

— Nu e chiar atât de simplu... 

însă protestul ei s-a stins de la sine şi, deodată, 
amândoi au părut să observe situaţia în care se aflau, 
între ei nu mai era decât o distanţă infimă, iar el încă îi 
ţinea cu degetele încheietura. Lissa simţea căldura lor şi 
valurile de electricitate pe care i le trimiteau prin tot 
corpul. Aerul dintre ei părea dens şi încărcat, de parcă 
ar fi fost gata să-i cuprindă şi să-i împingă unul spre 
celălalt. După cum a făcut ochii mari şi a inspirat brusc, 
puteam să pariez că şi Christian avea o reacţie similară, 
fiind atât de aproape de trupul ei. 



Revenindu-şi în fire, i-a eliberat brusc mâna şi s-a 
tras un pas înapoi. 

— Ei bine, a rostit aspru, deşi era evident că încă era 
tulburat de apropierea ei, observ că nu intenţionezi s-o 
ajuţi la modul serios pe Rose. 

Pân-aici i-a fost! Cu toată tensiunea sexuală dintre 
ei, comentariul acesta i-a aprins mânia Lissei. Şi-a 
strâns pumnul şi, prinzându-1 complet descoperit pe 
Christian, l-a lovit drept în faţă. Nu avusese graţia 
loviturii cu care îl doborâse pe Reed, dar îl altoise 
destul de bine. Din nefericire, ea şi-a pierdut echilibrul 
în cursul manevrei şi s-a împiedicat, prăbuşindu-se 
peste el. Au căzut amândoi, lovindu-se de podea şi 
dărâmând o măsuţă şi o lampă din apropiere. Lampa s-a 
lovit de colţul mesei şi s-a spart. 

Lissa aterizase peste Christian. Braţele lui au 
cuprins-o instinctiv, iar dacă până atunci spaţiul dintre 
ei fusese insignifiant, acum era inexistent. S-au privit 
fix, iar Lissa şi-a simţit inima bubuindu-i năvalnic în 
piept. Acea chinuitoare senzaţie de descărcare electrică 
i-a învăluit din nou, iar întreaga lume a părut să se 
concentreze, pentru ea, în buzele lui. Amândouă aveam 
să ne întrebăm mai târziu dacă ei doi chiar s-ar fi 
sărutat, însă tocmai atunci, Serena a năvălit din 
dormitor. 

Era în acea stare de alertă maximă tipică pentru 
gardieni, cu trupul încordat şi pregătită să înfrunte o 
întreagă armată de strigoi, cu ţepuşa în mână. A frânat 



brusc şi a scos un ţipăt ascuţit, la vederea scenei din 
faţa ei: aparent, un interludiu amoros. Să recunoaştem, 
unul cam neobişnuit, dacă puneam la socoteală lampa 
spartă şi semnul roşu, care începea să se umfle, de pe 
faţa lui Christian. Era destul de stânjenitor pentru 
oricine, iar avântul războinic al Serenei s-a transformat 
în derută. 

— A! a exclamat ea, nesigură. Scuze. 

Jena a inundat-o şi pe Lissa, ca şi ciuda provocată de 
faptul că se lăsase atât de afectată de apropierea lui 
Christian. în definitiv, era supărată foc pe el. S-a retras 
în grabă şi s-a ridicat, după care, fâstâcită cum era, a 
simţit nevoia să clarifice situaţia, precizând că nu se 
întâmpla nimic romantic între ei. 

— Nu... nu e ceea ce crezi, a bolborosit ea, privind 
la-ntâmplare, evitându-1 pe Christian, care tocmai se 
ridica la rândul lui, părând la fel de umilit ca şi Lissa. 
Ne luptam, a continuat ea să explice. Adică, ne 
antrenam pentru luptă. Vreau să învăţ cum să mă apăr 
de strigoi. Şi să-i atac. Şi să-i omor cu ţepuşa. Şi 
Christian a avut amabilitatea să mă ajute, atâta tot. 

Era ceva simpatic în bălmăjeala ei, care-mi amintea 
în chip încântător de Jill. 

Serena s-a destins vizibil şi, în timp ce izbutea să-şi 
reia acea expresie impenetrabilă în afişarea căreia 
excelau toţi gardienii, era evident că se amuza. 

— Ei bine, a spus ea, nu păreţi să vă descurcaţi prea 
grozav. 



Christian a privit-o indignat, în timp ce-şi freca 
obrazul lovit. 

— Hei! Ba ne descurcăm! Doar eu am învăţat-o asta. 

Serenei tot i se părea amuzant, însă un licăr de 
seriozitate, meditativ, începea să-i apară în ochi. 

— Am impresia că a fost mai mult vorba despre 
hormoni decât despre altceva, a zis. Apoi, a ezitat, 
aflându-se parcă pe punctul de a lua o decizie 
importantă. In cele din urmă a zis: Uite ce e, dacă voi 
doi vă gândiţi în mod serios la treba asta atunci trebuie 
să învăţaţi ca la carte. O să vă arăt eu cum. 

Nu. Se. Poate. 

Eram, la modul cel mai serios, tentată să evadez de 
la Curte şi să fac autostopul până la Lehigh, ca să le 
arăt eu lor cum se dă cu adevărat un pumn — folosind- 
o pe Serena ca material didactic — , când ceva m-a 
smuls din mintea Lissei, readucându-mă la propria 
realitate. Era Hans. 

Aveam pe buze o replică sarcastică de bun-venit, 
însă el nu mi-a lăsat nici cea mai mică şansă s-o livrez. 

— Lasă arhivatul şi vino cu mine. Ai fost chemată. 

— Am... ce? 

Extrem de neaşteptat. 

— Chemată unde? 

Pe chipul lui Hans se citea hotărârea. 

— La o întâlnire cu regina. 



PAISPREZECE 

ULTIMA DATĂ CÂND AVUSESE chef să urle la 
mine Tatiana mă dusese pur şi simplu într-una dintre 
camerele ei de primire. Fusese o atmosferă bizară, de 
parcă am fi stat la un ceai... cu singura diferenţă că la 
ceai nu se obişnuieşte să se urle unii la alţii. Nu aveam 
motive să cred că de data asta ar fi fost altfel... dar 
numai până am constatat că escorta mă conducea spre 
clădirile principalului centru de afaceri ale Curţii, cele 
de unde erau coordonate toate activităţile regale de 
guvernare. Rahat. Era mai grav decât crezusem. 

Şi, intr-adevăr, când am fost în sfârşit împinsă în 
încăperea în care mă aştepta regina... ei bine, aproape 
că am încremenit, incapabilă să înaintez. Numai o 
uşoară atingere pe spinare din partea unuia dintre 
gardieni m-a făcut să mă mişc. Încăperea era ticsită. 

Nu ştiam precis unde mă aflam. Moroii aveau o 
autentică sală a tronului, pentru regele sau regina lor, 
dai nu cred că era asta. Totuşi, încăperea era bogat 
ornamentă, aducând a atmosferă regală din vechime, cu 
muluri florale migălos lucrate şi suporturi sclipitoare 
pentru lumânări pe pereţi. Lumina lor se reflecta în 
decoraţiunile metalice ale încăperii. Totul sclipea, 
dându-mi impresia că nimerisem pe un platou de 
filmare. 



Şi, intr-adevăr, intr-un fel era ceva asemănător. 
Fiindcă, după o privire sumară, mi-am dat seama unde 
mă aflam. Lumea din încăpere stătea separat. 
Douăsprezece persoane erau aşezate la o masă lungă, 
pe un podium, care în mod evident era proiectat să 
reprezinte punctul focal al încăperii. Tatiana însăşi 
stătea la mijlocul mesei, cu şase moroi de-o parte şi 
cinci de cealaltă. In restul sălii fuseseră amenajate 
rânduri de scaune — tot minuţios lucrate şi cu tapiţerie 
din satin — , pline şi ele de moroi. Era publicul. 

Persoanele aşezate de-o parte şi de cealaltă a 
Tatianei reprezentau crema. Erau moroi mai vârstnici, 
cu un aer de regalitate. Unsprezece moroi, pentru cele 
unsprezece familii regale existente. Lissa nu împlinise 
încă optsprezece ani — cu toate că era la un pas, după 
cum mi-am dat seama, tresărind — şi, de aceea, nu-şi 
avea încă locul acolo. Cineva o înlocuia pe Priscilla 
Vodă. Aveam în faţa ochilor Sfatul Regal alcătuit din 
prinţii şi prinţesele lumii moroilor. Cel mai vârstnic 
membru al fiecărei familii avea dreptul la titulatura 
regală şi la un loc de consilier pe lângă Tatiana. Uneori, 
cei mai vârstnici îşi cedau locul, în favoarea altcuiva 
din familie pe care-1 simţeau mai capabil, însă alesul — 
sau aleasa — avea aproape întotdeauna cel puţin 
patruzeci şi cinci de ani. Sfatul alegea regele sau regina 
moroilor, poziţie pe care-o deţinea până la moarte, sau 
până când decidea să se retragă. Rareori, cu sprijin 



suficient din partea familiilor regale, un monarh putea 
fi detronat. 

Fiecare prinţ sau prinţesă primea, la rândul său, 
sfaturile de la un consiliu de familie, aşa că, întorcându- 
mi privirea spre public, am recunoscut grupuri de 
membri ai familiilor regale stând laolaltă: Ivashkov, 
Lazar, Badica... Rândurile din spate păreau să le fi fost 
rezervate observatorilor. Tasha şi Adrian stăteau 
împreună, şi ştiam sigur că ei nu făceau parte nici din 
Sfatul Regal, nici din consiliile de familie. Deocamdată. 
Totuşi, prezenţa lor m-a mai liniştit un pic. 

M-am oprit aproape de intrarea în sală, foindu-mă 
stingherită de pe un picior pe celălalt, întrebându-mă ce 
mă aştepta. Nu-mi câştigasem dreptul doar la o umilire 
publică oarecare: din câte se părea, avea să se 
înfăptuiască în prezenţa celor mai importanţi moroi din 
lume. Minunat. 

Un moroi deşirat, cu şuviţe de păr alb pe cap, a păşit 
în faţă, pe lângă masa cea lungă, şi şi-a dres glasul. 
Imediat, zumzetul conversaţiei s-a stins. Tăcerea a 
umplut sala. 

— Şedinţa Sfatului Regal al moroilor este deschisă, a 
declarat el. Maiestatea Sa, regina Tatiana Marina 
Ivashkov prezidează. 

S-a înclinat uşor în direcţia ei, după care s-a retras cu 
discreţie într-o margine a sălii, rămânând în picioare 
alături de câţiva gardieni aliniaţi de-a lungul peretelui, 
părând ei înşişi ornamente ale încăperii. 



Tatiana îmbrăcase întotdeauna haine de gală la 
petrecerile la care o văzusem, însă pentru un eveniment 
protocolar cum era acesta, ea chiar purta vestimentaţie 
regală. Rochia ei cu mâneci lungi era din mătase 
bleumarin, iar scânteietoarea coroană cu pietre albastre 
şi albe îi încununa părul minunat împletit. Dac-ar fi fost 
un spectacol de modă, aş fi catalogat pietrele ca fiind 
ştrasuri. în cazul ei, nu puneam nici pentru o clipă la 
îndoială faptul că erau safire şi diamante veritabile. 

— Vă mulţumesc, a rostit ea. îşi întrebuinţa, de 
asemenea, tonul regal, răsunător şi impresionant, 
umplând încăperea. Ne vom continua conversaţia de 
ieri. 

Ia stai... ce-a spus? Au mai discutat şi ieri despre 
mine? Abia atunci am observat că-mi înfăşurasem 
braţele în jurul întregului corp, intr-un soi de atitudine 
autoprotectoare, aşa că le-am lăsat imediat să cadă pe 
lângă trup. Nu voiam să par slabă, indiferent ce mi-ar fi 
pregătit. 

— Astăzi vom asculta depoziţia unui gardian 
proaspăt numit, a afirmat Tatiana, oprindu-şi asupra 
mea privirea pătrunzătoare. întreaga sală i-a urmat 
exemplul. Rosemarie Hathaway, vrei, te rog, să 
înaintezi? 

M-am supus, păstrându-mi capul sus şi atitudinea 
încrezătoare. Nu ştiam precis unde să mă opresc, aşa că 
mi-am ales punctul din centrul încăperii, cu faţa spre 
Tatiana. Dacă tot trebuia să defilez în public, mi-aş fi 



dorit ca măcar să-mi fi vândut cineva pontul, ca să 
îmbrac uniforma în alb şi negru a gardienilor. Dar, fie 
ce-o fi. N-o să arăt nici urmă de teamă, chiar şi-aşa, în 
tricou şi în jeanşi. Am făcut o mică plecăciune 
cuviincioasă, după care am privit-o drept în ochi, 
încordându-mă pentru ceea ce avea să vină. 

— Eşti amabilă să-ţi spui numele? mi s-a adresat ea. 

Deja o făcuse ea pentru mine, dar oricum am zis: 

— Rosemarie Hathaway. 

— Ce vârstă ai? 

— Optsprezece ani. 

— Şi când ai împlinit optsprezece ani? 

— Acum câteva luni. 

A aşteptat câteva clipe, ca toată lumea să 
conştientizeze răspunsul, ca şi cum ar fi reprezentat o 
informaţie de mare importanţă. 

— Domnişoară Hathaway, am înţeles că, în perioada 
în care ai împlinit optsprezece ani, te-ai retras de la 
Academia Sf. Vladimir. Este corectă informaţia? 

Despre asta era vorba? Nu despre călătoria la Vegas, 
cu Lissa? 

— Da, am răspuns, fără să ofer şi alte detalii. O, 
Doamne! Sper să nu aducă vorba de Dimitri. N-ar fi 
trebuit să fi ştiut despre relaţia mea cu el, însă n-aveai 
de unde să ştii ce informaţii circulau pe-acolo. 

— Ai fost în Rusia să vânezi strigoi? 

—Da. 



— Ca un soi de răzbunare personală, ca urmare a 
atacului de la Sf. Vladimir? 

— Ăăă... da. 

Nimeni nu a spus nimic, însă răspunsul meu a 
provocat o evidentă foială în sală. Mulţi se fâţâiau 
stânjeniţi, aruncând priviri furişe spre vecini. Strigoii 
inspirau mereu teamă, iar plecarea cuiva în căutarea lor 
însemna încă o idee neobişnuită în rândurile noastre. 
Ciudat lucru, Tatiana s-a arătat extrem de mulţumită de 
confirmare. Oare avea s-o folosească în chip de muniţie 
împotriva mea? 

— Am putea să presupunem, în consecinţă, a 
continuat ea, că te numeri printre cei care cred în 
necesitatea lovirii directe a strigoilor? 

—Da. 

— Au existat numeroase reacţii diferite în urma 
cumplitului atac de la Sf. Vladimir, a zis ea. Nu eşti 
singurul dhampir care a vrut să riposteze împotriva 
strigoilor... deşi, în mod cert, ai fost cea mai tânără. Nu 
ştiusem că mai plecaseră şi alţii în expediţii 
paramilitare pe cont propriu... în fine, în afara câtorva 
dhampiri nesăbuiţi din Rusia. Dacă asta era varianta pe 
care voia ea s-o creadă în legătură cu escapada mea, îmi 
convenea de minune. 

— Am primit rapoarte, atât din partea gardienilor, cât 
şi a Alchimiştilor din Rusia, potrivit cărora acţiunea ta 
ar fi fost încununată de succes. 



Era prima dată când auzeam pomenindu-se în public 
de Alchimişti, dar fireşte că era un subiect obişnuit în 
cadrul Sfatului. 

— Poţi să-mi spui câţi strigoi ai ucis? m-a întrebat 
Tatiana. 

— Păi... M-am holbat la ea, surprinsă. Nu ştiu precis, 
Maiestate. Cel puţin... 

Am scormonit un pic în memorie. 

— Şapte, am zis. 

Era posibil să fi fost mai mulţi. Acelaşi lucru îl 
credea şi ea. 

— Este posibil să fie o estimare modestă, faţă de 
ceea ce susţin sursele noastre, a remarcat ea, cu măreţie. 
Oricum ar fi, rămâne un număr impresionant. Ai făptuit 
uciderile de una singură? 

— Uneuri, da. Alteori, am avut ajutoare. Au mai 
fost... şi alţi câţiva dhampiri cu care am colaborat, din 
când în când. 

Practic, avusesem ajutor şi din partea unui strigoi, 
însă nu aveam de gând să amintesc de aşa ceva. 

— Aveau vârste apropiate de-a ta? 

—Da. 

Tatiana nu a mai zis nimic şi, ca la un semn, o 
femeie de lângă ea a luat cuvântul. Cred că era prinţesa 
Conta. 

— Când ai ucis primul strigoi? 

M-am încruntat, concentrându-mă. 

— Anul trecut, în decembrie. 



— Când aveai şaptesprezece ani. 

—Da. 

— Ai făptuit uciderea aceasta de una singură? 

— Păi... în mare măsură. Câţiva prieteni m-au ajutat 
distrăgându-i atenţia. 

Speram să nu insiste pentru mai multe amănunte. 
Omorâsem primul strigoi atunci când murise Mason şi, 
în afară de evenimentele care-1 implicau pe Dimitri, 
aceasta era amintirea care mă tortura cel mai rău. 

însă prinţesa Conta nu a mai cerut alte detalii. Ea şi 
ceilalţi — care i s-au alăturat curând la interogatoriu — 
voiau în principal să afle de strigoii pe care-i ucisesem. 
Manifestau un oarecare interes faţă de cazurile în care 
mă ajutaseră alţi dhampiri... însă nu voiau să intre în 
detalii când beneficiasem de ajutor din partea moroilor. 

Au trecut repede şi peste abaterile mele disciplinare, 
ceea ce mi s-a părut derutant. Au menţionat, în schimb, 
restul detaliilor activităţii mele academice: 
excepţionalele calificative în luptă, cum mă numărasem 
printre cei mai buni anul doi, când eu şi cu Lissa 
fugiserăm din şcoală, şi cât de repede recuperasem 
timpul pierdut, revenind în fruntea clasei mele (cel 
puţin, în privinţa pregătirii pentru luptă. Au vorbit şi 
despre cum o protejasem pe Lissa ori de câte ori 
rămăseserăm singure în lume şi au încheiat cu 
excepţionalele mele punctaje de la teste. 

— îţi mulţumim, gardian Hathaway. Poţi să pleci. 



Tonul pe care-mi vorbise Tatiana nu lăsa loc pentru 
îndoieli. Voia să plec de-acolo. Iar eu eram cât se poate 
de nerăbdătoare să-i satisfac dorinţa. Am mai făcut o 
plecăciune şi apoi am ieşit în grabă. Din mers, am mai 
aruncat o privire rapidă spre Tasha şi Adrian, şi, în timp 
ce o ştergeam pe uşă, am auzit răsunând vocea reginei: 

— Cu aceasta, se încheie şedinţa noastră de astăzi. 
Ne vom întruni din nou mâine. 

Nu m-a surprins faptul că Adrian m-a prins din 
urmă, câteva minute mai târziu. Hans nu-mi dăduse 
ordin să mă întorc la muncă după şedinţă, aşa că 
hotărâsem să interpretez această omisiune ca pe o 
libertate. 

— OK, am zis, strecurându-mi mâna într-a lui 
Adrian. Luminează-mă cu înţelepciunea ta într-ale 
politicii regale. Ce înseamnă toate astea? 

— N-am habar. Sunt ultima persoană pe care s-o 
întrebi despre chestii politice, mi-a răspuns el. De 
regulă nu particip la aşa ceva, însă Tasha m-a găsit în 
ultima clipă şi mi-a zis să vin cu ea. Cred c-a avut un 
pont c-o să fii şi tu acolo... dar a fost şi ea la fel de 
nedumerită. 

Niciunul dintre noi n-a mai scos vreo vorbă, însă mi- 
am dat seama că-1 conduceam spre una dintre clădirile 
care găzduiau activităţile comerciale: restaurante, 
magazine etc. Dintr-odată, mi s-a făcut o foame 
crâncenă. 



— Am impresia că a fost continuarea unei discuţii 
începute; regina a pomenit de ultima lor şedinţă. 

— A fost una în cadru închis. Cum o să fie şi cea de 
mâine. Nimeni nu ştie despre ce se discută acolo. 

— Şi-atunci, pe asta de ce-au făcut-o publică? 

Nu mi se părea corect că regina şi Sfatul puteau să 
aleagă ce anume să le împărtăşească şi celorlalţi. Totul 
ar fi trebuit să fie public. 

— Probabil pentru că o să supună la vot, cât de 
curând vreo hotărâre, şi-a dat cu părerea Adrian, 
încruntându-se, iar atunci şedinţa o să fie publică. Dacă 
depoziţia ta joacă un anumit rol, atunci e posibil ca 
Sfatul să fi vrut să se asigure că şi alţi moroi vor fi 
martori la ea, astfel încât toată lumea să înţeleagă 
decizia, când o să fie comunicată. 

S-a oprit puţin în loc, să se gândească. 

— Dar ce ştiu eu? Doar nu sunt politician. 

— Sună de parcă s-ar fi hotărât deja, am bombănir 
eu. Atunci, ce rost mai are să voteze? şi ce-aş putea să 
am eu de-a face cu problemele guvernării? 

Mi-a deschis uşa unei mici cafenele unde se vindeau 
gustări: burgeri şi sandvişuri. Adrian fusese crescut 
numai prin restaurante fastuoase, cu mâncăruri rafinate. 
Cred că le prefera, dar mai ştia şi că mie nu-mi plăcea 
să fiu în vitrină, sau să mi se tot reamintească faptul că 
umblam cu un reprezentant al unei familii regale de 
elită. Apreciam că-şi dăduse seama că astăzi nu voiam 
decât ceva obişnuit. 



Chiar şi-aşa, apariţia noastră a atras câteva priviri 
curioase şi şoapte din partea clienţilor localului. La 
şcoală reprezentaserăm o sursă de speculaţii; dar aici, la 
Curte? Eram o atracţie de primă mână. Imaginea era 
foarte importantă la Curte, iar cele mai multe relaţii 
dintre dhampiri şi moroi se derulau în taină. Legătura 
noastră atât de făţişă — mai ales având în vedere 
relaţiile lui Adrian — era scandaloasă şi şocantă, iar 
lumea nu reacţiona chiar întotdeauna discret. Auzisem 
tot felul de lucruri după întoarcerea la Curte. O femeie 
mă făcuse neruşinată. Alta speculase cu voce tare 
motivul pentru care Tatiana nu mă „rezolvase" pur şi 
simplu. 

Din fericire, majoritatea publicului nostru de astăzi 
s-a mulţumit doar să se holbeze, ceea ce-1 făcea să fie 
uşor de ignorat. în timp ce ne aşezam la masă, pe 
fruntea lui Adrian a apărut o cută. 

— Poate că votează numirea ta drept gardian al 
Lissei, până la urmă. 

Am rămas într-atât de uimită, încât n-am putut să 
rostesc niciun cuvânt timp de câteva secunde, până 
când a apărut chelneriţa. într-un târziu, am izbutit să 
spun ce doream să comand, mai mult bâlbâindu-mă, 
după care m-am uitat la Adrian cu ochii cât cepele. 

— Vorbeşti serios? 

în definitiv, şedinţa se ocupase cu examinarea 
aptitudinişor mele. Avea ceva logică. Numai că... 



— Nu. Consiliul nu şi-ar da osteneala să se 
întrunească într-o şedinţă pentru repartizarea unui 
singur gardian, am constatat, speranţele spulberându- 
mi-se brusc. 

Adrian a ridicat din umeri în chip de încuviinţare. 

— E adevărat. Dar la fel de adevărat e că nici nu 
avem de-a face cu o repartizare obişnuită de gardian. 
Lissa e ultima din familia ei. Toată lumea — inclusiv 
mătuşa mea — manifestă un interes special faţă de ea. 
Să-i fie repartizată o persoană ca tine, atât de... 

I-am aruncat o privire ameninţătoare, în timp ce 
bâjbâiaîn căutarea termenului potrivit. 

— ...atât de controversată, e o decizie care i-ar putea 
supăra pe unii. 

— Şi de fapt de-asta au vrut să fiu şi eu acolo, ca să 
descriu ce-am făcut. Să-i conving pe cei în cauză că 
sunt competentă. 

Chiar şi în timp ce rosteam aceste cuvinte, tot nu 
îndrăzneam să cred în ele. Era prea frumos ca să fie 
adevărat. 

— Pur şi simplu, nu pot să-mi imaginez aşa ceva, 
dacă mă gândesc la câte necazuri am cu gardienii. 

— Nu ştiu, a zis el. E doar o presupunere. Cine ştie? 
Poate ei chiar cred că povestea cu plecarea la Las 
Vegas n-a fost decât o zburdălnicie inofensivă. 

Aici, în vocea lui a apărut o nuanţă de amărăciune. 

— Şi ţi-am mai spus că mătuşa Tatiana începe să se 
apropie de tine. Poate că vrea acum să fii gardianul 



Lissei, dar are nevoie să facă un spectacol cu public, să- 
şi justifice alegerea. 

Era un gând năucitor. 

— Dar dacă eu o să ajung cu Lissa, tu ce-o să faci? O 
să devii un tip respectabil şi o să vii şi tu la facultate? 

— Nu ştiu, a răspuns el, cu ochii lui verzi uşor 
umbriţi, în timp ce sorbea din băutură. Poate că da. 

Era din nou ceva neaşteptat, iar conversaţia mea cu 
mama lui mi-a revenit atunci în minte. Dacă aveam să 
fiu gardianul Lissei pe timpul facultăţii, iar el rămânea 
cu noi în următorii patru ani? Eram destul de convinsă 
că Daniella anticipa despărţirea noastră chiar în vara 
asta. Şi eu crezusem acelaşi lucru... şi eram surprinsă 
constatând cât mă simţeam de uşurată la gândul că 
poate aveam să rămân cu el. Dimitri îmi lăsa mereu 
sufletul plin de suferinţă şi de dor, însă tot mi-1 doream 
pe Adrian în viaţa mea. 

I-am zâmbit şi mi-am lăsat mâna într-a lui. 

— Nu prea ştiu ce-aş face dacă ai deveni un tip 
respectabil. 

Mi-a ridicat mâna până la buzele lui şi mi-a sărutat- 
o. 

— Aş avea eu unele propuneri, a continuat. Nu ştiu 
dacă vorbele lui — sau buzele atingându-mi pielea — 
m-au înfiorat. Tocmai mă pregăteam să mă interesez 
care ar fi fost acele propuneri, când interludiul nostru a 
fost întrerupt... de Hans. 



— Hathaway, a zis el, arcuindu-şi o sprânceană în 
timp ce se înălţa deasupra noastră. Noi doi avem 
concepţii diferite privind noţiunea de „pedeapsă". 

O nimerise. în mintea mea, pedeapsa implica 
fleacuri de genul bătăii cu biciul sau înfometării. Nu 
îndosarierea hârţoagelor. 

în loc să-i explic asta, am replicat: 

— Nu mi-ai zis să mă întorc după întrevederea cu 
regina. 

Mi-a aruncat o privire exasperată. 

— Nu ţi-am spus nici că poţi să te duci la o întâlnire 
amoroasă! Hai! înapoi în arhivă! 

— Dar tocmai trebuie să-mi vină sandvişul cu bacon, 
salată şi roşii! 

— O să ai pauza de prânz peste vreo două ore, ca 
toată lumea. 

Am încercat să-mi stăpânesc indignarea. Nu mă 
hrăniseră cu coji de pâine şi cu apă chioară pe perioada 
corvezii mele, însă mâncarea nu avusese un gust cu 
mult mai bun. Tocmai atunci, a venit chelneriţa şi ne-a 
adus mâncarea. Mi-am înhăţat sandvişul înainte ca ea 
să apuce să aşeze farfuriile pe masă şi l-am înfăşurat 
într-un şerveţel. 

— Pot să-l iau la pachet? 

— Dacă-1 mănânci până ajungem înapoi, a replicat 
el, pe un ton sceptic, gândindu-se la faptul că pivniţa 
era destul de aproape. în mod evident, subestima 
capacitatea mea de-a înfuleca. 



în ciuda privirii dezaprobatoare a lui Hans, i-am 
dăruit lui Adrian un sărut de rămas-bun şi o privire 
care-i spunea că poate aveam să ne continuăm 
conversaţia. El mi-a răspuns cu un zâmbet fericit, 
semnificativ, pe care l-am mai văzut doar timp de o 
secundă, până ca Hans să-mi poruncească să plec. 
Conform propriilor aşteptări, am izbutit să dau gata 
sandvişul până am ajuns înapoi în clădirea gardienilor, 
deşi mi-a fost un pic cam greaţă în următoarele 
aproximativ treizeci de minute. 

Ora prânzului meu însemna aproape ora cinei pentru 
Lissa, în lumea oamenilor obişnuiţi. Intorcându-mă la 
mizerabila mea pedeapsă, m-am înveselit un pic 
simţind prin intermediul legăturii bucuria de care era 
cuprinsă. îşi petrecuse întreaga zi făcând turul 
campusului de la Lehigh speranţele i se confirmaseră. 
Adora totul. Adora frumuseţea clădirilor, terenurile, 
căminele... şi, mai ales, sălile de clasă. O privire 
aruncată asupra programei de studiu îi deschisese 
poarta spre un univers de subiecte pe care nici măcar 
educaţia noastră superioară de la Sf. Vladimir nu ni-1 
oferise. Voia să vadă şi să încerce tot ceea ce avea 
şcoala să-i ofere. 

Şi chiar dacă-şi dorea să fi fost şi eu acolo, cu ea, tot 
o entuziasma gândul că era ziua ei de naştere. Priscilla 
îi dăruise câteva giuvaeruri fine şi-i promisese o cină 
sofisticată pentru astă-seară. Nu era tocmai tipul de 
sărbătorire la care sperase Lissa, însă entuziasmul 



împlinirii vârstei de optsprezece ani era contagios încă, 
mai ales când vedea în jurul ei acea şcoală de vis pe 
care avea s-o frecventeze curând. 

Trebuie să mărturisesc, am simţit un junghi de 
gelozie. Cu toată teoria lui Adrian legată de motivul 
pentru care mă chemase regina azi, ştiam — ca şi Lissa 
— că şansele ca eu să merg cu ea la facultate erau 
probabil nule. O anumită parte mai meschină din mine 
nu putea să înţeleagă de ce mai era Lissa atât de 
entuziasmată, dacă eu nu aveam să fiu cu ea. O 
copilărie din partea mea, ştiu. 

Totuşi, n-am mai avut timp să fac pe bosumflata, 
fiindcă fiindcă de îndată ce s-a încheiat turul, Lissa s-a 
întors cu tot grupul la hotel. Priscilla le-a spus că aveau 
la dispoziţie aproximativ o oră ca să se spele şi să se 
aranjeze, după care aveau să plece spre cina festivă. 
Pentru Lissa, asta însemna încă un antrenament. 
Dispoziţia mea meditativă s-a transformat imediat în 
enervare. 

Situaţia s-a înrăutăţit şi mai mult la aflarea veştii că, 
mai devreme, Serena îi povestise lui Grant despre 
dorinţa Lissei şi a lui Christian de a învăţa să se apere 
singuri. După toate aparenţele, şi el o socotise o idee 
bună. Ca să vezi! Lissa se alesese cu doi gardieni cu 
vederi progresiste! De ce nu s-o fi putut să i se 
repartizeze vreo persoană plicticoasă, de modă veche, 
care s-ar fi îngrozit aflând că un moroi doar s-ar fi 
gândit se lupte cu un strigoi? 



Aşadar, în timp ce eu stăteam neajutorată şi 
incapabilă să-ai bag cu forţa minţile în cap vreunuia 
dintre ei, Lissa şi Christian aveau acum doi instructori. 
Asta nu însemna doar mai multe şanse de a învăţa, ci şi 
că Serena avea un partener competent, cu care să le 
demonstreze anumite mişcări. Ea şi cu Grant puneau la 
cale partide demonstrative, explicându-le manevrele, în 
timp ce Lissa şi Christian îi urmăreau c ochi mari. 

Din fericire (mă rog, nu şi pentru Lissa), noi două 
am observat curând un amănunt: gardienii nu ştiau 
adevăratul motiv pentru care Lissa manifesta interes 
pentru lupte. Nu aveau habar — şi cum ar fi putut să 
aibă? — că ea îşi dorise să vâneze un strigoi şi să-l 
omoare cu ţepuşa, mânată de firava speranţă că-1 va 
putea readuce la viaţă. Ei credeau că ea nu voia decât să 
înveţe apărarea de bază, dorinţă care lor li se părea 
extrem de rezonabilă. Aşa că, exact asta le predau. 

Grant şi Serena i-au pus pe Lissa şi Christian să 
exerseze unul pe celălalt. Bănuiesc că aveau două 
motive s-o facă. Unu: Lissa şi Christian nu aveau 
capacitatea de a-şi face prea mult rău unul altuia. Doi: 
gardienii puteau astfel să se amuze. 

însă Lissa şi Christian nu se amuzau. Exista încă atât 
de multă tensiune între ei, atât sexuală, cât şi nervoasă, 
încât le displăcea să fie atât de aproape. Grant şi Serena 
le-au interzis celor doi moroi să-şi mai administreze 
pumni în faţă, însă simplele eschive însemnau deseori 
atingeri între ei, degetele alunecând pe pielea celuilalt, 



în fierbinţeala acţiunii. Din când în când, gardienii 
cereau ca unul dintre ei să joace rolul strigoiului, ceea 
ce-i punea, fie pe Lissa, fie pe Christian în ofensivă. 
Cei doi moroi se bucurau de această situaţie, într-o 
anumită măsură; în definitiv, ei chiar asta voiau să- 
nveţe: atacurile directe. 

Totuşi, atunci când Christian (jucând rolul 
strigoiului) s-a avântat spre Lissa şi a împins-o în 
perete, deprinderea mişcărilor de ofensivă nu i s-a mai 
părut o idee chiar atât de bună prietenei mele. Manevra 
îi aducea strâns lipiţi unul de celălalt, braţele lui 
ţintuindu-le pe-ale ei. Putea să-i adulmece mirosul, 
putea să-l simtă, şi o copleşea fantezia cu el, ţinând-o 
pur şi simplu astfel şi sărutând-o. 

— Eu cred că ar cam trebui să vă întoarceţi la 
defensiva de bază, a zis Grant, alungându-i 
sentimentele trădătoare. Părea mai îngrijorat de 
perspectiva ca ei să se rănească reciproc, decât de cea a 
unei continuări amoroase, pe care n-o intuise. 

Lissa şi Christian au avut nevoie de câteva clipe ca 
să înţeleagă ce li se spusese, darămite să se desprindă 
unul de celălalt. Iar când s-au desprins, şi-au evitat 
reciproc privirile şi s-au întors pe canapea. Gardienii s- 
au lansat în alte şi alte exemple despre cum trebuie să 
fie evitat un atacator. Lissa şi Christian văzuseră de 
atâtea ori astfel de situaţii, încât ştiau lecţia pe dinafară, 
iar atracţia pe care o manifestaseră mai devreme lăsând 
loc frustrării. 



Lissa era mult prea politicoasă ca să mai spună ceva, 
dar după cincisprezece minute în care Serena şi Grant 
le-au tot arătat cum se blochează cu braţele şi cum 
eschivezi când se întinde cineva spre tine, Christian a 
pus, până la urmă, întrebarea-cheie. 

— Cum faci să omori un strigoi cu ţepuşa? 

Serena a îngheţat auzind cuvintele lui Christian. 

— Ai spus cumva să omori cu ţepuşa ? 

în schimb, Grant, în loc să se arate şocat, s-a pornit 
pe chicotit. 

— Nu cred că e nevoie să vă bateţi capul cu asta. 
Trebuie să vă concentraţi cum să vă îndepărtaţi de un 
strigoi, nu cum să vă apropiaţi de el. 

Lissa şi Christian au schimbat între ei priviri 
stânjenite. 

— Eu am mai ajutat altă dată la omorârea unor 
strigoi, a precizat Christian. Am folosit focul, când au 
atacat şcoala. Ce, vrei să spui că nu e bine? Că n-ar fi 
trebuit s-o fac? 

Acum, era rândul Serenei şi al lui Grant să facă 
schimb de priviri între ei. Ha, mi-am zis. Uite-i că nu 
sunt atât de progresişti pe cât am crezut. Ei porneau de 
la un punct de vedere defensiv, nu ofensiv. 

— Ba sigur că trebuia, a răspuns până la urmă Grant. 
Ceea ce ai făcut a fost extraordinar. Şi dacă te-ai afla 
într-o situaţie similară? Sigur că da. Nu ţi-ai dori să fii 
neputincios. Dar tocmai ăsta-i şpilul: ai focul la 
dispoziţie. Dacă ajungi în situaţia să te lupţi cu un 



strigoi, magia ta este calea de urmat. Ştii deja cum să ţi- 
o foloseşti... şi ea te poate ţine la adăpost, departe de 
raza lor de acţiune. 

— Dar cu mine cum rămâne? a intervenit Lissa. Eu 
nu am puteri magice de genul ăsta. 

— Tu n-o să ajungi niciodată atât de aproape de un 
strigoi, încât acest fapt să devină o problemă, a replicat 
Serena aprigă. N-o să te lăsăm noi. 

— în plus, a adăugat Grant, amuzat, noi nu prea 
obişnuim să ne dăm ţepuşele din mâini. 

Iar eu aş fi dat orice, numai să le treacă prin cap să 
arunce o privire prin valiza ei, chiar acum. 

Lissa şi-a muşcat buzele şi a refuzat din nou să-i 
întâlnească privirea lui Christian, de teamă să nu-şi 
trădeze intenţiile. Nu mergea deloc potrivit planului lor 
nebunesc. Christian a preluat din nou conducerea 
discuţiei. 

— Dar n-aţi putea măcar să ne faceţi o demonstraţie? 
a întrebat el, încercând — şi reuşind — să pară ca fiind 
dornic de ceva senzaţional şi palpitant. E greu? Am 
impresia că tot ce trebuie să faci este să ţinteşti şi să 
loveşti. 

Grant a pufnit. 

— Nu prea. E un pic mai complicat de-atât. 

Lissa s-a aplecat în faţă, hnpreunându-şi palmele şi 
ţinându-i isonul lui Christian. 

— Ei bine, atunci nu vă mai bateţi capul să ne 
învăţaţi. Doar arătaţi-ne. 



— Mda. Hai să vedem, a insistat Christian, foindu-se 
neastâmpărat lângă ea. Şi, din foiala asta, braţul i l-a 
atins pe-al Lissei. Instantaneu, s-au îndepărtat unul de 
celălalt. 

— Să ştiţi că nu e de joacă, i-a avertizat Grant. Cu 
toate acestea, s-a dus până la haina lui şi şi-a scos de- 
acolo ţepuşa. Serena l-a privit neîncrezătoare. 

— Şi ce ai de gând să faci? l-a întrebat. Să mă omori 
pe minei 

I-a răspuns cu un nou chicotit, tipic lui, şi a cercetat 
cu agerime camera. 

— Nonnal că nu. A! Uite-le. 

S-a dus spre un mic fotoliu, pe care se afla o pemuţă 
decorativă. A ridicat-o şi i-a verificat grosimea. Era 
burduşită cu un soi de umplutură compactă. S-a întors 
apoi la Lissa şi i-a făcut semn să se ridice. Spre uimirea 
tuturor, i-a întins ţepuşa lui. 

Proptindu-şi corpul într-o poziţie rigidă, a prins cu 
putere perna în mâini şi a întins-o la vreo doi paşi în 
faţa lui. 

— Haide, a îndemnat-o. Ţinteşte şi loveşte-o. 

— Ai înnebunit? l-a luat la rost Serena. 

— Nu-ţi face griji, a replicat el. Prinţesa Vodă poate 
să-şi pennită să plătească pagubele. Vreau să dovedesc 
ceva. Hai, loveşte perna. 

Lissa a mai şovăit doar câteva clipe. O emoţie care 
mi se părea neobişnuit de intensă o învăluise. Ştiam că 
fusese nerăbdătoare să înveţe asta, însă dorinţa ei din 



această clipă mi se părea mult mai mare ca înainte. 
Scrâşnind din dinţi a făcut câţiva paşi înainte şi a 
încercat să străpungă perna cu ţepuşa. Era prudentă — 
se temea să nu-1 rănească pe Grant — , însă nu era 
nevoie să-şi facă vreo grijă. Nici măcar nu l-a făcut să 
se clintească, iar tot ceea ce a izbutit să realizeze cu 
ţepuşa a fost doar o mică ruptură în pânză. A mai 
încercat de câteva ori, însă nu a obţinut cu mult mai 
mult. 

Christian a persiflat-o, în stilul lui: 

— Asta-i tot ce poţi? 

Privindu-1 furioasă, ea i-a înmânat ţepuşa. 

— Fă tu mai bine! 

Christian s-a ridicat, iar zâmbetul sarcastic i-a 
dispărut în timp ce examina cu un ochi critic perna şi-şi 
evalua lovitura. între timp, Lissa a sesizat amuzamentul 
din ochii gardienilor. Până şi Serena se relaxase. îşi 
demonstrau punctul de vedere, dovedind că împlântarea 
ţepuşei nu ceva uşor de învăţat. Asta mă bucura, iar ei 
creşteau în ochii mei. 

în sfârşit, Christian şi-a încercat lovitura. A izbutit 
chiar să străpungă materialul, însă perna — cu 
umplutura ei dură — s-a dovedit prea greu de pătruns. 
Şi, din nou, Grant nu a fost nici măcar clătinat. După 
alte câteva tentative eşuate, s-a aşezat la loc şi i-a 
restituit ţepuşa. Era destul de distractiv să vezi cum 
atitudinea de cocoş ţanţoş a lui Christian se mai 
domoleşte un pic. Până şi Lissa s-a amuzat, cu toată 



frustrarea provocată de greutăţile pe care ştia că le va 
avea de înfruntat. 

— Umplutura asta opune prea multă rezistenţă, s-a 
plâns Christian. 

Grant i-a întins ţepuşa Serenei. 

— Cum, tu crezi că trupul unui strigoi o să fie mai 
uşor de străpuns? Când întâlneşti în cale şi muşchi, şi 
coaste? 

Grant şi-a reluat poziţia şi, fără cea mai mică ezitare, 
Serena a izbit cu ţepuşa. Vârful acesteia a ţâşnit de 
cealaltă parte a pernei, oprindu-se exact în faţa 
pieptului lui Grant, în timp ce frânturi pufoase din 
umplutură pluteau spre Podea. A smuls apoi ţepuşa şi i- 
a înmânat-o lui Grant, de parcă ar fi fost cel mai simplu 
gest din lume. 

Christian şi Lissa făcuseră ochii mari de mirare. 

— Dă-mi voie să mai încerc o dată, i-a cerut el. 

Până când i-a chemat Priscilla la cină, nu a mai 
rămas intactă nicio pernă din apartamentul acela de 
hotel. Mamă, ce surpriză o aştepta când avea să 
primească factura! Christian şi Lissa ciopârţiseră perne 
cu ţepuşa, în timp ce gardienii îi priveau cu un aer de 
superioritate, încrezători în faptul că mesajul lor fusese 
înţeles: omorârea strigoilor cu ţepuşa nu era o treabă 
uşoară. 

Lissa începuse, în sfârşit, să priceapă. îşi dăduse 
seama că, într-un fel, străpungerea unei perne — sau a 
unui strigoi — nu ţinea nici măcar de înţelegerea 



principiului. Sigur, mă tot auzise pe mine vorbind 
despre necesitatea alegerii liniei de ţintă, astfel încât 
lovitura să ajungă la inimă, evitând coastele, însă aici 
era vorba de ceva mai mult decât de simplă ştiinţă. O 
mare parte consta în forţă: o forţă pe care, din punct de 
vedere fizic, ea n-o avea încă. Serena, deşi părea 
minionă, îşi petrecuse ani la rând clădindu-şi 
musculatura şi era capabilă să străpungă cu ţepuşa, 
practic, orice. O lecţie de o oră nu-i putea da Lissei acel 
soi de forţă, şi tocmai despre asta îi vorbea ea în şoaptă 
lui Christian, în timp ce grupul lor se îndrepta spre 
locul în care avea să aibă loc cina. 

— Deja renunţi? a întrebat-o el, pe un ton la fel de 
scăzut, în timp ce stăteau pe bancheta din spate a unui 
SUV. Mai erau cu ei Grant, Serena şi un alt gardian, 
însă aceştia erau adânciţi în propriile discuţii. 

— Nu! a şuşotit Lissa. Dar trebuie să... cum să zic? ... 
să mă antrenez înainte s-o pot face. 

— Cum, să ridici greutăţi? 

— Păi... nu ştiu. 

Ceilalţi continuau să vorbească între ei, însă 
subiectul abordat de Lissa era prea periculos, încât să 
rişte să fie auzită. S-a aplecat şi mai mult spre 
Christian, descumpănită încă o dată de cât de mult o 
afectau apropierea de el şi familiaritatea. înghiţindu-şi 
nodul din gât, s-a străduit să-şi păstreze chipul 
impasibil şi să se concentreze asupra subiectului. 



— Doar că nu mă simt îndeajuns de puternică. Fizic, 
mi-a imposibil. 

— Sună de parcă ai vrea să renunţi. 

— Hei! Nici tu n-ai reuşit să străpungi perna! 

El s-a îmbujorat uşor. 

— Aproape că am trecut prin perna verde. 

— Da, dar nu avea mai nimic în ea. 

— Am nevoie de mai mult antmament. 

— Tu nu ai nevoie să faci nimic, l-a repezit ea, 
luptându-se să-şi menţină tonul scăzut, cu toată furia 
care o cuprinsese. Asta nu-i lupta ta. E a mea! 

— Hei, s-a răstit şi el, cu ochii scânteindu-i ca două 
diamante de un albastru palid, eşti nebună dacă-ţi 
închipui să te las să te duci şi să-ţi rişti... 

A tăcut brusc şi chiar şi-a muşcat buzele, ca şi cum 
doar voinţa nu i-ar fi fost suficientă ca să-şi oprească 
şuvoiul de vorbe. Lissa s-a uitat fix la el, şi amândouă 
am început să ne întrebăm cum şi-ar fi încheiat el fraza. 
Ce anume nu ar fi vrut el să rişte? Ca ea să se pună în 
primejdie? Cam asta bănuiam eu. 

Chiar şi fără cuvinte, înfăţişarea lui vorbea cât 
volume întregi. Prin ochii Lissei, îl vedeam cum îi 
soarbe trăsăturile şi cum încearcă să-şi mascheze 
emoţiile. Intr-un târziu, s-a smucit şi a spulberat spaţiul 
de intimitate creat între ei, îndepărtându-se cât putea 
mai mult de ea. 

— Foarte bine. Fă ce vrei. Nu mă interesează. 



Niciunul dintre ei nu a mai vorbit pe urmă şi, din 
moment ce pentru mine venise ora prânzului, m-am 
întors la propria realitate, primind cu braţele deschise o 
pauză de la îndosariat... dar numai până când m-a 
informat Hans că trebuia să muncesc mai departe. 

— Ei, haide acum! Ce, nu e ora prânzului? Eşti 
obligat să mă hrăneşti, am exclamat. Asta depăşeşte 
orice limită a cruzimii. Măcar azvârle-mi câteva 
firimituri. 

— Dar te-am hrănit. Sau, în fine, te-ai hrănit singură 
când ai aspirat sandvişul ăla. Ai vrut să-ţi iei atunci 
pauza de prînz. Ai avut-o. Acum, continuă să lucrezi. 

Ml am trântit amândoi pumnii peste interminabilele 
stive de hârţoage din faţa mea. 

— N-aş putea măcar să fac altceva? Să vopsesc 
clădirile? Să car bolovani? 

— Mă tem că nu, a răspuns, în timp ce un zâmbet îi 
arcuia colţurile buzelor. Avem nevoie de multă muncă 
de îndosariere. 

— Dar cât? Cât timp mai ai de gând să mă 
pedepseşti? 

Hans a ridicat din umeri. 

M-a lăsat din nou singură şi m-am sprijinit pe 
spătarul scaunului, străduindu-mă din răsputeri să nu 
răstorn masa din faţa mea. M-am gândit că m-ar fi făcut 
să mă simt mai bine pe moment, însă asta însemna în 
acelaşi timp că trebuia să iau de la capăt munca pe care 
deja o făcusem. Oftând m-am întors la truda mea. 



Lissa era la cină când m-am acordat, ceva mai târziu, 
pe frecvenţa minţii ei. Poate că teoretic o fi fost o masă 
dată în onoarea zilei sale de naştere, însă practic, nu 
fusese decât o conversaţie cu Priscilla, ca între două 
reprezentante ale unor familii regale. Nu aşa se petrecea 
un astfel de eveniment, am tras eu concluzia. Trebuia să 
mă revanşez faţă de ea, când aveam să reuşesc să-mi 
recapăt libertatea. O să dăm o petrecere ca lumea, şi-o 
să pot şi eu să-i ofer cadoul pentru ziua ei: o superbă 
pereche de cizme de piele, pe care mă ajutase Adrian s- 
o achiziţionez când încă eram în şcoală. 

Poate ar fi fost mai interesant dac-aş fi pătruns în 
mintea lui Christian, dar din moment ce o astfel de 
opţiune nu exista, m-am întors la mintea mea şi am 
cugetat la discuţia de mai devreme cu Adrian. Oare în 
sfârşit pedeapsa asta avea să se încheie? Oare vreun 
decret regal oficial avea să ne aducă, finalmente, pe 
mine şi pe Lissa împreună, în ciuda obişnuitei politici a 
gardienilor? 

încercarea de a deduce răspunsurile mă făcea să mă 
simt ca un hamster într-o cuşcă rotitoare. Multă trudă. 
Niciun pas înainte. Totuşi, m-a ajutat să trec de 
conversaţia de la cină şi, până să-mi dau eu seama, 
Lissa şi restul celor din grup s-au ridicat de la masă şi 
au pornit spre ieşirea din restaurant. Afară se făcuse 
întuneric, şi Lissa nu s-a putut împiedica să nu resimtă 
ciudăţenia unui orar uman. Dacă s-ar fi aflat la şcoală, 
sau la Curte, acum ar fi fost miezul zilei. în loc de aşa 



ceva, ei acum se întorceau la hotelul lor şi se duceau la 
culcare. Mă rog, probabil că nu imediat. Nu mă 
îndoiam câtuşi de puţin că, dacă Lissa şi Christian 
reuşeau să treacă peste ţâfna lor, urmau să mai 
străpungă vreo câteva perne. Oricât mi-aş fi dorit să-i 
văd pe ei doi din nou împreună, nu-mi puteam stăpâni 
gândul că erau cu mult mai în siguranţă despărţiţi. 

Sau, poate că nu. 

Grupul zăbovise în restaurant cu mult peste ora 
normală pentru cină, aşa că parcarea era în cea mai 
mare parte goală în timp ce o traversau. Gardienii nu 
parcaseră chiar în spate de tot, dar nici prea aproape de 
intrarea principală. Totuşi, avuseseră grijă să aleagă 
locurile din apropierea unui stâlp de iluminat stradal de 
lângă parcare. 

Numai că lumina dispăruse între timp. Becul fusese 
spart. 

Grant şi gardianul Priscillei au observat imediat. Era 
genul acela de amănunte minore pe care fuseserăm 
pregătiţi să le remarcăm: orice lucru neobişnuit, orice 
schimbare, cât de mică. într-o fracţiune de secundă, 
amândoi şi-au scos ţepuşele şi i-au încadrat pe moroi. 
Serena şi gardianul care-i fusese repartizat lui Christian 
au avut nevoie doar de câteva secunde până să le 
urmeze exemplul. Era un alt lucru pentru care 
fuseserăm pregătiţi. Să fim în gardă. Să reacţionăm. Să 
le urmăm exemplul colegilor. 

Erau iuţi. Cu toţii erau iuţi. Dar asta n-a mai contat. 



Fiindcă, dintr-odată, de peste tot au apărut strigoi. 

Nu ştiu de unde răsăriseră. Poate că stătuseră ascunşi 
pe după maşini, sau la marginile locului de parcare. 
Dac-aş fi avut o imagine de sus, sau dac-aş fi fost 
acolo, cu „simţul meu de alarmă pe bază de greaţă", 
poate c-aş fi simţit mai bine totul. Acum însă, 
urmăream scena prin ochii Lissei, iar gardienii făceau 
tot posibilul s-o protejeze de strigoii care păreau să fi 
ieşit din pământ, cel puţin din punctul ei de vedere. Cea 
mai mare parte a acţiunilor le vedea ca prin ceaţă. 
Bodyguarzii ei o împingeau de colo-colo, străduindu-se 
s-o ţină la adăpost, în timp ce feţele acelea albe, cu 
ochii roşii, se iţeau de pretutindeni. Şi ea vedea totul 
prin ceaţă, plină de groază. 

Dar nu a trecut mult până când am văzut amândouă 
şi primii morţi. Serena, la fel de iute şi de puternică pe 
cât se arătase în camera de hotel, şi-a înfipt ţepuşa drept 
în inima unui strigoi bărbat. Apoi, în revanşă, o femeie 
strigoi a sărit pe gardianul Priscillei şi i-a frânt gâtul. 
Lissa avea conştiinşa îndepărtată a braţului lui Christian 
în jurul ei, apăsând-o de SUV şi apărând-o cu propriul 
lui trup. Gardienii răniţi alcătuiseră, la rândul lor, un 
cerc protector, pe cât putuseră mai bine, însă atenţia le 
fusese distrasă. Cercul lor clătina... şi, curând, au cedat. 

Unul câte unul, gardienii s-au prăbuşit, omorâţi de 
strigoi. Nu lipsa de îndemânare a gardienilor era de 
vină. Fuseseră, pur şi simplu, copleşiţi numeric. Cu 
dinţii, o femeie strigoi i-a sfârtecat beregata lui Grant. 



Serena a primii o lovitură cu dosul palmei, care-a 
trântit-o cu putere de asfalt, unde a aterizat cu faţa în 
jos, rămânând nemişcată. Şi oroarea ororilor, strigoii nu 
păreau să-i cruţe nici pe moroi. Lissa — împinsă cu 
atâta putere în SUV, încât avusesem impresia c-o să 
devină una cu el — a privi cu ochii mari cum un strigoi, 
cu o mişcare rapidă şi eficientă, îi spinteca Priscillei 
gâtul, zăbovind apoi să-i bea sângele. Femeia moroi nu 
mai avusese timp să fie surprinsă, dar bine măcar că nu 
suferise cu adevărat. Endorfinele îi atenuaseră durerea, 
în timp ce sângele şi viaţa i se scurgeau din trup. 

Senzaţiile Lissei s-au transformat în ceva mai presus 
de frică, într-o stare în care nu mai simţea aproape 
nimic. Era sub şoc. Paralizată. Şi, cu o certitudine rece, 
dură, ştia că moartea se apropia de ea, şi o accepta. A 
dibuit mâna lui Christian, i-a strâns-o cu putere şi, 
întorcându-şi faţa spre el, şi-a oferit mărunta consolare 
că ultima imagine pe care avea s-o vadă era superbul 
cristalin albastru al ochilor lui. După expresia feţei lui 
Christian, gândurile lui erau asemănătoare. Vedeam 
căldură în ochii lui, căldură şi iubire şi... 

Totală şi deplină uluire. 

Ochii lui s-au făcut mari, concentrându-se asupra a 
ceva aflat imediat în spatele Lissei. în aceeaşi clipă, o 
mână a apucat-o de umăr pe Lissa şi-a făcut-o să se 
răsucească. Asta a fost, a şoptit o voce mică dinăuntrul 
ei. Aici o să mor. 

Apoi, a înţeles uluirea lui Christian. 



îl avea în faţa ei pe Dimitri. 

La fel ca mine, avea acea supranaturală senzaţie că 
era Dimitri, dar fără să fi fost Dimitri. Atât de multe 
trăsături erau identice... şi totuşi, atâtea difereau. A 
încercat să spună ceva, orice, dar deşi cuvintele i se 
formau pe buze, pur şi simplu ea nu izbutea să le 
pronunţe. 

O văpaie puternică s-a aprins deodată în spatele ei, şi 
un fulger strălucitor i-a luminat lui Dimitri trăsăturile 
palide. Niciuna dintre noi nu avea nevoie să-şi întoarcă 
privirea spre Christian, ca să-şi dea seama că el crease 
un glob de foc cu ajutorul magiei. Fie şocul de a-1 fi 
văzut pe Dimitri, fie teama pentru Lissa, ceva îl 
îmboldise pe Christian să treacă la acţiune. Dimitri şi-a 
mijit uşor ochii în faţa luminii, însă mai apoi, un 
zâmbet plin de cruzime i-a strâmbat buzele, iar mâna de 
pe umărul Lissei a alunecat pe gâtul ei. 

— Stinge-o, a ordonat Dimitri. Stinge-o, sau ea 
moare. 

Lissa şi-a regăsit în sfârşit graiul, chiar dacă nu mai 
putea să respire. 

— Nu-1 asculta, a icnit ea. Oricum o să ne omoare. Şi 
totuşi, în spatele ei, văpaia pierise. Umbrele au căzut 
din nou pe chipul lui Dimitri. Christian nu era dispus să 
rişte viaţa Lissei, chiar dacă ea avea dreptate. Nu prea 
părea să mai conteze. 



— De fapt, a rostit Dimitri, cu o intonaţie care părea 
agreabilă în toiul acelei scene cumplite, aş prefera ca 
voi doi să rămâneţi vii. Măcar pentru încă puţin timp. 

Am simţit-o pe Lissa cum se încruntă. Nu m-ar fi 
surprins să se fi întâmplat la fel şi cu Christian, 
judecând după deruta din vocea lui. Nici măcar nu 
reuşise să dea din el un comentariu sarcastic. Izbutise 
doar să pună o întrebare legitimă: 

— De ce? 

Ochii lui Dimitri sclipeau. 

— Fiindcă am nevoie de voi, ca momeală pentru 
Rose. 


CINCISPREZECE 


ÎN CLIPA ACEEA, cu mintea mea panicată, mi se 
părea că să mă ridic şi s-o rup la fugă până la Lehigh — 
chiar dacă era la mulţi kilometri distanţă — era un plan 
perfect realizabil. O fracţiune de secundă mai târziu, 
ştiam deja că era ceva care-mi depăşea puterile. Mi le 
depăşea cu mult, cu foarte mult. 

Am ţâşnit de la masă şi m-am repezit afară din 
încăpere. Mi se făcuse brusc dor de Alberta. O văzusem 
intrând imediat în acţiune la Sf. Vladimir şi ştiam că era 



capabilă să preia controlul asupra oricărei situaţii. în 
punctul în care ajunsese relaţia dintre noi două, ea ar fi 
sărit imediat la nevoie, dacă i-aş fi zis. Gardienii de la 
Curte încă erau străini pentru mine. La cine să mă duc? 
La Hans? Care mă detesta? Nu m-ar fi crezut, nu aşa 
cum m-ar fi crezut Alberta sau mama. Alergând pe 
culoarele tăcute, mi-am alungat astfel de griji. N-avea 
importanţă. îl fac eu să mă creadă. Găsesc eu pe cineva, 
oricine-ar fi. Oricine ar putea să-i scoată pe Lissa şi pe 
Christian din situaţia asta. 

Numai tu poţi , mi-a şuierat o voce în cap. Pe tine te 
vrea Dimitri. 

N-am luat în seamă nici acest gând, în mare măsură 
din cauză că, zăpăcită cum eram, m-am ciocnit de 
cineva când am ajuns la colţ şi-am dat s-o cotesc. 

Am scos un ţipăt înfundat, un fel de „Uf!", în timp 
ce m-am izbit cu faţa de pieptul cuiva. Mi-am ridicat 
privirea. Era Mihail. M-aş fi simţit uşurată dacă n-aş fi 
fost plină până peste cap de adrenalină şi de îngrijorare. 
L-am apucat de mânecă şi am început să-l trag spre 
scară. 

— Haide! Trebuie să cerem ajutor! 

Mihail a rămas pe loc, neclintit la smuciturile mele. 
Calm, l-am văzut apoi cum se-ncruntă. 

— Ce tot spui acolo? 

— Lissa! Lissa şi Christian. Au fost luaţi de strigoi... 
de Dimitri. Putem să-i găsim. Dar trebuie să ne grăbim. 

Nedumerirea lui Mihail a sporit. 



— Rose... de când tot stai acolo, jos? 

Nu aveam vreme de aşa ceva. L-am lăsat baltă şi am 
fugit pe scară, urcând spre etajele principale ale 
complexului. O clipă mai târziu, am auzit zgomotul 
paşilor lui în urma mea. Când am ajuns la biroul 
principal, m-am aşteptat să mă certe cineva pentru că 
plecasem, deşi eram pedepsită, numai că... nimeni nu 
părea măcar să mă observe. 

Biroul era cuprins de haos. Gardienii alergau peste 
tot, se dădeau telefoane, iar glasurile se ridicau până 
nivelul disperării. Ştiau, mi-am dat seama. Ştiau deja. 

— Hans! am strigat, croindu-mi drum prin mulţime. 
Era în cealaltă parte a încăperii şi abia încheiase o 
convorbire pe telefonul mobil. Hans, ştiu unde sunt. 
Ştiu unde i-au dus strigoii pe Lissa şi pe Christian. 

— Hathaway, n-am timp pentru... 

Deodată, cutele de pe frunte i s-au mai netezit. 

— între voi există o legătură... 

M-am holbat la el, uimită. Mă aşteptasem să mă 
gonească imediat, ca pe-o belea. Mă pregătisem pentru 
o îndelungată discuţie în contradictoriu, ca să-l 
conving. Aşa, i-am făcut un semn grăbit de 
încuviinţare. 

— Am văzut tot. Am văzut tot ce s-a petrecut. 

De data asta, îmi venise mie rândul să mă încrunt. 

— Dar voi de unde ştiţi? 

— Serena, mi-a răspuns, posomorât. 

— Serena e moartă... 



Hans a scuturat din cap. 

— Nu, încă nu. Deşi categoric aşa-i suna vocea la 
telefon. Nu ştiu cum s-a întâmplat, dar şi-a folosit 
ultimele picături putere ca să ne sune. I-am trimis pe 
Alchimişti s-o ia şi să... cureţe locul. 

Am derulat din nou în minte evenimentele, amintin- 
mi cum fusese trântită Serena pe asfalt. Fusese o 
lovitură foarte violentă şi, văzând-o că nu se mai mişca, 
presupusesem ce era mai rău. Şi totuşi, dacă scăpase cu 
viaţă — şi, după toate aparenţele, aşa se întâmplase — , 
cu greu îmi puteam forma în minte imaginea ei, 
scoţându-şi telefonul mobil din buzunar, cu degetele 
însângerate... 

Te rog, te rog, fă să fie în viaţă , mi-am zis în gând, 
fără să ştiu precis cui mă rugam. 

— Haide, m-a îmboldit Hans. Avem nevoie de tine. 
Echipele se formează deja. 

încă o surpriză! Nu mă aşteptasem să mă ia cu ei atât 
de repede. Un respect cu totul nou mi s-a deşteptat faţă 
de Hans. Poate că se purta el ca o jigodie, însă avea 
stofă de conducător. Când dădea de-o ocazie care să-i 
slujească scopului, o folosea fără să stea pe gânduri. 
Dintr-o singură mişcare agilă, era deja la uşă, urmat de 
mai mulţi gardieni. M-am străduit să ţin pasul cu ei — 
deşi aveau picioarele mai lungi — şi am văzut că venea 
şi Mihail cu noi. 

— Porniţi într-o misiune de salvare, i-am zis lui 
Hans. E o... raritate. 



Am ezitat până şi să pronunţ cuvintele. Categoric, nu 
voiam să le descurajez iniţiativa. Numai că misiunile de 
salvare a moroilor nu intrau în sfera normalului. Atunci 
când erau luaţi de strigoi, cel mai frecvent erau 
consideraţi morţi. Misiunea de salvare pe care o 
efectuaserăm după atacul asupra Academiei fusese ceva 
ieşit din comun, ceva pentru care fusese necesară multă 
muncă de convingere. 

Hans mi-a aruncat o privire piezişă. 

— La fel e şi prinţesa Dragomir. 

Lissa era preţioasă pentru mine, valora mai mull 
decât orice altceva pe lume. Şi pentru moroi, îmi 
dădeam seama, era preţioasă. Cei mai mulţi dintre 
moroii capturaţi de strigoi puteau fi socotiţi morţi, însă 
ea nu făcea parte dintre aceştia. Ea era ultima din 
familia ei, ultima reprezentă a uneia dintre cele 
douăsprezece străvechi familii. Pierderea ei n-ar fi 
însemnat doar o lovitură pentru civilizaţia moroilor. Ar 
fi constituit un semn, o prevestire a faptului că strigoii 
chiar ne înfrângeau. Pentru ea, gardienii erau dispuşi 
să-şi asume riscul unei misiuni de salvare. 

De fapt, după cum se părea, erau dispuşi să rişte 
mult mai multe. Când am ajuns la garajele în care erau 
păstrate vehiculele Curţii, am văzut sosind mulţimi de 
alţi gardieni dar... şi moroi. Pe câţiva i-am recunoscut. 
Printre ei era şi Tasha Ozera şi, la fel ca ea, şi ceilalţi 
erau utilizatori ai focului. Dacă izbutiserăm cu adevărat 
să învăţăm ceva, atunci acesta era faptul că eram 



capabili să recunoaştem cât de preţioşi erau ei într-o 
luptă cu strigoii. După toate aparenţele, controversa 
privitoare la moroii care voiau să se bată nu mai era 
acum luată în seamă, şi m-a uimit repeziciunea cu care 
fusese convocat acest grup. I-am întâlnit privirea 
Tashei, am remarcat că avea o înfăţişare gravă şi că era 
trasă la faţă. Nu mi-a adresat niciun cuvânt. Nici nu era 
nevoie. 

Hans dădea ordine cu glas răstit, repartizându-şi 
forţele pe grupuri şi în maşini. Cu ultima picătură de 
autocontrol pe care mi-am putut-o găsi, am aşteptat, 
răbdătoare, lângă ei. Firea mea neastâmpărată mă 
îndemna să mă amestec şi să-l iau la întrebări, să-i cer 
să-mi spună ce trebuie să fac. Dar avea să ajungă el şi 
la mine, m-am asigurat pe mine însămi. Doar avea un 
rol în care să mă distribuie: nu trebuia decât să aştept. 

Autocontrolul îmi mai era pus la încercare şi în 
privinţa Lissei. După ce Dimitri îi luase cu el pe ea şi 
pe Christian, ieşisem din mintea ei. Iar acum nu puteam 
să mă întorc, nu încă. Nu puteam suporta să-i văd... să-l 
văd pe Dimitri. Ştiam că voi fi obligată, de îndată ce 
începeam să-i îndrum pe gardieni, dar pentru moment, 
m-am abţinut. Ştiam că Lissa trăieşte. Şi asta era tot 
ceea ce conta, deocamdată. 

Şi totuşi, eram atât de întărâtată şi de încordată, 
încât, atunci când cineva mi-a atins braţul, am fost la un 
pas să mă întorc şi să lovesc cu ţepuşa. 



— Adrian... am răsuflat uşurată, recunoscându-1. Ce 
faci aici? 

Stătea acolo, privindu-mă de la înălţimea lui; îmi 
mângâia cu blândeţe obrazul. O astfel de expresie 
serioasă, încrâncenată, mai văzusem pe faţa lui doar de 
vreo două ori. Nu-mi plăcea. Adrian se număra printre 
acele persoane care ar fi trebuit să zâmbească în 
pennanenţă. 

— Cum am auzit veştile, am ştiut unde-o să fii. 

Am clătinat din cap, neîncrezătoare. 

— S-a întâmplat acum... nici nu ştiu, acum zece 
minute. 

Trecerea timpului îmi devenise deja neclară. 

— Cum e posibil ca toată lumea să afle atât de 
repede? 

— S-a transmis prin radio peste tot, imediat. Au aici, 
la Curte, un sistem de alertare instantanee. De fapt, 
regina e într-un fel de carantină. 

— Cum? De ce? 

Cumva, chestia asta mă irita. Nu Tatiana era cea 
aflată în primejdie. 

— De ce să se irosească resursele pe ea? 

Auzindu-mă, un gardian aflat lângă mine m-a privit 
mustrător. Adrian a ridicat din umeri. 

— E un atac al strigoilor, relativ aproape. Asta se 
interpretează ca o ameninţare destul de gravă la 
siguranţa noastră. 



Relativ era cuvântul-cheie. Lehigh se afla la 
aproximativ o oră şi jumătate depărtare de Curte. 
Gardienii erau permanent în alertă, deşi, cu fiecare 
secundă care trecea, îmi doream tot mai mult să se 
mişte mai repede şi să rămână în alertă. Dacă n-ar fi 
apărut Adrian, eram destul de convinsă că mi-aş fi 
pierdut răbdarea şi i-aş fi cerut lui Hans să se 
grăbească. 

— E Dimitri, i-am zis, cu voce scăzută. Nu fusesem 
sigură dacă era cazul să-i mai spun şi altcuiva despre 
asta. El e cel care i-a luat ostatici, i-am explicat lui 
Adrian. Se foloseşte de ei, ca să mă ademenească pe 
mine acolo. 

Faţa lui Adrian s-a întunecat şi mai mult. 

— Rose, nu poţi să... 

Vocea i s-a stins, însă ştiam ce voia să spună. 

— Am de ales? l-am întrebat. Trebuie să mă duc. E 
cea mai bună prietenă a mea, şi eu sunt singura care 
poate să-i conducă la ea. 

— E o capcană. 

— Ştiu. Şi el ştie că ştiu. 

— Şi ce-o să faci? 

încă o dată, am înţeles exact la ce se referea Adrian. 

Mi-am coborât privirea spre ţepuşa pe care, într-un 
gest inconştient, o scosesem la iveală ceva mai 
devreme. 

— Ceea ce trebuie. Şi trebuie să... Trebuie să-l ucid. 



— Bun, a exclamat Adrian, cu trăsăturile destinse. 
Mă bucur. 

Nu ştiu din ce motiv, dar replica lui m-a enervat. 

— Ce Dumnezeu! l-am repezit. Chiar atât de 
nerăbdător eşti să scapi de concurenţă? 

Chipul lui Adrian a rămas serios. 

— Nu. Ştiu însă că, atât timp cât el e încă viu — sau, 
mă rog, oarecum viu — , tu eşti în pericol. Şi nu pot să 
suport gândul ăsta. Nu pot să suport să ştiu că viaţa ta e 
în cumpănă. Şi chiar este, Rose. N-o să fii niciodată în 
siguranţă până când nu dispare el. Iar eu am nevoie ca 
tu să fii în siguranţă. Nu pot... nu pot să permit să 
păţeşti ceva. 

Vâlvătaia furiei mi s-a stins la fel de repede pe cât se 
aprinsese. 

— Of, Adrian, îmi pare rău... 

L-am lăsat să mă tragă în braţele lui. Sprijinindu-mi 
capul de pieptul lui, i-am simţit bătăile inimii şi 
moliciunea cămăşii, mi -am îngăduit un scurt şi efemer 
moment de relaxare. Nu voiam decât să mă cufund în 
el, atunci, pe loc. Nu voiam să mă las mistuită de 
sentimentul acela de teamă: teamă pentru Lissa şi teamă 
de Dimitri. Am îngheţat dintr-odată, în timp ce 
deveneam conştientă de un adevăr. Indiferent ce s-ar fi 
întâmplat, aveam să-l pierd pe unul dintre ei în seara 
asta. Dac-o salvam pe Lissa, pierea Dimitri. Dacă el 
scăpa, murea ea. Povestea nu putea să aibă happy-end, 



niciun deznodământ nu putea să mă salveze — inima 
avea oricum să-mi fie zdrobită. 

Adrian mi-a atins fruntea cu buzele, coborând apoi 
spre gură. 

— Ai grijă, Rose. Orice s-ar întâmpla, te rog, te rog 
să ai grijă. Nu pot să te pierd. 

Nu ştiam ce-aş fi putut să-i răspund, cum să 
reacţionez la toată această emoţie revărsată dinspre el. 
Propria-mi minte, propriul suflet îmi erau inundate de 
atâtea sentimente, atât de amestecate, încât cu greu mai 
puteam să gândesc coerent. în loc de răspuns, mi-am 
ridicat buzele spre ale lui şi l-am sărutat. în mijlocul 
atâtor morţi din seara asta — morţile deja survenite, şi 
cele care încă aveau să urmeze — , sărutul acela părea 
să aibă mai multă vigoare decât oricare altul dintre noi 
doi. Era viu. Eu eram vie, şi aşa voiam să rămân. 
Voiam s-o aduc înapoi pe Lissa şi voiam să mă întorc 
în braţele lui Adrian, să mă întorc la buzele lui şi la 
toată viaţa asta... 

— Hathaway! Doamne, Dumnezeule, chiar trebuie să 
pun furtunul pe tine ca să te trezesc? 

M-am desprins brusc din braţele lui Adrian şi am 
văzut că Hans mă privea mânios. Cele mai multe SUV- 
uri erau încărcate până la refuz. Acum, venise rândul 
meu să trec la acţiune. I-am dăruit lui Adrian o privire 
de rămas-bun, iar el şi-a lipit pe buze un mic zâmbet 
forţat, care cred că avea intenţia să pară curajos. 

— Ai grijă, a repetat el. Adu-i înapoi... şi vino şi tu. 



I-am făcut un semn rapid de încuviinţare şi l-am 
urmat pe nerăbdătorul Hans într-unul dintre SUV-uri. 
M-a cuprins cea mai bizară senzaţie de dejâ-vu, în timp 
ce mă strecuram pe bancheta din spate. Semăna atât de 
mult cu întâmplarea aceea, când o răpise Victor pe 
Lissa, încât aproape că mi-a îngheţat sângele în vine. Şi 
atunci mersesem cu un SUV negru, asemănător, 
îndrumându-i pe gardieni spre locul în care se afla 
Lissa. Numai că atunci Dimitri stătea lângă mine... 
minunatul, viteazul Dimitri, pe care-1 cunoscusem atât 
de demult. Şi totuşi, amintirile acelea îmi erau atât de 
adânc întipărite în minte şi în inimă, încât puteam să 
revăd fiecare detaliu: felul în care-şi dădea şuviţele de 
păr pe după urechi, expresia aprigă din ochii lui căprui, 
din clipa în care apăsa acceleraţia până la podea, ca să 
ajungem cât mai repede la Lissa. Era atât de hotărât, 
atât de dornic să facă dreptate... 

Şi acest Dimitri — Dimitri strigoiul — era hotărât. 
Dar într-un cu totul alt mod. 

— O să poţi să faci asta? m-a întrebat Hans, de pe 
scaunul din faţă. O mână m-a strâns cu blândeţe de braţ 
şi am rămas uimită văzând-o pe Tasha lângă mine. Nici 
măcar nu observasem că era cu noi în maşină. Ne 
bazăm pe tine, a mai spus Hans. 

I-am răspuns dând afirmativ din cap, dorindu-mi să-i 
câştig respectul. în cea mai bună tradiţie a gardienilor, 
m-ain abţinut să dau frâu liber emoţiilor şi m-am 
străduit să nu resimt conflictul dintre cei doi Dimitri. 



Străduindu-mă să nu-mi amintesc că noaptea în care 
plecaserăm după Lissa şi Victor fusese una şi aceeaşi în 
care eu şi Dimitri căzuserăm pradă farmecului de 
constrângere pasional... 

— îndreptaţi-vă spre Lehigh, am rostit, pe un ton 
calm. Doar eram gardian acum. O să vă îndrum când 
ajungem mai aproape. 

Nu porniserăm decât de vreo douăzeci de minute, 
când am simţit că grupul în care se afla Lissa se oprise 
din înaintare. Se pare că Dimitri îşi alesese o 
ascunzătoare nu prea departe de universitate, ceea ce ne 
făcea mai uşoară misiunea de a-i găsi. 

Fireşte, trebuia să-mi reamintesc mie însămi că 
Dimitri voia să fie găsit. Ştiind despre gardienii care ne 
însoţeau că nu aveau nevoie de indicaţiile mele până 
când nu ajungeam aproape de Lehigh, m-am întărit şi 
am pătruns în mintea Lissei, să aflu ce se mai petrecea. 

Lissa şi Christian nu fuseseră răniţi sau atacaţi, doar 
că fuseseră îmbrânciţi şi târâţi de colo-colo. Stăteau 
într-un fel de depozit; un depozit care nu mai fusese 
folosit defoarte multă vreme. Praful îmbrăca totul într- 
un strat gros, atât de gros, încât îmi venea greu să 
disting unele dintre obiectele stivuite pe rafturile 
şubrede. Nişte unelte, poate. Hârtii pe ici, pe colo, plus 
câteva cutii. Un bec gol oferea singura lumină din 
încăpere, conferind întregului un aer neprimitor şi 
prăfuit. 



Lissa şi Christian erau imobilizaţi pe nişte scaune cu 
spătar drept, cu mâinile legate la spate, cu funii. Pentru 
o clipă, m-a izbit acelaşi dejâ-vu. Mi-am amintit de 
iama trecută, când şi eu împreună cu câţiva prieteni 
fuseserăm legaţi de scaune şi ţinuţi în captivitate de 
strigoi. Băuseră din sângele lui Eddie, iar Mason 
murise... 

Nu. Nu te gândi Ia asta, Rose. Lissa şi Christian sunt 
vii. Nu li s-a întâmplat nimic deocamdată. Nu o să li se- 
ntâmple nimic. 

Creierul Lissei funcţiona cu intermitenţe, dar o 
scurtă tatonare mi-a permis să văd cum arăta clădirea, 
în ansamblu, când fuseseră ei aduşi acolo. Părea să fie 
un depozit vechi, părăsit, ceea ce făcea din el o văgăună 
foarte nimerită pentru strigoi, şi în care aceştia să-şi 
înfunde prizonierii. 

Erau patru strigoi în încăpere, însă din punctul de 
vedere al Lissei, numai unul avea cu adevărat 
importanţă. Dimitri. îi înţelegeam reacţia. Imaginea lui 
ca strigoi fusese greu de acceptat şi pentru mine. Ceva 
supranatural, chiar. Mă adaptasem cumva, dar numai 
datorită timpului petrecut cu el. Şi totuşi, până şi eu 
eram luată prin surprindere uneori, văzându-1 astfel. 
Lissa nu fusese absolut deloc pregătită pentru aşa ceva, 
motiv pentru care acum se afla într-o stare de şoc. 

De data asta, Dimitri îşi lăsase liber părul şaten- 
închis, care-i încadra bărbia — o înfăţişare pe care o 
adoram dintotdeauna — şi se plimba în sus şi-n jos, cu 



paşi repezi, cu duster - ul învolburându-se în jurul lui. în 
mare parte din timp, stătea cu spatele la Lissa şi la 
Christian, ceea ce ei i se părea şi mai tulburător. Cât 
timp nu-i vedea faţa, aproape că-şi închipuia că era 
Dimitri cel pe care-1 cunoscuse dintotdeauna. El tot 
discuta în contradictoriu cu ceilalţi, în timp ce mergea 
de colo-colo prin spaţiul acela strâmt, agitaţia radiind 
din el într-un val aproape palpabil. 

— Dacă într-adevăr vin gardienii, a mârâit o femeie 
strigoi, atunci ar trebui să ne postăm afară. 

Era o roşcată înaltă, şleampătă, care părea să fi fost 
moroi înainte de transformare. Din tonul ei se înţelegea 
că nu credea în realitatea sosirii gardienilor, totuşi. 

— Vor veni, a răspuns Dimitri cu glas scăzut, cu 
încântătorul lui accent care-mi frângea inima. Ştiu că 
vor veni 

— Atunci, lasă-mă să ies de-aici şi să fiu de folos! S- 
a răstit ea. N-ai nevoie de noi ca să facem pe dădacele 
cu ăştia doi. 

Din tonul ei sugera desconsiderare. Dispreţ, chiar. 
Toată lumea vampirilor ştia că moroii nu opuneau 
rezistenţă, iar Lissa şi Christian erau legaţi fedeleş. 

— Tu nu-i cunoşti, a zis Dimitri. Sunt periculoşi. Nu 
suntt convins nici măcar că paza asta e suficientă. 

— E ridicol! 

Printr-o singură mişcare, fluentă, Dimitri s-a răsucit 
şi i-a ars un dos de palmă. Lovitura a aruncat-o înapoi 
cu vreo câţiva paşi, iar ochii femeii s-au făcut mari de 



furie; era şocată. între timp, el şi-a reluat patrularea, ca 
şi cum nu s-ar fi întâmplat nimic. 

— O să stai aici şi-o să-i păzeşti atâta timp cât o să-ţi 
cer eu, ai înţeles? 

Ea i-a aruncat o privire furioasă şi şi-a pipăit 
obrazul, dar n-a spus nimic. Dimitri şi-a întors privirea 
spre ceilalţi. 

— Iar voi rămâneţi aici! In cazul în care gardienii 
chiar reuşesc să pătrundă până aici, o să am nevoie de 
voi nu doar pentru pază. 

— De unde ştii? a întrebat un alt strigoi, unul brunet, 
care poate că fusese om odinioară. O raritate în rândul 
strigoilor. De unde ştii că vor veni? 

Strigoii aveau un auz excepţional, însă ciorovăiala 
lor i-a oferit Lissei un scurt prilej de a vorbi, 
neobservată, cu Christian. 

— Poţi să-mi arzi legăturile? a murmurat ea aproape 
neauzit. Cum ai făcut cu Rose? 

Christian s-a încruntat. Când fuseserăm în 
captivitatea strigoilor, aşa procedase ca să mă elibereze. 
Mă duruse ca naiba şi-mi lăsase băşici pe mâini şi la 
încheieturi. 

— O să observe, a şoptit el. Şi conversaţia nu a mai 
continuat, fiindcă Dimitri s-a oprit brusc şi s-a întors 
spre Lissa. 

Ea a tresărit, surprinsă de brusca şi neaşteptata lui 
mişcare. Apropiindu-se iute, Dimitri a îngenuncheat în 
faţa ei şi a privit-o atent în ochi. Lissa a început să 



tremure, cu toate eforturile de a se abţine. Nu mai 
fusese niciodată atât de aproape de un strigoi, iar faptul 
că tocmai Dimitri era acela înrăutăţea totul. Cercurile 
roşii din jurul ochilor lui îi dădeau impresia că o ard. 
Colţii lui păreau pregătiţi să atace. 

Cu o mişcare fermă, Dimitri a apucat-o de gât, i-a 
ridicat bărbia, astfel încât s-o poată privi mai bine în 
ochi. Şi-a înfipt adânc degetele în gâtul ei, însă nu 
destul cât s-o sufoce, însă suficient cât mai târziu să-i 
apară vânătăi. Dacă avea să mai existe un mai târziu. 

— Ştiu că vor veni gardienii, fiindcă Rose ne 
priveşte, a zis Dmitri. Nu-i aşa, Rose? 

Slăbindu-şi puţin strânsoarea, şi-a plimbat vârfurile 
degetelor pe pielea gâtului Lissei, atât de uşor... şi 
totuşi, fără discuţie era capabil să-i frângă pe loc gâtul. 

în clipa aceea, parcă ar fi privit în ochii mei. în 
sufletul meu. Simţeam chiar că-mi mângâie mie gâtul. 
Ştiam că e imposibil. Legătura exista doar între mine şi 
Lissa. Nimeni altcineva nu putea s-o simtă. Şi totuşi, 
chiar în acea clipă, era ca şi cum n-ar mai fi existat 
nimeni altcineva decât el şi cu mine. Era de parcă n-ar 
fi fost nicio Lissa între noi. 

— Tu eşti acolo, Rose, a continuat el, în timp ce un 
zâmbet nemilos îi juca pe buze. Şi n-o să-i părăseşti pe 
niciunul dintre ei. Dar nici nu eşti atât de nesăbuită, 
încât să vii singură, nu-i aşa? Poate că, odată, ai fi 
făcut-o... dar nu şi acum. 



M-am smuls din mintea ei, incapabilă să mai 
privivesc în ochii aceia... şi să-i văd fixându-mă, la 
rândul lor. Fie că era vorba de propria-mi teamă, fie că 
era o oglindire a fricii Lissei, am descoperit că şi eu 
tremuram. M-am străduit să mă calmez, să-mi 
domolesc bătăile inimii. Am înghiţit în sec şi mi-am 
rotit privirea în jur, să văd dacă observasecineva, însă 
toţi erau preocupaţi să discute strategii... în afară Tasha. 

Ochii ei reci şi albaştri mă examinau, iar pe chip i se 
citea îngrijorarea. 

— Ce- ai văzut? 

Am dat din cap, neputând s-o privesc nici măcar pe 
ea. 

— Un coşmar, am murmurat. Cel mai oribil coşmar 
al meu devenit realitate. 


ŞAISPREZECE 

NU AVEAM CUM SĂ ESTIMEZ numărul 
strigoilor din grupul lui Dimitri. Atât de multe din 
imaginile pe care le văzusem prin ochii Lissei fuseseră 
înceţoşate de derută şi de teroare! Gardienii, ştiind că 
eram aşteptaţi, trebuiau să ghicească pur şi simplu câte 
persoane să trimită. Hans spera că o forţă copleşitoare 



numeric ar fi compensat, pentru noi, ratarea 
elementului-surpriză. Aşa că detaşase toţi gardienii de 
care considera că se putea dispensa Curtea. E-adevărat, 
Curtea era protejată de dispozitive de pază, dar, chiar 
şi-aşa, tot nu putea fi lăsată fără niciun gardian. 

Prezenţa la Curte a noilor absolvenţi era de ajutor. 
Cei mai mulţi dintre ei rămăseseră acolo, ceea ce le 
permisese gardienilor experimentaţi să participe la 
expediţia noastră de salvare. Aşa că ne strânseserăm 
vreo patruzeci de persoane. Era un număr la fel de 
neobişnuit ca şi prezenţa unor grupuri numeroase de 
strigoi laolaltă. De obicei, gardienii erau trimişi în 
misiune în perechi, poate cel mult în grupuri de trei, cu 
familiile de moroi. Un grup atât de numeros ca al 
nostru putea să declanşeze o bătălie care să rivalizeze 
cu cea ocazionată de atacul de la Sf. Vladimir. 

Ştiind că nu obţineam nimic dacă ne furişam prin 
întuneric, Hans a oprit convoiul la mică distanţă de 
depozitul în care se adăpostiseră strigoii. Clădirea era 
situată pe un drum de şantier, desprins din şosea. Era o 
zonă industrială, nu o potecă pustie din pădure, însă 
toate firmele şi fabricile erau închise la o oră atât de 
târzie din noapte. Am coborât din SUV, lăsându-mă 
învăluită de aerul cald al serii. Era jilav, iar umiditatea 
din atmosferă părea şi mai împovărătoare, din moment 
ce eram deja sufocată de teamă. 

Stând aşa, pe marginea drumului, nu simţeam nici 
pic de greaţă. Dimitri nu-şi postase strigoii chiar până 



aici, ceea ce însemna că sosirea noastră încă putea să 
fie — într.o oarecare măsură — o surpriză. Hans s-a 
apropiat de mine iar eu i-am prezentat o estimare a 
situaţiei, cea mai bună de care eram în stare, dat fiind 
că infonnaţiile de care dispuneam erau limitate. 

- Dar poţi s-o găseşti pe Vasilisa? s-a interesat el. 

I-am răspuns afirmativ. 

- De îndată ce o să intru în clădire, legătura o să mă 
ducă direct la ea. 

A întors capul şi s-a uitat ţintă în noapte, la maşinile 
care goneau pe şoseaua din apropiere. 

— Dacă ne aşteaptă deja afară, ne miros şi ne aud cu 
mult înainte să-i vedem noi. 

Farurile unei maşini care tocmai trecea i-au luminat 
chipul încruntat de concentrare. 

— Ai zis că sunt trei rânduri de strigoi? 

— După câte pot să-mi dau seama. Sunt câţiva cu 
Lissa şi cu Christian şi câţiva afară. 

M-am oprit, încercând să deduc ce ar face Dimitri 
într-o astfel de situaţie. Era clar că-1 cunoşteam 
suficient de bine, chiar şi în ipostaza de strigoi, ca să-i 
pot intui strategia. 

— Apoi, încă un cordon în interiorul clădirii... înainte 
de a ajunge la depozit. 

Asta n-o mai ştiam sigur, dar nu i-am spus lui Hans. 
Presupunerea mea se baza pe propriile-mi instincte, 
combinând ceea ce aş fi făcut eu cu ceea ce credeam că 
ar fi făcut Dimitri. Mi-am închipuit că cel mai bine era 



ca Hans să-şi facă planurile pentru trei rânduri de 
strigoi. 

Şi exact asta a făcut. 

— Atunci, pornim spre ei cu trei grupuri. Tu o să 
conduci grupul care va intra pentru salvarea 
prizonierilor. O altă echipă o va însoţi pe-a ta şi, la un 
moment dat, se va separa de voi. Cei din a doua echipă 
se vor bate cu cei dinăuntru, ca să lase drumul liber spre 
prizonieri pentru grupul tău. 

Suna atât de... milităros. Salvare. Prizonieri. Iar eu... 
conducător de echipă. Avea logică — dat fiind că eu 
eram cea care aveam o legătură cu Lissa — , însă de 
fiecare dată, în trecut, se folosiseră cu toţii de 
cunoştinţele mele, după care mă lăsaseră deoparte. La 
şcoală, desfăşuraserăm tot felul de exerciţii, derulând 
atâtea scenarii diferite cu strigoi câte putuseră să viseze 
instructorii noştri. Cu toate acestea, privind fix spre 
depozit, toate acele exerciţii de instrucţie mi se păreau 
ca un spectacol, ca un joc care nu s-ar fi putut 
nicidecum măsura cu ceea ce eram pe cale să înfrunt. 
Pentru o fracţiune de secundă, responsabilitatea întregii 
acţiuni mi s-a părut copleşitoare, descurajantă, însă am 
alungat repede astfel de nelinişti. Pentru asta mă 
pregătisem, pentru asta mă născusem. Propriile mele 
temeri nu contau. Ei au prioritate. Era vremea s-o 
dovedesc. 

— Dar ce-o să facem, din moment ce nu putem să ne 
apropiem de ei pe furiş? l-am întrebat. Hans avea 



dreptate în privinţa capacităţii strigoilor de a ne detecta 
dinainte. 

Un zâmbet aproape poznaş i-a licărit pe faţă; ne 
explicat tuturor celor din grup planul său şi ne-a 
împărţit pe echipe. Abordarea lui tactică era îndrăzneaţă 
şi implacabilă. Un plan în stilul meu. 

Şi, uite-aşa, am pornit. Un observator neutru, care ar 
fi analizat acţiunea noastră, ar fi afirmat că ne 
lansaserăm într-o misiime sinucigaşă. Poate că aşa şi 
era. Sincer, nici nu conta. Gardienii nu aveau de gând s- 
o abandoneze pe ultima descendentă a familiei 
Dragomir. Iar eu n-aş fi abandonat-o pe Lissa nici dac- 
ar mai fi existat un milion de Dragomiri. 

Aşa că, odată exclusă varianta cu furişatul, Hans a 
optat pentru un asalt în forţă. Grupul nostru s-a 
îmbarcai din nou în cele opt SUV-uri, care s-au repezit 
pe stradă cu o viteză mult peste cea legală. Două SUV- 
uri conduceau şarja una lângă alta, urmate de două 
rânduri de câte trei. Ne-am năpustit spre capătul 
drumului, am oprit în scrâşnrt de cauciucuri în faţa 
depozitului şi ne-am revărsat din maşini. Dacă să venim 
încet, pe furiş, nu reprezentase o opţiune, atunci 
câştigam la capitolul surpriză, fiind rapizi, năvalnici. 

Intr-adevăr, unii strigoi s-au arătat surprinşi. 
Categoric ne zăriseră apropiindu-ne, însă totul se 
petrecuse atât de repede, încât avuseseră foarte puţin 
timp la dispoziţie ca să reacţioneze. Fireşte, când erai 
atât de rapid şi de abil să ucizi cum era un strigoi, un 



pic de timp era tot ceea ce-ţi trebuia. Un grup de-al lor 
a năvălit asupra noastră, iar „echipa de exterior" a lui 
Hans a şarjat spre ei, gardienii care o alcătuiau 
interpunându-se între grupul meu şi cel care urma să 
intre. Moroii utilizatori ai focului fuseseră repartizaţi la 
grupul pentru exterior, de teamă să nu dea foc clădirii 
în cazul în care şi-ar fi exercitat aptitudinile magice 
înăuntru. 

Echipa mea a ocolit câmpul de luptă, nimerind în 
mod inevitabil peste câţiva strigoi care nu căzuseră 
pradă diversiunii primei echipe. Cu o hotărâre bine 
exersată, am ignorat valul de greaţă care mă străbătea 
din cauza proximităţii strigoilor. Hans îmi dăduse ordin 
expres să nu mă opresc decât dacă era vreun strigoi în 
calea mea, el şi un alt gardian flancându-mă, ca să mă 
protejeze de eventualele ameninţări. Nu voia să mă 
întârzie nimic din calea spre Lissa şi Christian. 

Ne-am luptat să ne croim drum până în depozit şi, 
mai întâi, am pătruns într-o încăpere murdară, blocată 
de strigoi. Avusesem dreptate intuind că Dimitri va 
avea mai multe şiruri de protecţie. în spaţiul acela 
strâmt s-a creat învălmăşeală şi, pentru câteva clipe, a 
domnit haosul. Lissa era atât aproape... Parcă mă 
striga... Aşteptând să fie curăţată încăperea, ardeam de 
nerăbdare s-o văd. Echipa mea rămăsese în spate, 
lăsând celălalt grup să se ocupe de luptă. Am zărit 
căzând atât strigoi, cât şi gardieni, dar am încercat să nu 



mă las distrasă. Acum luptă, jeleşti pe urmă! Lissa şi 
Christian — trebuie să te concentrezi asupra lor. 

— Pe-acolo, a zis Hans, trăgându-mă de braţ. în faţa 
noastră se formase o breşă. încă erau destui strigoi, însă 
camarazii mei le dădeau destul de furcă, aşa că m-am 
strecurat printre ei. Ne-am repezit pe culoar, iar acesta 
dădea intr-un vast spaţiu gol, constituind nucleul 
depozitului. Câteva gunoaie şi resturi alcătuiau tot ce 
mai rămăsese din bunurile depozitate odinioară aici. 

în încăpere se vedeau mai multe uşi, însă nu mai 
aveam nevoie de legătura cu Lissa ca să-mi dau seama 
unde se afla ea. Trei strigoi stăteau de gardă în faţa 
uneia dintre uşi. Aşa, vasăzică. Patru cordoane de 
securitate. Dimitri plusase. Nu mai conta. Grupul meu 
cuprindea zece persoane. Strigoii îşi arătau colţii, 
încordându-se de nerăbdare, în timp ce năvăleam spre 
ei. La un semn, jumătate din grupul meu s-a angrenat în 
luptă cu ei. Noi ceilalţi am năvălit pe uşă. 

Oricât de intens m-aş fi concentrat să ajung la Lissa 
şi la Christian, un mic gând îmi dădea permanent 
târcoale. Dimitri. Nu-1 văzusem pe Dimitri în niciunul 
dintre grupurile de strigoi pe care le întâlniserăm, 
îndreptându-mi întreaga atenţie asupra adversarilor, nu 
mă mai strecurasem în mintea Lissei, ca să verific 
situaţia, însă eram pe deplin încrezătoare în faptul că el 
încă era în cameră. Sigur rămăsese cu ea, ştiind că voi 
veni. Aştepta să mă înfrunte. 



Unul dintre ei moare astă-seară. Ori Lissa, ori 
Dimitri. 

Din moment ce ne atinseserăm ţinta, nu mai aveam 
nevoie de protecţie suplimentară. Hans şi-a scos ţepuşa 
în faţa celui dintâi strigoi care i-a ieşit în cale, şi-a făcut 
loc pe lângă mine şi s-a avântat în luptă. Şi ceilalţi din 
grupul meu au procedat întocmai. Ne-am revărsat în 
încăpere şi, dacă mai devreme mi se păruse că era haos, 
fusese nimic faţă de ceea ce se întâmpla aici. Noi toţi 
— gardieni şi strigoi — abia dacă încăpeam în cameră, 
ceea ce însemna că luptele se desfăşurau foarte, foarte 
de-aproape. O femeie strigoi — cea pe care o pălmuise 
mai devreme Dimitri — a venit spre mine. M-am luptat 
cu ea pe pilotul automat, abia dându-mi seama când i-a 
trecut ţepuşa prin inimă. în toată camera aceea, plină de 
strigăte şi de moarte şi de ciocniri, numai trei persoane 
din toată lumea aveau acum importanţă pentru mine: 
Lissa, Christian şi Dimitri. 

L-am găsit, în sfârşit. Dimitri stătea, alături de cei 
doi prieteni ai mei, lipit de peretele opus. Nimeni nu se 
bătea cu el. îsi ţinea braţele încrucişate, ca un rege 
veghindu-şi regatul, în timp ce soldaţii săi se luptau cu 
inamicul. Privirea i-a căzut asupra mea — avea o 
expresie de amuzament şi de aşteptare. Aici avea să se 
sfârşească totul. Ştiam asta amândoi. Mi-am croit drum 
prin înghesuială, evitându-i pe strigoi. Colegii mei s-au 
avântat în încăierare alături de mine, doborând pe 
oricine îmi stătea în cale. I-am lăsat să se lupte şi am 



înaintat către obiectivul meu. Toate acestea, toate câte 
se petreceau duseseră la momentul culminant: 
confruntarea decisivă dintre mine şi Dimitri. 

— Eşti frumoasă când te lupţi, mi-a zis Dimitri. 
Vocea lui rece a ajuns cât se poate de limpede până la 
mine, cu toată larma încăierării. Ca un înger răzbunător, 
sosit să aplice dreptatea divină. 

— Foarte nostim, am zis, mutându-mi ţepuşa în 
mână. Pentru asta am venit. 

— îngerii se mai şi prăbuşesc, Rose. 

Aproape că ajunsesem la el. Prin intermediul 
legăturii, am simţit o scurtă explozie de durere în Lissa. 
O arsură. Nimeni nu-i făcuse vreun rău încă, dar când 
am văzut-o, cu coada ochiului, mişcându-şi braţele, mi- 
am dat seama ce se întâmplase. Christian făcuse ceea 
ce-i ceruse ea: îi arsese funiile. Am văzut-o 
dezlegându-1 la rândul ei, după care mi-am comutat din 
nou atenţia spre Dimitri. Dacă Lissa şi Christian erau 
liberi, atunci, cu atât mai bine. Fuga avea să le fie mai 
uşoară, de îndată ce vom elibera drumul de strigoi. 
Dacă eliberam drumul de strigoi. 

— Te-ai ostenit din răsputeri să mă aduci aici, i-am 
zis lui Dimitri. Multă lume o să moară... şi dintre ai tăi, 
şi dintre ai mei. 

A ridicat din umeri, nepăsător. Aproape că 
ajunssesem. în faţa mea, un gardian se bătea cu un 
strigoi chel. Lipsa părului nu-1 făcea deloc atrăgător, cu 
pielea lui albă ca varul. Mi-am făcut loc pe lângă ei. 



— N-are importanţă, a zis Dimitri. Se încorda tot mai 
mult, pe măsură ce mă apropiam. Niciunul dintre ei nu 
contează. Dacă mor, atunci e evident că nu merită să 
trăiască 

— Pradă şi prădător, am murmurat, amintindu-mi de 
ceea ce-mi spusese când mă ţinuse prizonieră. 

Aveam să ajung la el. Acum, nu mai era nimeni între 
noi. Era altfel faţă de diversele noastre confruntări din 
trecut când avuseserăm spaţiu din plin să ne măsurăm 
reciproc forţele şi să ne plănuim atacurile. Acum, în 
încăperea aceasta eram înghesuiţi şi, ţinându-ne la 
distanţă de ceilalţi, micşoraserăm şi mai mult spaţiul 
dintre noi. Era un dezavantaj pentru mine. Strigoii le 
erau superiori gardienilni din punct de vedere fizic; un 
spaţiu mai larg ne ajuta să compensăm printr-o mai 
mare manevrabilitate. 

Totuşi, deocamdată n-aveam nevoie de manevre. 
Dimitri continua să mă aştepte să fac eu prima mişcare. 

Totuşi, rămânea pe o poziţie bună, care nu-mi 
permitea o lovitură directă spre inima lui. Puteam să-l 
rănesc, dacă reuşeam să-l crestez altundeva cu ţepuşa, 
însă era probabil ca el să-mi administreze o lovitură cu 
mult mai multă forţă datorită apropierii de mine. Aşa că 
am schimbat tactica, aşteptându-1 rândul meu. 

— Toată lumea asta moare din cauza ta, să ştii, mi-a 
zis el. Dacă te-ai fi lăsat trezită de mine... dac-ai fi vrut 
să fim împreună... ei bine, atunci nimic din toate astea 
nu s-ar fi întâmplat. Am fi fost şi acum în Rusia, unul în 



braţele celuilalt, şi toţi prietenii tăi de-aici ar fi rămas 
teferi. Niciunul dintre ei n-ar mai fi murit. E numai vina 
ta. 

— Şi cum rămâne cu cei pe care ar fi trebuit să-i 
omor în Rusia, l-am repezit. 

El şi-a mutat un pic centrul de greutate. Oare asta să 
fie o breşă? Am încercat să-mi urmez ideea. 

— Ei n-ar mai fi rămas teferi, dacă eu... 

M-a întrerupt zgomotul unui obiect care se 
sfărâmase, în stânga mea. Christian, acum liber, tocmai 
pocnise cu scaunul un strigoi angrenat în luptă cu un 
gardian. Strigoiul s-a debarasat de Christian ca de o 
muscă. Prietenul meu a zburat înapoi, s-a izbit de perete 
şi a aterizat pe podea, cu un aer mai buimac. Fără să 
vreau, am aruncat o privire spre el şi am văzut-o pe 
Lissa fugind într-acolo. Şi, Doamne păzeşte, avea o 
ţepuşă în mână. De unde reuşise să facă rost de ea, 
habar n-aveam. Poate că o luase de la un gardian 
doborât. Poate că niciunuia dintre strigoi nu-i trecuse 
prin minte s-o percheziţioneze când o aduseseră aici. La 
urma urmei, pentru numele lui Dumnezeu, ce rost ar fi 
avut ca un moroi să aibă la el o ţepuşă? 

— Opriţi- vă! Staţi deoparte! am urlat la ei, 
întorcându-mi capul din nou spre Dimitri. Dar faptul că 
mă lăsasem distrasă de cei doi mă costase. Dându-mi 
seama că Dimitri avea să mă atace, am reuşit să mă 
feresc fără ca măcar să văd ce făcea. S-a dovedit că se 
întinsese spre gâtul meu, iar eschiva mea imprecisă mă 



scutise de răul cel mai mare. Totuşi, m-a prins de umăr 
şi m-a azvârlit aproape tot atât cât zburase Christian. 
Totuşi, spre deosebire de prietenul meu, aveam la activ 
atâţia ani de pregătire, în care învăţasem cum să-mi 
revin după o asemenea lovitură. Acumulasem o 
grămadă de abilităţi privind felul în care puteam să-mi 
recapăt echilibrul şi să-mi revin. M-am clătinat numai 
un pic, după care mi-am recăpătat iute fennitatea. 

Nu puteam decât să mă rog ca Lissa şi Christian să 
mă fi\ ascultat şi să nu facă vreo prostie. Atenţia mea 
trebuia să rămână concentrată asupra lui Dimitri, 
fiindcă altfel aveam să fiu ucisă. Iar dacă muream eu, şi 
Lissa şi Christian ar fi murit, mai mult ca sigur. 
Impresia mea în timp ce ne croiam drum încoace, 
luptând, fusese că strigoii erau întrecuţi din punct de 
vedere numeric de gardieni, deşi uneori asta atârna prea 
puţin în balanţă. Cu toate acestea, trebuia să sper că 
până la urmă colegii mei aveau să-i dea gata pe 
duşmani lăsându-mă să fac ceea ce aveam de făcut. 

Dimitri a râs de eschiva mea. 

— M-ar fi impresionat, dacă n-ar fi fost un lucru pe 
care l-ar fi făcut şi un copil de zece ani. Iar prietenii 
tăi... ei bine, şi ei luptă la nivelul unora de zece ani. Cât 
despre moroi... în cazul lor, e chiar foarte bine. 

— Mda, în fine, o să vedem ce aprecieri o să mai faci 
când va fi să te omor, i-am zis, făcând o mică fentă, ca 
să văd cât de atent era. A făcut un pas în lateral, fără 
nicio problemă, graţios ca un balerin. 



— N-ai cum, Rose. încă nu ţi-ai dat seama până 
acum? încă n-ai văzuţi N-ai cum să mă învingi. N-ai 
cum să mă ucizi. Chiar dac-o să poţi, n-o să te înduri s- 
o faci. O să eziţi. Iarăşi. 

Ba nu, n-o să mai ezit. Asta nu-şi dădea el seama. 
Făcuse o greşeală aducându-o aici pe Lissa. Ea mărise 
miza — fără să am în intenţie vreun calambur — pe 
toate planurile. Ea era aici. Ea era reală. Viaţa ei era în 
joc, iar când era vorba despre asta... ei bine, când era 
vorba despre asta, n-aveam cum să mai ezit. 

Dimitri probabil că se săturase să mă tot aştepte. A 
făcut un salt, a întins din nou mâna spre gâtul meu. încă 
o dată, am scăpat, lăsându-mi umărul să primească 
greul loviturii. De data asta, a reuşit să mă prindă de 
umăr. M-a smucit spre el, cu o văpaie de triumf în ochii 
săi roşii. în spaţiul în care ne aflam, probabil că nu avea 
nevoie de mai mult ca să mă ucidă. Obţinuse ce-şi 
dorise. 

Se pare totuşi că nu era singurul care voia să mă 
omoare. Un alt strigoi — poate gândindu-se că-1 ajută 
pe Dimitri — şi-a făcut loc spre noi şi a întins mâna 
spre mine. Dimitri şi-a dezgolit colţii, fulgerându-1 pe 
celălalt cu o privire de ură şi de furie în stare pură. 

— E a mea! a şuierat el, dându-i o lovitură pe care 
acesta, în mod evident, nu se gândise că avea s-o 
primească. 

Şi iată breşa aşteptată de mine. Scurtul moment de 
neatenţie al lui Dimitri îl făcuse să-şi slăbească 



strânsoarea asupra mea. Aceeaşi apropiere care-1 făcea 
letal pentru mine mă făcea acum exact la fel de 
periculoasă pentru el. Eram aproape de pieptul lui, 
aproape de inima lui, şi aveam ţepuşa-n mână. 

Niciodată n-aş putea să spun exact cât a durat 
următorul şir de evenimente. Intr-un fel, l-am simţit ca 
petrecându-se în intervalul unei bătăi de inimă. în 
momentul acela, timpul parcă încremenise. Lumea- 
ntreagă părea că încetase să se mişte. 

Am îndreptat ţepuşa spre Dimitri, iar când privirea 
lui a căzut din nou asupra mea, cred că în sfârşit el a 
înţeles că aveam să-l ucid. Nu ezitam. Chiar aveam s-o 
fac. Ţepuşa mea era acolo... 

Şi, deodată, nu mai era. 

Ceva m-a izbit cu putere din dreapta, împingându- 
mă de lângă Dimitri şi zădămicindu-mi lovitura. M-am 
împleticit, evitând cu greu să lovesc pe cineva. Cu toate 
că mereu încercam să fiu vigilentă cu privire la cei din 
jurul meu în timpul unei lupte, acum îmi lăsasem jos 
garda pe partea aceea. Strigoii şi gardienii erau în 
stânga mea. în dreapta, nu era decât peretele... plus 
Lissa şi Christian. 

Şi tocmai Lissa şi Christian fuseseră cei care mă 
îmbrânciseră. 

Cred că Dimitri era la fel de uluit ca şi mine. Şi mai 
uluit a fost atunci când Lissa s-a avântat spre el, cu 
ţepuşa în mână. Şi, ca un fulger răzbătând prin legătura 
noastră, a ajuns la mine ceea ce ea îmi ascunsese cu 



foarte, foarte multă grijă în ultima zi: faptul că reuşise 
să impregneze ţepuşa cu farmecul spiritului. Acesta era 
motivul pentru care fusese atât de montată la ultima ei 
şedinţă de antrenament cu ţepuşa, cu Grant şi Serena. 
Conştiinţa faptului că dispunea de instrumentul necesar 
îi alimentase dorinţa de a-1 folosi. Şi ascunderea acestei 
informaţii faţă de mine fusese o ispravă pe potriva 
fermecării ţepuşei. 

Nu că ar mai fi contat acum. Cu sau fără ţepuşa 
fermecată, tot nu putea să se apropie de Dimitri. Şi el 
ştia acest lucru, aşa că surprinderea lui lăsase imediat 
locul amuzamentului şi încântării: avea o expresie 
aproape de indulgenţă, ca atunci când îţi priveşti copilul 
făcând ceva adorabil. Atacul Lissei a fost stângaci. Nu 
avea suficientă rapiditate. Nu avea suficientă forţă. 

— Nu! am zbierat, sărind spre ei, deşi eram destul de 
sigură că nici eu n-o să fiu îndeajuns de iute. 

Deodată, o perdea explozivă de căldură şi vâlvătăi 
mi-a apărut în faţă, şi abia am mai avut prezenţa de 
spirit să fac un pas înapoi. Focul acela izbucnise 
dinspre podea, alcătuind în jurul lui Dimitri un cerc 
care mă împiedica să ajung la el. M-a dezorientat, dar 
numai pentru o clipă. 

I-am recunoscut opera lui Christian. 

— încetează! am urlat la el. Nu ştiam ce să fac, dacă 
să-l atac pe Christian, sau să mă arunc în foc. O să ne 
arzi de vii pe toţi! am mai strigat. Focul era destul de 
bine stăpânit — măcar atâta îndemânare avea Christian 



— , însă într-o încăpere de dimensiunile astea, chiar şi 
un foc controlat putea să fie mortal. Până şi celălalt 
strigoi se retrăsese. 

Cercul de flăcări se apropia de Dimitri, devenind din 
ce în ce mai strâns. L-am auzit pe Dimitri urlând, i-am 
zărit prin perdeaua de foc privirea agonică. Haina-i era 
mistuită de flăcări, iar fumul se revărsa din vâlvătăi. Un 
anume instinct îmi spunea că trebuia să opresc toate 
astea... şi totuşi, ce importanţă mai avea? Doar venisem 
să-l ucid. Avea importanţă dac-o făcea altcineva în 
locul meu? 

Şi, în acel moment, am observat că Lissa era încă în 
ofensivă. Dimitri nu era atent, urlând tot mai aprig pe 
măsură ce flăcările îl învăluiau. Şi eu ţipam... pentru el, 
pentru ea... greu de spus. Braţul Lissei se vedea printre 
flăcări şi, din nou, durerea a ţâşnit prin legătura 
noastră... o durere care făcea să pară neînsemnată rana 
căpătată de ea mai devreme, când Christian îi arsese 
funiile. Cu toate acestea, ea a continuat, neluând în 
seamă suferinţa atroce. Direcţia era corectă. Ţinea 
ţepuşa îndreptată spre inima lui Dimitri. 

Şi ţepuşa a pătruns, l-a străpuns. 

Mă rog, oarecum. 

Exact ca atunci când exersase cu perna, nu prea avea 
forţă să împingă suficient ţepuşa. Am simţit-o 
îmbărbătându-se, adunându-şi fiecare dram de tărie de 
care dispunea. Aruncându-şi toată greutatea în ţepuşă, a 
împins-o încă o dată cu ambele mâini. Ţepuşa a intrat 



mai mult. Dar nu destul. într-o situaţie normală, 
întârzierea asta ar fi costat-o viaţa. însă asta nu era o 
situaţie normală. Dimitri nu avea cum s-o blocheze, cât 
timp flăcările îl mistuiau lent. Reuşise să se zbată puţin, 
mişcând ţepuşa şi anulând bruma de progres pe care o 
obţinuse Lissa. Strâmbându-se, ea a încercat din nou, 
împingând ţepuşa tot atât ca mai înainte. 

Şi totuşi, nu era îndeajuns. 

Mi-am revenit atunci în fire, ştiind că trebuie să fac 
să înceteze povestea asta. Lissa avea să ardă toată, dacă 
mai încerca mult să-l omoare cu ţepuşa. îi lipsea 
îndemânarea. Ori trebuia să-l ucid eu, ori să lăsăm ca 
focul să termine cu el. Am pornit înainte. Lissa însă m- 
a zărit cu coada ochiului şi mi-a expediat o rafală de 
constrângere. 

Nu! Lasă-mă s-o fac eu! 

Comanda ei m-a izbit ca un zid invizibil care mă 
obliga să mă opresc. Am rămas pe loc, buimăcită, atât 
de constrângerea în sine, cât şi de conştiinţa faptului că 
şi-o folosise împotriva mea. Nu mi-a trebuit decât o 
clipă să mă scutur şi să-mi revin. Atenţia ei era prea 
dispersată ca să-şi poată pune întreaga forţă în ordinul 
acela, iar eu oricum aveam destulă rezistenţă faţă de 
constrângere. 

Şi totuşi, această mică întârziere m-a împiedicat să 
ajung la ea. Lissa a profitat de această şansă, ştiind că 
era ultima pe care-o avea. 



încă o dată, luptându-se cu tortura cumplită a 
focului, şi-a folosit toată energia ca să-mpingă ţepuşa, 
să-i străpungă inima lui Dimitri. Dar şi de data asta, 
lovitura ei s-a dovedit a fi neîndemânatică; încă mai era 
nevoie să răsucească şi să-mpingă ţepuşa, spre 
deosebire de o lovitură scurtă, aşa cum ar fi dat-o un 
gardian experimentat. Dar, chiar şi-aşa, lipsită de 
îndemânare, a reuşit, în sfârşit. I-a străpuns profund 
inima. Şi, în acea clipă, am simţit torentul magiei 
revărsându-se prin legătura noastră, acea magie atât de 
familiară, pe care o resimţisem în atât de numeroasele 
cazuri în care vindecase pe câte cineva. 

Numai că... de data asta era de o sută de ori mai 
puternică decât orice resimţisem vreodată. M-a făcut să 
încremenesc la fel de sigur pe cât o făcuse forţa ei de 
constrângere. Mă simţeam de parcă toţi nervii mei ar fi 
fost pe cale să explodeze, de parcă tocmai aş fi fost 
lovită de fulger. 

O lumină albă a explodat brusc în jurul ei, o lumină 
care minimaliza strălucirea focului. Era ca şi cum ar fi 
lăsat cineva să cadă soarele în mijlocul încăperii. Am 
ţipat din rărunchi, ridicând mâna într-un gest instinctiv 
să-mi apăr ochii în timp ce făceam un pas înapoi. După 
câte auzeam prin încăpere, toţi ceilalţi aveau reacţii 
asemănătoare. 

Pentru o clipă, parcă nu mai exista nicio legătură. Nu 
mai simţeam nimic dinspre Lissa: nici durere, nici 
magie. Legătura era la fel de incoloră şi de goală ca 



lumina albă care inunda încăperea. Puterea folosită de 
ea copleşise legătura dintre noi, amorţind-o. 

Apoi, lumina a dispărut, pur şi simplu. Nu s-a stins 
treptat. Doar că... a dispărut cât ai clipi din ochi. Cum ai 
fi acţionat un întrerupător. S-a aşternut tăcerea în 
încăpere, cu excepţia câtorva murmure de stânjeneală şi 
derută. Lumina aceea trebuie să fi fost ucigătoare 
pentru ochii sensibili ai strigoilor. Şi pentru mine fusese 
destul de neplăcută. încă vedeam stele verzi. Nu 
puteam să-mi concentrez privirea nicăieri, reverberaţiile 
acelei străluciri arzându-mi încă pupilele. 

în sfârşit — mijind ochii — , am reuşit să văd din 
nou, dar neclar. Focul dispăruse, în urma lui rămăseseră 
doar pete negre pe perete şi pe tavan, şi puţin fum 
stătut. După estimările mele, ar fi trebuit să fie mult mai 
multe pagube. Totuşi, nu aveam timp de pierdut cu 
minunea asta, fiindcă alta se înfăptuia chiar sub ochii 
mei. 

Şi nu doar o minune. Ceva dintr-un basm. 

Lissa şi Dimitri stăteau amândoi pe podea. Aveau 
hainele pârlite, chiar arse. Răni inflamate, roşii şi 
trandafirii îi pătau Lissei pielea frumoasă, în locurile 
din care focul muşcase mai aprig. Cele mai grav 
afectate îi erau mâinile şi încheieturile. Vedeam pete de 
sânge acolo unde flăcările chiar îi arseseră pielea. 
Arsuri de gradul trei, dacă-mi aduceam corect aminte 
de la lecţia de fiziologie. Şi totuşi, ea părea să nu simtă 
nicio durere, iar arsurile nu-i afectau mişcările mâinilor. 



îl mângâia pe păr pe Dimitri. 

în timp ce ea stătea într-o poziţie asemănătoare cu 
ceea ce s-ar putea numi „în capul oaselor", el era 
împrăştiat pe podea, cu totul stângaci. Ea îi ţinea capul 
în poală şi-şi trecea degetele prin părul lui, cu o mişcare 
blândă, repetitivă... aşa cum faci când vrei să linişteşti 
un copil, sau chiar un animal. Faţa ei, chiar şi afectată 
de cumplitele ravagii ale focului, strălucea şi era plină 
de compasiune. Dimitri mă numise „un înger al 
răzbunării", însă ea era un înger al îndurării, aşa cum îl 
privea şi-i şoptea cuvinte mângâietoare, lipsite de sens. 

După halul în care-i arătau veşmintele şi la cum îl 
văzusem pârjolit de flăcări, m-aş fi aşteptat ca el să fie 
deja scrum; un soi de schelet înnegrit, coşmaresc. Şi 
totuşi, când şi-a întors capul, lăsându-mă pentru prima 
dată să-i zăresc bine chipul, am remarcat că era complet 
neatins. Nici cea mai mică arsură nu-i însemna pielea... 
o piele la fel de caldă şi de bronzată, ca în prima zi în 
care-1 văzusem. I-am zărit ochii doar pentru o fracţiune 
de secundă, înainte să-i dispară chipul după genunchiul 
Lissei. Am văzut nesfârşitele adâncuri căprui, 
adâncurile în care mă prăbuşisem de-atâtea ori. Nici 
urmă cercuri roşii. 

Dimitri... nu mai era strigoi. 

Şi plângea. 



ŞAPTESPREZECE 


ÎNTREAGA ÎNCĂPERE PĂRUSE să-şi oprească 
respiraţia. 

Chiar şi puşi în faţa unor miracole, gardienii — sau 
strigoii, la drept vorbind — erau greu de distras. 
Luptele, care încetaseră pe moment, au fost reluate cu 
la fel de multă furie. Gardienii dominau, iar aceia dintre 
ei care nu se ocupau de ultimii strigoi supravieţuitori au 
sărit deodată spre Lissa, încercând s-o smulgă de lângă 
Dimitri. Spre surpriza tuturor ea se ţinea strâns de el şi 
a făcut chiar câteva slabe încercări de a se lupta cu cei 
îngrămădiţi în jurul ei. Era aprigă şi protectoare, 
aducându-mi în minte încă o dată imnginea unei mame 
care-şi apără pruncul. 

Dimitri se ţinea de ea cu la fel de multă hotărâre, 
însă braţele lui şi ale Lissei erau insuficiente în faţa 
celorlalţi. Până la urmă, gardienii au reuşit să-i despartă 
cu forţa. S-au auzit strigăte dezorientate, gardienii 
încercând să se hotărască dacă trebuia să-l omoare sau 
nu pe Dimitri. Nu le-ar fi fost greu. El era neajutorat 
acum. Abia dacă se putea ţine pe picioare când l-au 
smucit să-l ridice. 

Chestia asta m-a trezit. Până acum, mă holbasem pur 
şi simplu, încremenită, paralizată. Scuturându-mă de 
uluială am ţâşnit înainte, cu toate că nu-mi dădeam 



seama spre cine mă îndreptam: spre Lissa? sau spre 
Dimitri? 

— Nu! Opriţi-vă! am urlat, observând că unii dintre 
gardieni se apropiau cu ţepuşele în mâini. Dimitri nu e 
ceea ce credeţi! Nu e strigoi! Priviţi-1! 

Lissa şi Christian strigau acelaşi lucru. Cineva m-a 
înşfăcat şi m-a tras înapoi, spunându-mi să-i las pe 
ceilalţi să se ocupe de tot ce trebuia. Fără ca măcar să 
mă gândesc, m-am răsucit şi i-am tras un pumn în plină 
faţă atacatorului, dându-mi seama prea târziu că era 
Hans. S-a împletidt puţin în spate, părând mai degrabă 
surprins, decât lezat. Faptul că-1 lovisem era suficient 
totuşi ca să le atragă atenţia celorlalţi, aşa că, foarte 
curând, am avut parte de propriul grup de gardieni cu 
care să mă lupt. Eforturile mele nu-mi erau de prea 
mare folos, în parte din cauză că eram copleşită din 
punct de vedere numeric, şi în rest, din cauză că nu 
puteam să îi tratez la fel ca pe strigoi. 

Abia când gardienii m-au scos afară cu forţa, am 
observat că Lissa şi Dimitri fuseseră deja scoşi din 
încăpere. Am vrut să aflu unde-i duseseră, am urlat că 
trebuia să-i văd. Nimeni nu mă asculta. M-au târât afară 
din depozit, trecând pe lângă o tulburătoare mulţime de 
cadavre. în majoritatea lor, erau cadavre de strigoi, însă 
am recunoscut şi câteva chipuri de gardieni din 
regimentul Curţii. M-am întristat, chiar dacă nu-i 
cunoşteam prea bine. Bătălia se sfârşise, iar tabăra 
noastră ieşise învingătoare... însă plătind un preţ 



însemnat. Gardienii rămaşi în viaţă probabil că făceau 
curat acum. Nu m-ar fi surprins dac-ar fi apărut şi 
Alchimiştii, însă pe moment, nimic din toate astea nu 
mă preocupa. 

— Unde e Lissa? întrebam întruna, în timp ce mă 
îmbrânceau într-unul dintre SUV-uri. Doi gardieni s-au 
strecurat lângă mine, de-o parte şi de cealaltă. Nu-1 
cunoşteam pe niciunul dintre ei. Unde e Dimitri? 

— Prinţesa a fost dusă într-un loc sigur, mi-a răspuns 
aspru unul dintre ei. Amândoi priveau fix drept înainte, 
însă mi-am dat seama că niciunul nu avea de gând să ia 
în seamă întrebarea mea despre Dimitri. Din punctul lor 
de vedere, el putea să nici nu fi existat. Unde e Dimitri? 
am insistat, vorbind mai tare de astă dată, în speranţa că 
aşa poate aş primi un răspuns. E cumva cu Lissa? 

Abia acum au reacţionat. 

— Evident că nu, a zis acelaşi gardian care vorbise şi 
mai devreme. 

— E... e viu? 

Era una dintre cele mai grele întrebări pe care le 
pusesem vreodată, însă trebuia să ştiu. Detestam s-o 
recunosc, însă dac-aş fi fost în locul lui Hans, n-aş fi 
aşteptat minuni. Aş fi exterminat orice aş fi perceput ca 
reprezentând o ameninţare. 

— Da, mi-a răspuns până la urmă şoferul. E... viu. 

Şi asta a fost tot ce-am putut să scot de la ei, oricât 
de mult am insistat, şi am cerut să fiu lăsată să cobor 
din maşină... şi, credeţi-mă, am insistat o grămadă. 



Capacitatea lor de a mă ignora era cu adevărat 
impresionantă. Sinceră să fiu, nici măcar nu eram 
convinsă că ei ştiau ce se petrecuse. Totul se derulase 
prea repede. Unicul lucru pe care-1 ştiau cei doi era că 
primiseră ordin să mă escorteze afară din clădire. 

Am tot sperat că va mai apărea cineva cunoscut în 
SUV-ul nostru. Nţ. Doar alţi gardieni necunoscuţi. Nici 
Christian, nici Tasha. Nici măcar Hans; fireşte, în cazul 
lui am înţeles. Probabil că se temea să nu-i mai ard 
vreun pumn din greşeală. 

După ce ne-am îmbarcat toţi şi am pornit la drum, 
am renunţat în sfârşit la întrebările mele cicălitoare şi 
m-am lăsat pe spate, pe locul meu. Şi alte SUV-uri 
plecaseră odată cu noi, însă habar n-aveam dacă 
prietenii mei se aflau în ele. 

Legătura dintre mine şi Lissa era încă amorţită. 
După şocul iniţial, care mă făcuse să nu simt absolut 
nimic, restabilisem încetul cu încetul o uşoară 
conexiune cu ea, care mă informa că legătura exista în 
continuare şi că ea, Lissa, trăia. Cam atât. Cu toată 
puterea care explodase din ea, era de parcă legătura 
noastră ar fi ars, temporar. Magia existentă între noi era 
fragilă. Ori de câte ori încercam să folosesc legătura ca 
să aflu ce mai făcea Lissa, era ca şi cum aş fi privit ceva 
mult prea strălucitor, care mă orbea. Trebuia pur şi 
simplu să presupun că legătura avea să se restabilească 
de la sine cât de curând, fiindcă aveam mare nevoie de 
o viziune internă cu privire la ceea ce se petrecuse. 



Ba nu, las-o naibii de viziune internă. Aveam nevoie 
să ştiu ce se petrecuse, şi gata. încă eram un pic sub 
influenţa şocului, iar îndelungata călătorie de înapoiere 
la Curte mi-a oferit timpul necesar pentru prelucrarea 
puţinelor informaţii la care avusesem acces. Aş fi vrut 
să sar imediat la Dimitri, însă trebuia să încep cu 
începutul, dacă voiam cu adevărat să analizez toate 
întâmplările. 

Mai intâi şi-ntâi: Lissa fermecase o ţepuşă şi 
ascunsese de mine această informaţie. Când? înainte să 
plece în excursia la facultate? Sau la Lehigh? Sau cât 
timp fusese ostatică? Oricum nu mai conta. 

Apoi, cu toate încercările ei eşuate cu perna, tot 
reuşise să-şi înfigă ţepuşa în inima lui Dimitri. Fusese 
nevoie de o luptă, însă focul creat de Christian făcuse 
ca totul să devină posibil. Am tresărit, amintindu-mi de 
arsurile suferite de Lissa în timpul caznei la care se 
supusese. Le resimţisem şi eu durerea, până ca legătura 
să se piardă, şi văzusem urmele pe care i le lăsaseră. 
Adrian nu era cel mai mare specialist din lume în 
privinţa vindecărilor, însă speram ca puterile lui magice 
să fie suficiente pentru tratarea rănilor ei. 

Al treilea şi ultimul fapt era că... mă rog... oare era 
un fapt? Lissa îl străpunsese pe Dimitri şi folosise 
aceleaşi farmece ca pentru o vindecare... dar apoi? Asta 
era întrebarea cea mare. Ce se întâmplase, în afară de 
faptul că eu resimţisem totul ca pe o explozie nucleară, 



prin legătura dintre noi? Oare chiar văzusem ceea ce 
avusesem impresia că văd? 

Dimitri se... schimbase. 

Acum nu mai era strigoi. Simţeam acest lucru în 
inima mea, chiar dacă pe el îl zărisem numai în treacăt. 
Dar fusese îndeajuns cât să văd adevărul. Trăsăturile de 
strigoi dispăruseră. Lissa făcuse tot ceea ce declarase 
Robert că trebuie făcut ca să readucă un strigoi la starea 
lui anterioară, şi era clar că, după toată această 
descărcare magică... ei bine, era lesne de crezut că totul 
era posibil. Imaginea lui Dimitri mi-a revenit în minte, 
agăţându-se de Lissa, cu lacrimile curgându-i pe faţă. 
Nu ştiu de ce, dar nu credeam că strigoii erau capabili 
să plângă. 

în inimă parcă mi s-a răsucit, dureros, un cuţit, si am 
clipit iute, împiedicându-mă să plâng şi eu. Rotindu-mi 
privirea, m-am readaptat la mediu. Afară, cerul se 
lumina. Se apropia răsăritul. Gardienii care erau cu 
mine purtau pe chipuri unnele oboselii, însă agerimea 
privirilor nu le scădea nici măcar pentru o clipă. 
Pierdusem noţiunea timpului, însă ceasul meu interior 
mă informa că eram deja de ceva vreme pe drum. 
Probabil că eram aproape de Curte. 

Am tatonat din nou legătura cu Lissa şi am 
descoperit că restabilise, dar era încă fragilă. Ca şi cum 
ar fi pâlpâit, aprinzându-se şi stingându-se, dar oricum 
era pe cale să-şi revină. Era suficient cât să mă mai 
liniştesc, aşa că am oftat de uşurare. Când se 



manifestase prima dată, cu ani în urmă, legătura mi se 
păruse atât de stranie... supranaturală. Acum, o simţeam 
ca fiind parte din viaţa mea. Absenţa ei de astăzi mi se 
părea nefirească. 

Privind prin ochii Lissei, în SUV-ul în care 
călătorea, am sperat c-o să-l văd pe Dimitri cu ea. Acea 
unică privire din depozit nu fusese suficientă. Simţeam 
nevoia să-l revăd, să mă asigur că minunea se săvârşise 
cu adevărat. Aş fi vrut să-i sorb cu privirea trăsăturile, 
să-l contemplu pe Dimitri, cel de demult. Pe Dimitri, 
cel pe care-1 iubeam. 

însă el nu era cu Lissa. Totuşi, era acolo Christian, 
care o privea cum se foieşte. Lissa donnea şi încă era 
ameţită. Din cauza asta, dar şi din cauza urmărilor 
acelei secătuitoare descărcări de putere de mai 
devreme, legătura noastră rămânea un pic neclară. 
Imaginile mi se înceţoşau din când în când, dar, în 
general, puteam să urmăresc ce se întâmpla. 

— Cum te simţi? a întrebat-o Christian. Vocea şi 
ochii lui, în timp ce-o privea cu atenţie, erau plini de o 
atât de mare afecţiune, încât mi se părea imposibil ca ea 
să nu observe. Dar, în definitiv, era preocupată de 
altceva în clipa asta. 

— Obosită. Stoarsă. Ca şi cum... nu ştiu. Ca şi cum 
m-ar azvârlit un uragan de colo-colo. Sau de parcă m-ar 
fi călcat o maşină. Gândeşte-te la ceva oribil şi-o să ştii 
cum mă simt. 



El i-a zâmbit uşor şi-a mângâiat-o cu blândeţe pe 
obraz. Deschizându-mă mai mult spre senzaţiile ei, i- 
am simţit durerea provocată de arsuri, ca şi faptul că el 
atingea pielea în apropierea unui astfel de loc, cu toate 
că avea grijă să nu se apropie prea mult. 

— Arăt groaznic? l-a întrebat ea. Mi s-a topit toată 
pielea? Semăn a extraterestru? 

— Nu, i-a răspuns el, cu un mic hohot de râs. Nu e 
chiar atât de rău. Eşti frumoasă, ca întotdeauna. Ar fi 
nevoie de un efort mult mai mare ca să se schimbe 
acest lucru. 

Zvâcnetele de durere o făceau să-şi dea seama că 
urmările erau mai grave decât dorea el să recunoască, 
însă complimentul, ca şi modul în care-1 rostise, o 
alinau în mare măsură. Pentru o clipă, întreaga ei 
existenţă s-a concentrat asupra chipului lui şi a felului 
în care începea să-l lumineze soarele răsărind. 

Apoi, tot restul lumii s-a prăbuşit peste ea. 

— Dimitri! Trebuie să-l văd pe Dimitri! 

Erau trei gardieni în maşină, şi ea, în timp ce vorbea, 
îi privea pe rând. La fel ca în cazul meu, niciunul nu 
părea dispus să vorbească despre el, sau despre ceea ce 
se întâmplase. 

— De ce nu pot să-l văd? De ce l-aţi dus de lângă 
mine? 

întrebarea nu-i era adresată cuiva anume, ci tuturor, 
oricine-ar fi putut să-i răspundă, însă, până la urmă, tot 
Christian a fost cel care-a vorbit. 



— Pentru că ei îl consideră periculos. 

— Dar nu e. E doar... Are nevoie de mine. Suferă, în 
interior. 

Ochii lui Christian s-au făcut deodată mari, iar pe 
chip i s-a întipărit panica. 

— Doar nu e... Doar nu te-ai legat de el, nu? 

După expresia feţei lui Christian, mi-am dat seama 
că îşi amintea de Avery şi de faptul că, legându-se de 
mai multe persoane, se împinsese singură dincolo de 
marginea prăpastiei. Christian nu fusese prezent atunci 
când explicase Robert cum trecea sufletul în lumea 
celor morţi şi cum se făcea că readucerea strigoilor la 
viaţă nu crea şi o legătură. 

Lissa a clătinat încetişor din cap. 

— Nu... ştiu doar atât. Când l-am... când l-am 
vindecat, a existat o conexiune între noi şi am simţit-o. 
Ce a trebuit să fac... nu pot să explic. 

Şi-a trecut o mână prin păr, descurajată de faptul că 
nu-şi exprima magia prin cuvinte. Epuizarea începea s- 
o copleşească din nou. 

— A fost ca şi cum aş fi fost nevoită să-l operez pe 
suflet, a zis, în cele din urmă. 

— Ei îl consideră periculos, a repetat cu blândeţe 
Christian. 

— Dar nu e! a strigat Lissa, rotindu-şi privirea 
furioasă asupra chipurilor celorlalţi ocupanţi ai maşinii, 
toţi cu ochii îndreptaţi oriunde altundeva. Nu mai e 
strigoi, a insistat ea. 



— Prinţesă, a început unul dintre gardieni, stânjenit, 
nimeni nu ştie cu adevărat ce s-a petrecut. Nu puteţi fi 
sigură... 

— Ba sunt sigură! a exclamat ea, cu o voce prea 
ridicată pentru cât de mic era spaţiul. Glasul său avea o 
sonoritate poruncitoare, regească. O ştiu. Eu l-am 
salvat. Eu l-am readus la viaţă. Şi ştiu, cu fiecare 
părticică din mine, că el nu mai e strigoi! 

Gardienii arătau jenaţi, reduşi din nou la tăcere. Cred 
că erau doar derutaţi; şi, serios vorbind, cine n-ar fi 
fost? Nu exista un precedent pentru aşa ceva. 

— Şşt, a făcut Christian, lăsându-şi mâna pe a ei. Nu 
ai ce să faci, până când nu ajungem înapoi la Curte. Eşti 
încă suferindă, epuizată... se vede pe chipul tău. 

Lissa ştia că el avea dreptate. Era suferindă, era 
epuizată. Magia aceea o făcuse bucăţi. în acelaşi timp, 
ceea ce făcuse pentru Dimitri crease o legătură cu el: nu 
una magică, doar una psihologică. Ea era, cu adevărat, 
ca o mamă pentru el. Simţea cu disperare nevoia să-l 
protejeze, să se ocupe de el. 

— Trebuie să-l văd, a mai zis ea. 

Chiar aşa? Dar pe mine? 

— O să-l vezi, i-a răspuns Christian, părând mai 
sigur pe el decât bănuiam că era în realitate. Dar acum, 
încearcă să te odihneşti. 

— Nu pot, a spus ea, chiar în timp ce-şi înăbuşea un 
căscat. 



Zâmbetul i-a răsărit din nou pe buze lui Christian; şi- 
a strecurat braţul pe după mijlocul ei, trăgând-o aproape 
de el, atâta cât le permiteau centurile de siguranţă. 

— încearcă, a îndemnat-o. 

Ea şi-a lăsat capul pe pieptul lui, şi doar această 
apropiere era suficientă ca să însemne un fel de 
vindecare, prin ea însăşi. Grija şi neliniştea legate de 
Dimitri încă o tulburau, însă necesităţile organismului 
erau mai puternice pe moment. Până la urmă, a aţipit în 
îmbrăţişarea lui Christian, abia auzindu-1 cum 
murmură: 

— La mulţi ani! 

Douăzeci de minute mai târziu, convoiul nostru a 
ajuns înapoi la Curte. Crezusem că asta însemna pentru 
mine recăpătarea instantanee a libertăţii, însă gardienii 
mei nu s-au grăbit să coboare; aşteptau cine ştie ce 
semnal, sau indicaţie, dar nimeni nu s-a obosit să-mi 
spună şi mie ce avea să urmeze. Până la urmă, s-a 
dovedit că-1 aşteptau pe Hans. 

— Nu, mi-a zis el, punându-mi o mână fermă pe 
umăr, în timp ce încercam să mă năpustesc jos din 
maşină şi să pornesc în goană spre... în fine, nici eu nu 
ştiam sigur spre ce. Spre oriunde s-ar fi aflat Dimitri. 
Stai pe loc, mi-a ordonat Hans. 

— Trebuie să-l văd! am exclamat, străduindu-mă să- 
mi fac loc pe lângă el. însă Hans era ca un zid de 
cărămidă. Dacă te gândeai că se bătuse în noaptea 
trecută cu mult mai mulţi strigoi decât mine, ai fi crezut 



că trebuia să fie sleit de puteri, Dar, nu. Trebuie să-mi 
spui unde e, am insistat. 

Spre surprinderea mea, Hans mi-a replicat: 

— închis undeva. Departe, mai departe decât ai putea 
tu să ajungi. Sau oricine altcineva. Ştiu că ţi-a fost 
profesor, dar deocamdată e mai bine să fie ţinut 
departe. 

Creierul meu, epuizat de activităţile nopţii trecute şi 
suprasolicitat de atâtea emoţii, avea nevoie de câteva 
clipe ca să prelucreze spusele lui Hans. Cuvintele lui 
Christian mi-au revenit în minte. 

— Nu e periculos, i-am zis. Acum, nu mai e strigoi. 

— Cum poţi să fii atât de sigură? 

Aceeaşi întrebare care-i fusese pusă şi Lissei. Cum 
am fi putut să răspundem, cu adevărat, la aşa ceva? 
Ştiam, fiindcă trecuserăm prin suferinţe de necrezut ca 
să aflăm cum poate fi transformat un strigoi, iar după ce 
parcurseserăm paşii necesari, explodase o bombă 
atomică a magiei. Nu era asta o dovadă suficientă 
pentru oricine? Nu era suficientă înfăţişarea lui 
Dimitri? 

în loc de toate astea, răspunsul pe care l-am dat a 
fost asemănător cu al Lissei: 

— Ştiu, pur şi simplu. 

Hans a clătinat din cap, iar acum puteam să văd că 
era într-adevăr, epuizat. 

— Nimeni nu ştie ce se petrece cu Belikov. Aceia 
dintre noi care am fost acolo... în fine, eu nu sunt sigur 



de ce-am văzut. Tot ce ştiu este că, acum puţin timp, îi 
conducea pe strigoi, iar acum stă în lumina soarelui. N- 
are nicio logică. Nimeni nu ştie ce este el acum. 

— E dhampir. 

— Şi, până aflăm, a continuat Hans, neluându-mi în 
seamă intervenţia, Belikov trebuie să stea închis, să-l 
putem examina. 

Examina? Nu-mi plăcea deloc cum suna cuvântul 
ăsta. Dădea impresia că Dimitri ar fi cine ştie ce animal 
destinat experienţelor de laborator. Asta mă enerva, 
aproape că-mi venea să urlu la Hans. însă în clipa 
imediat urmtoare mi-am recăpătat stăpânirea de sine. 

— Atunci, trebuie s-o văd pe Lissa. 

— A fost dusă la policlinică, pentru tratament... de 
care are chiar foarte mare nevoie. Nu poţi să intri acolo, 
a adăugat el, anticipându-mi replica. Jumătate din 
gardieni se află acolo. E haos, le-ai sta în drum. 

— Atunci, ce naiba să fac? 

— Să te duci să dormi puţin, m-a sfătuit el, privindu- 
mă pieziş. Eu tot sunt de părere că ai avut o atitudine 
necorespunzătoare, dar după ce am văzut acolo... ei 
bine, trebuie s-o spun. Te pricepi să lupţi. Avem nevoie 
de tine... probabil, pentru ceva mai mult decât munca 
din arhivă. Acum, du-te şi vezi-ţi de-ale tale. 

Şi asta a fost tot. Tonul lui îmi sugera cât se poate de 
clar ccă eram expediată de-acolo, în timp ce gardienii 
se agitau în jurul meu de parcă nici n-aş fi existat. Toate 
necazurile de care avusesem parte înainte păreau de 



mult uitate. Gata cu îndosariatul, după toate astea. Şi 
totuşi, ce trebuia să fac? Ce, Hans era nebun? Cum 
credea că aş putea să dorm? Trebuia să fac ceva. 
Trebuia să-l văd pe Dimitri... însă nu ştiam unde-1 
duseseră. 

Probabil, în aceeaşi închisoare în care fusese ţinut 
Victor, şi care mie îmi era inaccesibilă. în acelaşi timp, 
trebuia s-o văd pe Lissa... numai că ea era departe, în 
policlinică. Acolo nu aveam nicio putere. Trebuia să 
apelez la cineva influent. 

Adrian! 

Dacă mă duceam la Adrian, poate că el ar fi reuşit să 
tragă nişte sfori. Avea relaţii în lumea regală. Ce naiba, 
regina chiar îl iubea, cu toate apucăturile lui de pierde - 
vară. Oricât m-ar fi durut să recunosc, înţelegeam că 
era aproape imposibil să reuşesc să-l văd pe Dimitri 
imediat. In schimb, policlinica? Adrian poate că ar fi 
fost capabil să mă ducă s-o văd pe Lissa, chiar dacă era 
aglomeraţie şi haos. Legătura era încă neclară, şi dacă 
aş fi putut să vorbesc direct cu Lissa, poate aş fi obţinut 
mai repede răspunsurile legate de Dimitri. In plus, 
voiam să văd cu ochii mei că era teafără. 

Şi totuşi, când am ajuns la clădirea în care locuia 
Adrian la Curte, portarul m-a informat că el plecase un 
pic mai devreme — ironia sorţii — spre policlinică. Am 
oftat. Normal că trebuia să fi fost deja acolo. Cu 
aptitudinile sale de vindecător, probabil că-1 luaseră 



direct din pat. Oricât de slab ar fi fost, categoric putea fi 
de folos. 

— Ai fost acolo? m-a întrebat portarul, când am dat 
să plec. 

— Ce? Pentru o clipă, am avut impresia că vorbeşte 
despre policlinică. 

— La lupta cu strigoii! La misiunea de salvare. S-au 
auzit tot felul de lucruri. 

— Deja? Şi ce-ai auzit? 

Tipul făcuse ochii mari, surescitat. 

— Ziceau că aproape toţi gardienii au fost omorâţi. 
Dar şi că aţi capturat un strigoi şi l-aţi adus încoace. 

— Nu, nu-i aşa... Au fost mai mulţi răniţi, decât 
morţi. Iar cu cealaltă treabă... 

Pentru o clipă, mi s-a tăiat respiraţia. Oare ce se 
întâmplase? Ce se întâmplase în realitate cu Dimitri? 

— Un strigoi a fost transformat la loc în dhampir, i- 
am zis. 

Portarul s-a holbat la mine. 

— Ce, ai căzut în cap? 

— îţi spun adevărul! Vasilisa Dragomir a reuşit s-o 
facă. Cu magia spiritului. Aşa să le spui tuturor. 

Am plecat, lăsându-1 cu gura căscată. Şi, uite-aşa, nu 
mai aveam nicio variantă, nu mai aveam de la cine să 
obţin informaţii. M-am dus în camera mea, simţindu- 
mă înfrântă dar mult prea încordată ca să pot dormi. Cel 
puţin, aşa am crezut la început. După ce am patrulat un 
pic, m-am aşezat pe pat, încercând să ticluiesc un plan. 



Cu toate acestea, n-a trecut mult până să cad într-un 
somn adânc. 

M-am trezit tresărind, derutată şi resimţind dureri în 
părţi ale corpului, unde nu-mi dădusem seama până 
atunci că fusesem lovită în cursul încăierării. Am 
aruncat o privire la ceas şi am rămas uimită constatând 
cât de mult dormisem. După orarul vampirilor, era 
sfârşitul dimineţii. In doar cinci minute, am făcut duş şi 
m-am îmbrăcat cu haine curate. Şi, cât ai zice peşte, am 
ieşit pe uşă. 

Lumea de-afară îşi vedea de treburile cotidiene, însă 
fiecare cuplu sau grup pe lângă care treceam îmi dădea 
impresia că discută despre bătălia de la depozit... şi 
despre Dimitri. 

— Doar ştii că poate să vindece, l-am auzit pe un 
moroi spunându-i soţiei sale. De ce nu şi un strigoi? De 
ce nu şi un mort viu? 

— E o nebunie, a ripostat femeia. Eu oricum n-am 
crezut niciodată în chestia asta cu spiritul. Nu e decât o 
minciună, care să acopere faptul că prinţesa Dragomir 
n-a putut să se specializeze în nimic. 

Nu le-am mai auzit şi restul conversaţiei, însă şi alţii 
pe lângă care treceam discutau despre subiecte 
asemănătoare. Fie se declarau convinşi că întreaga 
poveste nu era decât o înşelătorie, fie deja o priveau pe 
Lissa ca pe o sfântă. Uneori, auzeam şi ciudăţenii, cum 
că, de pildă, gardienii capturaseră un grup de strigoi pe 
care voiau să facă experienţe. Cu toate acestea, oricât 



de multe speculaţii s-ar fi făcut, niciodată n-am auzit 
rostit numele lui Dimitri, sau să fi aflat ce se întâmplase 
de fapt cu el. 

Am urmat unicul plan pe care-1 aveam la dispoziţie: 
să mă duc spre clădirea gardienilor, în care se afla şi 
închisoarea Curţii, deşi nu ştiam precis ce aveam să fac 
odată ajunsă acolo. Nu ştiam precis nici măcar dacă 
Dimitri era acolo, însă mi se părea locul cel mai 
probabil în care-aş fi putut să-l găsesc. Trecând în drum 
pe lângă un gardian, am avut nevoie de mai multe 
secunde până să-mi dau seama că-1 cunoşteam. M-am 
oprit şi m-am întors spre el. 

— Mihail! 

Privind înapoi, m-a văzut şi s-a apropiat de mine. 

— Ce se-ntâmplă? l-am întrebat, bucuroasă că văd o 
faţă prietenoasă. L-au lăsat liber pe Dimitri? 

— încă nu, mi-a răspuns, clătinând din cap. încă 
încearcă şi ei să-şi dea seama ce s-a petrecut. Toată 
lumea e dezorientată, chiar dacă prinţesa Dragomir s-a 
tot jurat, cu cerul şi cu pământul, după ce l-a văzut, că 
nu mai e strigoi. 

Era o notă de mirare în vocea lui Mihail... dar şi de 
reverie. Spera să fie adevărat, spera să existe o şansă 
pentru salvarea iubitei lui. Chiar mă durea inima pentru 
el. Nu puteam decât să sper că el şi Sonya se vor putea 
bucura de un happy-end la fel ca... 

— Ia stai. Ce-ai zis? 

Cuvintele lui mi-au întrerupt meditaţia romanţioasă. 



— Ai zis cumva că Lissa l-a văzut? Adică, după 
bătălie? 

Imediat, am încercat legătura. începea să se 
limpezească treptat... însă Lissa dormea, aşa că n-am 
aflat nimic. 

— A cerut el s-o vadă, mi-a explicat Mihail. Aşa că 
au lăsat-o să intre... păzită, evident. 

M-am holbat la el, cu gura căscată. Dimitri primea 
vizitatori. Chiar îl lăsau să primească vizitatori. Faptul 
că aflasem asta mi-a mai luminat dispoziţia întunecată 
care mă cuprinsese. M-am întors să plec. 

— Mersi, Mihail. 

— Stai, Rose... 

însă nu m-am oprit. Am fugit spre clădirea în care se 
afla închisoarea, neluând în seamă privirile celor din 
jur. Eram prea surescitată, prea însufleţită de noua 
informaţie primită. Puteam să-l văd pe Dimitri. Puteam, 
în sfârşit, să fiu cu el, aşa cum şi trebuia să se întâmple. 

— N-ai voie să-l vezi. 

Am încremenit când gardianul de serviciu, de la 
recepţia de la intrare, mi s-a pus în cale. 

— Ce? Trebuie să-l văd pe Dimitri. 

— Nu sunt acceptaţi vizitatori. 

— Dar Lissa... ăăă... Vasilisa Dragomir a putut să-l 
vadă. 

— EI a cerut să vină. 

L-am privit, neîncrezătoare. 

— Sigur a întrebat şi de mine. 



Gardianul a ridicat din umeri. 

— Dac-a fost aşa, mie nu mi-a spus nimeni. 

Furia pe care mi-o stăvilisem toată noaptea trecută 
se redeşteptase în mine. 

— Atunci, du-te să cauţi pe cineva care ştie! Dimitri 
vrea să mă vadă. Trebuie să mă laşi să intru. Cine e 
şeful tău? 

Gardianul s-a încruntat la mine. 

— Nu mă duc nicăieri până nu mi se termină tura. 
Dacă primeşti aprobarea să intri, o să te anunţe cineva. 
Până atunci, nimeni care nu dispune de permisiune 
specială nu are voie să coboare acolo. 

După ce scosesem din circuit o bună parte din 
sistemul de pază al închisorii Tarasov, mă simţeam 
destul de încrezătoare în faptul că l-aş fi putut aranja şi 
pe individul ăsta. Totuşi, la fel de bine ştiam că, de 
îndată ce aveam să ajung în subsolul cu celulele 
arestaţilor, urma să dau peste mult mai mulţi gardieni. 
Pentru o clipă, să-i dobor pe toţi mi s-a părut o soluţie 
extrem de rezonabilă. Doar era vorba despre Dimitri. 
Eram în stare de orice pentru el. Numai că o uşoară 
agitaţie resimţită prin legătura mea cu Lissa m-a făcut 
să redevin raţională. Lissa tocmai se trezise. 

— Foarte bine, i-am zis gardianului, ridicându-mi 
bărbia şi aruncându-i o privire semeaţă. Mersi pentru 
„ajutor". 

Nici n-aveam nevoie de fraierul ăsta. Puteam să mă 
duc la Lissa. 



Ea stătea în celălalt capăt al domeniilor Curţii, faţă 
de locul în care se afla arestul, aşa că am acoperit 
distanţa alergând uşor. Când am ajuns în sfârşit, şi ea 
mi-a deschis uşa, am văzut că-şi făcuse toaleta aproape 
la fel de repede ca mine. De fapt, simţeam că era pe 
cale să plece. Examinnându-i faţa şi mâinile, m-am 
liniştit constatând că aproape toate arsurile dispăruseră. 
Câteva pete roşii tot îi mai rămăseseră pe degete, dar 
atât. Opera lui Adrian. Nu exista medic capabil de o 
astfel de ispravă. îmbrăcată cu o bluză albastră fără 
mâneci, cu părul ei blond dat pe spate, nu arăta deloc ca 
o persoană care trecuse printr-o încercare atât de grea, 
cu mai puţin de douăzeci şi patru de ore în urmă. 

— Eşti bine? m-a întrebat ea. în ciuda tuturor celor 
întâmplate, nu încetase să-şi facă griji pentru mine. 

— Mda, perfect. 

Cel puţin, din punct de vedere psihic. 

—Tu? 

— Perfect, a răspuns ea, dând afirmativ din cap. 

— Arăţi bine, i-am zis. Azi-noapte... cum să-ţi spun, 
mi-a fost cam frică. Focul ăla... 



N-am mai fost în stare să-mi termin ideea. 

— Mda, a făcut ea, abătându-şi privirea de la mine. 
Părea agitată şi stânjenită. Adrian a fost chiar grozav cu 
abilităţile lui de a vindeca, m-a infonnată ea. 

— Intr-acolo te duci? am întrebat-o. Simţeam agitaţie 
şi neastâmpăr prin legătură. Ar fi fost de înţeles ca ea să 
dea fuga la policlinică şi să dea, la rândul ei, o mână de 
ajutor. Numai că... o cercetare mai profundă mi-a 
dezvăluit uluitorul adevăr. Te duci să-l vezi pe Dimitri! 
am exclamat. 

— Rose... 

— Nu, am oprit-o, nerăbdătoare. E perfect. Merg cu 
tine. Tocmai am fost acolo, dar nu m-au lăsat să intru. 

— Rose... 

Lissa arăta acum nespus de stânjenită. 

— Mi-au îndrugat tot felul de rahaturi, cum că el a 
întrebat de tine, şi de mine nu, şi că de-asta nu mă lasă 
să intru. Dar, dacă vii tu, trebuie să mă lase şi pe mine. 

— Rose, a rostit ea cu fennitate, reuşind în sfârşit să 
se se facă auzită peste trăncăneala mea. Nu poţi să vii. 

— Nu... ce? Am încercat să reascult din memorie 
cuvintele ei, pentru eventualitatea în care le-aş fi înţeles 
greşit. Ba sigur că pot! Ştii bine că pot. Şi că el are 
nevoie să mă vadă. 

Ea a clătinat încetişor din cap, încă părând agitată... 
dar şi compătimitoare. 

— Gardianul a spus adevărul, mi-a zis. Dimitri n-a 
întrebat de tine. Doar de mine. 



întreaga mea nerăbdare, întreaga înflăcărare au 
îngheţat brusc. Eram ca paralizată, dezorientată ca 
niciodată. 

— Păi... 

Mi-am amintit cum se agăţase el de ea azi-noapte, de 
înfăţişarea lui disperată. Nu-mi făcea deloc plăcere să 
recunosc, dar părea logic ca el să întrebe mai întâi de 
ea. 

— Normal că vrea să te vadă. Totul e atât de noi şi de 
străin, iar tu eşti cea care l-a salvat. Imediat cum o să-şi 
revină, o să vrea să mă vadă şi pe mine. 

— Rose, nu poţi să vii. 

De data asta, tristeţea din vocea Lissei şi-a găsit 
corespondentul prin legătură, revărsându-se în mine. 

— Nu e vorba doar că Dimitri n-a cerut să te vadă. A 
cerut în mod expres să nu te vadă. 


OPTSPREZECE 


CHESTIA CU ADEVĂRAT NAŞPA atunci când 
eşti legat psihic de cineva este că te cam prinzi dacă 
respectiva persoană minte; sau, în cazul de faţă, dacă nu 
minte. Totuşi replica mea a fost promptă şi instinctivă. 

— Nu-i adevărat. 



— Nu? a replicat Lissa, privindu-mă pătrunzător. 
Ştia, la rândul ei, că eram capabilă să simt adevărul din 
vorbe. 

— Dar asta... nu se poate... 

Nu mi se întâmpla prea des să rămân fără cuvinte... 
şi categoric nu cu Lissa. Atât de frecvent, în relaţia 
noastră eu reprezentam personalitatea dominantă şi-i 
explicam ei de ce erau lucrurile aşa cum erau. între 
timp, la un moment dat, fără ca eu să-mi dau seama de 
asta, Lissa îşi pierduse acea fragilitate. 

— îmi pare rău, a zis ea, cu vocea blândă în 
continuare, dar şi fennă. Legătura îmi arăta cât de mult 
detesta ea să-mi spună lucruri neplăcute. El m-a rugat... 
mi-a cerut în mod expres să nu te las să vii. Mi-a spus 
că nu vrea să te vadă. 

I-am adresat o privire imploratoare, iar vocea mi-a 
sunat ca a unui copil. 

— Dar de ce? De ce-ar spune una ca asta? Fireşte că 
vrea să mă vadă. Probabil că e derutat... 

— Nu ştiu, Rose. Nu ştiu decât ce mi-a spus el. îmi 
pare foarte rău. 

S-a întins spre mine, parcă vrând să mă îmbrăţişeze, 
însă m-am tras înapoi. Capul mi se învârtea încă. 

— O să vin cu tine oricum. Aştept sus, cu ceilalţi 
ggardieni. Şi pe urmă, când o să-i spui lui Dimitri că 
sunt acolo, el o să se răzgândească. 



— Nu cred c-ar fi bine, a zis ea. Părea să vorbească 
destul de serios când spunea să nu vii... era aproape 
disperat. Cred că, dac-ar şti că eşti acolo, s-ar tulbura. 

— S-ar tulbura? S-ar tulbura? Lissa, cu mine 
vorbeşti! El mă iubeşte. Are nevoie de mine. 

Lissa a tresărit, făcându-mă să-mi dau seama că 
ţipasem la ea. 

— Eu ştiu doar ce mi-a zis el. Totul e atât de 
confuz... te rog. Nu mă pune într-o poziţie delicată. Mai 
bine... aşteaptă să vezi ce-o să se-ntâmple. Iar dacă vrei 
să ştii ce se-ntâmplă, poţi oricum... 

Lissa nu şi-a mai sfârşit fraza, însă ştiam la ce făcea 
aluzie. Se oferea să mă lase să urmăresc întâlnirea ei cu 
Dimitri prin intennediul legăturii noastre. Era un gest 
măreţ din partea ei; nu că m-ar fi putut împiedica, dac- 
aş fi vrut s-o fac. Şi totuşi, ei de obicei nu-i plăcea ideea 
de a fi „spionată". însă acum era singurul lucru care-i 
trecea prin minte că m-ar putea face să mă simt mai 
bine. 

Dar nici vorbă să-mi amelioreze starea de spirit, de 
fapt. Toate acestea încă mi se păreau o nebunie. Mie, 
să- mi fie refuzat accesul la Dimitri! Dimitri care, 
chipurile, nu vrea să mă vadă! Ce naiba? Reacţia mea 
viscerală era să nu iau în seamă nimic din ceea ce-mi 
zisese şi să merg mai departe cu ea, solicitând accesul 
în clipa în care aveam să ajungem. Cu toate acestea, 
sentimentele pe care le receptam prin legătura noastră 
mă implorau să n-o fac. Poate că nici ea nu-i înţelegea 



dorinţele lui Dimitri, însă simţea că trebuia să le 
respecte, până când am putea să evaluăm mai bine 
situaţia. 

— Te rog, a zis ea. Tonul ei aproape plângăcios m-a 
făcut să cedez, în sfârşit. 

— OK, am zis. Simţeam că mor spunând asta. Era ca 
şi cum aş fi recunoscut că eram înfrântă. Gândeşte-te că 
e o retragere tactică. 

— îţi mulţumesc, a zis şi, de data asta, chiar m-a 
îmbrăţişat. îţi jur c-o să fac rost de mai multe informaţii 
şi-o să încerc să-mi dau seama despre ce e vorba, bine? 

I-am făcut un semn de încuviinţare, încă 
demoralizată, şi am ieşit împreună din clădire. M-am 
despărţit de ea la momentul potrivit, cu o mohorâtă 
reticenţă, lăsând-o să-şi continue drumul spre clădirea 
gardienilor, în timp ce eu m-am îndreptat spre camera 
mea. De îndată ce n-am mai văzut-o, m-am strecurat 
fără întârziere în mintea ei, privind prin ochii ei cum 
călca pe iarba perfect tunsă. Legătura tot mai era un pic 
înceţoşată, dar se limpezea de la un minut la altul. 

Sentimentele îi erau tulburi. îi părea rău pentru 
mine, se simţea vinovată pentru faptul că fusese nevoită 
să mă refuze. în acelaşi timp, era nerăbdătoare să-l 
viziteze pe Dimitri. Resimţea şi ea nevoia de a-1 
vedea... dar nu în acelaşi fel ca mine. încă avea 
sentimentul acela de responsabilitate faţă de el, nevoia 
arzătoare de a-1 proteja. 



Când a ajuns la biroul de primire din clădire, 
gardianul care mă oprise a înclinat din cap spre ea în 
semn de salut, a luat telefonul şi a sunat repede pe 
cineva. După câteva clipe, au apărut trei gardieni şi au 
invitat-o prin semne pe Lissa să-i urmeze în adâncurile 
clădirii. Arătau neobişnuit de posaci, chiar şi faţă de 
înfăţişarea tipică lor. 

— Nu sunteţi obligată să faceţi asta, i-a zis unul 
dintre ei. Doar pentru că vă tot cheamă... 

— Nu-i nicio problemă, a replicat ea, cu aerul acela 
rece şi demn al unui vlăstar regal. 

— Vor fi gardieni destui prin preajmă, exact la fel ca 
data trecută. Nu trebuie să vă faceţi griji cu privire la 
propria siguranţă. 

Lissa i-a săgetat pe toţi cu o privire tăioasă. 

— Nu mi-am făcut niciodată griji pentru aşa ceva, de 
la bun început. 

Coborârea la nivelurile subterane ale clădirii mi -a 
readus în minte amintiri dureroase despre ziua când îl 
vizitasem pe Victor, împreună cu Dimitri. Acel Dimitri 
cu cu care eram pe-atunci într-o perfectă uniune, acel 
Dimitri care mă înţelegea în totalitate. Iar după 
terminarea vizitei, fusese turbat de furie din cauza 
ameninţărilor lui Victor la adresa mea. Dimitri mă 
iubise atât de mult, încât fusese dispus să facă orice ca 
să mă apere. 

O uşă cu sistem de acces cu cartelă magnetică le-a 
permis în sfârşit să intre în spaţiul rezervat arestului, 



care consta în cea mai mare parte într-un coridor lung, 
cu celule de-o parte şi de cealaltă. Acolo nu era aceeaşi 
atmosferă deprimantă ca în închisoarea Tarasov, însă 
nici vreo senzaţie de căldură şi confort nu aveai, din 
pricina rigidităţii interioare şi abundenţei de oţel cu 
aspect industrial. 

Lissa abia dacă putea să meargă pe coridor, din 
cauză că era ticsit de gardieni. Atâta pază, pentru o 
singură persoană. Unui strigoi nu i-ar fi fost imposibil 
să treacă printre gratiile din oţel ale unei celule, însă 
Dimitri nu era strigoi. De ce nu erau ei capabili să vadă 
asta? Ce, erau orbi? 

Lissa, cu escorta ei cu tot, şi-a croit drum prin 
mulţime şi s-a oprit în faţa celulei lui Dimitri. încăperea 
avea un aspect la fel de rece ca tot restul zonei de 
detenţie, neavând decât mobilierul strict necesar. 
Dimitri stătea aşezat pe patul îngust, cu picioarele 
strânse sub corp, aplecat spre un colţ al încăperii, şi cu 
spatele spre uşa celulei. Nu la aşa ceva mă aşteptasem. 
De ce nu trăgea de gratii? De ce nu cerea să fie eliberat, 
de ce nu le spunea că nu e strigoi? De ce trata cu atâta 
linişte toată situaţia? 

— Dimitri. 

Vocea Lissei era delicată şi blândă, plină de o 
căldură care contrasta vădit cu asprimea celulei. Era 
vocea unui înger. 

Şi, pe măsură ce Dimitri se răsucea lent spre ea, 
devenea evident că şi el era de aceeaşi părere. Expresia 



feţei i s-a transformat sub ochii noştri, trecând de la 
posomorâre la uluire. 

Nu era singurul care era uluit. Chiar dacă mintea îmi 
era legată de a Lissei, acolo unde eram, de cealaltă 
parte a domeniilor Curţii, mie însămi aproape că mi se 
tăiase respiraţia. Imaginea lui fugară, de azi-noapte, 
fusese uluitoare. Dar acum... să-l văd în întregime, în 
timp ce privea spre Lissa — şi spre mine — îmi dădea 
fiori. Era o minune. Un dar. Un miracol. 

Nu, serios, cum mai putea să creadă cineva că era 
strigoi? Şi cum putusem eu să mă las convinsă de faptul 
că Dimitri, cel cu care fusesem în Siberia, era acesta? 
Se spălase de urmele bătăliei şi purta o pereche de 
jeanşi şi un tricou simplu, negru. îşi legase părul 
castaniu într-o coadă scurtă, iar vaga umbră care-i 
acoperea partea de jos a feţei indica faptul că avea 
nevoie să se bărbierească. Dar probabil că nu l-ar fi 
lăsat nimeni să se apropie de-o lamă. Oricum, asta 
aproape că-1 făcea să arate şi mai sexy: mai real, mai 
dhampir. Mai viu. Ochii erau cei care dovedeau totul. 
Paloarea de moarte a pielii — acum dispărută — fusese 
întotdeauna năucitoare, însă ochii lui roşii fuseseră tot 
ce se putea mai rău. Acum, erau perfecţi. Exact ca 
altădată. Calzi şi căprui, umbriţi de gene lungi. Aş fi 
putut să-i contemplu o veşnicie. 

— Vasilisa, a oftat el. Sunetul vocii lui a făcut ca 
inima să mi se strângă în piept. Doamne, cât de dor mi- 
era să-l aud vorbind! Te-ai întors, a zis el. 



De îndată ce a început să se apropie de gratii, 
gardienii din jurul Lissei au strâns rândurile, gata să-l 
oprească dacă avea intr-adevăr să se repeadă printre ele. 

— înapoi! s-a răstit ea, pe tonul unei regine, rotindu- 
şi privirea mânioasă spre toţi cei din jur. Lăsaţi-ne un 
pic de spaţiu. 

Nimeni nu a reacţionat imediat, aşa că ea a strigat 
mai tare. 

— N-aţi auzit? înapoi! 

Am simţit un firicel minuscul de vrajă prin legătură. 
Nu prea multă, însă Lissa îşi dublase cuvintele cu 
puţină constrângere indusă de spirit. Nu prea avea cum 
să ţină sub stăpânirea ei un grup atât de numeros, însă 
comanda avusese în ea suficientă forţă încât să-i 
detennine să se mai retragă puţin şi să lase un spaţiu 
între ea şi Dimitri. Atunci, ea a devenit din nou atentă 
la el, atitudinea sa aprigă devenind instantaneu blândă. 

— Sigur că m-am întors. Cum te simţi? Te-au... 

Le-a aruncat o privire ameninţătoare gardienilor de 
pe culoar. 

— ... te-au tratat cum trebuie? 

El a ridicat din umeri. 

— E-n regulă. Nu-mi face nimeni nimic rău. 

Dacă redevenise câtuşi de puţin cel de dinainte, n-ar 
fi recunoscut niciodată că i-ar fi făcut cineva rău. 

— Doar că-mi pun multe întrebări. Prea multe 
întrebări. 



Vocea îi suna din nou istovită... foarte deosebită de 
cea a unui strigoi, care nu avea niciodată nevoie de 
odihnă. 

— însă ochii, a adăugat el. Vor întruna să-mi 
examineze ochii. 

— Dar cum te simţi ? a insistat ea. Cu mintea? Cu 
sufletul? 

Dacă situaţia n-ar 11 fost atât de gravă, poate că m-aş 
fi amuzat. Semăna foarte mult cu genul de interogatoriu 
luat de un psihoterapeut: ceva de care atât Lissa, cât şi 
eu avuseserăm parte din plin. Detestam să-mi fie puse 
astfel de întrebări, însă acum chiar voiam să aflu cum 
se simţea Dimitri. 

Privirea lui, până acum atât de concentrată asupra ei, 
s-a abătut deodată de la ea şi a devenit tulbure. 

— E... e greu de descris. Parcă m-am trezit dintr-un 
vis. Dintr-un coşmar. Parcă aş fi asistat la acţiunile 
altcuiva, care s-a folosit de corpul meu... parcă am 
urmărit un film, sau un spectacol de teatru. Numai că n- 
a fost altcineva. Eu am fost. în tot ce s-a întâmplat, eu 
am fost, iar acum, iată-mă aici, şi întreaga lume s-a 
schimbat. Mă simt de parcă aş învăţa totul din nou, de 
la capăt. 

— O să treacă. O să te obişnuieşti cu situaţia după 
ce-ţi intri înapoi în pielea ta, cel de dinainte. 

Era doar o presupunere a ei, însă una în care avea 
multă încredere. 



Dimitri a înclinat din cap, arătând spre gardienii 
adunaţi în preajma lor. 

— Ei nu sunt de aceeaşi părere. 

— Vor fi, a replicat ea, cu o credinţă de nestrămutat. 
Doar că avem nevoie de timp. 

S-a aşternut tăcerea. Apoi, Lissa, ezitând, a rostit 
următoarele cuvinte. 

— Rose... vrea să te vadă. 

Atitudinea visătoare, posacă a lui Dimitri s-a risipit 
într-o fracţiune de secundă. Privirea i s-a concentrat din 
nou asupra Lissei, moment în care în ochii lui a apărut 
un licăr de emoţie veritabilă, intensă. 

— Nu. Oricine, numai ea nu. Nu pot s-o văd. N-o 
lăsa să vină încoace. Te rog. 

Lissa a înghiţit în sec, neştiind cum trebuia să 
reacţioneze. Faptul că avea spectatori îi îngreuna 
situaţia. Tot ce putea să facă era să-şi coboare tonul, 
astfel încât să n-o audă ceilalţi. 

— Dar... ea te iubeşte... E ingrijorată pentru tine. Tot 
ce s-a întâmplat... faptul că am putut să te salvăm... Ei 
bine, în cea mai mare parte i s-a datorat ei. 

— Tu m-ai salvat. 

— Eu am înfăptuit numai ultima parte. Restul... în 
fine. Rose a făcut, hm, foarte multe. 

Cum ar fi, să zicem, să pătrundă într-o închisoare şi 
să elibereze un deţinut. 

Dimitri şi-a întors faţa de la Lissa, iar focul acela 
care-i luminase pentru scurt timp trăsăturile s-a stins. S- 



a dus într-o margine a celulei şi s-a rezemat de perete. 
A închis ochii pentru câteva clipe, a inspirat adânc, 
după care i-a redeschis. 

— Oricine, numai ea nu, a repetat apoi. Nu vreau s-o 
văd, după tot ce i-am făcut. Şi i-am făcut o mulţime de 
lucruri... de lucruri oribile. 

Şi-a întors palmele spre el şi le-a privit fix pentru o 
clipă, ca şi cum ar fi văzut sânge pe ele. 

— Ce i-am făcut a fost cel mai mare rău posibil... 
mai ales din cauză că era ea. Venise să mă salveze din 
starea aia, iar eu... 

A clătinat din cap. 

— Eu i-am făcut numai lucruri îngrozitoare. Şi 
altora. Nu pot să dau ochii cu ea după toate astea. Ceea 
ce am făcut este de neiertat. 

— Ba nu, l-a contrazis Lissa, cu insistenţă. Nu erai 
tu. Nu erai cel adevărat. Ea o să te ierte. 

— Nu. Nu există iertare pentru mine... mai ales după 
tot ce-am făcut. N-o merit, nu merit nici măcar să fiu în 
preajma ei. Sgurul lucru pe care pot să-l fac... 

S-a întors spre Lissa şi, spre uluirea amândurora, a 
căzut în genunchi în faţa ei. 

— Singurul lucru pe care pot să-l fac... singura 
izbăvire pe care pot încerca s-o caut... e să te răsplătesc 
pentru că m-ai salvat. 

— Dimitri, a început ea, jenată, doar ţi-am spus... 

— Ţi-am simţit puterea. în clipa aia, te-am simţit 
cum îmi redai sufletul. Te-am simţit lecuindu-1. E o 



datorie de care n-aş putea să mă achit vreodată, dar îţi 
jur că-mi voi petrece tot restul vieţii încercând. 

Şi, în timp ce o privea, pe chip i s-a aşternut aceeaşi 
expresie vrăjită de mai devreme. 

— Dar eu nu vreau aşa ceva. Nu ai de ce să mă 
răsplăteşti. 

— Trebuie să te răsplătesc pentru tot... a contrazis-o 
el. îţi datorez viaţa... îţi datorez sufletul. E singura cale 
prin care aş putea să mă apropii vreodată de 
răscumpărarea tuturor greşelilor pe care le-am făcut. Şi 
tot nu e de ajuns... dar e tot ce-mi stă în puteri, a 
adăugat, împreunându-şi palmele. Jur, orice ai nevoie, 
dacă-mi stă în puteri o să fac totul pentru tine. O să te 
slujesc şi-o să te apăr tot restul vieţii mele. O să fac tot 
ce-mi vei cere. îţi jur loialitate pentru totdeauna 

Din nou, Lissa a dat să spună că nu voia aşa ceva, 
dar tocmai atunci i-a venit în minte o idee vicleană. 

— Atunci, accepţi s-o vezi pe Rose? 

Dimitri a făcut o grimasă. 

— Orice, numai asta nu. 

— Dimitri... 

— Te rog. Fac orice altceva pentru tine, dar s-o văd 
pe ea... m-ar durea prea mult. 

Acesta era, probabil, unicul argument care putea s-o 
convingă pe Lissa să abandoneze subiectul. Plus 
expresia de disperare, de deznădejde de pe faţa lui 
Dimitri. Era o expresie pe care n-o mai văzuse 
vreodată, şi nici eu n-o mai văzusem. In ochii mei, el 



fusese mereu invincibil, iar semnul acesta de 
vulnerabilitate nu-1 făcea să mi se pară mai slab. îl 
făcea să mi se pară doar mai complex. Mă făcea să-l 
iubesc şi mai mult... şi să-mi doresc să-l ajut. 

Lissa a înclinat uşor din cap, în timp ce unul dintre 
gardienii din escortă o anunţa că trebuia să plece. 
Dimitri a rămas în continuare în genunchi, în timp ce ei 
o însoţeau afară, urmărind-o cu o privire care dădea de 
înţeles că ea era unica speranţă rămasă pe lume pentru 
el. 

Inima mi s-a strâns, atât de necaz, cât şi de gelozie... 
dar şi de un dram de mânie. Eu eram cea pe care ar fi 
trebuit s-o privească aşa. Cum îndrăznea? Cum 
îndrăznea să se poarte de parcă Lissa ar fi fost cea mai 
minunată fiinţă din lume? E-adevărat, ea contribuise 
enorm la salvarea lui, însă eu fusesem cea care făcuse 
înconjurul Pământului pentru el. Eu eram cea care-şi 
riscase permanent viaţa pentru el. Şi, cel mai important 
dintre toate, eu eram cea care-1 iubea. Cum putea să 
întoarcă spatele unui astfel de adevăr? 

Amândouă ne simţeam dezorientate şi necăjite, în 
timp ce Lissa ieşea din clădire. Pe amândouă ne 
înnebunea starea lui Dimitri. Oricât de furioasă aş fi 
fost din cauza refuzului lui de a mă vedea, tot mă 
simţeam oribil, văzându-1 atât de decăzut. Mă omora 
gândul acesta. El nu se mai comportase niciodată aşa. 
După atacul asupra Academiei, e clar că fusese trist şi-l 
îndureraseră pierderile. Dar acum, era cu totul alt gen 



de deznădejde. Avea în ea o profundă notă de depresie 
şi de vinovăţie, de care el credea că n-are cum să scape. 
Amândouă eram şocate de asta. Dimitri fusese mereu 
un om de acţiune, mereu gata să se repună pe picioare 
după consumarea unei tragedii şi să pornească spre 
următoarea bătălie. 

Dar acum? Acum nu semăna cu nimic din ceea ce 
văzuserăm vreodată la el, aşa că amândouă aveam o 
mulţime de idei nebuneşti cu privire la modul în care 
puteam să rezolvăm problema. Abordarea ei mai 
blândă, mai compătimitoare era să discute în continuare 
cu el şi, în acelaşi timp, să convingă cu tot calmul 
posibil oficialităţile Curţii de faptul că Dimitri nu mai 
reprezenta un pericol. Soluţia care-mi venise mie în 
minte era să mă duc la Dimitri, indiferent ce pretindea 
el că vrea. Eram specialistă în a pătrunde ilegal într-o 
închisoare şi-a ieşi apoi de-acolo. Să mă infiltrez într-o 
celulă din arest era floare la ureche. Mă simţeam încă 
sigură pe faptul că, imediat cum mă va vedea, se va 
răzgândi cu privire la toată povestea aia cu izbăvirea. 
Cum de putea să creadă cu atâta convingere că nu l-aş 
fi iertat? Doar îl iubeam. îl înţelegeam. Cât despre a 
convinge oficialităţile că el nu însemna un pericol... ei 
bine, aici, metoda mea încă era un pic cam înceţoşată, 
însă aveam senzaţia că ar fi implicat o grămadă de 
urlete şi de bubuituri în uşi. 

Lissa era perfect conştientă de faptul că urmărisem 
întâlnirea ei cu Dimitri, aşa că nu s-a simţit obligată să 



mă viziteze, mai ales că putea încă să fie de folos la 
policlinică. Auzise că Adrian aproape că se prăbuşise 
după câtă putere magică îşi consumase pentru 
vindecarea altora. Părea ceva atât de atipic pentru el, 
atât de altruist... făcuse lucruri uimitoare, cu un preţ 
considerabil pentru propria-i sănătate. 

Adrian. 

Aici era o problemă. Nu avusesem ocazia să-l văd de 
când ne întorseserăm. Şi, lăsând deoparte faptul că 
auzisem veşti despre cum îi vindecase pe alţii, nu mă 
gândisem absolut deloc la el. Afirmasem că, dacă 
Dimitri putea fi salvat, asta nu însemna sfârşitul relaţiei 
dintre Adrian şi mine. Cu toate acestea, Dimitri abia se 
întorsese, de nici douăzeci şi patru de ore, şi uite-mă 
deja obsedată de... 

— Lissa? 

Cu toate că revenisem în propria minte, o parte a ei 
continua s-o urmărească, absentă, pe Lissa. Christian o 
aştepta în faţa policlinicii, rezemat de perete. După cum 
arăta, părea să stea acolo de destulă vreme, aşteptând 
ceva... sau, mai degrabă, pe cineva. 

Ea s-a oprit brusc şi, în mod inexplicabil, toate 
gândurile legate de Dimitri i-au zburat din minte. Ei, 
mai dă-o-ncolol Sigur că-mi doream ca cei doi să-şi 
repare relaţia, însă acum nu aveam timp de-aşa ceva. 
Soarta lui Dimitri era cu mult mai importantă decât 
tachinările Lissei cu Christian. 



Totuşi, Christian nu părea să fie într-o dispoziţie 
înclinată spre sarcasm. O privea pe Lissa preocupat, 
curios. 

— Cum te simţi? a întrebat-o el. Nu mai vorbiseră 
între ei de când ne întorseserăm, iar ea fusese destul de 
incoerentă pe parcursul celei mai mari părţi a drumului. 

— Foarte bine, a răspuns ea, atingându-şi faţa, 
absentă. M-a vindecat Adrian. 

— Presupun că e şi el bun la ceva, a zis Christian. 
OK, poate că era un piculeţ sarcastic şi azi. Dar numai 
un piculeţ. 

— Adrian se pricepe la o grămadă de lucruri, a 
replicat ea, deşi nu şi-a putut stăpâni un mic zâmbet. A 
alergat peste tot azi-noapte. 

— Dar tu? Doar te ştiu cum eşti. Cum te-ai trezit, 
probabil ca-i şi fost aici, alături de el. 

Ea a clătinat din cap. 

— Nu. După ce m-a vindecat Adrian, m-am dus să-l 
văd pe Dimitri. 

Veselia i-a dispărut de pe chip lui Christian. 

— Ai vorbit cu el? 

— De două ori până acum. Da. Am vorbit. 

-Şi? 

—Şi ce? 

— Cum e? 

— E ca Dimitri. 

S-a încruntat deodată, regândindu-şi afirmaţia. 

— în fine... nu tocmai ca Dimitri. 



— Ce, tot mai are ceva de strigoi în el? a întrebat 
Christian, îndreptându-şi spinarea şi aruncând fulgere 
din ochii lui albaştri. Dacă încă e periculos, n-ai de ce 
să te mai apropii... 

— Nu! a exclamat ea. Nu e periculos. Şi... 

A făcut câţiva paşi în faţă, licărul de mânie 
reapărându-i în ochi. 

— Şi chiar să fi fost, tu nu ai de ce să-mi spui mie ce 
pot să fac şi ce nu! 

Christian a scos un oftat teatral. 

— Şi eu, care credeam că Rose e singura mereu 
dispusă să se arunce în situaţii aberante, fără să-i pese 
dacă-i pun viaţa în primejdie... 

Furia Lissei s-a aprins cu repeziciune, probabil şi din 
cauza prea intensei utilizări a spiritului. 

— Hei, doar ştiu că n-ai avut nimic împotrivă să mă 
ajuţi să înfig ţepuşa în Dimitri! Doar tu m-ai antrenat 
pentru asta. 

— Aia a fost altceva. Deja ne găseam într-o situaţie 
critică, şi dacă ieşea aiurea... ei bine, puteam să-l 
incinerez. 

Christian a examinat-o din cap până-n picioare, iar 
în privirea lui era ceva... ceva care părea să fie mai mult 
decât o simplă evaluare obiectivă. 

— în schimb, tu nu erai nevoită s-o faci. Ai fost 
uluitoare. Ai dat lovitura. Nu ştiam dac-o să poţi, dar ai 
putut... iar cu focul... Nici măcar n-ai tresărit, dar 
trebuie să fi fost cumplit... 



Avea o anumită nuanţă în voce, ca şi cum abia acum 
conştientiza ce urmări ar fi putut să sufere Lissa. Grija 
şi admiraţia lui au făcut-o să se îmbujoreze, aşa că a 
scuturat uşor din rap — un vechi truc — , astfel încât 
şuviţele de păr care-i scăpaseră din coada de la spate să- 
i cadă pe faţă, ascunzându-i-o. Dar nu mai era nevoie. 
Christian privea deja în pământ. 

— Trebuia s-o fac, a zis ea, până la urmă. Trebuia să 
văd dacă e posibil. 

El şi-a ridicat privirea. 

— Şi a fost... nu? Chiar n-a mai rămas nicio urmă din 
strigoi? 

— Niciuna. Sunt perfect convinsă. Dar nimeni nu mă 
crede. 

— Şi poţi să-i învinuieşti? Adică, eu te-am ajutat, şi 
mi-am dorit să fie adevărat... dar nu sunt sigur că aş fi 
crezut vreodată, cu adevărat, cu toată sinceritatea, că ar 
putea cineva să se mai întoarcă dintr-o asemenea stare. 

Şi-a abătut din nou privirea, spre o tufă de liliac de 
data aceasta. Lissa simţea parfumul florilor, însă 
expresia îndepărtată şi tulburată de pe faţa lui Christian 
îi dădea de înţeles că el nu se gândea la natură. Dar nici 
la Dimitri, am înţeles eu apoi. Se gândea la părinţii lui. 
Dar dac-ar fi existat utilizatori ai spiritului prin 
preajmă, atunci când cei doi Ozera se transformaseră în 
strigoi? Dac-ar fi existat o cale de a-i salva? 

Lissa, fără să-i ghicească gândul, cum făcusem eu, a 
continuat: 



— Nici măcar nu ştiu dacă eu am crezut, sau nu. Dar, 
imediat cum s-a întâmplat... ei bine, am ştiut. Ştiu. Nu 
există urmă de strigoi în el. Trebuie să-l ajut. Trebuie 
să-i fac pe ceilalţi să înţeleagă. Nu pot să-i las să-l ţină 
închis la infinit... sau mai rău. 

Să-l scoată pe Dimitri din depozit fără ca ceilalţi 
gardieni să-l străpungă cu ţepuşele nu fusese deloc uşor 
pentru ea, şi se cutremura amintindu-şi de primele 
câteva secunde după preschimbarea lui, când toată 
lumea ţipa că trebuia ucis. 

Christian a privit-o din nou în ochi, plin de 
curiozitate. 

— Ce-ai vrut să spui, că e ca Dimitri, dar nu ca 
Dimitri? 

Vocea ei tremura un pic când i-a răspuns. 

— Că e... trist. 

— Trist? Aveam impresia că ar fi trebuit să fie fericit 
că a fost salvat. 

— Nu... nu înţelegi. Se simte îngrozitor pentru tot ce 
a făcut ca strigoi. Vinovat, deprimat. Se autoflageleză, 
îşi închipuie că nu va fi iertat. 

— 'Tu-i mama mă-sii! a exclamat Christian, evident 
prins pe picior greşit. Câteva fete moroi au trecut 
tocmai atunci pe lângă el şi l-au privit scandalizate de 
înjurătură. Apoi, s-au grăbit să plece mai departe, 
şuşotind între ele. Christian a făcut abstracţie de ele. 
Dar n-a avut încotro, a zis apoi. 

— Ştiu, ştiu. Deja i-am spus şi eu. 



— Rose nu l-ar putea ajuta? 

— Nu, a răspuns Lissa, repezită. 

Christian a aşteptat ca ea să-i dea detalii, dar văzând- 
o că n-are de gând s-o facă, s-a enervat. 

— Cum adică nu poate? Ea ar trebui să ne ajute mai 
mult decât oricine! 

— Nu vreau să intru în detalii. 

Situaţia mea cu Dimitri o sâcâia destul de mult. Ca şi 
pe mine. Brusc, Lissa s-a întors spre policlinică. Pe 
dinafară, clădirea avea un aspect regal, de castel, însă 
înăuntru totul era modem şi sterilizat exact ca-n oricare 
alt spital. 

— Uite ce e, eu trebuie să intru. Şi nu mă mai privi 
aşa! 

— Cum? a întrebat el, făcând câţiva paşi spre ea. 

— Dezaprobator. Cu aerul ăla şucărit pe care-1 ai 
când ceva nu iese aşa cum vrei. 

— Ba nu te privesc aşa! 

— Ba aşa mă priveşti chiar acum! 

S-a retras din faţa lui, apoi s-a îndreptat spre intrarea 
policlinicii. 

— Dacă vrei să afli toată povestea, discutăm mai 
târziu. Acum n-am timp... şi, sinceră să fiu... nici nu 
prea am chef să vorbesc despre asta. 

Privirea aceea şucărită — avea dreptate ea, chiar aşa 
era — s-a mai domolit puţin. Aproape cu nervozitate, i- 
a zis: 

— OK. Atunci, pe mai târziu. Şi, Lissa... 



— Hmm? 

— Mă bucur că eşti bine. Ce-ai făcut azi-noapte... în 
fine, a fost de-a dreptul uluitor. 

Lissa s-a uitat la el timp de câteva secunde, foarte 
încărcate, iar bătăile inimii ei s-au accelerat uşor 
privindu-1 cum briza îi ciufulea părul negru. 

— N-aş fî putut să fac nimic fără ajutorul tău, a 
răspuns, în cele din urmă. Şi, cu asta, s-a întors şi a 
intrat în clădire, iar eu m-am întors cu totul în propria 
minte. 

Şi, ca şi mai devreme, nu ştiam ce să fac. Lissa avea 
să fie ocupată tot restul zilei, iar să-mi petrec timpul 
zbierând în biroul gardienilor nu mi-ar fi fost deloc de 
folos în încercarea de a ajunge la Dimitri. Mă rog, 
presupun că exista şansa colaterală să-i enervez în 
asemenea hal, încât să mă azvârle şi pe mine într-o 
celulă. Atunci, eu şi Dimitri am fî fost unul lângă 
celălalt. Am înlăturat cu promptitudine planul, de teama 
că nu mi-ar aduce decât o porţie suplimentară de 
îndosariat documente. 

Ce puteam să fac? Nimic. Simţeam nevoia să-l 
revăd, dar nu ştiam cum să procedez. Uram faptul că n- 
aveam niciun plan. întâlnirea Lissei cu Dimitri nu-mi 
fusese nici pe departe de-ajuns şi, oricum, mi se părea 
important să-l privesc prin ochii mei, nu printr-ai ei. Şi, 
of, tristeţea aia... înfăţişarea aia a deznădejdii 
desăvârşite... Nu eram în stare s-o îndur. îmi doream 
să-l ţin în braţe, să-i spun că totul avea să fie bine. îmi 



doream să-i spun că-1 iertasem deja şi că vom face ca 
totul să fie la fel ca altădată. Că puteam să fim 
împreună, exact aşa cum plănuiserăm... 

Gândul acesta mi-a adus lacrimi în ochi şi, rămânând 
singură cu frustrarea şi cu inactivitatea mea, am revenit 
cu mintea în cameră şi m-am azvârlit în pat. Puteam în 
sfârşit să plâng în voie, căci încă de azi-noapte mă 
abţinusem. Nici măcar nu ştiam limpede din ce cauză 
plângeam. A traumelor şi a sângelui curs în ultima zi. A 
inimii mele zdrobite. A necazului lui Dimitri. A 
crudelor împrejurări care ne distruseseră vieţile. Zău 
aşa, existau motive cu duiumul. 

Am rămas în camera mea o bună parte din zi, 
pierdută în propria jale şi nelinişte. îmi derulam în 
minte, iar şi iar, filmul întâlnirii Lissei cu Dimitri, tot ce 
spusese el şi felul în care arăta. Pierdusem noţiunea 
timpului şi a fost nevoie de o bătaie în uşă care să mă 
smulgă din emoţiile mele sufocante. 

Frecându-mă în grabă la ochi, am deschis uşa şi am 
dat cu ochii de Adrian. 

— Bună, am zis, un pic surprinsă de prezenţa lui... ca 
să nu mai pun la socoteală sentimentul de vinovăţie pe 
care-1 simţeam, provocat de faptul că eram îmbufnată 
din cauza unui alt tip. încă nu mă simţeam pregătită să 
dau ochii cu Adrian, dar se pare că nu aveam de ales. 

— Vrei... vrei să intri? 

— Aş vrea, micuţule dhampir. 



Părea să se grăbească, şi nicidecum c-ar fi venit 
pentru o discuţie despre relaţia dintre noi. Totuşi, n-am 
venit decât în trecere, ca să-ţi fac o invitaţie. 

— O invitaţie? m-am mirat. Mintea îmi rămăsese 
încă la Dimitri. Dimitri, Dimitri şi iar Dimitri. 

— O invitaţie la o petrecere. 


NOUĂSPREZECE 


—EŞTI NEBUN? l-am întrebat. 

Mi-a răspuns cu aceeaşi privire mută pe care o avea 
de fiecare dată când îi puneam întrebarea asta. Oftând, 
am mai făcut o încercare. 

— O petrecere ? E prea de tot, chiar şi pentru tine. 
Tocmai au murit atâţia! Şi gardieni. Şi Priscilla Vodă. 

Ca să nu mai pun la socoteală şi că cineva se 
întorsese din morţi. Dar probabil că era mai bine dacă 
omiteam partea asta. 

— Nu e momentul să ne facem praf şi să jucăm ping- 
pong cu berile, am insistat. 

Mă aşteptam ca Adrian să-mi spună că oricând era 
un moment potrivit să jucăm ping-pong cu berile, însă 
el a rămas serios. 



— De fapt, tocmai pentru că au murit atâţia o să fie o 
petrecere. Şi nu e din alea la care se bea bere cu butoiul. 
Poate că „petrecere" nu e tocmai termenul potrivit, a 
remarcat el, încruntându-se, în timp ce-şi căuta 
cuvintele. E un eveniment special. Unul de elită. 

— Toate petrecerile regale sunt de elită, i-am atras 
atenţia. 

— Mda, dar nu toţi cei din familiile regale sunt 
invitaţi la asta. E vorba de... în fine, de elita elitei. 

Tot nu înţelegeam despre ce era vorba. 

— Auzi, Adrian... 

— Stai, ascultă-mă, m-a oprit, trecându-şi degetele 
prin păr — gestul lui obişnuit, care arăta că era frustrat. 
Nu e chiar o petrecere, cât mai degrabă o ceremonie. O 
tradiţie veche, foarte veche, din... nu ştiu. Din România, 
cred. I se spune priveghi. E un mod de a-i onora pe cei 
morţi — un secret care s-a transmis prin cele mai vechi 
genealogii. 

Mi-au revenit în minte frânturi de amintiri legate de 
o societate secretă cu scop distructiv de la Sf. Vladimir. 

— Nu e vreo chestie de genul Mână , nu? 

— Nu, jur. Te rog. Rose. Nici eu nu prea sunt amator 
de-aşa ceva, dar mama mă obligă să merg, şi tare mi-ar 
plăcea să fii şi tu acolo cu mine. 

Elită şi genealogii însemnau, pentru mine, cuvinte 
periculoase. 

— O să mai fie şi alţi dhampiri acolo? 



— Nu, a răspuns, după care a adăugat repede: totuşi, 
am aranjat să fie acolo şi câteva persoane cu care o să 
fii de acord. Aşa o să fie mai bine pentru amândoi. 

— Lissa? am încercat să ghicesc. Dacă tot era vorba 
despre genealogii preţuite, atunci a ei era sigur una 
dintre ele. 

— Mda, tocmai am dat de ea la policlinică. Reacţia ei 
a fost cam la fel ca a ta. 

Am zâmbit. In acelaşi timp, mi-a stârnit interesul. 
Voiam să mai discut cu ea despre ce se întâmplase în 
timpul vizitei ei la Dimitri, şi ştiam că ea mă evita 
tocmai din cauza asta. Dacă participarea la cine ştie ce 
ritual regal prostesc, sau la ce-o mai fi fost, avea să mă 
pună faţă-n faţă cu ea, atuci cu atât mai bine. 

— Şi altcineva? 

— Persoane care o să-ţi placă. 

— Perfect. Fă pe misteriosul. Bine, merg la 
întrunirea ta de sectă. 

în replică, mi-a zâmbit. 

— Nu e tocmai o sectă, micuţule dhampir. Chiar este 
un mod de a le aduce un ultim omagiu celor ucişi în 
luptă. 

A întins mâna şi şi-a trecut uşor degetele pe obrazul 
meu. 

— Şi, mă bucur... o, Doamne, cât mă bucur că n-ai 
fost printre ei... nici nu ştii... 

Vocea i s-a frânt, zâmbetul lui frivol a tremurat 
pentru o clipă, după care a devenit din nou sigur. 



— Nici nu ştii cât de îngrijorat am fost. Fiecare clipă 
cât ai fost plecată, fiecare clipă în care nu ştiam ce se- 
ntâmplă cu tine... a fost o agonie. Şi chiar după ce am 
auzit că eşti bine, i-am tot întrebat pe toţi pe care i-am 
întâlnit în policlinică dacă ştiau ceva despre tine. Dacă 
te-au văzut când te luptai, dacă ai fost rănită... 

Am simţit cum mi se pune un nod în gât. Nu 
avusesem cum să-l întâlnesc pe Adrian când mă 
întorsesem, însă ar fi trebuit să-i trimit un mesaj, măcar. 
I-am strâns mâna şi am încercat să glumesc pe o temă 
care, zău!, nu era deloc amuzantă. 

— Şi ce-au spus? Că am fost o dură? 

— Mda, cam aşa ceva. Nu se mai opreau din 
povestit. Spuneau cât de fonnidabilă ai fost în bătălie. 
A ajuns vorba şi până la mătuşa Tatiana despre ce-ai 
făcut acolo, şi până şi ea a fost impresionată. 

Hopa! Asta chiar era o surpriză. Am dat să-l întreb 
mai multe, însă următoarele lui cuvinte mi-au tăiat 
elanul. 

— Am mai auzit şi că urlai la toată lumea să afli ce e 
cu Belikov. Şi că ai bătut azi-dimineaţă la uşile 
gardienilor. 

Mi-am întors privirea. 

— A! Da. Păi... Uite, îmi pare rău, dar a trebuit să... 

— Hei, hei, m-a întrerupt, cu o voce severă, gravă. 
Nu te mai scuza. înţeleg. 

Mi-am ridicat privirea spre el. 

—Chiar? 



— Uite ce e, nu pot să spun că nu m-aş fi aşteptat la 
asta, în eventualitatea în care s-ar întoarce. 

I-am aruncat o privire şovăielnică, examinându-i 
înfăţişarea serioasă. 

— Ştiu, îmi amintesc ce-ai zis înainte... 

A încuviinţat, apoi mi-a zâmbit, melancolic. 

— Sigur, nu m-am aşteptat ca toată povestea asta să 
reuşească. Lissa a încercat să-mi explice câte ceva 
despre magia pe care a folosit-o... dar, Doamne, iartă- 
mă! Nu cred că aş putea vreodată să fac ce-a făcut ea. 

— Dar tu crezi? l-am întrebat. Crezi că el nu mai e 
strigoi? 

— Mda. Lissa zice că nu mai e, şi eu o cred. Şi l-am 
văzut, de la distanţă, că stătea în soare. Dar nu sunt 
convins că ar fi bine pentru tine să tot încerci să-l vezi. 

— Aici vorbeşte gelozia din tine, i-am zis. Nu aveam 
absolut niciun drept să fac pe acuzatoarea, din moment 
ce inima îmi era atât de răvăşită de Dimitri. 

— Evident că e gelozia, a replicat nonşalant Adrian. 
La ce te-ai fi aşteptat? Iubirea vieţii tale se întoarce... şi 
nu oricum, ci din morţi. Nu mă entuziasmează. Dar nici 
nu te învinuiesc pentru că te simţi derutată. 

— Ţi-am mai zis... 

— Ştiu, ştiu. 

Vocea lui Adrian nu mi se părea prea necăjită. De 
fapt, avea un ton surprinzător de răbdător. 

— Ştiu că ai spus că întoarcerea lui nu va afecta ce 
este între noi. Dar să spui un lucru înainte să se 



întâmple, dnpă care lucrul acela chiar să se întâmple... 
sunt două chestii total diferite. 

— Unde vrei să ajungi? l-am întrebat, oarecum 
nedumerită. 

— Te vreau, Rose, mi-a zis, strângându-mi mâna cu 
mai multă putere. Mereu te-am vrut. Vreau să fiu cu 
tine. Mi-ar fi plăcut să fiu ca alţii şi să spun că vreau şi 
eu să am grijă de tine, dar... în fine. Dacă s-ar ajunge la 
aşa ceva, probabil că tu ai fi cea care să aibă grijă de 
mine. 

Am izbucnit în râs fără să vreau. 

— Uneori, am impresia că, în cazul tău, pericolul 
mare vine mai degrabă dinspre tine, decât dinspre 
oricine altcineva. Şi miroşi a ţigări, să ştii. 

— Hei, dar n-am susţinut niciodată, absolut 
niciodată, că aş fi perfect. Şi n-ai dreptate. Tu eşti cel 
mai periculos lucru din viaţa mea. 

— Adrian... 

—Stai! 

Cu cealaltă mână, mi-a apăsat degetele pe buze. 

— Ascultă doar. Ar fi o tâmpenie din partea mea să 
cred că revenirea fostului tău iubit n-o să aibă vreun 
efect asupra ta. Aşadar, dacă-mi face plăcere că vrei să- 
1 vezi? Nu, sigur că nu. E ceva instinctiv. Dar e mai 
mult decât atât, să ştii. Eu chiar cred că el e din nou 
dhampir. Absolut. Numai că... 

— Numai că...? Vorbele lui Adrian m-au făcut mai 
miloasă ca oricând. 



— Dar numai faptul că nu e strigoi nu înseamnă că a 
dispăut chiar totul din el. Stai puţin, m-a oprit din nou 
Adrian, văzându-mă că deschid gura să-mi exprim 
indignarea. Nu spun că ar fi malefic, sau că ar 
intenţiona să fie malefic, sau orice de genul ăsta. Dar 
prin ce-a trecut el... E ceva gigantic. Eroic. Noi, în 
realitate, nu ştim multe despre procesul de 
transformare. Ce efect o fi avut asupra lui genul ăla de 
viaţă? Oare mai există în el unele părţi violente, care ar 
putea să se dezlănţuie dintr-odată? Asta mă nelinişteşte, 
Rose. Te cunosc. Ştiu că n-o să te poţi stăpâni. Sigur o 
să-l vezi şi-o să stai de vorbă cu el. Dar e prudent s-o 
faci? Asta nu ştie nimeni. Noi nu ştim nimic despre 
asta. Nu ştim dacă e periculos sau nu. 

Şi Christian îi spusese Lissei aceleaşi lucruri. L-am 
studiat concentrată pe Adrian. Suna ca o scuză 
convenabilă ca să mă ţină la distanţă de Dimitri. Şi 
totuşi, am zărit adevărul în ochii aceia verzi şi adânci. 
Spunea adevărul. Era îngrijorat de ceea ce ar fi putut să 
facă Dimitri. 

Adrian fusese sincer şi cu privire la gelozie, ceea ce 
eram nevoită să admir la el. Nu-mi poruncise să nu-1 
mai văd pe Dimitri, nici nu încercase să-mi dicteze 
comportamentul pe care trebuia să-l urmez. Iar asta-mi 
plăcea. Am întins mâna şi mi-am înlănţuit degetele cu 
ale lui. 

— Nu e periculos. E doar... trist. Trist, pentru ce-a 
făcut. Sentimentul de vinovăţie îl omoară. 



— Pot să-mi imaginez. Probabil că nici eu nu mi-aş 
fi iertat-o dacă mi-aş fi dat seama că am ucis oameni cu 
bestialitate, în ultimele patru luni. 

Adrian m-a tras spre el şi m-a sărutat pe creştet. 

— Şi, pentru binele tuturor — da, chiar şi-al lui — , 
sper cu toată sinceritatea să fie exact la fel cum era 
înainte. Tu numai să ai grijă, bine? 

— O să am, i-am promis, sărutându-1 pe obraz. în 
măsura în care am mereu. 

A zâmbit şi mi-a dat drumul. 

— E tot ce pot să sper. Deocamdată, trebuie să mă 
mai duc pe la părinţii mei un piculeţ. Vin să te iau la 
patru, OK? 

— OK. Trebuie să mă îmbrac intr-un anume fel la 
petrecerea asta secretă? 

— Nişte haine drăguţe de sărbătoare ar fi perfecte. 

Ceva mi-a trecut atunci prin minte. 

— Dacă e atât de elitistă şi de prestigioasă, atunci 
cum o să strecori acolo un dhampir de joasă extracţie ca 
mine? 

— Cu asta, a zis Adrian, întinzând mâna spre o 
punguţă care o lăsase jos când intrase. Luând-o de- 
acolo, mi-a înmânat-o. 

Curioasă, am deschis-o şi am rămas cu gura căscată 
văzând ce era înăuntru. Era o mască, una care acoperea 
doar jumătatea superioară a feţei, adică ochii. Avea o 
lucrătură complicată, cu frunze aurii şi verzi, şi flori 
împodobite cu pietre preţioase. 



— O mască? m-am mirat. Purtăm măşti la chestia 
aia? Dar ce e, Halloween? 

Mi-a răspuns făcându-mi cu ochiul. 

— Ne vedem la patru. 

De fapt, nu ne-am pus măştile până când nu am 
ajuns la priveghi. Ca parte a naturii secrete a 
evenimentului, Adrian îmi spusese că nu voia să 
atragem atenţia asupra noastră în drum. Aşa că am 
traversat domeniile Curţii îmbrăcaţi la patru ace — eu 
purtam aceeaşi rochie ca la cina cu părinţii lui , dar n- 
am avut parte de mai multe observaţii decât în mod 
obişnuit, când eram văzuţi împreună. în plus, era târziu, 
şi majoritatea celor de la Curte se pregătea de culcare. 

Destinaţia noastră m-a surprins. Era una dintre 
clădirile în care locuiau lucrătorii de la Curte, cei fără 
sânge regal, o clădire foarte aproape de cea în care 
stătea Mia. Ei bine, cred că ultimul loc în care ai putea 
să cauţi o petrecere regală ar fi căminul unui cetăţean 
de rând. Numai că n-am intrat în vreunul dintre 
apartamentele de-acolo. Imediat după ce-am păşit în 
holul clădirii, Adrian mi-a făcut semn că trebuie să ne 
punem măştile. Apoi, m-a condus spre ceea ce părea să 
fie magazia administratorului. 

Dar nu era. în loc de aşa ceva, uşa dădea spre o scară 
care cobora în întuneric. Nu puteam să văd unde se 
tennină, ceea ce m-a alarmat la maximum. Din instinct, 
voiam să cunosc toate detaliile fiecărui loc în care 



intram. Adrian părea calm şi încrezător în timp ce 
cobora treptele, aşa că m-am hotărât să mă bizui pe 
faptul că nu mă conducea spre cine ştie ce altar de 
sacrificii. Detestam s-o recunosc, însă curiozitatea 
legată de priveghi îmi abătea temporar gândurile de la 
Dimitri. 

Până la urmă, am ajuns la o altă uşă, în faţa căreia 
erau doi paznici. Ambii erau moroi, mascaţi ca Adrian 
şi ca mine. Atitudinea lor era crispată şi defensivă. Nu 
ne-au întrebat nimic, ci doar ne-au privit, aşteptând. 
Adrian a rostit câteva cuvinte care păreau să fi fost pe 
româneşte şi, în clipa imediat următoare, unul dintre 
paznici a descuiat uşa şi, cu un gest, ne-a invitat să 
intrăm. 

— O parolă secretă? am murmurat spre Adrian, în 
timp ce ne strecuram înăuntru. 

— Parole, de fapt. Una pentru mine şi una pentru 
tine. Fiecare invitat are câte o parolă numai a lui. 

Am pătruns intr-un tunel îngust, luminat doar de 
torţele încastrate în pereţi. Flăcările lor jucăuşe aruncau 
umbre bizare, în timp ce treceam pe lângă ele. Ajungea 
până la noi murmurul scăzut al conversaţiilor care 
aveau loc cu mult în faţa noastră. Suna surprinzător de 
normal, ca oricare conversaţii pe care le-ai auzi la o 
petrecere. După descrierea lui Adrian, aproape că mă 
aşteptasem să aud incantaţii, bătăi de tobe. 

Am scuturat din cap. 



— Ştiam eu. în subteranele Curţii e o temniţă 
medievală. Mă surprinde că nu văd lanţuri pe pereţi. 

— Ţi-e frică? m-a tachinat Adrian, prinzându-mă de 
mână. 

— De asta? Nu prea. Adică, pe scara lui Rose 
Hathaway privitoare la locurile înfricoşătoare, asta e 
abia pe locul... 

Am ieşit de pe coridor înainte de a-mi încheia fraza. 
O încăpere vastă, cu tavanul boltit, se întindea în faţa 
noastră, ceva care-mi făcea creierul să ezite în faţa 
provocării spaţiale, în timp ce încercam să-mi dau 
seama cam cât de mult coborâserăm sub pământ. 
Candelabrele din fier forjat, cu lumânări aprinse, 
atârnau de tavan, aruncând aceeaşi lumină fantomatică 
precum a torţelor de adineauri. Pereţii erau clădiţi din 
piatră, însă o piatră prelucrată cu dibăcie, frumoasă: 
cenuşie, cu pete roşietice, şlefuită în bucăţi rotunde, 
netede. Cineva dorise să păstreze atmosfera unei 
temniţe din Lumea Veche, însă într-o variantă stilată. 
Era un fir logic tipic pentru familiile regale. 

în sală se aflau vreo cincizeci de persoane, unele 
formând grupuri. La fel ca Adrian şi ca mine, purtau 
veşminte ceremonioase şi măşti. Toate măştile erau 
diferite. Unele aveau teme florale, cum era şi a mea, în 
timp ce altele erau decorate cu imaginile unor animale. 
Altele aveau, pur şi simplu, spirale, motive geometrice. 
Chiar dacă măştile acopereau numai jumătăţile 
superioare ale feţelor oaspeţilor, iluminatul sumar 



contribuia mult la ascunderea altor elemente de 
identificare. I-am cercetat cu atenţie pe toţi cei pe care-i 
vedeam, sperând să disting detalii care să le trădeze 
identitatea. 

După ce-am ieşit de pe culoar, Adrian m-a condus 
într-un colţ al încăperii. Câmpul meu vizual 
extinzându-se acum, am putut să văd în mijlocul sălii 
un cenuşar mare, înglobat în podeaua din piatră. Nu 
ardea niciun foc în el, dar toată lumea se ţinea la o 
distanţă considerabilă. Pentru o clipă m-a fulgerat un 
derutant dejâ-vu, întorcându-mă cu gândul la perioada 
pe care o petrecusem în Siberia. Şi acolo participasem 
la un alt tip de ceremonie de pomenire — deşi acolo nu 
era vorba de măşti sau parole — , şi toată lumea se 
aşezase în jurul unui foc aprins în spatele casei. Fusese 
în onoarea lui Dimitri, şi toţi cei care-1 iubiseră se 
aşezaseră să povestească despre el. 

Am încercat să arunc o privire mai de-aproape 
asupra focului, însă Adrian avea mereu grijă să ne 
ţinem departe de grosul mulţimii. 

— Nu atrage atenţia asupra ta, m-a prevenit. 

— Doar mă uitam. 

— Mda, numai că oricine te vede de aproape o să-şi 
dea seama că eşti cea mai scundă persoană de pe-aici. I- 
ar fi destul de evident că eşti dhampir. Aici e elita celor 
cu sânge vechi, ai uitat? 

M-am încruntat la el atât cât îmi permitea masca. 



— Dar nu ziceai că ai făcut tu aranjamentele, ca să 
pot veni şi eu? m-am văicărit, văzând că nu-mi 
răspunde. Sau „făcutul aranjamentelor" însemna doar să 
mă strecori înăuntru? Dacă da, atunci ăştia au o pază de 
tot rahatul. 

Adrian a pufnit. 

— Hei, doar aveam parolele corecte. Atât şi trebuia. 
Le-am furat... ăăă... le-am împrumutat de pe lista 
maică-mii. 

— Mama ta e printre cei care au organizat asta? 

— Mhî. Ramura ei din familia Tarus e bine înfiptă în 
gruparea asta, de secole. Se pare că au ţinut aici o 
ceremonie chiar barosană după atacul asupra şcolii. 

în gând, am întors pe toate feţele aceste informaţii, 
încercând să-mi dau seama ce senzaţie îmi oferă. 
Detestam când oamenii erau obsedaţi de statutul lor 
social şi de aparenţe, şi totuşi era greu să le reproşezi 
faptul că doreau să-i onoreze pe cei ucişi; mai ales 
când, în majoritatea lor, fuseseră dhampiri. Atacul 
strigoilor asupra Academiei Sf. Vladimir era o amintire 
care avea să mă bântuie veşnic. Dar, până să pot 
cumpăni mai profund, m-a străbătut o senzaţie 
familiară. 

— Lissa e aici, am zis, privind în jur. îi simţeam 
prezenţa în apropiere, însă n-am descoperit-o imediat, 
în marea aceea de măşti şi de umbre. Uite-o! 

Stătea deoparte, retrasă, purtând o rochie trandafirie 
şi o mască în alb şi auriu, cu lebede desenate pe ea. Prin 



legătura noastră, am simţit-o căutând pe cineva 
cunoscut, pe oricine. Un impuls m-a îndemnat să mă 
duc spre ea, însă Adrian m-a reţinut, cerându-mi să 
aştept până ne găseşte ea. 

— Ce e cu toate astea? m-a întrebat când a ajuns la 
mine. 

— Am crezut că tu ştii mai multe, i-am replicat. 
Chestii regale strict secrete. 

— Strict secrete mai ales pentru mine, a zis Lissa. 
Am primit invitaţia de la regină. Mi-a zis că face parte 
dintre îndatoririle moştenite şi că nu trebuie să vorbesc 
cu nimeni despre asta, după care a venit Adrian şi mi-a 
zis să vin neapărat, de dragul tău. 

— Tatiana te-a invitat personal? m-am mirat eu. Dar 
poate că n-ar fî fost cazul să mă surprindă. Lissa nu 
avea nevoie să fie strecurată pe furiş înăuntru, ca mine. 
Mi-am închipuit că oricum ar fi avut grijă să primească 
şi ea o invitaţie, însă presupusesem că fusese opera lui 
Adrian. Mi-am rotit privirea, stingherită. Tatiana e aici? 
m-am interesat. 

— Probabil, mi-a răspuns Adrian, pe un ton enervant 
de nepăsător. Ca de obicei, prezenţa mătuşii lui nu-1 
afecta la fel ca pe noi ceilalţi. A, ia uite! a exclamat el. 
Uite-1 pe Christian. Cu masca aia, cu focul. 

Nu mi-am dat seama cum de l-a descoperit Adrian 
pe Christian, lăsând deoparte nu-prea- subtila metaforă 
cu masca. Date fiind înălţimea lui şi părul închis la 
culoare, Christian se pierdea lesne printre ceilalţi moroi 



din jurul lui. Tocmai sporovăia cu o fată din apropiere, 
una care părea din alt film. 

— Nici gând să fi primit el o invitaţie oficială, am 
zis. Dacă vreun Ozera ar fi fost considerat îndeajuns de 
special, încât să participe la aşa ceva, oricum acela n-ar 
fi fost Christian. 

— N-a primit, m-a aprobat Adrian, făcându-i lui 
Christian un mic semn să ni se alăture. I-am dat eu una 
dintre parolele şterpelite de la mama. 

L-am privit uimită. 

— Dar câte ai şterpelit? 

— Destule cât să... 

— Vă rog, puţină atenţie. 

Vocea de tunet a unui bărbat a răsunat în încăpere, 
întrerupând atât replica lui Adrian, cât şi paşii lui 
Christian. Strâmbându-se, Christian s-a întors la locul 
lui de mai devreme, izolat de noi, care ne aflam de 
partea cealaltă a încăperii. Se pare că, până la urmă, tot 
nu aveam ocazia s-o întreb pe Lissa despre Dimitri. 

Fără vreo altă indicaţie, ceilalţi participanţi au 
alcătuit un cerc în jurul cenuşarului. Nu era destul loc 
pentru un singur cerc, aşa că am putut să mă ascund în 
spatele altor moroi, ca să urmăresc spectacolul. Lissa 
era lângă mine, însă îşi concentrase atenţia asupra lui 
Christian, care se afla în faţa noastră. Era dezamăgită 
de faptul că el nu reuşise să ni se alăture. 



— Astă-seară am venit aici să onorăm spiritele celor 
care au murit luptând cu răul cel mare care ne 
năpăstuieşte de atâta vreme. 

Vorbise acelaşi tip care ne solicitase atenţia. Masca 
lui neagră sclipea, cu spiralele ei argintii. Nu-1 
recunoşteam. Probabil că puteam să consider, fără 
teama de a greşi, că era membru al unei familii 
importante, întâmplarea făcând să aibă o voce potrivită 
pentru astfel de adunări. Adrian mi-a confirmat 
impresia. 

— Ăsta-i Anthony Badica. Mereu îl aduc pe post de 
maestru de ceremonii. 

în clipa de faţă, Anthony semăna mai degrabă cu un 
lider religios, decât cu un maestru de ceremonii, însă n- 
am vrut să-i mai spun şi asta lui Adrian, şi să atrag 
atenţia cuiva. 

— Astă-seară îi onorăm, a continuat Anthony. 

Am tresărit în clipa în care toţi cei din jurul nostru i- 
au repetat cuvintele. Am schimbat o privire nedumerită 
cu Lissa. Din câte se pare, era un scenariu despre care 
nu fuseserăm informate. 

— Vieţile lor au fost răpite prea curând dintre noi, a 
continuat Anthony. 

— Astă-seară îi onorăm. 

OK, poate că scenariul ăsta nu era chiar atât de greu 
de urmat, în definitiv. Anthony tot vorbea despre cât de 
cumplită era tragedia, iar noi repetam răspunsul, 
întreaga idee a acestui priveghi mă nedumerea în 



continuare, însă tristeţea Lissei îmbiba legătura şi 
începea să mă afecteze şi pe mine. Priscilla fusese 
mereu bună cu ea... şi politicoasă cu mine. Chiar dacă 
Grant nu-i fusese gardian decât pentru foarte puţin 
timp, oricum o apărase şi-o ajutase. De fapt, dacă Grant 
n-ar fi exersat cu Lissa, Dimitri poate c-ar mai fi fost 
strigoi şi-acum. Aşa că, încetul cu încetul, gravitatea 
situaţiei a început să mă pătrundă şi, chiar dacă eram de 
părere că existau alte metode mai potrivite pentru jelitul 
morţilor, apreciam recunoaşterea de care ei aveau parte. 

După alte câteva refrene, Anthony i-a făcut un semn 
cuiva să vină în faţă. O femeie purtând o mască 
împodobită cu smaralde scânteietoare a ieşit din rând, 
cu o torţă în mână. Adrian se foia lângă mine. 

— Iubita mea mamă, a murmurat el. 

Categoric că da. Acum, că-mi atrăsese atenţia, 
puteam să-i disting clar trăsăturile Daniellei. Mama lui 
Adrian a aruncat torţa în cenuşar, iar acesta s-a aprins 
ca artificiile de pe 4 iulie. Probabil că stropise cineva 
lemnul, fie cu benzină, fie cu vodcă rusească. Sau poate 
cu amândouă. Nu era de mirare că toţi invitaţii 
păstraseră distanţa. Daniella s-a pierdut în mulţime; o 
altă femeie a ieşit în faţă, purtând o tavă cu pocale de 
aur. După ce le-a împărţit, a mai apărut o femeie cu o 
tavă. 

în timp ce se distribuiau pocalele, Anthony ne-a 
explicat: 



— Vom închina şi vom bea acum în cinstea celor 
morţi, astfel încât spiritele lor să treacă dincolo şi să-şi 
găsească tihna. 

M-am foit, stânjenită. Lumea vorbea despre spirite 
neliniştite şi despre morţi care să-şi găsească tihna, fără 
să ştie cu adevărat ce însemna asta. Faptul că eram 
atinsă de umbră îmi dăruise şi capacitatea de a-i vedea 
pe morţii care nu-şi găsiseră liniştea, şi-mi luase mult 
timp să dobândesc suficientă putere cât să nu-i văd. Ei 
erau mereu în preajma mea: tiebuia să mă străduiesc să- 
i ţin la distanţă. Mă întrebam ce-aş fi văzut acum, dacă 
mi-aş fi lăsat jos barierele. Oare fantomele celor ucişi în 
noaptea cu atacul lui Dimitri ar zbura pe deasupra 
noastră? 

Adrian a adulmecat lichidul din pocal şi s-a 
încruntat. 

Pentru o clipă, m-a cuprins panica, până să-l miros şi 
eu pe-al meu. 

— E vin, slavă Domnului, i-am şoptit. După ce mutră 
făcuseşi, am crezut că e sânge. 

îmi aminteam cât de mult detesta el sângele care nu 
era direct de la sursă. 

— Noo, a murmurat el în replică. Doar o recoltă 
proastă. 

Când a văzut că toată lumea şi-a primit pocalul cu 
vin, Anthony l-a ridicat pe-al lui deasupra capului, cu 
ambele mâini. Cu focul în spate, avea un aer sinistru, 
nepământean. 



— Să bem pentru Priscilla Vodă! a închinat el. 

A sorbit din pocal. La fel au făcut şi ceilalţi; în fine, 
cu excepţia lui Adrian, care a dat pe gât jumătate din 
conţinut, chiar şi-aşa cum era licoarea, dintr-o „recoltă 
proastă”. Anthony a ridicat din nou pocalul deasupra 
capului. 

— Să bem pentru James Wilket! 

în timp ce repetam şi eu cuvintele, mi-am dat seama 
că James Wilket era unul dintre gardienii Priscillei. 
Gruparea asta de nebuni regali chiar le arăta respect 
vampirilor. I-am trecut în revistă şi pe ceilalţi gardieni, 
unul câte unul, însă eu am avut grijă să iau numai 
sorbituri mici, fiindcă voiam să-mi menţin mintea 
limpede în seara asta. Spre sfârşitul listei, eram 
convinsă că Adrian se prefăcea doar că soarbe, fiindcă 
îşi terminase de mult băutura. 

Când enumerarea celor care muriseră a luat sfârşit, 
Anthony a înălţat din nou pocalul şi s-a apropiat de 
focul învăpăiat, care începuse să dogorească supărător 
de tare în încăperea aceea destul de mică. Spatele 
rochiei mi se umezise deja de transpiraţie. 

— Tuturor celor răpiţi de răul cel mare, vă cinstim 
spiritele şi sperăm ca ele să treacă, în pace, spre lumea 
cealaltă. 

După care a azvârlit restul de vin în flăcări. 

Toată vorbăria asta despre spirite rătăcind prin lume 
sigur nu se potrivea cu obişnuita credinţă creştină în 
viaţa de apoi, care domina religia moroilor. Iar asta mă 



făcea să mă întreb cam cât de veche era, de fapt, o 
astfel de ceremonie. încă o dată, am simţit puternica 
tentaţie de a-mi coborî barierele, ca să văd dacă toate 
astea chiar atrăseseră fantomele spre noi, însă mi-era 
teamă de ce-aş fi putut să descopăr. Plus că am fost 
imediat distrasă când toţi ceilalţi care alcătuiau cercul 
au început, la rândul lor, să-şi azvârle vinul în foc. Una 
câte una, în sensul acelor de ceasornic, fiecare persoană 
se apropia de flăcări. Totul se petrecea în tăcere, 
auzindu-se doar trosnetele din cenuşar şi mişcările 
butucilor. Toată lumea urmărea ceremonia cu respect. 

Când mi-a venit rândul, m-am străduit din răsputeri 
să nu tremur. Nu uitasem că Adrian mă adusese aici pe 
furiş. Nici moroii de rând nu erau acceptaţi, darămite 
dhampirii. Oare ce-aveau să facă? Să pretindă că le-a 
fost violat spaţiul? Să sară pe mine? Să mă arunce în 
foc? 

Temerile mele s-au dovedit neîntemeiate. Nimeni nu 
a zis şi nu a făcut nimic deosebit în timp ce-mi turnam 
vinul în foc şi, în clipa imediat următoare, Adrian a 
păşit înainte, venindu-i rândul, fapt de care am profitat 
şi m-am strecurat lângă Lissa. După ce întreg cercul a 
trecut prin acest ritual, ni s-a cerut un moment de 
reculegere pentru cei plecaţi dintre noi. Fiind martoră la 
răpirea Lissei şi la ulterioara ei salvare, aveam o 
mulţime de morţi la care să mă gândesc. Oricâte minute 
de reculegere s-ar fi ţinut, tot n-ar fi fost destule. 



Un alt semnal mut a părut să se răspândească prin 
sală. Cercul s-a dispersat, iar încordarea s-a risipit. 
Participanţii s-au reunit în mici grupuri şi au început să 
sporovăie, exact ca la oricare altă petrecere, cu toate că 
pe chipurile unora se zăreau lacrimi. 

— Probabil că multora le-a fost dragă Priscilla, am 
remarcat. 

Adrian s-a întors spre o masă care fusese pregătită în 
mod misterios pe durata ceremoniei. O plasaseră lângă 
peretele din spate şi o umpluseră cu fructe, brânzeturi şi 
vin. După cum era de aşteptat, şi-a turnat în pahar. 

— Nu toţi plâng pentru ea, mi-a zis. 

— îmi vine greu să cred că plâng pentru dhampiri, 1- 
am contrazis. Nimeni de-aici nu-i cunoştea măcar. 

— Nu-i adevărat, a replicat el. 

Lissa a înţeles imediat ce voia el să zică. 

— Majoritatea celor care au fost în misiunea de 
salvare era formată din gardieni repartizaţi pe lângă 
moroi. Nu puteau să fie toţi gardieni de la Curte. 

Mi-am dat seama că are dreptate. Fuseseră prea 
mulţi cu noi. Mulţi dintre moroii aceştia îşi pierduseră, 
fără îndoială gardienii de care ajunseseră să se simtă 
apropiaţi. Cu tot dispreţul pe care-1 resimţeam uneori 
faţă de unii dintre reprezentanţii familiilor regale, ştiam 
că unii probabil legaseră prietenii adevărate şi se 
ataşaseră de gardienii lor. 

— Lamentabilă petrecere, s-a auzit deodată o voce. 
întorcându-ne, am observat că, în sfârşit, Christian 



reuşise să-şi facă loc până la noi. Nici nu pot să-mi dau 
seama dacă e o ceremonie funerară, sau o invocare a 
diavolului. A fost mai degrabă o tentativă stângace 
care-a avut în vedere ambele variante. 

— încetează, l-am repezit, surprinzându-mă pe mine 
însămi. E vorba despre cei care au murit azi-noapte 
pentru tine. Indiferent cum o fi, tot înseamnă lipsă de 
respect faţă de ei. 

Pe chipul lui Christian s-a aşternut imediat 
seriozitatea. 

— Ai dreptate. 

Lângă mine, o simţeam pe Lissa luminându-se la 
vederea lui. Ororile încercării prin care trecuseră îi 
apropiaseră, şi-mi aminteam de tandreţea lor reciprocă 
din timpul drumului de întoarcere. Ea i-a dăruit o 
privire plină de căldură şi a primit în schimb un zâmbet 
nesigur. Poate că avea să iasă şi ceva bun din tot ce se 
petrecuse. Poate că măcar ei aveau să-şi poată rezolva 
problemele. 

Sau poate că nu. 

Faţa lui Adrian s-a destins într-un zâmbet. 

— Bună. Mă bucur c-ai reuşit să vii. 

Pentru o clipă, am avut impresia că i se adresase lui 
Christian. Apoi, privind mai bine, am văzut că o fată cu 
masca înfăţişând un păun ajunsese lângă noi. Cu toată 
amestecătura aia de lume şi de măşti, nici nu 
observasem că se oprise în mod intenţionat lângă noi. 
Am examinat-o cu atenţie, remarcând doar ochii 



albaştri şi buclele blonde, până s-o recunosc, în sfârşit. 
Era Mia. 

— Ce cauţi aici? am întrebat-o. 

— Adrian mi-a făcut rost de o parolă, mi-a răspuns, 
zâmbind larg. 

— Am impresia că Adrian a făcut rost de parole 
pentru jumătate din cei de-aici. 

Părea foarte încântat de el. 

— Vezi? mi-a zis, zâmbindu-mi. Ţi-am spus eu c-o 
să merite timpul pierdut. Toată gaşca e aici. Aproape. 

— Asta-i una dintre cele mai ciudate chestii din câte- 
am văzut vreodată, a comentat Mia, privind în jur. Nu 
văd de ce trebuie să se facă un secret din faptul că toţi 
cei ucişi au fost eroi. De ce nu puteau să aştepte până la 
înmormântarea generală? 

Adrian a ridicat din umeri. 

— Doar ţi-am spus, e o ceremonie străveche. E o 
reminiscenţă din Vechea Ţară, iar cei de-aici o 
consideră importantă. Din câte ştiu, obişnuia să fie cu 
mult mai complexă. Asta-i doar versiunea modernizată. 

Atunci mi-a trecut prin minte că Lissa nu mai suflase 

0 vorbă de când constataserăm că, de fapt, Christian 
venise cu Mia. Mi-am deschis mintea spre legătură, 
resimţind imediat un val de gelozie şi de revoltă. Eu 
eram în continuare de părere că Mia s-ar fi numărat 
printre ultimele persoane cu care ar putea Christian să 
aibă o relaţie sentimentală. (Bine, îmi venea greu să mi- 

1 imaginez având o relaţie sentimental cu oricine. 



Faptul că era împreună cu Lissa însemnase ceva 
monumental.). Cu toate acestea, Lissa nu reuşea să 
vadă adevărul. Tot ce vedea ea era că el umbla în 
continuare cu alte fete. Şi, pe măsură ce conversaţia 
noastră continua, atitiudinea Lissei devenea tot mai 
glacială, iar privirile amicale pe care i le adresa el 
începeau să se estompeze. 

— Aşadar, e adevărat? s-a interesat Mia, evident 
neştiind nimic despre drama care se derula în jurul ei. 
Dimitri chiar s-a... întors? 

Lissa şi cu mine am făcut, scurt, un schimb de 
priviri. 

— Da, am răspuns, cu toată fennitatea. E dhampir, 
dar nimeni nu crede încă. Pentru că toţi sunt nişte idioţi. 

— Abia s-a întâmplat asta, micuţule dhampir, a 
replicat Adrian, cu o voce blândă, cu toate că subiectul 
îl incomoda vizibil şi pe el. Nu poţi să le pretinzi 
tuturor să se împace imediat cu ideea. 

— Dar chiar sunt idioţi, a intervenit, aprigă, Lissa. 
Oricine stă de vorbă cu el poate să-şi dea seama că nu e 
strigoi. Eu tot fac presiuni asupra lor să-l scoată din 
celulă, ca să vadă toţi cu ochii lor. 

Mi-aş fi dorit să facă presiuni ceva mai intense în 
favoarea mea, ca să pot ajunge la el, însă acum nu era 
momentul pentru astfel de discuţii. Rotindu-mi ochii 
prin încăpere, m-am întrebat dacă nu cumva unii ar 
avea reţineri în acceptarea întoarcerii lui Dimitri, din 
cauza rolului pe care-1 jucase în omorârea celor dragi 



lor. Drept e că nu fusese stăpân pe el atunci, dar asta nu 
ajungea ca să le redea viaţa celor ucişi. încă simţindu-se 
stingherită în prezenţa lui Christian, Lissa devenea 
agitată. Plus că-şi dorea să plece şi să vadă ce mai mai 
făcea Dimitri. 

— Cât o mai trebui să stăm aici? Mai e ceva de... 

— Tu cine naiba mai eşti? 

Micul nostru grup s-a întors şi ne-am pomenit 
deodată că Anthony stătea chiar în faţa noastră. Dat 
fiind faptul că aproape toţi pătrunseserăm acolo 
neinvitaţi, putea să i se fi adresat oricui. Dar, luând în 
considerare direcţia în care-şi fixase privirea, nu mai 
exista vreo umbră de îndoială asupra persoanei la care 
se referea. 

Adică, la mine. 


DOUĂZECI 


—TU NU EŞTI MOROI! a continuat el. Nu 
ridicase tonul prea mult, însă categoric le atrăsese 
atenţia celor din apropierea noastră. Tu eşti Rose 
Hathaway, nu-i aşa? Cum de îndrăzneşti, cu sângele tău 
impur, să invadezi sanctitatea... 



— Destul, l-a întrerupt deodată o voce semeaţă. 
Preiau eu discuţia. 

Chiar dacă faţa îi era acoperită, vocea n-aveai cum 
să n-o recunoşti. Tatiana — purtând o mască ornată cu 
flori argintii şi o rochie gri, cu mâneci lungi — s-a 
strecurat în faţa tipului. Probabil că o şi zărisem mai 
devreme prin mulţime, fără să-mi dau seama că era ea. 
Până să vorbească, puteai s-o confunzi cu oricine 
altcineva. 

în întreaga sală s-a aşternut tăcerea. Daniella 
Ivashkov a apărut în grabă în spatele Tatianei, făcând 
ochii mari pe sub mască în clipa în care m-a 
recunoscut. 

— Adrian... a început ea. 

însă Tatiana era stăpână pe situaţie. 

— Vino cu mine. 

Nu mă puteam îndoi nicidecum de faptul că ordinul 
îmi era adresat, sau că trebuia să mă supun. S-a întors şi 
a pornit iute spre ieşire. M-am grăbit după ea, urmată 
de Adrian şi de Daniella. 

Imediat ce-am ajuns pe culoarul luminat de torţe, 
Daniella a sărit cu gura pe Adrian. 

— Ce-a fost în capul tău? Ştii că nu mă deranjează s- 
o aduci pe Rose cu tine la anumite evenimente, dar aici 
era... 

— ... inadecvat, a completat Tatiana, cu asprime. 
Deşi, poate că este nimerit ca un dhampir să vadă cât de 
mult sunt respectate sacrificiile poporului său. 



Replica ei ne-a şocat pe toţi, cufundându-ne pentru 
moment în tăcere. Daniella şi-a revenit prima. 

— Da, însă tradiţia cere ca... 

Tatiana a întrerupt-o din nou. 

— Cunosc foarte bine tradiţia. Este o gravă încălcare 
a etichetei, însă prezenţa lui Rosemarie aici nu 
contravine intenţiilor noastre. Pierderea Priscillei... 

Tatiana nu s-a sufocat, sau nu chiar, însă oricum şi-a 
pierdut o parte din prestanţa ei obişnuită. N-aş fi crezut 
ca ea să aibă o prietenă atât de bună, însă Priscilla asta 
fusese, în bună măsură, pentru ea. Cum aş fi reacţionat 
eu, dac-aş fi pierdut-o pe Lissa? N-aş fi fost nici pe 
departe atât de stăpână pe mine. 

— Voi resimţi foarte, foarte multă vreme pierderea 
Priscillei, a izbutit până la urmă să continue Tatiana. 
Privirea ei pătrunzătoare s-a oprit asupra mea. Şi sper, a 
adăugat, că înţelegi cu adevărat cât de multă nevoie 
avem de tine şi de ceilalţi gardieni, şi cât de mult vă 
preţuim. Ştiu că uneori neamul vostru se simte 
subapreciat. Dar nu este aşa. Cei care au murit au lăsat 
un mare gol în rândurile noastre, unul care ne lasă şi 
mai neprotejaţi, după cum sunt convinsă că ştii. 

Am încuviinţat tăcută, încă mirată că Tatiana nu ţipa 
la mine să ies de-acolo. 

— E o mare pierdere, am zis. Şi situaţia e agravată de 
faptul că, în cele mai multe cazuri, suntem învinşi 
pentru că suntem copleşiţi numeric... mai ales de când 



au început strigoii să-şi alcătuiască grupuri mai mari. 
Nu putem întotdeauna să le facem faţă. 

Tatiana m-a aprobat, părând plăcut surprinsă de 
faptul că eram amândouă de acord într-o privinţă. Era şi 
cazul meu. 

— Ştiam eu că înţelegi, a zis. Cu toate acestea... 

S-a întors spre Adrian. 

— N-ar fi trebuit să faci aşa ceva. Unele reguli ale 
bunei-cuviinţe ar trebui menţinute. 

Atitudinea lui Adrian a fost surprinzător de spăsită. 

— îmi cer scuze, mătuşă Tatiana. Am făcut-o pentru 
că am crezut că trebuie să vadă şi Rose aşa ceva. 

— O să ţii toate astea pentru tine, da? m-a întrebat 
Daniella, întorcându-şi privirea spre mine. Foarte mulţi 
invitaţi sunt extrem de conservatori. Nu şi-ar dori să se 
răspândească vestea. 

Care anume? Că se întâlniseră în jurul focului şi se 
jucaseră de-a măştile? Mda, chiar îmi dădeam seama 
că-şi doreau să ţină asta secret. 

— N-o să suflu o vorbă faţă de nimeni, am promis. 

— Foarte bine, a zis Tatiana. Acum, probabil că tot 
ar trebui să pleci înainte ca... Nu cumva cel de colo e 
Christian Ozera? a întrebat, după ce-şi lăsase privirea să 
plutească prin sala aglomerată. 

— Da, am încuviinţat într-un glas eu şi Adrian. 

— Dar n-a fost invitat, a exclamat Daniella. Şi asta e 
tot din vina ta? 



— Nu atât din vina mea, cât datorită geniului meu, a 
replicat Adrian. 

— Mă îndoiesc că va observa cineva, atâta timp cât se 
comportă corespunzător, a replicat Tatiana, oftând. Şi 
sunt convinsă că vrea să profite de orice ocazie care i se 
iveşte, ca să stea de vorbă cu Vasilisa. 

— A! am exclamat, luându-mă gura pe dinainte. Asta 
nu e Lissa. 

Lissa, de fapt, se întorsese cu spatele la Christian şi 
vorbea cu altcineva, aruncând tot timpul priviri 
îngrijorate spre uşă, unde eram eu. 

— Dar cine e? s-a interesat Tatiana. 

Mama mă-sii! 

— E, hm, Mia Rinaldi. O prietenă de-a noastră, de la 
Sf. Vladimir. 

Aproape că-mi trecuse prin gând să mint şi să-i 
atribui un nume regal. Unele familii erau atât de 
numeroase, încât ar fi fost imposibil să-i ştii pe toţi 
membrii lor. 

— Rinaldi, a repetat Tatiana, încruntându-se. Cred că 
am cunoştinţă de un slujitor cu numele acesta. 

Chiar mă impresiona în bună măsură faptul că-i 
cunoştea pe cei care lucrau pentru ea. încă o dată, 
părerea mea despre Tatiana se schimba. 

— Un slujitor? s-a mirat Daniella, aruncându-i o 
privire alarmată lui Adrian. Mai e cineva despre care ar 
trebui să ştiu? 



— Nu. Dac-aş mai fi avut timp, probabil că l-aş fi 
adus încoace şi pe Eddie. Ce naiba, poate şi pe Ispita. 

Daniella a făcut o figură scandalizată. 

— Mi s-a părut mie, sau ai spus „Ispita"? 

— E doar o glumă, am intervenit grăbită, nevrând ca 
situaţia să se înrăutăţească. Mi-era frică de ce-ar fi putut 
să răspundă Adrian. Aşa o numim noi, câteodată, pe 
prietena noastră Jill Mastrano, le-am explicat. 

Nici Tatiana, nici Daniella nu au părut să considere 
că era o glumă bună. 

— Ei bine, nimeni nu pare conştient de faptul că nu- 
şi are locul aici, a comentat Daniella, făcând semn spre 
Christian şi spre Mia. Cu toate că bârfele se vor 
răspândi necontrolat, despre cum a întrerupt Rose 
evenimentul. 

— îmi pare rău, am zis, simţindu-mă vinovată de 
faptul că, poate, îi cream neplăceri. 

— Acum, nu mai poate fi schimbat nimic, a afirmat 
Tatiana, plictisită. Acum, ar trebui să pleci, astfel încât 
lumea să rămână cu impresia că ai fost mustrată cu 
severitate. Iar tu, Adrian, te vei întoarce împreună cu 
noi şi vei avea grijă ca restul „invitaţilor" tăi să nu 
atragă atenţia asupra lor. Şi să nu mai faci aşa ceva. 

— Nu mai fac, a promis el, în chip aproape 
convingător. 

Ei trei s-au întors, pregătindu-se să mă lase s-o şterg, 
însă Tatiana s-a oprit deodată şi mi-a aruncat o privire. 



— Chiar dacă a fost o greşeală prezenţa ta, să nu uiţi 
ce ai văzut aici. Noi chiar avem nevoie de gardieni. 

Am încuviinţat, străbătută de un val de mândrie 
pentru că-mi recunoştea meritele. Apoi, s-a întors în 
sală, împreună cu Adrian şi cu mama lui. I-am privit 
înciudată, detestând faptul că toţi cei dinăuntru credeau 
că fusesem izgonită în mod ruşinos. Dar, gândindu-mă 
că putea să iasă mult mai rău pentru mine, m-am 
hotărât să mă consider norocoasă. Mi-aim scos masca, 
nemaiavând nimic de ascuns, şi mi-am pornit călătoria 
în sus pe scară şi apoi spre ieşirea din clădire. 

Nu ajunsesem prea departe, când cineva mi-a apărut 
brusc în cale. Eram atât de îngândurată, încât am sărit 
în sus de trei metri. 

— Mihail! am exclamat. Era să mă sperii de moarte! 
Ce cauţi aici? 

— Sincer vorbind, te căutam, mi-a răspuns, lăsându- 
mă să văd că avea un anume aer neliniştit, agitat. Am 
trecut mai devreme pe unde locuieşti, dar nu te-am 
găsit, mi-a explicat. 

— Mda, eram la Balul Mascat al Păcătoşilor. 

M-a privit nedumerit. 

— Nu contează. Care-i treaba? 

— Cred că avem o şansă. 

— O şansă... la ce te referi? 

— Am auzit că azi ai încercat să-l vezi pe Dimitri. 

A, da. Subiectul la care chiar aş fî vrut să mă 
gândesc, neîndoios. 



— Mda. „încercat" e un eufemism. El nu vrea să mă 
vadă, ca să nu mai pun la socoteală armata de gardieni 
care-mi barează trecerea. 

Mihail s-a foit stânjenit, uitându-se-n jur ca un 
animal înspăimântat. 

— Tocmai de-asta am venit să te caut. 

— OK, dar să ştii că nu înţeleg nimic. 

în plus, începea să mă doară capul din cauza vinului. 

Mihail a tras adânc aer în piept, apoi l-a dat afară. 

— Cred că pot să te strecor eu înăuntru, ca să-l vezi. 

Am aşteptat o clipă, întrebându-mă dacă nu aveam 
să primesc un pumn în faţă, sau dacă nu cumva fusese 
doar un miraj născut din încordarea nervilor mei. Nix. 
Chipul lui Mihail era de o gravitate supremă şi, chiar 
dacă nu-1 cunoşteam eu prea bine, dibuisem destule cât 
să-mi dau seama că el chiar nu se ţinea de glume. 

— Cum? l-am întrebat. Doar am încercat şi... 

Mihail mi-a făcut semn să-l urmez. 

— Hai cu mine, şi-o să-ţi explic. Nu avem prea mult 
timp la dispoziţie. 

Doar nu era să dau cu piciorul şansei, aşa că m-am 
grăbit să-l urmez. 

— S-a întâmplat ceva? l-am întrebat, imediat cum am 
reuşit să mă sincronizez cu paşii lui, mai lungi decât ai 
mei. A... a-ntrebat de mine? 

Era mai mult decât aş fi îndrăznit să sper. Faptul că 
Mihail folosise cuvântul strecor oricum nu prea venea 
în sprijinul acestei idei. 



— Au mai slăbit paza, mi-a explicat Mihail. 

— Chiar? Câţi sunt? 

Fuseseră cam o duzină pe-acolo când îl vizitase 
Lissa pe Dimitri, inclusiv cei care o escortaseră. Dacă- 
şi veniseră în fire şi înţeleseseră că nu aveau nevoie 
decât de un paznic — maximum doi — pentru Dimitri, 
atunci era un semn de bun augur că va accepta toată 
lumea adevărul că el nu mai era strigoi. 

— Au redus-o la vreo cinci inşi. 

—Aha! 

Nu era grozav. însă nici îngrozitor. 

— Bănuiesc că asta-nseamnă că încep şi ei să creadă că 
Dimitri nu reprezintă un pericol? 

Mihail a ridicat din umeri, rămânând cu privirea 
fixată asupra drumului din faţa noastră. Plouase cât 
timp fusesem la priveghi, iar atmosfera, încă umedă, se 
mai răcorise puţin. 

— Unii dintre gardieni cred. Dar o să fie nevoie de 
un decret regal din partea Sfatului, prin care să se 
declare în mod oficial ce anume este. 

A fost cât pe ce să mă opresc din mers. 

— Prin care să se declare ce anume este ? am 
protestat. El nu e un cel E o persoană. Un dhampir, la 
fel ca noi. 

— Eu ştiu asta, dar nu de noi depinde. 

— Ai dreptate. Scuză-mă, am mormăit. N-avea rost 
să împuşc mesagerul. Ei bine, am adăugat, sper c-o să- 
şi mişte fundurile şi-o să ia o hotărâre cât de curând. 



Tăcerea care a urmat vorbea cât o bibliotecă. I-am 
aruncat o privire tăioasă lui Mihail. 

— Ce e? Ce anume nu mi-ai spus? l-am luat la sigur. 

A ridicat iarăşi din umeri. 

— Umblă zvonul că în clipa de faţă Sfatul dezbate o 
altă problemă de importanţă capitală, una care deţine 
prioritatea. Şi replica asta m-a înfuriat. Ce naiba putea 
să aibă prioritate în faţa lui Dimitri? Calmează-te, Rose. 
Păstrează-ţi calmul. Nu lăsa întunericul să-ţi 
înrăutăţească situaţia. Mereu mă luptam să-l ţin sub 
capac, dar deseori exploda, în momente de stres. Iar 
ăsta ce era? Mda, era un moment destul de stresant, nu? 
Aşa că m-am întors la subiectul iniţial. 

Ajunşi la clădirea în care se afla arestul, am urcat 
scara din două în două trepte. 

— Chiar dacă au slăbit paza lui Dimitri, tot nu cred 
că mă lasă să intru. Cei rămaşi acolo ştiu sigur că mi s-a 
cerut să nu mă apropii. 

— Un prieten de-al meu e chiar acum în tură, la 
intrare. N-o să avem prea mult timp, dar el o să le spună 
gardienilor din zona arestului că am primit aprobare să 
coborâm. 

Mihail tocmai se pregătea să deschidă uşa, dar l-am 
oprit punându-mi mâna pe braţul lui. 

— De ce faci asta pentru mine? Sfatul moroilor poate 
să fie de părere că Dimitri nu e important, dar gardienii 
ştiu că e. Ai putea să dai de necazuri serioase. 



Şi-a coborât privirea spre mine, schiţând din nou un 
zâmbet amar. 

— Chiar trebuie să mă întrebi? 

— Nu, i-am răspuns încetişor, după ce m-am mai 
gândit puţin. 

— Când am pierdut-o pe Sonya... 

Mihail a închis ochii pentru o fracţiune de secundă 
şi, când i-a deschis, părea să privească chiar în trecut. 

— Când am pierdut-o, n-am mai vrut să trăiesc. Era o 
fiinţă bună... cu adevărat. S-a transformat în strigoi 
numai din disperare. Nu vedea altă cale prin care să se 
salveze de efectele spiritului. Aş fi dat orice — orice — 
să fi avut o şansă ca s-o salvez, să rezolv problemele 
dintre noi. Nu ştiu dacă ar fi fost vreodată o posibilitate 
pentru noi, dar este posibil pentru tine, chiar acum. Şi 
nu pot să te las să pierzi şansa. Zicând acestea, a 
deschis uşa şi, într-adevăr, era un alt gardian de 
serviciu, cu o cu totul altă atitudine. întocmai cum 
spusese Mihail, tipul i-a sunat pe gardienii de jos, cei 
care păzeau arestul, şi le-a spus că Dimitri are un 
vizitator. Prietenul lui Mihail arăta incredibil de agitat, 
ceea ce mi se părea lesne de-nţeles. Şi totuşi, era dispus 
să mă ajute. „Uluitor, m-am gândit, ce sunt în stare 
prietenii să facă unul pentru altul!" Aceste din urmă 
câteva săptămâni îmi oferiseră dovezi de netăgăduit. 

Exact la fel ca atunci când fusese Lissa în vizită, au 
apărut doi gardieni, ca să mă însoţească jos. I-am 
recunoscut, fiindcă-i văzusem prin ochii prietenei mele, 



iar ei s-au arătat surprinşi să mă vadă. Dacă-1 auziseră 
pe Dimitri susţinând cu hotărâre că nu vrea ca eu să-l 
vizitez, atunci prezenţa mea ar fi fost într-adevăr 
şocantă. Numai că, după ştiinţa lor, cineva aflat la 
putere se îndurase să-mi pennită accesul aici, aşa că nu 
au pus întrebări. 

Mihail ne-a urmat în drumul nostru întortocheat; 
simţeam că pulsul şi respiraţia mi se accelerau. Dimitri. 
Eram pe cale să-l văd pe Dimitri. Ce-aveam să-i spun? 
Ce-aveam să fac? Aproape că era prea mult, ca să pot 
cuprinde cu mintea. Eram nevoită să-mi trag întruna 
palme, în gând, ca să pot să rămân în continuare 
concentrată, fiindcă altfel riscam să alunec într-un şoc 
paralizant. 

Ajungând la coridorul pe care se afla arestul, am 
văzut doi gardieni stând în faţa celulei lui Dimitri, unul 
în capătul celălaltlt şi al doilea la intrarea pe care 
tocmai pătrundeam. M-am oprit, stânjenită la gândul că 
puteau să audă şi alţii ce voi beam cu Dimitri. Nu-mi 
doream un public, cum avusese Lissa, dar la ce accent 
se punea aici pe siguranţă, nu cred că aveam de ales. 

— Aş putea să am parte de puţină intimitate? am 
cerut. 

Unul dintre gardienii din escortă a scuturat din cap 
în semn că nu. 

— Ordin oficial. Doi gardieni trebuie să stea în faţa 
celulei absolut tot timpul. 



— Ea este gardian, le-a atras atenţia Mihail, pe un 
ton prietenos. Şi eu, la fel. Lăsaţi-ne. Ceilalţi pot să 
aştepte la uşă. 

I-am aruncat lui Mihail o privire recunoscătoare. 
Dacă era el în preajmă, nu mă deranja. Ceilalţi, 
ajungând la concluzia că vom fi în siguranţă, s-au 
retras, discreţi, la capetele coridorului. Asta nu însemna 
intimitate deplină, însă oricum nu aveau să audă chiar 
tot. 

Simţeam că inima era gata să-mi explodeze în piept 
în timp ce mă apropiam, împreună cu Mihail, de celula 
lui Dimitri, ajungând în cele din urmă în faţa ei. Stătea 
aproape în aceeaşi poziţie în care fusese când îl vizitase 
Lissa: aşezat pe pat, încovrigat în sine, cu spatele spre 
noi. 

Cuvintele mi-au înţepenit în gât. Gândurile coerente 
mi-au zburat din minte. Parc-aş fi uitat complet de 
motivul pentru care venisem. 

— Dimitri, am zis. Sau, cel puţin, asta am încercat să 
zic. M-am sufocat puţin, aşa că sunetele care mi-au ieşit 
din gură s-au auzit distorsionate. Totuşi, a fost 
suficient, după toate aparenţele, fiindcă spinarea lui 
Dimitri a devenit deodată rigidă. Nu s-a întors. 

— Dimitri, am repetat, ceva mai clar de data asta. 
Sunt. ..eu. 

Nu aveam nevoie să spun mai multe. Ştiuse de la 
prima mea tentativă de a-i rosti numele cine îl vizita. 
Aveam senzaţia că mi-ar fi recunoscut vocea în orice 



situaţie. Probabil că-mi cunoştea şi sunetul respiraţiei, 
şi al bătăilor inimii. Acum, cred că îmi ţineam 
respiraţia, în timp ce aşteptam un răspuns de la el. Iar 
când acesta a sosit, a fost puţin cam dezamăgitor. 

—Nu. 

— Nu, ce? l-am întrebat. Nu, adică, nu sunt eu? 

A oftat deznădăjduit, un oftat care suna aproape — 
dar nu la fel — ca atunci când făceam ceva de-a dreptul 
ridicol, în timp ce ne antrenam împreună. 

— Nu, adică nu vreau să te văd. 

Vocea-i era mai groasă, din pricina emoţiei. 

— N-ar fi trebuit să te lase să intri. 

— Mda. Mă rog, am găsit o cale ocolită. 

— Evident că ai găsit. 

Tot nu voia să-şi întoarcă faţa spre mine, ceea ce mi 
se păreaa chinuitor. Am aruncat o privire spre Mihail, 
care mi-a făcut din cap un semn încurajator. Probabil că 
trebuia să fiu bucuroasă că Dimitri vorbea cu mine cât 
de cât. 

— Trebuia să te văd. Trebuia să ştiu dacă eşti bine. 

— Sunt convins că te-a informat deja Lissa. 

— Trebuia să văd cu ochii mei. 

— Ei bine, acum ai văzut. 

— Tot ce văd e spatele tău. 

Era înnebunitor, şi totuşi fiecare cuvânt pe care-1 
smulgeam de la el însemna un dar. Parcă trecuse o mie 
de ani de când nu-i mai auzisem vocea. Ca şi înainte, 
mă întrebam cum de putusem să-l confund pe Dimitri, 



cel din Siberia, cu cel din faţa mea. Vocea era aceeaşi 
în ambele situaţii, având acelaşi timbru şi acelaşi 
accent, dar în ipostaza de strigoi, cuvintele lui lăsau 
mereu câte un val de răceală prin aer. Cea de acum era 
caldă. Miere şi catifea, şi tot soiul de lucruri minunate 
mă învăluiau, indiferent ce lucruri cumplite spunea el. 

— Nu vreau să fii aici, a rostit categoric Dimitri. Nu 
vreau să te văd. 

Am zăbovit o clipă, să-mi cântăresc strategia. In 
jurul lui Dimitri încă era o atmosferă de deprimare, de 
deznădejde. Lissa îl abordase cu bunătate şi 
compasiune. Răzbătuse prin barierele lui defensive, cu 
toate că asta, în mare parte, se datorase faptului că el o 
privea ca pe mântuitoarea lui. Puteam să încerc o 
tactică asemănătoare. Puteam să fiu blândă şi 
mângâietoare, şi plină de dragoste... toate acestea fiind 
şi sincere. îl iubeam. Voiam să-l ajut, cu atâta ardoare! 
Şi totuşi, nu eram sigură că o astfel de metodă ar fi dat 
roade în cazul meu. Rose Hathaway nu era renumită 
pentru că ar fi abordat cu mănuşi vreo problemă. 
Totuşi, am mizat pe simţul datoriei, atât de prezent la 
el. 

— Nu poţi să mă ignori, i-am zis, încercând să-mi 
menţin glasul la un nivel inaccesibil celorlalţi gardieni, 
îmi eşti dator. Te-am salvat. 

Au urmat câteva clipe de tăcere. 

— Lissa m-a salvat, a replicat el, precaut. 



Furia îmi ardea pieptul, exact ca atunci când 
urmărisem vizita pe care i-o făcuse Lissa. Cum de putea 
s-o preţuiască pe ea atât de mult, iar pe mine, deloc? 

— Şi cum crezi că a putut ea să facă asta? l-am luat 
la rost. Cum crezi că a învăţat cum să te salveze? Ai 
cumva idee prin câte a trebuit să trecem — prin câte a 
trebuit să trec eu — până să obţinem infonnaţia aia? Ai 
impresia că venirea mea în Siberia a fost o nebunie? 
Crede-mă, n-ai văzut nici pe departe ce e aia o nebunie. 
Mă cunoşti. Ştii de ce sunt capabilă, dar de data asta, 
mi-am bătut propriile recorduri. îmi. Eşti. Dator. 

Era o replică nemiloasă, dar aveam nevoie de o 
reacţie din partea lui. De un soi de emoţie. Şi am 
obţinut. S-a răsucit brusc, cu ochii scânteind şi energia 
trosnindu-i prin tot trupul. Ca de obicei, mişcările îi 
erau aprige şi, în acelaşi timp, graţioase. La fel, vocea îi 
cuprindea un amestec de sentimente: furie, neputinţă şi 
îngrijorare. 

— Atunci, cel mai bun lucru pe care pot să-l fac 
este... 

Deodată, a încremenit. Ochii aceia căprui, mijiţi de 
enervare, s-au făcut mari de... de ce? De uimire? De 
veneraţie? Sau poate de acea senzaţie năucitoare pe 
care o aveam şi eu fiecare dată când îl vedeam? 

Fiindcă, deodată, eram destul de convinsă că trecea 
prin aceeaşi stare prin care trecusem eu mai devreme. 
Mă văzuse de destule ori în Siberia. Mă văzuse chiar şi 
noaptea trecută. Dar acum... acum mă vedea cu 



adevărat prin ochii lui. Acum, că nu mai era strigoi, 
întreaga lume se schimbase. Perspectiva şi sentimentele 
îi erau altele. Până şi sufletul îi era ahtul. 

Era ca unul dintre acele momente în care oamenii 
susţin că-şi văd fulgerător întreaga viaţă în faţa ochilor. 
Fiindcă, în timp ce ne holbam unul la altul, fiecare 
moment al relaţiei dintre noi mi s-a derulat sub ochii 
minţii. îmi aminteam cât de puternic şi de invincibil 
fusese când ne cunoscuserăm, când venise să ne 
readucă, pe mine şi pe Lissa, în turma societăţii 
moroilor. îmi aminteam de delicateţea mâinilor lui când 
îmi pansase mâinile însângerate şi zdrobite. îmi 
aminteam cum mă purtase în braţe, după ce mă atacase 
Natalia, fiica lui Victor. Dar, cel mai mult dintre toate, 
îmi aminteam de noaptea în care fuseserăm împreună în 
baraca aia, cu puţin timp înainte ca strigoii să-l ia cu ei. 
Un an. Ne cunoşteam doar de un an, însă eu trăisem cât 
o viaţă întreagă în acest răstimp. 

Şi el îşi dădea seama de acelaşi lucru, ştiu bine, în 
timp ce mă studia. Privirea lui era omnipotentă, 
captându-mi absolut toate trăsăturile şi înregistrându-le. 
Cu mintea înceţoşată, am încercat să-mi amintesc cum 
arătam azi. Purtam încă rochia de la întrunirea secretă şi 
ştiu că-mi stătea bine. Ochii probabil că mi-erau 
injectaţi de la cât plânsesem mai devreme, şi nu 
avusesem timp decât să-mi pieptăn la repezeală părul 
înainte să plec cu Adrian. 



Dar, nu ştiu de ce, mă îndoiam că oricare dintre 
aceste amănunte ar avea importanţă. Felul în care mă 
privea Dimitri... îmi confirma absolut toate bănuielile. 
Sentimentele pe care le avusese faţă de mine înainte de 
a fi transformat — sentimente distorsionate cât timp 
fusese strigoi erau încă, toate, acolo. Trebuiau să fie. 
Poate că Lissa era mântuitoarea lui. Poate că toţi ceilalţi 
de la Curte o considerau o zeiţă. Ştiam, în clipa aceea, 
că indiferent cât de şleampătă aş fi arătat, sau cât de 
impenetrabil ar fi încercat el să-şi menţină chipul, 
pentru el, eu eram o zeiţă. 

A înghiţit în sec şi s-a străduit să-şi recapete 
stăpânirea de sine, exact cum proceda întotdeauna. 
Unele lucruri nu se schimbau niciodată. 

— Atunci, cel mai bun lucru pe care pot să-l fac, a 
continuat el, calm, este să stau departe de tine. E cea 
mai bună cale prin care pot să-mi plătesc datoria. 

îmi venea greu să-mi păstrez autocontrolul şi să 
menţin un soi de conversaţie logică. Eram la fel de 
năucită ca şi el. Dar mai eram şi ofensată. 

— Te-ai oferit s-o răsplăteşti pe Lissa stând alături de 
ea pentru totdeauna! 

— Ei nu i-am făcut... 

Şi-a abătut privirea pentru o clipă, luptându-se încă o 
dată să-şi recapete autocontrolul, după care privirile ni 
s-au intersectat. 

— Ei nu i-am făcut ce ţi- am făcut ţie. 

— Dar nu erai tu! Şi nu-mi pasă! 



Temperamentul meu mă făcea din nou să iau foc. 

— Câţi au fost? a strigat el. Câţi gardieni au murit 
noaptea trecută, din cauza mea? 

— Cred că... cred că şase. Sau şapte. 

Cumplită pierdere. Am simţit un mic junghi în piept, 
amintindu-mi numele citite în încăperea aceea 
subterană. 

— Şase sau şapte, a repetat apăsat Dimitri, cu 
suferinţă în glas. Morţi, într-o singură noapte. Din 
cauza mea. 

— N-ai acţionat de unul singur! Şi, ţi-am mai spus, 
nici n-ai fost tu. Nu puteai să te stăpâneşti. Pentru mine, 
n-are importanţă... 

— Pentru mine, are! a strigat el, vocea răsunându-i 
pe tot coridorul. Gardienii de la ambele capete s-au foit, 
dar nu s-au apropiat. Când Dimitri a vorbit iar, a avut 
grijă să-şi păstreze tonul scăzut, însă vocea încă îi 
tremura de emoţii nestăpânite. Pentru mine, are 
importanţă. Asta nu înţelegi tu. Nu poţi să înţelegi. Nu 
poţi să înţelegi cum e să ştii ce ştiu eu. Toată perioada 
cât am fost strigoi... acum e ca un vis, însă unul pe care 
mi-1 amintesc cât se poate de clar. Nu poate să existe 
iertare pentru mine. Şi ce s-a întâmpla cu tine? Asta îmi 
amintesc mai mult decât orice. Tot ce-am făcut. Tot ce- 
am vrut să fac. 

— Dar acum, n-o s-o mai faci, am stăruit eu. Aşa că, 
las-o baltă. înainte... înainte să se întâmple totul, ai zis 



că am putea să fim împreună. Că am obţine repartizări 
aproape unul de celălalt şi... 

— Roza, m-a întrerupt el, iar numele de alint, rostit 
de el mi-a străpuns inima ca un cuţit. Cred că-i scăpase 
şi că nu voise cu adevărat să-mi spună aşa. Pe buze 
avea un zâmbet strâmb, lipsit de veselie. Tu chiar crezi 
c-o să mă mai fiu vreodată să fiu gardian? Ar fi o 
minune doar să mă lase în viaţă! 

— Nu e adevărat. Cum o să înţeleagă toţi că te-ai 
schimbat şi că eşti intr-adevăr cel de dinainte... totul o 
să fie iarăşi cum a fost. 

A scuturat din cap, trist. 

— Optimismul tău... credinţa că poţi să faci totul 
posibil... Of, Rose. E unul dintre lucrurile uimitoare la 
tine. Dar e şi unul dintre cele mai enervante. 

— Am crezut că poţi să te întorci din starea de 
strigoi, i-am atras atenţia. Poate că, la urma urmei, 
credinţa mea în imposibil nu e chiar atât de nebunească. 

Conversaţia asta era atât de gravă, atât de 
sfâşietoare, şi totuşi, chiar şi-aşa, îmi tot reamintea de 
unele dintre şedinţele noastre de pregătire. El încerca să 
mă convingă de câte un aspect serios, iar eu îl 
contracaram cu logica de tip Rose. 

De obicei, rezultatul era un amestec de amuzament 
şi exasperare. Aveam senzaţia că, să fi fost un pic altfel 
situaţia, el ar fi avut şi acum aceeaşi atitudine. Numai 
că, de data asta, nu eram la o şedinţă de pregătire. El nu 



avea să zâmbească şi să-şi dea ochii peste cap. Acum 
era ceva serios. Acum, era pe viaţă şi pe moarte. 

— îţi sunt recunoscător pentru ce-ai făcut, a rostit el, 
convenţional, încă luptându-se să-şi ţină în frâu 
sentimentele. Era o altă însuşire comună a noastră, 
amândoi ne străduiam ne păstrăm autocontrolul. El 
fusese dintotdeauna mai bun decât mine la capitolul 
ăsta. îţi sunt dator, aşa este, a continuat el. Şi este o 
datorie pe care nu pot să mi-o plătesc. Cum am spus, 
cel mai bun lucru pe care pot să-l fac este să stau cât 
mai departe de tine. 

— Dacă o să faci parte din viaţa Lissei, atunci n-ai 
cum să mă eviţi. 

— Oamenii pot să coexiste fără ca... fără să se- 
ntâmple mai mult de-atât, a replicat el, ferm. Era o 
replică atât de caracteristică pentru Dimitri! Logica 
luptând contra sentimentelor. Şi atunci, în acel moment, 
mi-am pierdut controlul. Cum spuneam, el fusese 
întotdeauna mai bun decât mine în privinţa asta. în timp 
ce eu? Nu prea. 

M-am azvârlit asupra gratiilor, atât de iute, încât 
până şi Mihail a tresărit. 

— Dar eu te iubesc! am şuierat. Şi ştiu că şi tu mă 
iubeşti. Chiar crezi c-o să-ţi poţi petrece restul vieţii 
ignorând asta, când eşti în preajma mea? 

Partea cea mai tulburătoare este că, pentru o 
perioadă îndelungată, pe când eram în Academie, 
Dimitri fusese convins că putea să procedeze exact aşa. 



Şi se pregătise să-şi petreacă viaţa nedând întâietate 
sentimentelor lui faţă de mine. 

— Tu mă iubeşti, i-am repetat. Ştii că mă iubeşti. 

Mi-am întins braţul printre gratii. Eram departe de a- 
1 putea atinge pe Dimitri, însă îmi tot întindeam 
degetele, cu disperare, de parcă ar fi putut să crească 
brusc şi să-l ating. Asta era tot ce-mi trebuia. O atingere 
a lui, ca să ştiu că încă ţinea la mine, o atingere prin 
care să-i simt căldura pielii şi... 

— Nu e adevărat, a rostit Dimitri încet, că ai o relaţie 
cu Adrian Ivashkov? 

Braţul mi-a căzut, inert. 

— De... de unde-ai auzit asta? 

— Aşa umblă vorba, a replicat el, ca un ecou al lui 
Mihail. 

— Asta sigur, am mormăit. 

— Aşadar, e adevărat? a întrebat el, pe un ton mai 
categoric. 

Am şovăit înainte de a-i răspunde. Dacă-i spuneam 
adevărul, ar fi avut mai mult temei să-şi susţină teoria 
distanţării sale. Totuşi, îmi era imposibil să-l mint. 

— Da, dar... 

— Bun! 

Nu ştiu sigur la ce reacţie mă aşteptasem din partea 
lui. La gelozie? La consternare? în loc de toate astea, în 
timp ce se rezema de perete, arăta... uşurat. 

— Adrian este mult mai bun decât cred ceilalţi. Va fi 
foarte bun pentru tine. 



— Dar... 

— El e viitorul tău, Rose, m-a întrerupt, având din 
nou o atitudine deznădăjduită, fiind parcă sătul de viaţă. 
Nu înţelegi ce înseamnă să treci prin ce-am trecut eu: să 
revin, după ce am fost strigoi. Totul s-a schimbat. Nu 
doar ce ţi-am făcut ţie e de neiertat. Toate sentimentele 
mele... tot ce aveam pentru tine... s-a schimbat. Nu mai 
simt ce simţeam înainte. Poate că sunt iarăşi dhampir, 
dar toate prin câte-am trecut... ei bine, m-au marcat 
pentru totdeauna. Mi-au transformat sufletul. Acum, nu 
mai pot să iubesc pe nimeni. Nu pot să te iubesc... nu te 
iubesc. Nu mai e nimic între noi. 

Sângele mi-a îngheţat în vine. Refuzam să cred ce- 
rni spunea, mai ales după cum mă privise ceva mai 
devreme. 

— Nu! Nu e adevărat! Te iubesc, şi tu... 

— Paza! a strigat Dimitri, cu o voce atât de 
puternică, încât mare minune că nu se cutremurase 
întreaga clădire. Scoateţi-o de-aici! Scoaîeţi-o de-aici! 

Cu acele uluitoare reflexe ale gardienilor, paznicii au 
ajuns ca fulgerul în faţa celulei. în calitate de deţinut, 
Dimitri nu era în drept să ceară ceva, însă autorităţile 
de-aici în mod cert nu aveau să încurajeze o situaţie 
capabilă să genereze tulburări. Au început să ne 
împingă spre ieşire, pe mine şi pe Mihail, însă m-am 
împotrivit. 

— Nu, staţi... 



— Nu te împotrivi, mi-a murmurat Mihail la ureche. 
Timpul nostru e pe sfârşite, şi oricum n-ai fi putut să 
obţii nimic astăzi. 

Am vrut să protestez, însă cuvintele mi s-au oprii pe 
buze. I-am lăsat pe gardieni să mă conducă afară, dar 
nu înainte de a mă uita la Dimitri stăruitor, pentru 
ultima dată. Avea pe faţă o expresie impenetrabilă, de 
gardian perfect, însă felul pătrunzător în care mă privea 
mă făcea să fiu sigură că înăuntrul lui se petreceau 
multe. 

Prietenul lui Mihail încă era de serviciu sus, ceea ne- 
a permis să ne strecurăm afară fără — prea mari — 
probleme. Imediat cum m-am văzut ieşită din clădire, 
m-am oprit şi am izbit furioasă cu piciorul într-o 
treaptă. 

— Fir-ar al naibii! am urlat. Doi moroi care traversau 
curtea — probabil întorcându-se acasă de la cine ştie ce 
petrecere prelungită — m-au privit nedumeriţi. 

— Linişteşte-te, m-a sfătuit Mihail. Asta a fost prima 
oară când l-ai văzut după schimbare. Nu poţi să te 
aştepţi la prea multe minuni dintr-odată. O să-şi revină 
el. 

— Nu sunt chiar atât de sigură, am mormăit. Oftând, 
mi-am ridicat privirea spre cer. Mici fuioare de nori 
pluteau leneşe, însă eu de-abia dacă le vedeam. Tu nu-1 
cunoşti cum îl cunosc eu, i-am zis lui Mihail. 

Pentru că, în timp ce o parte din mine era de părere 
că multe dintre vorbele lui Dimitri se datoraseră, într- 



adevăr, şocului de a redeveni el însuşi, mai exista şi o 
altă parte care avea îndoieli. îl cunoşteam pe Dimitri. îi 
cunoşteam simţul umorului, credinţa nestrămutată cu 
privire la ce era bine şi e era rău. Se ţinea cu străşnicie 
de această credinţă. îşi dusese viaţa conform ei. Dacă el 
credea sincer, cât se poate de sincer, că lucrul cel mai 
nimerit pe care trebuia să-l facă era să mă evite şi să 
lase ca relaţia dintre noi să se stingă, ei bine... erau 
şanse mari ca el să acţioneze în consecinţă, cu toată 
iubirea noastră. După cum îmi amintisem mai devreme, 
categoric demonstrase o mare capacitate de rezistenţă 
pe când eram la Sf. Vladimir. 

Cât despre restul... că nu m-ar mai fi iubit, sau că n- 
ar mai fi fost capabil să iubească vreodată... ei bine, 
asta ar fi fost o cu totul altă problemă, dacă era 
adevărat. Atât Christian, cât şi Adrian şi-au manifestat 
îngrijorarea cu privire la faptul că era posibil să fi 
rămas ceva de strigoi în el, însă temerile lor se 
referiseră la violenţă şi la pofta de sânge. Pe când la 
asta nu se gândise nimeni: că viaţa de strigoi i-ar fi 
împietrit inima, distrugându-i orice şansă de a mai iubi 
vreodată. 

Distrugând orice şansă de a mă iubi pe mine. 

Şi eram destul de convinsă că, dacă într-adevăr aşa 
era, atunci murea şi o parte din mine. 



DOUĂZECI ŞI UNU 


DUPĂ TOATE ASTEA, eu şi Mihail mai aveam 
prea puţine să ne spunem. Nu voiam să aibă necazuri 
din cauza a ceea ce făcuse, aşa că l-am lăsat să mă 
conducă în tăcere afară din clădirea gardienilor. După 
ce am ieşit, am văzut cerul împurpurându-se la răsărit. 
Soarele se pregătea să apară, ceea ce însemna că era 
miezul nopţii pentru noi. Pătrunzând pentru scurt timp 
în mintea Lissei, am aflat că priveghiul se sfârşise, iar 
ea se întorcea în cameră... neliniştită pentru mine şi încă 
iritată de apariţia lui Christian împreună cu Mia. 

Am urmat exemplul Lissei, întrebându-mă dacă 
somnul mi-ar fi putut alina suferinţa chinuitoare pe care 
mi-o lăsase Dimitri în suflet. Probabil că nu. I-am 
mulţumit lui Mihail pentru ajutor şi pentru riscul pe 
care şi-l asumase. Nu mi-a răspuns decât printr-o 
înclinare a capului, ca şi cum n-aş fi avut pentru ce să-i 
mulţumesc. Era exact ce-ar fi vrut să fac eu pentru el, 
dacă rolurile s-ar fi inversat şi domnişoara Karp s-ar fi 
aflat în spatele gratiilor. 

întinzându-mă în patul meu, m-am cufundat intr-un 
somn adânc, însă visele mi-au fost agitate. îl tot 
auzeam, iar şi iar, pe Dimitri spunându-mi că nu mai 
poate să mă iubească. Cuvintele lui mă izbeau întruna, 
sfărâmându-mi inima în mici bucăţele. La un moment 



dat, parcă era mai mult decât loviturile din vis. Am 
auzit bătăi adevărate. Cineva bubuia în uşa mea, 
făcându-mă să mă smulg, cu încetineală, din visele 
mele de groază. 

M-am dus la uşă, cu ochii cârpiţi de somn, şi am dat 
de Adrian. Era aproape o imagine în oglindă a celui din 
noaptea trecută, când venise să mă invite la priveghi. 
Numai că, de data asta, era mult mai întunecat la faţă. 
Pentru o clipă, am crezut că aflase de vizita mea la 
Dimitri. Sau că, poate, avusese mai multe necazuri 
decât ne-am fi închipuit, pentru faptul că-şi strecurase 
atâţia prieteni la o ceremonie funerară secretă. 

— Adrian... e devreme pentru tine... 

Am aruncat o privire spre ceas, descoperind că, de 
fapt, eu dormisem până destul de târziu. 

— Nu e deloc devreme, a zis el, cu chipul serios în 
continuare. Se-ntâmplă foarte multe chestii. Trebuia să 
vin să-ţi comunic veştile, până nu le auzeai din altă 
parte. 

— Ce veşti? 

— Despre verdictul Sfatului. Până la urmă, marea 
rezoluţie pe care au tot dezbătut-o a fost adoptată la vot. 
Cea pentru care te-au chemat. 

— Ia stai. Au terminat? 

Mi-am amintit ce-mi spusese Mihail, că un subiect 
misterios îi ţinea ocupaţi pe membrii Sfatului. Dacă 
terminaseră, însemna că puteau să treacă şi la altceva: 



ca de exemplu, să zicem, să declare oficial că Dimitri 
era din nou dhampir. 

— Asta-i o veste grozavă, am zis. Şi dacă într-adevăr 
avea legătură cu faptul că Tatiana mă chemase să-mi 
descriu calităţile... ei bine, exista oare vreo şansă ca eu 
să fiu numită gardianul Lissei? Oare într-adevăr regina 
să fi putut trece peste toate? Azi-noapte mi se păruse 
destul de prietenoasă. 

Adrian m-a privit cu o expresie pe care n-o mai 
văzusem niciodată la el: milă. 

— Tu chiar nu ştii nimic, nu? 

— Despre ce să ştiu? 

— Rose... Mi-a pus cu delicateţe mâna pe umăr. 
Sfatul tocmai a adoptat un decret prin care coboară 
limita de vârstă la care devii gardian... la şaisprezece 
ani. Dhampiril vor absolvi şcoala după anul al doilea şi 
vor pleca în lume cu repartiţii. 

—Ce? 

Nu se poate, sigur nu auzisem bine. 

— Ştii cât de panicaţi sunt în privinţa protecţiei şi 
pentru că nu au destui gardieni, da? mi-a zis, apoi a 
oftat. Asta-i soluţia pe care au găsit-o, ca să vă 
sporească efectivele. 

— Dar sunt prea tineri! am strigat. Cum poate să-şi 
închipuie cineva că la şaisprezece ani poţi să fii pregătit 
să ieşi în lume şi să te baţi cu strigoii? 

— Păi, a replicat Adrian, pentru că tu ai depus 
mărturie că ai fost pregătită. 



Am rămas cu gura căscată, simţind că totul 
încremeneşte în jurul meu. Tu ai depus mărturie că ai 
fost... Nu. Imposibil. 

Adrian m-a tras uşor de braţ, încercând să mă 
smulgă din stupefacţia mea. 

— Haide, totul e încă secret. Vor face anunţul într-o 
şedinţă deschisă, iar unii sunt... puţin cam supăraţi. 

— Mda, cred şi eu. 

Nu era nevoie să-mi spună de două ori. Am vrut să 
plec cu el imediat, dar abia apoi mi-am dat seama că 
eram în pijama. M-am schimbat repede şi m-am 
pieptănat, încă nevenindu-mi să cred ceea ce tocmai 
aflasem de la el. Pregătirile mi-au luat doar cinci 
minute, după care am ieşit în grabă pe uşă. Adrian nu 
era chiar un sportiv, dar a reuşit să ţină binişor pasul cu 
mine, în timp ce ne îndreptam spre sala Sfatului. 

— Cum de-a fost posibil? l-am întrebat. Doar nu 
vorbeşti serios spunând că... declaraţiile mele au avut o 
contribuţie? 

Intenţionasem ca vorbele mele să sune de parcă l-aş 
fi luat la rost, dar când colo, aveau mai degrabă o 
nuanţă imploratoare. 

Şi-a aprins o ţigară fără să încetinească pasul, şi nu 
m-am mai sinchisit să-l cert pentru asta. 

— Se pare că a fost un subiect fierbinte de ceva 
vreme încoace. Votul a fost foarte strâns. Cei care l-au 
forţat ştiau că, dacă vor să câştige, aveau nevoie să 
prezinte o grămadă de dovezi în favoarea lor. Iar tu ai 



fost trofeul cel mare: o adolescentă dhampir, 

măcelărind strigoi în stânga şi-n dreapta, cu mult 
înainte de absolvire. 

— Nu chiar atât de mult, am bombănit, în timp ce 
furia mi se aprindea tot mai tare. La şaisprezece ani? 
Nu sunt în toate minţile? E ridicol! Faptul că eu 
fusesem folosită, fără ştirea mea, în sprijinul adoptării 
acestui decret, îmi făcea greaţă. Fusesem o tâmpită, 
închipuindu-mi că trecuseră peste repetatele mele 
abateri de la regulamente şi că mă aduseseră, pur şi 
simplu, ca la expoziţie, să mă umple de laude. Se 
folosiseră de mine. Tatiana se folosise de mine. 

în clipa în care am ajuns, sala Sfatului era cuprinsă 
de tot atâta haos pe cât îmi sugerase Adrian. E adevărat, 
nu-mi petrecusem eu prea mult timp asistând la astfel 
de întruniri, însă eram convinsă că nu era ceva nonnal 
ca participanţii să se strângă în grupuleţe şi să urle unii 
la alţii. Şi nici purtătorul de cuvânt al Sfatului nu cred 
că obişnuia să zbiere până răguşeşte, străduindu-se să 
restabilească ordinea în sală. 

Unica oază de calm era reprezentată de Tatiana 
însăşi care aştepta, răbdătoare, pe scaunul ei de la 
mijlocul mesei, întocmai cum dicta eticheta Sfatului. 
Părea extrem de mulţumită de sine. Toţi ceilalţi colegi 
ai ei îşi pierduseră orice urmă de bună-cuviinţă şi se 
ridicaseră în picioare, la fel ca asistenţa, certându-se 
între ei sau cu oricine altcineva dispus să se ia la harţă. 



I-am privit uluită, nedându-mi seama ce-aş fi putut să 
fac într-o asemenea harababură. 

— Cine pentru ce a votat? l-am întrebat pe Adrian 

Adrian i-a examinat cu privirea pe componenţii 
Sfatului şi a început să-i enumere pe degete. 

— Szelsky, Ozera, Badica, Dashkov, Conta şi 
Drozdov au votat împotrivă. 

— Ozera? l-am întrebat, mirată. N-o cunoşteam pe 
prinţesa Ozera — Evette se numea — prea bine, însă 
mereu mi se păruse destul de ţeapănă şi dezagreabilă. 
Mai nou, aveam faţă de ea respect. 

Adrian mi-a arătat din cap spre locul în care Tasha, 
furioasă, se adresa unui grup numeros, aruncând fulgere 
din ochi şi gesticulând frenetic cu braţele. 

— Evette a fost convinsă de unele rude ale ei. 

Asta mi-a smuls şi mie un zâmbet, preţ de o clipă. 
Era bine că Tasha şi Christian fuseseră din nou 
recunoscuţi în rândurile clanului lor, însă restul 
problemei noastre încă era dureros de actuală. Restul 
numelor puteam să le deduc şi lingură. 

— Prin urmare... prinţul Ivashkov a votat pentru, am 
remarcat. Adrian a ridicat din umeri, în semn de scuză 
pentru familia lui. Mai sunt Lazar, Zeklos, Tarus şi 
Vodă, am înlăugat. Că familia Vodă îşi exprimase votul 
în favoarea unei suplimentări a protecţiei nu era întru 
totul de mirare, luând în considerare asasinarea recentă 
a cuiva dintre ai lor. Priscilla nici măcar nu fusese 
înmormântată, iar proaspătul prinţ Vodă, Alexander, 



ezita în privinţa atribuţiilor poziţiei în care fusese 
promovat atât de brusc. 

I-am adresat o privire pătrunzătoare lui Adrian. 

— Asta înseamnă doar cinci contra şase. A! am 
exclamat, picându-mi deodată fisa. Mama mă-sii! 
Departajarea regală. 

Sistemul de vot al moroilor fusese stabilit pentru 
doisprezece membri, câte unul din fiecare familie, la 
care se adăuga regele sau regina în exerciţiu. E 
adevărat, asta însemna frecvent ca o singură grupare să 
beneficieze de două voturi, din moment ce monarhul 
rareori vota împotriva propriei sale familii. Dar se 
cunoşteau şi astfel de întâmplări. Oricum, sistemul ar fi 
trebuit să ducă la exprimarea a treisprezece voturi, 
preîntâmpinându-se balotajele. Numai că... de curând, 
apăruse o problemă. Familia Dragomir nu mai avea 
reprezentant în cadrul Sfatului, ceea ce însemna că se 
putea înregistra şi egalitate de voturi. în astfel de 
situaţii rare, legea moroilor prevedea ca votul 
monarhului să capete o greutate sporită. Auzisem că 
subiectul acesta generase mereu controverse, dar, în 
acelaşi timp, că nu se putea face mai nimic pentru o 
schimbare a sistemului. Balotajele în cadrul Sfatului ar 
fi însemnat ca niciodată să nu se poată stabili nimic, iar 
din moment ce monarhii erau aleşi, mulţi aveau 
încredere în faptul că ei ar fi acţionat în confonnitate cu 
interesele moroilor. 



— Tatiana a fost a şasea, am tras concluzia cu voce 
Şi votul ei a înclinat balanţa. 

Privind în jur, am observat o oarecare nervozitate pe 
chipurile celor din familiile care votaseră împotriva 
decretului. Din câte se părea, nu toată lumea considera 
că Tatiana acţionase în conformitate cu interesele 
moroilor. 

Prezenţa Lissei m-a făcut să mă inilor prin 
intermediul legăturii, aşa că sosirea ei, câteva clipe mai 
târziu, nu a avut cum să mă surprindă. Veştile se 
răspândeau iute, deşi ea încă nu cunoştea amănuntele. I- 
am făcut amândoi semn să vină spre noi. Era la fel de 
năucită ca mine şi ca Adrian. 

— Cum au putut să facă una ca asta? a întrebat ea. 

— S-au temut prea tare că ar putea să-i împingă 
cineva pe ei să înveţe cum să se apere singuri. Gruparea 
Tashei începea să facă prea mult zgomot, i-a explicat 
Adrian. Lissa a scuturat din cap. 

— Nu, nu e numai asta. Vreau să zic, cum a fost 
posibil până şi să se ţină de şedinţe? Ar 11 trebuit să fim 
în doliu după tot ce s-a întâmplat alaltăieri... doliu 
general, adică. Toată Curtea, nu numai o anumită parte, 
secretă, a ei. A murit chiar şi unul dintre membrii 
Sfatului! Ce, nu puteau să aştepte până după 
înmormântare? 

în minte, vedeam cum i se derulau dinaintea ochilor 
imagini din noaptea aceea îngrozitoare, când văzuse cu 
ochii ei cum fusese ucisă Priscilla. 



— Da, numai că a fost uşor de înlocuit, s-a amestecat 
cineva în discuţie. Apăruse şi Christian lângă noi. Lissa 
s-a îndepărtat cu câţiva paşi de el, încă enervată că-1 
văzuse cu Mia. Şi, la drept vorbind, a continuat 
Christian, era momentul optim. Cei care-şi doreau asta 
trebuiau să profite de ocazie. Ori de câte ori se petrece 
câte o încăierare de amploare cu strigoii, toată lumea 
intră în panică. Frica e capabilă să-i determine pe mulţi 
să se împace cu ideea. Şi, dacă vreunul dintre membrii 
Sfatului a fost nehotărât până acum, bătălia asta 
probabil că i-a împins să se hotărască. 

Raţionamentul lui Christian era destul de înţelept, 
aşa că Lissa a rămas impresionată, cu toate 
sentimentele ei tulburi faţă de el, din clipa de faţă. 
Purtătorul de cuvânt al Sfatului a izbutit în sfârşit să-şi 
facă auzită vocea peste strigătele participanţilor. Chiar 
mă întrebam dacă mulţimea ar fi fost redusă la tăcere în 
cazul în care Tatiana ar fi început să urle, cerând ca 
toată lumea să tacă naibii din gură. Dar nu, aşa ceva nu. 
Probabil că ar fi fost mai presus de demnitatea ei. Şi 
acum, aştepta cu tot calmul din lume, de parcă nu s-ar fi 
întâmplat absolut nimic ieşit din comun. 

Chiar şi-aşa, tot au trecut câteva clipe până ca toată 
lumea să-şi ocupe locurile cuvenite. Eu şi prietenii mei 
ne-am grăbit să ne aşezăm pe primele scaune libere 
care ne-au ieşit în cale. Liniştea şi pacea fiind în fine 
restabilite, purtătorul de cuvânt, cu un aer istovit, i-a dat 
cuvântul reginei. 



Zâmbindu-le semeaţă celor adunaţi, ea li s-a adresat 
pe cel mai poruncitor ton al său. 

— Dorim să le mulţumim tuturor pentru faptul că au 
venit astăzi să-şi exprime... opiniile. Ştiu că unii încă nu 
sunt convinşi de justeţea acestei hotărâri, însă au fost 
respectate aici legile moroilor: legi care dăinuiesc de 
secole. Curând, vom convoca o nouă şedinţă, în care 
vom asculta într-o manieră disciplinată ce aveţi de spus. 

Ceva îmi spunea că nu erau decât vorbe goale. 
Lumea putea să spună orice-ar fi vrut: ea tot n-ar fi 
ascultat. 

— Această hotărâre — acest verdict — va fi spre 
binele moroilor. Gardienii noştri sunt deja la un nivel 
cu toiul excepţional. 

Şi-a înclinat capul, cu un aer binevoitor, spre 
gardienii care, conform protocolului, erau înşiraţi de-a 
lungul pereţilor sălii. Aveau pe chipuri acea neutralitate 
caracteristică, dar bănuiam că, la fel ca mine, şi-ar fi 
dorit să ia la pumni jumătate din componenţa Sfatului. 

— Atât de excepţionali sunt, în realitate, încât îşi 
învaţă elevii să fie pregătiţi pentru apărarea noastră încă 
de la o vârstă fragedă. Vom fi cu toţii mult mai la 
adăpost de tragedii precum cea de curând întâmplată. 

Şi-a lăsat capul în jos, în ceea ce trebuie să fi 
însemnat o manifestare de tristeţe. Mi-am amintit de 
noaptea trecută, când, cu glas sugrumat, vorbise despre 
Priscilla. Oare să fi fost o prefăcătorie? Iar moartea 
celei mai bune prietene a ei să fi însemnat pentru 



Tatiana doar o ocazie convenabilă de a-şi atinge 
scopurile? Nu se poate... nu se poate să fie atât de 
inumană. 

Regina şi-a înălţat din nou capul şi a continuat. 

— Şi, încă o dată afirm, vom fi bucuroşi să vă 
ascultăm opiniile, cu toate că, în conformitate cu legile 
noastre, problema a fost rezolvată. Şedinţele ulterioare 
vor trebui să aştepte până la trecerea perioadei de doliu 
cuvenite pentru cei pieriţi în urma nenorocirii. 

Atât tonul vocii, cât şi limbajul trupului Tatianei 
dădeau de înţeles că era, intr-adevăr, sfârşitul 
discuţiilor. Atunci însă, un glas impertinent a sfâşiat 
brusc liniştea sălii. 

Glasul meu. 

— Ei bine, eu aş vrea să-mi fac cunoscută opinia 
chiar acum. 

în mintea mea, auzeam strigătele disperate ale 
Lissei: Stai jos, stai jos ! însă eram deja în picioare şi 
mă îndreptam spre masa Sfatului. M-am oprit la o 
distanţă respectuoasă, care să le permită să mă ia în 
seamă, dar de unde să nici nu pot fi luată pe sus de 
gardieni. Şi, o, cât m-au mai luat în seamă! Purtătorul 
de cuvânt s-a înroşit tot văzându-mă încălcând regulile. 

— încâlci toate prevederile protocolului Sfatului! 
întoarce-te la locul tău imediat, până nu vei fi evacuată! 

A aruncat o privire spre gardieni, ca şi cum s-ar fi 
aşteptat ca ei să se năpustească asupra mea exact în 
clipa aceea. 



Dar niciunul dintre ei nu s-a clintit. Fie că nu mă 
percepeau ca pe o ameninţare, fie că se întrebau ce am 
de gând să fac. Şi eu mă întrebam. 

Cu un mic şi delicat semn al mâinii, Tatiana i-a cerut 
purtătorului de cuvânt să se retragă. 

— Aş cuteza să afirm că au existat astăzi atât de 
multe încălcări ale protocolului, încât un incident în 
plus nu ar mai conta. 

M-a privit fix, zâmbindu-mi amabil, vrând parcă să 
dea impresia că eram prietene. 

— în plus, gardianul Hathaway se numără printre 
cele mai de preţ valori ale noastre. întotdeauna sunt 
interesată să aud ce are de spus. 

Chiar aşa? Aflam şi eu asta, în sfârşit. Am început să 
vorbesc, adresându-mă membrilor Sfatului. 

— Chestia asta pe care tocmai aţi adoptat-o este o 
nebunie totală şi strigătoare la cer! 

Consider că a fost o mare realizare din partea mea 
faptnl că n-am folosit niciun cuvânt injurios, cu toate că 
îmi stăteau pe limbă câteva adjective care mi se păreau 
cu mult mai potrivite. Cine spunea că nu înţeleg 
regulile de etichetă a Sfatului? 

— Cum e posibil ca oricare dintre cei care staţi acolo 
să fie de acord cu trimiterea unor copii de şaisprezece 
ani în misiuni în care-şi riscă vieţile? 

— Nu e decât o diferenţă de doi ani, s-a încumetat 
să-mi atragă atenţia prinţul Tarus. Nu e ca şi cum am 
trimite în luptă copii de zece ani. 



— Doi ani înseamnă enonn, am replicat. Pentru o 
clipă, m-am gândit la cum eram pe când aveam 
şaisprezece ani. Ce se întâmplase în acei doi ani? 
Fugisem cu Lissa, îmi văzusem prietenii murind, 
călătorisem în jurul lumii, mă îndrăgostisem... în doi 
ani, am reluat, poţi să trăieşti cât într-o viaţă întreagă. 
Iar dacă vreţi ca noi să luptăm mai departe în prima 
linie — ceea ce, oricum, majoritatea noastră e dispusă 
s-o facă după absolvire — , atunci înseamnă că ne 
sunteţi datori cu aceşti doi ani. 

De data asta, mi-am întors privirea spre auditoriu. 
Reacţiile erau diverse. Unii erau evident de acord cu 
mine, făcând semne viguroase de aprobare. Alţii arătau 
ca şi cum nimic de pe lumea asta nu le-ar fi putut 
schimba părerea referitoare la justeţea decretului. Iar 
alţii îmi evitau privirea... Oare să-i fi făcut să se 
răzgândească? Sau erau nehotărâţi? Se jenau de 
propriul egoism? Astea puteau să fie interpretările. 

— Crede-mă, aş fi fericit să-i văd pe-ai tăi că se 
bucură de tinereţea lor. 

Acum, vorbea Nathan Ivashkov. 

— Numai că, în clipa de faţă, nu este posibil pentru noi. 
Strigoii ne împresoară. Pierdem tot mai mulţi moroi şi 
gardieni cu fiecare zi. Având mai mulţi luptători, vom 
face să înceteze această situaţie; şi, zău aşa, lăsăm pur 
şi simplu să fie irosite calităţile acestor dhampiri, dacă 
aşteptăm doi ani în plus. Prin planul acesta, protejăm 
ambele neamuri. 



— Pe-al meu îl va nimici mai repede! am ripostat. 
Apoi, dându-mi seama că, dacă-mi pierdeam cumpătul, 
era posibil să ridic tonul, am tras aer adânc în piept, 
înainte de a continua. Nu vor fi pregătiţi, am 
argumentat. Nu vor avea parte de întregul antrenament 
necesar. 

Acela a fost momentul în care Tatiana şi-a lansat 
lovitura magistrală. 

— Cu toate acestea, după cum chiar tu ai recunoscut, 
ai fost negreşit pregătită de la o vârstă timpurie. Ai 
omorât mai mulţi strigoi înainte de împlinirea vârstei de 
optsprezece ani, decât au la activ unii gardieni în toată 
viaţa lor. 

Am fixat-o cu privirea, mijindu-mi ochii. 

— Eu, am replicat cu răceală, am avut un instructor 
excepţional. Unul pe care, în prezent, îl ţineţi închis. 
Dacă tot vreţi să vorbiţi despre calităţi care se vor irosi, 
atunci duceţi- vă să le vedeţi în propria închisoare. 

Vorbele mele au stârnit foială în public, iar expresia 
de pe faţa Tatianei, cum că ce bune prietene suntem noi 
două , s-a diluat. 

— Aceasta nu se numără printre temele pe care le 
abordăm astăzi. în schimb, sporirea protecţiei noastre, 
da. Consider că ai comentat chiar în trecut faptul că 
efectivul gardienilor este insuficient. 

Propriile mele cuvinte de azi-noapte, pe care mi le 
arunca în faţă. 



— Rândurile voastre au nevoie să fie completate. Tu 
însăţi — la fel ca şi mulţi dintre colegii tăi — te-ai 
dovedit capabilă să ne aperi. 

— Noi am fost excepţiile! 

Dădeam dovadă de egoism, însă acesta era adevărul 

— Nu toţi novicii au atins acest nivel, am 
argumentat. 

O sclipire ameninţătoare i-a apărut în ochi, însă 
vocea i-a redevenit mătăsoasă. 

— Ei bine, în acest caz, poate că avem nevoie de mai 
mulţi instructori excepţionali. Poate că ar trebui să te 
trimitem pe tine la Sf. Vladimir sau la vreo altă 
academie, astfel încât să le poţi îmbunătăţi educaţia mai 
tinerilor tăi colegi. După cunoştinţele mele, viitoarea ta 
repartiţie ar urma să fie una permanentă, intr-un post 
administrativ de-aici, de la Curte. Dac-ai fi fost de 
acord să contribui la reuşita acestui decret, am fi putut 
modifica repartizarea aceasta, numindu-te în schimb 
instructor. Ceea ce ar putea grăbi revenirea ta pe o 
poziţie de gardian. 

I-am răspuns, arătându-i şi eu ce înseamnă, în 
concepţia mea, un zâmbet ameninţător. 

— Nu cumva, am prevenit-o, să încercaţi să mă 
convingeţi ameninţându-mă, mituindu-mă sau 
şantaj ându- mă. Niciodată. N-o să vă placă absolut 
deloc consecinţele. 

Aici, poate că mersesem prea departe. Unii 
spectatori au schimbat între ei priviri uluite. Feţele 



unora exprimau dezgustul, ca şi când nici nu s-ar fi 
aşteptat la ceva mai bun din partea mea. Pe câţiva 
dintre moroii aceştia i-am recunoscut. Erau dintre cei 
pe care-i auzisem discutând despre relaţia mea cu 
Adrian şi despre cât de mult îi displăcea asta reginei. 
De asemenea, bănuiam şi că destui dintre participanţii 
la ceremonia de azi-noapte erau acolo. O văzuseră pe 
Tatiana conducându-mă afară şi, fără îndoială, îşi 
imaginau că izbucnirea mea de-acum, lipsită de respect, 
reprezenta un soi de răzbunare. 

Dar moroii nu erau singurii care aveau o reacţie. 
Indiferent dacă-mi împărtăşeau sau nu opiniile, câţiva 
gardieni au făcut un pas înainte. Am avut grijă să rămân 
exact acolo unde eram, iar atitudinea mea, adăugându- 
se lipsei de temeri a Tatianei, i-a determinat să rămână 
la locurile lor. 

— Conversaţia de faţă începe să ne plictisească, a rostit 
Tatiana, întorcându-se la maiestuosul noi. Vom putea 
discuta mai mult — dar într-o manieră cuviincioasă — 
când vom convoca următoarea întrunire şi le vom da 
cuvântul celor care au comentarii de făcut. Până atunci, 
îţi convine sau nu, rezoluţia aceasta a fost adoptată. 

Este lege ! 

Te lasă să scapi cu faţa curată! mi-a răsunat din nou 
în cap vocea Lissei. Retrage-te, până nu mai faci ceva 
care să te vâre cu adevărat în necazuri. Lasă că te 
contrazici mai târziu. 



Ce ironie! Tocmai mă pregăteam să explodez şi să- 
mi dezlănţui întreaga furie. Cuvintele Lissei m-au 
oprit... dar nu prin conţinutul lor. Ci datorită Lissei, ca 
persoană. Ceva mai devreme, când discutasem cu 
Adrian despre rezultatul votării, remarcasem o eroare 
de logică. 

— N-a fost un vot corect, am proclamat. N-a fost 
legal. 

— Eşti avocat, mai nou, domnişoară Hathaway? m-a 
luat peste picior regina, vizibil amuzată, iar faptul că 
renunţase să folosească titlul meu de gardian constituia 
o ostentativă lipsă de respect. Dacă te referi la faptul că 
votul monarhului atârnă mai mult în balanţă decât ale 
celorlalţi membrii ai Sfatului, atunci te asigurăm că aşa 
prevede legea moroilor, de mai multe secole încoace, în 
astfel de situaţii. 

Şi-a rotit privirea asupra colegilor ei din Sfat — 
niciunul nu intenţiona s-o contrazică în vreun fel. Până 
şi cei care votaseră împotriva ei nu găseau vreun cusur 
acestei logici. 

— Mda, numai că nu şi-au exprimat votul toţi 
membrii Sfatului, am argumentat. în ultimii câţiva ani, 
un loc a fost neocupat... dar acum nu mai e cazul. 

M-am întors, arătând spre locul în care stăteau 
prietenii mei. 

— Vasilisa Dragomir are acum optsprezece ani şi 
poate să ocupe locul care i se cuvine de drept familiei 
sale. 



în tot acest haos, faptul că devenise majoră fusese 
trecut cu vederea, chiar şi de mine. 

Toate privirile celor din încăpere s-au întors spre 
Lissa: un lucru care ei nu-i plăcea. Cu toate acestea, 
Lissa era obişnuită se afle în centrul atenţiei publice. 
Ştia ce se aşteaptă de la prinţesă, cum trebuie să arate 
ea şi cum să se comporte. Aşa că, în loc să se facă mică, 
şi-a îndreptat spinarea şi a privit înainte cu un aer calm, 
regesc, care dădea de înţeles că ar fi putut să se îndrepte 
chiar în clipa aceea spre masă şi să-şi revendice 
drepturile moştenite. Fie datorită acestei atitudini 
magnifice, fie datorită unui dram de magnetism 
provenit din spirit, era aproape imposibil să-ţi dezlipeşti 
privirea de la ea. Frumuseţea ei avea acea luminozitate 
familiară şi, în întreaga sală, observam pe multe feţe 
aceeaşi veneraţie faţă de ea pe care o remarcasem peste 
tot la Curte. Transformarea lui Dimitri încă era o 
enigmă, însă cei care credeau în ea o priveau, într- 
adevăr, ca pe un fel de sfântă. Devenise ceva 
supranatural în ochii atâtora, nu numai pentru 
genealogia şi pentru misterioasele ei puteri, ci şi, mai 
nou, pentru presupusa capacitate de a-i readuce pe 
strigoi la starea normală. 

Umflându-mă în pene, mi-am întors privirea spre 
Tatiana. 

— Nu optsprezece ani este vârsta legală pentru 
dobândirea dreptului de vot? 

Şah şi mat, căţea! 



— Ba da, a replicat ea, cu voioşie. Dacă Dragomirii 
ar fi întrunit cvorumul. 

în clipa aceea, n-aş fi zis că uluitoarea mea victorie 
s-ar fi dus pe apa sâmbetei, dar era clar că-şi mai 
pierdea un pic din strălucire. 

— Ce să întrunească? am întrebat. 

— Cvorumul. Conform legii, pentru ca o familie de 
moroi să aibă dreptul la un vot în cadrul Sfatului, 
familia aceea trebuie să existe. Or, nu este cazul. Ea 
este singura din familie. 

M-am holbat la ea — nu-mi venea să cred. 

— Cum adică, susţineţi că ea trebuie să facă un copil 
ca să obţină dreptul de vot? 

Tatiana s-a strâmbat. 

— Nu acum, fireşte. într-o zi, sunt convinsă. Pentru 
ca o familie să aibă drept de vot, trebuie să fie alcătuită 
din minimum doi membri, dintre care unul să fi trecut 
de optsprezece ani. Aşa cere legea moroilor... încă o 
dată, o lege aflată în vigoare de secole. 

Câteva persoane au schimbat între ele priviri 
nedumerite şi mirate. Evident, era vorba despre o lege 
necunoscută multora. Desigur, o astfel de situaţie — ca 
o ramură regală să fie redusă la o singură persoană — 
nu se mai întâlnise în istoria recentă, şi nici nu se ştia 
dacă se mai întâlnise vreodată. 

— Este adevărat, a confirmat Ariana Szelsky, 
reticentă. Am citit-o şi eu. 



OK, acum chiar că uluitoarea mea victorie se dusese 
pe apa sâmbetei. Aveam încredere în familia Szelsky, 
iar Ariana era sora mai mare a tipului pe lângă care 
îndeplinea mama serviciul de gardian. Ariana era genul 
de persoană studioasă şi, dat fiind faptul că votase 
împotriva modificării limitei de vârstă pentru numirea 
gardienilor, mi se părea puţin probabil ca ea să fi 
furnizat o astfel de mărturie, dacă n-ar fi fost adevărată. 

Rămânând fără muniţie, am recurs la vechile 
obiceiuri. 

— Asta, i-am zis Tatianei, e cea mai de căcat lege de 
care am auzit în viaţa mea. 

Şi atât mi-a fost. Publicul, consternat, a izbucnit 
zgomotos, iar Tatiana a renunţat la orice pretenţie de 
amiciţie de care s-ar mai fi agăţat. A surclasat orice 
ordine ar fi putut să dea purtătorul ei de cuvânt. 

— Evacuaţi-o! a strigat, fără să mai stea pe gânduri. 
Chiar şi cu hărmălaia care creştea rapid în intensitate, 
vocea i-a răsunat limpede în întreaga sală. Nu vom 
tolera un astfel de comportament vulgar! 

Gardienii au năvălit asupra mea ca fulgerul. Sinceră 
să fiu, la cât de des fusesem târâtă afară în ultima 
vreme, din tot felul de locuri, era ceva aproape 
reconfortant de familiar în asta. Nu m-am împotrivit în 
timp ce gardienii mă conduceau spre uşă, dar nici nu i- 
am lăsat să mă scoată afară până n-am mai expediat şi 
un mesaj de despărţire. 



— Ai putea să schimbi legea cvorumului, dac-ai 
vrea, căţea făţarnică! am urlat peste umăr. 
Schimonoseşti legea, findcă eşti egoistă şi fricoasă! Ai 
făcut cea mai mare greşeală vieţii. O s-o regreţi! 
Aşteaptă doar, şi-o să vezi: o să-ţi doreşti să nu fi făcut 
niciodată una ca asta! 

Nu ştiu dacă mi-o fi auzit cineva tirada, fiindcă între 
timp sala se întorsese la haosul de care fusese cuprinsă 
în clipa în care intrasem. Gardienii — trei la număr — 
nu m-au scăpat din mâini până când nu am ajuns afară. 
Imediat cum mi-au dat drumul, am rămas cu toţii 
privindu-ne stânjeniţi timp de câteva clipe. 

— Şi-acum? i-am întrebat, străduindu-mă să-mi 
stăpânesc furia din voce. Eram încă nervoasă şi stârnită, 
însă nu băieţii ăştia erau de vină. Ce-o să faceţi, o să mă 
închideţi? 

Dat fiind faptul că asta m-ar fi adus lângă Dimitri, ar 
fi în semnat aproape o recompensă. 

— N-au zis decât să te evacuăm, a precizat unul 
dintre ei. Ce să facem cu tine pe urmă, asta n-a mai zis 
nimeni. 

Un alt gardian, mai bătrân şi încărunţit, dar încă 
având o înfăţişare aprigă, m-a privit chiorâş. 

— în locul tău, aş şterge-o cât mai pot, până nu le 
trece prin minte să-ţi ardă vreo pedeapsă. 

— Nu-i vorbă, că oricum te-ar găsi, în cazul în care 
chiar ar vrea, a adăugat primul gardian. 



Cu asta, s-au întors tustrei înăuntru, lăsându-mă 
acolo, descumpănită şi întoarsă pe dos. Trupul meu încă 
tânjea după o încăierare, şi eram plină de acea frustrare 
pe care o trăiam ori de câte ori mă confruntam cu o 
situaţie în care mă simţeam neputincioasă. Atâtea 
urlete, şi degeaba. Nu obţnusem nimic. 

— Rose? 

M-am smuls din învolburarea sentimentelor mele şi 
am privit spre clădire. Gardianul mai vârstnic nu intrase 
încă, rămăsese-n prag. Pe faţă, afişa indiferenţa, însă mi 
s-a părut că-i zăresc un licăr în privire. 

— Ai fost formidabilă acolo, în faţa Sfatului, a zis el. 

Nu prea aveam eu chef de zâmbete, însă buzele m- 
au trădat. 

— Mersi, i-am zis. 

Mă rog, ceva-ceva tot obţinusem. 


DOUĂZECI ŞI DOI 

NU AM URMAT SFATUL GARDIANULUI, s-o 

rup la fugă, dar nici nu m-am aşezat pe treptele din faţă. 
Am mai zăbovit prin apropiere, într-un pâlc de cireşi, 
închipuindu-mi că nu va dura mult până să se 
sfârşească întrunirea şi participanţii să se reverse afară 



pe uşă. După câteva minute in care nu s-a-ntâmplat 
nimic, m-am strecurat în mintea Lissei şi am descoperit 
că tămbălăul era încă la apogeu. Cu toate că Tatiana 
declarase în două rânduri că şedinţa se încheiase, lumea 
tot rămăsese acolo, discutând în contradictoriu, pe 
bisericuţe. 

Tasha era într-un astfel de grup, împreună cu Lissa 
şi cu Adrian, ţinând unul dintre acele discursuri 
pătimaşe la care se pricepea atât de bine. N-o fi fost ea 
rece şi calculată, ca Tatiana, în privinţa mişcărilor 
politice, însă avea un simţ foarte ascuţit când venea 
vorba să facă valuri în interiorul sistemului, şi ştia să 
recunoască ocaziile, atunci când se iveau. Ea era 
împotriva decretului care cobora limita de vârstă. 
Susţinea că moroii trebuie să înveţe să lupte. Niciuna 
dintre aceste convingeri nu-i aducea prea multe, aşa că 
se agăţase acum de următoarea idee, după importanţă: 
Lissa. 

— De ce ne tot certăm între noi despre cum să 
omorâm strigoii mai bine, când am putea să-i salvăm? 
vocifera ea, cuprinzând-o pe Lissa cu un braţ şi pe 
Adrian cu celălalt, şi trăgându-i în faţă. Lissa încă avea 
un aer senin şi încrezător, însă Adrian părea pregătit s-o 
ia la fugă cu prima ocazie. Vasilisa — care, apropo, 
este într-adevăr privată de dreptul ei legitim de a-şi face 
auzită vocea aici, din cauza unei legi arhaice — a 
demonstrat că strigoii pot fî readuşi printre noi. 



— încă nu s-a dovedit, a exclamat un ins din 
mulţime. 

— Nu eşti sănătos? l-a luat la rost o femeie de lângă 
el. Sora mea a fost în grupul care l-a adus înapoi. Ea 
susţine că e, fără doar şi poate, dhampir. Ba chiar a stat 
afară, în soare ! 

Tasha a clătinat aprobator din cap spre femeie. 

— Şi eu am fost acolo. Iar acum, avem doi utilizatori 
ai spiritului capabili să realizeze acelaşi lucru şi pentru 
alţi strigoi. 

Oricât respect aş fi avut faţă de Tasha, aici nu eram 
întru totul de părerea ei. Volumul de energie — ca să 
nu pun la socoteală efortul pe care-1 implica 
străpungerea cu ţepuşa — necesar Lissei în cazul lui 
Dimitri fusese unul cutremurător. Ne afectase, 
temporar, până şi legătura. Asta nu însemna că nu putea 
s-o mai facă şi a doua oară. Nici că n-ar fi vrut s-o facă. 
Doar era suficient de naivă în compasiunea ei, ca să se 
arunce în foc când era să-i ajute pe ceilalţi. Dar eu 
ştiam că în definitiv, cu cât mai multă energie consuma 
un utilizator al spiritului, cu atât mai repede înainta pe 
drumul spre demenţă. 

Cât despre Adrian... ei bine, el era aproape exclus 
din discuţia asta. Chiar să fi vrut el să plece la străpuns 
strigoi, tot nu avea acel gen de putere vindecătoare 
necesară pontru recuperarea vreunuia; cel puţin, nu 
încă. Nu era ceva obişnuit pentru moroi să-şi folosească 
puterile magice ale elementelor în care se specializaseră 



în moduri diferite. Unii utilizatori ai focului, cum era 
Christian, se deprinseseră să controleze flacăra în sine. 
Alţii puteau să-şi folosească magia doar pentru, să 
zicem, încălzirea aerului dintr-o cameră. La fel, Lissa şi 
Adrian aveau cu totul alte puncte forte în utilizarea 
spiritului. Cea mai mare izbândă a lui la capitolul 
vindecărilor fusese tămăduirea unei fracturi, în timp ce 
ea încă nu putea să pătrundă în visele altora, oricât de 
mult ar fi exersat. 

Aşa că, în realitate, Tasha nu se putea baza, pentru 
salvarea strigoilor, decât pe un singur utilizator al 
spiritului, iar o singură persoană nu prea putea să 
transforme legiuni întregi de astfel de monştri. Şi Tasha 
părea să-şi dea seama, într-o oarecare măsură, de treaba 
asta. 

— Sfatul n-ar trebui să mai piardă timpul cu legile 
privitoare la vârstă, a continuat ea. Noi avem nevoie să 
ne concentrăm resursele la descoperirea cât mai multor 
utilizatori ai spiritului, şi la recrutarea lor, ca să ne ajute 
să-i salvăm pe strigoi. 

Şi-a fixat privirea asupra cuiva din mulţime. 

— Martin, nu-i aşa că fratele tău a fost transformat 
împotriva voinţei sale? Cu destulă trudă, am putea să ţi- 
1 redăm. Viu. Exact aşa cum îl ştiai. Altminteri, o să fie 
doar omorât cu ţepuşa când o să dea gardienii peste el... 
şi, desigur, o să ucidă destui nevinovaţi între timp. 

Mda, chiar că Tasha era tare. Ştia să zugrăvească o 
imagine veridică; pe Martin acela aproape că-1 făcuse 



să izbucnească în lacrimi. A avut grijă să nu amintească 
de persoane care se prefăcuseră în strigoi de bună voie. 
Lissa, stând încă alături de ea, nu ştia precis ce părere 
să aibă în legătură cu încropirea unei armate de 
utilizatori ai spiritului pentru salvarea strigoilor, însă îşi 
dădea seama că ideea făcea parte dintr-o serie de alte 
planuri ticluite de Tasha... inclusiv unul prin care să-i 
aducă ei dreptul de vot. 

Tasha miza pe calităţile şi pe caracterul Lissei, 
punându-le în valoare, tratând cu dispreţ ceea ce, în 
mod evident reprezenta o lege total depăşită, dintr-o 
epocă în care nimeni n-ar fi putut să întrevadă o astfel 
de situaţie. Mai mult, ea a accentuat faptul că un Sfat 
întregit, cuprinzând toate cele duăsprezece familii, ar fi 
însemnat un mesaj transmis strigoilor de pretutindeni 
cu privire la unitatea moroilor. 

N-am vrut să ascult mai departe. Am lăsat-o pe 
Tasha să-şi exercite magia politică, urmând să discut 
mai multe cu Lissa ceva mai târziu. încă eram prea 
agitată după tot ce se întâmplase când urlasem la 
membrii Sfatului, încât nu mai suportam să văd sala 
aia. Aşa că i-am lăsat mintea în pace şi m-am întors 
într-a mea, scoţând un ţipăt la vederea unul chip aflat 
drept în faţa mea. 

— Ambrose! 

Unul dintre cei mai arătoşi vampiri de pe planetă — 
după Dimitri, evident — m-a fulgerat cu un zâmbet 
strălucitor de star de cinema. 



— Erai nemişcată, aşa încât am crezut că încerci să 
joci rolul unei driade. 

Am clipit des, nedumerită. 

— Unei ce? 

A făcut un semn spre cireşii din preajmă. 

— Spirite ale naturii. Femei frumoase care devin una 
cu copacii. 

— Nu sunt sigură dacă a fost un compliment sau nu, 
am replicat. Dar mă bucur să te revăd. 

Ambrose reprezenta o veritabilă ciudăţenie pentru 
civilizaţia noastră: un dhampir mascul care nici nu 
depusese jurământul de gardian, nici nu fugise să se 
ascundă printre oamenii obişnuiţi. Femeile dhampir 
alegeau frecvent să nu intre în rândul gardienilor, astfel 
încât să se concentreze asupra întemeierii unei familii. 
De aceea eram atât de rare ca gardieni. însă bărbaţii? Ei 
nu aveau nicio scuză, din punctul de vedere al 
majorităţii. Decât să stea ascuns, căzut în dizgraţie, 
Ambrose alesese să rămână şi, pur şi simplu, să-i 
slujească în alt fel pe moroi. In esenţă, era un slujitor: 
unul de înaltă clasă, care servea băuturi la petrecerile de 
elită şi le făcea masaj femeilor din familiile regale. De 
asemenea — dacă zvonurile erau adevărate — , o slujea 
pe Tatiana şi mai intim. Totuşi, chestia asta mi se părea 
atât de sinistră, încât mi-am alungat-o cu promptitudine 
din minte. 

— Şi eu, mi-a răspuns. Dar, dacă nu încerci să intri în 
comuniune cu natura, atunci ce faci? 



— E o poveste lungă. Am fost dată afară de la o 
întrunire a Sfatului. 

Părea impresionat. 

— Dată afară, la propriu? 

— Mai degrabă, târâtă, cred. Chiar mă miră că nu te- 
am văzut pe-acolo, am remarcat. Sigur, am fost... hm... 
cam zăpăcită în ultima săptămână. 

— Am auzit, a spus, privindu-mă compătimitor. 
Totuşi, eu chiar am fost plecat. M-am întors abia azi- 
noapte. 

— Taman la timp pentru distracţie, am bombănit. 

Nevinovăţia de pe chipul lui mi-a dat de înţeles că el 
nici nu auzise încă despre decret. 

— Şi acum, ce faci? m-a întrebat. Asta nu mi se pare 
că ar arăta a pedeapsă. Ţi-ai ispăşit sentinţa? 

— Cam aşa ceva. Acum, aştept pe cineva. N-aveam 
altceva de făcut decât să ard gazul prin cameră. 

— Păi, dacă tot ai timp de pierdut, ce-ar fi să-i facem 
o vizită mătuşii Rhonda? 

— Rhonda? am zis, încruntându-mă. Fără supărare, 
dar mătuşa ta nu m-a prea impresionat cu talentele ei 
data trecută. 

— Nu mă supăr, a replicat el, voios. Dar chiar întreba 
de tine. Şi de Vasilisa. Aşa că, dacă tot n-ai ce face... 

Am ezitat. Avea dreptate spunând că nu aveam 
nimic mai bun de făcut în clipa asta. Rămăsesem fără 
variante, atât în privinţa lui Dimitri, cât şi a rezoluţiilor 
idioate ale Sfatului. Şi totuşi, Rhonda — mătuşa lui, 



prezicătoarea moroilor — nu era o persoană pe care 
chiar să-mi doresc s-o revăd. Cu toată uşurinţa 
cuvintelor mele, privind în urmă, trebuia să recunosc că 
unele dintre prezicerile Rhondei chiar se împliniseră. 
Pur şi simplu, nu-mi plăcuseră. 

— Foarte bine, am zis, străduindu-mă să par 
plictisită. Dar să terminăm repede. 

A zâmbit din nou, de parcă ar fi văzut dincolo de 
şiretlicul meu, după care m-a condus spre o clădire în 
care mai fusesem şi altă dată, şi care găzduia un luxos 
salon şi complex balnear, frecventat de moroii din 
familiile regale. Eu şi Lissa ne făcuserăm manichiura 
acolo şi, în timp ce ne croiam drum spre bârlogul 
Rhondei, m-am simţit străbătută de nu junghi ciudat. 
Manichiura şi pedichiura... păreau să fie cele mai 
banale lucruri din lume. Numai că, în ziua aceea, 
fuseseră veritabile minuni pentru mine. Râsesem cu 
Lissa, şi deveniserăm şi mai apropiate... imediat înainte 
ca şcoala să fie atacată, şi totul să se prefacă în praf şi 
pulbere... 

Rhonda ghicea viitorul într-o cameră din spate, 
situată departe de aglomeratul centru balnear. Cu tot 
aspectul prăpădit al locului, afacerea îi mergea destul 
de bine, ba mai avea şi propria secretară. Sau, mă rog, 
avusese. De data asta, biroul era gol, iar Ambrose m-a 
dus direct în camera Rhondei. Arăta exact la fel ca data 
trecută, ca şi cum te-ai fi aflat într-o inimă. Totul era 



roşu: tapetul, decoraţiunile, pernele presărate peste tot 
pe podea. 

Rhonda însăşi stătea pe podea, mâncând dintr-un 
pahar de iaurt, care părea teribil de obişnuit pentru 
cineva care, cică, stăpânea puteri mistice. Părul negru şi 
creţ i se revărsa pe umeri, făcând să strălucească şi mai 
tare cercurile largi ale cerceilor de aur. 

— Rose Hathaway, m-a întâmpinat ea, bucuroasă, 
lăsându-şi iaurtul deoparte. Ce surpriză plăcută! 

— N-ar fi trebuit să mă vezi că veneam? am întrebat- 
o, pe un ton glacial. 

Buzele i-au zvâcnit intr-un zâmbet amuzat. 

— Nu în asta-mi stă puterea. 

— Scuze că-ţi întrerup cina, a zis Ambrose, 
îndoindu-şi cu graţie corpul musculos şi aşezându-se. 
Numai că Rose nu e deloc uşor de prins. 

— Nici nu-mi imaginam altfel, a răspuns ea. Chiar 
sunt impresionată de faptul că ai reuşit s-o convingi să 
vină. Ce pot să fac pentru tine astăzi, Rose? 

Am ridicat din umeri şi m-am lăsat să cad lângă 
Ambrose 

— Nu ştiu. N-am venit decât pentru că m-a dus cu 
vorba Ambrose. 

— Nu i s-a părut că ultima dată i-ai citit bine, a 
informat-o el. 

— Hei! am exclamat, săgetându-1 cu o privire 
mustrătoare. Nu e chiar ce-am zis. 



Data trecută, fuseseră cu mine şi Lissa şi Dimitri. 
Cărţile de tarot ale Rhondei o arătaseră pe Lissa 
încoronată cu putere şi lumină: nicio surpriză. Rhonda 
prezisese că Dimitri va pierde ceea ce preţuia mai mult, 
şi asta îşi şi pierduse: sufletul. Cât despre mine? 
Rhonda mă informase cu brutalitate că voi distruge 
ceea ce e mort, dar viu. Pufnisem dispreţuitoare auzind 
asta, ştiind că aveam în faţa mea o întreagă viaţă de 
omorât strigoi. Acum însă, mă întrebam dacă nu cumva 
„mort, dar viu" se referea la partea de strigoi din 
Dimitri. Chiar dacă nu eu fusesem cea care-1 
străpunsese cu ţepuşa, în mod sigur jucasem un rol de 
maximă importanţa 

— Poate dacă ţi-aş mai citi o dată, lucrurile ar căpăta 
mai mult sens? mi-a propus ea. 

Mintea mea tocmai clocea o nouă glumă la adresa 
înşelătoriilor parapsihologice, de aceea au fost atât de 
uimitoare cuvintele care mi-au ieşit de pe buze: 

— Tocmai asta-i problema. Prima a avut sens. Mi-e 
teamă... mi-e teamă că cine ştie ce altceva ar putea să- 
mi mai arate cărţile. 

— Nu cărţile sunt cele care hotărăsc viitorul, mi -a 
atras ea atenţia, pe un ton blând. Dacă e scris să se- 
ntâmple ceva, se-ntâmplă, indiferent dacă-1 vezi sau nu 
în cărţi. Şi chiar şi-atunci... ei bine, viitorul se schimbă 
mereu. Dacă n-am avea posibilitatea alegerii, viaţa n-ar 
mai merita trăită. 



— Uite, vezi, am replicat pe un ton superficial, ăsta-i 
genul de răspuns ambiguu, de ţigancă, pe care speram 
să-l aud. 

— Romă , m-a corectat ea. Nu ţigancă. 

Cu toată impertinenţa mea, buna dispoziţie părea să 
n-o părăsească. Atitudinea degajată probabil că era o 
trăsătură de familie. 

— Vrei să dau cărţile, sau nu? 

Dacă voiam? Intr-o privinţă, avea şi ea dreptate: 
viitorul avea să se deruleze, fie că vedeam ce spun 
cărţile, fie că nu. Şi, chiar în cazul în care cărţile l-ar fi 
arătat, probabil că nu l-aş fi înţeles decât după. 

— OK, am zis. Doar pentru distracţie. Adică, ultima 
dată probabil c-a fost o ghicire norocoasă. 

Rhonda şi-a dat ochii peste cap, dar, fără să mai zică 
nimic, a început să amestece pachetul de cărţi de tarot. 
O făcea cu o atât de mare precizie, încât cărţile păreau 
că se mişcă singure. Când, în sfârşit, s-a oprit, mi-a 
întins pachetul, să tai. Am tăiat, după care ea l-a 
reconstituit. 

— Data trecută am dat trei cărţi, a zis ea. Avem timp 
pentru mai multe, dacă vrei. Cinci, poate? 

— Cu cât sunt mai multe, cu atât e mai mare 
probabilitatea să iasă ceva care să poată fi explicat. 

— Dacă nu crezi în ele, n-ar trebui să fie o problemă. 

— Bine, atunci. Cinci. 

A devenit serioasă în timp ce întorcea cărţile, 
examinându-le atentă. Două dintre ele ieşiseră cu capul 



în jos. Nu mi s-a părut că era semn bun. Ultima dată, 
aflasem că asta face ca unele cărţi, aparent fericite, să 
fie... în fine, nu chiar atât de fericite. 

Prima era Doiarul de Cupă, înfăţişând un bărbat şi o 
femeie, împreună, pe o pajişte plină de iarbă şi de flori, 
deasupra lor strălucind soarele. Evident, era cu fundul 
în sus. 

— Cupele sunt legate de sentimente, mi-a explicat 
Rhonda. Doiarul de Cupă înfăţişează o unire, o dragoste 
perfectă, şi înflorirea unor sentimente vesele. Dar, din 
moment ce cartea e răsturnată... 

— Ştii ce? am întrerupt-o. Cred că m-am prins care-i 
şpilul cu asta. Poţi să treci peste ea. Chiar am o idee 
destul de clară despre ceea ce înseamnă. 

Puteam foarte bine să li fost eu şi Dimitri pe cartea 
aia, cu o cupă goală şi inimile îndurerate... Chiar nu- mi 
doream s-o aud pe Rhonda analizând ceea ce deja îmi 
sfâşia inima. 

Aşa că a trecut la următoarea: Regina de Spade, şi ea 
cu capul în jos. 

— Astfel de cărţi se referă la anumite persoane, mi-a 
explicat Rhonda. Regina de Spade arăta extrem de 
impunător, cu părul ei castaniu şi mantia argintie. 
Regina de Spade este inteligentă, capabilă să-şi întreacă 
duşmanii în agerieme şi ambiţioasă. 

Am oftat. 

— Dar, fiind cu fundul în sus... 



— ... fiind cu fundul în sus, a continuat Rhonda, 
toate aceste însuşiri devin distorsionate. Tot inteligentă 
rămâne, tot încearcă să-şi atingă scopurile... însă o face 
pe căi nesincere. Există aici multă ostilitate şi 
înşelătorie. Aş zice că ai un duşman. 

— Mda, am zis, cu ochii pe coroană. Cred că ghicesc 
cine e. Tocmai am făcut-o căţea făţarnică. 

Rhonda nu a comentat şi a trecut la cartea 
următoare. Asta era în poziţia normală, dar aproape că 
mi-aş fi dorit să nu li fost. Avea un întreg mănunchi de 
spade înfipte în pământ, iar de una dintre ele era legată 
o femeie, ai cărei ochi erau şi ei acoperiţi cu o legătură. 
Era Optarul de Spade. 

— Of, mai lasă- mă! am exclamat. Ce treabă tot am 
eu cu spadele? Mi-ai tras una la fel de deprimantă şi 
data trecută. 

Atunci, înfăţişase o femeie plângând în faţa unui zid 
din spade. 

— Atunci a fost Nouarul de Spade, a confirmat ea. 
Se poate şi mai rău. 

— îmi vine cam greu să cred. 

A ridicat restul pachetului, l-a frunzărit şi, în cele din 
urmă, a tras o carte. Era Zecele de Spade. 

— Putea să-ţi iasă asta, mi-a zis. înfăţişa un bărbat 
mort, stând întins pe pământ, cu un mănuchi de spade 
înfipte în el. 

— Corect, am aprobat-o, în timp ce Ambrose 
chicotea lângă mine. Şi ce semnificaţie are un nouă? 



— Nouă înseamnă să fii captiv. Să nu poţi să ieşi 
dintr-o situaţie. Mai înseamnă şi calomnie sau acuzaţie. 
Când îţi aduni tot curajul ca să scapi de ceva. 

M-am uitat din nou la regină, cu gândul la lucrurile 
pe care le rostisem în sala Sfatului. Categoric, puteau să 
constituie baza unor acuzaţii. Dar captivitatea? Păi, 
exista oricum posibilitatea unei vieţi petrecute în 
arhivă... 

Am oftat adânc. 

— OK, care ar fi următoarea? 

Cartea arăta cel mai bine dintre toate: Şesarul de 
Spade. înfăţişa un grup de oameni într-o barcă, vâslind 
pe apa luminată de lună. 

— O călătorie, a tălmăcit ea. 

— Abia am fost într-o călătorie. Ba nu, în vreo 
câteva, am adăugat, privind-o bănuitoare. Doamne, 
doar n-o fi... cum îi zice?... un soi de călătorie 
spirituală, nu? 

Ambrose a râs din nou. 

— Rose, ce-aş mai vrea să ţi se citească în tarot în 
fiecare zi! 

Rhonda nu l-a luat în seamă. 

— Dac-ar fi fost cupe, poate. însă spadele sunt ceva 
tangibil. Acţiune. O veritabilă călătorie, în toată legea. 

Unde, Doamne, iartă-mă, să mă mai duc? Să fi fost 
vorba de o călătorie până la Academie, aşa cum 
sugerase Tatiana. Sau să fi fost cu putinţă ca, în ciuda 
faptului că încălcasem regulile şi că-i adusesem insulte 



maiestăţii sale, să primesc totuşi o repartizare, până la 
urmă? Una departe de Curte. 

— E posibil să cauţi ceva. Poate să fie o călătorie 
fizică dar combinată cu una spirituală, mi-a explicat ea, 
dându-mi impresia că făcea tot posibilul să-şi acopere 
spatele. Iar din urmă... 

în faţa celei de-a cincea cărţi, s-a încruntat. 

— Aceasta mi-e ascunsă. 

Am privit-o cu atenţie. 

— Valetul de Cupă. Pare destul de evident. E un 
valet cu... hm... cupă. 

— De obicei, am o imagine clară... Cărţile îmi 
vorbesc prin felul în care se leagă între ele. Dar aceasta 
nu mi-e clară. 

— Singurul lucru care nu-i clar e dacă înfăţişează o 
fată sau un băiat. 

Personajul de pe carte arăta tânăr, însă părul şi 
aspectul androgin făceau ca sexul să fie imposibil de 
determinat. Pantalonii strâmţi, ca de balerin, şi tunica 
nu ajutau nici ele prea mult, deşi câmpia însorită din 
fundal părea promiţătoare. 

— Poate să fie orice, a zis Rhonda. Este cartea cea 
mai mică în rang dintre cele care reprezintă figurile din 
fiecare culoare: Rege, Regină, Cavaler şi apoi Valet. 
Oricine-ar fi, valetul este o persoană de încredere, 
creativă. Optimistă. Ar putea fi cineva care merge cu 
tine în călătorie... sau poate chiar motivul călătoriei 
tale. 



Orice urmă de optimism sau de încredere pe care aş 
fi avut-o în acele cărţi a dispărut după interpretarea 
asta. Dat fiind faptul că enumerase vreo sută de 
posibilităţi, chiar nu consideram ghicitul ei ca fiind 
demn de încredere. De obicei, îmi remarca 
scepticismul, însă acum era concentrată mai departe 
asupra cărţii, pe care o privea încruntată. 

— Dar, pur şi simplu, nu pot să-mi dau seama... Are 
un nor în jurul ei. De ce? Nu înţeleg nimic. 

Ceva anume din nedumerirea ei mi-a trimis un fior 
de gheaţă pe şira spinării. Mereu îmi spuneam că e o 
şarlatanie, însă dacă era să fi inventat... ei bine, atunci 
n-ar fi putut să născocească o poveste şi despre Valetul 
de Cupă? N-ar fi recurs la o prefăcătorie atât de 
convingătoare, dacă ultima carte ar fi determinat-o să-şi 
pună întrebări. Gândul că poate era la mijloc cine ştie 
ce forţă ocultă, care-i bloca puterea de pătrundere, mi-a 
cam domolit cinismul. 

Oftând, şi-a ridicat privirea, în cele din urmă. 

— îmi pare rău că numai atât pot să-ţi spun. Restul 
ţi-a fost de folos? 

Am mai examinat o dată cărţile. Durere în suflet. Un 
duşman. Acuzaţii. Captivitate. Călătorie. 

— Unele dintre ele îmi spun lucruri pe care le ştiu 
deja. Celelalte mă lasă cu şi mai multe întrebări. 

Mi-a zâmbit, înţelegătoare. 

— Aşa se-ntâmplă de obicei. 



I-am mulţumit pentru că-mi ghicise-n cărţi, 
bucurându-mă în sinea mea că nu trebuise să mai şi 
plătesc. Ambrose m-a condus afară, timp în care m-am 
străduit să mă scutur de indispoziţia pe care mi-o lăsase 
ghicitul Rhondei. Aveam şi-aşa destule probleme, ca să 
mă mai las sâcâită şi de nişte cărţi tâmpite. 

— Te simţi bine? m-a întrebat când, în cele din urmă, 
am ajuns afară. Soarele urcase şi mai mult pe cer. 
Curtea Regală unna să meargă în curând la culcare — 
se-ncheia o zi turbulentă. Eu... nu te-aş mai fi adus aici, 
dac-aş fi ştiut cât de mult o să te necăjeşti. 

— Nu, nu, l-am liniştit. Nu e vorba de cărţi. Nu 
tocmai, Sunt multe alte lucruri care se petrec... şi despre 
care probabil că ar trebui să afli şi tu. 

Nu voisem să aduc vorba despre decret prima dată, 
când ne întâlniserăm, însă fiind dhampir, avea dreptul 
să ştie ce se întâmplase. în timp ce-i povesteam, chipul 
lui a rămas impasibil, cu excepţia ochilor lui căprui- 
închis, care se făceau tot mai mari pe măsură ce 
înaintam cu relatarea. 

— Trebuie să fie o greşeală la mijloc, a zis, într-un 
târziu. Ei n-ar putea să facă una ca asta. N-ar putea să le 
facă aşa ceva unor copii de şaisprezece ani. 

— Mda, ei bine, nici eu n-am crezut, dar se pare că 
treaba era îndeajuns de serioasă, încât să mă azvârle 
afară când am... hm... când am încercat o interpelare. 

— îmi cam închipui ce „interpelare" ai încercat. 
Toate astea nu vor avea alt efect decât că-i vor 



determina pe şi mai mulţi dhampiri să renunţe la 
slujbele de gardieni... desigur, în afara cazului în care, 
fiind la o vârstă atât de fragedă, ar fi mai sensibili la 
spălarea creierelor. 

— E un teren cam sensibil pentru tine, nu? l-am 
întrebat, în definitiv, şi el era un dhampir care renunţase 
să devină gardian. 

Totuşi, Ambrose a clătinat din cap. 

— Mi se pare insuportabil să faci parte dintr-o 
asemenea societate. Dar, dacă vreunul dintre copiii 
aceştia s-ar hotărî într-adevăr să renunţe, n-ar avea 
prieteni atât de puternici cum am avut eu. Ar deveni un 
proscris. Asta s-ar întâmpla. Ori îi trimit la moarte pe 
adolescenţi, ori îi alungă din propriul lor neam. 

M-am întrebat ce prieteni o fi avut el, atât de 
puternici, însă nu prea era timp să aflu istoria vieţii lui. 

— Ei bine, căţeaua aia regală nu-tni dădea impresia 
că ar interesa-o. 

Privirea lui gânditoare şi neatentă a devenit deodată 
ceva mai tăioasă. 

— Nu-i mai spune aşa, tn-a prevenit, privindu-mă 
pieziş. Nu e vina ei. 

Hopa! Replica-surpriză. Aproape niciodată nu-1 
văzusem pe atrăgătorul, carismaticul Ambrose, 
manifestându-se alt fel decât prietenos. 

— Ba sigur că e vina ei! Doar e conducătorul suprem 
al moroilor, ai uitat? 

încruntarea lui s-a adâncit. 



— A votat şi Sfatul. Nu numai ea. 

— Da, numai că ea a votat în sprijinul decretului. Ea 
a înclinat balanţa votului. 

— Trebuie să fi avut un motiv. Tu n-o cunoşti la fel 
de bine ca mine. Nu şi-ar dori aşa ceva. 

Am dat să-l întreb dacă nu cumva îşi ieşise din 
minţi, dar m-am oprit amintindu-mi de relaţia dintre el 
şi regină. Zvonurile acelea amoroase mă îngreţoşau, 
însă dacă erau adevărate, bănuiesc că avea motive 
temeinice să se arate preocupat cu privire la ea. Am mai 
ajuns şi la concluzia că probabil, era mai bine că n-o 
cunoşteam în felul în care o cunoştea el. Unnele de 
muşcături pe care i le vedeam pe gât sigur indicau un 
anumit fel de activitate intimă. 

— Orice s-ar întâmpla între voi vă priveşte, i-am 
replicat, calm; totuşi, ea e obişnuită să-i păcălească pe 
ceilalţi, dându-se drept ceea ce nu este. A făcut asta şi 
cu mine, şi chiar am căzut în această capcană. Totul nu- 
i decât o farsă. 

— Nu cred, a spus, cu chipul încă împietrit. Ca 
regină, este pusă în tot felul de situaţii grele. Trebuie să 
fie altceva la mijloc... o să schimbe decretul, sunt 
convins. 

— Ca regină, am replicat, maimuţărindu-i tonul, ar 
trebui să aibă talentul de a... 

Cuvintele mi-au pierit de pe buze în clipa în care o 
voce a început să-mi vorbească în minte. Vocea Lissei. 



Rose, sunt sigură că vrei să vezi chestia asta. Dar 
trebuie să-mi promiţi că n-o să creezi probleme. Şi 
Lissa mi-a transmis fulgerător coordonatele unui loc 
anume, adăugând o tentă imperativă. 

Căutătura dură a lui Ambrose a devenit îngrijorată. 

— Ai păţit ceva? 

— Am... mda. Lissa are nevoie de mine, l-am 
informat, oftând. Uite ce e, nu vreau să ne certăm, bine? 
E evident că avem puncte de vedere diametral opuse 
asupra situaţiei... dar cred că suntem de acord în 
problema-cheie. 

— Că n-ar trebui să trimită copiii la moarte? Mda, pe 
tema asta suntem de aceeaşi părere. 

Ne-am adresat reciproc câte un zâmbet nesigur, iar 
supărarea dintre noi s-a mai risipit. 

— O să stau de vorbă cu ea, Rose. O să aflu adevărul 
şi-o să ţi-1 spun şi ţie, bine? 

— Bine. 

îmi venea tare greu să cred că putea cineva să poarte 
o discuţie de la suflet la suflet cu Tatiana, dar, dacă mă 
gândeam mai bine, ajungeam la concluzia că poate 
relaţia lor era mai strânsă decât îmi dădeam eu seama. 

— Mersi. Mi-a făcut plăcere să te văd. 

— Şi mie. Acum, du-te... du-te la Lissa. 

Nu mai aveam nevoie de încă un îndemn. Pe lângă 
tenta imperativă, Lissa îmi mai transmisese, prin 
legătura dintre noi, încă un mesaj, unul care-mi 
transforma picioarele în aripi: E vorba despre Dimitri. 



DOUĂZECI ŞI TREI 


NU AVEAM NEVOIE de legătură ca s-o găsesc pe 
Lissa. Zgomotul mulţimii mi-a dat de înţeles unde 
puteam să dau de ea... şi de Dimitri. 

Primul gând care mi-a trecut prin minte a fost că se 
declanşase cine ştie ce bătaie cu pietre, sau vreun linşaj, 
ca în Evul Mediu. Abia pe urmă mi-am dat seama că 
lumea care se strânsese în cerc asista la altceva. Mi-am 
făcut loc cu forţa printre spectatori, fără să-mi pese de 
privirile urâte cu care mă alegeam, până când am reuşit 
să ajung în primul rând. Iar ceea ce-am văzut m-a 
obligat să mă opresc brusc. 

Lissa şi Dimitri stăteau unul lângă altul pe o bancă, 
în timp ce trei moroi, împreună cu — aoleu ! — Hans se 
aflau faţă-n faţă cu ei. Mai mulţi gardieni erau 
împrăştiaţi în preajma lor, aşteptând încordaţi, pregătiţi 
să treacă la acţiune în eventualitatea în care lucrurile ar 
fi evoluat în mod nefavorabil, după cum era de aşteptat. 
Şi, până să aud măcar un cuvânt, am ştiut precis ce se 
petrecea. Era un interogatoriu, o investigaţie menită să 
determine ce anume era Dimitri. 



în cele mai multe situaţii, acesta ar fi fost un loc 
ciudat pentru o investigaţie fonnală. Era, ironia sorţii, 
una dintre curţile în care munciserăm eu şi Eddie, la 
umbra statuii tinerei regine. Biserica aparţinând Curţii 
se afla în apropiere. Pajiştea asta nu era tocmai un 
pământ sfânt, însă se întindea suficient de aproape de 
biserică, astfel încât lumea să poată da fuga aici, în caz 
de urgenţă. Crucile nu-i vătămau pe strigoi, însă aceştia 
nu puteau să pătrundă într-o biserică, într-o moschee, 
sau în oricare alt lăcaş sfânt. Având biserica în 
apropiere, în timp ce soarele dimineţii era sus, pe cer, 
probabil că erau locul şi momentul cele mai sigure pe 
care le-ar fi putut găsi oficialităţile Curţii pentru 
interogarea lui Dimitri. 

L-am recunoscut pe unul dintre moroii care se 
ocupau de interogatoriu: era Reece Tarus. Se înrudea cu 
Adrian din partea mamei lui, însă şi el luase cuvântul în 
favoarea decretului privind limita de vârstă. în 
consecinţă, tipul mi-a displăcut imediat, mai ales dacă 
luam în considerare şi tonul superior pe care-i vorbea 
lui Dimitri. 

— Soarele ţi se pare orbitor? l-a întrebat Reece. Avea 
dinaintea ochilor o mapă cu clemă şi dădea impresia că 
parcurge o listă cu întrebări prestabilite. 

— Nu, a răspuns Dimitri, pe un ton agreabil şi 
stăpânit. Se concentra profund la cei care-1 interogau. 
Habar n-avea că eram şi eu acolo, şi-mi convenea că nu 



ştia că eram prezenta. Deocamdată nu-mi doream decât 
să-l contemplu, să-i admir trăsăturile. 

— Dar dacă te uiţi la soare? 

Dimitri a şovăit, şi nu sunt convinsă că a mai 
observat şi altcineva în afară de mine licărul care-i 
apăruse deodată în ochi... sau că i-ar fi înţeles 
semnificaţia. întrebarea era prostească, şi cred că 
Dimitri — poate, doar poate — era tentat să râdă de ea. 
însă, cu abilitatea lui înnăscuta, a rămas impasibil. 

— Oricine poate să orbească dacă se uită prea mult 
timp direct la soare, a răspuns el. Sunt dispus să trec 
prin orice poate trece oricine altcineva de-aici. 

Se pare că lui Reece nu i-a plăcut acest răspuns, însă 
logica lui era fără cusur. Şi-a strâns buzele pungă şi a 
trecut la următoarea întrebare: 

— îţi arde pielea? 

— în clipa de faţă, nu. 

Lissa a aruncat o privire spre mulţime şi m-a 
observat. Nu putea să mă simtă, aşa cum o simţeam eu 
datorită legăturii, însă uneori îmi dădea impresia că 
avea o capacitate supranaturală de a-mi simţi prezenţa. 
Cred că putea să-mi simtă aura, dacă eram suficient de 
aproape, din moment ce toţi utilizatorii spiritului 
pretindeau că, în jurul celor atinşi de umbră, câmpul 
luminos era extrem de clar. Mi-a zâmbit uşor, după care 
a redevenit atentă la interogatoriu. 

Dimitri, mereu vigilent, a observat că ea se mişcase. 
A căutat din priviri să vadă ce anume îi distrăsese 



atenţia, m-a zărit şi a ezitat puţin să răspundă la 
următoarea întrebare a lui Reece, care era: 

— Ai observat dacă uneori ţi se înroşesc ochii? 

— Am... 

Dimitri m-a privit fix timp de câteva secunde, după 
care şi-a smucit capul înapoi spre Reece. 

— N-am avut prea multe oglinzi prin preajmă. Dar 
cred că paznicii mei ar fi observat, dac-ar fi fost aşa. 
Totuşi, niciunul dintre ei n-a zis nimic. 

Unul dintre gardienii aflaţi în apropierea lui a făcut 
un mic zgomot. Izbutea cu greu să rămână serios, îi 
venea chiar şi lui să pufnească în râs auzind ridicola 
înşiruire de întrebări. Nu reuşeam deloc să-mi aduc 
aminte cum îl chema, însă mai demult, când mai 
fuseserăm la Curte, ştiu că el şi Dimitri stătuseră la 
taifas şi chiar râseseră un pic cât fuseseră împreună. 
Faptul că un vechi prieten de-al lui Dimitri începea să 
creadă că acesta redevenise dhampir era un semn bun. 

Furios, moroiul de lângă Reece şi-a rotit privirea, 
înecercând să-şi dea seama de unde venise zgomotul, 
însă fără să descopere ceva. Interogatoriul a continuat, 
de data asta ocupându-se să afle dacă Dimitri ar fi fost 
dispus să intre în biserică, în cazul în care i s-ar fi cerut. 

— Pot să intru chiar acum, le-a răspuns el. Merg şi 
mâine la slujbă, dacă vreţi. 

Reece a mai făcut o însemnare pe foile lui, fără 
îndoială întrebându-se dacă-1 putea ruga pe preot să-l 
stropească pe Dimitri cu apă sfinţită. 



— Toată chestia asta nu-i decât o comedie, mi-a 
şoptit la ureche o voce cunoscută. Fum şi oglinzi. Cam 
asta-i părerea mătuşii Tasha. 

Christian ajunsese între timp lângă mine. 

— Dar e necesară, i-am murmurat, în replică. Ei sunt 
obligaţi să constate că nu mai e strigoi. 

— Mda, dar abia au semnat legea privind limita de 
vârstă. Regina şi-a dat acordul pentru chestia asta 
imediat cum s-a încheiat şedinţa, pentru că e ceva 
senzaţional şi face ca lumea să-şi îndrepte atenţia spre o 
noutate. Abia aşa a reuşit, în sfârşit, să evacueze sala. 
„Hei, ia duceţi-vă să vedeţi spectacolul!” 

Aproape c-o şi auzeam, cuvânt cu cuvânt, pe Tasha 
spunând toate astea. Oricum, era mult adevăr la mijloc. 
Eram sfâşiată de sentimente contradictorii. îmi doream 
ca Dimitri să fie liber. Voiam să fie din nou cel de 
dinainte. Şi totuşi, nu-mi plăcea faptul că Tatiana 
înscena povestea asta în favoarea propriilor avantaje 
politice, şi nu pentru că ar fi interesat-o într-adevăr să 
facă dreptate. Era, poate, cea mai monumentală 
întâmplare din istoria noastră. Şi era necesar fie tratată 
ca atare. Soarta lui Dimitri n-ar fi trebuit să reprezinte 
un „intermezzo" care să le distragă tuturor atenţia de la 
o lege nedreaptă. 

Acum Reece le cerea atât Lissei, cât şi lui Dimitri să 
descrie exact ceea ce trăiseră în noaptea atacului. 
Aveam senzaţia că era o poveste pe care o repetaseră de 
câteva ori. Cu toate că Dimitri fusese până acum 



imaginea vie a păcii sufleteşti şi a inofensivităţii, tot 
simţeam în el acel sentiment cenuşiu, al vinovăţiei şi al 
suferinţei din cauza a ceea ce făcuse pe când era strigoi. 
Cu toate acestea, când s-a întors s-o asculte pe Lissa 
relatând propria versiune asupra întâmplărilor, faţa i s-a 
luminat de uimire. De veneraţie. De adoraţie. 

Gelozia m-a fulgerat prin tot sufletul. Sentimentele 
lui pentru mine nu aveau nimic amoros în ele, însă nu 
conta. Ceea ce conta era că pe mine mă respinsese, în 
timp ce pe ea o privea ca pe cea mai mare minune a 
lumii. Mie îmi ceruse să nu mai vorbesc niciodată cu el, 
în timp ce Lissei îi jurase c-o să facă totul pentru ea. 
încă o dată, m-am simţit iritată din pricina acestei 
nedreptăţi. Refuzam să cred că el nu mai putea să mă 
iubească. Era imposibil, după toate cele prin care 
trecuserăm amândoi. Imposibil, după tot ceea ce 
simţiserăm unul pentru celălalt. 

— Par să fie destul de apropiaţi, a constatat 
Christian, cu o voce bănuitoare. Nu aveam vreme să-i 
explic că îngrijorarea lui erau neîntemeiată, fiindcă 
voiam să aud ce avea dispus Dimitri. 

Povestea transfonnării lui era greu de urmărit pentru 
ceilalţi, în mare măsură din cauză că utilizarea spiritului 
încă era destul de prost înţeleasă. Reece a scos tot ce-a 
putut din ea, după care şi-a îndreptat tirul întrebărilor 
asupra lui Hans. Pentru Hans, practic nu era nevoie 
niciodată de un interogatoriu extensiv. El era omul 
acţiunii, nu al vorbelor. Strângând în mână o ţepuşă, i-a 



cerut lui Dimitri s-o atingă. Gardienii aflaţi prin 
preajmă s-au încordat, probabil gândindu-se la 
eventualitatea în care Dimitri ar fi încercat să înşface 
ţepuşa şi să facă măcel cu ea. 

în schimb, Dimitri a întins calm mâna şi a ţinut 
vârful ţepuşei pentru câteva momente. S-a auzit un 
icnet colectiv, toată lumea aşteptând ca el să urle de 
durere, din moment ce strigoii nu se puteau atinge de 
argintul fermecat. Dimpotrivă: Dimitri părea plictisit. 

Apoi, i-a lăsat pe toţi cu gurile căscate. Trăgându-şi 
mâna înapoi, a întins spre Hans partea inferioară a 
antebraţului său musculos. Vremea fiind însorită, avea 
pe el un tricou care-i lăsa dezgolită pielea în partea 
aceea. 

— Crestează-mă, i-a cerut lui Hans. 

Acesta a ridicat din sprânceană. 

— Dacă te crestez, o să te doară, indiferent ce-ai fi. 

— Dac-aş fi strigoi, durerea ar fi insuportabilă, a 
precizat Dimitri. Pe chip i se citeau încrâncenarea şi 
hotărârea. Era acel Dimitri pe care-1 văzusem luptându- 
se, acel Dimitri care nu se dădea niciodată înapoi. 
Haide, a insistat el. Nu mă menaja. 

La început, Hans nu a reacţionat. în mod evident, era 
o întorsătură a situaţiei cu totul neaşteptată pentru el. In 
cele din urmă, un fulger de hotărâre i-a străbătut chipul, 
şi Hans a lovit, şfichiuind cu vârful ţepuşei pielea lui 
Dimitri. Aşa cum îi ceruse, nu l-a menajat. Vârful a 
crestat adânc, iar sângele a ţâşnit. Mai mulţi moroi, 



neobişnuiţi cu vederea sângelui (cu excepţia cazurilor 
în care era vorba să-l bea), au icnit în faţa unui tablou 
atât de violent. Toţi ca unul ne-am aplecat în faţă. 

Pe chipul lui Dimitri se vedea clar durerea, însă 
argintul fermecat nu le provoca strigoilor numai durere: 
îi ardea, pur şi simplu. Doar crestasem destui strigoi cu 
ţepuşele şi-i auzisem urlând în chinuri cumplite. Dimitri 
a făcut o grimasă şi şi-a muşcat buzele, în timp ce 
sângele i se scurgea pe braţ. Şi jur că-i citeam mândria 
în ochi, pentru capacitatea lui de a rămâne neclintit într- 
o astfel de încercare. 

Când a devenit evident pentru toată lumea că nu 
avea să se zvârcolească de suferinţă, Lissa s-a apropiat 
de el. I-am ghicit intenţia: voia să-l lecuiască. 

— Aşteaptă, i-a zis Hans. Un strigoi s-ar vindeca de 
rana asta în câteva minute. 

Eram nevoită să-i recunosc isteţimea lui Hans. 
Contopise două teste într-unul singur. Dimitri i-a 
adresat o privire recunoscătoare, iar Hans i-a răspuns cu 
o uşoară înclinare a capului, în semn că înţelesese. 
Hans credea, acum îmi dădeam seama. Oricâte păcate 
ar fi avut, Hans credea cu toată sinceritatea că Dimitri 
redevenise dhampir. Şi, pentru asta, o să-l iubesc 
veşnic, indiferent cât de mult m-ar mai pune să 
îndosariez hârţoage. 

în consecinţă, am stat cu toţii să-l vedem pe Dimitri 
cum sângerează. Era o privelişte destul de neplăcută, 
zău aşa, însă testul a avut efect. Toată lumea a văzut 



limpede că tăietura nu urma să aducă nimic în plus. 
Lissa a primit în sfârşit permisiunea s-o vindece, iar 
asta a provocat o reacţie zgomotoasă în rândul 
mulţimii. Murmurele de mirare m-au înconjurat, iar 
acele expresii captivate, adoratoare, ca faţă de o zeiţă, 
au apărut pe chipurile multora. 

Reece şi-a rotit privirea peste public. 

— Mai are cineva vreo întrebare? 

Nimeni nu s-a încumetat. Erau cu toţii năuciţi de 
ceea ce vedeau în faţa ochilor. 

Ei bine, cineva tot trebuia să facă pasul înainte. La 
propriu. 

— Am eu, am zis, pornind în direcţia lor. 

Nu, Rose, m-a implorat Lissa. 

în ochii lui Dimitri a apărut o undă de nemulţumire. 
De fapt, toţi cei din jur aveau cam aceeaşi expresie. în 
clipa în care privirea lui Reece s-a oprit asupra mea, am 
avut senzaţia că mă vedea din nou în sala Sfatului, 
strigându-i Tatianei că e o căţea făţarnică. Mi-am înfipt 
mâinile în şolduri, fără să-mi pese de ce gândeau ei. Era 
şansa mea de a-1 obliga pe Dimitri să mă ia în seamă. 

— Când erai strigoi, am început, având grijă să 
accentuez faptul că vorbeam despre trecut, aveai un 
sistem de relaţii foarte bine pus la punct. Ştiai locurile 
în care se află o mulţime de strigoi prin Rusia şi prin 
Statele Unite, corect? 

Dimitri m-a studiat cu prudenţă, încercând să 
intuiască unde voiam să ajung. 



—Da. 

— Le mai ştii şi-acum? 

Lissa s-a încruntat. Avea impresia că, din 
nechibzuinţă, voiam să dau de înţeles că Dimitri încă s- 
ar afla în legătură cu alţi strigoi. 

— Da, a răspuns el. Cu condiţia ca niciuna dintre 
relaţiile mele să nu se fi mutat. 

Răspunsul sosise mult mai repede de data asta. Nu- 
mi dădeam seama precis dacă-mi ghicise tactica, sau 
dacă doar avea încredere în faptul că logica-de-tip-Rose 
avea să conducă spre ceva folositor. 

— Eşti dispus să le împărtăşeşti gardienilor aceste 
informaţii? l-am întrebat. Eşti dispus să ne divulgi 
ascunzătorile strigoilor, astfel încât să putem pomi un 
atac împotriva lor? 

Aici s-a produs o reacţie. Căutarea intenţionată a 
strigoilor era un subiect dezbătut cu la fel de multă 
aprindere ca şi toate celelalte aflate la ordinea zilei, 
ambele tabere având opinii greu de clintit. Chiar s-au 
auzit astfel de opinii, reluate de cei prezenţi în spatele 
meu, în mulţime, unii afirmând că propunerea mea era 
sinucigaşă, în timp ce alţii recunoşteau faptul că 
dispuneam de un instrument valoros. 

în ochii lui Dimitri s-a aprins o luminiţă. Nu era acea 
privire adoratoare pe care i-o adresa frecvent Lissei, dar 
nu-mi mai păsa. Semăna cu felul în care ne priveam în 
acele momente în care ne înţelegeam atât de minunat, 
încât nu mai era nevoie să ne exprimăm gândurile prin 



vorbe. Legătura aceea s-a simţit ca un fulger între noi, 
ca şi încuviinţarea lui... şi recunoştinţa. 

— Da, a răspuns el, cu o voce puternică şi 
răsunătoare. Pot să vă spun tot ce ştiu cu privire la 
planurile şi ascunzătorile strigoilor. Sunt dispus să-i 
înfrunt împreună cu voi sau să rămân deoparte: cum 
vreţi voi. 

Hans s-a aplecat în faţă pe scaunul lui, cu o 
înfăţişare nerăbdătoare. 

— Ar putea fi ceva de nepreţuit, a zis. Iată şi alte 
puncte în favoarea lui Hans. Era de partea celor care 
voiau să-i lovim pe strigoi, până nu se aruncau asupra 
noastră. 

Reece s-a înroşit... sau poate că doar resimţea bătaia 
soarelui. în strădania lor de a vedea dacă Dimitri va fi 
mistuit de soare, moroii se expuneau ei înşişi unui 
evident discomfort. 

— Ia staţi puţin, a exclamat el, peste larma 
crescândă. Aceasta n-a reprezentat niciodată o tactică la 
care să recurgem. în plus, este posibil ca el să ne 
mintă... 

Un ţipăt de femeie i-a întrerupt protestele. Un băieţel 
moroi, nu mai mare de şase ani, se desprinsese brusc 
din mulţime şi alerga spre noi. Mama lui fusese cea 
care ţipase. M-am repezit să-l opresc, prinzându-1 de 
braţ. Nu mă temeam că Dimitri i-ar fi putut face vreun 
rău, ci doar ca nu cumva mama băieţelului să se sperie 



într-atât, încât să facă vreun infarct. Ea s-a apropiat, 
având pe chip un aer de recunoştinţă. 

— Am întrebări, a anunţat băiatul, cu o voce firavă, 
străduindu-se să se arate curajos. 

Mama lui a vrut să-l ia de-acolo, însă am oprit-o, 
ridicând un braţ. 

— Numai o secundă. Mi-am coborât privirea spre 
băieţel, zâmbindu-i. Ce vrei să întrebi? Hai, zi. 

în spatele băieţelului, vedeam frica pe faţa mamei 
sale care tot arunca priviri neliniştite spre Dimitri. 

— O să am grijă să nu i se-ntâmple nimic rău, am 
asigurat-o în şoaptă, deşi ea nu avea de unde să ştie 
dacă eram în stare să-mi respect promisiunea. Cu toate 
acestea, a rămas pe loc. 

Reece şi-a dat ochii peste cap. 

— E ridic... 

— Dacă eşti strigoi, l-a întrerupt băiatul, cu voce 
tare, atunci de ce nu ai coarne? Prietenul meu Jeffrey 
zice că strigoii au coame. 

Pentru o clipă, privirea lui Dimitri nu s-a-ndreptat 
spre băiat, ci spre mine. Din nou, acea scânteie de 
înţelegere a ţâşnit dinspre unul spre celălalt. Apoi, cu 
chipul senin şi plin de secriozitate, Dimitri şi-a întors 
ochii spre băiat şi i-a răspuns: 

— Strigoii nu au coarne. Şi, chiar să fi avut, n-ar fi 
contat, findcă eu nu sunt strigoi. 

— Strigoii au ochii roşii, i-am explicat micuţului. Ţi 
se pare că ochii lui ar fi roşii? 



Băiatul a venit mai în faţă. 

— Nu. Sunt căprui. 

— Şi ce altceva mai ştii despre strigoi? l-am întrebat. 

— Că au colţi, la fel ca noi, a răspuns băiatul. 

— Ai colţi? l-am întrebat pe Dimitri, pe un ton 
tărăgănat. Aveam senzaţia că era un teren deja bătătorit, 
însă problema căpăta un aspect cu totul nou dacă era 
abordată din perspectiva unui copil. 

Dimitri a zâmbit: un zâmbet plin, minunat, care mă 
prinsese nepregătită. Zâmbetele de genul acela erau atât 
de rare la el! Chiar şi când era bucuros, sau amuzat, nu 
obişnuia să zâmbească decât pe jumătate. în schimb, 
zâmbetul acesta era unul autentic — îşi dezvelise toţi 
dinţii, la fel de unifonni ca ai oricărui om sau dhampir. 
Nici urmă de colţi. 

Băiatul a rămas impresionat. 

— Gata, Jonathan, a zis mama lui, îngrijorată. L-ai 
întrebat. Acum, hai să mergem. 

— Strigoii sunt super-tari, a continuat Jonathan, care 
poate că aspira să devină avocat, pe viitor. Nimic nu 
poate să-i rănească. 

Nu m-am deranjat să-l corectez, de teamă că ar fi 
putut să-şi dorească să vadă cum e dacă i se străpunge 
inima lui Dimitri cu o ţepuşă. De fapt, chiar mă cam 
miram de faptul că Reece nu solicitase deja aşa ceva. 
Jonathan l-a fixat pe Dimitri cu o privire sfredelitoare. 

— Tu eşti super- tare? Poţi să fii rănit? 



— Sigur că da, a răspuns Dimitri. Sunt tare, dar 
există tot felul de lucruri care pot să mă rănească. 

Şi atunci, din moment ce eram Rose Hathaway, nu s- 
a putut să nu-i spun băiatului un lucru pe care chiar n-ar 
fi trebuit să i-1 spun. 

— Mai bine te-ai duce să-i dai un pumn, ca să afli. 

Mama lui Jonathan a ţipat iarăşi, însă aveam de-a 
face cu un mic pezevenghi foarte rapid, aşa că femeia 
nu a reuşit să-l prindă. A rupt-o la fugă spre Dimitri 
înainte să-l poată opri cineva — mă rog, eu aş fi putut 
— şi l-a izbit cu pumnişorul în genunchi. 

Atunci, cu aceleaşi reflexe care-i permiteau să 
eschiveze atacurile adversarilor, Dimitri s-a prefăcut 
imediat că se prăbuşeşte pe spate, ca şi cum ar fi fost 
doborât de pumnul lui lonathan. Prinzându-se cu 
mâinile de genunchi, a început să geamă, de parcă ar fi 
suferit dureri cumplite. 

Mai multe persoane au izbucnit în hohote de râs şi, 
între timp, unul dintre ceilalţi gardieni a reuşit să-l 
prindă pe Jonathan şi să i-1 dea mamei sale, ajunsă în 
pragul isteriei. în timp ce-1 duceau de-acolo, Jonathan a 
mai aruncat o privire peste umăr în direcţia lui Dimitri. 

— Mie nu mi se pare prea puternic. Nu cred că e 
strigoi. 

Replica lui a provocat încă o salvă de râsete, iar cel 
de-al treilea moroi participant la interogatoriu, care 
până atunci tăcuse, a pufnit şi s-a ridicat de pe scaunul 
lui. 



— Am aflat tot ce voiam să ştiu. Nu sunt de părere că 
ar trebui lăsat să umble peste tot fără să fie păzit, dar 
mi-e clar că nu e strigoi. Daţi-i o locuinţă aşa cum 
trebuie şi mai lăsaţi doar câţiva gardieni să-l păzească, 
până când se vor lua alte hotărâri. 

— Dar... 

Celălalt moroi i-a făcut semn să tacă. 

— N-are rost să mai pierdem vremea. E foarte cald, 
şi eu vreau să mă duc la culcare. Nu afirm că aş fi 
înţeles ce s-a întâmplat, însă aceasta este cea mai 
neimportantă dintre problemele noastre, în clipa de faţă, 
mai ales când jumătate din membrii Sfatului vor să le 
sucească gâtul celor din cealaltă jumătate, pe tema 
decretului cu vârsta. Dacă am văzut ceva astăzi, atunci 
am văzut un lucru bun; ba chiar miraculos. Un lucru 
care ar putea să ne schimbe modul de viaţă. O să-i 
raportez totul Maiestăţii Sale. 

Şi, cu asta, lumea a început să se împrăştie, însă pe 
unde chipuri observam mirarea. Şi aceia începeau să 
priceapă cil, dacă tot ceea ce se întâmplase cu Dimitri 
era adevărat, atunci tot ce ştiusem vreodată despre 
strigoi era pe cale să se schimbe. Gardienii au rămas, 
desigur, să-l păzească pe Dimitri, care se ridicase şi el, 
urmat de Lissa. M-am îndreptat imediat spre ei, 
nerăbdătoare să mă încălzesc la flacăra triumfului. 
Când fusese „doborât” de pumnul minuscul al lui 
Jonathan, Dimitri îmi adresase un mic zâmbet, făcându- 
mă să-mi tresalte inima. Atunci, am ştiut că nu mă 



înşelasem. încă ţinea la mine. însă acum, cât ai clipi, 
legătura stabilită între noi dispăruse. Văzându-mă că 
mă îndrept spre el, Dimitri s-a schimbat la faţă, afişând 
din nou o expresie rece şi prudentă. 

Rose , mi-a zis Lissa, prin legătura noastră. Du-te, 
acum. Lasă-l în pace. 

— Ba, pe naiba, am zis cu voce tare, atât în chip de 
răspuns pentru ea, cât şi de interpelarea lui. N-am făcut 
decât să contribui la limpezirea cazului tău. 

— Ne descurcam perfect şi fără tine, a zis Dimitri, 
ţeapăn. 

— A, da? am replicat, nevenindu-mi să cred ce 
auzeam. Păreai destul de recunoscător acum câteva 
minute, când am venit cu ideea să ne ajuţi împotriva 
strigoilor. 

Dimitri a întors capul spre Lissa. A vorbit cu voce 
joasă, dar cuvintele lui tot au ajuns şi până la mine. 

— Nu vreau s-o mai văd. 

— Dar trebuie! am exclamat. Câţiva dintre cei care 
plecau s-au oprit să vadă ce era gălăgia asta. Nu poţi să 
mă ignori! 

— Fă-o să plece, a mârâit Dimitri. 

— N-am de gând... 

ROSE! 

Strigătul Lissei mi-a răsunat în cap, închizându-mi 
gura. Ochii aceia sfredelitori, ca jadul, mă fixară intens. 
Vrei să-l ajuţi, sau nu? Dacă stai aici şi urli Ia el, n-o 
să faci decât să-l superi şi mai mult! Asta vrei? Vrei ca 



toată lumea să vadă asta? Să-l vadă enervându-se şi 
urlând şi el la tine, doar ca să nu te mai simţi 
invizibilă? Trebuie ca ei să-l vadă cât mai calm. 
Trebuie să-l vadă... normal. E adevărat: tu i-ai fost de 
ajutor. Dar, dacă nu pleci chiar acum, poţi să strici tot. 

M-am holbat îngrozită la amândoi, în timp ce inima 
îmi bătea să-mi spargă pieptul. Cuvintele ei se auziseră 
numai în mintea mea, însă Lissa putea la fel de bine să 
se fi repezit la mine şi să mi le fi aruncat în faţă cu voce 
tare. Firea mea pătimaşă s-a aprins şi mai tare. Eram 
tentată să-i bombardez pe-amândoi cu tirade, însă 
adevărul cuvintelor ei a izbutit să domolească furia care 
mă cuprinsese. Dac-aş fi declanşat o scenă, nu l-aş fi 
ajutat cu nimic pe Dimitri. Era corect ca ei mă trimită la 
plimbare? Era corect ca ei doi să se coalizeze şi să 
ignore ceea ce tocmai făcusem? Nu. Dar nu puteam să- 
mi las orgoliul rănit să strice tot ce abia obţinusem. 
Lumea trebuia să-l accepte pe Dimitri. 

I-am săgetat pe-amândoi cu o privire care exprima 
cât se poate de limpede gândurile mele şi am plecat ca 
o furtună. Sentimentele Lissei, receptate de mine prin 
legătura dintre noi, se schimbaseră imediat în 
compasiune, însă le-am blocat pătrunderea. Nu mai 
voiam s-o aud. 

Abia ieşisem de pe domeniile bisericii, când am dat 
peste Daniella Ivashkov. Transpiraţia începuse să-i 
strice frumosul machiaj, făcându-mă să- mi spun în 
gând că şi ea stătuse destul în soare, să urmărească 



spectacolul cu Dimitri. Părea să fie însoţită de două 
prietene, însă acestea s-au ţinut la distanţă, sporovăind 
între ele, în timp ce ea s-a oprit în faţa mea. înghiţindu- 
mi furia, m-am străduit să-mi amintesc că ea nu făcuse 
nimic ca să mă enerveze. M-am silit să-i zâmbesc. 

— Bună ziua, Lady Ivashkov 

— Daniella, m-a corectat ea, cu bunătate. Să lăsăm 
titlurile. 

— Scuze. încă mi se pare ciudat. 

Mi-a făcut semn din cap spre locul din care Dimitri 
şi Lissa tocmai plecau, escortaţi de paznicii lui. 

— Te-am văzut acolo, să ştii. Cred că l-ai ajutat să 
aibă câştig de cauză. Bietul Reece s-a cam făcut de râs. 

Mi-am amintit că Reece era rudă cu ea. 

— O... îmi pare rău. N-am vrut să... 

— Nu te scuza. Reece mi-e unchi, dar în cazul 
acesta, cred în ceea ce afirmă Vasilisa şi domnul 
Belikov. 

Cu toată furia pe care tocmai mi-o stârnise Dimitri, 
instinctul meu visceral a resimţit în mod neplăcut 
renunţarea la titulatura de „gardian". Şi totuşi, puteam 
s-o iert, dată fiind atitudinea ei. 

— Dumneavoastră... dumneata crezi că Lissa l-a 
vindecat? Că strigoii pot fi readuşi la viaţă? 

îmi dădeam seama că multă lume începuse să 
creadă. Publicul de astăzi cam aşa ceva demonstrase, 
iar numărul de adepţi ai Lissei era încă în creştere. Nu 
ştiu de ce, dar tiparele gândirii mele mă făceau să 



manifest tendinţa de a presupune mereu că toţi cei din 
familiile regale îmi erau împotrivă. Zâmbetul Daniellei 
a devenit un pic strâmb. 

— Propriul meu fiu este utilizator al spiritului. Din 
moment ce accept asta, sunt nevoită să accept o 
mulţime de alte lucruri pe care nu le-aş fi crezut 
posibile. 

— Cred că aşa e, am aprobat-o. Privind dincolo de 
ea, am observat un bărbat moroi stând la umbra unor 
copaci. Din când în când, privirea i se oprea asupra 
noastră, şi aş fi putut să jur că-1 mai văzusem. Numai că 
unnătoarele cuvinte ale Daniellei m-au făcut să-mi 
concentrez din nou atenţia asupra ei. 

— Fiindcă vorbeam despre Adrian... te căuta mai 
devreme. Este puţin din scurt, poate, dar să ştii că sunt 
câteva rude de-ale lui Nathan care dau un cocktail cam 
peste o oră, iar Adrian ar vrea să mergi şi tu. 

Iarăşi petrecere. Oare numai cu aşa ceva se 
îndeletniceau cei de la Curte? Masacre, miracole... 
astea nu contau. Toate reprezentau doar pretexte pentru 
petreceri, m-am gândit cu amărăciune. 

Probabil că fusesem cu Ambrose şi cu Rhonda, cât 
timp mă căutase Adrian. Era interesant. în timp ce-mi 
înmâna invitaţia, Daniella mi-a spus că şi ea voia să 
vin. Din nefericire, îmi venea greu să fiu deschisă la aşa 
ceva. Rudele lui Nathan însemnau familia Ivashkov, iar 
ei sigur n-ar fi fost atât de prietenoşi. 

— Va fi şi regina acolo? am întrebat-o, bănuitoare. 



— Nu, ea are alte treburi. 

— Eşti sigură? Fără vizite inopinate? 

A izbucnit în râs. 

— Nu. Sunt absolut sigură. Lumea vorbeşte că voi 
două, să fiţi în aceeaşi cameră simultan... n-ar fi o idee 
prea bună 

Nu puteam decât să-mi imaginez ce poveşti circulau 
cu privire la spectacolul dat de mine în sala Sfatului, 
mai ales că şi tatăl lui Adrian fusese acolo şi putea să 
depună mărturie pe tema asta. 

— Nu, sigur nu, după ce-a dat legea aia. Ce-a făcut 
ea... 

Furia pe care o resimţisem mai devreme începuse să 
clocotească iarăşi. 

— A fost de neiertat, am conchis. 

Individul acela ciudat de sub copac aştepta în 
continuăre. De ce? 

Daniella nici nu mi-a confirmat, dar nici nu mi-a 
contrazis vorbele, ceea ce m-a făcut să mă întreb pe ce 
poziţie situa ea, cu privire la acel subiect. 

— Totuşi, să ştii că te simpatizează încă. 

Am pufnit dispreţuitoare. 

— îmi vine foarte greu să cred aşa ceva. 

De obicei, persoanele care urlă la tine în public nu te 
„simpatizează" prea tare, şi până şi masca de calm a 
Tatianei căzuse spre finalul ciorovăielii noastre. 



— Este adevărat. Toate acestea vor trece, şi încă ar 
mai putea să existe şanse ca tu să fii repartizată pe 
lângă Vasilisa. 

— Nu cred că vorbeşti serios, am exclamat. Dar ar fi 
trebuit să mă gândesc mai bine. Daniella Ivashkov nu 
părea genul care să se ţină de glume; şi totuşi, credeam 
cu adevărat că întrecusem măsura cu Tatiana. 

— După tot ce s-a întâmplat, ei nu vor să-şi irosească 
gardienii de valoare. în plus, ea nu-şi doreşte să existe 
animozităţi între voi. 

— Da? Ei bine, n-am nevoie de mită din partea ei! 
Dacă-şi închipuie că, lăsându-1 în libertate pe Dimitri şi 
fluturându-mi pe sub nas o slujbă regală, o să mă facă 
să- mi schimb părerea, se înşală! E o mincinoasă. Şi-o 
intrigantă... 

M-am oprit brusc. Ridicasem tonul destul de mult 
cât să le atrag atenţia prietenelor Daniellei, care mă 
priveau acum ţintă. Şi chiar nu-mi doream să rostesc în 
faţa Daniellei epitetele pe care consideram că le merita 
Tatiana. 

— îmi cer scuze, am zis, încercând să redevin 
civilizată. Transmite-i lui Adrian c-o să vin la 
petrecere... dar dumneata chiar vrei să vin? După ce am 
apărut neinvitată la ceremonia de acum două nopţi? Şi 
după, hm, alte lucruri pe rare le-am făcut? 

Daniella a scuturat din cap. 

— Pentru ceea ce s-a întâmplat la ceremonie, Adrian 
este fel de vinovat ca tine. Ce-a fost a fost, iar Tatiana a 



trecut cu vederea incidentul. Petrecerea asta este un 
eveniment mult mai relaxant, iar dacă el vrea ca tu să fii 
acolo, atunci vreau şi eu, ca să fie mulţumit. 

— Mă duc să fac un duş şi să mă schimb, după care 
vin, peste o oră, la voi acasă. 

Avusese suficient tact, încât să ignore izbucnirea 
mea de mai devreme. 

— Minunat! Ştiu că se va bucura să afle asta. 

N-am vrut să-i mai spun şi că, de fapt, eu mă 
bucuram la gândul că aveam să fac paradă în faţa unor 
Ivashkovi, sperând că vestea va ajunge până la Tatiana. 
Nu mai credeam deloc că ea ar fi acceptat relaţia dintre 
mine şi Adrian, sau că va lăsa ca izbucnirea mea să 
rămână fără urmări. Şi, sinceră să fiu, chiar voiam să-l 
văd pe Adrian. în ultima vreme, nu prea avuseserăm 
timp să stăm de vorbă. 

După ce Daniella şi prietenele ei au plecat, m-am 
gândit că venise momentul să iau taurul de coame. M- 
am dus direct spre moroiul care pândea în apropiere, cu 
mâinile în şolduri. 

— OK, l-am luat la rost. Cine eşti şi ce vrei? 

Nu era decât cu vreo câţiva ani mai mare decât mine 
şi nu părea deloc descumpănit de atitudinea mea de ţipă 
dură. Mi-a zâmbit şmechereşte, făcându-mă să mă 
întreb încă o dată unde-1 mai văzusem. 

— Am un mesaj pentru tine, a zis. Şi nişte cadouri. 

Mi-a înmânat o sacoşă voluminoasă. Privind 
înăuntru, am văzut un laptop, câteva cabluri şi mai 



multe foi de hârtie. Mi-am ridicat privirea 
neîncrezătoare spre el. 

— Ce-s astea? 

— Lucruri de care ai nevoie ca să mergi mai 
departe... şi nu trebuie să afle nimeni despre asta. în 
bilet o să găseşti toate explicaţiile. 

— Nu te juca de-a filmele cu spioni cu mine! Nu 
mişc un deget până nu-mi... 

în clipa aceea, mi-a picat fisa. îl văzusem la Sf. 
Vladimir, când absolvisem; se-nvârtise întruna pe- 
acolo, la o oarecare distanţă. Am scăpat un geamăt, 
înţelegându-i acum secretomania... şi atitudinea ţanţoşă. 

— Lucrezi pentru Abe. 


DOUĂZECI ŞI PATRU 

TIPUL MI-A RĂSPUNS cu un rânjet. 

— O spui de parc-ar fi ceva de rău. 

M-am strâmbat şi am privit din nou în sacoşa cu 
aparatură, cu o preţuire cu totul nouă. 

— Care-i treaba? 

— Eu nu sunt decât mesagerul. Nu fac decât să 
îndeplinesc misiunile date de domnul Mazur. 

— Nu cumva e un mod mai drăguţ de a spune că faci 
pe spionul pentru el? Că le afli tuturor secretele 



murdare, astfel încât el să le poată folosi împotriva 
unora şi să-şi facă în continuare jocurile? 

Abe părea să ştie totul despre toată lumea: mai ales 
despre politicile regale. Cum altfel s-ar fi descurcat, 
dacă nu avea ochi şi urechi pretutindeni? Ca, de 
exemplu, la Curte? De unde puteam să ştiu dacă nu-mi 
împânzise şi mie camera cu microfoane? 

— „Spion” e un cuvânt cam aspru, a comentat tipul, 
şi am remarcat că nu negase totuşi. în plus, plăteşte 
bine. Şi e un patron pe cinste. 

Cu asta, aproape că mi-a întors spatele, misiunea 
fiind îndeplinită; dar mi-a mai dat un ultim avertisment: 

— După cum ţi-am spus: e o problemă delicată în 
privinţa timpului. Citeşte biletul cât poţi de repede. 

Aproape că-mi venea să arunc cu sacoşa după 
individ. începeam să mă obişnuiesc cu ideea că sunt 
fiica lui Abe, însă asta nu însemna că-mi doream să mă 
trezesc încâlcită în cine ştie ce intrigă smintită de-a lui. 
Totuşi, o sacoşă cu echipament informatic era 
ispititoare. 

Oricum, mi-am cărat sacoşa până în cameră şi i-am 
deşertat conţinutul pe pat. Erau câteva coli de hârtie, 
cea de deasupra fiind o scrisoare; pe plic, literele erau 
tipărite. 

Rose, 

Sper că Tad a fost în măsură să-ţi transmită mesajul 
la timp. Şi mai sper că n-ai fost prea răutăcioasă cu el. 



Fac asta în favoarea cuiva care vrea să discute cu tine 
despre un subiect urgent. Totuşi, este vorba despre o 
conversaţie care nu trebuie să fie auzită de nimeni 
altcineva. Laptopul şi modemul cu conectare prin 
satelit aflate în sacoşa asta îţi vor permite să porţi o 
discuţie particulară, atât timp cât te afli într-un loc 
izolat. Am inclus instrucţiuni pas-cu-pas privitoare la 
configurare. întâlnirea va avea loc la ora şapte 
dimineaţa. 

Nu exista nicio semnătură, dar nici n-aveam nevoie. 
Am lăsat jos scrisoarea, holbându-mă la vălmăşagul de 
cabluri. Până la şapte mai aveam mai puţin de o oră. 

— Of, mai dă-o-ncolo, moşule, am exclamat. 

Spre lauda lui Abe, documentele însoţitoare chiar 
cuprindeau instrucţiuni extrem de simple, care nu 
necesitau cunoştinţe de specialitate în domeniul 
computerelor. Singura problemă consta în faptul că 
erau prea multe, amănunţind unde trebuia să fie fiecare 
cablu, care anume era parola cu care trebuia să te 
conectezi, cum să configurezi modemul şi aşa mai 
departe. Pentru o clipă, mi-a trecut prin minte că aş 
putea să le ignor pe toate. însă, atunci când unul ca Abe 
folosea termenul de urgent, asta mă făcea să mă 
gândesc că n-ar fi trebuit să mă grăbesc prea tare să 
refuz. 

Aşa că, încordându-mi puterile pentru cine ştie ce 
acrobaţii tehnice, am urmat instrucţiunile. Asta mi-a 



luat aproape întregul timp disponibil, însă am izbutit să 
conectez modemul şi camera video şi să accesez 
programul securizat care-mi permitea să intru într-o 
videoconferinţă cu misterioasa cunoştinţă a lui Abe. 
Am tenninat cu câteva minute mai devreme şi am 
aşteptat momentul stabilit privind fix fereastra neagră 
din mijlocul ecranului, întrebându-mă în ce mă vâram. 

La ora şapte fix, fereastra a prins viaţă şi o figură 
familiară — însă neaşteptată — şi-a făcut apariţia. 

— Sydney? am întrebat, surprinsă. 

Imaginea video avea acelaşi uşor tremurat 
intermitent ca majoritatea transmisiunilor pe internet, 
însă chiar şi-aşa, faţa (cvasi) prietenei mele Sydney mi- 
a zâmbit în replică. Avea un zâmbet lipsit de veselie, 
însă era ceva tipic pentru ea. 

— Bună dimineaţa, mi-a zis, înăbuşindu-şi un căscat. 
După starea în care-i era părul blond, lung până la 
bărbie, probabil că abia coborâse din pat. Chiar şi cu 
rezoluţia aceea slabă, tatuajul auriu de pe obraz îi 
sclipea. Toţi Alchimicii purtau acel tatuaj. Era făcut cu 
o cerneală specială şi cu sânge de moroi, atribuindu-i 
purtătorului sănătatea de fier şi longevitatea moroilor, 
în el mai fusese adăugată şi puţină forţă de 
constrângere, prin care membrii societăţii secreţe a 
Alchimiştilor erau împiedicaţi să dezvăluie lucrurile 
importante despre existenţa vampirilor. 

— Bună seara, am corectat-o. Nu dimineaţa. 



— Putem să lăsăm pe altă dată discuţiile în 
contradictoriu pe tema aberantului vostru orar păgân, a 
replicat ea. Nu pentru asta te-am căutat. 

— Atunci, pentru ce? m-am interesat, încă uimită s-o 
văd. Alchimiştii îşi făceau meseria aproape fără voia 
lor, şi chiar dacă Sydney mă agrea mai mult decât pe 
majoritatea moroilor sau a dhampirilor, nu era genul 
care să recurgă la apeluri telefonice (sau video) numai 
din prietenie. Ia stai... nu se poate să fii în Rusia, mi-am 
dat seama deodată. Nu, dacă e dimineaţă... 

Am încercat să-mi amintesc cum era cu schimbarea 
de fus orar. Da, pentru oamenii de-acolo, soarele 
trebuie să fi apus, sau să apună chiar acum. 

— M-am întors în ţara mea natală, a răspuns ea, cu o 
grandoare prefăcută. Am primit un post nou, în New 
Orleans. 

— Hopa, ce drăguţ! am zis, ştiind că Sydney detesta 
să fie repartizată în Rusia, însă impresia mea fusese că 
avea să rămână acolo până la terminarea misiunii ei de 
alchimist. Cum ai reuşit? am întrebat-o. 

Micul ei zâmbet s-a transformat într-o expresie 
jenată. 

— A, da. Abe, hm, mi-a făcut un serviciu. A făcut să 
fie posibil. 

— Ai făcut un târg cu el? 

Asta însemna că Sydney detesta de-a binelea Rusia. 
Iar influenţa lui Abe trebuie să fi mers foarte în 



profunzime, dacă a putut să afecteze şi o organizaţie 
umană. 

— Şi ce i-ai dat în schimb? Sufletul tău? 

Să faci o astfel de glumă la adresa unei persoane atât 
de credincioase ca ea nu era ceva prea nimerit. Sigur, 
am impresia că ea credea despre moroi şi dhampiri că 
se hrăneau cu suflete, aşa că, poate, comentariul meu nu 
era chiar atâtl de deplasat. 

— Tocmai asta-i treaba, a replicat ea. A fost un 
aranjament de genul „îţi dau eu de ştire când o să am 
nevoie de un serviciu pe viitor”. 

— Fraiero, i-am zis. 

— Hei, s-a răstit ea. Nu sunt obligată să fac chestia 
asta. în realitate, eu îţi fac ţie un serviciu, fiindcă 
vorbesc cu tine. 

— Şi de ce anume vorbeşti cu mine? 

Aş fi vrut să-i pun mai multe întrebări despre pactul 
acela în coadă de peşte cu diavolul, însă mi-am 
închipuit că m-ar fi deconectat pur şi simplu. 

Sydney a oftat şi şi-a îndepărtat câteva şuviţe de păr 
de pe faţă. 

— Trebuie să te întreb ceva. Şi-ţi jur că n-o să te dau 
de gol... Am nevoie doar să cunosc adevărul, ca să nu 
ne mai pierdem timpul cu o anumită problemă. 

—OK... 

Te rog, nu mă întreba despre Victor , am implorat în 
gând. 

— Ai pătruns prin efracţie undeva, în ultima vreme? 



Fir-ar să fie. Oricum, mi -am păstrat o faţă perfect 
neutră. 

— La ce te referi? 

— Unele documente din arhiva Alchimiştilor au fost 
sustrase recent, mi-a explicat ea. Acum, atitudinea ei 
era întru totul serioasă şi profesională. Şi toată lumea se 
dă de ceasul morţii încercând să-şi dea seama cine a 
făcut-o... şi de ce. 

în sinea mea, am oftat uşurată. OK. Nu era vorba 
despre Tarasov. Slavă Domnului că era vorba de o 
infracţiune de care nu mă făceam vinovată. Abia apoi 
m-a izbit însă întreaga semnificaţie a cuvintelor ei. M- 
am încruntat. 

— Ia stai. Aţi fost jefuiţi, şi mă bănuiţi tocmai pe 
mine? Credeam c-am ieşit de pe lista voastră de creaturi 
ale răului! 

— Niciun dhampir n-a ieşit de pe lista mea de 
creaturi ale răului, a zis ea. A zâmbit din nou cu 
jumătate de gură, însă nu puteam să-mi dau seama dacă 
era o glumă sau nu. Oricum, surâsul i s-a şters repede 
de pe chip. Şi, crede-mă, a adăugat, dacă e cineva 
capabil să pătrundă în arhiva noastră, tu eşti aceea. Nu e 
deloc uşor. Practic, e imposibil. 

— Hm... mulţumesc? Nu eram sigură că trebuie să 
mă simt flatată. 

— Sigur, a continuat ea, dispreţuitoare, n-au sustras 
decât documente pe hârtie, ceea ce a fost o prostie. în 
zilele noastre, totul este copiat şi stocat în format 



digital, aşa că nu pot să ştiu sigur de ce s-au apucat să 
scormonească prin dulapurile cu acte de pe vremea 
dinozaurilor. 

Aş fi putut să-i ofer eu o grămadă de motive pentru 
care ar face cineva una ca asta, însă mai important era 
să aflu de ce eram eu suspectul numărul unu. 

— Zici că e o prostie. Atunci, de ce crezi că aş fi 
făcut-o eu? 

— Din cauza a ceea ce s-a sustras. Erau informaţii 
despre un moroi pe nume Eric Dragomir. 

— Erau... ce? 

— E prietena ta, nu? Adică, fiica lui e prietena ta. 

—Mda... 

Aproape că rămăsesem fără grai. Aproape. 

— Aveţi dosare despre moroi? 

— Avem dosare despre orice, a replicat ea, cu 
mândrie. Dar când am încercat să mă gândesc cine ar fi 
fost capabil să comită o astfel de infracţiune şi să fie 
interesat de un Dragomir... ei bine, mi-a apărut imediat 
în minte numele tău. 

— N-am fost eu. Fac o grămadă de chestii, dar asta, 
nu, Nici măcar nu ştiam că aveţi documente de genul 
ăsta. 

Sydney m-a privit bănuitoare. 

— Ăsta-i adevărul! 

— După cum ţi-am spus şi mai devreme, a zis ea, n-o 
să te dau de gol. Vorbesc serios. Vreau numai să ştiu, 



ca să pot să-i împiedic pe alţii să-şi piardă vremea cu 
cercetarea altor piste. 

Expresia ei de automulţumire s-a mai atenuat. 

— Şi, în fine, dacă tu ai făcut-o... trebuie să abat 
atenţia de la tine. I-am promis lui Abe. 

— Vrei să mă crezi sau nu, n-am fost eu! Dar acum, 
eu vreau să ştiu cine-a fost. Ce-au furat? Tot ce aveaţi 
despre el? 

Sydney şi-a muşcat buzele. Faptul că-i era îndatorată 
lui Abe putea să însemne că lucra pe la spatele 
oamenilor ei, însă avea şi ea nişte limite, nu putea să 
divulge chiar tot. 

— Ei, haide! Dacă aveţi copii pe suport digital, sigur 
ştii ce-a fost furat. Doar vorbim despre Lissa. 

Deodată, mi-a venit o idee. 

— Ai putea să-mi trimiţi şi mie nişte copii? 

— Nu, a răspuns ea, iute. Fără discuţie. 

— Atunci, te rog... dă-mi doar un indiciu. Ce căutau? 
Lissa e cea mai bună prietenă a mea. Nu pot să permit 
să i se-ntâmple ceva. 

M-am pregătit sufleteşte pentru un refuz. Sydney nu 
părea să fie prea sociabilă. Oare ea avea prieteni? Oare 
putea să înţeleagă ce simţeam eu? 

— în cea mai mare parte, chestii legate de biografia 
ei, mi-a răspuns, până la urmă. Câte ceva despre viaţa 
lui, plus observaţii de-ale noastre. 

— Observ... 



Am trecut amănuntul cu vederea, hotărându-mă că 
nu voiam să aflu mai multe decât ştiam deja cu privire 
la cum ne spionau Alchimiştii. 

— Altceva? 

— înregistrări financiare, a continuat, încruntându- 
se. în mod special, despre unele depuneri substanţiale 
pe care le-a făcut intr-un cont al unei bănci din Las 
Vegas. Depuneri pe care s-a dat peste cap să le 
mascheze. 

— în Las Vegas? Abia am fost pe-acolo... 

Nu că ar fi fost relevant. 

— Ştiu, a zis. Am văzut nişte înregistrări ale 
camerelor de supraveghere de la Witching Hour, cu 
aventurile tale. Faptul că ai fugit aşa este unul dintre 
motivele pentru care te-am şi bănuit. Părea să se 
potrivească, a adăugat, după care a ezitat câteva clipe. 
Tipul care era cu tine... moroiul acela înalt, cu părul de 
culoare închisă... e iubitul tău? 

— Ăăă... mda. 

A urmat un răgaz şi a făcut un mare efort ca să facă 
următoarea afirmaţie: 

— E drăguţ. 

— Pentru o creatură malefică a nopţii? 

— Sigur, a confirmat, apoi a ezitat iar. E adevărat că 
voi doi aţi vrut să fugiţi împreună? 

— Ce? Nu! Poveştile astea au ajuns şi la voi? Am 
clătinat din cap aproape venindu-mi să râd de cât de 
ridicole erau toate astea, dar ştiind în acelaşi timp că 



trebuia să mă întorc la fapte. Prin urmare, am zis, Eric 
avea un cont în Las Vegas, în care-şi transfera bani? 

— Nu era al lui. Era pe un nume de femeie. 

— Ce femeie? 

— Niciuna... în fine, niciuna căreia să-i putem da de 
urmă. Era trecută doar ca „Jane Doe”. 

— Cât de original! am bombănit. Dar de ce-ar fi 
făcut el aşa ceva? 

— Asta n-o mai ştim. Şi nici nu ne prea interesează. 
Nu vrem decât să ştim cine a dat spargerea şi ne-a furat 
informaţiile. 

— Singurul lucru pe care-1 ştiu este că n-am fost eu. 

Observându-i privirea scrutătoare, mi-am azvârlit 
braţele în sus. 

— Ei, haide acum! Dac-aş fi vrut să aflu ceva despre 
el, n-ar fi trebuit decât s-o-ntreb pe Lissa. Sau să fur 
documente chiar de la noi. 

Au trecut câteva clipe de tăcere. 

— OK, te cred, mi-a zis. 

—Chiar? 

— Ce, ai vrea să nu te cred? 

— Nu, doar că te-am convins mai uşor decât 
crezusem. 

Sydney mi-a răspuns cu un oftat. 

— Vreau să ştiu mai multe despre documentele alea, 
am rostit, înverşunată. Vreau să ştiu cine e Jane Doe. 
Dac-ai putea să-mi trimiţi alte dosare... 

Sydney a scuturat din cap. 



— Nţ. Aici am terminat discuţia. Deja ştii prea multe. 
Abe a vrut să te feresc de probleme, şi asta am şi făcut. 
Mi-am îndeplinit rolul. 

— Eu nu cred că Abe o să te lase să scapi atât de 
uşor. Dacă ai făcut o înţelegere în coadă de peşte... 

Nu a aprobat ce spusesem, însă un licăr din ochii ei 
căprui mi-a dat de-nţeles că era de aceeaşi părere. 

— Noapte bună, Rose. Bună dimineaţa. Sau, cum 
vrei. 

— Stai puţin, eu... 

însă ecranul se înnegrise deja. 

— Fir-ar să fie, am mârâit, închizând laptopul cu mai 
multă forţă decât era cazul. 

Tot ce aflasem din această conversaţie era şocant, 
începând cu apariţia lui Sydney şi sfârşind cu faptul că 
furase cineva documente din arhiva Alchimiştilor, 
referitoare la tatăl Lissei. De ce ar fi fost cineva 
interesat de un mort? Şi de ce să fure documentele, în 
definitiv? Ca să afle ceva? Sau să încerce să ascundă 
informaţii? Dacă ultima variantă era cea adevărată, 
atunci Sydney avusese dreptate afirmând că fusese un 
efort inutil. 

Am recapitulat totul în minte în timp ce mă 
pregăteam pentru culcare, holbându-mă la propria 
reflexie din oglindă, în timp ce mă spălam pe dinţi. De 
ce, de ce, de ce? De ce-ar fi făcut-o? Şi cine? Nu mai 
aveam nevoie şi de alte intrigi în viaţa mea, însă orice o 
implica pe Lissa trebuia tratat cu toată seriozitatea. Din 



nefericire, curând mi-a devenit clar că nu aveam să 
deduc nimic în seara asta, aşa că am adormit cu toate 
acele întrebări învârtindu-mi-se prin cap. 

M-am trezit în dimineaţa următoare simţindu-mă 
ceva mai puţin copleşită... însă răspunsurile continuau 
să-mi lipsească. Am tot cugetat dacă s-o informez sau 
nu pe Lissa despre ce aflasem şi, în cele din urmă, m- 
am hotărât să-i spun. Dacă exista cineva care aduna 
informaţii despre tatăl ei, atunci ea avea dreptul să ştie; 
şi, în plus, nu prea era acelaşi lucru cu zvonurile 
despre... 

Chiar când îmi frecam părul cu şampon, m-a 
buimăcit un gând. Cu o seară înainte, fusesem prea 
obosită şi prea surprinsă ca să pun piesele cap la cap. 
Tipul de la Witching Hour spusese că tatăl Lissei venea 
des pe-acolo. Acum, documentele lui Sydney vorbeau 
despre faptul că depusese sume considerabile de bani 
într-un cont bancar din Las Vegas. Coincidenţă? Poate. 
Dar, pe măsură ce trecea timpul începeam să nu mai 
cred în coincidenţe. 

De îndată ce am căpătat o înfăţişare prezentabilă, am 
pornit spre acea parte a Curţii în care locuia Lissa... 
însă n-am ajuns prea departe. Adrian mă aştepta în 
foaierul clădirii mele, trântit pe un fotoliu. 

— Cam matinal pentru tine, nu? l-am tachinat, 
oprindu-mă în faţa lui. 



M-am aşteptat la un zâmbet ca răspuns, însă Adrian 
nu părea grozav de vesel în dimineaţa asta. De fapt, 
părea chiar răvăşit. Părul lui nu mai avea obişnuitul 
aspect minuţios creat, iar veşmintele — neobişnuit de 
elegante pentru acea oră a zilei — îi erau şifonate. 
Aroma ţigărilor cu cuişoare plutea peste tot în jurul lui. 

— E uşor să fii matinal când nu prea dormi, mi-a 
replicat. Am stat treaz o mare parte din noapte, 
aşteptând pe cineva. 

— Aşteptând pe... o, Doamne! 

Petrecerea. Uitasem complet de petrecerea la care 
mă invitase mama lui. Abe şi Sydney îmi distrăseseră 
atenţia de la ea. 

— Adrian, nu ştii cât de rău îmi pare... 

A ridicat din umeri şi nici nu m-a atins când m-am 
aşezat pe braţul fotoliului. 

— Asta e. Probabil că n-ar mai trebui să mă 
surprindă, încep să înţeleg că m-am amăgit singur. 

— Nu, nu. Aveam de gând să vin, dar pe urmă, n-o 
să- ţi vină să crezi ce... 

— Nu te mai obosi. Te rog, m-a întrerupt. Vocea îi 
suna istovită, iar ochii îi erau injectaţi. Nu e necesar. 
Mama mi-a spus că te-a văzut la interogatoriul lui 
Dimitri. 

M-am încruntat. 

— Dar nu de asta n-am venit la petrecere. A fost un 
tip... 



— Nu ăsta-i esenţialul, Rose. Esenţialul este că ai 
reuşit să-ţi faci timp pentru asta... ca şi pentru a-1 vizita 
în celula lui, dacă e adevărat ce-am auzit. în schimb, nu 
ţi-ai bătut capul să vii la o petrecere la care ai promis c- 
o să mă însoţeşti... sau măcar să-mi trimiţi un mesaj. 
Asta era tot ce trebuia să faci: să-mi spui că nu poţi să 
vii. Te-am aşteptat mai mult de o oră acasă la părinţii 
mei, după care m-am dat bătut. 

Am dat să-i spun că putea să încerce el să ia legătura 
cu mine, dar, sincer vorbind, de ce-ar fi făcut-o? Nu era 
responsabilitatea lui. Eu fusesem cea care-i spusese 
Daniellei că vin să ne întâlnim acolo. Eu eram vinovată 
că nu apărusem. 

— Adrian, îmi pare rău, am insistat, luându-1 de 
mână, însă el nu mi-a strâns-o. Zău, am vrut, dar... 

— Nu, m-a întrerupt din nou. încă de când s-a întors 
Dimitri... nu, de şi mai mult timp. încă de când ai 
devenit obsedată că trebuie să-l transformi, te-ai rupt de 
mine. Orice s-ar fi întâmplat între noi, tu niciodată nu 
te-ai dăruit cu adevărat relaţiei noastre. Am vrut să cred 
în ce mi-ai spus. Am crezut că eşti pregătită... dar n-ai 
fost. 

Protestele mi s-au înălţat până la buze, dar, încă o 
dată, le-am oprit. Avea dreptate. îi promisesem să-i dau 
o şansă adevărată la o relaţie între noi. Chiar mă 
complăcusem în confortabilul rol de iubită a lui, şi 
totuşi, în tot acest timp, o parte din mine era mistuită de 
Dimitri. O ştiusem şi eu, dar mă încăpăţânasem să 



trăiesc două vieţi distincte. O bizară amintire a 
perioadei în care fusesem cu Mason mi-a răsărit în 
minte. Şi cu el dusesem aceeaşi viaţă dublă, iar el 
murise din cauza asta. Eram varză. Nu-mi cunoşteam 
nici propria inimă. 

— îmi pare rău, am repetat. Eu chiar aş vrea să avem 
ceva... 

Până şi pentru urechile mele, cuvintele sunau atât de 
neconvingătoare... Adrian mi-a zâmbit, înţelegător. 

— Eu nu cred asta. Şi nici tu. 

S-a ridicat şi şi-a trecut o mână prin păr, fără însă să- 
1 facă să arate mai bine. 

— Dacă tu chiar vrei să fii cu mine, atunci, de data 
asta, trebuie s-o şi crezi. 

Nu puteam să sufăr să-l văd atât de mohorât. Şi mai 
ales nu sufeream ca eu să fiu cauza. L-am urmat până la 
uşă. 

— Adrian, stai. Hai să mai discutăm. 

— Nu acum, micuţule dhampir. Am nevoie de puţin 
somn. Pur şi simplu, n-aş fi în stare să intru acum în 
jocul ăsta. 

Aş fi putut să mă duc după el. Aş fi putut să-l 
plachez şi să-l trântesc la pământ. Dar n-ar fi meritat 
efortul... fiindcă nu aveam ce răspunsuri să-i ofer. Avea 
dreptate în toate privinţele şi, până nu puneam ordine în 
mintea mea dezorientată, nu aveam dreptul să forţez o 
discuţie. în plus, dată fiind starea în care era el, mă 



îndoiam că vreo continuare a conversaţiei ar fi fost 
productivă. 

Şi totuşi, în timp ce se pregătea să iasă pe uşă, nu m- 
am putut împiedica să nu-i mai spun câteva cuvinte. 

— înainte să pleci — şi te înţeleg de ce trebuie s-o 
faci — vreau să te rog ceva. Ceva care nu e legat de 
noi. O afectează... o afectează pe Lissa. 

Ultimele mele vorbe l-au determinat să se oprească, 
încetişor. 

— Un serviciu, oricând. 

Cu un oftat de om sătul de viaţă, mi-a aruncat o 
privire peste umăr. 

— Zi repede ! 

— Cineva a intrat prin efracţie în arhiva 

Alchimiştilor şi a furat infonnaţii despre tatăl Lissei. O 
parte dintre ele nu erau decât chestii banale despre viaţa 
lui, dar mai existau şi câteva documente despre 
depuneri făcute de el în secret într-un cont bancar din 
Las Vegas. Contul era pe numele unei femei. 

Adrian a aşteptat câteva clipe să continui. 

-Şi? 

— Şi încerc să-mi dau seama de ce-ar face cineva 
una ca asta. Nu vreau să-şi vâre nimeni nasul în familia 
ei. Ai cumva idee ce putea să-nvârtească tatăl ei? 

— L-ai auzit pe tipul de la cazinou. Tatăl ei se ducea 
des pe-acolo. Poate că făcuse datorii la jocuri şi-i plătea 
vreunui cămătar. 



— Familia Lissei a avut mereu bani, am precizat. N- 
ar fi putut să se îndatoreze atât de rău. Şi de ce i-ar fi 
păsat cuiva de asta intr-atât, încât să fure informaţia? 

Adrian şi-a ridicat braţele. 

— Nu ştiu. Asta-i tot ce pot să-ţi spun, cel puţin la 
ora asta matinală. Nu mă duce mintea la intrigi. Totuşi, 
nu pot să-mi imaginez în ce fel ar reprezenta lucrurile- 
astea o ameninţare pentru Lissa. 

Am încuviinţat, dezamăgită. 

— OK. Mersi. 

Şi-a continuat drumul, iar eu l-am urmărit cu 
privirea. Lissa locuia aproape de el, însă n-aş fi vrut să 
creadă că-1 urmăresc. După ce am considerat că se 
aşternuse o distanţă suficientă între noi, am ieşit şi eu 
pe uşă şi am pornit în aceeaşi direcţie. Sunetul slab de 
clopote m-a făcut să mă opresc. Am ezitat deodată, 
neştiind sigur încotro să mă îndrept. 

Aş fi vrut să vorbesc cu Lissa şi să-i povestesc ce 
aflasem de la Sydney. De data asta, Lissa era singură: 
era ocazia perfectă. Şi totuşi... clopotele. Era duminică 
dimineaţă. Slujba trebuia să înceapă, la biserica de la 
Curte. Aveam o bănuială şi, în ciuda tuturor celor 
întâmplate — inclusiv cu Adrian — trebuia să văd dacă 
aveam dreptate. 

Aşa că am dat fuga spre biserică, în direcţia opusă 
clădirii în care locuia Lissa. Uşile erau deja închise 
când am ajuns la destinaţie, însă şi alţi câţiva întârziaţi 
încercau să se strecoare înăuntru, fără zgomot. Am 



intrat şi eu cu ei, oprindu-mă să văd pe ce lume mă aflu. 
Norii fumului de tămâie pluteau prin aer, iar ochii mei 
au avut nevoie de câteva clipe până să se adapteze de la 
lumina soarelui la cea a lumânărilor. Din moment ce 
biserica de-aici surclasa ca mărime capela de la Sf. 
Vladimir, era populată de mult mai multă lume decât 
eram eu obişnuită să văd la o slujbă. în majoritatea lor, 
locurile erau ocupate. 

Dar nu chiar toate. 

Presimţirea nu mă înşelase. Dimitri stătea într-o 
strană, în spate. Erau şi câţiva gardieni în preajma lui, 
desigur, dar asta era tot. Până şi într-o biserică 
aglomerată, nimeni nu se aşezase pe bancă lângă el. Cu 
o zi în urmă, Reece îl întrebase pe Dimitri dac-ar fi fost 
dispus să pună piciorul în biserică, iar Dimitri mersese 
chiar mai departe, spunând c-ar fi mers chiar şi la slujba 
de duminică. 

Preotul începuse deja să vorbească, aşa că, în vârful 
picioarelor, m-am strecurat spre strana lui Dimitri. Nu 
conta că nu făceam zgomot totuşi, fiindcă oricum 
atrăsesem atenţia celor din apropiere, uimiţi să mă vadă 
aşezându-mă lângă un strigoi-redevenit-dhampir. Ochii 
le erau cât cepele şi imediat au izbucnit, în şoaptă, 
câteva conversaţii. 

Gardienii lăsaseră ceva spaţiu lângă Dimitri, iar când 
m-am aşezat alături de el, expresia feţei lui mi-a arătat 
că era şi, în acelaşi timp, nu era surprins să mă vadă. 

— Nu, m-a atenţionat în şoaptă. Nu începe... nu aici. 



— Nici prin gând nu-mi trece, tovarăşe, am 
murmurat. N-am venit decât pentru pacea sufletului 
meu, şi- atât. 

Nu avea nevoie de cuvinte ca să-mi transmită 
îndoielile lui cu privire la legătura dintre prezenţa mea 
acolo şi cele sfinte. Cu toate acestea, am rămas tăcută 
pe toată durata slujbei. Până şi eu respectam anumite 
limite. După câteva minute, Dimitri era mai puţin 
crispat. 

Când mă aşezasem lângă el, fusese precaut, dar 
ajunsese probabil la concluzia că aveam să mă comport 
corespunzător. Şi-a mutat atenţia de la mine şi s-a 
concentrat asupra cântărilor şi rugăciunilor, în timp ce 
eu făceam tot posibilul să-l urmăresc, fără să fie prea 
evident c-o făceam. 

Dimitri obişnuia să meargă la capela şcolii, fiindcă 
acest fapt îi aducea pace sufletească. Spunea mereu că, 
deşi prin toţi cei pe care-i omora distrugea răul din 
lume, încă simţea nevoia să meargă şi să se gândească 
la viaţa lui şi să-şi caute iertarea păcatelor. Văzându-1 
acum, îmi dădeam seama că toate acestea erau mai 
adevărate ca oricând. 

Figura lui era superbă. Eram atât de obişnuită să-l 
văd ascunzându-şi sentimentele, încât era uimitor să-i 
văd, dintr-odată, emoţiile pe chip. Era absorbit de 
cuvintele preotului, chipul lui splendid fiind total 
concentrat. Şi mi-am dat seama că se simţea vizat de tot 
ce spunea preotul despre păcate. Dimitri rememora 



toate faptele îngrozitoare pe care le comisese ca strigoi. 
După disperarea de pe faţa lui, ai fi zis că Dimitri era 
răspunzător personal de toate păcatele despre care 
vorbea preotul. 

Pentru o clipă, mi s-a părut că zăresc şi speranţă pe 
chipul lui — doar o scânteie, amestecată în toată 
vinovăţia şi amărăciunea. Dar nu, mi-am dat apoi 
seama că nu era speranţă. întrucât speranţa presupune 
gândul că ai o şansă. Ceea ce vedeam la Dimitri era 
dorinţă. Era melancolie. Dimitri îşi dorea ca, fiind 
acolo, în acest lăcaş sfânt, şi ascultând învăţămintele 
transmise, să-şi poată găsi mântuirea pentru ceea ce 
făcuse. Şi totuşi... în acelaşi timp, era limpede că nu 
credea în posibilitatea asta. îşi dorea să fie aşa, dar nu 
putea să fie aşa, cel puţin din punctul lui de vedere. 

Mi-a făcut rău să citesc acest sentiment pe faţa lui. 
Nu ştiam cum să reacţionez la starea lui depresivă. 
Dimitri credea că nu mai există speranţă pentru el. în 
schimb, eu? Nu mi-aş fi putut închipui o lume fără 
speranţă. 

De asemenea, nu mi-aş fi închipuit nici că am să 
citez vreodată faţă de cineva o învăţătură bisericească, 
dar în clipa în care toţi ceilalţi s-au ridicat să-şi 
primească împărtăşania, m-am trezit spunându-i lui 
Dimitri: 

— Nu crezi că, din moment ce se spune că 
Dumnezeu te poate ierta, e un gest cam egoist din 
partea ta să nu te ierţi pe tine însuţi? 



— De când aştepţi să-mi serveşti replica asta? m-a 
întrebat. 

— Sinceră să fiu, chiar acum mi-a venit în minte. 
Destul de bună, hm? Pun pariu că tu credeai că n-am 
fost atentă. 

— N-ai fost. Niciodată nu eşti. Mă urmăreai pe mine. 

Interesant. Dacă tot ştia că-1 urmăream, nu cumva 
Dimitri mă urmărise unnărindu-1? Gândul ăsta mă 
făcea să şovăi. 

— Nu mi-ai răspuns la întrebare. 

A continuat să se uite spre cei care-şi aşteptau rândul 
la împărtăşanie, în timp ce cugeta ce să-mi răspundă. 

— Nu e relevant. Nu sunt obligat să mă iert pe mine 
însumi, chiar dacă Dumnezeu m-ar ierta. Şi nu sunt 
convins că El o va face. 

— Preotul tocmai a spus că Dumnezeu iartă. A spus 
că Dumnezeu iartă totul. Ce, vrei să spui că preotul 
minte? Mi se pare un sacrilegiu. 

Dimitri a oftat. N-am crezut niciodată că voi găsi o 
plăcere în a-1 chinui, însă expresia de frustrare pe care 
i-o citeam pe chip nu era provocată de mâhnire. Era 
provocata de impertinenţa mea. Mai văzusem expresia 
asta de o sută de ori la el, iar familiaritatea ei m-a 
încălzit, oricât ar suna de nebuneşte. 

— Rose, tu eşti cea care comite un sacrilegiu. 
Deformezi credinţa oamenilor de-aici pentru propriile 
tale scopuri. Tu niciodată n-ai crezut în nimic din toate 
astea. Şi nici acum nu crezi. 



— Ba cred că morţii se pot întoarce la viaţă, am 
replicat, cu seriozitate. Dovada stă chiar aici, lângă 
mine. Şi, dacă e adevărat, atunci cred că să te ierţi pe 
tine însuţi n-ar presupune un efort prea mare din partea 
ta. 

Privirea lui a devenit dură, şi, dacă în clipa aceea se 
ruga cumva pentru ceva, atunci probabil că era ca 
împărtăşania să se acorde cât mai repede, astfel încât el 
să poată pleca de-aici, cât mai departe de mine. Dar 
ştiam amândoi că trebuia să aştepte până se termina 
ritualul. Dac-ar fi dat fuga afară, ar fi putut să pară 
strigoi în ochii celorlalţi. 

— Tu nu ştii despre ce vorbeşti, mi-a zis. 

— Chiar nu ştiu? am şuierat, aplecându-mă spre el. 

Am făcut-o ca să-mi subliniez ideea, dar tot ce-am 
reuşit (din punctul meu de vedere, cel puţin) a fost să 
obţin o imagine mai clară asupra felului în care lumina 
lumânărilor îi făcea părul să strălucească, şi a cât de 
înalt şi de suplu îi era trupul. Din câte se părea, cineva 
ajunsese la concluzia că se putea avea suficientă 
încredere în el încât să-i permită să se bărbierească, aşa 
că faţa îi era acum netedă, lăsându-i la vedere 
trăsăturile minunate, perfecte. 

— Ba ştiu precis despre ce vorbesc, am continuat, 
încercând să nu iau în seamă cât de mult mă afecta 
prezenţa lui. Ştiu că ai trecut prin multe. Ştiu că ai făcut 
lucruri cumplite: le-am văzut cu ochii mei. Dar asta ţine 
de trecut. A fost ceva mai presus de puterea ta de a te 



stăpâni. Doar n-o să mai faci aşa ceva şi de-acum 
înainte. 

O umbră stranie, chinuită, i-a traversat faţa. 

— De unde ştii? Poate că monstrul n-a plecat. Poate 
că mai există o urmă de strigoi, ascunsă la pândă în 
mine. 

— Atunci, trebuie s-o înfrângi, mergând mai departe 
cu viaţa ta! Şi nu numai prin jurământul tău cavaleresc 
c-o s-o protejezi pe Lissa. Trebuie să-ţi trăieşti din nou 
viaţa. Trebuie să-ţi deschizi sufletul spre cei care te 
iubesc. Doar aşa o să te mântuieşti. 

— Nu pot să fiu iubit de alţii, a bombănit el. Sunt 
incapabil să ofer iubire în schimb. 

— Poate c-ar trebui să încerci, în loc să-ţi plângi de 
milă. 

— Nu e chiar atât de uşor. 

— Fir... 

Abia am izbutit să mă opresc la timp, altfel aş fi 
înjurat în biserică. 

— Nimic din ce-am făcut noi vreodată n-a fost uşor! 
Viaţa noastră de dinainte... de dinainte de atac, n-a fost 
uşoară, dar am trecut prin toate! Putem să trecem şi prin 
asta. Putem să trecem prin orice, dacă suntem 
împreună. Nu contează pentru mine dacă-ţi pui credinţa 
în lăcaşul ăsta. Nu-mi pasă. Ceea ce contează este să-ţi 
pui credinţa în noi. 

— Nu există noi. Ţi-am mai spus asta deja. 

— Dar mai ştii şi că nu sunt o bună ascultătoare. 



Vorbeam amândoi în şoaptă, însă cred că limbajul 
trupului trăda limpede o discuţie în contradictoriu. 
Ceilalţi credincioşi erau prea ocupaţi ca să ne observe, 
însă gardienii lui Dimitri ne priveau cu atenţie. încă o 
dată, mi-am amintit ce-mi spuseseră atât Lissa, cât şi 
Mihail. Dacă-1 enervam pe Dimitri în public, nu-i 
făceam câtuşi de puţin un serviciu. Problema era că 
încă nu-i spusesem nimic care să nu îl enerveze. 

— Mai bine nu veneai aici, a zis, intr-un târziu. Chiar 
este mult mai bine pentru noi să stăm departe unul de 
altul. 

— Interesant. Aş fi putut să jur că, odată, ai spus că 
suntem meniţi să fim împreună. 

— Vreau ca tu să stai departe de mine, a insistat, 
neluând în seamă comentariul pe care-1 făcusem. Nu 
vreau să tot încerci să reînvii sentimente de mult 
dispărute. Ele ţin de trecut. Nimic din ce-a fost nu se va 
mai întâmpla. Niciodată. E mai bine pentru noi dacă ne 
comportăm ca şi cum am fi doi străini. E mai bine 
pentru tine. 

Sentimentele de iubire şi de compătimire pe care le 
iscase în mine s-au aprins... şi s-au transformat în furie. 

— Dacă tot vrei să-mi spui tu mie ce pot să fac şi ce 
nu, am mârâit, pe cel mai scăzut ton de care eram în 
stare, atunci măcar ai curajul să mi-o spui în faţă! 

S-a răsucit atât de repede, încât intr-adevăr ar fi 
putut să treacă drept strigoi. Chipul îi era plin de... de 
ce? Nu mai era deprimarea de mai devreme. Dar nici 



furie, deşi se întrezărea şi puţină supărare. Totuşi, mai 
erau şi altele... un amalgam de disperare, frustrare şi, 
poate, chiar frică. Şi, subliniindu-le pe toate, era 
durerea, de parcă ar fi suferit cumplite, incredibile 
chinuri. 

— Nu vreau să te mai văd aici, mi-a zis, aruncând 
flăcări din ochi. 

Cuvintele lui mă dureau, însă ceva din ele mă 
înfiora, la fel ca şi agitaţia lui de mai devreme, ca 
urmare a comentariilor mele impertinente. Cel din faţa 
mea nu era strigoiul rece şi calculat. Nu era bărbatul 
înfrânt din celulă. Era fostul meu instructor, era iubitul 
meu, care, în viaţă, ataca totul cu ardoare şi patimă. 

— De câte ori trebuie să-ţi repet? Spre binele tău, 
ţine-te departe de mine. 

— Dar n-o să-mi faci niciun rău. Ştiu asta. 

— Deja ţi-am făcut. De ce nu înţelegi? De câte ori 
trebuie să-ţi mai spun? 

— Mi-ai spus... înainte să pleci mi-ai spus că mă 
iubeşti, am rostit, cu voce tremurătoare. Cum poţi să 
renunţi la aşa ceva? 

— Pentru că e prea târziu! Şi e mai uşor decât să-mi 
reamintesc întruna tot ce ţi-am făcut! 

Stăpânirea sa de sine a cedat, iar vocea i-a răsunat în 
toată partea din spate a bisericii. Preotul şi cei care încă 
stăteau să-şi primească împărtăşania nu au auzit nimic, 
însă celor din jumătatea dinspre ieşire a bisericii 
categoric le atrăseserăm atenţia. Câţiva dintre gardieni 



s-au alarmat şi, din nou, a trebuit să-mi repet în gând 
avertismentul: oricât de furioasă aş fi fost pe Dimitri, 
oricât de trădată m-aş fi simţit pentru faptul că-mi 
întorcea spatele... nu puteam să risc ca alţii să-l 
considere periculos. Dimitri nu arăta ca unul pe cale să- 
i rupă cuiva gâtul, însă era limpede că se supărase, iar 
cineva putea să confunde disperarea şi suferinţa lui cu 
altceva mult mai sinistru. 

I-am întors spatele, străduindu-mă să-mi ţin în frâu 
sentimentele atât de învolburate. Când l-am privit din 
nou, între ochii noştri au ţâşnit fulgere. Dimitri n-avea 
decât să ignore tot ce voia, însă acea legătură — acea 
profundă chemăre a sufletelor noastre — continua să 
existe. Aş fi vrut să-l ating, nu doar aşa, mângâindu-mi 
piciorul de-al lui, ci cu tot trupul. Aş fi vrut să-l cuprind 
în braţe şi să-l strâng la piept, să-l asigur că împreună 
putem să facem orice. Fără să-mi dau seama, m-am 
întins spre el, din nevoia acelei atingeri. A ţâşnit în 
picioare de parc-aş fi fost un şarpe, şi toţi gardienii lui 
s-au repezit în direcţia noastră, pregătiţi pentru orice ar 
fi urmat el să facă. 

Numai că el nu a făcut nimic. Nimic, doar că a 
continuat să mă fixeze cu o privire care mi-a făcut 
sângele să îngheţe. De parcă aş fi fost o fiinţă stranie şi 
rea. 

— Rose. Te rog, încetează. Te rog, stai departe de 
mine. 

Se lupta din răsputeri să-şi păstreze calmul. 



Am ţâşnit şi eu în picioare, cuprinsă acum de o 
mânie şi de o supărare la fel de intense ca ale lui. 
Aveam senzaţia că, dacă mai rămâneam, aveam să 
cedăm amândoi. Cu glas domol, i-am murmurat: 

— Să nu crezi că s-a tenninat. Eu nu renunţ la tine. 

— Eu am renunţat deja la tine, mi-a răspuns, pe un 
ton la fel de delicat. Se-ntâmplă ca iubirea să se mai şi 
stingă. Aşa şi cu iubirea mea pentru tine. 

Am făcut ochii mari, nevenindu-mi să cred ce 
auzeam. în tot acest timp, niciodată nu formulase un 
astfel de răspuns. Protestele lui se referiseră întotdeauna 
la ce era mai bine, la remuşcările de care era cuprins 
pentru că fusese un monstru, sau la cum îl marcaseră 
toate astea, împiedicându-1 să mai iubească. Eu am 
renunţat deja la tine. Se-ntâmplă ca iubirea să se mai şi 
stingă. Aşa şi cu iubirea mea pentru tine. 

Am dat înapoi, greutatea din cuvintele acestea 
izbindu-mă de parcă m-ar fi pălmuit. Chipul lui a 
tresărit, semn că poate-şi dăduse seama cât de mult mă 
rănise. N-am mai rămas să văd ce s-ar mai fi putut 
întâmpla. Mi-am făcut loc, am ieşit pe coridor şi am 
fugit spre uşile din spate, temându-mă că, dac-aş mai fi 
stat, toată lumea din biserică m-ar fi văzut plângând. 


DOUĂZECI ŞI CINCI 



N-AM MAI VRUT SĂ VĂD pe nimeni pe urmă. 
M-am întors în camera mea cât de repede am putut, fără 
să iau cu adevărat în seamă obstacolele şi lumea din 
calea mea. Cuvintele lui Dimitri îmi răsunau întruna în 
cap: Se-ntâmplă ca iubirea să se mai şi stingă. Aşa şi 
cu iubirea mea. Intr-un fel, era cel mai rău lucru pe care 
ar fi putut să mi-1 spună. Să nu mă înţelegeţi greşit: nici 
restul n-a fost uşor de îndurat. Şi faptul că-1 auzisem 
spunându-mi că avea să mă evite şi să ignore relaţia 
noastră trecută mă făcuse, de asemenea, să mă simt 
groaznic. Totuşi, până acum, indiferent cât m-ar fi 
durut ce-mi spusese, mai încăpea totuşi minuscula 
speranţă că încă mai era posibil să existe o scânteie de 
iubire între noi. Că el încă mă iubea. 

Şi totuşi... iubirea se mai şi stinge. 

Asta era cu totul şi cu totul altceva. însemna că tot 
ce avusesem urma să piară, pălind până când s-ar fi 
făcut mici fărâme şi s-ar fi spulberat ca frunzele uscate 
în bătaia vântului. Gândul acesta îmi provoca dureri în 
piept şi în stomac, determinându-mă să mă fac covrig în 
pat, înfăşurându-mi singură trupul cu braţele, ca şi cum 
aşa mi-aş fi putut alina suferinţa. Nu puteam să accept 
ce-mi spusese. Nu puteam să accept că, într-un fel sau 
altul, după încercarea suferită, iubirea lui faţă de mine 
dispăruse. 



Am vrut să rămân în camera mea pentru tot restul 
zilei, încovrigată în întunericul aştemuturilor mele. Am 
uitat de conversaţia cu Sydney şi de grijile mele de mai 
devreme, referitoare la tatăl Lissei. Am lăsat-o baltă 
până şi pe Lissa. Avea câteva drumuri de făcut astăzi, 
şi, din când în când, îmi expedia rapid câte un mesaj 
prin legătura noastră: Vii cu mine? 

Văzând că nu intru în contact cu ea, a început să-şi 
facă griji. Dintr-odată, m-am temut că ea — sau 
altcineva — ar fi putut să vină să mă caute în cameră. 
Aşa că m-am hotărât să plec. Nu aveam vreo destinaţie 
anume: doar că simţeam nevoia să mă mişc întruna. M- 
am plimbat pe domeniile Curţii, explorând locuri pe 
unde nu mai călcasem niciodată. Erau mai multe statui 
şi fântâni decât îmi închipuisem eu până atunci. Totuşi, 
frumuseţea lor nu reuşeau să-mi abată atenţia de la 
gândurile mele, iar când m-am întors în cameră, după 
câteva ore, m-am simţit epuizată de-atâta mers. în fine. 
Cel puţin, evitasem să fiu obligată să vorbesc cu cineva. 

Sau nu? Era târziu, cu mult peste ora la care 
obişnuiam să mă culc, când cineva a bătut la uşă. Am 
ezitat să răspund. Cine-ar fi putut să vină atât de târziu? 
Habar n-aveam cine era, nu ştiam decât că nu era Lissa. 
Dumnezeule! De unde să ştiu dacă nu cumva era Hans, 
venit să mă ia la rost pentru că nu apărusem la corvoada 
impusă de pedeapsă? După ce-am cugetat îndelung (şi 
după alte ciocănituri insistente), m-am hotărât să 
deschid. 



Era Adrian. 

— Micuţule dhampir, a început el, cu un mic zâmbet 
istovit. Arăţi de parc-ai fi văzut o fantomă. 

Nu chiar o fantomă. Credeţi-mă, ştiu să recunosc 
fantomele când le văd. 

— Nu, dar... doar că nu mă prea aşteptam să te văd, 
după faza de azi-dimineaţă... 

A intrat şi s-a aşezat pe pat, permiţându-mi să 
observ, bucuroasă, că se aranjase de la precedenta 
noastră conversaţie. îşi schimbase hainele, iar părul îi 
stătea perfect, ca de obicei. Tot am prins ceva miros 
stătut de cuişoare, dar după toate cele prin care trecuse 
din cauza mea, avea tot dreptul să recurgă la viciile lui. 

— Mda, bine, nici eu nu m-am aşteptat să vin, a 
recunoscut el. Numai că tu... în fine... m-ai pus pe 
gânduri. 

M-am aşezat lângă el, dar având grijă să păstrez o 
distanţă prudentă. 

— în legătură cu noi? 

— Nu. Cu Lissa. 

—Aha! 

îl acuzasem de egoism pe Dimitri, dar uite-mă pe 
mine, care presupusesem cât se poate de firesc că 
numai iubirea faţă de mine putea să fie motivul care-1 
îndemnase pe Adrian să vină la mine. 

în ochii lui verzi a apăru o expresie meditativă. 

— M-am tot gândit la ce mi-ai zis despre tatăl ei. Şi 
ai avut dreptate... cu privire la faza cu jocurile de noroc. 



Ar fi avut bani să-şi plătească orice datorie. N-ar fi 
trebuit să ţină totul secret. Aşa că m-am dus şi am 
întrebat-o pe mama. 

— Ce? am sărit imediat. Nimeni nu trebuia să ştie 
că... 

— Da, da, mi-am închipuit şi eu că informaţia ta e 
strict secretă. Nu-ţi face griji. I-am povestit că, în timp 
ce eram în Vegas, i-am auzit pe unii discutând despre 
asta: despre faptul că tatăl Lissei depunea bani în secret. 

— Şi ea ce-a zis? 

— Acelaşi lucru ca şi mine. în fine, de fapt, mai întâi 
s-a răţoit la mine. Mi-a zis că Eric Dragomir a fost un 
tip cumsecade şi că n-ar trebui să răspândesc zvonuri 
despre cei morţi. A sugerat că, poate, avusese vreo 
problemă la jocurile de noroc, dar şi să fî fost aşa, 
lumea n-ar trebui să se cramponeze de povestea asta, 
când el a făcut atâtea lucruri măreţe. După tot ce s-a 
întâmplat la priveghi, cred că se teme să nu cumva să 
mai provoc şi alte scene în public. 

— Are dreptate. Cu Eric, vreau să zic. 

Poate că furase cineva documentele alea în cadrul 
vreunei campanii de denigrare. E drept, să răspândeşti 
zvonuri despre persoane decedate nu are rost, dar poate 
că-şi dorea cineva să păteze reputaţia Dragomirilor, 
eliminând astfel orice risc ca votul acelei legi să fie 
schimbat de Lissa? Cam aşa ceva mă pregăteam să 
spun, când Adrian m-a întrerupt cu o replică şi mai 
şocantă. 



— Şi-atunci, ne-a auzit tata, şi-a zis ceva la modul: 
„Probabil că-şi finanţa vreo amantă. Ai dreptate: a fost 
un tip de treabă. Numai că-i plăcea să flirteze. Şi-i 
plăceau domniţele." Am citat exact: „îi plăceau 
domniţele", a precizat Adrian, dându-şi ochii peste cap. 
Tata e dus rău. Vorbeşte de parc-ar fi de două ori mai 
bătrân. 

L-am apucat de braţ pe Adrian fără ca măcar să-mi 
dau seama. 

— Şi pe urmă ce-a mai zis? 

Adrian a ridicat din umeri, dar nu s-a eliberat de 
mâna mea. 

— Nimic. Mama s-a enervat şi i-a zis şi lui aceeaşi 
chestie pe care mi-o zisese mie, că e o dovadă de 
cruzime să răspândeşti zvonuri pe care nimeni nu le 
poate dovedi. 

— Dar tu crezi că-i adevărat? Crezi că tatăl Lissei a 
avut o amantă? Oare pentru ea plătea? 

— Nu ştiu, micuţule dhampir. Sincer vorbind, tata e 
genul care se agaţă de orice bârfă întâlneşte-n cale. Sau 
le născoceşte chiar el. Vreau să zic, ştim că tatălui 
Lissei îi plăcea să petreacă. De aici, e uşor să te arunci 
la concluzii. Probabil că avea el vreun secret întunecat. 
Ce naiba, cu toţii avem. Poate că persoana care a furat 
dosarele-alea voia să exploateze tocmai chestia asta. 

Atunci, i-am enunţat teoria mea, cum că informaţiile 
puteau să fie folosite împotriva Lissei. 



— Sau, am zis, după ce m-am mai gândit puţin, poate 
le-a luat cineva care vrea s-o ajute. Ca nu cumva 
anumite lucruri să iasă la iveală. 

Adrian a încuviinţat. 

— Fie aşa, fie altminteri, nu prea cred că Lissa ar fi 
în vreo primejdie mortală. 

A dat să se ridice, dar l-am tras înapoi. 

— Adrian, stai puţin... eu... 

Mi-am înghiţit nodul din gât. 

— Aş fi vrut să-mi cer scuze. Pentru cum m-am 
purtat cu tine, pentru ce-am făcut... n-am fost corectă 
faţă de tine. îmi pare rău. 

Şi-a abătut privirea de la mine, aţintind-o în podea. 

— N-ai cum să simţi ceea ce nu simţi. 

— Problema este că... nici nu ştiu ce simt. Poate că ţi 
se pare o tâmpenie, dar ăsta-i adevărul. Ţin la Dimitri. 
A fost o prostie din partea mea să cred că n-o să mă 
afecteze întoarcerea lui. Dar acum îmi dau seama... 

Se-ntâmplă ca iubirea să se mai şi stingă. Aşa şi cu 
iubirea mea. 

— ...acum îmi dau seama că povestea cu el s-a 
terminat. Nu spun c-o să-mi fie uşor să trec peste ea. O 
să-mi ia ceva timp, şi aş minţi faţă de noi amândoi dacă 
ţi-aş zice că nu-i aşa. 

— Mi se pare logic, a zis Adrian. 

—Chiar? 

Mi-a aruncat o privire, în care apăruse un licăr de 
amuzament. 



— Da, micuţule dhampir. Uneori, ai şi tu o logică. Zi 
mai departe. 

— Păi... în fine, cum ţi-am zis... trebuie să mă vindec 
de el. Dar chiar ţin la tine... cred că te şi iubesc... un 
pic. 

La aceste vorbe, a schiţat un zâmbet. 

— Vreau să mai încerc. Zău că vreau. Vreau să te am 
în viaţa mea, dar poate că m-am avântat prea devreme. 
Tu nu ai niciun motiv să mă mai vrei, după cum m-am 
purtat cu tine, dar dacă mai vrei să fim împreună, atunci 
să ştii că şi eu vreau. 

M-a studiat timp îndelungat, făcându-mă să-mi ţin 
respiraţia. Credeam în ceea ce-i spusesem: avea tot 
dreptul din lume să pună capăt relaţiei noastre... şi 
totuşi, gândul că ar putea s-o facă mă înspăimânta. 

Intr-un târziu, m-a tras spre el şi s-a întins pe spate. 

— Rose, am toate motivele să te vreau. N-am mai 
putut să stau fără tine încă de când te-am văzut la 
cabana pentru schi. 

M-am mutat mai aproape de el, pe pat, şi mi-am pus 
capul pe pieptul lui. 

— Putem face ca relaţia noastră să meargă. Ştiu că 
putem. Şi, dac-o mai dau iar în bară, poţi să mă 
părăseşti. 

— Dac-ar fi atât de simplu, a replicat el, râzând. Ai 
uitat: am o fire dependentă. Sunt dependent de tine. 
Intr-un fel, am impresia că ai putea să-mi faci toate 
relele posibile, şi tot m-aş întoarce la tine. Numai să 



existe sinceritate, da? Spune-mi ce simţi. Dacă simţi 
ceva legat de Dimitri, care te derutează, spune-mi. 
Rezolvăm împreună. 

Aş fi vrut să-i spun că — oricare mi-ar fi fost 
sentimentele — nu avea de ce să-şi facă griji cu privire 
la Dimitri, din moment ce Dimitri mă respinsese deja 
de mai multe ori până acum. Puteam eu să umblu după 
Dimitri cât aş fi vrut, că tot nu- mi folosea la nimic. Se- 
ntâmplă ca iubirea să se mai şi stingă. Vorbele lui încă 
mă usturau, dar n-aş fi suportat să dau glas acestei 
suferinţe. însă, în timp ce Adrian mă ţinea în braţe, iar 
eu mă gândeam cât de înţelegător era faţă de toate 
astea, o anumită parte din mine, rănită, accepta faptul 
că şi contrariul era adevărat: Iubirea mai şi creşte. Şi- 
aveam de gând să-ncerc cu el. Zău că asta aveam de 
gând. 

Am oftat adânc. 

— N-ar trebui să fii atât de înţelept. Ar trebui să fii 
superficial şi ilogic şi... şi... 

M-a sărutat apăsat pe frunte. 

—...şi? 

— Mmm... ridicol. 

— în privinţa ridicolului, cred că pot să mă descurc. 
Şi a celorlalte... dar numai în ocazii speciale. 

Eram deja strâns îmbrăţişaţi, aşa că mi-am înclinat 
capul ca să-l studiez — chipul cu pomeţii înalţi şi părul 
răvăşit artistic, care-1 făceau să arate atât de superb. Mi- 
am amintit de cuvintele mamei lui, că indiferent de ce- 



am vrea noi, drumurile noastre tot s-ar despărţi, până la 
urmă. Poate că asta avea să fie viaţa mea. Să-i pierd 
mereu pe bărbaţii pe care-i iubesc. 

L-am tras cu violenţă spre mine şi l-am sărutat pe 
buze cu o forţă care l-a luat prin surprindere. Dacă 
învăţasem ceva despre viaţă şi dragoste, atunci aceasta 
era că reprezentau lucruri fragile, care puteau să se 
sfârşească în orice clipă. Prevederea era esenţială... dar 
nu cu preţul unei vieţi irosite. Iar eu mă hotărâsem 
acum să nu mi-o irosesc. 

Degetele mele deja trăgeau de tricoul lui Adrian 
până ca ideea aceasta să prindă contururi depline. Nu s- 
a împotrivit, şi nici nu a ezitat să-mi scoată, la rândul 
lui, hainele de pe mine. Poate că avea el momente de 
profunzime şi de înţelegere, dar rămânea tot... în fine, 
tot Adrian. Adrian îşi trăia clipa, făcând ceea ce voia, 
fără să mai stea prea mult pe gânduri. Iar pe mine mă 
dorea de foarte multă vreme. 

în acelaşi timp, era şi foarte priceput la chestii de- 
astea, motiv pentru care veşmintele mele au zburat mai 
repede decât ale lui. îi simţeam buzele fierbinţi şi 
nerăbdătoare pe gâtul meu, însă avea grijă ca nu cumva 
colţii să-mi atingă pielea. Eu eram ceva mai puţin 
tandră, surprinzându-mă pe mine însămi în clipa în care 
mi-am înfipt unghiile în pielea de pe spinarea lui. 
Buzele i-au trecut mai jos, trasându-mi contururile 
claviculei, în timp ce, cu o singură mână, îndemânatică, 
îmi scotea sutienul. 



M-a uimit un pic reacţia trupului meu în timp ce ne 
luptam care-1 dezbracă mai repede de jeanşi pe celălalt. 
Ajunsesem să fiu convinsă că n-o să mai vreau 
niciodată sex după Dimitri, dar acum? O, cât îmi mai 
doream! Poate că era un soi de reacţie psihologică faţă 
de respingerea lui Dimitri. Poate că era imboldul de a- 
mi trăi clipa. Poate că era iubire pentru Adrian. Sau 
poate că era numai pofta. 

Oricare ar fi fost cauza, am devenit neputincioasă în 
faţa mâinilor şi a gurii lui, care păreau să ţină morţiş să 
exploreze fiecare părticică din mine. Singura clipă în 
care s-a oprit a fost atunci când toate hainele mele 
zburaseră, şi zăceam acolo, goală, lângă el. Şi el era 
aproape gol, însă nu reuşisem încă să-l scap de boxeri. 
(Erau din mătase, pentru că, pe bune, ce altceva putea 
să poarte Adrian?). Mi-a cuprins faţa căuş între palme, 
cu ardoare şi dorinţă... dar şi cu un pic de mirare. 

— Ce-oi fi tu, Rose Hathaway? Eşti reală? Eşti un 
vis dintr-un alt vis. Mi-e teamă că, dacă te ating, o să 
mă faci să mă trezesc. Şi tu o să dispari. 

Am recunoscut ceva din transa poetică în care se 
cufunda uneori, acele incantaţii care mă făceau să mă 
întreb dacă nu cumva îl atinsese un pic din acea 
nebunie provocată de spirit. 

— Atinge-mă şi-o să afli, i-am zis, trăgându-1 spre 
mine. 

De data asta, nu a mai ezitat. A dispărut şi ultima lui 
piesă vestimentară, iar întregul meu trup a fost cuprins 



de căldură, simţindu-i pielea şi felul în care mâinile-i 
alunecau pe mine. Nevoile mele fizice călcau iute în 
picioare orice logică, orice raţiune. Nu mai exista 
gândire, nu existam decât noi, precum şi aprinsa nevoie 
care ne unea. Ardeam toată de nevoie şi de dorinţă şi de 
senzaţii şi... 

— Aoleu, mama mă-sii... 

Mi-a ieşit ca un fel de mormăit, din moment ce ne 
sărutam, buzele fiecăruia căutându-le înfrigurate pe-ale 
celuilalt. Datorită reflexelor de gardian, am izbutit în 
ultima clipă să mă dau într-o parte, chiar când şoldurile 
începuseră să ni se lipească. Să nu-i mai simt trupul mi 
se părea şocant, iar lui, cu atât mai mult. Era buimac, se 
holba uimit la mine în timp ce mă zvârcoleam, 
îndepărtându-mă de el şi, până la urmă, reuşind să mă 
ridic în şezut pe pat. 

— Ce... ce s-a întâmplat? Te-ai răzgândit? 

— Avem nevoie de protecţie, în primul rând, i-am 
zis. Ai tu vreun prezervativ? 

A stat câteva clipe să se dumirească, după care a 
oftat. 

— Rose, numai tu erai în stare să-ţi găseşti un 
moment ca ăsta, ca să-ţi aduci aminte. 

Era un punct de vedere destul de corect. 
Sincronizarea mea era cam de rahat. Şi totuşi, era 
preferabil decât să-mi aduc aminte după. în ciuda 
dorinţei năvalnice a trupului — şi nu dispăruse câtuşi 
de puţin, vă rog să mă credeţi — , mi-a venit dintr-odată 



în minte imaginea uluitor de vie a surorii lui Dimitri, 
Karolina. O cunoscusem în Siberia, avea un copil cam 
de şase luni. Era adorabil, aşa cum sunt cel mai adesea 
bebeluşii, însă, pentru numele lui Dumnezeu, ea avea 
prea mult de muncă. Lucra ca ospătăriţă şi, imediat cum 
se întorcea acasă de la serviciu, îşi concentra toată 
atenţia asupra copilului. Cât timp era ea la lucru, de 
prunc se îngrijea mama lui Dimitri. Şi un sugar avea tot 
timpul nevoie de câte ceva: să mănânce, să fie 
schimbat, să fie salvat să nu se-nece cu vreun mic 
obiect. Şi sora ei, Sonya, era aproape să nască, iar după 
cum stăteau lucrurile când plecasem eu, nu m-ar fi 
surprins deloc să aflu că şi sora lui cea mai mică, 
Viktoria, ar fi rămas însărcinată între timp. Enorme 
schimbări în viaţă, datorate unor mici neglijenţe. 

Aşa că eram destul de convinsă că nu-mi doream să 
apară în viaţa mea un bebeluş, nu chiar acum, când 
eram atât de tânără. Cu Dimitri nu-mi făcusem 
probleme, mulţumită infertilităţii dhampirilor. în 
schimb, cu Adrian? Aici era o problemă, cum era şi 
faptul că, deşi îmbolnăvirile erau extrem de rare în 
rândul ambelor neamuri, oricum nu eram eu prima fată 
cu care se culca Adrian. Nici a doua. Nici a treia... 

— Zi, ai? l-am întrebat, nerăbdătoare. Doar pentru că 
devenisem brusc responsabilă, asta nu însemna că-mi 
doream mai puţin să facem sex. 

— Da, mi-a răspuns Adrian. Am. La mine, în 
dormitor. 



Ne-am uitat fix unul la celălalt. Dormitorul lui era 
hăt, departe, în zona rezervată moroilor de la Curte. 

S-a strecurat mai aproape, m-a cuprins cu braţul şi 
mi-a ronţăit lobul urechii. 

— Şansele să se-ntâmple ceva nedorit sunt destul de 
mici. 

Am închis ochii şi mi-am lăsat capul pe spate, la 
pieptul lui. Mi-a cuprins şoldurile cu palmele şi a 
început să mă mângâie. 

— Eşti cumva doctor? l-am întrebat. 

A râs uşurel, sărutându-mă imediat în spatele 
urechii. 

— Nu. Dar sunt dispus să risc. Doar n-o să- mi spui 
că nu vrei. 

Am deschis ochii şi m-am retras atât cât să-l pot 
privi drept în faţă. Avea dreptate. Voiam. Foarte, foarte 
mult. Iar acea parte din mine — care însemna, în mare 
măsură, cam totul din mine — arzând de dorinţă tot 
încerca să mă biruie. Probabil că şansele erau mici, nu? 
Ce, nu erau atâtea care se chinuiau la nesfârşit să 
rămână însărcinate şi tot nu puteau? Dorinţa mea avea 
un argument valabil de partea ei, aşa că m-a surprins că 
totuşi logica a ieşit învingătoare. 

— Eu nu pot să risc, i-am zis. 

Acum, era rândul lui Adrian să mă studieze; până la 
urmă, a încuviinţat. 

— OK. Atunci, rămâne pe altă dată. Astă-seară o să 
ne păstrăm... capetele pe umeri. 



— Numai atât ai de spus? 

S-a încruntat. 

— Dar ce-aş mai putea să spun? Mi-ai zis nu, şi gata. 

— Da, dar tu... ai fi putut să mă constrângi. 

Acum, era de-a dreptul uluit. 

— Tu vrei să te constrâng? 

— Nu. Sigur că nu. Doar mi-a trecut prin minte că... 
în fine, ai fi putut s-o faci. 

Adrian mi-a cuprins din nou faţa în palme. 

— Rose, eu trişez la cărţi şi cumpăr băuturi alcoolice 
făraăsă am vârsta legală. Dar niciodată, niciodată nu te- 
aş forţa să faci ce nu vrei. Şi, în mod sigur, nu asta... 

S-a întrerupt, fiindcă mă lipisem strâns de el şi 
începusem din nou să-l sărut. Efectul surprizei poate că 
l-o fi împiedicat să reacţioneze instantaneu, dar foarte 
curând, m-a împins cu ceea ce părea să fie o straşnică 
reticenţă. 

— Micuţule dhampir, a replicat el, sec, dacă vrei să 
ne păstrăm capetele pe umeri, nu aşa trebuie să 
procedăm. 

— Nu e nevoie să lăsăm să treacă momentul. Şi 
putem să fim şi cu capetele pe umeri. 

— Şi-atunci, toată povestea asta cu... 

S-a oprit brusc când m-a văzut că-mi arunc părul pe 
spate şi-i ofer gâtul dezgolit. Am reuşit să-mi întorc 
uşor capul, ca să-i pot întâlni privirea, dar n-am zis 
nimic. Nici nu era nevoie. Invitaţia era evidentă. 



— Rose... a rostit el, nesigur... cu toate că-1 vedeam 
aprinzându-se la faţă de dorinţă. 

Băutul sângelui nu era acelaşi lucru ca sexul, dar era 
o poftă comună pentru toţi vampirii, iar când se 
petrecea în stare de excitaţie — cel puţin, aşa auzisem 
— era ceva cutremurător. Mai era, în acelaşi timp, şi un 
tabu, întâmplându-se rareori, după cum se pretindea. De 
acolo apăruse şi definiţia prostituatelor pentru sânge: 
femei dhampir care-şi dăruiau sângele în timpul unui 
act sexual. Ideea ca femeile dhampir să-şi ofere sângele 
oricum era considerată dezonorantă, însă eu o mai 
făcusem şi altă dată: cu Lissa, când avusese nevoie să 
se hrănească, şi cu Dimitri, când era strigoi. Şi fusese 
fantastic. 

A încercat din nou, cu vocea mai sigură de astă dată. 

— Rose, tu ştii bine ce-mi ceri? 

— Da, i-am răspuns, hotărâtă. I-am trecut cu 
blândeţe un deget peste buze, apoi l-am strecurat 
înăuntru, atingându-i colţii. Apoi, i-am aruncat în faţă 
propriile-i cuvinte. Doar n-o să-mi spui că nu vrei. 

Dar el a vrut. Cât ai clipi, şi-a repezit gura spre gâtul 
meu şi colţii săi mi-au străpuns pielea. Am scos un ţipăt 
din cauza durerii subite, dar sunetul s-a îndulcit până la 
geamăt în clipa în care m-au inundat endorfinele 
caracteristice oricărui vampir. Un extaz sublim m-a 
cuprins. Adrian m-a tras cu putere spre el în timp ce 
sorbea, ţinându-mă aproape în poală, cu spinarea strâns 
lipită de pieptul lui. îi simţeam ca prin vis mâinile 



plimbându-se peste tot, şi buzele pe gâtul meu. Dar, în 
general, tot ce ştiam era că mă înecam într-o plăcere 
pură, extatică. Senzaţia perfectă de înălţare. 

Când s-a retras, parc-aş fi pierdut ceva din mine. 
Parc-aş fi rămas incompletă. Tulburată, simţind nevoia 
să-l am înapoi, m-am întins după el. Mi-a înlăturat 
mâna cu blândeţe, zâmbind în timp ce se lingea pe 
buze. 

— Uşurel, micuţule dhampir. Am cam depăşit deja 
măsura. Ar putea să-ţi crească aripi şi să-ţi iei zborul 
imediat. 

De fapt, nu mi s-ar fi părut o idee prea rea. Cu toate 
acestea, după alte câteva clipe, acea intensă, smintită 
componentă a senzaţiei de extaz s-a mai stins şi mi-am 
mai revenit în fire. încă mă simţeam minunat de 
ameţită: endorfinele îmi alimentaseră dorinţa trupului. 
Raţiunea mi-a revenit încetul cu încetul, permiţându-mi 
să gândesc (oarecum) coerent şi să răzbat prin ceaţa 
beatitudinii. După ce s-a convins că mă trezisem 
îndeajuns, Adrian s-a relaxat şi s-a întins pe pat. în 
clipa imediat următoare, eram lângă el, încovrigându- 
mă alături. Părea la fel de satisfăcut ca mine. 

— Asta, a cugetat el, a fost cea mai grozavă partidă 
de non-sex din toate timpurile. 

Singurul meu răspuns a fost un zâmbet somnoros. 
Era târziu şi, cu cât mă eliberam mai mult de fluxul 
endorfinelor, cu atât mai moleşită mă simţeam. O 
părticică minusculă din mine îmi spunea că, deşi îmi 



dorisem asta şi ţineam la Adrian, întreaga întâmplare 
fusese o greşeală. N-o făcusem din motivele potrivite, 
ci mă lăsasem purtată de propria mâhnire şi 
dezorientare. 

Totuşi, restul fiinţei mele a hotărât că nu e adevărat, 
aşa că vocea aceea sâcâitoare s-a stins curând, istovită. 
Am adormit cu capul pe Adrian, având parte de cea mai 
bună noapte de somn din ultima (multă) vreme. 

Nu m-a mirat prea tare faptul că am reuşit să cobor 
din pat, să fac un duş, să mă îmbrac şi chiar să-mi usuc 
părul, fără ca Adrian să se trezească. în trecut, eu şi 
prietenii mei ne petrecuserăm nu puţine dimineţi 
chinuindu-ne să-l smulgem din pat. Mahmur sau cu 
mintea limpede, oricum avea un somn tare adânc. 

I-am acordat părului meu mai mult timp decât de 
obicei. Denunţătoarea urmă a muşcăturii de vampir era 
încă proaspătă pe gâtul meu. Aşa că mi -am lăsat părul 
liber, având grijă să-mi fac cărarea pe-o parte, astfel 
încât lungile sale valuri să atârne cu toată greutatea pe 
partea muşcăturii. Satisfăcută de faptul că vânătaia avea 
să rămână camuflată, am chibzuit ce să fac în 
continuare. Cam peste o oră, Sfatul avea să dea 
ascultare argumentelor diferitelor facţiuni, cu diferitele 
lor idei privitoare la noul decret cu vârsta, la lupta 
moroilor şi la dreptul de vot pentru familia Dragomir. 
Nici nu mă gândeam să ratez dezbaterea celor mai 



fierbinţi subiecte la ordinea zilei din lumea noastră. Cu 
condiţia să mă lase să intru în sală. 

Totuşi, nici să-l trezesc pe Adrian n-aş fi vrut. Era 
încâlcit printre aştemuturile mele şi dormea liniştit. 
Dacă-1 trezeam, eram obligată să mai rămân până când 
îşi punea şi el ţinuta la punct. Cu ajutorul legăturii, am 
simţit-o pe Lissa stând singură la masă într-o cafenea. 
Imediat, am vrut s-o văd şi să iau şi eu micul dejun, aşa 
că am hotărât să-l las pe Adrian să se descurce şi 
singur. I-am lăsat un bileţel în care-1 informam unde am 
plecat, i-am explicat că uşa se încuia singură după ce 
ieşea, apoi am desenat o mulţime de x şi de o. 

Cam pe la jumătatea drumului spre cafenea, totuşi, 
am simţit ceva care-mi dădea peste cap planurile pentru 
micul dejun. Christian se aşezase la masa Lissei. 

— Măi, măi, am bombănit. Cu toate întâmplările din 
jurul meu, nu prea dădusem cine ştie ce atenţie vieţii 
personale a Lissei. După evenimentele de la depozit, nu 
mă miram prea tare să-i văd împreună, deşi 
sentimentele ei îmi dădeau de înţeles că nu se petrecuse 
vreo împăcare romantică... deocamdată. Nu era decât o 
stângace tentativă de prietenie, o şansă de a trece peste 
constanta lor gelozie şi lipsă de încredere. 

Departe de mine gândul să mă amestec, când 
dragostea intra în acţiune. Ştiam un loc din apropierea 
clădirii gardienilor, în care se găseau de asemenea 
gogoşi şi cafea. Erau bune şi astea, cât timp nu-şi 



amintea nimeni că, teoretic vorbind, eu eram încă în 
probă, ba mai făcusem şi o scenă în sala regală. 

Şansele să scap de consecinţe nu erau prea mari. 

Totuşi, m-am hotărât să încerc, aşa că am pornit într- 
acolo, examinând neliniştită cerul acoperit de nori. 
Ploaia n-ar fi putut nicidecum să-mi amelioreze 
dispoziţia. Ajungând în cafenea, am descoperit că nu 
aveam de ce să-mi fac griji cu privire la posibilitatea de 
a atrage atenţia cuiva. Era acolo un magnet mult mai 
puternic: Dimitri. 

Ieşise împreună cu garda lui personală, şi chiar dacă 
mă bucuram că beneficia de o oarecare libertate, ideea 
că era nevoie să fie supravegheat îndeaproape mă 
înfuria încă. Bine măcar că nu era cine ştie ce mulţime 
prezentă. Şi-aşa, cei care veniseră pentru micul dejun 
nu se puteau abţine să se holbeze la el, însă puţini 
zăboveau. De data asta, avea cu el cinci gardieni, ceea 
ce însemna o reducere semnificativă. Era un semn bun. 
El stătea singur la o masă, având în faţă o cană cu cafea 
şi o gogoaşă glazurată din care mâncase jumătate. Citea 
dintr-un volum broşat, şi puteam să-mi pun viaţa zălog 
că era un roman western. 

Nimeni nu stătea cu el. Escorta lui doar menţinea un 
cerc protector, doi stând lângă perete, unul la intrare, iar 
doi, la mesele din apropiere. Numai că dispozitivul de 
siguranţă părea inutil. Dimitri era cufundat cu totul în 
cartea lui, complet neatent la paznici şi la spectatorii 
ocazionali; sau, pur şi simplu, juca un spectacol al 



nepăsării. Părea cât se poate de inofensiv, însă tocmai 
atunci mi-au venit în minte vorbele lui Adrian. Oare să 
mai fî rămas în el ceva de strigoi? Vreo parte 
întunecată? însuşi Dimitri susţinea că poartă încă în el 
acea fărâmă care-1 împiedica să mai iubească vreodată 
cu adevărat pe cineva. 

între noi doi existase întotdeauna acea supranaturală 
conştiinţă a apropierii celuilalt. Oricând aş fi putut să-l 
găsesc într-o încăpere aglomerată. Şi, oricât de 
preocupat ar fi fost de cartea lui, şi-a ridicat privirea în 
timp ce mă îndreptam spre barul cafenelei. Privirile ni 
s-au întâlnit pentru o milisecundă. Pe faţa lui nu era 
nicio expresie... şi totuşi, aveam senzaţia că aştepta 
ceva. 

Pe mine, mi-am dat seama, tresărind. în ciuda 
tuturor, în ciuda disputei noastre din biserică... el credea 
în continuare că n-o să renunţ şi c-o să mai ţin o 
pledoarie în favoarea dragostei mele. De ce? Doar 
pentru că se aştepta din partea mea să fiu atât de lipsită 
de înţelegere? Sau să fi fost posibil... să fi fost posibil 
ca el să vrea să-l abordez? 

Ei bine, oricare ar fi fost motivul, m-am hotărât să 
nu-i dau apă la moară: mă rănise deja de prea multe ori. 
îmi spusese să stau departe de el, iar dacă asta făcea 
parte din cine ştie ce joc sofisticat în care să jongleze cu 
sentimentele mele, pe mine nu trebuia să conteze. I-am 
aruncat o privire semeaţă şi i-am întors scurt spatele, 
îndreptându-mă spre bar. Am comandat ceai şi un ecler 



cu ciocolată. După ce m-am mai gândit un pic, am 
comandat şi un al doilea ecler. Aveam senzaţia că o să 
fie o zi tare încărcată. 

Iniţial avusesem de gând să mănânc afară, însă când 
am aruncat o privire spre geamurile fumurii, am putut 
să disting, chiar dacă destul de greu, desenele lăsate de 
picăturile de ploaie. Pe naiba! Pentru câteva secunde, 
m-am gândit dacă să iau vremea în piept şi să mă duc 
altundeva cu mâncarea, dar am ajuns la concluzia că nu 
trebuia să-i las lui Dimitri impresia că m-ar fi speriat. 
Descoperind o masă departe de el, am pornit într-acolo, 
făcând tot ce-mi stătea în puteri să nu-1 privesc şi să fac 
abstracţie de prezenţa lui. 

— Bună, Rose. Te duci azi la şedinţa Sfatului? 

M-am oprit pe loc. Vorbise unul dintre gardienii lui 
Dimitri, zâmbindu-mi în acelaşi timp prietenos. Nu 
reuşeam să-mi amintesc numele lui, însă fusese drăguţ 
ori de câte ori trecuserăm unul pe lângă celălalt. N-aş fi 
vrut să fiu nepoliticoasă, aşa că i-am răspuns, fără 
tragere de inimă... chiar dacă asta însemna să zăbovesc 
prin preajma lui Dimitri. 

— Mhî, am zis, având grijă să-mi concentrez atenţia 
numai asupra gardianului. Doar mănânc ceva şi plec. 

— Şi crezi că te lasă să intri? m-a întrebat un alt 
gardian. Şi el zâmbea. Pentru o clipă, am avut impresia 
că-şi bat joc de ultima mea izbucnire. Dar nu... nu era 
aşa. Pe chipurile lor se vedea aprobarea. 



— Excelentă întrebare, am recunoscut, luând o 
muşcătură din ecler. Dar îmi închipui c-ar trebui să 
încerc. Şi-o să mai încerc şi să am un comportament 
corespunzător. 

Primul gardian a chicotit. 

— Eu chiar sper să nu. Ăia de-acolo merită toate 
necazurile cu care poţi să-i pricopseşti, cu legea aia a 
lor tâmpită privind vârsta. 

Celălalt gardian a clătinat aprobator din cap. 

— Ce lege? a intervenit Dimitri. 

Reticentă, mi-am întors privirea spre el. Ca de 
obicei, mi-a tăiat respiraţia. încetează, Rose, m-am 
certat singură. Eşti supărată pe el, ai uitat? Iar acum ţi 
l-ai ales pe Adrian. 

— Decretul prin care familiile regale îşi închipuie că 
trimiterea unor dhampiri de şaisprezece ani în lupta 
contra strigoilor înseamnă acelaşi lucru cu trimiterea 
celor de optsprezece, am zis, şi-am mai luat o 
muşcătură. 

Capul lui Dimitri a ţâşnit atât de repede în sus, încât 
aproape că m-am înecat cu prăjitura. 

— Care dhampiri de şaisprezece ani se luptă cu 
strigoii? 

Gardienii s-au încordat, dar nu au făcut nimic 
altceva. 

Mi-au trebuit câteva clipe până să trimit pe gât în jos 
îmbucătura de ecler. Când, în sfârşit, am fost capabilă 
să vorbesc, aproape că mi-era frică să-i explic. 



— Ăsta-i decretul. De-acum, dhampirii sunt declaraţi 
absolvenţi când împlinesc şaisprezece ani. 

— Când s-a întâmplat asta? a vrut el să ştie. 

— Alaltăieri. Nu ţi-a spus nimeni? 

Am aruncat o privire spre ceilalţi gardieni. Unul 
dintre ei a ridicat din umeri. Aveam impresia că, deşi 
poate credeau că Dimitri era intr-adevăr dhampir, tot nu 
se simţeau pregătiţi să întreţină conversaţii cu el. 
Singurele lui contacte sociale fuseseră, probabil, Lissa 
şi cei care-1 interogaseră. 

— Nu, mi-a răspuns Dimitri, încruntându-se în timp 
ce chibzuia asupra veştii. 

Mi-am mâncat eclerul în tăcere, sperând că asta-1 va 
împinge să vorbească el mai departe. Şi aşa a fost. 

— E o aberaţie, a zis. Lăsând deoparte aspectul 
moral, ei nu sunt pregătiţi, atât de tineri. E sinucidere 
curată. 

— Ştiu. Tasha le-a oferit argumente chiar foarte bune 
împotrivă. Şi eu, la fel. 

Dimitri mi-a aruncat o privire bănuitoare, la auzul 
ultimei mele afirmaţii, mai ales că vreo doi dintre 
gardienii lui zâmbiseră. 

— Votul a fost strâns? s-a mai interesat el. Vorbea în 
stilul interogatoriilor, cu acea seriozitate şi concentrare 
care-1 definiseră atât de bine drept gardian. Era cu mult 
mai bine decât să fie deprimat, am tras concluzia. Şi, în 
acelaşi timp, era mai bine decât să-mi ceară să plec de 
lângă el. 



— Foarte strâns. Dac-ar fi avut şi Lissa drept de vot, 
decretul n-ar fi trecut. 

— A, a exclamat, jucându-se cu marginea ceştii de 
cafea. Cvorumul. 

— Ştiai despre asta? m-am mirat. 

— E o lege veche de-a moroilor. 

— Aşa am auzit şi eu. 

— Şi opoziţia ce încearcă să facă? Să influenţeze 
Sfatul să renunţe la lege, sau să obţină dreptul de vot 
pentru Lissa? 

— Ambele. Plus altele. 

A clătinat din cap, în timp ce-şi dădea câteva şuviţe 
de păr pe după ureche. 

— Nu se poate. Ar trebui să-şi aleagă o singură cauză 
şi să-şi pună toate puterile în sprijinul ei. Lissa mi se 
pare alegerea cea mai inteligentă. Sfatul are nevoie de 
reprezentarea Dragomirilor, şi am văzut cum o privea 
lumea, când a avut loc spectacolul meu. 

Doar o uşoară nuanţă de amărăciune îi străbătea 
cuvintele, dezvăluindu-i sentimentele referitoare la ce i 
se întâmplase. 

Apoi, a revenit la tonul practic. 

— N-ar fi deloc greu să obţină sprijin pentru aşa 
ceva... cu condiţia să nu-şi împartă eforturile în mai 
multe direcţii. 

Mi-am început cel de-al doilea ecler, uitând de 
hotărârea mea de mai devreme, de a-1 ignora pe 
Dimitri. Nu voiam să-i distrag atenţia de la subiect. Era 



primul lucru care-i readusese în ochi vechea înflăcărare, 
singurul lucru de care părea cu adevărat interesat... mă 
rog, pe lângă faptul că-i jura devotament până la moarte 
Lissei, iar mie îmi cerea să dispar din viaţa lui. Mie de 
Dimitri ăsta de-acum îmi plăcea. 

Era acelaşi Dimitri de mai demult, cel aprig, dispus 
să-şi rişte viaţa pentru ce considera că era drept. 
Aproape că-mi doream să redevină Dimitri acela 
enervant, distant, cel care-mi cerea să stau departe de 
el. Văzându-1 aşa cum era acum, îmi reveneau în minte 
prea multe amintiri... ca să nu mai pomenesc de atracţia 
de care credeam c-am scăpat. Acum, cu toată pasiunea 
lui evidentă, părea mai sexy ca oricând. Avusese 
aceeaşi ardoare când ne luptaserăm împreună. Ba chiar 
şi când tăcuserăm dragoste. Aşa trebuia să fie Dimitri: 
puternic şi poruncitor. Mă bucuram, şi totuşi... 
văzându-1 că este iar aşa cum era când îl iubeam, inima 
îmi era cu atât mai îndurerată. Era pierdut pentru mine. 

Dacă Dimitri îmi ghicise sentimentele, oricum, nu 
mi-a arătat. M-a privit deschis şi, ca-ntotdeauna, 
puterea ochilor lui m-a învăluit toată. 

— Când o mai vezi pe Tasha, vrei s-o trimiţi la 
mine? Trebuie să stăm de vorbă pe tema asta. 

— Aşadar, Tasha poate să-ţi fie prietenă, dar eu, nu? 

Replica aceasta ascuţită mi-a ţâşnit de pe buze 
înainte s-o mai pot opri. M-am înroşit, jenată de faptul 
că o scăpasem de faţă cu ceilalţi gardieni. Din câte se 



părea, nici Dimitri nu avea chef de public. S-a uitat la 
gardianul care mi se adresase primul. 

— Putem să schimbăm câteva vorbe între patru ochi? 

Paznicii lui s-au privit reciproc şi apoi, aproape ca 
unul singur, s-au tras înapoi. Nu la o distanţă 
considerabilă, şi tot menţinând un cerc în jurul lui 
Dimitri. Dar, chiar şi-aşa, era destul cât să nu ne poată 
auzi conversaţia. Dimitri şi-a întors din nou capul spre 
mine. M-am aşezat. 

— Tu şi Tasha sunteţi în situaţii total diferite. Ea 
poate să facă parte din viaţa mea fără vreun risc. Tu, nu. 

— Şi totuşi, am ripostat, smucind nervoasă din cap şi 
azvârlindu-mi părul într-o parte, pare să nu fie niciun 
risc dacă fac parte din viaţa ta atunci când îţi convine... 
să zicem, de exemplu, când vrei să-ţi fac un serviciu 
sau să- ţi transmit un mesaj. 

— Nu mi se pare că ai avea nevoie cu adevărat de 
mine în viaţa ta, a remarcat el, sec, înclinându-şi uşor 
capul spre umărul meu drept. 

Mi-a luat ceva timp până am înţeles ce se 
întâmplase. Zvârlindu-mi părul într-o parte, îmi lăsasem 
expus gâtul şi... urma muşcăturii. M-am străduit să nu 
mă mai înroşesc iar, ştiind că nu aveam pentru ce să mă 
simt jenată. Mi-am tras părul la loc. 

— Asta nu-i treaba ta, i-am şuierat, sperând că nu 
văzuseră şi ceilalţi gardieni. 

— Exact, a rostit el, triumfător. Pentru că trebuie să- 
ţi trăieşti propria viaţă, departe de mine. 



— Of, pentru numele lui Dumnezeu, am exclamat. 
Nu vrei să termini cu... 

Am încetat să-l mai privesc când o armată s-a 
năpustit deodată asupra noastră. 

OK, nu era tocmai o armată, însă putea să fie 
considerată astfel. Cu o clipă-n urmă, nu eram decât eu 
şi Dimitri, plus cei care-1 păzeau, iar deodată... prin 
întreaga încăpere roiau gardienii. Şi nu oricare gardieni. 
Purtau uniformele în alb şi negru întâlnite frecvent la 
gardienii aflaţi în misiuni oficiale, însă un mic bumb 
roşu de pe gulerele lor îi desemna ca fiind gardieni 
detaşaţi în mod special pentru paza reginei. Trebuie să 
fi fost pe puţin douăzeci. 

Erau virulenţi şi înspăimântători, cei mai buni dintre 
cei mai buni. De-a lungul istoriei, asasinii care-i 
atacaseră pe monarhi se pomeniseră doborâţi foarte 
repede de garda regală. Erau moarte sigură... şi se 
strângeau toţi în jurul nostru. Eu şi Dimitri am ţâşnit 
simultan în picioare, neştiind precis ce se-ntâmplă, dar 
siguri de faptul că ameninţarea era îndreptată asupra 
noastră. Masa şi scaunele erau între noi şi ei, însă am 
adoptat instantaneu poziţia standard de luptă a 
gardienilor, în cazurile în care sunt înconjuraţi de 
inamic: spate în spate. 

Paznicii lui Dimitri purtau uniforme obişnuite şi au 
părut un pic miraţi de apariţia confraţilor lor, însă cu 
eficienţa ce-i caracterizează pe gardieni, s-au alăturat cu 
promptitudine gărzii reginei, care înainta fără să şovăie. 



Se terminase cu zâmbetele şi cu glumele. Aş fi vrut să 
mă arunc în faţa lui Dimitri, însă într-o astfel de 
situaţie, era cam dificil. 

— Trebuie să vii cu noi imediat, a rostit unul dintre 
gardienii reginei. Dacă te împotriveşti, te luăm cu forţa. 

— Lăsaţi-1 în pace! am urlat, plimbându-mi privirea 
de la un chip la altul. Acel întuneric furios explodase în 
mine. 

Cum era posibil ca ei să nu creadă încă? De ce tot 
mai veneau după el? 

— N-a făcut nimic! De ce nu puteţi să acceptaţi 
realitatea că acum e dhampir? 

Tipul care vorbise a ridicat din sprânceană. 

— Dar nu vorbeam cu el. 

— Sunteţi... sunteţi aici pentru mine? l-am întrebat. 
Am încercat să mă gândesc la ce scene era posibil să 
mai fi provocat în ultima vreme. Am luat în considerare 
până şi nebuneasca idee ca regina să fi aflat că-mi 
petrecusem noaptea împreună cu Adrian şi să se fi 
enervat din cauza asta. Nu ar fi fost suficient să trimită 
garda palatului după mine, deşi... sau o fi fost? Oare să 
fi mers eu prea departe cu poznele? 

— Pentru ce? i-a luat la rost Dimitri. Trupul lui înalt, 
minunat — care ştia uneori să fie şi senzual — era 
acum încordat şi ameninţător. 

Tipul a rămas cu privirea fixată asupra mea, 
neluându-1 în seamă pe Dimitri. 



— Nu mă face să repet: vino cu noi fără să te- 
mpotriveşti, sau te obligăm noi să vii. 

Cătuşele i-ai sclipit în mâini. 

Am făcut ochii mari. 

— E o nebunie! Nu merg nicăieri până nu-mi spuneţi 
cum naiba de... 

Acela a fost momentul în care, după toate 
aparenţele, au ajuns la concluzia că nu aveam să-i 
unnez fără zarvă. Doi dintre gardienii regali s-au 
avântat spre mine şi, cu toate că, teoretic vorbind, 
lucram în favoarea aceleiaşi tabere, instinctele mi-au 
ieşit la iveală. Nu înţelegeam nimic din tot ce se 
petrecea aici, decât că nu aveam să mă las târâtă de- 
acolo ca un criminal periculos. Am azvârlit într-un 
gardian scaunul pe care stătusem până mai adineauri şi 
mi-am repezit pumnul spre celălalt. A fost o lovitură 
stângace, din cauză că era mai înalt decât mine. Aceeaşi 
diferenţă de înălţime mi-a pennis să eschivez 
următoarea lui tentativă de prindere, iar când i-am tras 
un şut violent în gambă, a mormăit uşor, fapt care mi-a 
dat de înţeles că nimerisem unde trebuia. 

Am auzit câteva ţipete răzleţe. Lucrătorii cafenelei 
se ascunseseră după bar, ca şi cum s-ar fi aşteptat să 
apară arme automate. Ceilalţi clienţi care-şi luau micul 
dejun au ţâşnit de la mesele lor, fără să le mai pese de 
mâncare şi de veselă. Au dat fuga spre ieşiri... ieşiri 
care erau blocate de alţi gardieni. De aici, alte ţipete, 
chiar dacă ieşirile fuseseră închise din cauza mea. 



între timp, alţi gardieni au intrat în încăierare. Cu 
toate că am reuşit să nimeresc vreo câţiva pumni, îmi 
dădeam seama că numărul celorlalţi era copleşitor. 
Unul dintre gardieni a reuşit să mă prindă de braţ şi a 
încercat să-mi pună cătuşele. S-a oprit în clipa în care o 
altă pereche de braţe m-a apucat din cealaltă parte, 
smulgându-mă din strânsoarea lui. 

Erau ale lui Dimitri. 

— Nu vă atingeţi de ea, a mârâit spre ei. 

în vocea lui era o nuanţă care m-ar fi înfricoşat dacă 
mi-ar fi vorbit mie. M-a împins în spatele lui, postându- 
se, protector, între mine şi ei, în timp ce spatele îmi era 
lipit de masă. Gardienii veneau spre noi din toate 
direcţiile, iar Dimitri a început să-i îndepărteze cu 
aceeaşi graţie feroce care-i făcuse odată pe ceilalţi să-l 
numească zeu. Nu omora pe niciunul dintre cei cu care 
se lupta, însă avea grijă să-i scoată pe rând din luptă. în 
cazul în care ar fi crezut cineva că încercarea prin care 
trecuse când fusese strigoi sau când fusese închis într-o 
celulă i-ar fi atenuat capacităţile de luptător, s-ar fi 
înşelat cumplit. Dimitri era o forţă a naturii, izbutind să 
se lupte în condiţiile în care avea şanse inexistente şi, în 
acelaşi timp, să mă împiedice pe mine să intru în luptă, 
ori de câte ori încercam s-o fac. Or fi fost ei, gardienii 
reginei, cei mai buni dintre cei mai buni, însă Dimitri... 
ei bine, fostul meu iubit şi instructor făcea parte dintr-o 
categorie alcătuită numai din el. Abilităţile sale de 



luptător erau mai presus de ale oricui altcuiva, iar acum 
el şi le folosea integral în apărarea mea. 

— Rămâi în spate, mi-a poruncit. Nu pune nimeni 
mâna pe tine. 

La început, atitudinea lui protectoare m-a copleşit... 
chiar dacă detestam să nu particip la încăierare. Dar să-l 
văd luptând din nou era, de asemenea, fascinant. El 
făcea ca încleştarea să pară, în acelaşi timp, frumoasă şi 
mortală. Era o armată dintr-un singur soldat, acel gen 
de războinic care-i apăra pe cei dragi şi răspândea 
groaza printre duşmani... 

Şi atunci, am avut o revelaţie cumplită. 

— Staţi! am urlat deodată. Merg! Merg cu voi! 

La început, nu m-a auzit nimeni. Toţi erau prea 
implicaţi în încăierare. Gardienii se tot străduiau să se 
furişeze în spatele lui Dimitri, dar el dădea impresia că- 
i simte de fiecare dată şi azvârlea spre ei cu scaune sau 
cu orice îi cădea în mână... în timp ce reuşea în 
continuare să-şi repeadă pumnii şi picioarele spre cei 
care se aruncau asupra noastră cu capul înainte. Cine 
ştie? Poate că el chiar era capabil să înfrângă o annată 
de unul singur. 

însă eu nu puteam să-l las. 

L-am prins de braţ şi l-am zgâlţâit. 

— Stai, i-am repetat. Nu te mai lupta. 

— Rose... 

— Stai! 



Sunt convinsă că niciodată-n viaţa mea nu urlasem 
atât de tare. Vocea mi-a răsunat în toată încăperea. 
Poate chiar în întreaga Curte. 

Ţipătul meu nu i-a făcut chiar pe toţi să se oprească, 
însă mulţi dintre gardieni au încetinit ritmul luptei. 
Câţiva dintre lucrătorii cafenelei, ghemuiţi îndărătul 
barului, şi-au iţit capetele, privind spre noi. Dimitri încă 
era în alertă, pregătit să doboare pe oricine, fiind nevoie 
să mă arunc practic pe el ca să-l detennin să mă bage-n 
seamă. 

—Stai! 

De data asta, vocea îmi coborâse la nivel de şoaptă. 
O tăcere stânjenită s-a aşternut asupra tuturor. 

— Nu te mai lupta! O să mă duc cu ei. 

— Nu. Nu-i las eu să te ia. 

— Trebuie, l-am implorat. 

Sufla greu, fiecare părticică a corpului fiindu-i 
încordată şi pregătită să atace. Ne-am înlănţuit privirile, 
şi o mie de mesaje parcă au zburat între noi, vechiul 
nostru flux electric trosnind prin aer. Nu puteam decât 
să sper că recepţionase corect sensul. 

Unul dintre gardieni a înaintat nesigur — din 
moment ce trebuia să ocolească trupul fără cunoştinţă al 
unui coleg — şi încordarea lui Dimitri a explodat. A 
încercat să-l blocheze pe gardian şi să mă apere încă o 
dată, însă nu a reuşit, fiindcă deja mă strecurasem între 
ei. L-am prins de mână pe Dimitri şi l-am privit în ochi. 



Avea pielea caldă şi atingerea ei mi se părea foarte, 
extrem de nonnală. 

— Te rog. Gata. 

L-am văzut înţelegând în sfârşit ce voiam să-i 
transmit. Lumea încă se temea de el. Nimeni nu ştia ce 
anume era el. Lissa spusese că, dacă se comporta 
nonnal, cu calm, avea să domolească temerile. Dar 
acum? Acum, că dădea gata de unul singur o întreagă 
annată de gardieni? Asta nu prea avea să-i aducă 
puncte la capitolul bună purtare. Poate că deja era prea 
târziu, după toată încăierarea asta, însă trebuia să încerc 
să diminuez pagubele. Nu puteam pennite să fie închis 
din nou... oricum, nu din cauza mea. 

Şi, în timp ce mă privea, mi-a dat impresia că-mi 
transmitea şi el un mesaj al lui: că ar fi luptat mai 
departe pentru mine, că s-ar fi luptat până când ar fi 
căzut, numai să-i împiedice să mă ia cu ei. 

Am scuturat din cap şi i-am mai strâns o dată mâna, 
de despărţire. Degetele lui erau exact aşa cum mi le 
aminteam: lungi şi pline de graţie, cu bătături 
acumulate de-a lungul anilor de antrenament. I-am dat 
drumul şi m-am întors cu faţa spre tipul care vorbise 
primul, presupunând că era un soi de şef. 

Mi-am întins mâinile în faţă şi am păşit încetişor 
înainte. 

— Merg fără scandal. Dar, vă rog... nu-1 mai 
închideţi. A crezut doar... a crezut doar că sunt în 
primejdie. 



Problema e că, în timp ce mi se închideau cătuşele în 
jurul încheieturilor, începeam şi eu să cred că eram în 
primejdie. In timp ce gardienii se ajutau unii pe alţii să 
se ridice, conducătorul lor a inspirat adânc şi a făcut 
anunţul pe care tot încercase să-l rostească încă de când 
intrase. Am înghiţit în sec, căci mă aşteptam să aud 
pronunţat numele lui Victor. 

— Rose Hathaway, eşti arestată pentru înaltă trădare. 
Nu era tocmai ceea ce crezusem. Sperând că 
predarea de bunăvoie mă făcuse să mai cresc puţin în 
ochii lor, l-am întrebat: 

— Ce fel de înaltă trădare? 

— Asasinarea Maiestăţii Sale, regina Tatiana. 


DOUĂZECI ŞI ŞASE 


POATE CĂ ERA O DOVADĂ a sinistrei ironii a 
sorţii, însă m-am trezit în celula în care fusese închis 
Dimitri. 

îi urmasem fără să crâcnesc, după ce gardianul mă 
anunţase de ce eram acuzată. De fapt, devenisem 
letargică, fiindcă prea multe din ceea ce spusese mi se 
păreau imposibil de prelucrat pentru creierul meu. Nici 
măcar nu puteam să ajung la partea referitoare la mine. 



Nu puteam să mă simt ofensată sau indignată din cauza 
acuzaţiei, fiindcă rămăsesem împotmolită la ideea că 
Tatiana era moartă. 

Şi nu doar moartă. Ci asasinată. 

Asasinată? 

Cum de se putuse întâmpla aşa ceva? Cum de se 
întâmplase aici? Curtea era unul dintre cele mai sigure 
locuri din lume, iar Tatiana, în mod special, era mereu 
păzită... de acelaşi grup care năvălise cu atâta iuţeală 
asupra mea şi a lui Dimitri. Dacă nu pleca de la Curte 
— şi eram convinsă că nu plecase — , niciun strigoi n- 
ar fi putut s-o ucidă. Date fiind pennanentele 
ameninţări cu care ne confruntam, aproape că nici nu se 
auzise vreodată de asasinate printre dhampiri şi moroi. 
Sigur, se mai întâmplau. Era ceva inevitabil în oricare 
societate, însă la cât eram de vânaţi, rareori mai aveam 
timp să ne întoarcem unii împotriva altora (lăsând 
deoparte strigătele din întrunirile Sfatului). In parte, de 
aceea fusese Victor atât de drastic condamnat. Crimele 
lui erau cât se poate de grave. 

Dar numai până acum. 

De îndată ce am reuşit să trec peste ideea aceea 
imposibilă, că Tatiana era moartă, am fost capabilă să- 
mi pun adevărata întrebare: de ce eu? De ce mă acuzau 
pe mine? Nu eram avocat, însă aveam ferma 
convingere că faptul de a spune despre cineva că este 
căţea făţarnică nu putea să reprezinte o probă temeinică 
într-un proces. 



Am încercat să obţin mai multe detalii de la paznicii 
din faţa celulei mele, însă ei aveau chipurile împietrite 
şi-şi ţineau gurile închise. După ce am răguşit de cât am 
strigat, m-am trântit pe pat şi am intrat în mintea Lissei, 
unde eram convinsă că voi găsi mai multe informaţii. 

Lissa era disperată, străduindu-se să obţină 
răspunsuri de oriunde putea. Christian încă era cu ea; 
stăteau amândoi în foaierul uneia dintre clădirile 
administrative, plină de o activitate frenetică. Dhampiri 
şi moroi deopotrivă alergau în toate direcţiile, unii fiind 
înspăimântaţi de proaspăta instabilitate a guvernării, iar 
ceilalţi sperând să profite de ea. Lissa şi Christian 
stăteau în mijlocul acestei agitaţii, ca frunzele măturate 
de colo-colo de furia furtunii. 

Chiar dacă Lissa făcea parte acum, teoretic, din 
rândurile adulţilor, ea fusese mereu sub aripa 
protectoare a câte unei persoane mai mature de la 
Curte: de obicei, Priscilla Vodă, iar din când în când, 
chiar Tatiana. Niciuna dintre ele nu mai era disponibilă 
acum, din motive evidente. Cu toate că mulţi dintre 
membrii familiilor regale o respectau, Lissa nu avea un 
veritabil punct de pornire spre care să se întoarcă. 

Observându-i agitaţia, Christian a prins-o de mână. 

— Tanti Tasha o să afle ce se-ntâmplă, a zis el. O să 
apară, mai devreme sau mai târziu. Ştii că ea n-o să 
pennită ca Rose să păţească ceva. 

Lissa ştia că era şi un pic de nesiguranţă în această 
afirmaţie, dar nu a mai adus vorba despre asta. Tasha 



poate că nu voia ca ea să păţească ceva, însă cu 
siguranţă că nu era atotputernică. 

— Lissa! 

Vocea lui Adrian i-a făcut pe amândoi să se întoarcă. 
Adrian abia intrase, împreună cu mama lui. Adrian 
părea să fi ajuns acolo, la propriu, direct din camera 
mea. Purta aceleaşi haine de ieri, acum uşor şifonate, 
iar părul nu mai era aranjat cu obişnuita îngrijire. Prin 
contrast, Daniella arăta proaspătă şi aranjată, imaginea 
perfectă a unei femei de afaceri care nu şi-a pierdut 
feminitatea. 

în sfârşit! Iată cine putea să aibă răspunsuri. Lissa s- 
a repezit spre ei, recunoscătoare. 

— Slavă Domnului, a exclamat ea. Nimeni nu vrea 
să ne spună ce se petrece... decât doar că regina e 
moartă şi Rose, închisă. 

Şi-a ridicat ochii spre Daniella, cu o expresie 
rugătoare. 

— Spune-mi că nu e decât o greşeală. 

Daniella a bătut-o uşurel pe umăr şi i-a adresat o 
privire cât mai liniştitoare, date fiind condiţiile. 

— Mă tem că nu. Tatiana a fost asasinată azi-noapte, 
iar Rose este principala lor suspectă. 

— Dar ea n-ar fi făcut niciodată una ca asta! a 
protestat Lissa. 

Christian i s-a alăturat, cu aceeaşi îndreptăţită furie. 



— Faptul că s-a apucat să urle atunci, în şedinţa 
Sfatului, nu e suficient ca să fie condamnată pentru 
crimă. 

Of, Christian şi cu mine raţionam la fel. Mi se părea 
un lucru aproape înfricoşător. 

— Iar că s-a strecurat neinvitată la priveghi, nici atât, 
a adăugat el. 

— Ai dreptate. Nu e suficient, l-a aprobat Daniella. 
Dar nici nu-i creează o imagine prea bună în ochii lor. 
Şi se pare că ei ar mai avea o probă, despre care susţin 
că-i dovedeşte vinovăţia. 

— Ce fel de dovadă? a vrut să ştie Lissa. 

Chipul Daniellei a căpătat o expresie de parcă s-ar fi 
scuzat. 

— Nu ştiu. Asta încă ţine de anchetă. Va avea loc o 
audiere, în care se va prezenta proba şi o vor întreba 
unde se afla în perioada aceea, o vor întreba despre 
posibilele motive... lucruri de genul acesta. 

A aruncat o privire spre cei din jur, cu toţii agitaţi. 

— Măcar dacă s-ar ajunge atât de departe. Astfel de 
întâmplări... nu s-au mai întâmplat de multă vreme. 
Sfatul dobândeşte stăpânirea absolută până la alegerea 
unui nou monarh, însă tot are să fie haos. Lumea se 
teme. Nu m-ar surprinde dacă s-ar institui legea 
marţială asupra Curţii. 

Christian s-a întors spre Lissa, cu speranţă în privire. 

— Ai văzut-o azi-noapte pe Rose? A fost cu tine? 

Lissa s-a încruntat. 



— Nu. Cred că a fost în camera ei. Ultima dată am 
văzut- o alaltăieri. 

Daniella nu a părut deloc bucuroasă auzind asta. 

— N-o să-i fie de ajutor. Dacă a fost singură, 
înseamnă că nu are un alibi. 

— N-a fost singură. 

Trei perechi de ochi s-au întors spre Adrian. Erau 
primele vorbe pe care le rostise de când o strigase pe 
Lissa. Până acum, ea nu se prea concentrase asupra lui, 
ceea ce însemna că nici eu. Doar îi observase, la sosirea 
lui, înfăţişarea exterioară, însă acum putea să remarce şi 
micile amănunte. îngrijorarea şi suferinţa lăsaseră 
unne, făcându-1 să arate mai matur decât era. încercând 
să-i capteze aura, ea a observat obişnuita nuanţă aurie 
specifică utilizatorilor spiritului, însă, ca şi celelalte 
culori prezente, era întinat şi umbrit de întuneric. Mai 
era şi o pâlpâire acolo, un avertisment privitor la 
extinderea instabilităţii provocate de spirit. Totul se 
petrecuse prea repede ca el să poată reacţiona, însă 
aveam o bănuială că dăduse iama în ţigări şi în alcool 
de îndată ce prinsese un moment propice. Cam aşa ştia 
Adrian să se împace cu astfel de lucruri. 

— Ce tot spui acolo? l-a întrebat Daniella, pe un ton 
tăios. 

Adrian a ridicat din umeri. 

— N-a fost singură. Am stat cu ea toată noaptea. 

Lissa şi Christian s-au descurcat onorabil în a-şi 
păstra expresii neutre, însă chipul Daniellei trăda acel 



şoc resimţit de orice părinte care află despre viaţa 
sexuală a copilului său. Şi Adrian i-a remarcat reacţia. 

— Scuteşte-mă, a prevenit-o el. Morala ta, părerile 
tale... nimic din toate astea nu contează acum. 

A făcut un semn spre un grup de persoane care 
alergau cuprinse de panică şi ţipând că Victor Das hk ov 
sigur urma să-şi facă apariţia la Curte şi să-i omoare pe 
toţi. Adrian a clătinat din cap şi şi-a întors din nou faţa 
spre mama lui. 

— Am fost cu Rose. Asta dovedeşte că n-a fost ea 
făptaşa. Despre dezaprobarea ta maternă cu privire la 
viaţa mea sexuală discutăm mai târziu. 

— Nu asta e ceea ce mă îngrijorează! Dacă intr- 
adevăr au o probă solidă, iar tu ajungi să fii amestecat, 
e posibil să devii şi tu suspect. 

Masca stăpânirii de sine pe care o afişase Daniella 
începea să se fisureze. 

— A fost mătuşa mea, a strigat Adrian, nevenindu-i 
să creadă. De ce naiba ar crede cineva că am omorât-o 
eu şi Rose? 

— Din cauză că dezaproba relaţia dintre voi. Şi din 
cauză că Rose era supărată pe tema legii cu vârsta. 

Replica îi aparţinuse lui Christian. Lissa l-a privit 
furioasă, însă el doar a ridicat din umeri. 

— Ce este? Spun ceea ce este evident. Dacă n-o fac 
eu, oricum o va face altcineva. Şi am auzit cu toţii 
poveştile. Lumea inventează chestii excesive până şi 
pentru Rose. 



într-adevăr, era un comentariu tare. 

— Când? a întrebat Daniella, apucându-1 de mânecă 
pe Adrian. Când ai fost cu Rose? Când ai ajuns acolo? 

— Nu ştiu. Nu-mi aduc aminte, a răspuns el. 

Mama lui l-a strâns şi mai tare. 

— Adrian! Ia situaţia în serios. Asta poate să 
schimbe radical desfăşurarea ulterioară a lucrurilor. 
Dacă ai ajuns acolo înainte ca Tatiana să fi fost ucisă, 
atunci nu se va face nicio legătură între tine şi această 
faptă. Dac-ai fost cu Rose până după ora aceea... 

— Atunci, înseamnă că ea are un alibi, a întrerupt-o 
Adrian. Şi nu mai e nicio problemă. 

— Sper să fie adevărat, a murmurat Daniella. 
Privirea ei nu mai părea să se concentreze asupra 
prietenilor mei. Rotiţele din cap i se tot învârteau, 
gândurile sărindu-i cu un pas înainte, semn că încerca 
să se gândească la cea mai bună modalitate de a-şi 
proteja fiul. Eu însemnam pentru ea un caz nefericit. în 
timp ce el — era lesne de înţeles — reprezenta, din 
punctul ei de vedere, urgenţa maximă. 

— Oricum va trebui să-ţi caut un avocat. O să 
vorbesc cu Damon. Trebuie să-l găsesc până la audierea 
de diseară. Şi Rufus va trebui să afle, la rândul lui, 
despre asta. Fir-ar să fie! 

Auzind-o, Adrian a ridicat din sprânceană. Am 
impresia că nu se întâmplase prea des s-o audă înjurând 
pe Lady Ivashkov. 



— Trebuie să aflăm la ce oră ai fost acolo, a insistat 
ea. 

Adrian îşi tot purta suferinţa în jurul lui ca pe o 
mantie şi arăta de parcă s-ar fi prăbuşit dacă nu se lipea 
curând de nicotină şi de alcool. Nu puteam să suport să- 
1 văd aşa, mai ales că eu eram cauza. Avea forţă în el, 
fără discuţie, însă firea lui şi superficialele efecte ale 
spiritului îl făceau să suporte mai greu situaţia. Şi 
totuşi, prin toată agitaţia aceea, a izbutit să-şi 
resusciteze o amintire care să-i fie de folos mamei sale, 
care era disperată. 

— Era cineva în holul clădirii, când am intrat... un 
îngrijitor, sau ceva de genul ăsta, aşa cred. Totuşi, la 
recepţie nu era nimeni. 

în cele mai multe dintre clădiri, se obişnuia ca un 
membru al personalului să fie mereu prin preajmă, 
pentru cazuri de urgenţă sau pentru serviciul de 
recepţie. 

Daniella s-a luminat la faţă. 

— Asta e! Asta-i informaţia de care avem nevoie. 
Damon va afla ora la care ai ajuns, astfel încât să te 
scoatem cu faţa curată din toată povestea. 

— Şi să mă apere, dacă lucrurile iau o turnură urâtă? 

— Sigur că da, a răspuns ea iute. 

— Şi Rose? 

— Ce-i cu ea? 

Adrian încă părea gata-gata să se prăbuşească, însă 
în ochii lui verzi se citeau sobrietatea şi concentrarea. 



— Dacă afli că mătuşa Tatiana a fost ucisă înainte să 
ajung eu acolo, iar Rose o să fie aruncată singură în 
gura lupilor, Damon o să fie avocatul ei? 

Mama lui a ezitat. 

— A, bine, dragule... Damon nu prea face astfel de 
lucruri... 

— O să facă, dacă-i ceri tu, a insistat Adrian, cu 
asprime. 

— Adrian, a zis ea, obosită, nu ştii despre ce 
vorbeşti. Ei susţin că proba pe care o au împotriva ei 
este imbatabilă. Dacă familia noastră îşi arată sprijinul 
faţă de... 

— Doar nu e ca şi cum am sprijini crima! Ai 
cunoscut-o pe Rose. Ţi-a plăcut de ea. Poţi să mă 
priveşti în ochi şi să-mi spui că e OK ca ea să aibă parte 
de cine ştie ce apărare diletantă, pe care i-ar oferi-o ei? 
Poţi? 

Daniella s-a albit la faţă şi, jur, chiar s-a făcut mică. 
Nu cred că era obişnuită cu o asemenea hotărâre aprigă 
din partea fluşturaticului ei fiu. Şi, cu toate că vorbele 
lui erau perfect lucide, exista un soi de disperare 
nebunească în vocea şi în atitudinea lui, un pic 
înspăimântătoare. Dacă era provocată de spirit sau de 
propria emoţie, nu-mi dădeam seama. 

— Am... am să vorbesc cu Damon, a răspuns până la 
urmă. Fusese nevoită să înghită de câteva ori în sec 
până să poată pronunţa bine cuvintele. 



Adrian a răsuflat greoi, şi, odată cu aerul, a ieşit din 
el şi o parte din furia sa. 

— Mulţumesc. 

Daniella a plecat în grabă, pierzându-se în mulţime 
şi lăsându-1 pe Adrian singur cu Christian şi cu Lissa. 
Ei doi arătau aproape la fel de năuciţi ca mama lui 
Adrian. 

— Damon Tarus? a ghicit Lissa. Adrian a încuviinţat. 

— Cine-i ăla? s-a interesat Christian. 

— E văr cu mama, i-a răspuns Adrian. Avocatul 
familiei. Un veritabil rechin. Cam neglijent, dar poate 
să scoată aproape pe oricine din orice. 

— Asta înseamnă ceva, bănuiesc, a cugetat Christian. 
Dar e suficient de bun, încât să lupte împotriva acestei 
aşa- zise probe? 

— Nu ştiu. Chiar nu ştiu. 

Adrian s-a căutat în buzunar, cu un gest absent, în 
locul obişnuit în care-şi ţinea ţigările, însă azi nu avea 
deloc. A oftat. 

— Nu ştiu care le-o fi proba, nici măcar cum a murit 
mătuşa Tatiana nu ştiu. Tot ce-am auzit este că au găsit- 
o moartă azi-dimineaţă. 

Lissa şi Christian au făcut un schimb de grimase. 
Christian a ridicat din umeri, după care Lissa s-a uitat 
din nou la Adrian, asumându-şi rolul mesagerului. 

— O ţepuşă, l-a infonnat Lissa. Au găsit-o în pat, cu 
o ţepuşă de argint împlântată în inimă. 



Adrian nu a zis nimic, iar expresia feţei chiar nu i s-a 
schimbat. Atunci, Lissa şi-a dat seama că, în toată 
discuţia asta despre nevinovăţie, probe şi avocaţi, toată 
lumea cam trecuse cu vederea faptul că Tatiana îi 
fusese stră-mătuşă lui Adrian. El nu fusese de acord cu 
unele dintre deciziile Tatianei şi făcuse o sumedenie de 
glume pe seama reginei, pe la spatele ei. Dar tot rudă îi 
era, o persoană pe care o cunoştea dintotdeauna. 
Probabil că, mai presus de orice, suferea pentru moartea 
ei. Până şi eu aveam sentimente puţin cam 
contradictorii. O uram pentru ceea ce-mi făcuse, dar 
niciodată nu i-aş fi dorit moartea. Şi nu mă puteam 
împiedica să nu-mi amintesc că, uneori, vorbise cu 
mine ca de la om la om. Poate că se prefăcuse, însă 
eram destul de convinsă că fusese sinceră în seara în 
care trecuse pe la Ivashkovi. Era istovită şi preocupată, 
în mare parte gândindu-se doar cum să aducă pacea 
poporului său. 

Lissa l-a privit pe Adrian plecând, potopită de 
compasiune şi de mâhnire. Christian i-a atins braţul cu 
blândeţe. 

— Haide, a îndemnat-o el. Am aflat ce aveam nevoie 
să ştim. Aici nu facem decât să stăm în drum. 

Simţindu-se neajutorată, Lissa s-a lăsat condusă de 
el afară, ocolind în drum alte şi alte grupuri agitate. 
Portocaliul unui soare aflat aproape de apus dăruia 
tuturor frunzelor şi copacilor o nuanţă aurie, caldă. 
Fusese multă lume prezentă atunci când ne 



întorseserăm de la luptă, când fusese adus Dimitri, însă 
nu se compara cu ce era acum. Lumea zumzăia 
înfricoşată, grăbindu-se să transmită veştile. Unii erau 
deja în doliu — înveşmântaţi în negru — , cu lacrimi pe 
obraji. Chiar mă întrebam câte din toate astea erau 
sincere. Până şi în toiul unei tragedii, până şi când se 
comitea o crimă, familiile regale tot se agăţau de 
putere. 

Şi, ori de câte ori auzea că era rostit numele meu, 
Lissa se enerva din ce în ce mai tare. Şi la ea era acel 
gen de furie nefastă, acel gen pe care-1 simţeam ca pe 
un fum negru prin legătura dintre noi, acel gen care 
adesea o făcea să se dezlănţuie necontrolat. Era 
blestemul spiritului. 

— Nu pot să cred! a exclamat ea spre Christian. 
Observasem, chiar dacă ea nu, că el se grăbea s-o ducă 
undeva unde să nu fie lume. Cum e posibil să creadă 
cineva una ca asta despre Rose? E o înscenare. Trebuie 
să fie o înscenare. 

— Ştiu, ştiu, a zis el. Cunoştea, la rândul lui, semnele 
de primejdie din partea spiritului, aşa că încerca s-o 
liniştească. 

Au ajuns pe o mică suprafaţă de iarbă, la umbra unui 
alun mare, şi s-au aşezat pe jos. 

— Noi ştim că n-a fost ea. Pentru noi, asta-i tot ceea 
ce contează. Şi o s-o dovedim. Nu se poate să fie 
pedepsită pentru o faptă pe care n-a comis-o ea. 



— Tu nu-i cunoşti pe cei din gruparea aia, a 
bodogănit Lissa. Dacă şi-a pus cineva în minte s-o 
înfunde, sunt capabili să facă totul posibil. 

Aproape fără să-mi dau seama, am tras spre mine 
puţin din acel întuneric din ea, străduindu-mă s-o 
calmez. Din nefericire, n-am făcut decât să mă enervez 
eu şi mai tare. 

Christian a izbucnit într-un râs amar. 

— Ai uitat. Eu am crescut în preajma grupării ăsteia. 
Am mers la şcoală cu odraslele lor. îi cunosc... dar nu 
trebuie să intrăm în panică până nu aflăm mai multe, 
da? 

Lissa a răsuflat, simţindu-se mult mai bine. Aveam 
să iau prea mult întuneric din ea, dacă nu eram 
prudentă. I-a dăruit lui Christian un mic zâmbet 
şovăielnic. 

— Nu-mi amintesc ca tu să mai fi fost atât de raţional 
până acum. 

— Asta din cauză că fiecare are propria lui definiţie 
despre ce înseamnă „raţional". La mine e doar ceva 
prost înţeles, şi-atât, a declarat el, pe un ton orgolios. 

— Atunci, am impresia că eşti prost înţeles prea 
frecvent, a replicat ea, râzând. 

El i-a susţinut privirea, iar zâmbetul de pe chip i s-a 
prefăcut în altceva, mai călduros şi mai delicat. 

— Ei bine, sper ca gestul ăsta să nu fie prost înţeles. 
Altfel, risc să mă aleg cu un pumn. 



Şi, aplecându-se, şi-a lipi buzele de-ale ei. Lissa i-a 
răspuns fără urmă de ezitare, fără să stea pe gânduri, 
pierzându-se în dulceaţa sărutării. Din nefericire, m-a 
luat şi pe mine valul, odată cu ei. Când s-au desprins, 
Lissei îi bătea mai tare inima, iar obrajii i se 
îmbujoraseră. 

— Asta ce-a vrut să-nsemne, mai precis? a întrebat, 
retrăind senzaţiile provocate de sărutul lui. 

— A însemnat „îmi pare rău", i-a răspuns el. 

Ea şi-a abătut privirea-ntr-o parte şi a smuls cu 
nervozitate un smoc de iarbă. în cele din urmă, a oftat 
şi şi-a întors din nou faţa spre el. 

— Christian... a fost vreodată... a fost vreodată ceva 
între tine şi Jill? Sau între tine şi Mia? 

El a privit-o mirat. 

— Ce? Cum poţi să crezi aşa ceva? 

— Ţi-ai petrecut atâta timp cu ele! 

— Există o singură persoană pe care mi-am dorit-o 
vreodată, i-a răspuns el. 

După fermitatea privirii, a acelor ochi albaştri, 
limpezi precum cristalul, nici nu se punea problema 
identităţii acelei persoane. 

— Nimeni nu s-a apropiat vreodată, măcar. în ciuda 
tuturor întâmplărilor, chiar şi cu Avery... 

— Christian, îmi pare foarte rău pentru ce-a fost 
atunci... 

— Nu trebuie să- ţi... 

— Dar îmi... 



— Fir-ar să fie, a exclamat el. N-ai de gând să mă 
laşi să tennin o propo... 

— Nu, l-a întrerupt Lissa. S-a aplecat spre el şi l-a 
sărutat, un sărut apăsat şi energic, care i-a învăpăiat tot 
trupul, transmiţându-i că nici pentru ea nu mai exista 
vreun altul pe lume. 

Bun. Se pare că Tasha avusese dreptate: eu eram 
singura care-i putea determina să fie din nou împreună. 
Numai că, într-un fel, nu m-aş fi aşteptat ca arestarea 
mea să joace un rol în asta. 

M-am retras din mintea ei, ca să le las intimitatea 
necesară şi să mă scutesc de urmărirea spectacolului lor 
erotic. Nu le purtam pică pentru momentul lor 
sentimental. Niciunul dintre ei n-ar fi avut ce să facă 
pentru mine în clipa de faţă, şi meritau să-şi savureze 
clipa reunirii. Tot ce puteau face era să aştepte 
acumularea de noi informaţii şi, zău aşa, felul în care-şi 
petreceau timpul era cu mult mai sănătos decât orice 
făcea, probabil, Adrian între timp. 

M-am întins pe pat, fixând tavanul cu privirea. în 
jurul meu nu era nimic altceva decât metal simplu şi 
culori neutre. Iar asta mă înnebunea. Nu aveam ce să 
văd, nu aveam ce să citesc. Mă simţeam ca un animal 
închis într-o cuşcă. încăperea mi se părea că se face din 
ce în ce mai mică. Tot ce mai puteam să fac era să-mi 
derulez în minte ce aflasem prin intermediul Lissei, 
analizând fiecare cuvânt al ei. Fireşte, aveam tot felul 
de întrebări în minte, însă ceea ce-mi rămase pennanent 



în atenţie era faptul că Daniella pomenise de o audiere. 
Aveam nevoie să aflu mai multe despre asta. 

Şi am primit răspunsul... câteva ore mai târziu. 

între timp, mă cufundasem într-un soi de ceaţă 
paralizantă şi aproape că era să nu-1 recunosc pe Mihail, 
când şi-a făcut apariţia în faţa uşii celulei mele. Sărind 
din pat, l-am văzut că descuia uşa. Un val de speranţă 
m-a năpădit. 

— Ce se-ntâmplă? l-am întrebat. Mă eliberează? 

— Mă tem că nu, mi-a răspuns. 

Şi, ca dovadă, după ce a deschis uşa, mi-a pus 
prompt cătuşele la mâini. Nu m-am împotrivit. 

— Am venit să te duc la audiere, mi-a explicat el. 

Ieşind pe coridor, i-am văzut pe ceilalţi gardieni 
adunaţi laolaltă. Propriul meu corp de pază. Imaginea în 
oglindă a celui care se ocupase de Dimitri. încântător! 
Eu şi Mihail am mers împreună, iar el, slavă Domnului, 
a vorbit tot drumul, în loc să păstreze tăcerea aia 
îngrozitoare care părea să reprezinte tratamentul 
obişnuit pentru deţinuţi. 

— Şi ce înseamnă audierea asta, mai precis? Un 
proces? 

— Nu, nu. E prea devreme pentru un proces. O 
audiere stabileşte dacă vei fi trimisă în judecată. 

— Asta sună a pierdere de timp, i-am atras atenţia. 
Am ieşit din clădirea gardienilor, şi aerul acela 
proaspăt, umed, însemna pentru mine cel mai plăcut 
lucru pe care l-am simţit vreodată. 



— Ar fi o risipă de timp şi mai mare dacă te-ar duce 
la un proces în toată regula şi şi-ar da seama abia acolo 
că nu au probe solide pe care să se bazeze. La audiere, 
îşi etalează toate dovezile de care dispun, şi un 
judecător — sau, mă rog, cineva care îndeplineşte rolul 
de judecător — hotărăşte dacă e cazul să ţi se intenteze 
proces. Acolo va fi judecat în mod oficial cazul. Acolo 
se dă verdictul şi se alege pedeapsa. 

— Şi de ce-au întârziat atâta cu audierea? De ce m-au 
obligat să aştept toată ziua în celulă? 

Mihail a râs, dar nu fiindcă i s-ar fi părut ceva 
amuzant. 

— Acum s-au grăbit, Rose. Foarte tare. Pot să treacă 
zile-ntregi sau chiar săptămâni până să se ţină audierea, 
iar dacă este să ajungi la proces, stai închis până atunci. 

Am înghiţit în sec. 

— Şi s-or grăbi şi cu asta? 

— Nu ştiu. N-a mai fost asasinat niciun monarh, de 
aproape o sută de ani. Lumea a luat-o razna, iar Sfatul 
vrea să instaureze ordinea. Deja îşi fac planuri colosale 
pentru funeraliile reginei: un spectacol care ar distrage 
atenţia tuturor. Audierea ta este şi ea o tentativă de 
readucere a ordinii. 

—Ce? Cum? 

— Cu cât mai repede îl condamnă pe asasin, cu atât 
mai în siguranţă se vor simţi cu toţii. Ei au impresia că 
acuzaţiile care ţi se aduc sunt atât de solide, încât vor să 
se grăbească la maximum. Ei vor ca tu să fii vinovată. 



Vor s-o îngroape ştiind că asasinul ei a încăput pe mâna 
justiţiei, astfel încât toată lumea să poată dormi liniştită 
atunci când se va alege noul rege sau noua regină. 

— Dar n-am... 

Am renunţat totuşi la protest. N-avea niciun rost. 

în faţa noastră, se înălţa clădirea în care era găzduită 
sala de judecată. Mi se păruse ameninţătoare prima dată 
când fusesem acolo, la procesul lui Victor, însă asta se 
datorase faptului că mă temeam de amintirile pe care le 
declanşa el în mine. Acum... acum era în joc propriul 
meu viitor. Şi, după toate aparenţele, nu numai propriul 
meu viitor: lumea moroilor privea şi aştepta, sperând că 
eu eram personajul negativ de care aveau să se 
descotorosească pe veci, pentru ca ei să trăiască în 
siguranţă. înghiţind din nou, m-am uitat, agitată, la 
Mihail. 

— Tu crezi... crezi c-o să fiu trimisă-n judecată? 

Mihail nu mi-a răspuns. Unul dintre paznici ne-a 
ţinut uşa deschisă până am intrat. 

— Mihail? am insistat. Chiar o să fiu judecată pentru 
crimă? 

— Da, mi-a răspuns el, compătimitor. Sunt destul de 
convins că aşa o să fie. 



DOUĂZECI ŞI ŞAPTE 


INTRAREA ÎN SALA DE JUDECATĂ a fost una 
dintre cele mai suprarealiste experienţe din viaţa mea... 
şi nu doar pentru că eu eram cea care juca rolul 
acuzatului. Sala îmi tot amintea de procesul lui Victor, 
iar gândul că ajunsesem acum în locul lui mi se părea 
aproape prea bizar ca să-l pot conştientiza. 

Când intri într-o încăpere, cu o armată de gardieni în 
jurul tău, lumea se holbează — şi, vă rog să mă credeţi, 
era o grămadă de lume înghesuită acolo — aşa că, 
fireşte, nu m-am furişat, şi nici n-am afişat un aer 
ruşinat. Am păşit încrezătoare, cu capul sus. încă o 
dată, am avut acel rău-prevestitor flashback cu Victor. 
Şi el păşise încrezător înăuntru, şi mă îngrozea gândul 
că un individ care comisese astfel de crime putea să se 
comporte astfel. Oare şi spectatorii de azi gândeau 
acelaşi lucru despre mine? 

Pe platforma din capătul încăperii stătea o femeie pe 
care n-o cunoşteam. La moroi, judecător era numit de 
obicei un avocat, doar pentru audiere, sau pentru mai 
ştiu eu ce altceva. Judecata în sine — cel puţin, în cazul 
uneia importante, cum fusese cazul lui Victor — era 
prezidată de regină. Ea fusese cea care dăduse verdictul 
definitiv. în cazul meu, aveau să decidă membrii 



Sfatului, în cazul în care ajungeam în acel stadiu. La 
proces se judecă în mod oficial cazul. Acolo se dă 
verdictul şi se hotărăşte pedeapsa. 

Escorta mea m-a condus pe primul rând din sală — 
dincolo de bara care-i separa pe protagonişti de public 
— şi mi-a făcut semn spre un loc de lângă un moroi 
între două vârste, îmbrăcat într-un costum negru foarte 
protocolar şi foarte la modă. Costumul parcă ţipa: îmi 
pare rău c-a murit regina, aşa c-o să arăt cât se poate 
de şic în timp ce-mi etalez mâhnirea. Avea părul de un 
blond decolorat, străbătut pe alocuri de primele fire 
argintii. într-un fel, îi stătea bine. Am presupus că era 
Damon Tarus, avocatul meu, însă el nu mi-a adresat 
nici măcar o vorbă. 

Mihail s-a aşezat şi el lângă mine, şi m-am bucurat 
să văd că-1 aleseseră pe el să mă păzească. Aruncând o 
privire în spate, i-am văzut pe Daniella şi pe Nathan 
Ivashkov stând împreună cu alţi membri ai familiilor 
regale de rang înalt. Adrian alesese să nu stea cu ei. Se 
aşezase mai în spate, împreună cu Lissa, Christian şi 
Eddie. Chipurile tuturor erau pline de îngrijorare. 

Judecătoarea — o femeie moroi mai în vârstă, 
căruntă, care încă arăta capabilă să-i rupă în bătaie pe 
destui — a cerut linişte în sală, aşa că m-am răsucit şi 
am privit înainte. Intrau membrii Sfatului, iar ea îi 
anunţa pe toţi, unul câte unul. Pentru ei fuseseră 
aranjate două rânduri de scaune — câte şase pe fiecare 
rând — un al treisprezecelea fiind plasat în spatele lor, 



ceva mai înălţat. Desigur, numai unsprezece locuri s-au 
ocupat, motiv pentru care a trebuit să fac eforturi să nu 
mă încrunt. Ar fi trebuit să se afle şi Lissa acolo. 

După ce membrii Sfatului s-au aşezat, judecătoarea 
s-a întors cu faţa spre noi toţi şi a început să vorbească, 
vocea ei răsunând în întreaga încăpere. 

— Declar audierea deschisă, scopul fiind să 
determinăm dacă există dovezi suficiente pentru... 

O zarvă iscată la uşă i-a acoperit vorbele, iar 
spectatorii şi-au lungit gâturile să vadă ce se întâmpla 
acolo. 

— Ce s-a-ntâmplat? a cerut să afle judecătoarea. 

Unul dintre gardieni a întredeschis uşa şi s-a aplecat 
puţin în afară, părând să discute cu cineva aflat pe hol. 
Apoi, s-a tras înapoi în sală. 

— A sosit avocatul acuzatei, înălţimea Voastră. 

Judecătoarea şi-a plimbat privirea de la Damon la 
mine şi apoi şi-a îndreptat-o, încruntată, spre gardian. 

— Acuzata are deja un avocat. 

Gardianul a ridicat din umeri, cuprins de o comică 
nedumerire. Dacă afară ar fi fost un strigoi, ar fi ştiut ce 
să facă. în schimb, această bizară tulburare a 
protocolului îi depăşea competenţele. Judecătoarea a 
oftat. 

— Bine. Lasă-1 să intre, oricine-ar fi, şi vom vedea 
cum rezolvăm problema. 

Şi atunci, Abe a pătruns în sală. 

— O, Doamne sfinte ! am exclamat în gura mare. 



Nu a fost nevoie să mă cert singură pentru faptul că 
vorbisem neîntrebată, fiindcă zumzetul conversaţiilor 
umpluse deja încăperea. Cred că jumătate dintre cei 
prezenţi se minunau fiindcă îl cunoşteau pe Abe, cu tot 
cu reputaţia lui. Cealaltă jumătate probabil că era doar 
năucită de apariţia lui. 

Purta un costum gri din caşmir, considerabil mai 
deschis decât mohorâtele veşminte negre ale lui 
Damon. Pe dedesubt avea o cămaşă elegantă, atât de 
strălucitor de albă, încât părea luminoasă... mai ales că 
era asortată cu o cravată de mătase, de un stacojiu 
sclipitor. Ţinuta lui mai era presărată şi cu câteva pete 
roşii: o batistă în buzunarul sacoului, butonii cu rubine. 
Fireşte, totul avea o croială la fel de perfectă şi era la 
fel de scump ca şi ţinuta lui Damon. însă Abe nu arăta 
ca şi cum ar fi ţinut doliu. Nici măcar nu era îmbrăcat 
ca pentru o judecată. Mai degrabă, parcă ar fi fost întors 
din drumul spre o petrecere. Şi, evident, purta obişnuiţii 
săi cercei în fonnă de cerc, iar barba-i neagră era tunsă 
cu grijă. 

Judecătoarea a cerut tăcere printr-o mişcare a mâinii, 
în timp ce Abe se îndrepta ţanţoş în direcţia ei. 

— Ibrahim Mazur, a zis ea, clătinând din cap. în 
tonul ei, se amestecau deopotrivă uimirea şi 
dezaprobarea. O apariţie... neaşteptată. 

Abe i-a făcut o plecăciune galantă. 

— E minunat să te revăd, Paula. N-ai îmbătrânit nici 
măcar cu o zi. 



— Aici nu suntem într-un club de provincie, 
domnule Mazur, l-a informat ea. Şi, cât timp te afli aici, 
mi te adresezi cu titulatura cuvenită. 

— A! Corect, a replicat el, făcându-i cu ochiul. 
Scuzele mele, înălţimea Voastră. 

întorcându-se, a căutat ceva din priviri, până când a 
dat cu ochii de mine. 

— Uite-o. îmi pare rău că am întârziat. Haideţi să- 
ncepem. 

Damon s-a ridicat de pe scaun. 

— Ce-nseamnă asta? Cine eşti dumneata ? Eu sunt 
avocatul ei. 

Abe a clătinat din cap. 

— Trebuie să se fi produs vreo încurcătură. Am avut 
nevoie de ceva vreme până să găsesc un avion până 
aici, aşa că înţeleg de ce aţi numit un avocat din oficiu 
care să-mi ţină locul. 

— Avocat din oficiu! a exclamat Damon, roşu la faţă 
de indignare. Eu sunt unul dintre cei mai renumiţi 
avocaţi printre moroii americani. 

— Renumit, din oficiu, a bodogănit Abe, ridicând din 
umeri şi lăsându-se pe spate, pe călcâie. Eu nu sunt aici 
ca să judec asta. Fără să intenţionez vreun joc de 
cuvinte. 

— Domnule Mazur, l-a întrerupt judecătoarea, 
dumneata eşti avocat? 



— Sunt de toate, Paula... înălţimea Voastră. Pe urmă, 
chiar contează? Ea nu are nevoie decât de cineva care 
să vorbească în numele ei. 

— Şi are deja pe cineva, a protestat Damon. Pe mine. 

— Nu mai e valabil, a replicat Abe, cu o atitudine 
încă extrem de jovială. Zâmbetul nu-i dispăruse nicio 
clipă de pe buze, însă mi s-a părut că zăresc în ochii lui 
acel licăr primejdios care-i înspăimânta pe mulţi dintre 
adversarii lui. Era imaginea vie a calmului, în timp ce 
Damon părea că e pe cale să sufere un atac de 
apoplexie. 

— înălţimea Voastră... 

— Ajunge! a strigat ea, cu vocea aceea răsunătoare. 
Să aleagă fata, a hotărât, fixându-mă cu ochii ei căprui. 
Cine doreşti să te reprezinte? 

— Eu... 

Rămăsesem cu gura căscată la cât de brusc se 
mutase atenţia asupra mea. Urmărisem confruntarea 
dintre cei doi ca pe un meci de tenis, iar acum mingea 
mă izbise drept în cap. 

— Rose. 

Surprinsă, am întors uşor capul. Daniella Ivashkov 
se strecurase pe rândul din spatele meu. 

— Rose, a şoptit ea din nou, habar n-ai cine poate să 
fie acest Mazur. 

Nu zău, chiar n-am? 



— Nu ţi-ai dori să ai de-a face cu el. Damon este cel 
mai bun. Şi nu este deloc uşor să-l convingi să-ţi fie 
avocat. 

S-a dus înapoi la locul ei, lăsându-mă să-mi plimb 
privirea de la unul la celălalt avocat. înţelesesem la ce 
se referise Daniella. Adrian o convinsese să mi-1 aducă 
pe Damon, iar ea îl convinsese pe Damon să mă 
accepte. Dacă-1 respingeam, era o insultă faţă de ea, şi, 
ţinând cont de faptul că se numărase printre puţinii 
moroi din familiile regale care manifestase înţelegere 
faţă de legătura mea cu Adrian, în mod sigur nu voiam 
să-mi atrag antipatia ei. în plus, dacă era o înscenare 
din partea unora de neam regal, să am de partea mea pe 
cineva dintre ai lor ar fi reprezentat probabil cea mai 
mare şansă de salvare pentru mine. 

Şi totuşi... mai era şi Abe, care mă privea cu 
zâmbetul acela ager al lui. Cu certitudine, era foarte 
priceput să facă lucrurile să iasă cum voia el, însă în 
mare parte reuşitele i se datorau forţei exercitate de 
prezenţa şi reputaţia sa. Dacă într-adevăr exista vreo 
probă absurdă împotriva mea, atitudinea lui Abe n-ar fi 
fost de ajuns ca s-o facă să dispară. Bineînţeles, el avea 
de partea lui şi viclenia. Doar era un Zmeu. Putea să 
transforme imposibilul în realitate; era clar că trăsese o 
grămadă de sfori pentru mine. 

Dar asta, în orice caz, nu schimba faptul că nu era 
avocat. 

Pe de altă parte, era tatăl meu. 



Era tatăl meu şi, cu toate că de-abia dacă ne 
cunoşteam cât de cât unul pe celălalt, deja se dăduse 
peste cap ca să ajungă aici, unde pătrunsese nonşalant, 
în costumul lui gri, ca să mă apere. Oare iubirea 
părintească să-i fi luat minţile? Oare să fi fost el chiar 
atât de bun ca avocat? Şi, la urma urmei, să fie adevărat 
că sângele apă nu se face? Zău că nu mai ştiam ce să 
cred. De fapt, nici nu-mi plăcea zicala asta. Poate că era 
valabilă printre oameni, dar n-avea nicio noimă în 
rândul vampirilor. 

în orice caz, Abe mă privea atent, cu ochii lui de un 
căprui-închis, aproape identic cu al meu. Ai încredere-n 
mine, părea să-mi spună. Dar puteam să am? Puteam să 
am încredere în familia mea? Da, aş fi avut încredere în 
mama, dacă ea ar fi fost aici... şi ştiu că ea avea 
încredere în Abe. 

Am suspinat şi am făcut un semn spre el. 

— Pe el îl aleg, am declarat. Apoi, abia murmurând, 
am adăugat: Să nu mă laşi, Zmeule. 

Zâmbetul lui Abe s-a întins şi mai mult, în timp ce 
exclamaţiile şocate se înălţau din rândul publicului, iar 
Damon protesta, ofensat. La început, poate că s-o fi 
chinuit mult Daniella să-l convingă să mă apere, însă 
acum devenise pentru el o chestiune de orgoliu. 
Reputaţia tocmai îi fusese întinată prin faptul că eu îl 
respinsesem. 

însă îmi exprimasem deja alegerea, iar judecătoarea, 
exasperată, nu mai voia să audă discuţii pe tema asta. 



L-a uşuit repede pe Damon, iar Abe s-a strecurat pe 
locul lui. Judecătoarea a început cu discursul standard 
de deschidere, explicând de ce ne aflam acolo, bla-bla- 
bla, bla-bla-bla. în timp ce vorbea, m-am aplecat spre 
Abe. 

— în ce m-ai băgat? am şuierat spre el. 

— Eu? In ce te-ai băgat tu? Nu se putea doar să te 
scot de la secţia de poliţie pentru consum de alcool la o 
vârstă nepermisă, ca majoritatea taţilor? 

începeam să înţeleg de ce se enerva lumea când 
făceam glume în situaţii periculoase. 

— Viitorul meu de rahat e în joc! Ăştia vor să mă 
trimită în judecată şi să mă condamne! 

Orice urmă de umor sau de veselie i-a dispărut de pe 
chip. Expresia i-a devenit dură, ucigător de gravă. Un 
fior rece mi-a coborât pe şira spinării. 

— Asta, a rostit el cu voce joasă, lipsită de orice 
intonaţie, îţi jur că n-o să se-ntâmple niciodată, în vecii 
vecilor. 

Judecătoarea şi-a întors din nou atenţia asupra 
noastră şi spre avocata acuzării, o femeie pe numele ei 
Iris Kane. Nu era un nume de familie regală, însă tot 
arăta destul de afurisită. Probabil că era doar o trăsătură 
de-a avocaţilor. 

Până să se prezinte proba existentă împotriva mea, 
asasinarea reginei a fost descrisă în toate sinistrele ei 
amănunte. Cum fusese găsită de dimineaţă în patul ei, 
cu o ţepuşă de argint străpungându-i inima şi o expresie 



de profundă oroare şi şoc pe faţă. Sângele pătase totul: 
cămaşa ei de noapte, cearşafurile, pielea... Le-au fost 
arătate fotografiile tuturor celor prezenţi în încăpere, 
ceea ce a generat o întreagă varietate de reacţii. Icnete 
de mirare. Iarăşi frică şi panică. Şi unii... unele 
persoane chiar au plâns. O parte dintre lacrimile acestea 
se datorau, fără îndoială, grozăviei situaţiei, dar cred că 
mulţi au plâns şi fiindcă o iubiseră pe Tatiana, sau 
măcar o agreaseră. Avusese ea uneori o atitudine rece şi 
rigidă, însă în cea mai mare parte a tipului, domnia ei 
fusese una paşnică şi dreaptă. 

După ce au tenninat de arătat fotografiile, m-au 
chemat pe mine. Audierea nu a decurs după tiparul unui 
proces normal. Nu a existat obişnuitul du-te-vino al 
avocaţilor pentru interogarea martorilor. Ei doar stăteau 
la locurile lor şi puneau întrebările pe rând, în timp ce 
judecătoarea se străduia să menţină ordinea. 

— Domnişoară Hathaway, a început Iris, lăsând baltă 
titlul meu de gardian. La ce oră te-ai întors în camera 
dumitale azi-noapte? 

— Nu ştiu ora precisă... 

M-am concentrat asupra ei şi a lui Abe, făcând 
abstracţie de marea de chipuri din sală. 

— Undeva în jurul orei cinci dimineaţa, cred. Poate 
şase. 

— Mai era cineva cu dumneata? 

— Nu... adică, da. A fost, mai târziu. 

Of, Doamne! Aici e-aici. 



— Ăăă... m-a vizitat Adrian Ivashkov. 

— Pe la ce oră a sosit? m-a întrebat Abe. 

— Nici asta nu ştiu sigur. La câteva ore după ce m- 
am întors eu, aşa cred. 

Abe şi-a întors fermecătorul zâmbet spre Iris, care 
răsfoia câteva documente. 

— Asasinarea reginei a fost plasată, cu destulă 
precizie, în intervalul scurt dintre orele şapte şi opt. 
Rose nu era singură... fireşte, vom avea nevoie de 
mărturia domnului Ivashkov în această privinţă. 

Ochii mi-au zburat pentru scurt timp spre public. 
Daniella se albise la faţă. Iată coşmarul ei: momentul în 
care avea să fie implicat şi Adrian. Ducându-mă şi mai 
departe cu privirea, am remarcat că Adrian însuşi părea 
cuprins de un calm straniu. Speram din toată inima să 
nu fie beat. 

Iris a ridicat triumfătoare o coală de hârtie. 

— Avem declaraţia semnată a unui îngrijitor care 
susţine că domnul Ivashkov a sosit în clădirea acuzatei 
pe la aproximativ nouă şi douăzeci. 

— E destul de precisă ora, a observat Abe. Părea 
amuzat, de parcă ea ar fi spus ceva nostim. Aveţi pe 
cineva de la recepţia clădirii care să-i confirme 
depoziţia? 

— Nu, a răspuns Iris, cu o voce ca de gheaţă. Dar 
este suficient. îngrijitorul îşi aminteşte precis, pentru că 
tocmai se pregătea să-şi ia pauza. Domnişoara 



Hathaway era singură atunci când s-a comis crima. Prin 
urmare, nu are niciun alibi. 

— Mă rog, a comentat Abe, cel puţin, în 
conformitate cu unele „date" îndoielnice. 

Dar altceva nu s-a mai discutat cu privire la ore. 
Proba a fost admisă în consemnările oficiale, ceea ce 
m-a făcut să trag aer adânc în piept. Nu-mi plăcuse 
partea asta a interogatoriului, însă fusese de aşteptat să 
fie aşa, date fiind conversaţiile pe care le auzisem mai 
devreme prin intennediul Lissei. Faptul că nu aveam 
alibi nu prea era grozav, însă îi cam împărtăşeam 
senzaţia lui Abe. Ceea ce prezentaseră până acum nu 
părea suficient cât să mă trimită în judecată. în plus, nu 
mai întrebaseră absolut nimic despre Adrian, ceea ce 
însemna că el era acum scos din discuţie. 

— Proba următoare, a anunţat Iris. Pe chip i se citea 
îngâmfarea triumfului. Ştia şi ea că dovada privind ora 
era destul de fragilă, însă ceea ce avea să urmeze i se 
părea aur curat. 

Totuşi, în realitate, era argint. O ţepuşă de argint. 

Aşa să m-ajute Dumnezeu, o ţepuşă de argint 
prezenta ea acum, într-o pungă de plastic transparent. 
Sclipea în lumina aceea incandescentă... cu excepţia 
vârfului. Care era întunecat. De sânge. 

— Aceasta este ţepuşa folosită pentru asasinarea 
reginei, a declarat Iris. Ţepuşa domnişoarei Hathaway. 

Abe a izbucnit efectiv în râs. 



— Ei, daţi-o-ncolo. Gardienii primesc mereu alte 
ţepuşe. Au o rezervă imensă de obiecte identice. 

Iris nu l-a luat în seamă şi s-a uitat la mine. 

— Unde e ţepuşa dumitale, în clipa de faţă? 

— în cameră, am răspuns, încruntându-mă. 

S-a întors, aruncând o privire dincolo de public. 

— Gardian Stone? 

Un dhampir înalt, cu o mustaţă neagră şi stufoasă, s- 
a ridicat din spatele spectatorilor. 

—Da? 

— Dumneata ai condus percheziţia camerei 

domnişoarei Hathaway şi a bunurilor sale personale, 
corect? 

Am rămas cu gura căscată, resimţind din plin ofensa. 

— Mi-aţi scotocit prin... 

O privire tăioasă a lui Abe m-a redus la tăcere. 

— Corect, a răspuns gardianul. 

— Şi ai găsit vreo ţepuşă de argint? l-a întrebat Iris. 

—Nu. 

Iris s-a întors iar spre noi, având încă expresia aceea 
de infatuare pe chip, însă Abe părea să considere 
această nouă informaţi ca fiind chiar mai ridicolă decât 
seria precedentă. 

— Asta nu dovedeşte nimic. Putea să-şi fi pierdut 
ţepuşa fără să-şi dea seama. 

— Şi-a pierdut-o tocmai în inima reginei? 

— Domnişoară Kane, a mustrat-o judecătoarea. 



— îmi cer scuze, înălţimea Voastră, a rostit Iris, cu 
glas domol, apoi s-a întors din nou spre mine. 
Domnişoară Hathaway, există ceva special la ţepuşa 
dumitale? Orice ar putea s-o deosebească de altele? 

— Ăăă... da. 

— Poţi să descrii elementul respectiv? 

Mi se pusese un nod în gât. Aveam o presimţire rea. 

— Are un model gravat în apropiere de vârf. Un fel 
de desen geometric. 

Gardienii îşi mai dădeau uneori ţepuşele la gravat. 
Eu găsisem ţepuşa asta în Siberia şi o păstrasem. Adică, 
mă rog, de fapt Dimitri mi-o expediase, după ce i se 
desprinsese din piept. 

Iris s-a îndreptat spre locurile ocupate de membrii 
Sfatului şi a ridicat punga, astfel încât să poată fi 
examinată de toţi. Intorcându-se la mine, mi-a oferit 
posibilitatea s-o examinez. 

— Acesta este modelul dumitale? Este ţepuşa 
dumitale? 

Am făcut ochii mari. Asta era, într-adevăr. Am 
deschis gura, pregătită să spună da, însă exact în clipa 
aceea privirea mea a întâlnit ochii lui Abe. Evident, nu 
putea să-mi spună direct, însă ochii lui îmi transmiteau 
o mulţime de mesaje. Cel mai important era să fiu 
precaută, să fiu vicleană. Ce-ar fi făcut o persoană atât 
de alunecoasă, ca Abe, în locul meu? 



— Este... pare să fie la fel cu modelul de pe-a mea, 
am răspuns, până la urmă. Dar nu pot să afirm cu 
certitudine dacă este exact aceeaşi. 

Zâmbetul lui Abe mi-a dat de înţeles că răspunsesem 
corect. 

— Nonnal că nu poţi, a zis Iris, ca şi cum nici nu s-ar 
fi aşteptat la altceva. I-a întins punga unuia dintre 
funcţionarii judecătoreşti. Cu toate acestea, acum, după 
ce membrii Sfatului au remarcat că modelul se 
potriveşte cu descrierea oferită de acuzată, şi după ce 
numita a declarat că este aproape la fel ca ţepuşa 
dumneaei, aş dori să atrag atenţia asupra rezultatelor 
obţinute în laborator... 

A ridicat alte foi de hârtie, cu chipul luminat de 
triumf. 

— ...şi anume că amprentele acuzatei se regăsesc pe 
toată suprafaţa ei. 

Aşa, asta era. Potul cel mare. „Proba solidă”. 

— Vreo altă amprentă? s-a interesat judecătoarea. 

— Nu, înălţimea Voastră. Numai cele ale acuzatei. 

— Asta nu înseamnă nimic, a zis Abe, ridicând din 
umeri. Aveam senzaţia că, şi dacă m-aş fi ridicat şi aş fi 
mărturisit deodată că eu comisesem asasinatul, el tot ar 
fi pretins că este o probă îndoielnică. Cineva i-a furat 
ţepuşa, cineva care purta mănuşi. Nonnal că amprentele 
îi aparţin, din moment ce e ţepuşa ei. 

— începe să devină cam întortocheată povestea, nu ţi 
se pare? l-a întrebat Iris. 



— Probatoriul tot rămâne plin de fisuri, a protestat el. 
Tocmai aici devine întortocheat. Cum ar fi putut ea să 
intre în dormitorul reginei? Cum ar fi putut să treacă de 
toată paza? 

— Ei bine, a rostit Iris, astfel de întrebări vor fi 
amănunţite cel mai bine în cadrul procesului, dar luând 
în considerare palmaresul impresionant al domnişoarei 
Hathaway în privinţa intrărilor şi ieşirilor fără 
pennisiune în şi din diverse locuri, precum şi 
nenumăratele alte abateri disciplinare pe care le-a 
acumulat în dosarul personal, nu mă îndoiesc că ar fi 
fost capabilă să găsească nenumărate modalităţi de a 
pătrunde la regină. 

— Nu aveţi nicio dovadă, a insistat Abe. Nicio teorie 
viabilă. 

— Nici nu avem nevoie, a replicat Iris. Cel puţin, în 
etapa actuală. Avem date mai mult decât suficiente 
pentru trimiterea în judecată, nu-i aşa? La drept 
vorbind, nici măcar n-am ajuns la partea cu nenumăraţii 
martori care au auzit-o pe domnişoara Hathaway 
spunându-i reginei că va regreta promulgarea recentei 
legi a gardienilor. Pot să găsesc stenograma, dacă 
doriţi... ca să nu mai pun la socoteală declaraţiile legate 
de alte comentarii „elocvente” făcute în public de 
domnişoara Hathaway. 

Mi-a revenit în memorie o imagine cu mine, stând 
lângă biserică, împreună cu Daniella, şi bătând câmpii 
— cu spectatori — despre faptul că regina nu m-ar fi 



putut cumpăra cu o repartizare. Nu fusese o idee bună 
din partea mea. Nici că dădusem buzna la priveghi, sau 
că obiectasem cu privire la necesitatea protejării 
reginei, atunci când Lissa fusese luată ostatică. îi 
oferisem pe tavă lui Iris material cu duiumul. 

— O, da, a continuat Iris. Mai deţinem şi relatări 
despre faptul că regina şi-a afirmat extrema 
dezaprobare faţă de relaţia domnişoarei Hathaway cu 
domnul Adrian Ivashkov, în mod special atunci când 
cei doi au intenţionat să fugă împreună. 

Am deschis gura să protestez faţă de ultima ei 
afirmaţie, însă Abe m-a redus iarăşi la tăcere. 

— Există nenumărate alte mărturii privitoare la 
discuţiile în contradictoriu purtate în public de 
Maiestatea Sa şi domnişoara Hathaway. Doriţi să caut 
acum şi acele documente, sau suntem în măsură să 
votăm acum trimiterea în judecată? 

Ultima întrebare îi fusese adresată judecătoarei. Nu 
aveam cazier, însă probele erau destul de solide. Până şi 
eu aş fi fost de părere că existau, în mod categoric, 
motive pentru suspectarea mea de crimă, numai că... 

— înălţimea Voastră? am intervenit. Cred că tocmai 
se pregătea să anunţe verdictul. Pot să spun şi eu ceva? 

Judecătoarea s-a gândit puţin la cererea mea, după 
care a ridicat din umeri. 

— Nu văd niciun motiv pentru care n-ai putea. 
Strângem toate dovezile posibile. 



O, dar iniţiativa mea pe cont propriu nu făcea parte 
absolut deloc din planurile lui Abe. S-a apropiat cu paşi 
mari de bară, sperând să mă poată opri cu un sfat 
înţelept, însă nu s-a dovedit a fi suficient de rapid. 

— OK, am zis, sperând că tonul vocii mele suna 
raţional în urechile celorlalţi, dar şi că nu-mi voi pierde 
cumpătul. Aţi adunat aici o grămadă de chestii 
suspecte. Pot să văd limpede asta. 

Abe a făcut o mutră îndurerată. Nu era o expresie pe 
care s-o fi mai văzut până acum la el. Nu se întâmpla 
prea des ca el să piardă controlul asupra situaţiilor. 

— Dar tocmai asta-i problema, am continuat. Sunt 
prea suspecte. Dac-aş fi avut de gând să asasinez pe 
cineva, n-aş fi fost în halul ăsta de toantă. Chiar credeţi 
că mi-aş fi lăsat ţepuşa în pieptul ei? Chiar credeţi că n- 
aş fi purtat mănuşi? Vă rog. Mi se pare insultător. Dacă 
sunt intr-atât de abilă pe cât susţineţi că s-ar afirma în 
dosarul meu, de ce-aş fi procedat aşa? Adică, să fim 
serioşi! Dac-aş fi făcut-o eu, ar fi fost cu totul altceva. 
Nici măcar nu v-ar fi trecut prin gând să mă bănuiţi 
vreodată. Toate astea sunt o insultă la adresa 
inteligenţei mele. 

— Rose..., a început Abe, cu o nuanţă ameninţătoare 
în voce. Totuşi, mi-am văzut de-ale mele. 

— Toate dovezile de care dispuneţi sunt chiar 
dureros de evidente. Ce naiba, cine mi-a înscenat toată 
chestia asta putea la fel de bine să picteze şi o săgeată 
care să mă arate direct... şi cineva chiar a înscenat-o, 



însă voi sunteţi ultimii fraieri dacă luaţi în considerare 
ideea asta. 

începusem să ridic tonul, aşa că, dându-mi seama de 
asta, am redevenit calmă. 

— Voi vă doriţi un răspuns uşor. Un răspuns rapid. 
Şi, mai presus de toate, vă doriţi o persoană care să nu 
aibă legături, să nu aibă o familie puternică de care să 
fie protejată... 

Aici, am ezitat puţin, neştiind sigur cum puteam să-l 
clasific pe Abe. 

— Pentru că aşa se-ntâmplă mereu. Aşa a fost şi cu 
legea privind vârsta gardienilor. Nici în favoarea 
dhampirilor n-a putut să se ridice cineva, fiindcă 
blestematul ăsta de sistem nu i-ar permite. 

Atunci mi-am dat seama că mă abătusem destul de 
mult de la subiect... şi că mă făceam eu însămi să par şi 
mai vinovată, beştelind legea cu vârsta. Aşa că m-am 
înfrânat, revenind la subiect. 

— Hm, în orice caz, înălţimea Voastră... ceea ce 
încerc eu să spun este că dovezile astea n-ar trebui să 
fie considerate suficiente pentru acuzarea mea sau 
pentru trimiterea mea în judecată. Eu n-aş fi în stare să 
plănuiesc un asasinat intr-un mod atât de penibil. 

— îţi mulţumim, domnişoară Hathaway, a zis 
judecătoarea. A fost extrem de... instructiv. Poţi să-ţi 
reiei locul, în timp ce Sfatul va vota. 

Eu şi cu Abe ne-am întors la locurile noastre. 



— Ce naiba a fost în capul tău? m-a luat el la rost, în 
şoaptă. 

— Am spus ce trebuia. M-am apărat. 

— Eu n-aş zice. Nu eşti avocat. 

L-am privit pieziş. 

— Nici tu, moşule. 

Judecătoarea le-a cerut membrilor Sfatului să voteze 
dacă erau de părere că dovezile prezentate împotriva 
mea ajungeau ca să mă pună în postura unui suspect 
viabil şi să mă trimită în judecată. Şi erau. Unsprezece 
mâini s-au ridicat. Uite-aşa, s-a terminat totul. 

Prin intermediul legăturii, am simţit-o alarmată pe 
Lissa. în timp ce eu şi Abe ne ridicam să plecăm, mi- 
am îndreptat privirea spre public, care începuse să se 
împrăştie şi să zumzăie, discutând pe tema a ceea ce 
avea să se-ntâmple de-acum încolo. Ochii ei verzi se 
făcuseră mari, iar pe faţă i se aşternuse o paloare 
neobişnuită. Lângă ea, Adrian arăta şi el necăjit, dar în 
clipa în care m-a privit, în ochii lui am văzut clar 
strălucind iubirea şi hotărârea. Iar în spate de tot, 
dincolo de ei doi... 

...Dimitri. 

Nici măcar nu ştiusem că era acolo. Şi el mă privea 
fix, întunecat şi insistent. Numai că lui nu puteam să-i 
descifrez sentimentele. Chipul lui nu trăda absolut 
nimic, însă în ochi avea ceva... ceva ardent, intimidant. 
Imaginea cu el pregătit să doboare armata aceea de 
gardieni mi-a străfulgerat mintea, şi ceva mi-a spus că, 



dacă i-aş fi cerut, ar fi făcut-o din nou. Şi-ar fi croit 
drum cu forţa până la mine, în sala asta de judecată, şi 
ar fi făcut tot ce-i stătea-n puteri ca să mă salveze de- 
acolo. 

Cineva mi-a atins braţul, abătându-mi atenţia de la 
el. Eu şi Abe porniserăm spre ieşire, însă intervalul din 
faţa noastră era ticsit de lume, ceea ce ne obliga să ne 
tot oprim. Atingerea pe care o simţisem fusese 
provocată de o bucăţică de hârtie, strecurată de cineva 
între degetele mele. Aruncând o privire, l-am zărit pe 
Ambrose, aflat în apropierea intervalului, privind fix 
drept înainte. Aş fi vrut să-l întreb ce se petrecea, însă 
un oarecare instinct mi-a impus să păstrez tăcerea. 
Văzând că încă nu puteam să înaintăm, am desfăcut în 
grabă hârtiuţa, având grijă s-o feresc de ochii lui Abe. 

Biletul era minuscul, iar caligrafia elegantă, aproape 
imposibil de descifrat. 

Rose, 

In cazul în care citeşti mesajul acesta, înseamnă că 
s-a întâmplat ceva cumplit. Probabil că mă deteşti, şi 
nu te învinovăţesc. Nu pot decât să te rog să mă crezi 
că tot ceea ce am făcut cu privire la decretul cu vârsta 
a fost mai bine pentru poporul tău, decât ceea ce 
plănuiseră alţii. Există unii moroi care doresc să-i 
forţeze pe toţi dhampirii să intre în serviciul nostru, fie 
că vor, fie că nu, prin întrebuinţarea forţei de 



constrângere. Decretul privind vârsta a mai potolit 
elanul acestei facţiuni. 

Totuşi, îţi scriu ca să-ţi transmit un secret pe care ai 
dreptul să-l afli, iar secretul acesta trebuie cunoscut de 
cât mai puţine persoane cu putinţă. Vasilisa trebuie să- 
şi ocupe locul cuvenit în cadrul Sfatului, ceea ce se 
poate înfăptui. Ea nu este cel din urmă vlăstar al 
familiei Dragomir. Mai există unul în viaţă, copilul 
nelegitim al lui Eric Dragomir. Nu mai ştiu altceva, dar 
dacă vei putea să-i găseşti fiul sau fiica, îi vei oferi 
Vasilisei puterea pe care o merită. Indiferent de 
greşelile pe care le-ai făcut sau de temperamentul tău 
periculos, tu eşti singura pe care o simt capabilă de 
îndeplinirea acestei misiuni. Nu irosi nici măcar o 
clipă, încearcă imediat s-o îndeplineşti. 

Tatiana Ivashkov 

Am rămas cu privirea pironită pe bucata de hârtie, 
literele jucându-mi în faţa ochilor; cu toate astea, 
mesajul exprimat prin ele îmi ardea în minte. Ea nu este 
cel din urmă vlăstar al familiei Dragomir. Mai există 
unul în viaţă. 

Dacă era adevărat, dacă Lissa avea un frate vitreg 
sau o soră vitregă... asta schimba totul. Ea ar fi primit 
dreptul la vot în cadrul Sfatului. N-ar mai fi fost 
singură. Dacă era adevărat. Dacă biletul era, într- 
adevăr, de la Tatiana. Oricine ar fi putut să semneze cu 
numele ei pe o bucăţică de hârtie. Şi, prin asta, n-o 



făcea să fie şi autentică. Totuşi, m-am înfiorat, tulburată 
la gândul că primisem un bileţel de la o femeie moartă. 
Dacă mi-aş îngădui să văd fantomele din jurul nostru, 
oare ar fi şi Tatiana printre ele, frământată şi 
răzbunătoare? Dar nu mă puteam îndura să-mi dobor 
zidurile protectoare şi să văd dacă era aşa. încă nu. 
Sigur existau şi alte răspunsuri. Ambrose fusese cel 
care-mi transmisese biletul. Trebuia să-l întreb pe el... 
numai că începuserăm din nou să înaintăm pe interval. 
Un gardian m-a înghiontit să merg mai departe. 

— Ce-i aia? m-a întrebat Abe, veşnic vigilent şi 
bănuitor. 

Am împăturit la loc bileţelul, în mare grabă. 

— Nimic. 

După privirea pe care mi-a adresat-o, mi-am dat 
seama că nu mă credea câtuşi de puţin. Chiar mă 
întrebam dacă nu cumva era cazul să-i spun. Secretul 
acesta trebuie cunoscut de cât mai puţine persoane cu 
putinţă. Chiar dacă el s-ar fi numărat printre aceste 
puţine persoane, tot nu era locul potrivit să-i spun. Aşa 
că am încercat să-i distrag atenţia şi să mă scutur de 
expresia de năuceală care sigur mi se putea citi pe faţă. 
Biletul reprezenta o problemă importantă... dar nu tot 
atât de importantă pe cât era cea cu care mă confruntam 
în perspectiva imediată. 

— Mi-ai spus că n-o să ajung la proces, i-am zis lui 
Abe. Iritarea de mai devreme îmi revenise. Am riscat 
enorm cu tine! 



— N-ai riscat nimic. Nici Tarus n-ar fi putut să te 
scoată din povestea asta. 

Atitudinea nonşalantă a lui Abe mă enerva şi mai 
tare. 

— Cu alte cuvinte, ai ştiut încă de la început că 
audierea asta era o cauză pierdută? 

Asta-mi spusese şi Mihail. Ce drăguţ să le inspiri 
tuturor atâta încredere! 

— Audierea asta n-a fost importantă, a afirmat 
evaziv Abe. Important e ce-o să se-ntâmple în 
continuare. 

— Mai exact, ce? 

Şi-a îndreptat din nou spre mine privirea lui 
tenebroasă, şireată. 

— Nimic care să te îngrijoreze, deocamdată. 

Unul dintre gardieni m-a prins de braţ şi mi-a spus 
că trebuia să merg mai departe. M-am împotrivit, 
nelăsându-mă trasă după el, şi m-am aplecat spre Abe. 

— Nu trebuie, pe naiba! Aici vorbim de viaţa mea! 
am exclamat. 

Ştiam ce avea să se-ntâmple-n continuare, 
închisoare, până la proces. Şi, pe urmă, iarăşi 
închisoare, dacă mă condamnau. 

— Asta-i o chestie serioasă! Nu vreau s-ajung la 
proces! Nu vreau să-mi petrec tot restul vieţii într-un 
loc ca Tarasov. 



Gardianul m-a tras şi mai energic, obligându-mă să 
înaintez, iar Abe m-a fixat cu o privire pătrunzătoare, 
care mi-a îngheţat sângele în vine. 

— Nu vei ajunge la proces. Nu vei ajunge la- 
nchisoare, mi-a şuierat el, fără ca paznicii să-l audă. N- 
o să permit eu aşa ceva. Ai înţeles? 

Am scuturat din cap, dezorientată de faptul că 
treceam prin atâtea situaţii şi nu ştiam cum să mă port 
în niciuna dintre ele. 

— Până şi tu ai limite, moşule. 

A redevenit zâmbitor. 

— O să te surprindă. în plus, trădătorii regali nu sunt 
trimişi la închisoare, Rose. Toată lumea ştie asta. 

Am pufnit, dispreţuitoare. 

— Eşti nebun? Ba sigur sunt trimişi la închisoare. Ce 
altceva crezi că se-ntâmplă cu ei? Sunt lăsaţi liberi şi li 
se spune să nu mai facă? 

— Nu, mi-a răspuns Abe, chiar înainte de a-mi 
întoarce spatele. Trădătorii sunt executaţi! 



